
ELŐSZÓ. 

Midőn  az  1917.  esztendőben  a  „Magyar  állam  életrajza"  című 
munkámat  német  nyelven  kiadtam,  felszólítást  kaptam  a  német 
kiadócégtől,  hogy  a  mü  második  kötete  gyanánt  az  1848,  illetőleg 
67  utáni  történetünket  külön,  részletesen  írjam  meg.  Ezt  a  fel- 
szólítást azonban  kénytelen  voltam  visszautasítani,  azon  okból, 
mivel  én  az  akkor  uralkodó  liberális  történetfelfogástól  diametrá- 
lisan eltérő  állásponton  lévén,  utóbb  lefolyt  liberális  félszázadunkat 
másnak  nem,  csakis  dekadencia  szomorú  korszakának  rajzolhat- 
tam volna.  Ennek  pedig  akkor,  midőn  a  létért  harcoló  nemzetnek 
elsősorban  belső  egységre  és  nyugalomra  volt  szüksége,  értelme 
és  jogosultsága  semmiképen  nem  lehetett.  így  én  megelégedtem 
különvéleményem  vázlatos  érintésével  a  munka  befejező  részében, 
valamint  a  magyar  kiadás  előszavában.  Utóbbi  évtizedeink  társa- 
dalmi bajairól  megjegyeztem,  hogy  „a  kapitalisztikus-korszak  új 
hatóerői  hirtelen  betörve,  rohanó  munkájukkal  a  meglevőt  sokkal 
inkább  megtámadták,  semmint  ez  állami  szociális  előrelátás  mel- 
lett szükséges  lett  volna.  Az  új  erők  új  képződményeket  hoztak 
létre,  melyek  a  lassú  történeti  fejlődéssel  még  nincsenek  szerves 
kapcsolatban.  így  érthető,  hogy  a  gazdaság  és  szellemi  kultúra  a 
Nyugathoz  hasonló  legszélesebb  alapokon  épült  fel,  de  az  új  tár- 
sadalmi épületben  itt  is,  ott  is  repedés  és  hasadék  észlelhető, 
jeléül  annak,  hogy  itt  heterogén  erők  egyidőben  működtek . . . 
A  hiányok  kitöltése,  az  akadályok  leküzdése  csak  szervezett  mun- 
kával valósítható  meg,  hogy  pedig  erre  a  modern  alkotmányos 
állam  hagyományos  gépezetével  és  kapitalista-gazdaságával  képes 
lesz-e,  ez  a  jövő  nagy  kérdése  nemcsak  Magyarországra,  de  az 
egész  széttépett  európai  közösség  minden  államára  nézve." 
A  szűkebb  magyar  olvasóközönségnek  szánt  előszóban  kimutat- 
tam liberális  történetfelfogásunk  alapvető  hibáit,  a  valódi  magyar 


nemzetiségtől  eltéréseit,  nyiltan  szólottam  a  „huszonöt  év  óta 
rajtunk  uralkodó  dekadenciárór  és  az  uralkodó  politikai  felfogással 
szemben  konstatáltam,  hogy  az  „alkotmányos  állam  mai  formá- 
jában nem  képes  a  nemzeti  élet  minden  terén  döntően  közre- 
működni, munkája  tehát  feltétlenül  kiegészítendő  a  nemzeti  erők- 
nek társadalmi  és  gazdasági  szervezkedése  által." 

Három  évvel  ezelőtt,  a  liberális  illúziókba  burkolózó  magyar- 
ság e  szavakat  idegeneknek  találta,  visszhang  reájuk  alig  kelt, 
ha  annak  nem  veszem,  hogy  némely  polgári-radikális  kritikus 
megbámult  miattuk,  mint  valami  özönvízelőtti  konzervatív  őslényt. 
Munkám  alapgondolatával :  hogy  a  magyarság,  története  egész 
folyamán,  integráns  részét  képezte  a  keresztény-germán  kulturális 
közösségnek,  senki  nem  tartá  érdemesnek  foglalkozni. 

Azóta  a  magyar  világ  nagyot  változott ...  A  liberális  korszak 
szigorú  megítélése  nem  választhatja  többé  két  ellenséges  táborba 
a  nemzetet,  mert  immár  mindenki  megegyezik  abban,  hogy  a 
liberális  közelmúlt  a  tévelygés  korszaka  volt,  melyből  csak  szer- 
ves munkával,  a  valódi  nemzeti  hagyományok  kiépítése  által 
emelkedhetünk  ki.  A  tiltó  ok,  mely  miatt  a  világháborúban  el  nem 
mondhattam  véleményemet  a  közelmúltról,  megszűnt  tehát  és... 
íme  a  könyv,  a  magyar  fejlődés  rajza  a  múlt  század  negyvenes 
éveitől  kezdve. 

De  ezt  a  könyvet  akkor  is  megírtam  volna,  ha  a  közvéle- 
mény nem  jön  közelebb  az  én  három  évvel  ezelőtt  kimondott 
felfogásomhoz,  aminthogy  a  munka  kezdete  még  1918  végére 
és  1919  elejére  nyúlik  vissza.  Ezt  a  könyvet  meg  kellett  írnom. 
Ez  a  könyv  személyes  élményem.  Abban  a  súlyos  ínségben, 
melybe  az  1918  októberi  katasztrófa  döntött  bennünket,  melynek 
nyomorát  épen  mi,  a  magyar  értelmiség,  érezzük  legsúlyosabban : 
testünkön  és  leikünkön,  öntudatosan  és  az  összefüggéseket  át- 
tekintve, —  úgy  éreztem  másfél  év  óta  és  úgy  érzem  ma  is,  hogy 
munkaerőmet  és  munkakedvemet  fel  nem  találhatom,  míg  le  nem 
számolok  a  hanyatlással,  melynek  végén  ilyen  katasztrófát  kellett 
megérnünk,  míg  szemébe  nem  nézek  azon  erőknek,  amelyek  az 
egészséges  fejlődés  sodrából  kivetették  nemzetemet. 

így  írtam  meg  e  munkát  és . . .  salvavi  animam  meam. 

Bécsben,  1920  július  havában. 


BEVEZETÉS. 
A  változások  korszakában. 


Hetedik  éve,  hogy  a  világháború  kitörésével  a  béke  és  nyu- 
galom elköltözött  közülünk,  hetedik  éve,  hogy  Európa  országai 
lázas  forróságban  gyötrődnek,  krízisek  érnek  kríziseket,  forradal- 
dalmak  ágaskodnak  és  hullnak  porba,  hogy  új  mozgalmaknak  és 
nyugtalanságnak  adjanak  helyet.  És  sehol  nincs  oly  mélyenszántó 
elme,  mely  a  kivezető  útra  rátalálna,  sehol  oly  éles  szem,  mely 
a  véres  horizonton  a  fehér  galambot,  a  béke  hirdetőjét  megpillan- 
taná. Az  embereket  félénk  szorongás  és  magasztos  elkeseredés 
fogja  el,  mikor  a  jövőre  gondolnak,  az  a  szekuláris  hangulat, 
mely  a  középkorban  annyiszor  megjósolta  az  idők  teljét,  a  világi 
nyomorúságok  halaszthatatlan  befejeződését  a  legradikálisabb  esz- 
köz :  a  világ  vége  által.  Modern  tudományaink  tanácstalanul  állanak 
a  krízisek  e  viharában,  hadtudomány,  politikai  és  társadalmi  tanok, 
gazdasági  elméletek  végkép  felmondták  a  szolgálatot  s  képtele- 
nek többé  az  események  zűrzavarában  tanáccsal  és  útmutatással 
szolgálni.  Mintha  az  ember  évezredes  értelmi  fejlődésének  büszke 
magaslatáról  egyszerre  lezuhant  volna  a  mélységbe,  hol  barbár 
gyermekkorában  élt  akarat  és  hatalom  nélkül,  könnyű  zsákmánya- 
ként a  véletlennek  és  minden  balsorsnak.  Nem  csoda,  ha  terjed 
a  tan  az  európai  műveltség  végleges  pusztulásáról,  ha  mind  töb- 
ben és  többen  nézünk  szemébe  a  lehetőségnek,  a  legkegyetle- 
nebbnek,  mely  a  nyugati  közösség  tagjait  érheti :  hogy  civilizá- 
ciónk épen  úgy  végső  haldoklását  éli,  mint  élte  a  görög-római  a 
negyedik-ötödik  században. 

Hasonló  helyzetet,  középkori  felfogással,  de  a  keserű  átérzés 
világosságával    fejezett   ki   Magyari   István,    a  sánári  prédikátor, 


elmélkedvén  a  nyomorúságról,  mely  a  mohácsi  vész  óta  immár 
egy  százada  tartott,  mikor  munkáját  megírta : 

„Tagadhatatlan,  —  mondja  —  hogy  a  birodalmaknak  növe- 
kedésére meghatároztattak  bizonyos  idők  és  maguk  kiterjeszté- 
sére is  bizonyos  célok  vettettenek  Istentől,  mely  esztendőket  és 
határos  célokat  mikor  kitöltik  és  elérik,  azután  osztán  változáso- 
kat szenvednek  azok  a  birodalmak  és  hatalmas  országok,  melyek 
azelőtt  mindeneknek  rettenetesek  voltának." 

A  változás  tehát  e  régi  jó  magyar  előadásban  a  birodalmak 
békés  gyarapodását  megszakító  zavart  jelent,  balrafordulást,  el- 
változást, romlást  és  hanyatlást.  A  ^birodalmak  elváltozása''  ez, 
mai  nyelven  szólva  az  állami  és  társadalmi  élet  egész  fiziognó- 
miájának  átalakulása,  egy  rendkívül  bonyolult  történeti  procesz- 
szus,  mely  gyorsan  ható  eseményekben  :  vesztett  hadjáratokban  és 
politikai  forradalmakban  ki  nem  merülve,  lassan  mutatkozó  társa- 
dalmi változások  tényein  át  az  emberi  életfeltételeket  is  teljes- 
séggel átalakítja.  Ilyen  világraszóló  dolog  lévén,  egyes  jelensé- 
gekhez nem  köthető  hozzá.  Az  egyes  esemény,  legyen  az  még 
oly  hatalmas,  szinte  elemi  csapás  is,  minő  volt  a  mohácsi  vész, 
csak  jele  és  tünete  a  változásnak,  de  nem  oka  és  még  kevésbé 
tartalma.  A  változás  előjelei  évtizedeken  át  mutatkoznak  s  Magyari 
István  a  mohácsi  változás  alkalmából  szép  sorjában  előszámlálja 
őket.  Egy  részük  konvencionális  középkori  felfogás  szülötte :  vér- 
ontást és  népek  romlását  megjósoló  jelek,  minők  az  üstökösök, 
égboltra  égetett  tüzes  dárdák,  égő  fáklyák,  meg  váratlan  nagy 
árvizek  és  földindulások.  Egyéb  jelek  az  állami  és  társadalmi 
életben  mutatkoznak.  Ilyen  a  „fejedelmek  méltóságának  alább- 
szállása,"  tekintélyük  és  hatalmi  körük  folyton  kisebbedik  s  végül 
senki  sem  hallgat  rájuk  még  akkor  sem,  midőn  a  fenyegető  vég- 
veszély eltávoztatásán  fáradoznak.  Második  ilyen  jel  a  pártosko- 
dás:  „Ugyanis,  mikor  valamely  országnak  romlása  elközelít,  efféle 
pártoskodások  veszik  elől.  —  Mert  mennyi  pártoskodás  és  vissza- 
vonás lett  légyen  miköztünk  is,  immár  egynéhány  esztendőktül 
fogva,  egynéhány  helyeknek  romlási  tesznek  róla  bizonyságot, 
melyek  nem  a  pogányok,  hanem  az  egymás  között  való  háborko- 
dások  miatt  romlottanak  el."  Harmadik  jel  pedig  az  önáltatás  : 
„Nagyobb  pusztaságnak  az  is  jele,  hogy  magunk  sem  érezzük 
nyavalyánkat."  —  „Csoda  nagy  vakság  borított  el  minket;  ím 
mennyi  sok  ínség  és  romlás  legyen  rajtunk,  mindnyájan  jól 
láthatjuk,  csak  akarjuk  s  mégis  mintha  betegek  sem  volnánk, 
ugyan  elhittük  magunkban,  hogy  nagy  jól  vagyon  dolgunk." 


A  fejedelmi  méltóság  aiábbszállása,  pártoskodás  és  elvakult- 
ság, ezek  valának  a  mohácsi  változásnak  előjelei  és  évtizedes 
kísérői.  Nincs  kétség  benne,  hogy  mindezek  feltűntek  a  mai  vál- 
tozásban is,  melyet  a  mi  sorsüldözött  nemzedékünknek  kell  át- 
élnie. Csak  a  tizenhatodik  század  jámbor  kifejezéseit  kell  lefor- 
dítanunk a  modern  alkotmányos  és  társadalmi  élet  nyelvére. 
A  fejedelmek  méltóságának  aiábbszállása  nem  lehet  egyéb,  mint 
a  központi  hatalom,  a  végrehajtó  kormányhatalom  meggyengülése, 
akár  olykép,  hogy  a  tömeg  nem  engedelmeskedik  többé,  a  kor- 
mány intézkedéseit  végre  nem  hajtja,  akár,  hogy  a  központi  hata- 
lom az  országban  elhatalmosodott  hangulat  miatt  nem  akar,  vagy 
nem  mer  többé  törvényes  hatáskörével  élni.  A  méltóság  aiább- 
szállása modern  országban  még  úgy  is  elképzelhető,  hogy  az  alkot- 
mányos tényezők :  uralkodó,  kormány,  parlament  és  parlamenti 
pártok,  autonóm  testületek  közt  végleges  szakadás  áll  be,  közös 
munkára  többé  nem  egyesülnek,  minek  következtében  az  egész 
állami  gépezet  is  akadoz,  majd  megáll,  vagy  felborul.  És  itt  elég 
egy  pillantás  a  közelmúlt  alkotmányos  konfliktusaira :  király  és 
parlament,  kormány  és  ellenzék,  kormány  és  törvényhatóságok  el- 
keseredett harcaira,  obstrukciókra  és  exlexre,  házszabályvitákra, 
frázisokból  és  egyéni  szenvedélyekből  kikerekedő  országos  for- 
rongásokra, hogy  belássuk,  mennyire  talál  korunkra  is  a  sár- 
vári prédikátor  megfigyelése,  a  fejedelmi  méltóság  alábbszál- 
lásáról. 

A  másik  jel,  a  pártoskodás,  modern  viszonyok  közt  politikai 
és  társadalmi  ellentétekben  mutatkozik,  melyek  kiélesedve  szintén 
megállásra  kényszerítik  az  állami  gépezetet.  E  kiéleződés  formái 
igen  különbözők  lehetnek  :  késhegyremenö,  revolvertől  vissza  nem 
riadó  parlamenti  harcok,  vagy  elkeseredett  osztályvillorjgások, 
mikor  a  gazdaságilag  erősebb  osztályok  a  közre  nem  tekintve 
követelik  és  kivívják  „jogaikat,"  s  mikor  a  gyöngébben  szerve- 
zett osztályok  a  harcban  menthetetlenül  elbuknak.  Mindez  a  mi 
közelmúltunknak,  sőt  jelenünknek  és  jövőnknek  is  —  ameddig  e 
történeti  processzus,  a  változás  tart,  —  sokkal  inkább  jellemző 
sajátsága,  mint  az  első  Mohácsnak,  midőn  a  pártoskodás  inkább 
primitív  középkori  formákban  jelentkezett. 

Az  elvakultság  meglétét  sem  nehéz  most  —  posl  eventum  — 
megállapítani.  Külhadjáratunk  elveszett,  állami  területünk  tényleg 
feldaraboltatott,  a  magyar  társadalom  elszegényedett,  földönfutóvá 
vált,  leromlott,  anyagi  és  szellemi  műveltségünk,  évek  óta  új  és 
új  csapások   alatt   görnyedezik :    ez  az  eredménye    azon    ínséges 


hét  esztendőnek,  melyre  mi  nemcsak  hogy  elő  nem  készültünk 
a  bőség  éveiben,  de  a  vakság  még  e  sorscsapás  idején  is  any- 
nyira  elborította  elménket,  hogy  bizony  nem  egyszer  „magunk 
sem  érezzük  nyavalyánkat,"  s  legalább  is  nem  úgy  cselekszünk, 
mintha  éreznénk. 

Vonást  vonáshoz  illesztve,  megkapjuk  az  új  változásnak, 
az  új  nemzeti  hanyatlásnak  képét.  Képről  csak  az  elvont  gondol- 
kodó, a  rideg  kutató  beszélhet.  Nem  kép  ez,  hanem  egy  nagy- 
betegnek fájdalomtól  eltorzult  arca,  melyben,  ha  részvevő  érdek- 
kel beletekintünk,  szívszorultan  ismerjük  fel  önmagunk  vonásit, 
a  magyar  haza  arculatját,  a  régi  dicsőségéből  aláhanyatlott,  régi 
jólétéből  leromlott  magyarságét.  A  kor,  melv  e  hét  szomorú  esz- 
tendő lázárarculatját  eredményezte,  viselni  kénytelen  a  felelőssé- 
get azért,  mit  létrehozott.  A  kor,  mely  a  hanyatlás  ilyen  produk- 
tumát létrehozta,  maga  is  hanyatló  kor  volt,  hanyatló  pedig  már 
jóval  a  katasztrófa  előtt.  Ezt  az  igazságot,  legyen  az  sokaknál 
még  oly  odiózus  is,  ki  kell  mondanunk,  nehogy  történetírói  tisz- 
tünkben lelkiismeretlenség  és  őszinteséghiány  rút  hírébe  kevered- 
jünk. 


A  hanyatlás  tényét  ilyképen  tisztán  logikai  úton  lehet  meg- 
állapítanunk :  abból  a  mély  zuhanásból,  abból  a  katasztrófából, 
melynek  vasjármában  már  hetedik  éve  hogy  görnyedünk,  mert 
ilyen  katasztrófa,  ilyen  szomorú  kimenetel,  csakis  beteges  előz- 
ményekből szökkenhet  elő.  Ezen  beteges  előzmények  felkutatása 
lesz  könyvem  feladata,  itt  bevezetésképen  csak  arról  lehet  szó, 
hogy  a  kutatás  határait,  a  megvizsgálandó  anyag  térfogatát  és 
időbeli  kiterjedését  általánosságban  megjelöljük. 

És  itt  ismét  a  katasztrófa  méretei  lesznek  irányadók.  Az  évek 
óta  megszakítatlan  sorban  következő  krízisek  egymás  után  rom- 
halmazzá tették  szinte  az  egész  állami  és  nemzettestet.  A  magyar 
állam  területe  darabokra  törött,  miután  a  fegyveres  véderőt  a 
világháború  gyászos  kudarca  és  az  első,  októberi  forradalom  meg- 
semmisítette. Gazdasági  életünk,  kereskedelmi  viszonyaink,  ipari 
és  mezőgazdasági  termelésünk  hasonlóképen  súlyos  krízisbe  ju- 
tott, részben  pedig  teljesen  megbénult  és  feloszlott.  Nemzeti  kul- 
túránkat előbb  idegen  megszállások  fojtogatták,  majd  egy  második 
forradalom  agyonszorította.  Ugyancsak  a  proletárforradalom  szün- 
tette meg  a  jogrendet  és  közbiztonságot,  s  tette  lehetetlenné  tár- 
sadalmi   osztályok    békés    együttélését.    Nincs   tehát  az  állami  és 


nemzeti  életnek,  anyagi  és  szellemi  kultúrának  egyetlenegy 
tere  sem,  melyet  a  katasztrofális  vihar  megkímélt  volna,  s 
ahol  nem  kellene  újból  és  elölről  kezdenünk  az  építő  nemzeti 
munkát. 

Ilyen  általános  feloszlásnak  általános  hanyatlás  kell,  hogy 
előzője  lett  légyen.  Parciális  okokkal,  az  állami  és  nemzettest 
egyes  szervei  külön  betegségeinek  kimutatásával  nem  lehet  be- 
érnünk, ha  a  katasztrófa  előzményeit  akarjuk  előadni.  Egy  olyan 
általános  jelenséget,  az  egész  nemzeti  életre  kiterjedt  katasztro- 
fális változást,  minőt  mi  most  átélünk,  egyesegyedül  az  előző  kor- 
szakok minden  tenyéré,  minden  fejlődési  menetére  kiterjedő  vizs- 
gálat árán  helyezhetünk  el  a  történeti  folyamatban.  Kutatásunkat 
tehát  ki  kell  terjesztenünk  az  1914-et  megelőző  korszak  állami, 
nemzeti,  gazdasági,  társadalmi  és  kulturális  mozgalmaira,  miáltal 
munkánk  a  nemzeti  élet  és  abban  hatékony  összes  építő-  és  des- 
truktív erők  szintézisévé  fog  kibővülni. 

E  megállapodásunkban  már  benne  foglaltatik  azon  közkeletű, 
laikus  felfogásnak  cáfolata  is,  mintha  minden  ínségünknek  és  szé- 
gyenletes nyomorúságunknak  egyetlen  oka  és  előidézője  a  két 
-forradalom,  az  októberi  és  1919  márciusi  lett  volna.  Egyetemes 
helyzetünket  kétségtelenül  végtelenül  megnehezíté  e  két  esemény, 
földre  nyomott  bennünket,  honnan  alig-alig,  csak  a  legnagyobb 
erőfeszítéssel  tudunk  lassankint  felemelkedni,  de  nem  ok,  hanem 
csak  tünet  volt  mindkettő,  jelenség  és  következmény,  mint  a 
mérges  daganat  is  csak  jelensége  és  következése  a  vér  meg- 
romlásának. Ez  teljes  világossággal  derül  ki  akkor,  ha  a  két  for- 
radalmat történeti  perspektívából  vesszük  szemügyre. 

Úgy  az  októberi,  mint  a  márciusi  események  kétségtelenül 
forradalmi  jellegűek,  ha  e  szót,  forradalom,  nem  a  közkeletű  libe- 
rális értelemben,  hanem  objektív  történeti  felfogással  interpretál- 
juk. A  liberális  felfogás  szerint  a  forradalom  valami  szép  és  kívá- 
natos dolog,  melyet  nagy  tömegek,  bátor  hévtől,  ideális  hazafi- 
ságtól lelkes  nemzetek  csinálnak  nagy  eszmék  érdekében.  Mikor 
rabszolganépek  szállnak  síkra  kipirult  arccal  és  pirosló  zászlókkal 
szabadságért,  az  emberiség  haladásáért.  Ez  a  leírás  persze  nem 
illik  a  két  adott  eseményre,  de  egyéb  forradalmakra  sem,  mivel 
a  liberális  forradalmi  felfogás  alapjában  véve  hibás,  a  keserű  való- 
ságot tévesen  idealizáló.  A  forradalom  nyugodt  történeti  szem- 
lélet szerint,  éppen  nem  szép  és  kívánatos  dolog,  hanem  egy- 
szerűen beteges  állapot,  krízis,  mely  beteg  társadalmakban,  ha- 
nyatló   nemzeti    korokban    stereotíp   egyhangúsággal,    ugyanazon 

tünetek  közt  jelentkezik.^  Ha  e  felfogás  alapján  vizsgáljuk  a 
Károlyi-forradalom  és  a  proletárdiktatúra  jellemző  tüneteit,  lehe- 
tetlen fel  nem  ismernünk  ezek  forradalmi  jellegét. 

A  forradalmi  krízis  legelső  tüneteit  épúgy  nehéz  felismerni, 
mint  kezdődő  lázbetegségeknél  a  diagnózist  megállapítani.  Eleinte 
csak  negatívumok  észlelhetők :  a  meglévő  rend  tagadása,  elkese- 
redés és  tiltakozás  ellene.  Az  emberek  a  jelennel  és  szülőjével,  a 
közelmúlttal  méltatlanul  bánnak,  úgy  tesznek,  mintha  a  dolgok 
rothadtak  volnának  és  késsel  kivágandók.  Ilyen  hangulatban  az 
újat  hirdetők  sikerre,  követőkre  és  párthívekre  találnak,  mivel  senki 
sem  gondol  a  gyakorlati  megvalósítással,  zsákmánya  lévén  az  új- 
ság kívánásának,  a  régitől  különböző  rend  hatalmas  vágyának. 
Mindenek  rerum  novanim  cupidi  lesznek,  a  lelkeket  többé- 
kevésbé  ideális  önáltatás  és  beteges  képzelgés,  sőt  tudatos,  szer- 
vezett hazugság  keríti  hatalmába,  józan  szóra  senki  se  hallgat,  a 
krízis  már  ott  lappang  a  lelkekben,  hogy  külső  esemény  befíatása 
alatt,  kirobbanjon  és  birtokába  vegye  az  imént  még  megvíhatat- 
lannak  látszó  államot  és  társadalmat..  Kitörésekor,  épen  a  lelkek 
általános  elfordulása  miatt,  lehetetlen  az  ellenállás ;  kiki  menekül, 
ahová  tud. 

A  második  frázist  a  forradalommal  szemben  szkeptikus  tör- 
ténész az  ünnepek  és  zászlók  periódusának  nevezi.  Ez  az  általá- 
nos, bár  nem  általánosan  őszinte  öröm,  az  egymás  karjába  omlás 
ünnepe,  ünneplése  a  „forradalom  vívmányainak,"  melyek  a  krízis 
természetéből  kifolyólag  csakis  negatívumból,  a'  réginek  lerom- 
bolásából állanak.  De  a  mozgalom  nem  áll  meg  parlamenti  dísz- 
üléseknél, katonai  szemléknél,  államköltségen  és  államkényszerrel 
rendezett  népünnepeknél.  Szabály  szerint  következik  rá  a  krízis 
előidézőinek  és  legelső  élvezőinek  félretolása,  elűzése.  Ezekről 
nagy  meglepetésükre  kiderül,  hogy  nem  is  igazi  vezetők,  hogy 
csak  a  véletlen  vagy  a  frázisnak  pillanatnyi  hatalma  dobta  őket 
a  tömeg  fölé,  melyben  sem  pártjuk,  sem  hivőseregük,  mely  ki- 
tartana melletük.  E  pojácák  eltávolításával  veszi  kezdetét  az  egy- 
mással szembehelyezett  reális  erőknek  komoly  küzdelme.  Szélső 
irányt  még  szélsőbb  vált  fel.  mert  az  erő  a  krízis  hevében  csak 
szélsőségesen  konszolidálhatja  hatalmi  állását ;  közben  az  ónak 
hivei  is  föleszmélnek  az  ájulásból,  melybe  a  váratlan  krízistől  dön- 
tettek ;   számukat  és   hatóerejüket  az  új  korszak  csalódásai  meg- 

1  Klasszikus  leírása  e  tüneteknek  Jákob  Burckhardt  Weltgeschichíliche 
Betrachtungen  című,  1870— 71-ben  készült  munkájában. 

sokszorozzák  ;  régi,  új,  legújabb  és  még  újabb  egymás  kezéből 
csavarják  ki  a  hatalmat,  annál  hevesebb  küzdelemben,  minél  in- 
kább elhiszik  magukról,  hogy  az  „igazságért"  küzdenek. 

Mivel  a  krízis  lázforróságával  az  állam  egész  működését 
megakasztja,  a  nemzet  és  társadalom  rétegeit  hideglelésként  össze- 
rázza és  forgatja,  csak  a  legritkább  esetben  képes  maradandót 
alkotni.  A  meddő  állapotból,  mely  nyugalmat  biztosító  intézmé- 
nyeket nem  szülhet,  végül  mégis  csak  kijózanodás,  általános  ki- 
merülés következik.  A  kezdet  alaktalan  vágyait  keserű  kiábrán- 
dulás zárja  le.  Ez  a  végső  fázis,  melyben  az  emberek  fásultan 
megpihennek  és  szívesen  beleegyeznek  mindenbe,  mi  nekik  nyu- 
galmat és  oltalmat  nyújt.  Innen  a  restaurációnak,  a  régi  állapot 
helyreállításának  gyakori  volta  épen  a  leghevesebb  krízisek 
után. 

E  két  angol  és  három  francia  forradalomból  elvont  általános 
típushoz  kiki  hozzáviszonyíthatja  a  két  magyar  mozgalom  részle- 
teit, s  ha  a  típushoz  hasonlónak  találja  őket  —  miben  kétség  nem 
lehet,  —  akkor  egyúttal  világossá  lesz  föntebbi  állításunk  is  :  hogy 
a  két  forradalommal  sem  a  katasztrófát,  sem  a  korábbi  hanyatlást 
meg  nem  magyarázhatjuk;  ellenkezőleg,  katasztrófa  és  hanyatlás 
magyarázzák  és  okadatolják  a  forradalom  részleteit.  Mert  úgy  a 
Károlyi-féle,  mint  a  bolsevista  forradalomnak  vannak  oly  saját- 
ságai, melyek  az  általános  típuson  túl  csak  rendkívül  mélyreható 
hanyatlásból,  az  előző  korszak  speciálisan  súlyos  betegségeiből 
érthetők  meg.  Itt  természetesen  nem  kívánok  kiterjeszkedni  poli- 
tikai eseményekre,  csakis  egy,  magasabb  történeti  szempontból  is 
nevezetes  tényre  hívom  fel  a  figyelmet. 

És  ez  az,  hogy  úgy  az  októberi,  mint  a  márciusi  forradalom- 
nak is  még  csak  az  a  negatív  gyökere  sem  volt  meg,  melyet  az 
általános  forradalmi  típusnál  a  mulandó  közhangulat  képvisel.  Mind- 
kettőt mintha  csak  a  szél  hordta  volna  a  magyar  talajra,  melynek 
rögei  közt  egy  pillanatra  sem  tudta  lábát  megvetni.  Az  első  for- 
radalmat a  függetlenségi  és  radikális  pártok  vezették ;  közülök  az 
első  épen  akkor  jutott  hatalomra,  midőn  az  osztrák-magyar  állam- 
kapocs megszakításával  programmja  hiány  nélkül  beteljesült  és 
ezzel  magának  mindennemű  létjogosultsága  megszakadt.  A  forra- 
dalomcsináló párt  a  hatalom  birtokában  egyszerre  csak  szétfolyt, 
feloszlott,  meghalt.  A  polgári  radikális  pártnak  hasonlókép  nem 
volt  gyökere  az  országban,  minélfogva  hogy  a  függetlenségi  párt 
sorsát,  az  erőszakos  megsemmisülést  elkerülje,  maga  mondott  le 
létezéséről,  kimondván,  hogy    az    országos    választásokban    részt 

nem  vesz.  Egy  forradalmi  párt,  mely  magától  abdikál,  valóságos 
non  sens,  a  magyar  forradalom  specialitása. 

De  nem  kevésbé  non  sens  volt  a  proletár-forradalom.  Nyu- 
gat- és  Középeurópa  államai  közt  Magyarországnak  van  legkisebb 
ipari  munkássága,  elenyészően  csekély  a  többi  társadalmi  osztá- 
lyokhoz, főként  a  földmívelő  lakossághoz  képest.  Ez  a  munkás- 
nép számban  s  pártszervezet  és  öntudatos  politikai  működés 
dolgában  is  messze  mögötte  állt  az  osztrák  és  német  ipari  köz- 
pontok emberanyagának,  nem  is  szólva  nyugati,  angol  és  francia 
munkásokról.  És  mégis  ez  a  munkásság  volt  az  egyetlen,  mely  a 
proletárdiktatúra  végzetes  küszöbén  át  merészkedett  lépni,  mely 
kinyújtá  karját  a  hatalomért  és  roskadozó  gyönge  vállaira  vette 
nemcsak  az  országnak  kétségbeejtő  külpolitikai  helyzetből  kiveze- 
tését, de  új  társadalmi  rend,  üj  államszervezet  és  világfelfogás 
kiépítésének  fantasztikusan  súlyos  terhét. 

Valóban,  csekélyebb  anyagi  és  szellemi  erővel  még  nem 
vállalkoztak  pártok  és  társadalmi  osztályok  történeti  feladatokra, 
mint  e  két  forradalomban.  Ez  a  tény  magában  véve  is  beteges 
tünet,  mely  a  tipikus  forradalmakban  szokásosnál  sokkal  magasabb 
lázfokot  mutat.  Hogy  azonban  ez  a  két  valószínűtlen  forradalom 
mégis  kitört,  nálunk,  Magyarországon  tört  ki,  s  mi  több,  legalább 
kezdetben  a  magyarság  széles  tömegei  közt  hallgatólagos  bele- 
egyezéssel, sőt  valljuk  be,  sok  helyt  helyesléssel  és  támogatással 
találkozott,  ez  a  jelenség  az,  mely  a  betegség  súlyos  voltát  leg- 
inkább illusztrálja.  A  kórnak  mélyen  bele  kellett  ennie  magát 
a  nemzettest  szöveteibe,  hogy  Károlyi  Mihály  és  hívei  úrrá  lehes- 
senek a  magyarságon  és  beletaszíthassák  azt  az  orosz  bolsevizmus 
barbárságába. 

Midőn  tehát  a  katasztrófát  megelőző  korszakot  vizsgáljuk, 
s  kutatásunk  során  komornál  komorabb  képekre,  lehangoló  jelen- 
^  ségek    tömegeire    akadunk,    melyeket    történetírói    kötelmünkhöz 

híven  szépítés  nélkül  fogunk  előadni ;  emlékezzünk  arra  a  szé- 
gyenre, hogy  mi  vagyunk  a  világháború  bukottjai  közt  is  az 
egyetlen  nemzet,  mely  pillanatnyi  őrületben,  gonoszoktól  félre- 
vezetve, —  az  ok  és  mód  mellékes,  a  tény  a  megdöbbentő  — 
önmaga  oszlatta  fel  hadseregét,  önmaga  mondott  le  határai  védel- 
méről, eltűrte,  hogy  a  már  kezében  levő  fegyverszüneti  feltételek 
saját  vezetői  által  in  pejus  változtassanak  meg,  s  végül  védtelenül 
hagyta  magát  a  testétől-lelkétől  idegen  ázsiai  szocializmus  fene- 
ketlen mélységébe  levettetni.  Emlékezzünk  e  megszégyenítő 
tényekre,  s  ne  csodálkozzunk,  ha  a   megelőző   korok   állami,   tár- 

sadalmi  és  kulturális  életében  kóros  elváltozásokat,  nehéz    beteg- 
ségek nyomait  fogjuk  felfedezni. 


Hátra  van  még  azon  időpont  megállapítása,  melyben  e  beteg- 
ségek csirái  először  megmutatkoznak.  Itt  egy  aránylag  mellékes 
érdekű  dolgot  lesz  érdemes  szemügyre  vennünk. 

Irodalmunk,  főként  publicisztikánk  az  utóbbi  időkben  szere- 
tett játszani,  mint  macska  a  gombolyaggal,  egy  játéknak  éppen 
nem  való,  de  keserű  komolyságú  ténnyel :  hogy  a  magyarság  a 
maga  nagyjaival  életükben  rosszul  bánik,  keresztre  feszíti  őket  s 
haláluk  után  felmagasztalja.  Ami  ily  általános  formában  állítva 
egyike  azon  felületességeknek,  melyeket  a  hanyatló  kor  önáltatás 
végett  talált  ki.  A  régi  Magyarországról,  mely  a  rendi  állammal 
került  1848-ban  sírba,  épp  az  ellenkezőt  tudjuk:  benne  kiki  saját 
érdeme  szerint  már  életében  megtalálta  munkájának  jutalmát  és 
illő  méltánylását.  írókról  és  költőkről  nincs  itt  hely  szólanunk,  de 
kétségbe  nem  vonható,  hogy  régi  századok  viharaiban  ezek  is 
viszonylagos  nyugalomban  élhettek  munkájuknak  mecénások 
árnyékában,  kolostorok  csendjében  vagy  vidéki  paróchiákon.  Még 
a  tizenkilencedik  század  emberei  is,  kiknek  már  modern  anyagi 
gondokkal  kellett  küzdeniök,  egy  Virág  Benedek,  Kisfaludy  Károly 
vagy  Kazinczy  Ferenc,  nyomasztó  szegénységükben  is  tisztessé- 
get, sőt  dicsőséget  élveztek  és  nem  szorultak  rá  haláluk  után  fel- 
fedeztetésre. Államférfiaink  és  politikusaink  hasonlóképen  elérték 
azt,  mi  nekik  járt :  méltóságot,  hatalmat,  közbecsülést.  Ami  derék- 
ban kettéroppant  pályát  mutat  régi  történetünk,  azt  nem  a  magyar- 
ság, de  külerő,  nemzetközi  bonyodalom  vagy  törvénytelen  idegen 
önkény  verte  le  lábáról.  Példa  rá  Dobó  István,  kit  balsorsa  a  bécsi 
király  börtönébe  vezetett,  vagy  az  1670-beli  összeesküvők,  kiket 
idegen  törvényszék  nyomott  el  Bécsújhelyen.  Maga  Rákóczi  Ferenc 
sem  panaszkodott  soha  a  magyarságra,  hogy  az  meg  nem  becsülte 
volna,  míg  közötte  élt  s  a  harc  végkép  el  nem  veszett. 

A  nagyjaival  való  kegyetlen  bánásmód  tehát  a  magyarnak 
nem  faji  sajátsága,  s  ehhez  képest  a  tizenkilencedik  század  for- 
dulója előtt  nem  is  észlelhető.  De  azóta  annál  inkább.  Azóta 
mintha  valami  nemzeti  etikett  kívánná,  hogy  kiemelkedő  egyéni- 
ségeink életükben  kálváriát  járjanak  s  haláluk  után  dísztemetést 
kapjanak.  Némelyiknél  még  ez  utóbbi  is  elmarad.  E  tragikus 
sorsban,  mint  egyéb  szomorú  nemzeti  nagyságban  is  mindenek- 
nek előtte  jár  a  legnagyobb  magyar,  Széchenyi  István,  de  hosszú 

sora  követi  öt  a  század  kiemelkedő  férfiainak.  Wesselényi  Miklós, 
ez  öserejü  energiaforrás,  már  életében  polgári  halottként  jár  és 
meg  kell  érnie,  hogy  saját  párthívei  taszítják  vissza,  uralomra 
jutva,  önzetlen  szolgálatait.  A  polgári  halál  valóságos  súlya  nyomta 
egy  hosszú  életen  át  Görgey  Arthur  vállait,  kinek  akaratát  és 
munkás  honszeretét  szabadságharcunk  történetéből  kitörölni  ép 
oly  botor  kezdemény  volna,  mint  a  nap  spektrumát  legragyogóbb 
színkévéitöl  megfosztani.  Nagy  ellenfelének,  Kossuth  Lajosnak 
pályája  hasonlóképen  kivetődött  tengelyéből ;  ő  is  az  egyedül- 
valóság, a  nemzettől  elszakadás,  meg  nem  értés  keseríí  tudatával 
szállott  sírba.  És  Deák  Ferencről  is  tudjuk  ma  már,  hogy  bölcse- 
sége  és  meleg  humora  pesszimizmust,  a  nemzet  sorsán  kétséges- 
kedő hangulatot  takart,  melyet  csak  kötelességérzete  tudott  időn- 
kint, szerencsésb  pillanatokban,  hitnélküli  tevékenységre  sarkalni. 
És  így  folytathatnók  Teleki  László  pisztolyától  egész  a  Tisza  Ist- 
vánra emelt  gonosz  fegyverekig,  kitérhetnénk  zsákutcába  került 
írói  sorsokra,  tehetetlenné  őrölt  költői  tehetségekre,  ecsetet  és 
palettát  évtizedeken  át  kerülő  hatalmas  művészekre.  A  hanyatló 
kornak  minden  igazi,  saját  útját  járó  tehetsége  megakadt  fejlődé- 
sében, mintha  csak  homályos  hatalmak  lódították  volna  ki  előírt 
pályájából.  Abbamaradt  energiák,  megszakadt,  időelőtt  kihűlt  hőfor- 
rások, elernyedt,  passzív  életre,  nem  egyszer  halálra  kárhoztatott 
emberek,  ezek  a  tizenkilencedik  század  második  felének  speciali- 
tásai, melyek  beszédesen  tanúsítják  a  korszak  abnormis  jellegét, 
mikor  nagy  tehetségek  és  őszinte  honszerelmek  paralizáltattak  és 
vágattak  el  a  közhasznú  tevékenység  lehetőségétől. 

Kutatásunkban  tehát  vissza  kell  mennünk  azon  nemzedékig, 
melyben  először  jelentkeznek  e  szomorú  emberi  sorsok.  Ez  pedig 
Széchenyi  István  nemzedéke,  a  „nagy  idők,  nagy  emberek"  kor- 
szaka, az  a  kor,  melynek  nagy  emberei  szinte  kivétel  nélkül  meg- 
tört szívvel  hanyatlottak  el,  mely  tehát  kétségtelenül  magában 
hordozá  a  későbbi  betegségek  csiráit.  Ehhez  képest  figyelmünket 
elsősorban  e  nagy  nemzedékre  fogjuk  irányítani,  s  csak  ez  után 
fogunk  áttérni  a  tulajdonképeni  hanyatlási  korszak  két  nemzedé- 
kére, arra,  melynek  férfikora  a  hetvenes-nyolcvanas  évekre,  s  arra, 
melyé  a  század  végére  és  a  huszadik  századra  a  világháború 
kitöréséig  esik.  Mindezt  megelőzőleg  azonban  össze  fogjuk  állítani 
Széchenyi  István  politikai  eszméit,  mert  hitünk  szerint  az  ő  rend- 
szerében foglaltatik  azon  ideális  vonal,  melyen  haladva  a  magyar- 
ság elkerülhette  volna  a  hanyatlás  végzetes  lejtőjét.  Széchenyi 
fogja  megadni  a  mértéket,  melyhez  állítva  a    hanyatló  kor   jelen- 

ségeit,  azokat  nemzeti  történetírói  tisztünkhöz  híven  nemcsak  jel- 
lemezhetjük, de  értékelhetjük  is. 


És  most,  a  munka  megkezdése  előtt,  egyre  kérem  az  olvasót. 
Vesse  le,  ha  még  vannak,  illúzióit,  s  próbáljon  meg  velem  együtt 
a  Széchenyi  Istvántól  annyit  sürgetett  nemzeti  önismeret  útjára 
lépni.  Könyvembe  minél  inkább  bele  fog  hatolni,  annál  több  oly 
jelenségekre  találand,  melynek  kimondását,  sőt  elgondolását  is  a 
nemzeti  elfogultság  és  a  hamis  büszkeség  elviselhetetlennek  fogja 
nyilvánítani.  Mégis  kell,  hogy  mindezeket  kimondottam  légyen, 
nem  puszta  kutatási  vágyból,  mely  a  nemzeti  témákat  is  rideg 
közönnyel  veszi  kezébe,  még  kevésbé  dacos  ellenzési  kedvből, 
de  azon  megdönthetlen  erős  meggyőződésből,  hogy  keserű  meg- 
figyeléseim közlése  az  egyetlen  mód,  mellyel  mai  helyzetünkben 
a  nemzeti  önismeret  célját  szolgálhatom.  Nemzeti  csapások  idején 
nincs  más  honszeretet  és  nincs  más  hazafiság,  csak  az  önismeret. 
Mi,  akik  ilyen  nemzeti  csapások  sorozatában  tengetjük  életünket, 
kissé  irigykedve  nézhetünk  vissza  a  korokra,  melyeknek  honsze- 
relme kellemes  játékban,  gyermeki  szavalatokban,  nemzeti  kön- 
tösben és  pántfikában,  egy  pohár  borban  merült  ki  és  kimerülhe- 
tett, mert  a  hon  veszélyen  kívül,  veszélytől  távol,  a  nemzeti  élet 
pedig  nyugodt,  egyenletes  mozgásban  volt  világosan  felfogott  célok 
felé.  A  mi  vaskorszakunk  nehezebbeket  követel  tőlünk,  mint  az 
előttünk  járt  nemzedékektől,  kiknek  sem  vérrel  nem  kellett  meg- 
pecsételniök  hónuk  iránt  táplált  érzelmeiket,  sem  az  önismeret 
keserű  kenyerére  nem  kellett  fanyalodniok.  Azért  távol  legyen 
tőlünk,  hogy  irigyeljük  őket  könnyű  életükért,  játékos  foglalatos- 
ságaikért. Az  ö  gondtalan  korszakukra  im  elkövetkezett  unokáik- 
nak kivettetése  a  megszokott  meleg  fészekből  és  hosszas  nyo- 
morra, végeláthatlan  bolyongásra  ítéltetése.  Napvilágukra  sötétes 
estve  következett  és  gyászos  éj,  melynek  első  feltetszése  bizo- 
nyossá tette  nékünk,  hogy  az  ifjúság  elrepült  és  saját  magunkra 
támaszkodva  kell  szembenéznünk  a  véres  valósággal.  Meg  kell 
oldanunk  oly  problémákat,  minőkre  a  két  előző  nemzedék  még 
rossz  álmaiban  sem  gondolt,  melyeket  lehetetlen  lehetőségeknek 
tartott.  A  lehetetlen  feladatok  itt  vannak  előttünk,  megoldásuktól 
függ  a  mi  sorsunk  és  a  következő  nemzedékeké.  Gondunk  tehát 
nagy,  a  férfikor  gondja,  összehasonlítva  atyáink  és  nagyatyáink 
ártatlan,  gyermeteg  gondjaival.  De  nem  kevésbé  nagy  lesz  és 
boldogító   a   megelégedés,   melyet   kötelességünk    teljesítése    fog 

nyújtani,  ha  az  elődeinktől  ránk  hagyományozott  gyászos  éjszakát 
a  mi  munkánk  árán  fogják  ismét  világosság  sugarai  keresztül- 
járni. Ezért  ne  irigyeljük  a  multat,  hanem  vegyük  fel  a  keresztet 
és  menjünk  az  önismeret  útján,  mely  tévedéseink  temérdek  pusz- 
táján át  vezet  a  megigazulás,  a  nemzeti  feléledés,  a  nemzeti 
reneszánsz  felé. 

Ez  az  út,  a  fölfelé  hatoló,  a  legyőzöttek  privilégiuma,  melyet 
tőlük  sem  békekonferencia  és  fegyverrel  kierőszakolt  szerződések, 
sem  blokád  és  elszigetelés  vagy  népszövetség  el  nem  vehet.  Nem- 
zetek boldogsága  és  megelégedése  épen  úgy  független  a  külső 
erőktől  és  a  pillanatnyi  viszonyoktól,  mint  ahogy  az  egyes  ember 
boldogságát  sem  határozza  meg  pillanatnyi  szegénysége  vagy 
gazdagsága.  A  boldogság  egyedül  a  szívben  székel,  a  szívnek 
ereje  és  képessége  az,  mely  függetlenül  a  külvilág  nyomorúságos 
dicsőségétől  vagy  szenvedéseitől  önmagából  szüli  az  élet  nyugal- 
mához szükséges  meleget.  Ép  így  nemzeteknél,  melyek  hasztalan 
takaróznak  fényes  győzedelmek  hermelinpalástjába  és  hasztalan 
húzódnak  az  anarchia  üszkétől  lángralobbantott  máglyák  tövébe: 
sem  a  drága  prémek,  sem  a  pusztító  tüz  meg  nem  óvják  őket 
a  didergéstől,  az  új  dolgok  kívánásától,  az  örök  vágyódástól  és 
keserű  kiábrándulástól,  ha  nincs  meg  szívükben  a  boldogság  lehe- 
tősége, a  meleget  produkáló  erő. 

A  mi  erősségünk,  a  legyőzöttek  erőssége  az,  hogy  mérhe- 
tetlen szenvedéseink  árán  végre  elkövetkezik  számunkra  a  pilla- 
nat, melyben  a  szív  melege  felgyúladhat  és  bensőnket  betöltheti. 
Amikor  a  külvilág  hiú  vágyaitól  megszabadulva  végre  magunkba 
nézhetünk  és  magunkra  találhatunk.  Mi  nem  kiáltjuk  oda  a  győ- 
zőknek azt,  mit  egy  nagy  francia  1871-ben  a  párisi  kommün  bor- 
zalmait hidegen  szemlélő  németeknek :  Vae  victoribus !  Eljön  az 
idő,  midőn  ti  hevertek  a  porban  romlott  erkölccsel,  amint  a  mi 
romlott  erkölcsünk  okozta  most  a  ti  diadalotokat !  —  Nem,  erre 
sem  németnek,  sem  töröknek,  sem  nekünk  magyarnak  nincs  szük- 
ségünk, nekünk  elég  szívünkbe  tekinteni,  s  ott  a  tátongó  hibák 
és  tévedések  mellett  a  változatlan,  sziklaszilárd  nemzeti  egyéni- 
séget megtapintanunk,  egyéniséget,  mely  rozsdáiból  kitisztítva  a 
halhatatlan  emberi  léleknek  mindig  értékes  speciese,  s  amelynek 
értékét  a  ránk  mért  ínségek  és  szenvedések  napról-napra  mele- 
gebb fénybe  öltöztetik.  Önismeretünk  növekedésével,  a  hanyatló 
kor  hazug  rongyainak  levetésével  rátalálunk  az  esetlegestől,  a  vál- 
tozékonytól független  magyar  lélekre,  annak  színtiszta  halhatatlan 
elemeire.  És  amint    ezt   megtaláltuk,    amint    megtanultuk  az   örö- 

köt  a  változótól,  az  igazat  a  talmi  utánzattól,  a  belsőt  a  külsőtől 
szétválasztani  és  elkülönböztetni,  akkor  egyszersmind  be  fog  köl- 
tözni szívünkbe  a  nyugalom,  a  bátor  önérzet  és  megdönthetlen  hit 
a  jövőben,  a  végleges  felemelkedésben. 

És  akkor  áldjuk  az  önismeretet,  melynek  tövises  útján  küz- 
döttük fel  magunkat  a  megelégedésnek  és  boldogságnak  agyar- 
kodó  elleneinktől  megvíhatatlan  sziklavárába. 


ELSŐ  KÖNYV. 

SZÉCHENYI  ISTVÁN  KONZERVATÍV 
REFORM-RENDSZERE. 


Széchenyi  alakja  a  liberális  hagyományban. 

Mi  szükség  és  mi  érdem  volna  Széchenyi  István  gróf  tanai- 
nak feszegetésében,  mikor  az  utóbbi  évtizedeknek  állandó  témája, 
minden  oldalról  körülményesen  megtekintett  alakja  volt  éppen  ö, 
Széchenyi,  a  nemzetvezér  államférfiú  ?  Az  ő  nevét  hallottuk  napról- 
napra a  nemzet  hivatott  vezetőitől,  a  közvélemény  irányítóitól; 
az  ő  nevére  esküdtek  mindenek,  kik  a  mag>'arságnak  hatalom  és 
műveltség  magaslatára  emelésén  fáradoztak.  Tudós  társaságoktól 
arisztokrata  társaskörökig  és  egyetemi  hallgatók  szerény  egyesü- 
letéig minden  az  ö  nevét  visszhangozta.  Nemzetgazdák  kimutatták, 
hogy  öt  kell  követnünk,  sőt  követjük  is ;  tudósok  és  nevelök 
hozzá  mérték  az  újonnan  felmerülő  jelenségeket  és  szigorú  ana- 
téma alá  került  mindaz,  mire  Széchenyi  zsinórmértéke  nem  illett. 
Társadalmunkat  és  sajtónkat  korlátlanul  használtuk  fel  valóságos 
Széchenyi-kultusz  felépítésére,  úgy  hogy  most  én  könnyen  ten- 
gerbe vizethordó  gyermeknek  tartatnám,  még  mindig  újat  akarván 
Széchenyiről  mondani. 

De  távol  legyen  tőlem  ilyen  szándék.  Még  ha  tudnék  is  újat 
a  legnagyobb  magyarról,  lenne  az  bár  tőlem  kitelhetöleg  legszebb 
és  legjobb,  Bzt  sem  volna  érdemes  elmondani  azok  után,  mikkel 
legnagyobb  géniuszaink,  Vörösmartytól,  Bajzától,  Kemény-  és 
Aranytól  kezdve  Széchenyit  és  magukat  megtisztelték.  Kitűzött 
célom  nem  kívánja  újság  keresését,  sőt  ellenkezőleg  azt,  hogy 
minél  kevesebbet  keverjek  bele  az  előadásba  magamból  és  a 
viszonyokból,  melyek  hatása  alatt  az  objektív  összeállítás  nyugalma 
megzavartatnék.  Politikai  rendszere  jellemzésénél  lehetőleg  ragasz- 

kodni  fogok  Széchenyi  saját  szavaihoz,  hogy  így  kikerüljem  a 
veszedelmet,  melynek  a  két  korábbi  generáció  tagjai  szinte  kivétel 
nélkül  áldozatul  estek :  hogy  t.  i.  Széchenyit  olyannak  jellemez- 
ték, minőnek  látni  nékik  maguknak  jólesett. 

Széchenyi  alakját  a  bennünket  megelőző  két  nemzedék  túl- 
ságosan szubjektíve  fogta  fel,  ebben  megegyezik  a  hetvenes  évek 
és  a  századvég  nemzedéke.  Különbséget  közöttük  a  világosan 
látás  és  az  őszinteség  eltérő  fokozatai  tesznek.  Az  előbbi  nem- 
zedék vezetőinek  közpályája  visszanyúlván  a  negyvenes  évekbe, 
még  sokan  voltak  közöttük,  kik  színről-színre  látták  őt,  s  vele 
szemben  ítéletüket  azon  benyomások  hatása  alatt  formulázták, 
melyeket  a  kortársakban  Széchenyinek  a  közvéleménnyel  szembe- 
fordulása okozott.  Hisz  akkor  minden,  mi  élt  és  a  közporondon 
szóhoz  jutott,  állandó  forrongásban  volt  Széchenyi  ellen,  s  még 
oly  szelíd  és  mérsékelt  államférfiak  is,  minő  volt  Eötvös  József 
báró,  igaz  meggyőződéssel  tárták  tévesnek  a  legnagyobb  magyar 
útjait.  Ebből  érthető,  hogy  a  Széchenyi  korára  következő,  második 
nemzedékben  nem  is  találunk  oly  általános  Széchenyi-kultuszt, 
mint  később.  Akkor  még  nem  iparkodtak  és  nem  is  sikerült  volna 
elleplezni  az  eltéréseket,  melyek  a  kor  irányelvei  és  Széchenyi 
rendszere  közt  fennálltak.  Ez  eltérések  pedig  igen  mélyrehatók 
valának.  Az  1848  és  1867-ben  berendezett  magyar  állam  egészben 
véve  liberális  alapokon,  tehát  —  mint  az  akkori  nemzedék  jól 
tudta  —  nem  Széchenyi  elvei  szerint  épült  fel.  Széchenyi  egy 
tisztelője,  müveinek  kiadója,  Zichy  Antal  állapítja  meg  nem  egy- 
szer mint  természetes  dolgot,  hogy  a  fejlődés  nem  adott  Széchenyi- 
nek igazat,  mikor  ő  „kelleténél  kevesebbre  becsülte  nemzetünk 
életképességét".  Széchenyi  folyton  nemzethalálról  beszélt,  kedves 
szólamai  voltak:  a  magyarság  végvonaglása,  kimerültsége,  meg- 
dermedt nemzeti  test,  tetszhalál,  már-már  terjedező  rothadás, 
teljes  felbomlás,  melyek  a  második  nemzedék  szemében,  a  ki- 
egyezési korszak  helyreállott  nemzeti  szuverenitása  idején,  nem- 
csak anachronizmusnak,  de  vétkes  könnyelműségnek  tűntek  fel. 
Meg  is  jegyzi,  megelégedéssel,  Zichy  Antal :  „Mind  e  szólamokat, 
őszinteségük  dacára,  nemcsak  készpénz  gyanánt  nem  fogadtuk 
el,  hanem  határozottan  visszautasítottuk,  s  egy  cseppet  sem  bánjuk 
a  közforgalomból  azóta  történt  kiküszöböltetésüket".  K  nemzet 
nem  halt  meg,  tehát  Széchenyi  tévedett,  e  logikai  megállapítás 
befészkelte  magát  a  második  nemzedékbe,  mely  így  aztán  Szé- 
chenyiben többé-kevésbé  fölösleges,  hívatlan  ébresztőt  látott,  kit 
Zichy  Antal   minden   kegyelet   mellett   is  e  kérdéssel   vélt  aposz- 

trofálhatni :  „Nemzeted  ébren  van  már,  Széchenyi  még  alu- 
szol P"^  * 

A  közfelfogásnak  Széchenyitől  eltávolodását  szinte  villám- 
ként világítja  be  a  jellemzés,  melyet  egy  másik  kitűnő  hazafi, 
Beöthy  Ákos  nyújt  Széchenyiről.^  Amit  ő  Széchenyiről  mond,  az 
szinte  mind  Széchenyi  ellen  szól.  A  liberális  nemzedék  állam- 
férfia,  ki  a  liberalizmus  alapelveit  tudatosan,  komoly  irodalmi 
tanulmányok  árán  tette  magáévá,  kénytelen  volt  i  Széchenyiben  a 
liberális  tanok  ellenségét  ismerni  fel,  azt,  ki  a  szabadságnak  min- 
dent átalakító  erejében  nem  hisz  és  politikai  feladatának  elvont 
eszmék  terjesztése  helyett  a  meglévőből  kiinduló  pozitív  alkotó 
munkát  tartja.  Széchenyi  Beöthy  szerint  is  reálista  volt,  ellensége 
a  Kossuthtól  képviselt  ideálizmusnak,  mely  az  anyagi  jóllét  gond- 
ját másodhelyre  téve,  mindenek  fölött  szabaddá  akarta  tenni  a 
nemzetet.  A-  nemzet  pedig  Széchenyitől  elfordulva  „elismerte  az 
ideálizmus  felsőségét  a  reálizmus  felett  és  amint  később  kiderült, 
—  teszi  hozzá  Beöthy  —  nem  is  volt  oka  megbánni  azt".  Beöthy 
Ákos  régi  vágású  igazmondó  ember  lévén,  őszintén  megmondja 
véleményét  Széchenyi  rendszeréről:  politikai  működése  „legked- 
vezőbb értelemben  lángeszű  rögtönzés  volt",  tudása  és  politikai 
képzettsége  hiányos,  tanai  és  javaslatai  „szóvirágokat"  foglalnak 
magukban  és  „szőrszálhasogatáson"  épülnek  fel.  Anglia  nagyszerű 
liberalizmusa  minden  hatás  nélkül  pattant  le  róla  „Széchenyi 
felfogásának  egyoldalúsága  mindenben  kiviláglik."  Bár  a  Hitel 
befejező  sorainál  szebbet  és  magasztosabbat  Beöthy  sem  ismer, 
tartalmilag  ezt  a  munkát  is  gyökértelennek  tartja,  mely  nem  a 
hazai  talajból  fakadt.  A  hitel  kérdésével  Széchenyi  nem  volt 
egészen  tisztában,  javaslataiban  tárgyi  tévedések  és  alaptalan 
aggályok  foglaltatnak.  Egyébként  sem  barátja  a  világosságnak : 
„a  népnevelés  előmozdítását  illetőleg  is  komoly  aggályai  vannak, 
mindezekben  veszélyt  lát  a  magyar  nemzetiségre,  a  zsidó  eman- 
cipációnak is  ellene  szavaz",  Kossuthnak  a  testvériséget  hirdető 
magasztos  beszédeit  pedig  szívtelenül  kigúnyolja, 

Beöthy  Ákost  és  nemzedékét  a  liberalizmus  választja  el 
Széchenyitől,  kinek  nem  voltak  előre  megállapított  elvei  a  politi- 
kában, minőket  a  liberalizmus  elvont  úton  kifejleszteni,  s  minden 

1  Zichy  Antal,  Gróf  Széchenyi  Istoán  naplói,  a  M.  Tud.  Akadémia  meg- 
bízásából összeállította.  Budapest,  1884.  136,  643.  1. 

-  Beöthy  Ákos,  A  magyar  államiság  fejlődése,  küzdelmei,  2.  kötet,  1- 
rész,  főként  a  146,  157,  162,  167,  168,  173,  174,  US,  180,  184,  284.  1.,  2.  kötet, 
II.  rész,  16,  51,  53.  1. 

politikai  akció  céljává  és  irányítójává  szokott  tenni.  Széchenyi 
nem  volt  híve  sem  a  szabadság,  sem  az  egyenlőség  és  testvériség 
elvont  ideáinak,  politikai  működése  ezektől  tökéletes  független- 
ségben folyt  le.  Az  a  generáció  tehát,  mely  a  liberális  eszméket 
már  az  anyatejjel  magába  szívta,  nem  tisztelhette  Széchenyiben 
a  követésre  méltó  példát,  a  vezért,  ki  nemzetét  sírjából  támasztja 
fel.  Széchenyi  a  második  nemzedék  előtt  legföljebb  hatalmas 
piramis  volt,  tiszteletet  parancsolóan  állván  a  horizont  szélén, 
büszke  elszigeteltségben,  melyet  emberi  látogatás  alig  zavar.  Az 
új  kor  emberei  nem  járnak  hozzá  iskolába,  mert  amit  tőle  tanul- 
hatnának, megzavarná  pillantásuk  biztonságát,  s  kétségeket  öntene 
eszmékért  hevülő  „idealista"  szívükbe.  Széchenyi  tanaitól  a  máso- 
dik nemzedék  őszintén  és  tudatosan  elfordul,  s  ebben  tér  el  a 
harmadik  korszaktól,  mely  Széchenyitől  hasonlóképen  eltérő  uta- 
kat járdáivá  már  nem  vallotta  be  önmagának,  hogy  a  legnagyobb 
magyar  hagyományaihoz  híjtlenné  vált. 

A  század  fordulóján  már  alig  van  ember,  ki  a  döblingi  re- 
metét személy  szerint  ismerte  volna.  Nem  felejtik  el,  de  ismeretét 
a  tradícióból,  leginkább  klasszikus  íróink  és  költőink  előadásából 
merítik.  Kifejlődik  a  történeti  távlatnak  egy  neme,  melyben  a 
nemzet  liberális  jelenét  Széchenyitől  elválasztó  momentumok  ho- 
mályba állíttatnak,  s  a  legnagyobb  magyar  alakja,  mint  minden 
magyarság  kvintesszenciája  tűnik  fel.  A  történeti  alakot  azonban 
homályos  üveg  közvetíti  szemidegeinkkel :  éles  sarkak  letompul- 
nak, kemény,  életerős  színek  megfakulnak,  s  marad  egy  hatalmas 
tömegű,  elmosódó  körvonalozású  kolosszus,  melynek  arcvonásait 
kiki  annak  látja,  minek  akarja.  Utóbbi  évtizedeink  Széchenyi- 
kultuszának nem  a  húsból  és  vérből  álló  ember,  hanem  egy  il^^en 
elvonatkoztatott  fogalom,  dogmaszerü  konstrukció  volt  a  tárgya. 
Széchenyi  tekintélye  mindenekfölött  állott,  s  eszünkbe  sem  jutott 
feltételezni  magunkról,  hogy  bármiben  is  differenciáink  lehetné- 
nek az  ő  tanaival,  melyekből  időnkint  bibliás  hittel  szoktunk  idéz- 
getni közkeletű  kifejezéseket.  Nem  azt  kerestük,  mit  mondott  és 
mit  csinált  Széchenyi,  hogy  utasításait  követve  rendeztük  volna 
be  életünket ;  megfordítva  jártunk  el :  megállapítottuk,  hogy  mit 
csinálunk  jómagunk,  s  a  mi  tetteink  elismerését,  jóváhagyó  bizo- 
nyítékait kerestük  e)ő  Széchenyi  műveiből.  Szellemét  ilymódon 
szinte  adaptáltuk  a  mi  viszonyainkhoz  és  óhajtásainkhoz.  így  aztán 
minél  többet  beszéltünk  és  írtunk  róla,  annál  kevesebbet  találtunk 
szelleméből.  Nevét  drapériának  használtuk  jószándékaink  feléke- 
sítésére, hazafias  működésünk  hangsúlyozására.  Mindezt  a  rossz- 


25 


hiszemüségnek  árnyékától  is  mentesen,  mert  sem  a  jóhiszeműség,  sem 
a  hazafias  szándék  kétségbe  nem  vonható  a  Széchenyi-kultusznál, 
melynek  során  kiki  megalkotta  magának  az  ö  Széchenyijét,  kit  tisztel- 
jen, —  a  saját  hasonlatosságára.^  Innen  a  szomorú  tény,  a  jóindulat- 
tal, tiszta  honszerelemböl  megszervezett  Széchenyi-kultusznak  ered- 
ménytelensége, mert  hisz  hogyan  hathatott  volna  ö  vágyainkra 
és  akaratunkra,  mikor  a  való  életben  szinte  diametrálisan  ellen- 
kezője volt  annak,  minőnek  e  hanyatló  kor,  saját  lelkiismerete 
elaltatására,  elképzelte.  Az  igazi  Széchenyit  már  csak  azért  sem 
ábrázjolták  e  kor  szakférfiai  igaz  valóságában,  mert  féltek  a  hagyo- 
mányos Kossuth-Széchenyi  ellentétet  megbolygatni,  nehogy  hatá- 
rozott állásfoglalással  felingereljék  a  közvéleményt.  A  Széchenyi- 
Kossuth-dilemma  elől  fázósan  kitérve,  két  jelesünket  a  weimari 
Goethe-Schiller  szobor  hasonlatosságára,  baráti  kézfogásban  áb- 
rázolták, minek  egyszerű  következése  lön,  hogy  sem  egyiket,  sem 
másikat  maga  valóságában  meg  nem  ismerte  közönségünk.  így 
maradt,  csupa  jóindulatból,  hatás  nélkül  korunkra  ép  az  a  két  férfiú, 
kinek  életéből  és  tanaiból  legtöbb  tanulságot  vonhattunk  volna  le, 
meddő  gondolattalanságunknak  megbecsülhetetlen  orvosságaként.^ 
így  most  mégsem  lesz  egészen  fölösleges  Széchenyi  poli- 
tikai rendszerének  rövid  összeállítása.  A  tudományos  kutatás 
végkép  megállapítá,  hogy  Széchenyi  alig  állott  idegen  politi- 
kai írók  hatása  alatt.  Nemcsak  Anglia  liberalizmusát,  de  a 
francia  és  német  politikai  és  állambölcsészeti  litteraturát  is  távol 
tartá  magától.^  Csak  itt-ott,  egy-egy  elszórt  mondatáról  lehet 
kideríteni,  hogy  idegen  írótól  való.  De  elveinek  tömege,  tanai- 
nak összessége  annyira  eredeti,  hogy  a  szó  igaz  értelmében  beszél- 
hetünk rendszeréről,  rendszerről,  mely  az  övé  volt  és  senki  másé.^ 

1  Jellemző  erre  azon  kitűnő  fiziológus  esete,  ki  maga  danvinista  lévén, 
nagy  diadallal  kimutatta  a  különben  szigorúan  keresztényerkölcsű  Széchenyi- 
ről, hogy  korát  megelőzve,  —  darwinista  volt  és  politikai  rendszerét  zseniális 
előrelátással  a  —  fajok  harca  elméletén  építette  fel. 

-  Kivétel  Friedreich  István  Széchenyi  életrajza,  mely  teljesen  Kossuthjavára 
dönti  el  a  kérdést.  Hogy  e  kérdés  ennyire  kiéleződhetett,  sa  közvélemény  e 
két  jelesünket  tisztán  ily  politikai  szempontból  ítélhette  meg,  abban  felelős  a 
Tudományos  Akadémia  is,  mely  alapítójának  sem  népszerűsítésével,  sem  pedig 
naplói  és  levelei  illő  kiadásával  nem  foglalkozott  úgy,  ahogyan  kellett  volna 

3  V.  ö.  legújabban  Angyal  Dávid  pontos  összevetéseit.  Bentham  befo- 
lyásának külsőleges  voltát  már  Beöthy  Ákos  is  kimutatta. 

*  Az  idézeteknél,  melyek  következnek,  1848-ig  megjelent  főmüveire 
korlátozzuk  magunkat,  köztük  van  a  Hitel,  Világ,  Stádium,  Kelet  népe,  Garat, 
Adó  és  két  garas.  Politikai  programmtöredékek.  Az  idézetek  szószerintiek. 


II. 

A  Nagy  Parlag  és  a  nemzeti  bűnök. 

Széchenyinél  a  politikai  rendszer  a  lelki  konstitúció  szüle- 
ménye. 

Ezt  bizonyítani  fölösleges;  naplójának  minden  sora  arról 
beszél,  hogy  lelki  élete  a  haza  politikai  sorsával  már  kora  gyer- 
mekségétől fogva  feloldhatlan  kapcsolatban  volt.  A  haza  sorsa 
neki  mindenkor  személyes  ügye  volt ;  jól  érezte  magát  és  fel- 
lélegzett, mint  virág  üdítő  esőre,  ha  a  hon  ügye  rendben  folyt, 
elkeseredett  és  testi-lelki  beteggé  lön  nemzeti  veszedelmek  ide- 
jén. A  negyvennyolcas  katasztrófa  lelki  életében  is  katasztrófát, 
az  egyensúly  felbillentését  okozta.  Az  ő  politikája  a  lélekből 
fakadt. 

Lelki  konstituciójának  viszont  magyarság  az  alapvonása. 

A  legnagyobb  magyar  jelzője  méltán  az  övé.  A  kifejezés 
mikor  megszületett,  nagy  ellenfele,  Kossuth  ajkain,  a  nemzetnek 
példátlanul  tiszteletteljes  meghajlását  jelenté  egyik  fia  előtt.  De 
ma  a  szó  hideg  és  tartalma  homályos,  szétfolyó. 

Szélesebb  körű  és  melegebb  fényt  áraszt  a  jelző,  mellyel 
Kemény  Zsigmond  báró  nevezte:  a  leghívebb  magyar.  Ez  a  szó 
relációt  állapít  meg,  Széchenyi  és  a  nemzettest  minden  egyes, 
még  utolsó  tagja  között  is,  relációt,  mely  alól  senki  ki  nem  von- 
hatja magát.  Mi  a  magyarság  iránti  hűség?  Miért  ő  a  leghívebb? 
És  hívek  vagyunk-e  minmagunk?  —  ily  kérdések  tolulnak  fel  és 
hoznak  zavarba  bennünket  e  jelző  kimondásakor. 

Széchenyi  a  leghívebb  magyar,  mert  a  magyar  talajt  soha 
el  nem  veszti  lábai  alól. 

íme  kiindulópontja  és  politikai  rendszerének  állandó  alapja : 

„Okoskodásom  megállapított  tényezője  az,  hogy  Magyar- 
ország mindenben  nagy  parlag.  Magyarország  nagy  parlag!  Ez 
tehát  azon  horgony,  melyhez  kötöm  elemzésem  fonalát.  Summára 
összehúzva  én  azt  hiszem :  legelsöbben  kebleinkbe  nyúlni,  eszünk- 
höz jönni,  magunkkal  számot  vetni,  magunkat,  mint  halhatatlan- 
lelkű  lényeket  megbecsülni  és  aztán  magunktól  őszintén  tuda- 
kolni :  parlag,  kopár  országi  és  nemzeti  körülmények  közt  vájjon 
fellelendjük-e  földi  létünk  üdvét?  Ha  ezen  magunkbaszáilás  és 
körülményink  fontolóra  vétele  után  hidegek  maradunk  s  nem 
ébredez  bennünk  valami  nemesebb  vágy,  melytől  epedünk,  de 
az  eddigi,  minden  közszellem  és  valódi  nemzeti  nagyság,  s  csak 
ehhez  kötött  nemzeti  becsület  nélkül  is  el  bírjuk  viselni  az  életet, 
sőt  azt  vélvén,  ej  be  erősen  irigyel  minket  a  világ,  még  kérke- 
dünk is  azzal :  ám  akkor  öljük  az  időt,  s  üljük  ünnepeinket  körül- 
belül mint  eddig.  Ha  pedig  arra  kárhoztatá  a  magyar  hont  ma- 
gasb  hatalom,  mellyel  hiába  küzd  emberi  erő,  hogy  maradjon  par- 
lag, maradjon  kopár  örökleg,  akkor  —  gyújtsunk  pipára!'' 

A  nagy  parlagon,  a  magyar  kopárságon  épül  fel  Széchenyi 
rendszere.  A  magyarság  parlagi,  a  halhatatlan  lélekhez  méltatlan 
állapotban  van,  ezért  kell  a  változtatás.  Tehát  nem  azért,  mert  az 
ancien  régime  már  egész  Nyugaton  helyet  adott  modern  viszo- 
nyoknak, alkotmányos  életnek,  szabadabb  társadalomnak.  Széche- 
nyinek a  külföld  mellékes ;  ő  akkor  is  felrázta  volna  nemzetét, 
ha  lábait  soha  ki  nem  teszi  a  hon  határain  túl  és  az  angol,  fran- 
cia műveltség  csodáit  meg  nem  pillantja.  Ö  a  ,, csúnyácska  hazá- 
ban,'' melyet  végzete  adott  neki,  nyilt  szemmel,  értelemmel  és 
erkölccsel,  kezdé  szemlélni  az  állapotokat.  Első  lépés  tehát  az 
adott  magyar  viszonyoknak  egyszerű  megismeréséből  áll.  Máso- 
dik lépése,  szintén  magyar  talajon,  a  parlagnak  munka  alá  vételét 
célozza. 

„Nekem  úgylátszik,  hogy  mindenekelőtt  az  értelmiséget  tá- 
gítni,  s  a  nemzetiséget  terjeszteni  kell,  s  Nagyot,  Dicsőt  s  Hal- 
hatatlant csak  aztán  vihetni  végbe." 

„A  sötét  jövendő  pedig  kizárólag  csak  azon  feltétel  alatt 
mutatkozik  bíborszínű  távolban,  ha  a  Magyarság  közértelmesség 
által  fejlend  ki  tökéletesen.  S  minél  mélyebben  vizsgáltuk  a  haza 
lakosit,  szomszéd  közötti  állását,  geográfiai  helyzetét,  természet- 
ajándékit  s  több  effélét,  s  minél  jobban  törekedtünk  kitanulni 
azon  okot,  melyből  áldott  következéseknek  kellene  a  honra  áradni, 
annál  tisztábban  látszott  előttünk,  ami  végre  tökéletes  meggyőző- 
déssé lőn,  hogy  minden  lehető  előmenetelünk  kirekesztőleg  értei- 

mességi  súlyunk  nagyobbításában,  s  csinosodó  nemzetiségünkben 
verhet  tartós  gyökeret;  hogy  minden,  ami  nem  áll  valódi  nemze- 
tiségen, s  valóságos,  minden  előítélet  s  szemfényvesztéstől  meg- 
tisztult értelmességen,  alaptalan  s  előbb-utóbb  bizonnyal  elbom- 
lik ...  Ha  valami  felemelheti  még  e  hazát  önboldogságára.  Ura 
örök  dicsőségére  s  hozzá  illő  magasságra,  az  semmi  egyéb  nem 
lehet,  mint  Nemzetiség  s  Közértelmesség." 

A  nemzetiség  itt  magyar  nemzetiség,  tehát  magyar  talajból 
való.  Nem  kevésbé  az  a  közértelmesség  is,  mely  Széchenyi  szó- 
járásában nem  a  tizennyolcadik  század  racionalizmusának,  sem  a 
francia  forradalom  és  liberalizmus  észtiszteletének  folyománya, 
nem  is  tisztán  értelem  és  ész  funkcióira  vonatkozik,  hanem  sok- 
kal bővebb  és  mélyebb  értelmű  :  az  ember  egész  erkölcsi  lényé- 
nek kimíjvelését  jelenti.  Hozzátartozik  természetesen  az  ész  kép- 
zése, sőt  a  könyvtudomány  is ;  Széchenyi  megköveteli,  hogy  min- 
denkinek legyen  ideje  és  tehetsége  könyveket  vásárolni  s  az  „idő 
és  értelmesség  józan  lelkivel  előhaladni",  de  mindez  a  közértel- 
messég fogalmában  csak  mellékes  helyet  foglal  el.  A  fő  alkotó 
elemek  ott  érzelem  és  erkölcs,  melyek  szét  nem  bontható  egy- 
ségben pihennek,  s  velük  szemben  a  hideg  észnek  csak  aláren- 
delt szerepe  van.  És  itt  ne  tévesszenek  meg  a  racionalista  Szé- 
chenyi-magyarázók idézetei,  melyek  az  „emberi  agyvelő"  hatal- 
mát dicsőítik  és  a  „lakosok  több  vagy  kevesebb  értelmi  súlyától" 
teszik  függővé  népek  és  államok  jó  vagy  mostoha  sorsát.  A  „kimű- 
velt emberfő"  —  ez  a  legtöbbször  idézett  kifejezés  —  Széchenyi- 
nél nemcsak  az  ész  produktuma,  aminthogy  az  agyvelő  sem  tisz- 
tán az  ész  székhelye,  hanem  egyetemlegesen  „az  emberi  halha- 
tatlan lélek  legfőbb  széke". ,  A  közértelmesség  sem  pattan  tehát 
elő  az  ész,  az  agyvelő  funkciójából,  mint  Minerva  a  főisten  agyá- 
ból, hanem  az  egész  emberi  lélekből  és  annak  az  ő  magas  szár- 
mazásához, halhatatlan  voltához  méltó,  tehát  erkölcsi  működésébőli. 

A  közértelmesség  tartalmát  legbiztosabban  körvonalazhatjuk, 
ha  ellentétének,  a  közértelmesség  hiányának  jegyeit  összefoglal- 
juk. Széchenyi  ebben  is  hazai  talajon  áll :  a  közértelmesség  hiánya 
néki  a  magyarság  tévelygéseinek,  ősi  bűneinek  összege,  melyeket 
honfitársai  szeme  elé  vinni,  megdöbbentő  szenvedéllyel,  szívhez- 
szóló érzelemmel,  vagy  gyilkos  gúnnyal,  egész  pályáján  át  soha 
meg  nem  szűnt.  A  közértelmesség  hiányát  okozó  ez  ősi  bűnök 
teszik  az  országot  egy  nagy  parlaggá,  kiirtásuk  nélkül  valódi 
haladás  elképzelhetetlen.  így  válik  a  nemzeti  hibák  felkutatása 
rendszerének  alapvető  feladatává. 

Nemzeti  bűneinket,  e  századokon  át  buján  burjánzókat,  négy 
'  bokoraljban  mutatja  be  Széchenyi.  Az  elsöliöz  a  hiúság  és  rokonai-: 
önhittség,  önáltatás,  öncsalás  tartoznak,  a  másodikba  lelkesedés 
és  szalmatijz,  harmadikba  közrestség,  negyedikbe  végül  irigység 
és  szülöttei,  pártviszály  és  uralomvágy.  Széchenyi  mindegyiknek 
részletes  természetrajzát  adja,  melyből  itt  csak  néhány  részlettel 
szolgálunk : 

„Nagy  hiúság  azon  fatális  nyavalya,  melyben  mi  magyarok 
igen  nagyon  szenvedünk." 

„Századokon  keresztül  a  magyar  hízelkedéshez  szokott,  ami- 
bül  honosink  nagyrészének  önmaga  túlbecsülése,  gőgje  s  hiúsága 
támada ;  az  igaz,  egyenes  szótul  pedig  elszokott,  amibül  megint 
soknak  azon  teljes  meggyőződése  vévé  eredetét,  hogy  Hunniát, 
mint  dicsőségtül  ragyogót,  s  lakosit,  mint  magas  helyen  állókat  a 
világ  bámulja  és  irigyli." 

„Mondjuk  ki  egyenesen,  hány  van,  ki  nem  bízza  magát  el 
az  egész  magyar  földön?" 

„Inkább  kívánom,  sülyedjen  vérünk  rövid  vonaglás  után  sem- 
miségbe, hogysem  utóbb  is,  mint  eddig  s  mint  ma,  egy  maga- 
magát emésztő,  hiúságtól  szétboncolt,  íéregrágta,  magán  segíteni 
és  se  halni,  se  élni  nem  tudó  nyomorék  vázként  undokítsa  el  a 
közemberiség  nagy  családját."* 

„Adót  kell  vetni  mindazon  ábrándra,  ámításra,  elfacsart  ideára, 
misztifikációra,  szemfényvesztésre  s  efféle  tulajdonra,  mellyel  oly 
nagy  száma  a  régi  álmábul  felébredt  magyarnak  megnemszünőleg 
csalja  magát  és  csal  mást." 

„Mert  nincs  tagadás,  hogy  valahol  több  képzeleti  tehetség, 
de  egyszersmind  több  nyavalygó  képzelet  is  létezzék,  mint  magát 
szünetnélküli  álmokban  hintázni  szerelő  Hunniában."^ 

A  mi  sokszor  emlegetett  színpompás  keleti  fantáziánkat  tehát 
Széchenyi  politikai  dolgokban  egyszerűen  az  ősi  nemzeti  vétek, 
a  hiúság  derivatumának  tartja :  hiúságunk  kényszerít  öncsalásra, 
arra,  hogy  a  rideg  való,  az  önszeretetünket  megsemmisítéssel 
fenyegető  reális  világ  elől  az  álmok  langymeleg  atmoszférájába 
meneküljünk.  A  magyar  álmok  így  erkölcsileg  épen  nem  közöm- 
bös jelenségnek  bizonyulnak,  mert  szüleményei  a  hiúságnak,  e 
súlyos  beszámítás  alá  eső  erkölcsi  defektusnak.  Ezért  nincs  Szé- 
chenyi szívében  egy  szikrányi  elnézés,  még  kevésbé  szimpátia  a 
magyar  álmok  iránt. 

Másik  vétkünk  a  közismert  szalmatűz,  a  hirtelen  fellobbanó 
lelkesedés,  mely  bizonyos  erényekkel  párosulhat  ugyan,  de  hatása 

mégis  káros  lesz.  Ez  összefüggést  Széchenyi  világosan  felis- 
merte : 

„Hazafiság,  lelkesedés,  hü  pajtásság,  legfeljebb  lovagiság, 
személyes  bátorsággal  párosulva,  ime  itt  vannak  tökéletes  lánco- 
latban mindazon  tulajdonok,  melyekbül  általán  véve  össze  van 
rakva  nálunk  nemcsak  a  jurista  és  juratus,  de  a  magyar  kémény- 
seprötül  felfelé  legtöbb  mesterember  s  most  született  művész,  fab- 
rikáns,  kereskedő,  söt  legtöbb  soi-disant  magyar  statusember  és 
tudós  is  ;  honnét  aztán,  ha  a  vitézséggel  kezdett,  bátorsággal  foly- 
tatott, lelkesedéssel  tozsérlett  és  pajtássági  lángésszel  vezérlett 
intézvény  előbb  hal  meg,  mint  csak  jóformán  még  születve  volna 
is,  az  nem  egyéb,  mint  okszerinti  eredmény,  melyen  senki  se 
bámulhat." 

„A  magyarnak  áltálján  véve  azt  vetik  szemére,  hogy  egye- 
dül szalmatűzként  lobban  fel,  cserfaként  azonban  soha  nem  ég. 
S  nyúljunk  kebleinkbe,  nem  úgy  van-e?  Bizony  nem  tagadhatjuk. 
Ámde  mi  oka  ennek?  Sokan,  söt  tudtommal  mindnyájan,  kik  errül 
ítélnek,  azt  hiszik,  egyedül  keleti  gyorsabb  vérünk,  egyedül  ter- 
mészetünkbe szőtt  nyughatatJanságunk  okozza  ezt.  Én  azonban 
másutt  keresem  e  tulajdonnak  kútfejét,  abban  t.  i.  —  és  itt  kérem 
figyelmezzünk  —  hogy  eddigelé  a  magyarnak  vezetői  jobbára, 
söt  kirekesztőleg  mindig  a  nemzet  enthusiasmusára  appelláltak, 
számítási  tehetségét  azonban  soha  nem  iparkodtak  kellőleg  ébresz- 
teni, rektifikálni  és  azt  tervük  alapjául  használni,  honnét  aztán  ter- 
mészet szerint  többnél  több  láng  és  füst  s  ebből  támadó  hamu 
vévé  okszerint  eredetét,  de  annál  kevesebb  életmeleg  fejledezett, 
mely  igazi  és  tartós  egészségre  emelhette  volna  nemzeti  testünket." 

A  harmadik  vétek  a  közrestség,  a  negyedik  az  irigység, 
mindkettő  túlnyomóan  politikai  jelentőségű  tényező,  mely  társa- 
dalmi és  állami  életünkre  századok  folyamán  döntő  befolyást 
gyakorolt. 

„A  közrestség  nem  engedi,  hogy  a  nagyobb  rész  oly  tárgyak 
körül  felvilágosítaná  magát,  amihez  egy-két  hónap,  egy-két  érte- 
kezés nem  elég,  hanem  esztendei  szorgalmas  előmunkálás  kell; 
a  nemtelen  emberben  mélyen  fekvő  hiúság  pedig  gátolja,  hogy 
az  igazságtalanok  sokadalma  ott  keresse  a  számtalan  hibák  gyö- 
kerét, ahol  azok  valódi  fészke  van,  t.  i.  saját  szánakozásraméltó 
tudatlanságában  s  a  legvilágosb  okoknak  sem  engedő  gőgjében.'' 

„Mi  magyarok  tengünk  hosszú  századok  óta,  egy  magában 
irigykedő,  agyarkodó,  már-már  pusztulásra  fajult  méhraj.'' 

„Aüg  van  köztünk  ember, ki  a  másik  megaláztatásán  ne  örülne." 

^Agyarkodunk  egymás  ellen,  mint  tehetetlen  sajtférgek. " 

„Az  emberi  nemben  lappang,  söt  a  magyarban  éppen  nem 
lappang,  de  vajmi  ocsmányul  kitijnik  az  irigység  és  a  sültgalambra 
sóvárgó  oly  igen  különös  étvágy/ 

Az  irigységből  politikai  és  társadalmi  téren  pártviszály  és 
üralomváfyy,  valamint  más  oldalról  rakoncátlanság  származik: 

„A  magyar  magát  senkinek  alávetni  nem  akarja,  itt  min- 
denik vezér,  úr  akar  lenni.  A  magyar  ember  jó  kedvében  felrúgja 
a  port  és  felkiált:  itt  a  világ  közepe!" 

E  kutya-macska-féle  agyarkodó  szokásunkból  fejlődik  ki 
^azon  különös  szesz,  vagy  minek  is  nevezzük,  mely  szerint 
mindegyik  kolompos,  vezér  vagy  egyedül  saját  erejére  támasz- 
kodó pártkalandor  akar  lenni,  s  ehhez  képest  nincs  is  a  világnak 
tán  oly  legkisebb  féket,  rendszert  nem  tűrő,  s  ekkép  oly  kevéssé 
egy  soron  álló,  összetartó,  s  ennélfogva,  természetesen  aránylag 
ahhoz,  mi  lehetne,  oly  gyenge,  oly  magán  segíteni  nem  tudó  népe, 
mint  a  magyar." 

És  így,  az  erkölcsi  bajok  keserű  felismerése  útján,  nem  pedig 
egyéni  pesszimizmusból,  ideges  félelemből  és  aggályoskodásból 
érkezik  el  Széchenyi  a  nemzeti  halál  gondolatához : 

„Várjuk  be  nem  a  nagyszerű  halált,  hol  ember  millióinak 
szemében  gyászkönny  ül,  hanem  minden  dísz,  szánakozás  és 
hálaérzet  nélküli  kitörültetésünket  nemcsak  a  nagytermészet  virá- 
nyábul,  de  még  legközelebb  szomszédink  tüsténti  emlékezetébül 
is,  minél  többet  és  jobb  sorsot  önkénytül,  irígységtül,  egymás 
elleni  agyarkodástul  szétboncolt  és  jobbadán  önzőkből  álló  nép- 
vegyület nem  is  érdemel." 

Hiúság,  fellobbanó  szalmatűz,  önáltatás,  irigység  és  uralom-* 
vágy  mind  olyan  bűnök,  melyek  az  emberek  társas  együttlétét 
zavarják,  a  társadalmi  érintkezés  nyugalmát  és  biztonságát  meg- 
mérgezik. A  magyar  közélet  ezek  hatása  alatt  Széchenyinek 
végtelen  szomorú  látvány,  a  kölcsönös  gyűlölet  visszataszító  szín- 
játéka : 

„Valóban  szomorú  az  eset,  s  vérünket  tekintve,  annál  szo- 
morúbb, men  gyűlölségi  hajlama  nem  egy  magyarnak  koránt 
sincs  kimerítve  azon  antipátia  által,  mellyel  az  arisztokrácia  iránt 
viseltetik,  de  midőn  con  amore  gyűlöli  ezt,  nem  kevésbé  gyűlöli 
a  kormányt,  gyűlöli  az  egyházi  rendet,  gyűlöli  a  katonát,  gyűlöli 
a  németet,  gyűlöli  a  horvátot,  gyűlöli  a  tótot,  gyűlöli  a  görögöt, 
gyűlöli  a  városi  polgárt,  gyűlöli  a  kereskedőt,  gyűlöli  egyik  a 
másikát,  stb.  szóval :  gyűlöl  mindent,  mert  hiszen  hasonneműjével 

sem  él  békében,  paraszthoz  vonzó  szerelme  pedig  bizony  nem 
óriási  s  mégis  biztos  öbölben  véli  magát,  mert  hiszen  mégis  sze- 
ret valamit,  s  pedig  legőszintébben  s  mindenek  fölött,  t.  i.  a  hazát, 
vagy  tulajdonkép  —  mert  ugyan  mi  a  puszta  haza  a  benne  lakó 
egyesek  nélkül  —  a  hazával  mindig  egybekevert  saját  drágalátos 
magát!" 

Elismerem,  nem  kellemes  és  nem  szórakoztató  ez  idézeteken 
végigtekinteni.  Olvasásuk  magyar  lélekre  szenvedés,  mert  szen- 
vedést okoz  a  könyörtelen  igazmondás,  a  szív  zugaiban  húzódó 
szenvedélyeknek  napvilágra  vonszolása  az  önismerettől  irtózó 
emberi  természetnek.  De  mellőzhetetlen  kötelességemmé  vált  az 
erkölcsi  lényünket  így  pőrére  vetkőztető  részleteket  összeállítani, 
miután  Széchenyi  politikai  gondolkodásáról  kiderült,  hogy  abban 
a  magyarság  e  belső  tulajdonságai  fontos  alkotó  tényezők.  Idéze- 
teim kétségtelenné  teszik  Széchenyi  eredeti  célját  és  kiinduló 
pontját :  ő  nem  a  viszonyokat,  nem  az  alkotmányt,  a  politikai  és 
gazdasági  berendezést  óhajtá  megváltoztatni,  tehát  nem  az  objek- 
tív, külsőleges,  kézzel  tapintható  magyar  világot,  hanem  a  lel- 
kieket, a  magyarság  egész  belső,  szubjektív  világát.  Reformmun- 
kája elsősorban  az  egyes  magyar  lelki  diszpozícióinak  megjaví- 
tására, s  ez  által  az  egyedekből  kialakuló  nemzeti  lélek  meg- 
nemesítésére  irányul. 


III. 

A  Nemzeti  Erény  politikája. 

'Mindenek  fölött  erkölcsi  és  társadalmi  tisztaság  az  ő  pro- 
grammja.  A  nemzeti  vétkek  ellentéte,  a  nemzeti  Erény  a  cél, 
melyet  ő  szédítő  magasságban,  a  lelki  élet  erkölcsi  régióiban 
helyez  el,  mérhetetlen  távol  a  kiindulóponttól,  a  Nagy  Parlagtól. 
De ;  bár  kiindulópont  és  kitiizött  cél  ég  és  földként  távol  egy- 
mástól, Széchenyi  lelkében  soha,  egy  pillanatra  is  fel  nem  merült 
a  kétség,  hogy  a  magyarság  fel  ne  tudna  emelkedni  Parlagtól 
Erényre,  a  nemzeti  bíínökböl  az  erkölcsi  tisztasághoz.  Fenéktelen 
mélységet  és  magas  szférákat  nemzeti  oszlop  köt  össze  biztos 
íveléssel  abban  a  pillanatban,  midőn  a  magyar  ezt  akarja. 

„Itt  tátong  azon  mélység,  melynek  fenekébül  gözölg  ki  a 
majd-majd  elsülyedendö  nemzeti  létnek  rothadt  szaga  s  m^ely 
mindaddig  nemzeti  koporsó  gyanánt  tárva  fog  állani  előttünk,  míg 
azt  az  önismeret  s  javulásnak  csak  jobb  emberek  által  gyakorolt 
szelleme,  az  undok  önség  s  törpe  alacsonyság  feletti  diadalma,  a 
Magyarnak  rokoni  szeretete  s  egyetértése  örökre  bé  nem  töltik; 
s  míg  az  egykori,  vagyis  inkább  még  mostani  fenéktelen  örvény 
helyén  nem  áll  fel  egy  nemzeti  oszlop,  mely  minden  oldalú  isme- 
retbül,  világi  tapasztalásbul,  előítélet  nélküli  józan  okoskodásbul, 
nemesült  nemzeti  szokásokbul,  szóval  mely  a  valódi  honosság  s 
igazi  bölcseség  köveiből  nem  lesz  összerakva  s  erény  s  hon- 
szeretet által  elbomolhatatlan  egybe  forrasztva." 

Adva  van  tehát  Széchenyi  gyakorlati  politikájának  két  ele- 
meként: a  Magyar  Parlag  —  ez  a  valóság,  és  a  Magyar  Erény 
—  ez  a  posztulatum. 

A  Magyar  Parlag  az  ellenség,  ezt  meg  kell  semmisíteni,  s  a 
kopár  földet  Erénnyel  beültetni. 

Helyes  és  célravezető  ennélfogva  az  a  politika,  mely  a  par- 
lagi szokásokat  irgalmatlanul  irtogatja,  a  nemzetet  hibáira  szünet 
nélkül  figyelmessé  teszi,  s  tőle  önismeretet,  önfegyelmezést  és 
nemesedést  követel. 

Célt  téveszt  viszont  és  az  Erény  útjáról  eltérít  azon  politikai 
rendszer,   mely   hibáinkra    elnézően    leplet    vet,    azok    korholását    J 
elmellözi    és  a   nemzet    lelki    konstitucióját   továbbra    is    beteges    ' 
mivoltában  hagyja. 

Helyes  a  politika,  ha  önismeretre  vezet  és  a  bajok  okait  a 
nemzetben  keresi. 

Tévelyeg  pedig  a  nemzeti  hibákat  legyező  politika,  mely 
viszont  a  nemzet  beteges  állapotában  egyedül  számíthat  nép- 
szerűségre. 

Széchenyi  szavaival :  honunknak  bajnoki  pártolásához  nem 
fellengős  enthuziazmus,  hanem  bizonyos  zarándoki  komoly  maga- 
megtagadás szükséges. 

A  helyes  magyar  politikának  így  szabott  útja  van :  műkö- 
dését az  említett  négy  nemzeti  hiba,  az  önhittség,  lelkesedés,  köz- 
restség és  irigység  megtagadásával  kell  kezdenie,  tekintet  nélkül 
arra,  hogy  ezzel  a  tömeg,  az  Erénytől  még  végtelen  távolban 
leledző  alacsony  sokaság  szemében  népszerűtlenné  válik.  Szét 
kell  tépnie  az  önáltatás  és  hiúság  rózsaszínű  álmait,  leszakítania 
a  színes  rongyokat,  melyekkel  a  nemzet,  védekezésül  a  való 
ridegsége  és  tűszúrásai  ellen,  teleaggatta  magát,  és  az  önismeret 
fagyos  folyamát  öntenie  szalmalángos  forró  fejünkre.  ^Első  pozitív 
lépés  elfogadtatni  a  gondolatot,  hogy  a  hiba  nem  rajtunk  kívül, 
hanem  többnyire,  sőt  szinte  kivétel  nélkül  önmagunkban  van. 
Nincs  gondolat,  melyet  Széchenyi  többször  és  behatóbban  fejte- 
getett volna. 

„Csak  magunkban  a  hiba,  de  egyszersmind  magunkban  is  a 
eltámadási  erő !  Ezt  más  szavakkal,  sőt  épen  ezen  szavakkal : 
ha  jól  emlékszem,  már  számtalanszor  mondám,  ami  azonban  nem 
hátráltathat,  mert  nem  időt  lopni,  de  használni  akarok,  hogy  azt 
mindaddig  szünetlen  ne  mondjam,  habár  ütnek,  nagyon  ütnek, 
sőt  agyon  ütnek  is  honosim,  míg  az,  régibb  nemzetek  életrajzi- 
nak vizsgálata  után,  előttük  axiómaként  nem  tűnik  fel." 

„Nálunk  még  mindig  nagyobb  divat  és  nagyobb,  mint  akár- 
hol, másban  keresni  s  találni  fel  a  hibát."* 

E  divat  annyira  jellemző  a  magyar  politikára,  hogy  Széchenyi 


35 

joggal  elmondhatta  önmagáról,  hogy  ö  az  első  és  egyetlen,  ki 
nem  hízeleg  nemzetének.  Nem  csalja  többé  sem  magát,  sem  a 
magyarságot,  s  nem  irtózik  a  Valótól,  az  emberi  nem  és  különös- 
képen a  magyarság  e  félelmes  mumusától.  Politikai  rendszerébe 
így  jut  be  a  Való,  a  reális,  adott  viszonyok  józan  felfogása.  Ezen 
a  fokon  lesz  ö  egyúttal  az  ész  embere  is :  a  hidegész  követel- 
ménye csak  ekkor,  taktikai  követelményként  merül  fel  nála, 
miután  már  felismerte,  hogy  Erény  és  erkölcsi  tisztaság  a  Magyar 
Parlagon  csakis  a  szenvedélyek  leigázása  és  az  Ész  hatalmának 
gyarapítása  árán  valósítható  meg.  A  nemzet  természettől  fogva 
hajlandó  lévén  önáltatásra,  ábrándok  hajszolására,  irreális  poli- 
tikára, nevelésére  az  érzelem  és  szenvedély,  az  énnek  ez  elnéző 
pajtásai  teljességgel  alkalmatlanok,  minél  fogva  a  józan,  hideg 
észnek  kell  uralkodást  engedni  fölötte  még  sokkal  nagyobb  mér- 
tékben, mint  egyéb,  kevésbé  szenvedélyes,  lustábban  lelkesedő 
népeken.  Az  Esz  tehát  öncél  helyett  egyszerűen  eszköz  az  erkölcsi 
végcél,  az  Erény  útjában,  melyről  azonban  a  magyarság  adott 
lelki  diszpozíciói  miatt  nem  lehet  lemondani.  Ebből  a  szempontból 
érthetjük  meg  Széchenyinek  racionalista-ízű  ész-követeléseit,  de 
egyúttal  mélységes  averzióját  is  az  „érzelmi  politika",  a  nemzeti 
érzések  és  szenvedélyek  politikai  gyümölcsöztetése  ellen. 

„Nálunk  minden,  még  a  politika  is,  jobbadán  szeretet  és 
gyűlölet,  szimpátia  és  antipátia  legtúlságosb  határai  közt  ingadoz." 

„És  ha  mindenütt  áll  azon  országlási  rendszernek  helyes 
léte,  hogy  t.  i.  az  ész  szavával  s  nem  a  szív  andalgásaival  kell 
kormányozni :  mily  nagyon  mutatkozik  ennek  lehető  legsürgetőbb 
szüksége  még  honunkra  nézve,  hol  álladalmi  —  ha  csalni  nem 
akarjuk  magunkat  —  még  mindig  felette  gyenge  létünk  dacára 
nem  egyet,  de  kettőt :  nemzetiséget  és  alkotmányt  kell  mentenünk 
meg;  sőt  még  ez  sem  elég,  de  mind  az  egyiket,  mind  a  másikat 
lehető  legtágabb  alapra  állítni  azon  dicső  tiszt,  melyre  meg  van 
híva  minden  magyar." 

Az  ilyen  embert,  ki  szeretettől  és  gyűlölettől  egyaránt  távol, 
a  szív  andalgásitól  és  undok  irigységtől  mentes  politikát  képes 
-folytatni,  Széchenyi  lelki  független  embernek  nevezi.  Fajtájából  a 
Magyar  Parlag  csak  keveset  termel : 

„Lelki  független  ember,  összevévén  minden  rendbelit,  kik 
valamely  hathatós  fordulást  tehetnének  létünkben,  hány  van? 
Hány  mer  jobbágyi  hív  s  alázatos,  de  egyszersmind  férfiúi  önér- 
zéssel  királyszék  elébe  lépni,  s  a  fejedelem  atyai  keblébe  a  hon 
kívánatait  bátran  kiönteni?  Ki  mer  tiszta  lelkiismereti  bátorsággal 

viszont  a  honi  előítéletek  seregével  szembeszállni  s  hazafiait  épen 
ott  támadni  meg,  hol  mint  a  nyavalyának  gyökérhelye,  a  vágás 
legkínzóbb?...  S  ha  lennének  is  ily  hazafiak,  kiknek  szándéka 
oly  tiszta,  mint  kristály,  vájjon  van-e  elég  lelki  tehetségük  s  élet- 
tudományuk jószándékaikat  nemcsak  egekbe  fohászkodni,  hanem 
azok  gyümölcseit  is  az  élők  közé  előteremteni  ?  S  ha  tudományuk 
van,  van-e  még  hihető  élet  is  előttük?  Van-e  bennük  erő  a  fel- 
bőszült rágalom,  megsértett  hiúság  s  önszeretet  marcongásit  fér- 
fiasan kiállni  ?  S  nincsenek-e  hitelezők  kezében  s  vagyoni  tehet- 
ségűk van-e  nemes,  józan  szándékaikat  sikeresen  előre  is  mozdí- 
tani? —  Nagyon  elszomorodám,  e  lelki  függetleneket  keresvén, 
mivel  csak  néhányt  leltem,  s  azon  kevés  —  úgy  gondolám  akkor  — 
a  sok  honfelejtett  külföldiskedőkön,  az  itthoni  előítéletek  tárno- 
kain, az  elpuhult  született-katonák,  kik  lóháton  nem  ültek  még 
soha,  nagy  seregin,  s  a  zsidó  markában  levő  számtalan  külön- 
színüeken  soha  —  bár  legtisztább  szándékkal,  cherub-tanácsadó- 
val,  félszázad  folytában,  minden  testi  s  lelki  erővel,  legjobb  va- 
gyoni rendben  —  sem  fog  diadalmaskodni." 

A  lelki  függetlenek  a  magyar  politika  téréin  sokkal  kevésbé 
juthatnak  szerephez,  mint  más  országokban.  Oka  ennek  ismét  az 
ősanyag,  a  magyarság  faji  tulajdonai.  Egyrészt  álmokban  élő  és 
önáltató,  másrészt  túlontúl  büszke  és  hiú,  tehát  könnyen  irigy- 
kedő és  nehezen  belátó  népnek  közepette,  a  lelki  független  em- 
ber tüdejét  kibeszélheti,  de  szívvérét  is  kiöntheti  a  politikai  poron- 
don, anélkül,  hogy  követői  akadnának.  llA  nemzet,  érzelmeinek 
engedve  át  a  vezetést,  csak  arra  hallgat,  kire  szívesen  hallgathat, 
aki  néki  kellemes  dolgokat  mond.  Ezen  megfigyelésből  kiindulva 
jellemzi  Széchenyi  a  magyar  pártéletet,  hol  lelki  függetlenek  he- 
lyett, egészen  más  elemek  uralkodnak. 

„Zsarnokaink  a  népszenvedélyekkel  ügyesen  kacérkodni  tudó 
kortesvezérek."  A  hatalom  ölébe  esik  annak,  ki  „szenvedelmeket 
ébreszt  és  ingerel,  s  ezeket  szisztematice  s  szakadatlan  egymásra 
uszítja." 'Még  a  lelki  független  államférfiú  is  kénytelen,  ha  mű- 
ködni akar,  lebocsátkozni  a  politikai  szenvedélyek  közé,  hogy  ott 
a  hivatásos  pártemberekkel,  az  érzelmeket  kihasználó  kortesvezé- 
rekkel  versenyre  keljen  és  hozzájuk  hasonlóvá  alakuljon.)  Széchenyi 
erkölcsi  tisztasága  visszaborzad  ilyen  áron  érni  el  a  meghallgat- 
tatást  és  a  vezérszerep  háborítlan  birtoklását,  ezért  e  jajkiáltás 
naplójában  :  „Je  me  sens  devenir  fou.  Erővel  pártemberré  akarnak 
tenni,"  őt,  akinek  gondja  mindenkor  az  egységes,  osztatlan  ma- 
gyarság! 

,A  magyar  lélek  diszpozícióinak  egy  másik  politikai  következ- 
ménye a  szónak  nagy  becsülete  és  a  /^í/ félreismerése.  A  „szavak 
dagályától  szédelgő  nemzet"  szerelmes  a  szóba,  mely  mögött 
hideg  ész  és  eredménye,  tett  helyett  a  nemzetnek  kedves  szen- 
vedélyek rejtőznek.  A  szó  hízeleg  az  önáltatásnak,  simogatja  és 
nagyra  növeli  a  pártirígységet  és  népszerűvé  teszi  kimondóját. 
A  szóáradat  emberét,  ki  a  tömeg  érzelmei  előtt  meghajol,  .,fel- 
karolja  ama  roppant  erő,  t.  i.  a  népszerűség,  s  viszi  és  sodorja 
őt,  de  nem  ám  azon  képzeleti  mennybe,  melyet  a  forró  vér  oly 
szép  színekkel  fest,  hanem  azon  ki  nem  gázolható  tévutakba, 
melyekbe  eddigelé  minden  féket  szakasztott,  szenvedelmeit  követő 
és  az  ész  körébe  vissza  nem  tért  nép,  de  egyetlenegyet  sem  véve 
ki,  okvetlen  eljut  s  szaporábban,  mint  gondolnók,  kivált  ha  érzel- 
mei szent  sugallásoknak,  felfogásai  axiómáknak,  hajlamai,  vágyai 
szeplőtlen  tisztaságúaknak,  irányai  végre  okvetlen  üdvösséges 
célravezetőknek  és  minden  kivételen  túlemelkedetteknek  hirdet- 
tetnek bálványai  által  és  az  ábrándozások  ily  édes  mámorába  a 
nép  inkább  belé  is  édesgettetik,  s  abba  elvégre  úgy  belé  is  sü- 
lyesztetik,  mikép  jaj  annak  aztán,  ki  a  nép  oly  csalhatatlan  (?) 
inspirációinak  vakon  nem  hisz  és  vakon  nem  hódol.''  A  népszerű 
szó  annál  veszedelmesebb  Magyarországra,  minél  kisebb  itt  a 
közműveltség.  Széchenyi  szavaival :  minél  parányibb  a  közértelem 
súlya,  mely  a  szó  üres  voltát  képes  volna  demonstrálni.  így  lesz 
Phocion  nézete,  ki  minél  erősebben  érintetek  köztapsok  által, 
annál  inkább  kétkedett  felfogása  helyességén,  valóban  specifikus 
magyar  igazsággá! 

Mindezen  megfigyelésekből  már  összeállíthatók  azon  gyakor- 
lati maximák,  melyeket  mag^-ar  talajon  álló  politikusnak  követnie 
kell.'  A  gondolatmenet  a  következő : 

1.  A  magyarságnak  hibái  és  szenvedélyei  vannak. 

2.  E  szenvedélyek  a  haladás  kerékkötői. 

3.  E  szenvedélyeknek  hízelgő  politika  az  egyetlen,  mely  ná- 
lunk népszerű. 

4.  Tehát  a  népszerű  politika  a  haladás  ellensége. 

E  tapasztalati  tényekből  logice  folyik  két  gyakorlati  útba- 
igazítás : 

1.  A  magyar  politikában  lehetőleg  kerülni  kell  oly  problémák 
fölvetését,  melyek  a  szenvedélyeket  felkelthetik  és  egy  népszerű 
politikai  kurzus  túlzásaira  alkalmat  adnak. 

2.  Ha  ily  problémának,  a  szenvedélyekkel  összefüggőnek  és 
népszerű  politikai  bázis  gyanánt    használhatónak,  tárgyalása  még 

sem  kerülhető  ki,  úgy  minden  erővel  meg  kell  próbálnunk  a  szen- 
vedélyek köréből  kiemelését  és  a  józan  ész  szempontjainak  alá- 
vetését. 

Az  első  eljárás  a  baj  bekövetkezését  megelőzi,  tehát  szinte 
profilaktikusan  alkalmazható,  a  második  a  meggyűlt  és  feldagadt 
sebbel  operáció  útján  bánik  el. 

Az  első  megkerüli  a  népszerűség  szikláját,  a  második  neki- 
megy és  szétrombolja. 

Az  elsőhöz  világos  fej  és  lelkiismeret,  a  másodikhoz  meg- 
győződés és  lelki  bátorság,  mindennel  dacoló  erkölcsiség  kíván- 
tatik. 

Hogy  mindez  megvolt  Széchenyiben,  fényesen  megbizonyítá 
azzal,  hogy  a  két  gyakorlati  elvet  a  magyar  politika  kardinális  — 
alkotmányt  és  nemzetiséget  érdeklő  —  problémáinál,  egész  kiter- 
jedésében alkalmazta. 


IV. 
A  közjogi  kérdés  Széchenyi  rendszerében. 

Alkotmányos  kérdésekben  Széchenyit  nem  vezették  elvont 
állambölcsészeti  elméletek  vagy  közjogi  szempontok.  Kiindul  ismét 
a  Nagy  Parlagról,  mely  jelen  állapotában  nem  nyújtja  a  lehető- 
ségét annak,  hogy  a  rajta  élő  emberek,  rang-  és  osztálykülönb- 
ség nélkül,  felemelkedjenek  az  Erényhez.  Az  ősi  magyar  alkot- 
mány más  szükségletű  és  felfogású  korok  számára  készülvén, 
nem  illik  többé  a  mai  korra.  „A  jelenkornak  némileg  módosított 
régimen  kell,  —  mondja  Széchenyi  —  mert  valamint  az,  ami  az 
egy  esztendősnek  felette  jó  táplálék,  már  nem  elégséges  a  tíz- 
esztendősnek, s  ami  ennek  igen  jó,  tán  nem  elegendő  megint  a 
húszesztendősnek,  s  így  tovább  a  kilencvenkilenc  esztendősig,  szint- 
úgy más  volt  Árpád  ideje  alatt  a  Magyarnak  hasznos,  más  Cor- 
vin, megint  más  Károly  alatt,  s  ma  megint  más,  anno  2000  pedig 
ismét  más  leend."  E  szavakat  néki  egyedül  a  józan  ész,  a  ki- 
müveit  emberfő  sugallja,  mentesen  úgy  a  liberális-konstitucioná- 
lis,  mint  autokrata-legitimista  elméletektől.  A  világi  viszonyok 
folyton  változásnak  lévén  kitéve,  minden  kor  más  berendezést 
kénytelen  magának  alkotni,  hogy  célját,  a  halhatatlan  lélek  ki- 
müvelését  elérhesse.  És  itt  kétségtelen,  hogy  az  ősi  magyar  al- 
kotmány nagy  kerékkötője  a  halhatatlan  léleknek,  az  erkölcsiség 
kifejtésének.  A  rendi  alkotmány  a  nép  túlnyomó  részét  kizárva 
tartja  az  „alkotmány  sáncaiból,"  s  ezzel  együtt  —  mi  fontosabb — 
a  jólétből  és  erkölcsi  nemesedés  lehetőségéből  is,  másrészt  azon- 
ban a  privilegizált  rendekre  is  oly  életmódot  kényszerít,  mellyel 
magasabb  törekvések  össze  nem  egyeztethetők.  Széchenyi  most 
úgy  a  kizártakat,  mint  az  ősi  alkotmányon  belül  sinylődöket  akarja 

felemelni,  s  „Hunnia  minden  lakosinak  polgári  létet  adni/'  „Hunnia 
minden  lakosinak  a  nemzet  sorába  iktatása  bizonyos  életet  terjesz- 
tend,  kilenc  milliónak  ezentúl  is  abbóli  kirekesztése  ellenben  elkerül- 
hetlen  halált  hozand  anyafoldünkre.  E/.  lélekistnereti  vallomásom." 
Jogtalanok  és  elöjogosak  helyzete  manapság  egykép  tűrhetetlen : 

„Most  csak  néhány  ezer  nemzetség  áll  egy  szabad  alkot- 
mány pajzsa  alatt,  a  milliók  alóla  de  facto  ki  vannak  rekesztve, 
vagyis  inkább  csak  a  szabad  ég  alatt  állanak ;  hanem  épen  azért, 
mert  csak  az  ég  alatt  állanak,  s  így  sokszor  csak  az  ég  hallja 
panaszaikat,  nincs  is  a  természet  elleni  igazságtalan  rendelkezés- 
nek valódi  áldása ;  mert  ahelyett,  hogy  azon  kevesek,  kik  a  pol- 
gári szabadság  körei  közt  állanak,  gazdag,  nagy  befolyásúak,  sze- 
rencsések s  bátorlétüek  volnának,  naprul-napra  mélyebbre  sülyed- 
nek  s  egykor  legdúsabb  nemzetségink  végelpusztuláshoz  közelítnek, 
kisebb  nemességünk  nagy  részint  már  most  is  szűkölködéssel  küzd, 
s  majd-majd  nyomorúságra  jut;  befolyásunk  nem  nagyobb,  mint 
közintelligenciánk,  mely  felette  parányi,  s  a  szerencsétül  vajmi 
távol  vagyunk,  mert  sok  közülünk  állati  tobzódásban  már  rég 
elnyoma  magában  minden  nemesb  érzést,  s  minden  lelki  felemel- 
kedést ;  ezek  kifejezése  nélkül  pedig  vájjon  lehet-e  ember  sze- 
rencsés? —  sok  pedig  vérző  szívvel  nézi  a  Jövendőt/' 

És  e  vigasztalanság  azon  előjogosoknak,  a  szerencse  ked- 
veltjeinek helyzete,  kikért  az  alkotmány  áll  és  a  jogtalanok  mil- 
liói állati  munkában,  félállati  erkölcsben  epednek :  „Mi  arra  jutot- 
tunk, —  mondja  tovább  Széchenyi  e  lázító  kritikát  —  hogy  tizenkilen- 
cedik században,  midőn  az  ember  méltósága  szent  kezd  lenni, 
pirulás  nélkül  publice  beszélünk  egész  Európa  hallatára  de  misera 
plebe  contribuente,  s  a  külföldnek  ez  iránti  türelmét  csak  előtte 
ismeretlen  létünknek  köszönhetjük,  melynek  következésében  az 
azon  hiedelemben  van,  tán  csak  egy  kis  szektárul  van  szó,  mely 
vallás  s  több  efféle  miatt  sanyaríttatik,  —  midőn  azonban  |  kilenc 
milliórul  forog  kérdés,  ki  hü  jobbágy  s  mily  hü !  jó  katona  s  mily 
jó !  szóval  ki  minden  terhek  türelmes  viselője,  s  melynek  oly  nagy 
része  a  magyarság  utolsó  záloga,  reménye,  fenntartója/ 

íme,  ily  erkölcsi  meggondolásokra  építi  Széchenyi  alkotmányi 
reformtervét.  Nyoma  sincs  bennük  jogi  megkülönböztetéseknek, 
államtudományi  elméleteknek.  De  annál  több  bennük  a  szív,  a  szere- 
tet az  ő  fajtája,  a  romlandó  állapotba  jutott  köznemesség  és  még 
inkább  az  elnyomott  jobbágyok  milliói,  a  magyarság  utolsó  zálogai 
iránt. .Széchenyi  reformmüködése  a  szívből,  a  honszeretetből,  a  faj- 
szeretetből indul  ki  és  egyetlen  célja  van  :  a  magyarság  elnyomottjai 

és  hátramaradottjai  előtt  megnyitni  az  erlíölcsi  nemesedés  útját. 
A  tennivalókat  borotvaéles  logikával  állapítja  meg:  nem  elég  a 
kilenc  milliót  bevenni  az  alkotmány  sáncaiba,  mert  az  alkotmány 
maga  is  hibás  és  elavult,  gótikus  cirádái  közt  az  elöjogosok  sem 
jutnak  egészséges  lélegzetvételhez,  kénytelenek  evés-ivásban  álla- 
tilag  fetrengeni,  magasabb  törekvésekre  nem  telvén  a  középkorból 
megmaradt  feduális  jogi  és  gazdasági  viszonyok  között :  ennél- 
fogva az  ősi  alkotmány  maga  is  megújítandó. 

Ez  a  lelki  keletkezéstörténete  Széchenyi  magánjogi,  köz- 
igazgatási reformideáinak,  melyek  tehát  kivétel  nélkül  csak  esz- 
közül szolgálnak  oly  alkotmányos  viszonyok  létesítéséhez,  melyek- 
ben emberi  méltóság,  erkölcs  és  honszeretet  minden  magyarnak 
lelkébe  egyképen  beköltöznek.  A  lelki  előzmények  birtokában  ter- 
mészetesnek fogjuk  találni,  hogy  a  nevéhez  fűződő  gyakorlati  kez- 
demények :  Vaskapu,  Dunagözhajózás,  Tisza-szabályozás,  hídépí- 
tés, lefuttatások,  nemzeti  társaskörök  alapítása,  mindez  csak  mel- 
lékes, alárendelt  jelentőségű  volt.  mondhatnók  :  fogás  az  erkölcsi 
cél  szolgálatában.  Az  ö  rendszere  csak  időnkint,  tünetileg,  a  körül- 
ményekhez símultan  /átszőtt  gazdasági,  politikai,  magánjogi,  keres- 
kedelmi reformnak,  holott  mindezen  pozitívumok  csak  külső  for- 
mái, változó  öltönyei  valának  az  állandó  erkölcsi  gondolatnak.  Ha 
Széchenyinek  csak  bármi  halavány  reménysége  is  lehetett  volna 
arra,  hogy  nemzete  erkölcseit  egy  csapásra  megnemesítheti,  köz- 
hasznú vállalatai  bizonyára  elmaradtak  volna,  mert  erkölcsi  célját 
elérve,  küldetését  nemzete  körében    befejezettnek   tartotta   volna. 

De  ő  józanul,  a  Való  értelmes  számbavételével,  nem  pedig 
szalmatüzi  lelkesedéssel  vagy  fanatikus  ideológiával  törvén  cél- 
jára, lépésről-lépésre  haladt  előre.  És  itt,  a  lépések  egymásután- 
jában, az  eszközök  kiválasztásánál  megint  alkalmazkodott  a  spe- 
ciális magyar  viszonyokhoz.  Miután  a  magyar  földön  tikkasztó  sze- 
génységre talált,  melyben  elnyomottak  és  elnyomók  érzelmi  vilá- 
gát állati  örömök  és  marakodó  szenvedélyek  töltik  ki,  ennélfogva 
első  lépés  gyanánt  a  nemzeti  jólét  emelését  kellett  kijelölnie.  Innen 
propagandája  az  anyagi  jólétet  akadályozó  intézmények  ellen  és 
az  azt  elősegítők  érdekében ;  innen  országos  izgatása  a  nemesi 
birtokjog,  ősiség,  adómentesség  ellen,  innen  a  vízi  utak  kihasz- 
nálását, hidak,  vasúti  hálózat  építését  célzó  fáradozásai.  Az  anya- 
giakat javító  pozitív  munkálkodással  leginkább  remélhette  a  magyar 
faji  tulajdonok,  az  önáltatás,  közrestség  paralizálását,  sőt  a  köl- 
csönös gyűlöletnek  is  előreláthatólag  nagyot  kell  vala  vesztenie 
intenzitásából,  ha  sikerülni  fog  az  embereket  oly  anyagi  helyzetbe 

hozni,  hogy  magukkal  megelégedetten  s  embertársaikkal  kibékül- 
ten  élhessenek.  Széchenyi  reformmüvének  részletei  nem  tartoznak 
ide,  de  ennyiből  is  megítélhető,  hogy  ha  az  ősi  alkotmány  az  ő 
tervei  szerint  tud  átalakulni,  a  magyar  szenvedélyek  romboló  ereje 
lelohad,  hatásköre  pedig  állami  és  gazdasági  téren  lényegesen 
korlátozódik  vala. 

Az  ősi  alkotmánynak  egyetlenegy  szárnyát  hagyta  Széchenyi 
érintetlenül,  szinte  tabu  alatt,  azt,  melynek  lerombolásával  a  pozi- 
tív anyagi  munkának  gátjai  közé  szorított  faji  szenvedelmek  előre- 
láthatólag ismét  erőre  kapnak  és  elborítják  a  Jövendőnek  még 
csak  félig  kész  építményét.  Ez  a  sértetlen  és  sérthetetlen 
szárny  pedig  Magyarországnak  Ausztriához  való  viszonya,  tehát 
a  magyar  közjognak  épen  lényeges,  századokon  át  annyiszor  elö- 
érben    álló  részlete. 

Magyarország  és  Ausztria  egymás  közti  viszonyában  Szé- 
chenyi megkülönbözteti  a  jogszerinti :  ex  principio  és  a  tényleges  • 
de  facto  állapotot. 

Jogszerint  a  két  ország  mindenkor  egymástól  független  két 
külön  állam  volt,  a  magyar  királyság  a  Habsburgok  uralma  idején 
^társország,  mely  az  ausztriai  birodalommal  föderatív  kötésben 
áll  s  ekkép  független." 

Ténylegesen  azonban  Magyarország  az  állami  és  gazdasági 
élet  több  szempontjából  „csak  ausztriai  provincia  és  semmi  több, 
mely  bír  ugyan  bizonyos  konstitucionális  formákkal,  de  azért  mégis 
mindenben  alávetve  van  az  ausztriai  közbirodalomnak." 

A  problémát  e  kettősség,  a  tényleges  és  jogi  állapot  közti 
eltérés  teszi  veszedelmessé.  A  magyarság  e  két  eltérő  jelenséget 
nem  nézi  egységesen,  miáltal  középút,  az  ellentét  kiegyenlítése 
válnék  lehetővé,  e  helyett  némely  magyarok  csakis  a  jogszerinti 
állapotra,  mások  viszont  csakis  a  ténylegesre  függesztik  szemüket 
és  merev  egyoldalúsággal  kívánják  a  dolgokat  szabályozni.  Ebből 
támad  a  magyar  faj  végzetes  kettészakadása,  mely  évszázadok 
folyamán  tart,  s  időnkint  a  nemzeti  szenvedélyeket  mindent  elsodró 
folyammá  dagasztja.  A  magyar  szenvedélyek  romboló  erejét  Szé- 
chenyi egyenesen  a  közjogi  eltérésre  vezeti  vissza.  Legyen  sza- 
bad erre  vonatkozó  szavait  folyamatosan  közölni,  mert  bennük  a 
magyar  történet  e  központi  problémájának  világos  és  mély  filo- 
zófiája foglaltatik. 

„Statusviszonyainkban  meg  nem  szűnő  ellentétben  van  a 
de  fakto  az  ex  principió-va\.  Mihezképest  tettleg  —  ez  bár  tessék, 
bár  ne  —   bizony-bizony   csak    ausztriai    provincia   vagyunk,   elv 

szerint  ellenben,  bárki  tagadja  is,  azért  nem  kevesb,  mint  függet- 
len, saját  állású,  alkotmányos  ország. 

Már  az,  ki  egyedül  a  de  facto  prizmáján  néz  keresztül  és 
hűbb  hónához,  mintsem  ennek  e/é'rAerö  szerencséjét  lábbal  tapodná, 
mert  felfogása  szerint  nem  fejlődhetik  ez  ki  nemzeti  és  alkot- 
mányos alapon  többé,  természetes,  hogy  honának  legalább  másod- 
lagos szerencséjét  iparkodik  biztosítani,  azaz,  h»gy  legalább  csa- 
ládi s  ne  szolgai  viszonyban  álljon  Ausztriához  Hunnia,  ha  nemzeti 
és  alkotmányos  viszonyban  nem  állhat. 

Az  viszont,  ki  egyedül  az  ex principio  üvegén  nézi  a  dolgok 
lényegét,  s  inkább  buzog  véreért,  mintsem  beérné,  hogy  másod- 
lagos szerencsével,  szájbetömve  úgyszólván,  jól  tartsák  hónát  és 
ez  ily  alku  által  örökre  elüttessék  nemzeti  és  alkotmányos 
boldogságaiul,  természetes  mondom,  ha  megint  az  így  látó  teli 
daccal,  inkább  mindent  kockára  bocsátni,  söt  mindent  pusztulás- 
nak hajtani  kész,  mielőtt  valami  másodlagos,  alkotmány  és  nem- 
zetiség nélküli  szerencsérül  csak  legtávolabbrul  is  szót  hallant 
akarna. 

■  lm  szerencsétlen  belviszálykodásink  kútforrása  s  legvalódibb 
oka  is !  Mert  ezen  különböző  nézpont,  ezen  ellentétes  felfogás 
uszít  egyént-egyénre,  pártot-pártra,  minthogy  a  de  facto  embere 
senkiben,  ki  az  épen  most  előhozottak  szerint  ex  principio  gon- 
dolkodik, nem  tud  észrevenni  őszinte  hazafit,  de  benne  egyene- 
sen csak  valami  exaltált  phantasztát  vagy  hiú  házsártost,  sőt 
egyedül  hűtlen  szeparatistát  bír  látni ;  midőn  az  ex  principio  hőse 
viszont  mindent,  ki  nem  tapos  daccal  mindent,  mi  csak  egy  vo- 
nallal is  állna  az  Ausztriávali  egyenlőség  alatt,  egyenesen  gyáva 
vénasszonynak,  vagy  egyedül  önelőmenetelét  szomjazó  önösnek, 
sőt  a  hazát  mindenáron  eladni  kész  szégyenfinek  hirdet.  Mely. 
gyönyörű  kölcsönös  személyrüli  vélekedés,  méltánylat,  s  innen 
természetesen  fakadó  barátságos  hangulat  és  egybehangzás  követ- 
keztében aztán  ne  csudáld,  óh  magyar,  ha  erős  phalanx  helyett, 
már  csata  kezdete  előtt,  vert  hadnak  viseled  bágyadt  vagy  for- 
rongó színét. 

S  nézzünk  vissza  nemzeti  nyomorúságinkra,  melyek  régi 
időkben  dúltak,  s  most  dúlnak  a  hazán,  s  nem  fogjuk  tagadhatni, 
hogy  bíz  ezen  különböző  nézpont,  ez  ellentétes  felfogás  okozza 
örök  elágzásink.  s  meg  nem  szűnő  kutya  és  macska  közti  rút 
belviszonyink  valódi  s  legmélyebb  okát. 

Mindegyik  búsul  és  jajgat,  hogy  nincs  egyetértés  közöttünk,. 
s  nem  egy   lát    még    mennyei    átkot    is    hervasztólag   fekünni    a 

hazánj  Ámde  kérdem,  körülményink  oly  felszínes,  oly  egyoldalú 
felfogása  után,  melyhez  képest  bécsi  levegőben  ítél  egyik  a  ma- 
gyarnak lelki  vágya  fölött,  a  másik  ellenben  úgyszólván  a  horto- 
bágyi pusztán  bírálgatja  a  közbirodalom  szövevényes  gépezetit 
és  egyik  sem  tudja  kellőleg  két  szempontbul  bírálni  magyar  és 
álladalmi  helyzetünket;  kérdem,  ily  felszínes,  ily  egyoldalú,  min- 
den méltánylat  nélküli  felfogás,  s  innen  okvetlen  burjánzó  viszont- 
ujjhúzás  és  sárral  dobálás  következtében,  ugyan  mily  hihetőség, 
s  mily  számítás  után  lehetne  remélleni,  sőt  követelve  várni  nem- 
zeti harmóniát,  s  ilyessel  okvetlen  járó  nemzeti  erőt?  Nem,  nem, 
ilyest  csak  a  felszínes  híg  velő,  meg  a  sok  olvasásiul  kificamult 
ész  és  a  hiúságtól  elvakult  önös  remélhet,  —  valóban  senki  más. 

Átokrul  szóltok  ?  igaz,  ilyen  fekszik,  de  nem  a  hazán,  hanem 
azokon,  kik  vagy  nem  őrzik  lelkükben  elég  hűséggel  vérünk  két 
palládiumát,  nemzetiséget  és  alkotmányt,  vagy  nem  tudják,  vagy 
nem  akarják  magukat  azon  házassági  viszonyba  elegendőleg  bele- 
gondolni, s  abban  keresni  Hunnia  felvirágzásának  alapját,  mely 
viszonyba  iktata  minket  a  sors,  melyben  t.  i.  az  ausztriai  köz- 
birodalomhoz állunk,  s  melyben,  bár  akarjuk,  bár  ne,  fel  kell  lelni 
szerencsénket. 

S  ha  most  valaki  azt  tudakolja  tőlem,  hogy  ugyan  ismerek-e 
a  mi  magyar  nemzeti  és  alkotmányos  astheniánk  és  hipersthe- 
niánk  ellen  valami  gyógyszert,  annak  azt  felelném :  hogy  ismerek 
bíz  én  ilyes  gyógyszert,  s  pedig  igen  egyszerűt,  mellyel  már 
többször  ajánlkoztam,  de  senkinek  sem  kellett,  s  mely  csak  abbul 
áll,  hogy  a  bécsi  levegőben  élő  ^de  facto^  embere  illő  méltány- 
lattal  legyen  elvek  és  kötések  iránt,  s  ne  becsmérelje  azokat,  kik 
az  élet  tengerén  tán  kelletén  túl  is  kapaszkodnak  ilyféle  talpakra, 
vagy  hajótörési  gerendákra,  mert  ez,  ha  nem  több,  minden  esetre 
„respectabilis."  HortobágAmak  „ex  principio"'  hőse  viszont  ne  hir- 
desse mindazokat  péle-méle  mindjárt  vénasszonyoknak,  gyáva 
hivatalvadászoknak,  sőt  hazaárulóknak,  kik  épen  annyi  zajjal  s 
pompával,  mint  ő,  nem  járják  el  a  friss  magyart  s  Rákóczit,  vagy 
mint  Pest  körül  mondják,  a  „reszelőt."  És  naponta  fog  kevesbülni 
a  baj,  mert  szervilizmus  és  dac  helyibe  mindinkább  fog  férfiúi 
kölcsönös  méltánylat  állani,  s  ekkép  nagyobb  lesz  Magyarország- 
ban azok  száma,  —  és  itt  vigyázzunk  —  kik  nemzeti  és  alkot- 
mányos ügyben  a  lehető  legférfiasb  progresszió  után  fognak  só- 
várogni ugyan  szünetlen,  de  azért  másrészrül  azt  sem  fogják  soha 
szem  elül  szalasztani,  hogy  nemieket  csak  az  idő  érlelhet  meg, 
s  eszerint  semmi  oly  nemzeti  és  konstitucionális  ugrásokkal  nem 

fognak  állni  elö,  vagy  legalább  ilyesekkel  nem  erőltetni,  ingerelni, 
sőt  kétségbe  hozni  az  illetőket,  mely  ugrások  ha  illenének  is  kon- 
stitucionális  iMagyarországhoz,  a  közálladalomhoz  tán  úgy  illenek, 
mint  illik  ököl  szemre.  Mert,  ha  úgy  teendnének,  akkor :  törik- 
szakad.  Enr^él  nagyobb  szerencsétlenség  pedig  vérünket  nem  ér- 
hetné, mert  most  legalább  sokkal  hihetőbb,  hogy  az  egybezavart 
elemekbül  elvégre  nem  magyar  és  alkotmányos,  de  közbirodalmi 
rend  fejlődnék  ki." 

Ragadjuk  meg  e  gondolatmenet  utolsó  láncszemét.  Ha  a 
Magyarország  és  Ausztria  közt  fennálló  viszonyt  valamely  ugrás- 
sal vagy  rögtönzéssel  megszakítjuk,  ebből  Széchenyi  szerint,  ki 
igen  jól  ismerte  az  Ausztria,  Felső-Olaszország  és  Németországon 
uralkodó  Habsburg-háznak  gazdasági  és  katonai  erejét,  s  vele 
szemben  a  mi  gyöngeségünket,  feltétlenül  a  magyarság  lehanyat- 
lása következnék.  Kikerülendő  tehát  minden  oly  lépés,  mely  a 
két  állam  közti  nyugalmat,  esetleg  csak  távoli  következéseiben 
is,  megbolygatná.  És  annál  veszedelmesebb  bármely  ártatlannak 
feltűnő  kérdés  is,  minél  inkább  megvan  a  magyarban  a  hailandó- 
ság  egyik  vagy  másik  merev  elvi  álláspontra  helyezkedni.  Elég 
a  közjogi  kérdést  politikai  számításaink  közt  felvetni  is,  máris 
lángra  lobban  a  tüz  és  magasra  csap  a  zsarátnok,  melyen  békés 
fejlődésünk,  fokozatos  anyagi  gazdaságunk  és  erkölcsi  nemesedé- 
sünk  minden  jószándéka  hamuvá  porlik.  „Vérünket  ennél  nagyobb 
szerencsétlenség  nem  érhetné."  Ebből  érthetjük  meg,  egyesegye- 
dül ebből,  Széchenyi  pályájának  negyvenes  évekbeli  fordulását, 
mikor  ő,  az  újítás  atyja,  az  ósdi  alkotmány  épületének  sámsoni 
megrázója,  múltját  megtagadva,  tétova  nélkül  megálljt  kiált  azon 
követőinek,  kik  közjogi  térre  menve  az  osztrák-magyar  probléma 
felvetésével  ismét  politikai  tényezővé  teszik  a  nemzeti  szen- 
vedélyeket. 

1^1526  óta  éppen  e  közjogi  kérdés  volt  az,  mely  az  országot 
pártokra  szakíta  és  áthidalhatatlan  mélységet  ásott  az  elvi  és  tény- 
leges álláspont  hívei :  kurucok  és  labancok  közé^  A  százados  párt- 
viszály és  gyűlölködés  e  tengerében  Széchenyi  pályájának  első 
két  évtizede  képez  kis  zöld  szigetet,  melyre  buslakodás  nélkül 
tekinthet  a  magyar.  Ö  a  közjogi  kérdés  helyébe  az  erkölcsi  emel- 
kedést és  anyagi  jólétet  tette  a  közérdeklődés  tárgyává  és  föl- 
emelvén Nemzetiség  és  Alkotmánynak  minden  magyar  előtt  szent 
zászlóját,  megszabadítá  egy  időre  a  nemzetet  a  kuruc-labanc 
átoktól.  A  jövő  reménye  attól  függött,  sikerül-e  a  mozgalmat 
továbbra    is    távoltartani    a   közjogi    problémától,    mert    ha    nem, 

Úgy :    „törik-szakad,    minél    nagyobb    szerencsétlenség    vérünket 
nem  érhetné." 

Post  equitem  sédet  atra  cura,  —  ez  a  sötét  gond  sorvasztá 
le  Széchenyi  testi-lelki  egészségét  és  taszítá  a  törik-szakadnak 
bekövetkezett  pillanatában,  48  nyarán  a  téboly  karjaiba.  A  negy- 
venes évek  felújuló  közjogi  vitáiban  már  világosan  látta,  hogy 
élete  munkája  töviböl  fog  kiszakadni,  mert  a  nemzeti  szenvedélyek 
újra  lábra  kaptak  és  az  önmagát  marcangoló  nemzet  saját  fiait 
fogja  áldozatul  dobni  a  tehetetlen  és  telhetetlen  közjogi  Moloch- 
nak.  Magyarnak  kell  lennie  és  az  egész  magyarságot  szívében 
hordozni,  aki  Széchenyi  feldúlt  lelkébe  pillant,  mikor  azt  hatal- 
mába keríté  a  magyarság  újonnan  megoszlásának  félelme.  Apóka-  . 
liptikus  mélységek,  a  szemlélőt  borzadállyal  töltök,  nyílnak  meg, 
mikor  a  leghívebb  magyar  felemeli  szavát,  hogy  távoltartsa  az 
ősi  közjogi  viszályt,  a  „gyümölcstelen  kuruc-szellemet,  mely  gyász- 
napokat hozott  hazánkra  és  századokra  lökte  vissza  nemzetünk 
kifejlését.'' 

„A  magyar  nemzet  józanabb  része  keltsen  föl  magában  elég 
bátorságot,  kötelességérzetet  és  megnemszünő   éberséget  és  aka- 
ratot is,  miszerint  kellő  szféráikba  szállíttassanak  a  hazának  azon 
zsarnokai,  s  pedig  nincs  sok,  valósággal   nincs   sok,   én  ujjaimon 
elő  tudnám  számlálni,  kik  bálványozzák  ugyan  a  szabadságot,  de   J 
csak   szájjal,  mert   azt  egyedül    saját   tulajdonuknak    hiszik;   kik   * 
prézsmitálják   a   felsőbbség   iránti   tiszteletet   és  engedelmességet 
ugyan,  de  torzképileg,  mert  ilyent  csak  követelni  tudnak,  de  gya- 
korolni nem ;    kik  fennhangon   pengetik   ugyan   a  függetlenséget, 
de    legnyomorultabban    függnek,    mert    elég   egy   gyenge    nőnek    ^ 
nemtetszése  vagy  egy  karzathősnek  pisszegése,  mikép  hazafiságuk 
bármily  irányt  vegyen  ;  kik  egyedül  a  hazát,  s  csak  a  hazát  hord- 
ják  ajkaikon,    de    álpénzileg,    mert    a    haza   alatt    magukat   vagy 
legfeljebb  pártukat  értik,  s  mi  nekik  jó,  úgy  hiszik,   az  a  honnak 
is  jó ;  kik  az  előmenetelnek   legbuzgóbb  hősei  ugyan,  de  zsarno- 
kilag,    mert    szemeikben    egyedül    az    jó,  mi  részükről  jő,    midőn   ! 
minden  egyéb,  kivált  kormányi,    hasznavehetetlen,    sőt   kárthozó;   ■ 
szóval  kik  csak  másokat  tudnak  piszkolni,  de  sajátmaguk  semmi- 
ben és  semmikép  nincsenek  tisztában  és  mindent  sarkaibul  kifor- 
gatva, mindent    tökéletes    zűrzavarba    hozva,  ők  volnának  a  leg- 
kiállhatlanabb  zsarnokok,  esnék  csak   véletlenül   az   ő  kezükbe  a 
magyarnak  sorsát  eldöntő  kormány." 

„A  magyar  nemzetnek  élénkebb,  pezsgőbb    része  soha  nem 
tudta,  soha  nem  akarta,  s  most  sem  tudja,  most  sem  akarja  —  és 

im  itt  fekszik  a  magyar  ellenzéki  hazafiak  megbocsáthatlan  bűne  — 
magát  filozófiai  felfogással  azon  eldörithetlen  ténybe  belegondolni 
és  eszerint  bölcsen  cselekedni  is,  hogy  Magyarország  az  ausztriai 
tartományokkal  biz  egybe  van  házasítva  és  a  közálladalom  egyik 
legfőbb  kiegészítő  részét  képezi,  úgy  hogy  egyedül  e  kapcsolat- 
ban találhat  szerencsét  vagy  sehol/' 

A  közjogi  ellenzék  ezen  alaptévedéséből  folyólag  képes  a  leg- 
óriásibb  erkölcsi  és  gazdasági  reformkérdésekkel  is  vajúdni  és 
pedig  —  „aztán  ez' adja  meg  az  egésznek  igazi  csípősséget,  oly 
bizakodó  kedéllyel,"  hogy  ezt  Széchenyi  szereti  a  nagy  alkotó 
öntudatosságával  „gyermeki  éretlenségnek"  nevezni.  A  jelenség 
azonban  érthető :  a  párt  gyökerei  a  szenvedélyekben  vannak, 
miiködésénél  is  csak  szenvedelmekbe  fogózhatik,  úgy  hogy  állam 
és  nemzet  valóságos  szükségletei  iránt  nincs  többé  szemmértéke. 
Belsejében  állandó  forrongás  dúl,  melyből  szükségképen  a  szen- 
vedély hangos  szószólói  jutnak  fölszínre  és  végül  az  egész  párt 
e  „szájas  töredék"  színét  ölti  magára.  Innen  a  közélet  megrom- 
lása, a  piszkolódás  divata,  az  „ellenzéki  pellengér,  melyen  már 
nem  egy  magyar  piszkoltatott  legémelygősebben  le,  pedig  oly 
éretlen,  oly  érdemtelen,  oly  hígvelejű  egyének  által,  kik  nemcsak 
nem  érdemesek  csak  saruszíjukat  is  feloldani  az  illetőknek,  de 
még  kérdés,  érdemesek-e  a  nemzet  részérül  a  legcsekélyeb  kímé- 
etre  is?  mihez  képest  a  higgadtabb  ember  valóban  nem  tudja, 
bosszankodjék-e  vagy  nevessen-e  az  efféle  idétlenségek  torz- 
képe fölött.^ 

Az  egész  azonban  lét  és  nemlét  kérdése,  a  magyar  politika 
centrális  problémája,  mely  körül  forog  minden  egyéb,  mint  a 
Naprendszer  bolygói  a  központi  égitest  körül.  Ha  egyszer  a  hazai 
forrongásból  kiválik  és  megszilárdul  bármi  törpe  kis  frakció,  mely 
a  szenvedelmekre  építi  politikáját,  úgy  nincs  kétség  benne,  hogy 
a  vezetők  fejére  a  „Romisten  előbb-utóbb  reátűzi  a  nemzet  életén 
megvásárolt  népszerűség  ékét."  És  elkövetkezend  a  nemzetvég, 
anélkül,  hogy  felelős  alkotói  észrevennék.  Innen  Széchenyinek 
emberfölötti  igyekezete,  a  már  megnyílt  hasadékot,  mely  kuruc- 
labancra  tépi  szét  a  nemzetet,  még  utolsó  pillanatban  betemetni, 
innen  megható  könyörgései  a  gyűlölet  félretételére,  kölcsönös 
megértésre,  testvéri  egységre.  „Ha  nem  vagyunk  is  egyvéle- 
ményűek,  magyarok  maradunk  azért  mégis  mindnyájan,  mit  soha 
nem  kellene  felednünk"  —  hányszor  kiáltá  ezt  a  leghívebb  magyar 
honfitársai  fülébe  azzal  a  hangsúllyal,  mely  egyedül  a  fiai  sorsán 
aggódó  édesanyának  sajátja ! 


V. 
A  nemzetiségi  kérdés  Széchenyi  rendszerében. 

Az  erkölcsi  célt  erkölcsös  és  értelmes  alkotmány  mellett  a 
nemzetiség  kifejtése  szolgálja.  Nemzetiség  mindazon  tulajdonok 
összege,  melyek  egyének  tömegét  nemzetté  teszik.  E  tulajdonok 
különböző  korok  felfogása  szerint  változóak.  A  középkorban  a 
nemzetiséget  vérségi  kötelék,  politikai  és  gazdasági  kapcsok,  időn- 
kint vallási  tényezők  szabták  meg,  nyelv  akkor  még  csak  eset- 
leges járulék  volt.  Később  a  nemzetiség  fogalmában  nyelv  és 
történet,  s  bizonyos  belső  tulajdonok  jutottak  uralomra.  Széchenyi 
korában  már  a  nyelv  állott  előtérben.  Ehhez  képest  ö  a  nyelvnek 
magának  is  nemzetalkotó  erőt  tulajdonít,  a  magyar  nyelvről  Vörös- 
martyt megközelítő  dithyrambikus  lelkesedéssel  szól : 

„Már  honi  nyelvünkben  azon  legfőbb  feltétel,  melyben  rejtezik 
minden,  s  mely  a  lehető  legmagasb  fénypontra  bírhatja  nemze- 
tünket, t.  i.  a  férfiúi  erő,  megvan  ;  s  mondhatni  tán  egy  nyelvben 
sincs  annyi,  s  ha  van,  legalább  nincs  több.  S  im  ezen  ereje 
nyelvünknek,  —  melynek  törzsök  eredetét  Ázsia  négy  vizei  közé 
állítni  korántsem  oly  balgatagság,  mint  azt  sokan  gondolják  — 
tartá  fenn  eddig  létünket,  s  azon  nagy  csoda,  melyen  oly  sokan 
bámulnak,  hogy  a  magyar  annyi  tenger  viszontagság  közt  sem 
olvadt  össze  más  nemzetekkel,  nem  egyéb,  mint  legtermészetesb 
következése  nyelve  erejének,  melyet  idegen  halandó  elgázolni 
nem  képes,  s  minket,  ha  minmagunk  nem  leendünk  életmentőnk 
gyilkosai,  oly  lépcsőkön  s  idő  irányban  fog  állítni  magasbra,  vagy 
hozzánk  nem  illő  középszerűségbe  lebilincselni :  nu'lyenben  egye- 
sült íáradozásink,  egyszívü  s  emberséges  munkálódásink  által 
azt    csinosítni,    nemesítni^    emelni    fogjuk;    vagy    egymás  útjában 

állván,  egymást  sárral  dobálván,  azon  tapodni  s  a  hazafiság  isteni 
homloka  körülti  virágkoszorúk  helyett  a  hiúsági  bálvány  halánték! 
körül  fonni  halálillatú  koszorúkat. 

S  így  ítéletem  szerint  az,  ki  honi  nyelvünk  mellett  van,  nem- 
zetünk életét  hordja  szívében ;  az  pedig,  ki  ellene  szegül,  sej- 
dítlen,  —  mert  nem  akarom  hinni,  sejtve  valaki  hazagyilkos 
lehetne  —  annak  halálát  reggeti  keblében." 

A  nyelv  azonban,  mindezen  hatalma  mellett  sem  egyetlen 
alkotórésze  a  nemzetiségnek.  A  nyelvet  el  lehet  tanulni,  mecha- 
nikusan, külső  módszerekkel  átvenni,  holott  a  nemzetiséghez 
mechanikai  úton  lehetetlen  közeljutni,  lévén  az  belsöleges,  lelki 
dolog,  a  lélek  változhatlan  alapszövete.  Tehát  nem  egyszerűen 
festék,  szín,  melyet  rákenhetni  az  emberekre,  mint,  Széchenyi 
hasonlata  szerint,  meszet  a  falra.  Bár  nem  lehetetlen,  de  bonyolult 
asszimilációs  folyamatot  tételez  fel  a  nemzetiségi  közösségbe  ide- 
genek felvétele.  \Az  a  nemzetiség  ugyanis,  mely  a  gyermeki  vagy 
barbár  állapotból  már  kiemelkedett,-  melynek  fajsúlya  tehát  nem 
„felette  könnyű",  már  magába  vette  az  egyetemes  emberi  műve- 
lődés elemeit,  s  azokat  specifikus  nemzeti  színezetűvé  alakította. 
Az  ilyen  nemzetiség  az  alája  tartozó  egyéneknek  nemcsak  nyel- 
vét, de  egész  lelki  struktúráját,  erkölcsi  és  értelmi  felfogását  is 
parancsolóan  meghatározza  és  olyan  formákba  kényszeríti,  melyek 
más  nemzetiségekétől  lényegesen  eltérnek  és  idegenek  által  csak 
lassankint,  esetleg  generációk  munkája  árán  sajátíthatók  el. 

Széchenyi  ismét  a  magyar  talajon  állva  emeli  fel  fejét  az 
egyetemes  emberinek  legmagasabb  régióiba :  emberi  műveltséggé 
magasztosult  magyarság,  ez  az  ö  szemében  a  magyar  nemzetiség. 
Ilyképen  a  nemzetiség  kérdése  szilárdan  bekapcsoltatik  a  már 
föntebb  vázolt  erkölcsi  felfogásba.  Mert  az  egyetemes  emberi 
műveltség  —  legtökéletesebb  fokán  —  nern_^egyéb,  mint  erkölcs, 
az  Erénynek  megvalósítása  a  földi  életben.  Magyar  műveltség  és 
magyar  nemzetiség  tehát  az  erkölcsnek  és  Erénynek  magyaros, 
a  magyar  faji,  nyelvi,  történeti,  stb.  sajátságoktól  megszabott 
formája. 

Nem  célunk  itt  Széchenyi  fáradozásait  nemzetiségünk  fel- 
ébresztése és  nemesbítése  körül  szemügyre  vennünk.  Munkater- 
vünk elhív  bennünket  azon  momentumhoz,  melyben  ő  a  tőle  meg- 
indított nemzetiségi  mozgalomnak  hirtelen  elleneszegül  és  kitéve 
magát  következetlenség,  elvtagadás,  sőt  honárulás  vádjának,  a 
megdagadt  folyamot  új  irányba  akarja  vezetni. 

Ez  a  magyarositás  kérdése.   A  szó  maga   gyakran  előfordul 

müveiben,  a  fogalmat  éppen  ö  vette  fel  a  mozgalom  feladatai 
közé,  igaz,  a  manapság  közkeletűtől  teljesen  eltérő  értelemben. 
Ö  magyarosítani  a  —  magyarokat  kívánta  a  nemzetiség  kiműve- 
lése által.  Ehhez  első  lépés  az  elidegenült  vezető  osztályok  vissza- 
nyerése lett  volna.  Hallgassuk  meg  saját  szavait  e  magyarosító 
működéséről : 

„A  magyar  mélyen  alutt.  Közben  nyelvét  felejté,  nemzeti 
színét  veszté.  Sok  azt  hitte,  nem  eszmél  fel  már  többé,  s  el  van 
olvasztva.  De  a  magyar  felébredt;  mily  halvány  színben,  mily 
torzalakban,  kiki  előtt  ismeretes.  Alig  van  nemzetek  közt  ily 
iszonyatos  példa.  Sok  ezt  azonban  fel  sem  vette,  sőt  álfényében^ 
mint  Armida  kertjében,  még  tetszett  is  magának.  Többnek  azonban 
türhetlen  volt  az  önmegismerés  e  keserű  képe,  ámde  erő  nem 
szilárdítá  keblét;  kétségbeesett  s  magára  hagyta  a  hont.  Voltak 
végre  olyanok,  kik  dagály  s  mélység  dacára  nem  gyengültek  el, 
férfiak  maradtak  a  veszély  óráiban.  S  ismét  élet  felé  kezdett  for- 
dulni a  haza.  Oly  hervadólag  tengett  azonban  szerencsétlen  vérünk, 
hogy  lehetetlen  vala,  mikép  mi  újabbak  folyvást  pirulván  fejletlen, 
aljas  létünkön,  az  előttünk  oly  ragyogó  példák  útmutatása  szerint 
ne  ébredeztünk  volna  azon  szent  kötelesség  érzetére,  hasonlólag 
járulni  hü  kebellel  közanyánk  ápolásához.  És  e  nemes  érzet 
nőttön  nőtt,  s  hála  a  nagy  Istennek,  már  oly  szép  gyökereket 
vert,  mikép  a  legszebb  virágzásnak  bizton  elébe  tekinthetni,  hahogy 
a  visszahatás  felhőszakadása  nem  sodorja  azokat  ismét  tőstül  ki. 
Ámde  itt  a    baj,  és  e  veszély  mutatkozik  aggasztólag.** 

i  Ez  a  baj  pedig  a  magyarosításnak  azon  újabb  formája,  mely 
az  ország  nem  magyar  lakosainak  magyarrá  tételére  irányul,  az 
aggasztólag  mutatkozó  veszély  viszont  az  a  várható  visszahatás, 
mely  ilyetén  magyarosításra  „felhőszakadásként''  következend  és 
a  nemzetiség  gyenge  virágait  tövestül  fogja  elsodorni.  A  vesze- 
delem felismerése  mondatja  el  Széchenyivel  1842-ben  akadémiai 
beszédét,  mellyel  az  akkori  közvéleményt  végkép  elidegeníté  magá- 
tól. De  gyanút  és  félreismerést  tiszta  lelkiismerettel  viselt,  tuda- 
tában honfiúi  érzésének  és  a  megtett  kötelességnek. 

Akadémiai  beszédében  a  magyar  nyelv  „terjesztésének''  azon 
emelkedett  álláspontról  adja  elveit  és  kritikáját,  melyre  őt  erkölcsi 
felfogása  felemelte.  Az  alapkérdés,  melynek  megoldásától  a  nyelv- 
terjesztés egész  akciója  függővé  tétetik,  ez:  „Havalaki  magyarul 
tud,  magyarul  beszél,  innen  következik-e,  mikép  neki  ezért  már 
magyarrá  is  kellett  volna  átalakulnia?"  Válasza,  melyet  erkölcsi 
álláspontján,    a    nemzetiségnek    magasztos   felfogása    folytán    ad» 

kereken  tagadó.  Még  ha  az  egész  világ  megtanulna  is  „magyarul 
csevegni,'^  fajtánk  akkor  sem  lenne  mentve,  sem  feldicsöítve. 
Mert  „nyelvet,  nemzeti  [sajátságot  ily  felette  könnyű  szerrel  még 
csak  biztosítani  sem  lehet,  s  annál  kevésbé  szilárdabb  s  tágabb 
alapokra  állítni,  minthogy  —  és  itt  különös  figyelemért  esedezem  — 
a  szólás  még  korántsem  érzés,  a  nyelvnek  pengése  korántsem 
dobogása  még  a  szívnek,  s  ekkép  a  magyarul  beszélő,  sőt  leg- 
ékesebben szóló  is  korántsem  magyar  még."  A  nemzetiség  belső, 
lelki  tulajdon  lévén,  kijlsö  eszközök  nem  terjeszthetik,  ezért  nem 
alkalmazható  a  magyar  nemzetiség  szolgálatában  sem  „nyelv- 
mester", sem  „preparandia",  sem  pedig  azon  módszer,  mely 
„kuruzslóként  csak  külsőleg  hat,  s  mert  grammatikát  tanít,  min- 
denüvé zsinórt  varr,  s  mindent  veres,  zöld  és  fejérrel  eltarkít, 
már  azt  hiszi,  szíveket  bájolt  s  velőket  hódított." 

!7v  nyelv  e  külső  terjesztési  módja  nemcsak  hogy  célhoz  nem 
visz,  de  kiszámíthatatlan  károkat  is  okoz  és  jövendőnket  aggasz- 
tóbbá  teszi,  mint  valaha.  Mögötte  ugyanis  ismét  a  nemzeti  szen- 
vedélyek, jövőnk  ez  alkalmi  sírásói  rejtőzködnek.  A  nemzetiség 
külsőleges  terjesztésének  azon  tévhit  az  alapja,  mintha  a  leve- 
tendő rosszabb  volna  a  felveendőnél,  s  viszont  mintha  ez  utóbbi, 
a  terjesztendő  nemzetiség  jobb  és  elökelőDb,  kívánatosabb  volna 
annál,  melynek  helyébe  akarjuk  plántálni.  E  tévhit  forrása  Szé- 
chenyi szerint  ismét  csak  a  nemzet  ősi  hajlandósága  álmok  és 
ábrándokra,  önáltatásra,  a  maga  fajtájának  túlbecsülésére,  miből 
következik  az  idegen  meg  nem  értése,  az  elfogultság  és  ennek 
különböző  nyilvánulásai,  általában  a  nemzeti  testnek  „felingerült 
állapota",  midőn  épen  azok,  kik  saját  nemzetiségükben  a  legcsik- 
landósabbak,  támadnak  sértő  változatokban  a  másajkura,  ki  önvére 
mellett  buzogva  egyebet  nem  tesz,  mint  követi  a  nemzetiség  meg- 
becsülésére nyújtott  példát.  „Bosszútlan  egy  hajszáit  sem  enged 
fején  csak  érinteni  is,  és  ez  helyes ;  ámde  mást  üstökénél  ragadni 
hajlandó."  —  „Valóban  szomorú,  szívrepesztő  látvány",  teszi  hozzá 
Széchenyi.  A  „túlhév"  az,  mely  e  terjesztési  módot  divatba  hozta 
és  divatban  tartja,  s  mely  a  nemzetnek  még  szomorú  napokat 
fog  szerezni. 

Mert  Széchenyi  a  magyarság  sorsán  csüggve  soha  el  nem 
felejté,  hogy  e  hazában  más  népek  is  lakoznak,  melyeknek  sorsa 
bizonyos  körülmények  közt  elválhat  a  magyarétól.  Erre  céloz 
raggodalma,  nehogy  a  túlhév,  a  nemzeti  szenvedélyek  „sírba 
sűlyesszék  ha  nem  is  a  négy  folyóközti  országot,  —  mi  közt  igen 
nagy   a   különbség,    s  erre  vigyázzatok  —  de    minden    esetre    a 

magyar  vért.")  Azaz  a  magyar  faj  elhány atlása  még  nem  jelenti 
szükségkép  az  országot  lakó  egyéb  népfajoknak  pusztulását, 
melyek  külön  faji  egyéniségek  lévén,  sorsuk  is  független  lehet  a 
magyarétól.  Széchenyi  azt  sem  taríja  lehetetlennek,  hogy  a  nyelv- 
terjesztésre reakcióképen  a  nem-magyar  népek  összefogjanak  és 
a  magyar  hegemónia  megbuktatásával  a  négy  folyó  országát 
kizárólagos  sajátjukká  tegyék.  Szemei  előtt  ott  tátongott  az  örvény, 
készen  beölelni  faját,  ha  külsőleges  magyarosításával  a  többi 
népfajt  védekezésre  szorítja.  Nem  szabad  itt  megfeledkeznünk 
arról  sem,  hogy  a  magyar  nemzetiséget  ő  még  nem  tartá  szilárd, 
megállapodott  képződménynek,  csak  feslő  virágnak,  ifjú,  növek- 
vésben levő  egyéniségnek,  melyet  gyönge  korában  ilyen  viharok^ 
nak  kitenni  halálos  ítélettel  lett  volna  egyenlő.  A  veszedelem 
közelsége  és  nagysága  magyarázzák  mélységes  felindulását,  mely 
akadémiai  beszédének  kíméletlen,  szinte  ótestámentomi  átkokat 
szóró  nyelvében  jut  kifejezésre.  Ö,  aki  legjobban  szerette  fajtáját, 
aki  leginkább  félt  és  aggódott  pusztulásán,  találta  meg  a  legeré- 
lyesebb  módot,  mellyel  az  örvénytől  visszatartani  remélte. 

Míg  a  közjogi  viszály  dolgában  inkább  profilaktikusan  járt 
el,  jóelőre  iparkodván  levezetni  a  nemzetnek  dagadozó  közjogi 
agyarkodását  pozitív  gazdasági  és  erkölcsnemesítő  munka  árán> 
addig  a  nemzetiség  kérdésében,  mely  már  sokkal  szélesebb  körö- 
ket foglalkoztatott,  semhogy  a  nemlétbe  visszaűzhető  lett  volna, 
már  a  második  gyakorlati  maximát  alkalmazta  s  bátran  odalépett, 
hogy  egy  vágással  kioperálja  a  nemzettestből  e  veszedelmes  daga- 
natot. Széchenyi  akadémiai  beszéde  mindenkor  magasztos  példája 
annak,  miként  lép  fel  a  lelki  független  ember  egy  kérdésben, 
mely  a  népszerűség  védelme  alatt  kisiklott  a  józan  ítélkezés  alól 
és  a  nemzeti  szenvedélyek  játékszerévé  lőn. 


VI. 
Kereszténység  és  romantizmus. 

Végigtekintve  Széchenyi  politikai  rendszerén,  lehetetlen  észre 
nem  venni,  hogy  abból  minden  dogmatizmus  és  elvi  megállapítás 
tökéletesen  hiányzik.  íMerev  dogmák  helyett  ruganyos  életbölcse- 
ség  árad  belőle,  mely  a  Valónak  változó  körijiményeihez  köny- 
nyedén  hozzásimul,  nem  törődve  következetlenség  és  elvtelenség 
vádjaival,  miket  tényleg  nem  került  el.;  Ez  a  ruganyosság  teszi 
politikai  rendszerét  a  mindent  elskatulyázó  politikai  tudomány  szá- 
mára hozzáférhetetlenné.  Széchenyit  nem  tehetjük  el  sem  a  libe- 
rálisok, sem  a  konzervatívok  rekeszébe,  de  még  az  eklektiku- 
sok közé  sem,  mivel  igen  kevés  az,  mit  másoktól  vett  át  rend- 
szerébe. 

Hogy  nem  liberális,  az  az  eddigiek  után  kétséget  nem  szen- 
vedhet. A  tizenkilencedik  század  első  felében  divatos  liberális 
alapelvek  többségét  Széchenyi  egyenesen  tagadta.  így  azt,  mely 
szerint  az  államokat  fejlődésükben  ugrások,  forradalmak,  előbbre 
viszik  és  hogy  az  emberi  haladás  hirtelen,  az  adott  múlttól  füg- 
getlenül meggyorsítható.  Ezzel  szemben  Széchenyi  a  történeti  fej- 
lődést vallja :  a  meglévő  viszonyokból  lassankint,  lépcsőzetesen 
fejleszti  ki  az  újat.  „Minden  népnek  van  bizonyos  lépcsője,  melyen 
áll.  s  csak  ez  határozhatja  el  valódi  szükségit,  józan  kívánságit. 
Ezen  lépcső  magasságát  keresni  s  némileg  meghatározni  azonban 
nem  könnyű."  „Szűk  kis  haza  jutott  nekem,  —  mondja  másutt  — 
s  alig  van  néhány  fia,  ki  kívülről  vetett  volna  egy  pillantást  abba. 
Ok  még  nem  is  tudják,  mennyire  hátra  vannak,  mily  g>'engék, 
mily  műveletlenek.  Ezeket  a  dicsőség  templomába  bevezetni  nem 
lehet;  elég,    ha    saját    korlátolt   körükben    boldogabbak   lehetnek, 

mint  voltak  ekkorig.  A  jövő  nemzedék  hadd  menjen  aztán  egy 
lépéssel  közelebb  a  világossághoz." ';  E  felfogás  homlokegyenest 
ellenkezik  a  liberalizmus  optimista  nézeteivel,  melyek  szerint  min- 
den nép  egyszerre  felemelhető  ugyanazon  magas  műveltségi  fokra, 
még  pedig  aránylag  olcsó  politikai  rendszabályok:  alkotmányos 
és  parlamenti  kormány,  törvényelötti  és  jogegyenlőség  stb.  általá- 
ban szabad  intézmények  által.  E  szabad  intézmények  Széchenyi 
irataiban  nagyritkán  s  csak  azért  fordulnak  elő,  hogy  ellenük  til- 
takozzék és  hibáikat  leleplezze.  A  felelős  parlamenti  kormány,  e 
legnagyobb  liberális  vívmány  elfogadásakor,  1848  március  4— 5.-én 
röviden  feljegyzi  naplójába:  „Az  ostobaság  el  van  fogadva." 
A  szabad  sajtóról  elismeri,  hogy  elvben  „legszebb  emberi  jog'\: 
de  gyakorlatban  „a  gyilkosnak  gyilkánál,  a  gyújtogatónak  kanó-' 
cánál  nagyobb  átokká  fog  válni",  mert  ahol  a  közvélemény  szi- 
lárd, mtjveltség  önálló,  mint  Britanniában,  ott  mindent  kár  nél- 
kül lehet  írni  és  mondani,  de  másutt,  hol  „épen  nem  létezik 
közvélemény,  vagy  az,  mely  létezik,  hyperbolán,  hypothesisen 
s  falláciákon  alapul,  mint  Magyarországban",  ott  úgy  a  szabad 
szó,  mint  a  szabad  sajtó  korlátozandó,  a  viszonyokhoz  alkal- 
mazandó. 

A  politikában  Széchenyi  soha  nem  emelkedett  úgynevezett 
„elvi  magaslatra".  A  Magyar  Parlagon  állva  ő  csak  egyes,  magyar 
eseteket  lát  és  irtózik  általános  elvektől,  melyek  egyszerre  külön, 
böző  népek  bajait  gyógyítanák  ugyanazon  recipe  szerint.  Általá- 
nos fogalmakat  ő  csak  a  magasabb,  erkölcsi  világban  ismer,  nem 
pedig  a  politika  és  államtudomány  körében.  Jellemző  a  szabad- 
ságról való  felfogása,  melyet  a  liberális  tan  végcélnak  s  egyúttal 
eszköznek  tartott,  hogy  általa  a  népeket  egyszerre  feltaszítsa  a 
magasabb  fokra.  A  szabadságkultusszal  szemben  Széchenyi  hang- 
súlyozza, hogy  szabadság  csak  értelmi  súly  és  erkölcsi  felsőség, 
nem  pedig  valami  mechanikai  nekirugaszkodás  által  érhető  el. 
Külső  hatalomtól  független  nép  még  nem  feltétlenül  szabad,  nem 
^oly  szabad,  milyennek  lenni  emberhez  illő,  ki  magasb  lények 
rokona. "v  A  fő  az  erkölcs,  erkölcsileg  ki  nem  müveit  nép  legfölebb 
ha  a  „farkasnak  függetlenségi  köréig"  képes  felemelkedni,  ahol 
szabadságát,  miként  a  németek  ősei,  a  teutonok  és  a  mi  őseink, 
a  szittyák,  békében  az  „állatoktul  nem  igen  különbözően  hasz- 
nálja fel,  fellázítva  pedig  nem  alkotás,  csak  rombolás  által  ismer- 
teti meg  magát.!' 

A  liberális  közvéleménnyel  egyébként  is  gyakran  szembe- 
helyezkedett. A    görög   szabadságharcot,    egész    Európával    ellen- 


il 

kezve,  elítéli;!  még  a  „szabad''  Angliától  is  csömört  kap,  midőn 
észreveszi,  miként  öli  ki  ott  az  anyagi  jólét,  a  gazdagság  utáni 
hajsza  az  emberekből  az  erkölcsiséget  és  szegi  szárnyát  a  maga- 
sabb vágyaknak.  Anglia  gazdasági  berendezéseiből  sokat  vélt 
átveendőnek,  többé-kevésbé  változtatott  alakban,  de  politikai  intéz- 
ményeiből, melyeket  a  liberalizmus  istenített,  soha  nem  kért,  az 
angol  szabadság  hidegen  ^hagyta,  jól  tudván,  hogy  az  egy  speciá- 
lis angol  képződmény,  a  szigetország  produktuma,  mely  másutt 
gyökeret  nem  verhet. 

Mindezen  gondolatok  közeli  rokonságot  mutatnak  a  konzer- 
vatív világnézettel.  Amióta  a  nyugati  államokban  a  liberális  haladó 
ideákkal  szemben  a  meglevő  viszonyok  konzerválásának  szüksége 
felmerült,  az  egyes  országokban  fellépő  konzervatív  pártok  zászló- 
jukra a  történeti  elvet  írták,  s  belőle  folyólag  azon  követelést, 
hogy  az  átalakulás  a  történetileg  kifejlődött,  tehát  jogosan  fenn- 
álló viszonyok  tekintetbevételével  menjen  végbe.  A  konzervatív 
elv  Széchenyihez  hasonlóan  tiltakozik  idegen  intézmények  átvé- 
tele, elvi  dogmák  uralma  ellen. ^  Ugyancsak  konzervatív  szellemű 
követelmény  a  lépcsőzetes  haladás,  a  fokonkénti  lassú  átalakítás, 
■  mely  Széchenyi  reformjainak  is  irányítója  volt.  Ezzel  összefügg  a 
Tnemzet  és  állam  oly  felfogása,  mintha  az  organizmus,  emberi  vagy 
-  állati  élő  test  volna,  mely  tehát  nem  bír  el  rögtöni  átalakítást, 
véres  operációkat,  hanem  fejlődésében  az  élet  szerves  követel- 
ményeinek van  alávetve.  A  konzervatizmus  az  államnak  ily  orga- 
nikus, egyébként  régi,  Aristotelesre  visszavezethető  felfogását 
magáévá  téve,  belőle  vonja  le  egész  gyakorlati  politikáját,  mely 
szerves  változtatásokat,  lépcsőnként!  fejlődést  szegez  a  liberaliz- 
mus forradalmi  theóriái  ellenébe. 

Ennyiben  tehát  Széchenyi  elvei  kétségtelenül  konzervatív 
szelleműek.  Ami  azonban  nem  jogosít  fel  bennünket,  hogy  őt  a 
múlt  század  bármely  konzervatív  pártjával  rokonságba  hozzuk. 
Korának  öregebb  konzervatívjai  neki  politikai  ellenfelei  valának; 
vezetőjük,  Dessewffy  József  gróf  könyvet  írt  a  Hitel  ellen.  Köze- 
lebb állott  hozzá  a  második  konzervatív  generáció,  Dessewffy  Aurél 
és  Emil,  Apponyi  György  és  társai,  kik  már  a  reform  útjára  lép- 
tek. Kormányukban  Széchenyi  is  helyet  foglalt.  E  párttöredék 
programmja  azonban,  mint  látni  fogjuk,  a  napi  politikán  nem  emel- 


'  A  konzervatív  elveknek  nem  éppen  barátságos,  de  módszeres  és  kime- 
rítő előadását  adja  Oscar  Stillich,  Die  politischen  Partéién  in  Deutschíand,  /. 
Die  Konservatiuen,  Leipzig  1908. 

kedett  túl,    s   lomhán    kúszott    kormány    és    ellenzék    viaskodás! 
porondján,  távol  Széchenyi  erkölcsi  magasságaitól. 

De  a  nyugati  országok  konzervatív  pártjait  sem  hasonlít- 
hatjuk Széchenyihez.  A  porosz  konzervatívok  egyetlenegy  osztály- 
nak, a  birtokos  nemességnek  voltak  érdekképviselői,  programm- 
jukban  osztályérdekek,  nem  az  egész  nemzet  szempontjai  vezették 
őket.  Bismarck  egységesítő  kísérleteivel  szemben  merev  oppozíciót 
alkottak.  S  ami  keresztény  erkölcsöt  világfelfogás  dolgában  val- 
lottak, ezt  mindenkor  alávetették  a  politika  követelményeinek, 
elvi  rendszerük  így  a  német  romantizmusnak  elsatnyult,  üvegházi 
zugban  fölnevelt  virága.  A  francia  konzervatív  pártok  a  magyarhoz 
hasonlóan  csak  a  napi  politika  talaján  álltak,  s  a  legitimizmus 
különböző  magyarázata  szerint  oszlottak  meg.  Az  angol  konzer- 
vatív párt  pedig,  mely  a  múlt  század  első  felében  keletkezett  oly 
módon,  hogy  az  ősi  tory-párt  felvette  a  konzervatív  nevet,  szintén 
csak  gyakorlati  politikai  jelentőségű,  s  a  whig-liberális  párttól  csak 
esetröl-esetre  tér  el,  s  akkor  is  oly  változóan,  hogy  pld.  a  vám- 
kérdésben egyszer  a  liberálisok,  máskor  a  konzervatívok  hívei  a 
szabadkereskedelemnek. 

,  Széchenyi  nem  liberális  ugyan,  de  azért  nem  is  egészen 
konzervatív.  Hogyan  is  elégedhetett  volna  meg  az  adott  viszonyok 
konzerválásával,  mikor  a  Nagy  Parlagon  állva,  széles  határainkon 
belül  szinte  mindent  betegnek,  elmaradtnak,  megjavítandónak 
látott.  Módszere,  mellyel  a  változást  eszközli,  konzervatív,  de  a 
változtatásról,  a  reformról  le  nem  mond.  Politikai  rendszerét  tehát 
konzervatív  reformrendszernek  nevezhetjük,  ellentétben  a  liberális 
reformelvekkel.  Ha  pedig  egész  egyéniségét  el  akarjuk  helyezni 
a  szellemi  áramlatok  közé,  úgy  elsősorban  kereszténységét  kell 
szemügyre  vennünk. 

A  mély  vallásos  kedély  atyai  és  anyai  öröksége  volt.  Vallását 
az  egyház  parancsai  szerint  gyakorolta,  évenkint  legalább  húsvét- 
kor meggyónt,  bár  utána  nem  mindig  áldozott,  mivel  nem  volt 
elég  bizalma  megigazulásában.  Naplóiból  láthatólag  örök  tusako- 
dásban volt  bűneivel  és  ágostoni  küzdelmek  árán  tört  magasb 
lelki  felemelkedésre.  Reformátori  tevékenysége  innen  nyeri  energia- 
táplálékát, vallásosságából,  mely  parancsolólag  utasítá,  hogy  lelki 
erejét  felhasználja  saját  és  honfitársai  keresztény  lelkének  meg- 
mentésére. Küldetése  a  magasból  jön:  „Csak  úgy  hosszabbítsd 
meg  éltemet,  oh  mennyei  atyám,  így  imádkozám  s  imádkozom 
mindennap,  ha  a  közre  nézve  hasznos  lehetek."  E  küldetéshez 
képest  célja  is  vallási   természetű :    nemzetének   igaz   keresztény 

életre  vezetése,  melyet  ö  halhatatlan  lélekhez  méltó  életmódnak 
nevez.  A  politikára  alkalmazva  ez  ideát,  belőle  nem  hierarchikus 
állam  következik,  melyben  egyházi  személyek  rendeznék  el  a 
világi  dolgokat  is,^  hanem  a  világi  egyének  olyatén  míjködése, 
mely  keresztény  szellemet :  méltányosságot  és  szeretetet  áraszt 
szét  és  keresztény  életmódot,  az  „emberi  méltósághoz",  tehát  a 
halhatatlan  lélekhez  méltót  tesz  mindenki  számára  lehetővé.  Szé- 
chenyi erkölcsisége  a  keresztény  erkölcs,  annak  legbelsőbb,  leg- 
lelkibb  felfogásában,  politikai  rendszere  pedig  az  a  rendszer,  mely 
a  keresztény  erkölcs  megvalósítását  tűzi  az  állami  működés 
feladatául. 

Mióta  a  magyarság  Szent  Istvántól  kényszerítve  felvette  a 
kereszténységet  és  állami  életét  a  nagy  keresztény-minta,  a 
Karoling-birodalom  szerint  berendezte,  azóta  meg  nem  szűnt 
tagja  lenni  a  középeurópai  keresztény  közösségnek,  melyet  a 
tőlünk  távolabbi  és  csekély  összefüggésben  levő  román  keresz- 
ténységgel szemben  keresztény-germánnak  nevezünk.  E  közösség 
politikai  rendszerében  a  keresztény  tekintély  elve  egyesült  a  ger- 
mán szabadság  eszméjével  s  hozta  létre  a  görög-római  és  később 
rousseaui  liberális  szabadság  korlátlanságával  szemben  a  mél- 
tányosság, a  suum  cuique  politikai  elvét,  mely  minden  egyesnek 
érdeme  szerint  enged  érvényesülést.  E  keresztény-germán  elv 
uralkodott  történetünk  régi  századaiban,  a  patriarchális  királyság 
és  a  rendiség  korszakaiban.^  A  francia  forradalom  után  Közép- 
európa, a  Nyugat  példájára,  elszakadt  a  keresztény  alapoktól  és 
államait  liberális  elvek  szerint  rendezte  be.  A  keresztény-germán 
eszme  ez  új  berendezkedés  közepett  posztulátum  szerepére  szo- 
rítkozott, melyet  elszórt,  itt-ott  felmerülő  ideális  gondolkodású 
emberek  emeltek  fel  anélkül,  hogy  a  tömegekre  hatást  gyako- 
roltak volna.  Ezen  emberek  a  romantikusoknak  annyikép  megítélt 
s  oly  különböző  álarcokban  jelentkező  felekezete.  Alig  van  szel- 
lemi irányzat,  melyet  nehezebb  volna  pontosan  körülírni.  A  fajt 
és  speciest  feltüntető  szigorú  irású  cédulával  közeledünk  feléje : 
szétfoszlik,  mint   pára  és  felhő.   De  ha   az   irodalmi    romantizmus 


^  Zichy  Antal  Széchenyinek  az  egyházi  főrendek  poHtikai  érvényesülése 
és  a  vallási  formalizmus  ellen  ejtett  szavaiból  arra  következtet,  hogy  ő  „libe- 
rális katholikus"  volt.  Hatalmas  tévedés,  őt  Lamennais,  sőt  akár  Montalembert 
és  Eötvös  József  társává  tenni ! 

2  Kimutattam  ezt  A  magyar  állam  életrajza  című  1918-ban  megjelent 
munkámban. 


58 

magában  is  nehezen  definiálható  dolog,  m^g  inkább  az  a  politikai 
romantizmus,  melynek  hívei  közé  kell  pedig  számítanunk  a  liberális 
színezetű  Stein  bárót,  a  legitimista-liberális,  folytonváltozó  szín- 
pompájú Chateaubriand-t,  a  geniálisan  tűrhetetlen  lord  Byront  s  a 
gyermekien  tiszta  Novalist,  ki  rövid  életében  a  kék  virág  cso- 
dáját kereste,  Mária-himnuszokat  énekelt  és  a  német  egység  meg- 
alkotásában Bismarcknak  előtte  járója  volt.  Csupa  egyéni,  senki 
máshoz  nem  hasonlító  arc,  s  mégis  a  szellem  mindegyikben  ugyan- 
azon alapszövetekből  készült.  Ezek :  nemzetiség  és  keresztény 
európai  erkölcs,  mely  egyesekben  kevésbé  egyetemes,  másokban, 
mint  Byronnál,  cinikus  blasfémiák  alatt  tűnik  el,  de  mindenkor 
elég  erős  arra,  hogy  hitet  adjon  nekik  az  erkölcs,  a  szellem,  a 
gondolat  erejében.  Ez  a  hit  tartja  vissza  a  politika  romantikusait, 
hogy  az  uralkodó  liberalizmushoz  csatlakozva  tömegemberré  vál- 
janak, s  a  tömegeknek  hízelegve  tömegakcióktól  tegyék  függővé 
az  emberi  haladást.  A  romantikus  elfordul  e  méltatlan  ön-  és 
tömegcsalástól  és  példát  véve  a  maga  egyéni  kiválóságából,  meg- 
követeli, hogy  mindenki  saját  életében,  saját  körében  valósítsa 
meg  a  nemzeti  és  keresztény  ideálokat.  E  szigorú  ideálizmus,  e 
„zarándoki  önmegtagadás"  természetesen  legkevésbé  sem  volt 
alkalmas  tömegek  lelke  megnyerésére,  a  romantikusok  nem  is 
tudtak  maguknak  soha  számbavehető  befolyást  szerezni  államaik 
életére,  annál  kevésbé,  mivel  maguk  is  többnyire  csak  mellékesen 
foglalkoztak  állami  és  társadalmi  dolgokkal,  geniálitásuk  műveit 
inkább  irodalom  és  költészet  terén  alkotván.  ! 

7  Egyetlenegy  van  közöttük,  ki  egész  életét  és  egész  géniu- 
szát a  nagy  emberi  közösségek  erkölcsi  megjavításának  szentelte, 
s  ez  —  mondanunk  sem  kell  az  előzök  után  —  Széchenyi  István. 
Kis  filológiai  eszközökkel  nehéz  bizonyítani,  de  rendszerét  föl- 
fogván, lehetetlen  első  pillantásra  is  fel  nem  ismerni,  hogy  ő  az 
igazi  politikai  romantikus,  aki  a  romantizmus  alapelveit:  nemzeti- 
séget, keresztény  erkölcsöt,  egyéni  tökéletesülést  és  egyéni  mun- 
kálkodást gyökerüktől  kezdve  átg'ondolt,  azokat  sehol  nem  látott 
teljes  és  tökéletes  rendszerb^  foglalta  és  megvalósításukra  ember- 
feletti fáradozást  áldozott  egy  egész  hosszú  életen  át.  A  roman- 
tizmusnak  sem  számbavehető  politikai  elmélete,  sem  gyakorlati 
alkalmazása  nem  található  nyugati  országokban,  mindkettővel  a 
magyarság  ajándékozta  meg  a  századot:  az  egyik  Széchenyi 
művei,  a  másik  Széchenyi  élete] 

Magyarország   ismét   bizonyságát  adta  a  keresztény-germán 
kultúrközösséghez  tartozásának,  midőn  annak   egyik  irányát   Szé- 

chenyi  rendszerében  másoktól  el  nem  ért  tökély  fokára  emelte.. 
És  a  magyar  szellem  ez  egyetemes  európai  alapokon  valódi 
magyar  jelenséget  teremtett:  Széchenyiben  a  keresztény-germán, 
tőből  leválik  egy  új  ág,  a  keresztény-magyar.  Az  ő  elmélete  az 
egyetlen  keresztény-magyar  társadalmi  és  államfelfogás,  az  ö  élete 
és  munkája  az  egyetlen,  a  példátlan  keresztény-magyar  állam- 
férfiú élete  és  munkája. 


MÁSODIK  KÖNYV. 
AZ  ELSŐ  LIBERÁLIS  NEMZEDÉK. 


J 


Romantikus  előzmények. 

Miként  vesse  le  Magyarország  a  rendi  állam  köntösét,  mely- 
nek elmaradt  ódivatában  már  alig  mert  mutatkozni  Európa  előtt 
és  mit  öltsön  magára  a  régi  helyett:  ez  volt  a  magyar  probléma 
száz  év  előtt.  A  nemzedék,  mely  a  tizenkilencedik  század  húszas 
éveiben  lépett  színre,  természetesen  nem  ismerhette  fel  a  maga 
•egész  kiterjedésében  a  hatalmas  problémát,  mint  a  vándor  sem 
az  égbenyúló  sziklafalat,  melynek  egyszerre  csak  tövéhez  érke- 
zett. Csak  lépésről-lépésre  ébredtek  az  emberek  a  tennivalók 
tudatára,  miközben  előbb  a  problémának  azon  oldalai  világosodtak 
meg,  melyek  iránt  a  magyar  társadalom  évszázados  nemzeti  har- 
cai folytán  természetes  fogékonysággal  rendelkezett.  Ezek  közt 
első  a  nemzetiség,  s  ennek  keretén  belül  a  nyelv  ügye. 

Egyéb  részleteit  az  újjászületésnek  még  mindig  sürü  köd 
és  pára  fedte,  midőn  a  magyar  nemzeti  mozgalom  politikában 
már  egy  Felsőbükki  Nagy  Pált,  irodalomban  egy  Kazinczyt  és 
Berzsenyi  Dánielt  mutathatott  fel.  Széchenyi  felléptekor  mindezek 
már  túl  voltak  pályájuk  delelőjén,  s  tanaik  rég  gyökeret  vertek 
a  nemzet  értelmiségi  rétegeiben.  A  kezdődő  mozgalmat  e  tanok 
segélyével  könnyen  körvonalazhatjuk :  nem  volt  az  egyelőre  több, 
mint  a  középnemesség  néhány  latinos  és  németes  műveltségű 
tagjának  agitációja  a  hátramaradt,  mert  a  közéletből  kizárt  magyar 
nyelv  fejlesztésére,  s  a  nemzetiség  kiművelésére,  —  hozzátehet- 
jük —  a  fennálló  rendi  korlátok  között.  A  nemesség  politikai  és 
gazdasági  előjogait  úgy  Nagy  Pál,  mint  Berzsenyi,  a  kezdődő 
mozgalom  adequat  hirdetője,  egyképen  fenntartandónak  vélik ;  az 
ő  felfogásukban  a  mozgalom  inkább  a  régihez,  a  régi  jóhoz  vissza- 


64 

térésként,  mintsem  újításként  tükröződik  le.  Történetfilozófiájuk 
alapgondolata  az  elkorcsodás,  a  jelennek  elsatnyult  volta,  s  ezzel 
kapcsolatban  azon  romantikus  föltevés,  hogy  a  nemzet  eredetileg 
hatalmas  erejű,  dicső  tetteket  véghezvivö  óriás  vala,  ki  romlatlan 
ősi  erkölcseiben  nyolc  századok  vérzivatarjai  közt  rendületlenül 
és  sikerrel  tölte  be  hivatását  a  Duna  téréin.  A  múltnak  ez  opti- 
mista koncepciója  s  a  gyáva  jelenen  kesergő  erkölcsi  felháboro- 
dás ütköznek  össze  és  vívják  csatáikat  Berzsenyinek  lángolóan 
hazafias  ódáiban.  Egy  oldalt  a  jelennek  rút  szibarita  váza,  az 
örlelkét  tapodó  nemzet,  mely  ősi  ruhát  s  nyelvet  letéve,  puha 
szívvel  hazája  feldúlt  védfalából  rak  palotát  heverőhelyének ;  más 
oldalt  a  múltnak  dicső  példája,  a  mennyköves,  a  nemzeteket 
tapodó  haragú  régi  magyarok  képe,  mellyel  összehasonlítva  a 
szomorú  jelent,  végletesen  lehanyatló  romlásnak  tűnik  fel  az. 

Ugyanezen  ellentét  alkotja  Kölcsey  történetszemléletének 
alapszövetét,  csak  színei  halványabbak,  szürkébbek  és  tompítot- 
tabbak,  mint  Berzsenyinek  mindent  véresre  és  haragosra  festő 
ódáiban.  A  nemzeti  múlt  partjain  bolyongva  Kölcsey  keble  emel- 
kedik, magasztos  érzések  fogják  el  és  dicső  látományok: 

„Körűlem  érzem  egykori  hőseink 
Árnyékaiknak  gyönge  fuvallatit, 

Az  égi  szellem  türteim  közt 

S  arcom  előtt  suhogott  csapongván. 
Hajh  látom  őket  sátoraik  közül 
A  népesülő  térre  tolongani, 

Buzgó  kebelt  látok  hazámért 

S  lángszemeket  dagadó  könyekkel." 

De  az  önzetlen  hazafiak  korszaka,  a  múlt  boldogító  képe 
tűnvén,  a  jelen  annál  vigasztalanabb : 

„Romiasz  magyar  nép,  romladozol  hazám, 
És  lassan  őrlő  féreg  emészt  belől .  . ." 

„Vándor,  állj  meg,  korcs  volt  anyja  vére, 

Más  faj  állott  a  kihunyt  helyére  ; 

Gyönge  fővel,  romlott,  szívtelen  ; 

A  dicső  nép,  mely  tanúit  izzadni, 

S  izzadás  közt  hősi  bért   aratni, 

Névben  él  csak,  többé  nincs  jelen." 

E  romantikus  történetfelfogásból,  melynek  nyomai  az  újab- 
bak   közt   főként    Vörösmartynál    szembeötlők,    születtek    meg   a 

romantikus  politikai  követelmények:  visszatérés  az  ősök  erköl- 
cseihez, azaz  a  jelenkori  nemizedéknek  belső  megfordulása,  lelki, 
erkölcsi  megigazulása.  A  kezdetnek  ez  az  erkölcsi  posztulátum 
adja  meg  jellegét,  mely  viszont  a  multaknak  tipikusan  romantikus 
idealizálásán  alapszik.  Minél  régebbi  a  múlt,  annál  inkább  arany- 
korszak, irigylendő  és  visszaállítandó,  ez  a  század  romantikusai- 
nak általános  meggyőződése.'  Nálunk  ez  idealizálás  részben  a 
klasszikus  latin  olvasmányokból  származik :  Berzsenyi  a  magyar 
történet  hajdankoraiban  a  tiszta  erkölcs  s  a  bűn  és  ármány  küz- 
delmeit látja,  amint  már  Livius  olvasása  közben  Brutuszszal,  a 
zsarnokgyilkossal  lelkesedett  és  elérzékenyült  a  tiszta  Lucretia 
keserű  erényén ;  —  másik  forrása  a  német  romantikának  korábbi, 
még  érzelgős,  világ-  és  történetfelfogása,  mely  szintén  a  múltba 
fordulva  keresett  témákat,  melyeken  erkölcstanát  és  érzékeny 
szépészeti  elméletét  bemutathassa.  Ez  utóbbi  hatása  Berzsenyire 
kisebb,  de  annál  nagyobb  Kazinczyra  és  Kölcseyre,  kik  az  ideali- 
zált múlt  és  elkorcsosult  jelen  fogalmait  egészen  ily  átvett  lég- 
körben alakították  ki  maguknak. 

Megkönnyíté  ezt  nekik  és  követőiknek  a  régi  nemzeti  múlt 
hiányos  ismerete.  A  nagy  katholikus  történetíróknak,  elsősorban 
Praynak  és  Katonának  voluminózus  művei  magukban  véve  is 
erősítek  mind  a  nemzeti  érzést,  mind  a  dinasztikus  és  a  rendi- 
arisztokratikus hagyományokat,  tehát  a  romantikus  történetszemlélet 
alappilléreit,  mindamellett  az  új  mozgalomnak  irány  helyett  inkább 
csak  anyagot  szolgáltattak.  Rengeteg  köteteiket  az  irány  adattár- 
nak használta  a  könnyebben  forgatható  Polgári  Lexikon  és  Hor- 
mayrnak  romantikusan  színező  zsebkönyvei  mellett.  Mindazon 
történeti  adat,  melyet  az  akkori  mozgalom  hazafias  célból  beié- 
vetett  a  közvéleménybe,  ahol  az  leülepedve,  ősi  kincsként,  ne- 
bántsvirágként  őrizve  reánk  maradt,  ezen  forrásokból  és  pedig 
inkább  Buday  Ferenc  lexikonából  és  a  Hormayr-Mednyánszky-féle 
elbeszélésekből,  mint  a  céhbeii  történetírók  műveiből  származik. 
Ezen  kissé  zavaros  előadásokat,  s  néhány  közkézen  forgó  nem- 
zeti krónikát,  használtak  fel  az  új  korszak  költői  Árpád  és  Attila 
hatalmas  alakjai,  az  Endre-Béla,  Salamon  mondakör,  a  Hunyadiak, 
Zrínyiek  és  a  török  harcok  kialakítására,  mely  képek  Vörösmarty 
géniuszától  ragyogó  színpompában  átfestve  nemzeti  kincseink 
legértékesebb  darabjai  közé  tartoznak.  A  magyarság  zöme,  ameny- 
nyiben  gondolatokkal  bír  hazája. története  felől,  s  azt  képekben 
tudja  magának  megérzékíteni,  ma  is  ezen  romantikus  festménye- 
ket látja  szemei  előtt,   melyeket  a   valóságban    lefolyt   történettől 

szinte  teljesen  függetlenül,  a  múlt  tisztelete  és  a  jelenen-kesergés 
ihlete  hozott  létre. 

A  nemzeti  múlthoz  tapadó  e  romantikus  iránynak  legmaga- 
sabb, mert  legmagyarabb  terméke  Kölcsey  Himnusza,  Benne  már 
nyoma  sincs  klasszikus  reminiszcenciának  és  külföldi  romantiká- 
nak, e  két  segédeszköz  teljesen  eltűnt,  mint  az  állvány,  ha  kész 
a  büszke  épület.  Mert  a  Himnuszban  először  és  a  tökély  magas 
fokán  mutatkozik  az  új  képződmény,  a  magyar  romantikus  törté- 
net- és  nemzetfelfogás,  mely  a  korszak  minden  más  romantikájá- 
hoz hasonlóan  keresztény  és  nemzeti,  tehát  itt,  nálunk,  magyar 
földön :  keresztény  és  magyar.  E  domináns  idea  a  költemény  min- 
den újabb  versszakában  erősebben  és  kizárólagosabban  jelentke- 
zik, hogy  végül  a  „Szánd  meg  Isten  a  magyart,  kit  vészek  hányá- 
nak, nyújts  feléje  védőkart,  tengerén  kínjának"  jajkiáltással  töké- 
letes harmóniában  olvadjon  össze  a  Szent  István  előtt  „gyászos 
öltözetben"  térdeplő  régi  magyarság  zokogásával.  Kölcsey  így  a 
költői  ihlet  egy  szerencsés  pillanatában  éppen  úgy  magyar  talajra 
áll,  mint  Széchenyi  István,  kinek  ő  Himnuszával  —  1823  január 
havában  írta  —  előttejárván,  a  leghívebb  magyart  összeköti  a 
nemzeti  mozgalmat  megkezdő  irodalmi  romantikával. 

Itt  meg  kell  állanunk,  a  dolgokat  elfogulatlanul  szemlélve. 
Annyi  bizonyos,  hogy  a  Himnusznak  keresztény  magyarsága,  osz- 
tály- és  rendi  különbségek  nélkül  átkarolván  az  egész  magyarsá- 
got, tetőpontot  jelöl  még  Berzsenyinek  halhatatlan  ódáival  szem- 
ben is,  melyekben  még  sok  a  tanult  és  átvett  horaciusi  bölcseség 
és  rendi  érdektől  nem  mindig  ment  politikai  felfogás.  A  Himnusz- 
szal  és  Vörösmartynak  korábbi  müveivel  —  közéjük  tartozik  a 
Szózat  is  —  az  irodalmi  fejlődés  elérte  azon  magasságot,  melyen 
Széchenyi  megjelenhetett  és  megértésre  számíthatott.  A  fejlődés 
elvisz  Széchenyihez,  de  nem  vele  együtt  halad  tovább.  Ez  az  a 
pont,  melyre  a  figyelmet  fel  kell  hívnunk.  Igaz,  az  irodalom  ifjabb 
művelői  is  kitörő  örömmel  üdvözölték  Széchenyit,  a  tőle  alapított 
tudós  társaságban  az  ő  vezetése  alatt  működtek  nyelv  és  nemze- 
tiség megtisztításán,  de  lantjuk  állandólag  mégsem  azon  eszmék- 
nek adott  hangot,  melyek  együttvéve  Széchenyinek  konzervatív 
reformrendszerét  alkotják.  Egyesek  bár,  köztük  az  első  és  legjobb, 
Vörösmarty,  egész  pályájukon  hívek  maradtak  hozzá,  sőt  tragikus 
küzdelmeit  is  kongeniális  módon  végigélték,  —  a  Vén  cigány 
őrjöngő  átkai  mintha  csak  a  döblingi  betegnek  akkor  még  lázas 
agyából  törnének  elő  —  a  legtöbb  azonban  megelégszik  egy-egy 
melegebb  vagy  hűvösebb  hangú  üdvözlő  verssel,  hogy  ezzel  lerója 

a  kegyelet  adóját  a  nemzetnek  tagadhatlanul  legnagyobb  fia  iránt, 
de  egyébként  az  irodalom  hangja  már  a  harmincas  években,  még 
inkább  negyvenen  túl  mindinkább  elhajlik  Széchenyitől,  hogy  aztán 
a  korszak  vége  felé  sértő  diszharmóniában  legyen  teljessé  a  sza- 
kadás. 

Hogy  Széchenyi  útja  elvált  a  magyar  írókétól,  ez  nem  azt  jelenti, 
mintha  ö  később  elvetette  volna  a  romantikus  keresztény  magyar 
eszméket.  Aki  változott  és  mássá  Ion,  nem  ő,  hanem  az  irodalom 
az.  Az  átalakulás  itt  megdöbbentően  gyors:  mutatja,  mily  össze- 
húzott, erőltetett  tempóban  rohannak  át  a  magyar  lelken  a  nyu- 
gati szellemirányok.  Kölcsey  és  Vörösmarty  keresztény  magyar- 
sága még  alig  hogy  kifejlődött,  reája  még  egy  évtized  sem  múlik 
el  s  már  nyomait  is  alig  találjuk  irodalmunkban  az  erkölcsi  meg- 
igazulás  követelményének,  a  keresztény-magyar  alapeszmének. 
Helyébe  lép  és  csodásan  rövid  időn  uralkodóvá  válik  a  liberális 
eszme.  A  negyvenes  évek  magyarsága  nem  keresztény  többé, 
Petőfi  Bérangerhoz  jár  műformát  tanulni,  s  a  francia  liberálisokhoz 
politikai  gondolkodásmódot.  Forradalmi  versei  a  Himnusztól  szá- 
mítva végpontját  jelzik  egy  útnak,  mely  a  földnek  egyik  sarkától 
a  másikhoz  vezet.  Ez  az  új  liberális  magyarság,  bármennyire 
magyar,  nem  a  Széchenyi  és  nem  a  Kölcsey  és  Vörösmarty 
magyarsága.  Petőfi  ezt  felismerte,  s  példátlan  igazmondásával  nem 
habozott  azt  őszintén  ki  is  mondani. 

Nem  tartozik  ide  a  kétfelé  válás  momentumait  kutatni,  s 
leírni  az  utat,  melynek  egyik  ágán  Széchenyi  csakhamar  szinte 
egyedül  vonszolta  megtört  lelkét,  másikon  pedig  az  egész  nem- 
zet zárt  sorokban,  lelkes  hangulatban  nyomult  a  katasztrófa  felé. 
Az  új  korszakkal  már  Kölcsey  is  oppozícióban  találta  magát,  pedig 
ő  gyermekkedélyü,  szent  akaratú  és  tapasztalás  nélküli  politikus 
volt,  —  Kemény  Zsigmond  szavai  ezek,  —  aki  magyar  és  magyar 
közt,  ha  a  haladás  barátja,  annál  kevésbé  tett  különbséget,  mert 
maga  is  liberálisnak  vallotta  magát.  Igaz,  az  ö  liberalizmusa,  melyet 
ő  jellemzően  liberalitásnak  is  nevez,  a  vallásszabadság  és  az  adózó 
nép  felszabadításán,  továbbá  sajtócenzura  könnyítésén  túl  nem 
sokkal  terjed,  s  ami  fő,  módszerben  és  hangban  nagyon  is  eltért 
az  újliberális  nemzedékétől.  Az  ő  szabadságérzete,  mint  maga 
észreveszi,  „ideális  képekhez  szövé  magát,  s  valahányszor  min- 
dennapi, hideg  valósággal  találkozott,  mindannyiszor  sebes  fájda- 
lommal égetett."^  Az  új  emberek  hangos  zaja,  teleszájjal  mondott 

1  Kölcsey  Országgiiúlési  Naplója  1832  december  27.-én. 

frázisai,  melyekre  minden  éljent  harsog,  folytonos  és  mindenároni 
oppozíciója  eltaszítja  öt,  akinél  a  hazafiság  a  lélek  dolga,  aki  egy- 
egy  nyelvüzenetet  „lelke  fájdalmában''  ír  meg,  nem  pedig  frázis- 
böségböl,  vagy  elvi  dogmatizmusból.  Sorsa  is,  szűkebb  körben, 
ugyanaz,  mint  Széchenyié :  megtörten  vonul  vissza,  a  haza  sorsán 
kétségbeesve  és  engedi  át  a  teret  a  liberális  nemzedéknek. 
„Haladás  a  matériában,  de  haladás  a  lélekben  —  semmi",  ez 
vigasztalan  végítélete  a  romantikusnak  a  büszkén  előtörő  liberális 
irányzatról.^ 

Közhangulat,  mely  Széchenyi  mellett  állt  és  megmaradt  volna, 
a  romantizmus  gyors  elmúlása  folytán  ki  nem  fejlődhetett.  Ami 
most  következik,  az  példátlan  diadalmenete  a  liberális  ideáknak, 
minővel  egy  európai  államban  sem  dicsekedhetik  az  új  irány. 
Nekünk  pedig  kötelességünk  e  diadalmenet  rajzához  készülve 
azon  társadalmi  rétegeket  venni  szemügyre,  melyekben  a  libera- 
lizmus legelőbb  és  legtartósabban  gyökeret  vert.^ 


1  U.  ott  1833  március  6.-án. 

*  A  föntebbi  fejezet  hiányait  el  fogja  nézni  mindenki,  aki  tisztában  van 
a  politikai  romantizmus  vizsgálatának  nehézségeivel.  Ez  a  kutatás  még  kez- 
detén van,  belső  ellenmondások  jellemzik.  Ugyanazon  romantikust  ma  még 
forradalmárnak,  holnap  már  reakcionáriusnak  tartjuk.  A  magyar  romantizmus 
pedig  valóságban  töretlen  föld.  V.  ö.  az  irodalmat  idézve  Carl  Schmitt — Dorotic 
müvében,  Politische  Romantik,  München  u.  Leipzig   1919. 


II. 

A  magyar  tiers  état:  a  középnemesség. 

A  forradalomnak  és  liberalizmusnak  ideáit  a  nyugati  álla- 
mokban mindenütt  a  nemesség  és  jobbágyság  közt  álló  polgári 
osztály,  a  tiers  état,  valósítá  meg.  Ahol  ez  a  harmadik  rend  szám- 
ban, műveltség-  és  gazdagságban  hatalmas  volt,  ott  az  új  kor  esz- 
méi előbb-utóbb  diadalra  jutottak.  így  elsősorban  Franciaország- 
ban, hol  a  tizenhetedik  és  tizennyolcadik  század  nagyszerű  gazda- 
sági fellendülése  folytán  gazdag  gyárosok,  művelt  és  öntudatos 
iparosok,  tökéből  élő  polgárok,  generációkon  át  családi  vagyont 
gyűjtött  állami  hivatalnokok,  adók  és  pénzjövedelmek  bérlői  éltek, 
egy  egész  kiterjedt  középosztály,  mely  vagyoni  függetlenségében 
nem  fért  meg  többé  a  rendi  társadalom  és  abszolutisztikus 
monarchia  kereteiben.  Ez  osztály  tagjait  vagyoni  jóllét  mellett  a 
műveltség  egysége  is  egybekapcsolta,  mindnyájan  hívei  voltak  a 
rendi  és  abszolút  uralmat  ostromló  irányoknak :  racionalizmusnak, 
angol  parlamentarizmusnak,  modern  gazdasági  ideáknak,  s  mind- 
nyájan készen  voltak  ez  új  műveltség  érdekében  egy  emberként 
nekifeszíteni  vállukat  az  abszolutizmus  korhadt  épületének. 

A  francia  példa  eléggé  megvilágítja  azon  polgári  osztálynak 
ismertetőjeleit,  melynek  elég  ereje  van  adott  viszonyok  közt  poli- 
tikai működésre,  az  állam  és  nemzet  átalakítására.  Ezen  jelek 
elsősorban  gazdasági  függetlenség,  ebből  folyólag  szellemi  függet- 
lenség és  a  műveltségnek  bizonyos  egyenletes  volta.  Hogy  a  tiers 
étatnak  ezek  adják  kezébe  a  politikai  hatalmat,  bizonyítja  ezt  az 
egyszerű  ellenpróba :  London  és  Paris  után  Európának  leghatal- 
masabb székvárosa  Bécs  volt,  benne  széles  polgári  osztály  az 
anyagi  jólét  magas  fokán,  mely  azonban  mégsem  vált  forradalmi 

ideák  harcosává,  söt  ellenkezőleg,  része  volt  abban,  hogy  Bécs 
Paris  ellenlábasává,  a  forradalomellenes  reakció  központjává  le- 
gyen. ',Az  osztrák  tiers  état  ugyanis  vagyoni  jólétét  kizárólag  a 
Habsburgok  centralizációjának,  az  abszolút  monarchiának  köszön- 
hette. Bécs  jómódú  iparosainak  az  udvar  és  a  bécsi  központi 
hivatalok  szereztek  munkát,^  aminthogy  a  német-ausztriai,  cseh 
és  morva  gyárak  is  csak  a  Habsburgok  protekcionizmusa  segé- 
lyével virultak  fel :  olcsó  áron  magukba  szítták  a  monarchia,  fő- 
ként Magyarország  nyersterményeit,  s  külföldi  versenytől  mente- 
sen adták  el  az  agrár  területeknek  saját  gyártmányaikat.  Vagyoni 
jóllét  volt,  de  hiányzott  a  vagyoni  függetlenség,  hiányzott  a  fogé- 
konyság az  új  műveltség  iránt,  mindenkinek  személyes  érdeke 
kapcsolódván  a  régi  rendszer  sértetlen  fenntartásához.  Szellemi 
szükséglet  hiánya  magyarázza  a  szellemi  függőség  azon  nagy 
mértékét,  melyben  a  bécsi  kormány  e  vagyonos  középosztályt 
cenzúra  és  rendőri  felügyelet  által  annyi  időn  át  leszorítva  tart- 
hatta^ 

Ha  pedig  Ausztriában  sem  találunk  új  eszmékre  fogékony 
polgári  osztályt,  ahol  az  államhatalom  minden  igyekezetével  va- 
gyonos városi  lakosság  alakulásán  fáradozott,  annál  kevésbé 
Magyarországon,  a  Habsburgoknak  gyarmati  függésben  tartott 
országában.  A  bécsi  államférfiaknak  szigorú  következetességgel 
keresztülvitt  elve  volt,  semmit  nem  tenni  az  ország  anyagi  fel- 
lendüléséért addig,  míg  a  magyar  nemesség  el  nem  vállalja  a 
monarchia  terheinek  az  osztrák  tartományokkal  arányos  viselését. 
Ez  azonban  1848-ig  meg  nem  történvén,  a  magyar  ipar  és  keres- 
kedelem, városi  élet  és  polgári  lakosság  mesterségesen  tartatott 
meg  félig  középkori  állapotában,  a  javulás  legkisebb  reménye 
nélkül. 

Nem  csodálkozhatunk  tehát,  ha  a  magyar  városokat,  s  ben- 
nük a  polgári  osztályt  a  nyugati  államokhoz  képest  elmaradt 
helyzetben  találjuk.  Magyarország  lakossága,  Erdéllyel  együtt, 
1840-ben  12,880.000  főre  rúgott,  ebből  az  erdélyi  másfél  milliót 
leszámítva  marad  Magyarországra  11,367.000.  Nemes  volt  ugyan- 
ebből 544.372  lélek,  városi  lakos  több:  575.518   lélek.^   Ez  utóbbi 

^  Az  udvar  és  központi  hivatalok  polgárságlétesítö  és  városalkotó  ha- 
tására 1.  Werner  Sombart,  Studien  zur  Eníwicklungsgeschichte  des  modernen 
Kapitalismus,  I.  kötet 

2  Ezen  és  következő  adatok  Fényes  Elek  német  nyelvű  művéből,  Sta- 
tistik  des  Königreichs  Ungarn,  I.  Teil,  Pest  1843  valók. 

szám  azonban  csak  külsőleg  kedvező.  A  valóságban  ezen  városi 
lakosság  nagy  részét  nem  számíthatjuk  a  szó  nyugati  értelmében 
polgári  elemnek,  még  kevésbé  olyannak,  mely  a  nemzeti  élet 
átalakításánál  szerepet  játszhatott.  Levonandók  itt  elsősorban  azon 
városi  lakosok,  kik  idegen  anyanyelvűek  lévén,  idegen  kultúr- 
körbe tartoztak.  Ilyen  volt  pl.  Pozsonyban  szinte  az  egész,  30.000 
lakosból  álló  polgárság,  melyről  egykorú  statisztikus  jegyzi  meg: 
, Nyelvekre  nagyobb  részint  németek,  de  rendesen  tudnak  vala- 
mit mag>'arul  és  tótul  is,  minthogy  gyermekeiket  magyar  vagy 
tót  faluba  szokták  adni  cserében."  ^j  A  majdnem  hatszázezernyi 
városi  lakosságnak  tehát  éppen  vagyonosabb,  műveltebb  felét  nem 
tekinthetjük  nemzeti  osztálynak,  melyből  egy  nemzeti  regeneráció 
kiindulhatna:  a  felvidéki,  bánsági,  bácskai  és  nyugatmagyarországi 
városokat  elíkor  még  többnyire  német  nyelvű  polgárság  lakta, 
mely  éppen  az  új  nemzeti  mozgalom  során  volt  megmagyaroso- 
dandó. Maradna  tehát  a  Duna-Tisza-vidék  és  a  Dunántúl  szín- 
magyar városi  eleme,  amennyiben  ez  is  nem  most  lépett  csak  a 
magyarosodás  útjára,  mint  pl.  Székesfejérvárnak  eredetileg  német 
és  szerb  lakossága.  De  a  nagy  magyar  síkság  és  a  dunai  dom- 
bos vidék  városai  inkább  őstermeléssel,  semmint  speciálisan  pol- 
gári :  ipari,  kereskedelmi  és  szabad  kereseti  ágakkal  foglalkoztak. 
Magyar  városaink  akkor  még  inkább,  mint  ma,  paraszt  városok 
voltak,  lakosaik  földmívelö,  állattenyésztő,  szőlőművelő  ösíerme- 
lők,  kikre  tehát  a  tiers  état  fogalma  nem  alkalmazható.  A  32.000 
lakossal  bíró,  160.000  holdnyi  határra  kiterjedt  Szeged  városa 
szinte  teljesen  őstermelésből  él,  s  ami  kereskedése  van,  gabona, 
dohány,  gyapjú,  szappan  elszállítására  és  a  Törökország  és 
Ausztria  közti  tranzito-kereskedelemre  szorítkozik,  mely  utóbbi, 
mint  tudjuk,  idegenek :  rácok,  macedónok  és  törökök  kezén  volt. 
„Lakosai  sok  és  szép  szarvasmarhát,  jeles  lovakat,  igen  sok  juhot 
és  sertést  tartanak,  szőlőskerteket  müveinek,  a  dohánytermesztést 
nagyban  űzik  és  fuvaroznak.  Továbbá  számos  és  mindenféle  kéz- 
műves találtatik  itt,  így  szinte  egy  szódagyár,  könyvnyomtató- 
műhely, s  mintegy  80  malom  a  Tiszán \  —  tehát  ez  egykorú  le- 
írás- is  mutatja,  hogy  az  ú.  n.  városi  lakosság  nagy  többsége  ős- 
termelő,  s    aki  nem    az,   az    pedig  az   őstermelő  parasztság  ipari 

1  Fényes  Elek,  Magyarországnak  s  a  hozzá  kapcsolt  tartományoknak 
mostani  állapotja  statisztikai  es  geographiai  tekintetben.  Pest  1843,  II.  kötet 
442.  1. 

2  Fényes  Elek  id.  m.  IV.  kötet,  Pest  1839.  163.  1. 

igényeit  kielégítő  kézműves  és  iparos.  jAiiol  magyar  városokban 
kereskedő  elem  van,  az  szinte  kizárólag  zsidó.  így  Nagyváradon, 
hol  a  „lakosok  nagyobb  része  kézművességből  és  kereskedésből 
él,  mely  utolsó  nem  felette  élénk  ugyan,  de  a  várad-velencei 
zsidók  mégis  szilvával  és  gabonapálinkával,  gubaccsal,  nyers- 
bőrökkel, borral,  gabonával  nem  megvetendő  kereskedést  folytat- 
nak''.^ Mindebből  kétséget  nem  tűrően  kiderül,  hogy  alföldi  és 
dunántúli  városaink  lakossága  bár  anyagi  tekintetben  megütötte 
a  tiers  état-hoz  szükséges  mértéket,  de  nem  szellemi  műveltség, 
független  gondolkodásmód  dolgában.f  A  nagy  parasztvárosok  lakói 
konzervatív  tömeget  alkottak,  mely  magára  hagyva  terméketlen 
sziklaként  zárkózott  volna  el  a  liberalizmus  idesodort  magjai  elől. 

Városokban  nem  találván  középrendet,  kénytelenek  vagyunk, 
az  egyes  foglalkozási  ágakat  sorra  venni.  Először  a  kereskedő-  és 
iparos-osztályt.  Az  elsőről  köztudomású,  hogy  a  rendi  Magyar- 
országon magyar  ember  nem  foglalkozott  kereskedéssel.  Átengedte 
azt  idegeneknek :  zsidóknak,  cincároknak,  görögöknek,  örmények- 
nek, rácoknak.  A  legjövedelmezőbb  ágak:  gabona-,  gyapjú-  és  bőr- 
kereskedés teljesen  a  zsidóság  kezén  volt,  mely  nemcsak  az 
alkotmány  sáncain,  de  a  magyar  nemzetiség  keretein  is  kívül 
állván,  az  új  irány  hordozójává  nem  válhatott.  Viszont  az  ipar- 
űző lakosság  száma  1805-ben  88.000,  1840-ben  125.000  fő  volt, 
amit  összevetve  az  egész  népességgel,  nálunk  csak  minden  89 
egyénre  esett  egy  iparos,  míg  Ausztria  német  tartományaiban 
minden  13—15  személyre,  Lombardiában  nyolcra,  sőt  még  az 
elmaradt  Galíciában  is  minden  80-ra?  Nálunk  tehát  Oroszorszá- 
got és  a  Balkánt  leszámítva,  európai  országok  közt  a  legcseké- 
lyebb számú  iparos  élt.  Ha  még  tekintetbe  vesszük  a  céhrend- 
szer uralmát  is,  úgy  az  iparos-osztályt  bátran  kizárhatjuk  a  ma- 
gyar tiers  état  köréből. 

Maradnak  most  már  csak  az  ú.  n.  értelmiségi  osztályok.  Az 
állami  —  magyar  királyi  —  kormányhivatalokban,  hozzájuk  szá- 
mítva az  állami  iskolákat,  1840-ben  összesen  4300  hivatalnokot 
és  szolgát  találunk,  kik  közül  rögtön  le  kell  számítanunk  körül- 
belül 1700-at,  mint  akik  Bécsben,  vagy  a  tengerparton,  vagy  az 
udvari  kamarának  alárendelt  bánya-,  só-  és  harmincad-igazgatás- 
ban szolgálván,  német  anyanyelvűek  voltak,  vagy  ha  magyarok 
is,  a  nemzeti  élettel    nem    állottak    kapcsolatban.    A    megmaradt 

1  U.  o.  67.  1 

2  Fényes  id.  német  müve  I.  kötet,  131.  1. 

2600-nak  is  fele  szolga,  más  része,  mint  hivatalnok,  annyira  függ 
az  abszolutizmusra  hajló  kormánytól,  hogy  az  új  ideák  terjeszté- 
sére semmiképen  nem  alkalmas.  Vármegyei  hivatalnok  volt 
ugyanekkor  2458  —  a  hajdúkat  és  szolgákat  már  leszámítva,  — 
ügyvéd  és  urasági  fiskális  körülbelül  5000,  orvos,  sebész,  gyógy- 
szerész 2500.  Gazdatiszt  megint  nem  jön  számba,  mivel  a  kenyér- 
adók, egyházi  és  világi  főurak  nem  tűrték  volna,  hogy  kasznár- 
jaik  és  ispánjaik  az  új  ideák  szermt  az  ö  adómentességük  és 
előjogaik  ellen  izgassanak. 

Mindent  összevéve,  még  a  katholikus  és  protestáns  oktató 
és  egyházi  személyzetet  is,  széles  Magyarországon  10.000-nél 
több  független  anyagi  és  szellemi  viszonyokban  élő  embert  nem 
találunk  a  harmadik  rendbe  sorozható  osztályok  között,  pedig 
még  ezeknek  tekintélyes  része  is :  ügyvédek,  vármegyei  és 
állami  hivatalnokok,  a  második  rendből,  az  előjogos  nemességből 
származik.  És  ami  fontos:  ez  a  10.000  ember  többnyire  szűk 
anyagi  viszonyokban  élő  értelmiség,  melynek  sem  a  politikai 
életre,  sem  a  nép  tömegeire  nincs  nagyobb  befolyása.  És  ezek 
alapján  ki  is  mondhatjuk,  hogy  nálunk  még  a  tizenkilencedik 
század  negyvenes  éveiben  sem  létezett  olyan  polgári  osztály, 
mely  anyagi  és  szellemi  jólét  birtokában  vállalkozhatott  volna  az 
országnak  nyugati  mintára  átalakítására.^  A  nemzeti  feladat  ilyen 
körülmények  között  azon  osztály  vállaira  hárult,  mely  az  ősi 
magyar  térségeken  az  adott  időpontban  egyedül  rendelkezett 
vagyoni  jólléttel,  anyagi  és  szellemi  függetlenséggel,  egységes  és 
egyenletes  műveltséggel.  És  ez  az  osztály  a  köznemesi  rendj 


Magyar  nemes  családfő  volt  1840  körül  136.000,  a  nemesség 
teljes  lélekszáma  öt  és  félszázezer.  Összevetve  az  ország  tizenegy- 
milliónyi népességével,  minden  húsz  nemnemesre  jut  egy  nemes. 
Ilyen  nagy  arányszám  pedig  Európa  egyetlen  országában  sem 
található.  A  szintén  hatalmas  múlttal  bíró  cseh  nemesség  száma 
csak  2252,  Csehországban  eszerint  minden  828  egyénre  esik  egy 
nemes,  Ausztria   német   tartományaiban    minden    350-re,  Lombar- 

1  Teljesen  hamis  tehát  Jászi  Oszkár,  A  nemzeti  államok  kialakulása  és 
a  nemzetiségi  kérdés,  1912,  382.  s  köv.  11.  doktriner  és  idegen  sémára  vont 
felfogása,  mintha  a  városok  lettek  volna  az  „utolsó  130  évben  xMagyarország 
értelmi  és  anyagi  műveltségének  letéteményesei,  hordozói'*,  s  mintha  a  magyar- 
ság „összes  politikai,  nemzetiségi  és  szociális-kulturális  törekvései  a  városok- 
ból indultak"  volna  ki. 

diában  és  Velencében  300-ra.  Legtöbb  nemes  van  Magyarországon 
kívül  lengyel  területen,  de  itt  sem  érik  el  hazánkat,  pld.  Galíciá- 
ban csak  minden  hatvannyolcadik  ember  volt  nemes. ^  Ezen  kis 
összeállítást  tudomásul  véve,  óvakodni  fogunk  a  magyar  nemes- 
ségről modern  demokrata  frazeológiával  mint  törpe  minoritásról, 
oligarchikus  töredékről,  feudális  rablólovagokról  beszélni.  A  rendi 
alkotmánynak  élvezői  már  saját  érdekükben  is  kénytelenek  voltak 
századok  folyamán  nyitva  tartani  a  kaput  mindenki  számára,  ki 
az  országban  munka,  szerencse,  tehetség  által  pozícióra,  befolyásra 
tett  szert.  Innen  a  nemesítések  folyton  növekvő  száma,  majd  a 
tömeges  nemesítések,  melyek,  mint  ívalami  primitív  szelekció  által 
az  ország  mozgékony  és  tehetséges  elemei,  mind  bejutottak  a 
kiváltságos  rendbe.  A  magyar  nemesség  ilyen  évszázados  szelek- 
ció terméke,  melyet  csak  az  nézhet  le  joggal,  ki  a  szelekció  kér- 
dését jobban  tudná  a  gyakorlatban  megoldani.  Ez  a  kiváltságos 
rend,  vér  a  magyarság  véréből,  a  tizenkilencedik  század  elején 
már  politikai  jogok  dolgában  is  inkább  tarthatá  magát  az  egész 
népesség  törvényes  képviselőjének,  mint  a  nyugati  demokráciák 
nem  egy  képviselőtestülete.  A  magyar  alsóház  tagjait  a  rendi 
alkotmány  értelmében  a  tizenegy  milliónyi  lakos  nevében  136.000 
nemes  választá,  míg  a  liberális  Franciaország  demokrata  kamará- 
jába 1830  előtt  a  30  milliónyi  lakos  közül  csak  94.000-nek,  1-31 
után,  a  júliusi  forradalom  vívmányaként  pedig  188.000-nek  volt 
joga  képviselőt  küldeni.  A  francia  demokrácia  tehát  sokkal  keve- 
sebb ember  kezébe  tette  le  a  politikai  jogokat,  mint  a  magyar 
rendi  alkotmány. 

Ez  a  nemesség  szinte  egészében  magyar  eredetű  és  anya- 
nyelvű volt.^  Az  ötödfélszázezer  nemesből  összesen  csak  58.000 
volt  német,  21.666  oláh,  a  többi  464.000  magyar.  A  nemzeti  szár- 
mazás tehát  a  nemességet  egészében  képesíti  a  nemzeti  átala- 
kulás munkájára.  Nem  így  a  tiers  état-ra  jellemző  többi  ismertető 
jel,  melyeknek  kutatásánál  különbséget  kell  tennünk  a  közne- 
messég vagyonosabb  és  szegényebb  rétegei  közt.  Ez  utóbbiakhoz 
tartoznak  az  egytelkes  vagy  szűkebb  értelemben  vett  bocskoros 
nemesek,  kiknek,  mint  tudjuk,  csak  egy  jobbágytelkük  volt, 
melyet  maguk,  saját  kezük  munkájával  müveitek,  s  ennélfogva 
életmódjukban  nem  különböztek  a  parasztoktól.  Kölcsey  Ferenc 
nyilatkozata  szerint  a  „nemesi  sok  ezer  háznépek  hasonlatlanul 
nagyobb   része   szegénysége   s   műveletlensége  miatt  a  jobbágy- 

1  Fényes  id.  m    I.  kötet,  136.  1. 

néphez  igen  közel  áll,  s  igen  nagy  szám  jobbágytelkekre  szorul- 
ván, s  az  újonalkotott  törvény  által  adózásra  köteleztetvén,  a 
néppel  éppen  összevegyült."  ^  A  nemzeti  regeneráció  müvében 
ezekre  tehát  nem  számíthatunk.  De  az  ú.  n.  bocskoros  nemesség 
szélesebb  rétegeire  sem,  melyek  ugyan  a  vagyonosságnak  nagyobb 
mértékével  dicsekedhettek,  de  mégsem  annyival,  hogy  a  földtől 
szabadon,  a  parasztétól  eltérő'  életmódot  folytathattak  volna.  Mint 
a  köztörténetből  tudjuk,  a  falusi  kisbirtokosok,  a  bocskoros  nemes- 
ség éhes  és  szomjas  tömegei,  sőt  még  a  komposszeszorok  egy 
része  is  a  Nem  adózunk  jelige  alatt  hü  támogatói  valának 
a  bécsi  kormánytörekvéseknek.  Á  nemesi  rendet  ezek  szerint 
két  részre  kell  bontanunk :  kis-  és  középnemességre,  s  az  előb- 
bit a  polgári  osztályhoz  hasonlóan  jelen  érdeklődésünk  köréből 
kizái^DJA, 

Határt  persze  nehéz  vonni,  midőn  nemes  és  nemes  közt 
legcsekélyebb  jogi  különbség  sem  állott  fenn,  s  midőn  évszázadok 
szokásjoga  sem  rendelkezett  annyi  erővel,  hogy  pl.  a  vármegyei 
tiszteletbeli  hivatalokból  is  valakit  kizárhasson.  A  középnemesség 
egészben  véve  az  ú.  n.  bene  possessionati  osztálya,  mely  arány- 
lag kiterjedt  földbirtok  felett  rendelkezvén,  évszázadokon  át  ősi 
földjén  ült,  vármegye  és  ország  ügyei  intézésében  nemzedékeken 
át  részt  vett,  s  tulajdonképen  közelebb  állott  a  főnemesi  rendhez, 
mint  a  nemesség  szegényeihez.  Gazdasági  életünk  hátramaradt- 
sága  magyarázza,  hogy  e  tejjel-mézzel  folyó  Kánaánban  alig 
néhány  száz  család  tudta  magának  az  állandó  anyagi  jólétet  s  a 
lelki  művelődés  eszközeit  megszerezni,  a  túlnyomó  többséget 
megakadályozta  ebben  viszonylagos  szegénysége.  Kétséget  nem 
szenved,  hog^^  a  nemességnek  csak  igen  csekély  töredéke  szá- 
mítható a  bene  possessionati  közé.  Szatmár  vármegyében  30.000, 
Veszprémben  29.000,  Zalában  24.000,  Borsod-  és  Pozsonyban 
32.000  nemes  lakott,  s  ugyanezen  vármegyék  területének  tekin- 
télyes része  volt  főúri  és  egyházi  kézen,  úgy  hogy  a  vármegye 
földje,  az  akkori  olcsó  gabona-  és  nyersterményárak,  valamint  közép- 
kori gazdálkodás  mellett  ennyi  embernek  semmikép  nem  adhatta  meg 
a  lelki  függetlenséghez  közönségesen  szükséges  anyagi  jólétet.  Bár 
a  napóleoni  háborúk  nyomán  a  nyerstermények  ára  hirtelen 
magasba  szökött,  s  e  magas  árak  a  devalvációk  után  is  meg- 
maradtak, úgy  hogy  a  városi  lakosság,  különösen  a  készfizetéses 
hivatalnokok   a    legnagyobb    nyomorba,  sőt  éhhalál  veszedelmébe- 

1  Országgyűlési  beszéde  az  őröküáltság  tárgyában  1834-ben. 

jutottak,^  a  terményárak  javulása  a  bocskoros  nemeseknek,  cse- 
kély produkciójuk  folytán,  mégsem  hozott  anyagi  jólétet,  hanem 
csak  azt,  hogy  evés-ivás  dolgában,  mint  Széchenyi  mondja,  állati 
vágyaiknak  még  zsírosabban  tehettek  eleget.  Széchenyi  nem  hiába 
helyezé  oly  kísérteties  világításba  a  magyar  nemes  gazdasági 
helyzetét :  csak  haldokló  országban  vala  lehetséges,  hogy  emberi 
méltósággal,  a  halhatatlan  lélek  igényeit  betöltve  csak  azok  élhes- 
senek, kik  legalább  is  nyolcszáz  vagy  ezer  holdnyi  termőföldet 
mondhattak  magukénak.  Tudjuk,  Deák  Ferenc  legnagyobb  taka- 
rékossággal, visszavonult  életmóddal,  költséges  passziók  nélkül  is 
alig  tudott  birtokaiból  annyi  jövedelmet  szerezni,  hogy  legalább 
az  év  egy  részét  az  ország  politikai  központjában  tölthesse  el. 
Pedig  neki  810  hold  zalamegyei  földje  volt,  ebből  csak  285  hold 
erdő,  a  többi  szántóföld  és  rét,  meg  nem  kevesebb,  mint  146 
holdnyi  szőlő !  ^  Nem  nagyítunk  tehát,  ha  azt  állítjuk,  hogy  a 
nyugati  ideák  csak  azon  társadalmi  rétegben  találtak  termékeny 
talajra,  melynek  tagjai  átlag  ezer  hold  földnek  voltak  urai. 

Ez  állításunkat  a  tényleges  viszonyok  teljesen  megerősítik. 
A  vármegyék  közéletét  ez  időben  majdnem  kizárólag  a  közép- 
nemesség politikai  működése  tölti  be,  annak  pillanatnyi  irányait 
a  birtokos  családok  egymáshoz  való  viszonyai  szabják  meg. 
Szinte  ujjainkon  összeszámlálhatnók  azon  neveket,  melyekkel 
egy-egy  vármegyében  vezető  helyeken  találkozunk.  Szepes  vár- 
megyében például  a  Szinnyeyek,  Péchyek  és  Berzeviczyek  szava 
volt  döntő,  e  három  família  látta  el  a  vármegyét  vezetőkkel,  s 
bontá  pártokra  egymásközti  versengéssel  a  nemesi  közönséget.^ 
Tolna  vármegyében  hasonlóképen  a  nagyobb  birtokos  családok 
erőviszonylata  alkotta  a  központi  problémát,  mely  körül  a  pártok 
kijegecesedtek,  itt  a  Percei  és  Dőry  családok  állottak  szemben  a 
Csapókkal,  Auguszokkal,  Bezerédyekkel.^  Ugyanily  központi 
szerepe  volt  a  Beöthy-Tísza  rivalitásnak  Bihar  vármegyében. 
Egy  egy  ilyen  hatalmas  család  nemcsak  a  szorosan  vett  roko- 
nokkal és  atyafiakkal,  de  a  kiterjedt  birtokától  és  befolyásától 
függő    egyéb    nemesi    szavazókkal :     ügyvédekkel,    esküdtekkel, 

1  Ez  állapotok  leírásait  1.  Schwartner,  Statistik  dei^  Königreichs  Ungern, 
II.  Ofen  1806,  509.  1.,  továbbá  Ignaz  Beidtel,  Geschichte  der  ösí.  Staalsverwal- 
tung,  kiadta  2  kötetben  Alfons  Huber. 

2  Ferenczi  Zoltán,  Deák  Ferenc  élete,  II.  kötet,  226  I. 

3  Pulszky  Ferenc,  Eletem  és  korom,  német  kiadás,  I.  kötet,  143.  1. 

*  Bodnár  István  és  Gárdonyi  Albert,  Bezerédj  István,  I.  kötet  147.  l., 
íigy  látszik,  igen  értékes  és  sajnos,  kiadatlan  naplók  nyomán. 


77 

papokkai,  szomszédokkal,  stb.  is  felvonulván,  középkori  családi 
viszályok  küzdterévé  tette  a  nemesi  forumot,  hol  tehát  a  "nemesi 
egyenlőség  mellett  is  a  valóságban  néhány  család  hatalma  dön- 
tött. A  bocskoros  nemesség  pedig  ellenkezés  nélkül  követte  az 
egymással  szemben  álló  nemzetségek  egyikét  vagy  másikát,  nem- 
csak mert  hiányos  műveltsége  folytán  politikai  problémákat  maga 
.fejéből  úgysem  tudott  megoldani:  nem  csekély  hatással  voltak 
reá  a  versengő  családoktól  pazarul  alkalmazott  anyagi  érvek  is, 
mint  vesztegetés,  itatás,  szabad  konyha  a  nemesi  háznál  vagy 
az  uradajmi  kocsmában  stb.^ 

[  Vagyoni  és  szellemi  jólét,  politikai  érettség  és  iskolázottság, 
emellett  magyar  származás  és  magyar  nemzeti  érzés  egyetlenegy 
néposztályban  volt  tehát  található  hazánkban,  s  ez  a  középnemes- 
ség,  a  nagyobb  birtokkal  rendelkező  vidéki  köznemesség.  A  tiers 
état  szerepét  a  viszonyok  nyomása  alatt  ennek  a  néposztálynak 
kellett,  akarva  nem  akarva,  előbb-utóbb,  átvennie. 


1  Példái  ennek  az  egykorú  irodalomban.  Tipikus  rajzot  ad  báró  Eötvös 
József  Éljen  az  egyenlőség  c.  vígjátékában. 


III. 

A  nyugati  liberalizmus  alapelvei. 

Mielőtt  továbbmennénk  és  a  magyar  liberalizmus  kifejlődését 
-rajzolnánk,  tisztába  kell  jönnünk  azon  elvekkel,  melyeknek  magyar 
földre  átültetését  célozta  a  hazai  mozgalom.  A  magyar  liberális 
korszakot  meg  nem  érthetjük,  ha  nem  ismerjük  a  nyugati  libera- 
lizmust, azon  szellemi  mozgalmat,  mely  akkoriban  a  nyugateurópai 
országokban  uralkodott.  Nem  elégedhetünk  meg  tehát  néhány  jel- 
szó előadásával,  minők  a  liberalizmus  tartalmát  manapság,  mai 
csődjében  alkotják,  hanem  történeti  kutatással  kell  visszatérnünk 
azon  tanokhoz,  melyek  valaha  Európának  annyi  igaz,  jó,  becsüle- 
tes emberét  lelkesítek.  Mert  a  liberális  ideák  eredetileg  a  lélek 
mélyéről  fakadtak,  s  diadalmenetük  Európa  országain  át  nagyszerű 
szellemi  mozgalom,  aminőhöz  a  történeti  szemlélet,  legyen  bár 
még  oly  mentes  is  liberális  illúzióktól,  tisztelettel  közeledik. 

A  szó  magában  véve  keveset  magyaráz.  Liberalesnek  hívták 
Spanyolországban  az  1812-iki  új  alkotmány  híveit,  ellentétben  a 
stabilesszel,  akik  ezt  a  francia  forradalmat  hirdető  alkotmányt  meg- 
döntötték. Spanyolországból  a  kifejezés  csakhamar  elterjedt  fran- 
cia, angol,  német  földre,  ahol  persze  liberális  szóval  már  nem  az 
1812-iki  spanyol  alkotmány  híveit,  hanem  az  általános  liberális  tanok 
követőit,  a  liberalizmus  hirdetőit  jelölték.  » 

A  liberalizmust,  mint  a  szellemtörténet  egy  mozgalmát  már 
nehezebb,  sőt  szinte  lehetetlen  definiálni.  Lényéhez  csak  azon 
tanok  genealógiája  útján  férkőzhetünk,  melyekből  összetevődik. 
Első  generációban  szülői  a  francia  forradalmi  tanok,  második  gene- 
rációban a  „felvilágosodás",  közelebbről  a  racionalizmus  és  rous- 
seaui  elméletek.  A  racionalizmus  filozófiája,   sőt   már  ennek   elő" 

futárja,  a  természeti  jogbölcselet,  elvetette  az  emberek  egymás 
alá-  s  fölérendeltségét  és  kimondá  az  államokban  tényleg  fennálló 
rendi  elkülönzéssel  szemben  minden  egyes  embernek  természetes 
jogát  az  életre,  élete  berendezésére,  szabadságra  és  egyenlőségre. 
Mivel  minden  ember  egyformán  eszes  lény,  egyiket  sem  szabad 
a  másiknak  alárendelni,  mindegyikben  egyformán  tisztelni  kell  a 
Rációt,  az  Észt:  ez  az  alapja  az  egyenlőségi  tannak,  melyet  a 
liberalizmus  a  racionalizmustól  készen  kapott.  A  másik  alapelvet 
Rousseau  szolgáltatta,  ez  a  bonté  naturelle,  mely  szerint  az  embe- 
rek természettől  fogva  jók,  s  amíg  természetes  állapotban  marad- 
nak, addig  egymáshoz  való  viszonyaikat  elég  ha  a  jóság  ideális 
szempontja  szabályozza.  Később  ugyan  megromlottak^  de  ez  nem 
akadályozza  a  nagy  álmodót  abban,  hogy  ez  ősi  jóságra  egész 
államrendszert  építsen  fel.  Mi  sem  természetesebb,  minthogy  az 
egyenlőségi  elv,  és  a  rousseaui  jóság  kiegyenlíthetlen  ellentétben 
állottak  a  tizennyolcadik  század  államtípusaival,  az  abszolút 
monarchiával  és  a  rendi  alkotmányokkal,  hol  az  emberek  egyen- 
lőtlensége a  kényszer  eszközeivel  tartatott  fenn.  Tényleges  való- 
ság és  theória  tűz-  és  vízként  állottak  egymással  szemben,  a  theória 
megvalósítása  a  meglévőnek  halálát  jelentette.  És  jött  a  francia 
forradalom,  mint  egy  mesebeli  óriás  és  úgylátszott,  mintha  hatal- 
mas erejével  megvalósíthatná  a  kor  jobbjainak  álmát,  visszaadhatná 
az  embereknek  emberi  méltóságukat,  ősi  jogaikat:  szabadságot, 
egyenlőséget,  testvériséget.  A  francia  forradalom  Schiller  és  Klop- 
stock,  Bürke  és  Kazinczy  helyeslésétől  kísérve  monda  ki  az  ember 
természetes  jogait,  azt,  hogy  az  ember  ősi  állapotában  jó  és  igaz, 
hogy  a  földi  nyomorúságok  ezrei  csak  azért  vannak,  mert  az  ősi 
lóság  elnyomatott,  mert  hatalom  adatott  embereknek  emberek  felett. 
A  földi  paradicsom  tehát  helyreáll,  ha  az  elnyomást  megszüntetjük, 
s  a  természetes  jogokat  mindenkinek  visszaadjuk.  Ezen  raciona- 
lista és  rousseaui  tanok  értelmében  szüntette  meg  a  francia  forra- 
dalom a  királyi  előjogokat  és  rendi  kiváltságokat,  s  adott  az 
embereknek  egyenlő  politikai  szabadságot. 

Mindeddig,  a  forradalmi  kezdeteken,  kétségtelenül  az  emberi 
lélekben  rejlő  optimizmus  uralkodott,  a  gyermeki  hajlandóság  jót 
tenni,  s  a  gyermeki  hit,  hogy  jóindulatú  emberi  munkával  a  vilá- 
got végkép  meg  lehet  javítani.  De  minél  magasabbra  csapott  a 
hit  és  lelkesedés  lángja,  annál  több  füst  vegyült  belé,  a  légkör 
annál  inkább  fojtóvá,  tiszta  emberi  érzelmeket  megölő vé  változott. 
Ismerjük  a  szörnyűségeket,  melyek  a  forradalom  további  folyamán 
az  eredeti  képződményt  rút  sebekként  boríták  el,    hogy   végül   a 

mozgalom  förtelmes  erköJcsi  pocsolyán  át  megérkezzék  a  kiinduló- 
ponthoz, a  szabadságtagadó  abszolutizmushoz.  A  véres  jelenetek 
Európa  gondolkodóira  kivétel  nélkül  kiábrándítólag  hatottak :  keserű 
ébredéssel  vallák  be  tévedésüket  és  ismerték  el,  hogy  az  emberi 
haladás  e£  úton  meg  nem  valósítható.  Az  uralkodó  hangulat  a 
francia  forradalomban  véres  szörnyetegei  látott,  melytől  mindenki 
borzadva  fordult  el.  E  hangulat  szülötte  a  romantikus  gondolat,  s 
a  konzervatív  politika,  melyekről  föntebb  beszéltünk. 

A  liberalizmus  ideái  a  francia  forradalomban  már  készen  vol- 
tak, mielőtt  az  intézményes  terror  uralomra  jutott  volna.  A  terrorra 
következett  Napóleon  kényuralma,  erre  viszont  a  szent-szövetség, 
mely  egyéni  független  gondolkodást  és  politikai  mozgalmat  egykép 
erőszakkal  fojtott  el,  A  szent-szövetség  reakciója  újabb  reakciót 
szült,  s  így  történt,  hogy  az  emberek  ismét  sajnálkozással,  sőt 
vágyódással  kezdettek  a  szabadságtanokhoz  fordulni,  melyekről 
csak  az  imént  derült  ki,  példátlanul  visszataszító  jelenetekben 
megvalósításuk  tökéletes  lehetetlensége.  És  minél  nagyobb  és 
állandóbb  nyomásnak  volt  kitéve  Közép-  és  Nyugateurópa  az 
abszolutisztikus  rendőrállamok  alatt,  annál  jnkább  jutottak  becsü- 
léshez és  tisztességhez  az  imént  még  gyűlölt,  megvetett  for- 
radalmi ideák.  Ekkor  született  meg  a  liberalizmus,  mely  tehát  léte- 
zését ellenségeinek,  a  szent-szövetségnek  és  a  napóleoni  reakció- 
nak köszönheti. 

A  francia  liberalizmus  1820  körül  gyökerezett  meg,  mióta  a 
a  Bourbonok  kormánya  a  1835-iki  szabadabb  szellemű,  nem  abszo- 
lutisztikus alkotmánynak,  a  Charte-nak  rendelkezéseit  egymásután 
felfüggesztette.  A  személyes  szabadságot,  egyesülési  jogot,  sajtó- 
szabadságot korlátozó  rendeletek,  majd  Villéle-nek  erőszakra  támasz- 
kodó kormányrendszere  viharos  mozgalmakat  váltottak  ki,  össze- 
esküvések, politikai  perek  keletkeztek.  A  fiatal  nemzedék,  mely  a 
reakció  ez  idejében  nő  fel,  szinte  automatikusan  tér  vissza  a  for- 
radalom ideáihoz,  mit  annál  könnyebben  megtehet,  mert  forradal- 
mat, a  maga  véres  valóságában,  soha  nem  látott.  így  érthető, 
hogy  az  első  liberális  generáció  magasztos  lelkesedéssel  hirdeti 
újra  Szabadság  és  Ész  ideáit,  ugyanoly  gyermeki  optimizmussal 
és  ideális  érzülettel,  mint  annak  idején,  a  forradalmi  terror  előtt 
Mirabeau  és  Bailly  s  a  terror  többi  áldozatai.  A  forradalmi  ször- 
nyeteg, idő  ködén,  reakció  feketeségén  át  nézve,  megszépült  sze- 
mükben, s  a  vezetők,  csupa  húsz-harminc  éves  fiatalember,  hatal- 
mas szónoklatokban,  tüneményes  nyelven  írt  munkákban  hirdetik 
az  eltemetettnek  hitt  tanokat.  Közöttük  a  francia  szellem  ragyogó 

büszkeségei :  Villemain,  Victor  Cousin,  Augustin  Thierry,  Thiers, 
Michelet,  Mérimée,  Guizot,  Sainte-Beuve.  Az  ö  kivételes  tehet- 
ségük hódítja  meg  a  liberalizmusnak  a  nyugati  országok  minden 
érteimiségét. 

Mert  a  iiberahzmus  az  értelmi  osztályok  mozgalma,  azon 
tiers  état-nak  szülötte,  mely  1789-ben  felemelvén  fejét,  a  forra- 
dalmi terror  alatt  elbukott,  Napóleon  és  a  szent-szövetség  idején 
szolgaságban  sínylődött,  s  most  újra  kilép,  hogy  magának,  de  egy- 
szersmind a  többi  társadalmi  osztálynak,  az  egész  emberiségnek 
megszerezze  a  Szabadságot  és  az  emberi  jogokat.  A  forradalom- 
ból őszinte  utálatot  tanult  a  szélsőségek  iránt,  ennek  hatása  alatt 
programmjában  megállapítja,  hogy  forradalmi  átalakítás  nem  célja 
neki,  mert  Ész  és  Szabadság  elég  erősek  arra,  hogy  békés  úton 
is  meghódítsák  maguknak  a  népek  szívét.  „Törvényes  szabadság 
és  észszerű  jog"  uralmát  akarja  megvalósítani,  eszközei  ebben 
politikai  téren  az  angoloktól  kölcsönzött  parlamentáris  kormány- 
forma  és  lehetőleg  széleskörű  választói  jog,  gazdasági  életben 
szabad  kereskedelem  és  ipar,  középkori  eredetű  korlátozásoknak, 
vámok  és  céheknek,  eltörlése.  A  magánéletben  viszont  az  egyéni  sza- 
badság lehető  biztosítása  a  főcél ;  a  legjobb  kormányforma  az^ 
mely  a  legnagyobb  egyéni  szabadságot  egyesíti  az  államhatalom- 
nak  legkisebb   és   legritkább   beavatkozásával   az   egyéni   életre. 

Mindezen  tanok  már  az  első  francia  generációnak  köztulaj- 
donát képezik,  bár  ott  még  sok  a  forrongás  még  egyes  emberek 
lelkében  is.  Jellemző  a  mozgalomra,  hogy  a  francia  forradalom, 
nak  hatalmas  szuggeszíiójától  nem  képes  menekülni ;  a  liberális 
történetírók,  elsősorban  Thiers  és  Mignet,  a  francia  nemzetnek 
e  nagyszerű  élményét  ragyogó  munkákban  idealizálják,  s  a  for- 
radalmi tant  a  liberális  ideológiában  ha  nem  is  központi  helyen, 
de  a  tudat  alatt  megtartják.  Thiers  művéről  találóan  monda  egy 
bajtársa,  hogy  hatásában  elérte  a  Marseillaise-t,  annyi  tisztelőt  és 
szenvedélyes  rajongót  szerzett  a  forradalomnak.  A  második  nem- 
zedékben e  forradalmi  hév  már  inkább  megülepedett,  hasonló- 
képen háttérbe  szorul  a  német  liberálisok  gondolkodásában,  kik  a 
francia  forradalomban  az  emberi  jogok  hajnalhasadását  tisztelik 
ugyan,  de  ideális  lelkesedésüket  óvakodnak  a  gyakorlatba  átvinni. 
S  csakugyan,  a  kifejlett  liberalizmus  követelményei  közt  egy 
sincs,  mely  forradalom  nélkül,  békés  úton  ne  volna  megvalósít- 
ható. E  követelmények  rendszerbe  foglalva  a  szabadságok  három 
csoportjára  vonatkoznak : 

1.  egyéni  szabadságok:  személyes  szabadság,  mit  Angliában 

a  Habeas  corpus-akta  fejez  ki ;  működési  és  kereseti  szabadság, 
függetlenül  állami  és  rendi  akadályoktól,  monopólium-,  privilégium-, 
vám-  és  céhszabálytól;  végül  a  tulajdon  és  töke  felhasználásá- 
nak joga; 

2.  társadalmi  szabadságok:  szabad  vallásgyakorlat,  mellyel 
az  egyház  és  állam  elválasztása  is  egybekapcsoltatik ;  oktatási  és 
egyesülési  szabadság; 

3.  politikai  szabadságok,  mint  az  előzök  biztosítékai  és  felté- 
telei: általános  választói  jog,  nemzeti  népképviselet,  kormány- 
felelősség,  független  bíráskodás,  sajtószabadság.^ 

Ez  elösorolás  érthetővé  teszi  előttünk  a  liberalizmusnak  szinte 
példátlanul  gyors  diadalútját  Európa  közvéleményében.  Az  akkori 
rendi  államokban  aránylag  kevés  embernek  volt  mozgási  szabad- 
sága, a  többségnek  csak  kötelessége,  súlyos  terhe.  Azon  rend- 
szernek tehát,  mely  szabadságot,  a  terhektől  és  kötelmektől  sza- 
badulást ígért,  rövid  idő  alatt  népszerűvé  kellett  válnia.  Valóban 
a  liberalizmus,  ahol  csak  fellép,  a  nép  tömegeit  meghódítja,  anyagi 
propagandára,  vesztegetésre  és  erőszakra  nincs  szüksége,  az 
emberek  szíve  feléje  fordul  még  akkor  is,  ha  a  tanokból  keveset 
vagy  semmit  sem  értenek.  Elősegíti  a  győzelmet  a  liberalizmusnak 
határozottan  nemzeti  iránya,  mely  nem  eredeti  tulajdona  ugyan, 
de  terjedése  közben,  minden  egyes  nemzet  körében,  hozzákap- 
csolódott. Az  abszolút  és  rendi  monarchiák  többnyire  a  közép- 
korból származván,  a  nemzetiségi  elv  ellenére,  annak  állandó 
sérelmével  állottak  fenn,  s  most  a  liberalizmus,  megdöntésükre 
törekedvén,  magáévá  tette,  kisajátítá  magának  a  nemzetiségi  elvet. 
A  francia  liberálisok  a  gloire  ápolásából  éltek,  a  németek  a  nagy- 
német egység  gondolatát  írták  zászlójukra,  az  olasz  liberálisok 
ausztriai  abszolutizmus  és  egyházi  állam  ellen  harcolva  az  olasz 
egység  hívei  voltak.  Szabadság  és  nemzetiség  a  két  erő,  mely 
a  liberalizmus  szekerét  gyors  rohamban  ragadta  magával  Európa 
egyik  országából  a  másikba.  Mert  a  tan  minden  országban,  min- 
den népnél  ugyanaz  maradt,  amint  ez  a  liberalizmus  racionalista 
eredeténél  fogva  másként  nem  is  lehetett.  Az  ember  természettől 
fogva  alkalmas  lévén  Ész  és  Szabadság  elveit  megvalósítani, 
számbavehető  faji  különbségek  nem  létezhetnek,  melyek  az  Esz 
és  Szabadság  győzelmét  akadályozhatnák.  A  liberális  szabadságok 
tehát  minden  talajba  átültethetők,  mindenütt  gyökeret  vernek  és 
virágot  hoznak,  tekintet  nélkül  a  fennálló  társadalmi  s  állami  viszo- 

1  V.  ö.  Éd.  Laboulaye,  Le  parti  libéral,  Paris,  1865. 


83 


nyokra,  melyek  lehetnek  még  oly  nyomasztók,  Szabadság  és  Ész 
legyőzi  ellenállásukat.  Ez  volt  erős  hite  francia,  olasz,  német, 
osztrák,  svéd  liberálisnak  egyaránt,  csak  úgy,  mint  a  magyarnak- 


E  rövid  összefoglalás  talán  eléggé  feltünteti  a  liberális  tanok 
általános  emberi  elemeit,  azokat,  melyek  a  liberalizmusnak  az 
emberi  gondolkodás  történetében  tisztes  helyet  biztosítanak.  Az 
egyéni,  társadalmi  és  politikai  szabadságnak  a  liberalizmustól  hir- 
detett követelményei  átmentek  azóta  mindennemű  demokráciába, 
úgy  a  konzervatív  államfelfogásba,  mint  a  szocialistába  is,  ameny- 
nyiben  ez  őszintén  ragaszkodik  a  demokrata  alapokhoz,  melyeket 
vall|^  liberális  elmélet  tehát  a  gondolkodás  történetében  haladás 
volt;  ezt  elismerve  azonban  ki  kell  mondanunk,  hogy  a  g^-akor- 
lati  politikában  a  beléje  helyezett  reményeknek  nem  felelt  meg. 
Elmélet  ideális  és  optimista  röptétől  messze  elmaradt  a  gya. 
korlati  megvalósulás,  melyet  lehetetlen  pesszimizmus  nélkül  meg- 
ítélnünki 

A  gyakorlati  nehézségek  többnyire  a  liberalizmus  forradalmi 
és  racionalista  eredetére  vezethetők  vissza.  A  francia  forradalom- 
tól elsajátítá  az  alkotmánygyártás  mesterségét,  a  papirosalkotmá- 
nyokat, azon  racionalista  tévhitben  lévén,  hogy  elég  egy  történe- 
tileg kifejlődött  állam  intézményeit  papiroson,  törvényhozásilag 
megváltoztatni,  s  máris  élvezheti  a  lakosság  az  Ész  és  Szabadság 
gyümölcseit.  A  múlt  század  folyamán  a  liberalizmus  hozta  divatba 
ilyen  papirosalkotmányok  készítését,  melyeket  az  illető  állam  viszo- 
nyai teíjes  elhanyagolásával  tömött  teli  a  francia  forradalomtól 
kölcsönzött  „emberi  jogokkal."  ilyen  átvételeknél  előbb  a  spanyol, 
majd  az  1830-iki  belga  alkotmány  szolgált  mintául  a  később  jöt- 
téknek, köztük,  mint  tudjuk,  nekünk  magyaroknak  is. 

[A  papirosalkotmány  azonban  csak  egyik  tünete  a  liberaliz- 
mus formalisztikus  gondolkodásmódjának.  Súlyosabb  következmé- 
nyekkel járt  reája  a  tekintély  elvének  merev  tagadása,  továbbá 
gazdasági  formalizmusa  s  végül  szintén  elveiből  következő  töké- 
letes tehetetlensége  a  megindított  mozgalmak   irányításában]. 

Még  csak  ezt  a  három  momentumot  kell  röviden  szemügyre 
vennünk. 

A  liberalizmus  abszolút  monarchiák  és  rendi  alkotmányok 
ellen  kelvén  harcra,  érthető,  hogy  a  rendi  és  abszolút  multat,  a 
rendi  és  ahszolut -tekintélyt  tagadta..  Itt  azonban  nem  állott  meg; 
forradalmi    és    racionalista    eredetére    emlékezve,    szükségtelenül 

tagadott  olyan  tekintélyeket  is,  melyek  az  abszolutizmussal  és 
rendiséggel  legfölebb  ha  időleges,  felbontható,  de  semmikép  sem 
szerves  kapcsolatban  állottak.  Ezen  tekintélyi  erők  között  a  leg- 
hatalmasabb, s  a  liberalizmustól  leginkább  félreismert  volt  a  keresz- 
ténység, különösképen  a  katholikus  egyház.  Józanul  átgondolt 
hivatalos  programmjaiban  ugyan  óvakodott  nyiltan  állást  foglalni, 
s  megelégedett  a  szabad  vallás  hirdetésével,  mégis  a  liberális 
ideológiának,  s  nem  kevésbé  frazeológiának  állandó  rekvizituma 
volt  az  Egyház  elleni  izgatás.  Pedig  az  Egyházzal  megegyeznie 
annál  inkább  kívánatos  lett  volna,  minél  inkább  eltért  a  merev 
liberális  dogma  forradalmi  és  racionalista  tartalmával  a  keresztény 
világfelfogástól.  Egyrészt  az  emberek  eredeti  jóságában,  termé- 
szetes értelmében  való  hit,  másrészt  az  eredendő  bűnnek  keresz- 
tény dogmája ;  egyrészt  a  Társadalmi  Szerződés  egyéni  szabad- 
ságelmélete, másrészt  az  Add  meg  a  császárnak,  ami  a  császáré 
fegyelmező  elve  ;  itt  Szabadság,  ott  Tekintély ;  itt  Ész,  ott  Erkölcs ; 
itt  jogok  könyörtelensége,  ott  felebaráti  szeretet,  —  mélyebbre 
ható  különbségeket  alig  lehet  elképzelni.  Másként  állott  a  dolog 
a  liberalizmus  gyakorlati  kívánságaival,  h  politikai,  társadalmi  és 
egyéni  szabadságokkal,  melyeknek  legnagyobb  része  nem  ellen- 
kezett a  kereszténységgel,  sőt  még  a  szabad  vallás  és  oktatás 
dogmatikus  formulázása,  az  Egyház  és  Állam  elválasztása  is  meg- 
valósítható vala,  példa  rá  Amerika,  az  Egyház  beleegyezésével. 
A  liberalizmustól  függött  tehát  e  gyakorlati,  megvalósítható  tano- 
kat állítni  előtérbe,  s  az  egyházellenes  forradalmi  frazeológiát 
megszüntetni,  amely  esetben  a  keresztény  világhatalommal  pár- 
huzamosan, nem  ellentétben  működhetett  volna.  Dogmatizmustól 
mentes  liberálisok  részéről  történtek  is  ez  irányban  kísérletek, 
példa  Royer-Collard,  a  francia  liberalizmus  megtestesült  erkölcsi- 
sége és  a  mi  Deák  Ferencünk,  kik  liberális  elveik  mellett  is  hü 
kathoükusok  maradtak.  De  a  tömeg  nem  követte  őket,  voltaire-i 
reminiszcenciák  adták  a  tónust,  s  a  liberalizmus  nem  mulasztott 
el  egy  alkalmat  sem  egyházellenes,  antikeresztény  irányának 
dokumentálására.  Minek  következése  lön  a  keresztény  tömegek 
elvi  állásfoglalása :  a  nyugati  államok  hithű  agrár  és  kispolgári 
lakossága  elzárkózott  előle,  s  benne  a  liberális  propaganda  a  leg- 
csekélyebb visszhangra  sem  számíthatott. 

Nem  kisebb  önkára  származott  a  liberalizmusnak  a  gazdasági 
élet  formalisztikus  felfogásából.  Elvei  születésekor  a  gazdasági 
élet  még  középkori  bilincsekben  hevert,  ezeket  le  kellett  verni, 
még  pedig  természetesen  a  gazdasági  szabadság  kimondása  által 

Ezen  feladatot  akkoriban  a  liberalizmus  sikerrel  megoldá :  felsza- 
badítá  a  népesség  különböző  rétegeiben  szunnyadó  gazdasági 
erőket,  s  mindenkinek  szabad  foglalkozást,  szabad  keresetet  biz- 
tosítván, a  kapitalizmus  elterjedését  és  nagyszerű  sikereit  tette 
lehetővé.  De  múlt  az  idő,  a  kapitalizmus  mind  nagyobb  mérete- 
ket öltött,  mind  félelmesebb  szörnyeteggé  vált,  mely  gyárakat 
alkot,  s  az  emberek  százezreit  és  millióit  zsúfolja  össze  füstös 
nagyvárosok  egészségtelen,  erkölcsrontó  levegőjében.  S  minél 
tovább  tart  a  liberalizmustól  hirdetett  korlátlan  szabadság,  annál 
szabadabban  falja  fel  a  kapitalisztikus  nagyüzem  a  kicsinyeket, 
annál  korlátlanabbul  zsákmányolja  ki  a  gazdasági  gyöngéket, 
elsősorban  a  munkásokat.  Nyugateurópában  már  az  ötvenes  évek- 
ben világos  volt,  hogy  a  szabadság  elvén  felépült  kapitalizmus 
társadalmi  viszonyokat  hoz  létre,  melyek  az  egyéni  szabadságot 
lényegesen  korlátozzák,  társadalmi  téren  pedig  egyenesen  szolga- 
ságba döntenek  széles  rétegeket.  A  liberalizmusnak  emberi  magva, 
a  humanizmus,  az  emberi  jóság  követelte  volna  a  fejlődés  ez 
irányával  szembeszállni,  s  a  korlátlan  gazdasági  szabadság  fel- 
áldozása árán  megmenteni  a  többi  szabadságot.  Ennek  módja  a 
kapitalizmust  korlátozó  és  a  kisipart  s  munkástömegeket  védő 
rendszabályok  lettek  volna.  Megakadályozta  ebben  a  liberalizmust 
merev  formalizmusa :  egyetlenegy  elvi  szabadságot  sem  volt  haj- 
landó feladni,  még  akkor  sem,  midőn  az  elv  merev  fenntartása 
egész  idealizmusát  illuzóriussá  tette  és  a  népesség  hatalmas  réte- 
geit elidegeníté  tőle.  A  veszedelmet,  mely  ebből  származandott, 
egyedül  a  német  liberalizmus  egy  töredéke  iparkodott  megelőzni, 
amely  Schulze-Delitzsch  vezetésével  megpróbálta  a  kisiparosokat 
és  munkásokat  gazdasági  alapon  szervezni,  s  így  a  liberalizmust 
a  harmadik  renden  túl  is  kiszélesíteni.  A  többség  azonban  meg- 
maradt a  merev  szabadságelmélet  gazdasági  felfogásánál,  libera- 
lizmus és  kapitalizmus  továbbra  is  elvi  egységben  és  bajtársi 
hűségben  haladtak  előre,  s  a  munkások  feltörekvő  milliói  a  har- 
madik osztálytól,  természetes  nevelőjüktől  elhagyatva  a  szocializ- 
musnak ölébe  hullottak  érett  gyümölcsként. 

Jobbról  az  agrárlakosság,  balról  az  ipari  munkásság,  e  kettő 
között,  a  polgárságra  támaszkodva  állott  a  liberalizmus,  s  próbálta 
ígéreteit  az  Ész  és  Szabadság  uralmáról  megvalósítani.  Az  ered- 
mény, mint  tudjuk,  általános  dezilluzió,  olyfokú  kiábrándulás  a 
liberális  eszmékből,  mely  már  valósághoz  híven  a  liberalizmus 
csődjének  nevezhető.  Nagy  része  van  ebben  azon  tehetetlenség- 
nek, mellyel  a  liberalizmus  új  néposztályok  hódítása  helyett  még 

régi  gárdáját,  a  harmadik  rendet  sem  tudta  irányítani.  Szabadság- 
elvéliez  ragaszkodva  teljességgel  képtelen  lön  politikai  vagy  tár- 
sadalmi mozgalmak  irányítására,  s  amint  a  külpolitikában  a  non- 
intervenció,  úgy  belügyekben  a  laisser  fairé  kényelmes  maximá- 
ját alkalmazta  ott  is,  hol  gyors  cselekvésre,  a  „principiis  obsta" 
szerint  erőszakos  rendszabályra  lett  volna  szükség.  Ez  elvi 
merevségből  következett  a  liberális  iránynak  kivétel  nélkül  min- 
den államban  fellépő  második  stádiuma,  a  radikalizmus.  A  túlzók- 
nak hatalomra  kerülése  a  liberalizmusban  természetes  jelenség 
vplt,  miután  nagy  kiterjedésű,  műveletlen  tömegeknek  prédikált 
szabadságot  kötelesség  helyett,  jó  és  könnyű  életet  munka  helyett, 
s  így  az  emberek  étvágyának  felgerjesztésével  önmagát  fosztá 
meg  a  mérséklet  minden  eszközétől.  Ha  egyszer  a  nép  széles 
rétegeinek  meggyőződésévé  tettük,  hogy  Szabadság  és  Nép- 
fölség  uralma  a  kívánatos  és  n'inden  tekintély  uralma  megdön- 
tendő,  vájjon  hol  fog  megállni  a  mozgalom,  melyet  megindítottunk 
ugyan,  de  erőszakos  feltartóztatását  saját  elveink  tiltják  meg 
nekünk !  A  liberális  elv  a  tömegek  közé  szórva  ideális  szellemi 
javítás  helyett  rombolást  végez,  szabadság  és  humanizmus  helyett 
forradalmat  és  terrort  szül.  A  forradalmi  terror  esetei,  1848-ban 
és  71-ben  nem  a  leginkább  kapitalisztikus  Angliában,  hanem  a 
legliberálisabb  Franciaországban  jöttek  létre,  bizonyságot  tévén  a 
lejtőröl,  melyre  a  liberalizmus  viszi  a  benne  bízó  országokat. 

Férfiak,  kiknek  lelke  erkölcsileg  is  reagált  a  liberális  esz- 
mékre, kikben  a  liberalizmus  theóriából  humanizmussá  és  erkölccsé 
magasult,  mindenkor  azon  dolgoztak,  hogy  az  irányt  a  radikaliz- 
mus túlzásaitól,  s  az  erőszakos,  forradalmi  végtől  távoltartsák. 
Törekvéseik  a  tömegben,  mely  a  szabadság  elvét  materialisztiku- 
san  értette,  szükségképen  visszhang  nélkül  maradtak,  innen  a 
szigorú  erkölcsiségű  liberálisok  állandó  próbálkozása  a  túlzó  tömeg 
kizárásával  józanabb  és  felelősségteljes  egyénekből  középpártok 
alakítására.  Liberális  középpárt  —  juste  milieu  —  azonban,  mely 
a  szabadság  elvét  fennen  hirdetné,  de  túlzásait  és  bűneit  magától 
távoltartaná,  a  dolog  természetéből  folyólag  halvaszületett  dolog, 
mert  vagy  valóban  szabadság  elvén  áll,  s  akkor  a  túlzásokkal 
szemben  semmi  fék,  semmi  kényszer  nem  áll  rendelkezésére, 
vagy  pedig  kényszert  alkalmazva  öntudatlanul  is  elhagyja  a  libe- 
rális alapot,  konzervatív  lesz  és  kénytelen  a  harcot  fölvenni  előbbi 
párthívei  ellen.  Ez  lön  a  sorsa  a  francia  polgárkirályság  alatt  a 
liberalizmus  atyjának,  Guizotnak,  ki  a  kormányhatalmon  a  libera- 
lizmus tömegrészegítö  borába  folyton  több   vizet   öntvén,   ugyan- 

azon  forradalomtól  söpörtetett  el,  mint  Metternich,  a  nagy  konzer- 
vatív. Túlzásoktól  tartózkodó  erkölcsemberek,  mint  a  már  említett 
Royer-Collard  és  Deák  Ferenc,  soha  nem  tudták  pártjukat  a  szél- 
sőségektől visszatartani,  a  liberalizmus  szekere  rohant  parlamenti 
kríziseken,  pártszenvedelmek  viharain  át  a  végkifejléshez,  a  for- 
radalomhoz. 

Kivéve  egyetlen  államot,  mely  történeti  alkotmányában  és 
népe  politikai  iskolázottságában  mindazon  szelepekkel  rendelke- 
zett, melyek  a  kazánnak  túlhevített  gőzét  békés  úton  tudták  el- 
vezetni. Ez  az  állam  Anglia.  Az  angol  liberalizmus  unikum  a 
maga  nemében :  történeti  képződmény,  nem  idegen  országból 
máról-holnapra  odafútt  növény ;  gyökerei  századokra  nyúlnak 
vissza  az  angol  nép  ősi  ethnikumába  és  történeti  intézményeibe. 
Elvei  már  az  1688.  forradalomban,  az  1689-iki  Bili  of  rightsben,  s 
azóta  az  egész  parlamentáris  törvényhozásban,  politikai  és  filozó- 
fiai irodalomban  megtalálhatók.  Innen  az  angol  fejlődés  egyedül- 
állósága :  liberális  alapokon,  de  forradalmi  rázkódások  elkerülésé- 
vel képes  a  demokrácia  mind  szélesebb  körű  formáit  létrehozni. 
Az  angol  liberalizmus  nem  áll  oly  feloldhatlan  ellentétben  a  meg- 
levővel, a  Tekintéllyel, , mint  ifjabb  elvtársai  a  kontinensen;  meg- 
becsüli azt,  s  szétrombolás  helyett  esetről-esetre  javítja,  jól  tud- 
ván, hogy  régi  századok  konzervatív  intézményeitől  kezdve  meg- 
szakítatlan angol  fejlődés  vezet  el  a  rohanó  ma  változásaihoz. 
Innen  érthetjük  meg  egyúttal  azt  is,  miért  nem  sikerült  a  konti- 
nentális liberalizmusnak  a  szigetország  intézményeit,  s  elsősorban 
a  parlamentáris  kormányformát  a  szárazföld  államaiban  életképessé 
tenni.  Ma  már  világosan  látjuk :  nyugati  és  középeurópai  államok 
parlamentarizmusa  egész  az  orosz,  török,  perzsa  parlamentekig 
idegen  képződmény,  mely  az  államélet  középpontjában  állva  több 
erőt  köt  le,  mint  amennyi  újat  produkál.  A  kontinensi  parlamen- 
tek története  nem  kormányzástöríénet,  mint  az  angol,  hanem 
krízistörténet,  kríziseké,  melyeknek  nem  egyszer  áldozatul  esik 
nemzet,  állam  és  társadalom.  A  formákat  átvettük,  de  nem  a  szel- 
lemet, mely  kölcsön  nem  vehető.  Ezért  maradt  mindenkor  jámbor 
óhajtás,  hogy  pl.  a  magyar  parlamentarizmusba  angol  szellem 
vitessék  belé.  Az  angol  liberalizmus  a  szárazföldi  népek  számára 
c^k  példa  lehetett,  melyből  tanulhattak,  de  nem  minta,  melyet 
saját  földjükön  megvalósíthattak  volna. ^ 

1  V.  ö.  O.  Stillich,  Die  poliüschen  Partéién  in  Deutschland,  II.  kötél 
Der  Liberalismus  1911,  hol  az   irodaiorrnak  liberális  szellrmü    módszeres    fel- 


IV. 
Liberális  közhangulat. 

Magyarországra  fordítva  szemeinket,  a  hazai  liberalizmus 
első  hívei  közt  a  míjvelt  és  vagyonos  középnemesség  legifjabb 
nemzedékét  találjuk,  azokat,  kik  a  század  első  és  második  évtize- 
dében születtek,  s  Széchenyi  fellépése  után,  a  harmincas  években 
kezdtek  először  öntudatra,  politikai  eszméletre  jutni.  A  közép- 
nemesség idősebb  tagjai  közt  itt-ott  felmerülő  liberalizmus  inkább 
eltanult  szólamokból  vagy  betyáros  függetlenségérzetből  állott, 
mint  pl.  Balogh  Jánosnál,  az  1832— 36-iki  országgyűlés  ellenzéki 
vezérénél,  ki  mágnással  elvből  nem  állott  szóba,  s  hétéves  fiát  ily 
politikai  katekizmusra  tanítá:  „Ki  volt  az  első  ember?  Washington.  — 
Melyik  a  legjobb  kormányrendszer?  Köztársaság.  —  Mi  vagy  te? 
Demokrata",  mi  nem  akadályozá   abban,   hogy   vagyonát   eltéko- 

dolgozása  található.  Oskar  Klein-Hattingen,  Geschichte  des  deutschen  Libera- 
lismus  2  kötet  1911.  adattár;  Paul  Thureau-Dangin,  Le  parti  libéral  sous  la 
Restauration,  Paris  1876,  konzervatív  szellemű  munka  ;  a  liberalizmus  jellemző 
termékei  Tliiers  és  Mignet  forradalomtörténetci,  továbbá  Lamartine-tól  az 
1848.  forradalom  története.  Royer- Collard  életrajza  Villemain  kongeniális 
tollából,  La  tribüné  moderné  c.  müvében,  II.  kötet,  Paris  1882.  A  rousseaui 
elvek  kritikáját  adja  Timpérialisme  plébéien  címen  Ernest  Seilliére  La  philo- 
sophie  de  l'iwpérialisme,  111.  kötet,  L' impérialisme  démocratique,  1907.  Vég- 
telenül tanulságos  az  idealista  Renannak  elfordulása  a  liberalizmustól  La 
Reformé  intellectuelle  et  morale  de  la  Francé,  1871.  c.  müvében.  Modern 
konzervatív  kritikát  ad,  kissé  mereven  és  kicirkalmazva  Rudolf  Kjellén, 
Der  Staat  als  Lebensform,  Leipzig  1917,  viszont  az  ideális,  humanisztikus  libe- 
ralizmus hagyományait  állítja  be  legújabb  társadalmunkba  és  gazdaságunkba 
szocialista  és  reakciós  abszolutizmussal  szemben  Ludwig  Mises,  Nation,  Staat 
u.  Wirtschaft,  Wien-Leipzig  1919. 

zolja,  s  azután  elvei  félretételével  kormányhivatalt  vállaljon.'  Elvi 
liberalizmussal,  annak  őszinte  átérzésével  egyedül  a  fiatalságnál 
találkozunk,  melynek  első,  serdülő  korabeli  műveltsége  a  francia 
és  német  liberális  írókból  táplálkozik.  Francia  műveltség  kezdettől 
fogva  .otthon  volt  középnemességünk  vidéki  kúriáin,  e  barokk 
kastélyokban,  melyeknek  könyvtárai  a  racionalizmus  apostolait, 
Voltaire,  Helvétius,  Montesquieu,  Rousseau  müveit  kivétel  nélkül 
magukban  foglalták.  A  francia  nyelvet  e  vagyonos  családok  fiai- 
nak már  csak  azért  is  el  kellett  sajátítaniok,  hogy  főnemesi  szom- 
szédaikkal érintkezhessenek.  A  racionalista  nevelést  kiegészíté 
egy-egy  utazás  Svájc  és  Franciaország  városain  át,  vagy  protes- 
táns fiúknál  egyetemi  tanulmány  német  főiskolákon,  Göttingában, 
a  racionalizmus  főpapjának,  Schlözernek  lábainál. 

A  század  elején  e  franciás  és  németes  racionalizmus  e  néhány 
száz  középnemes  családnál  már  tradíció  volt,  midőn  a  racionaliz- 
mus utódja,  a  liberalizmus  megkezdte  útját  Nyugatról  Keletre. 
Hatását  legkényelmesebben  a  harmincas  évek  országgyűlésein 
szemlélhetjük,  melyeken  már  a  követek  tárgyalásaiban  is  sok  szó 
esett  a  „szabadelmüségről",  de  az  igazi,  elvi  liberalizmus  leg- 
inkább az  országgyűlési  ifjúság  körében  szemlélhető.  A  pozsonyi 
országgyűléseknek  ezen  intézményszerű  csoportozata,  mint  tudjuk, 
a  vármegyei  követek  mellé  beosztott  segédeket,  a  királyi  tábla 
jurátusait  foglalta  magában,  csupa  fiatal  embert,  kik  jogi  tanul- 
mányaikat éppen  elvégezvén,  főnökeik  mellett  készültek  a  politikai 
pályára,  mely  előttük  születésüknél  fogva  nyitva  állott.  Ez  ifjúság 
legnagyobb  része  azon'  vidéki  középnemes  családokból  szárma- 
zott, melyekben  már  generációk  óta  örökletesek  voltak  a  vár- 
megyei és  követi  méltóságok.  Mellettük  a  szegényebb,  de  szüle- 
tésben egyenjogú  intelligencia  szerepét  tölték  be  azon  jurátusok, 
kik  bár  törzsökös  nemzetségből,  de  annak  elszegényedett,  vagyon- 
talanná vált  ágaiból  származtak  s  így  már  anyagi  -okból  is  rá 
voltak  utalva  a  politikai  tevékenységre.  Ez  utóbbiak  szolgáltak 
összekötőül  a  vagyonos  középnemes  fiatalság  és  azon  fiatal,  egé- 
szen fiatal  írók  között,  kik  az  országgyűlés  tárgyalásait  mint  nagy 
nemzeti  ügyet  kísérték  figyelemmel  az  irodalmi  központból.  Pest- 
ről, avagy  átmenetileg  maguk  is  beállottak  az  országgyűlési  ifjú- 
ság lelkes  és  vidám,  a  komoly  magisztrátusoktól  nehezen  kormá- 
nyozható csapatába. 

1  Horváth  Mihály,  Huszonöt  év  Magyarország  történelméből,  II.  kiadás, 
.  1.  kötet,  296.  1. 

A  magyar  liberalizmus  ez  ifjú  nemesi  társaság  körében  szü- 
letett meg.  Kezdetben  nem  egyéb,  mint  néhány  vagyonos  és 
müveit  fiatalembernek  vágyódása  az  új,  a  modern,  a  nyugati  után, 
lelkes  átvétele  azon  eszméknek,  melyeket  a  divatos  francia  és 
német  munkák  közölnek  velük.  Az  országgyűlési  ifjak  közt  szinte 
kötelező  volt  a  francia  nyelv  ismerete,  hogy  a  kor  vezető  szelle- 
meit, a  liberalizmus  nagy  mestereit  eredetiben  olvashassák.  Mi 
sem  természetesb,  mint  hogy  a  reflexióra  kevésbé  hajló  fiatalságra 
legnagyobb  benyomást  a  francia  forradalom  tett,  az  újkori  törté- 
net ez  óriási  véres  cezúrája,  melyet  épp  akkor  díszítettek  elra- 
gadó eszményi  szépségbe  Franciaország  legnagyobb  írói.  Thiers, 
Mignet.  Michelet,  Lamartine  müvei  ma  is  rabbá  teszik  az  olvasót, 
akárcsak  az  ezeregyéjszaka  meséskönyve,  nem  csoda  tehát,  ha 
az  új  liberalizmus  az  ifjúság  körében  elsősorban  forradalomtisz- 
telet formájában  jelentkezett.  Már  az  1832— 36-iki  országgyűlési 
ifjúság  indíttatva  érzi  magát,  hogy  a  forradalomcsinálás  vádja  ellen 
védekezzék,  mely  a  francia  forradalmi  könyvek  állandó  forgatása 
nyomán  kerekedett.^  Hogy  e  mozgalom  mennyire  a  szív  munkája 
volt,  s  mennyire  távol  állott  minden  pozitív,  magyar  talajra  alkal- 
mazható reformtörekvéstől,  arra  jellemző  a  forrongás,  melyet 
Lamennais  munkája,  az  „Egy  hívő  szavai''  keltettek  fel  az  ifjúság 
körében.  Az  említett  országgyűlésen  kézről-kézre  adták  és  sok 
fiatalember  csak  azért  tanult  meg  franciául,  hogy  a  francia  libe- 
rális katholicizmus  e  főmunkáját  olvashassa,  holott  világos  volt, 
hogy  az  Magyarországnak  gyökeresen  eltérő  egyházi  és  társa- 
dalmi viszonyai  közt  csak  kérészéletű  szenzációt  okozhatott.^ 
Lobogó  hév  és  nemes  lelkesedés  volt  az,  mit  e  vezető  nélküli 
fiatalság  kívánt,  miután  a  rendi  emberek  ósdiságától  elvált,  s  viszont 
a  reform  emberének,  Széchenyinek  fegyelmet  és  kötelességtelje- 
sítést hirdető  elvei  sem  fantáziáját,  sem  önbizalmát  ki  nem  elégí- 
tették. Ha  volt  államférfiú,  ki  a  magyar  viszonyok  közt  minta 
gyanánt  egyáltalában  szóba  nem  jöhetett,  ez  Canning,  a  korábbi 
tory,  később  a  liberális  elveket  megvalósító  konzervatív,  tetőtől- 
talpig angol,  s  mégis  róla  írja  az  ifjúság  egy  tagja,  hogy  a  „vele 
egykorúak,  midőn  az  iskolák  padjairól  elsőízben  kitekintettek  az 
európai  láthatárra,  nemes  lelkesedésre  gyúltak  Canning  iránt,  s 
benne  a  haladás,    a   szabadság   képviselőjét   látták."^   A   magyar 

1  Pulszky  Ferenc,  Életem  és  korom,    német   kiadás,    I.    kötet,    113.    lap. 

2  Pulszky  és  Horváth  Mihály  után  Concha  Győző  is  felhasználta  ez 
adatot  szép  munkájában:  Eötvös  és  Montalembert  barátsága,  Bpest,  1918,  19.  1. 

3  Szalay  László,  Államférfiak  és  szónokok,  1864,  I.  kötet,  337.  1. 

élet  jelenségeire  irányuló  reformtörekvések  helyett  meg  kell  elé- 
gednünk ily  általános  lelkesedéssel,  alig  körvonalazható  hangulat- 
tal, mely  a  közéletben,  vármegyei  és  országgyűlési  szónoklatok- 
ban jelszavak  segítségével  nyilvánult.  Természeti  törvény,  termé- 
szeti jogok,  szabadság  és  az  emberi  értelmiség  tisztelete,  polgári 
szabadság,  lelki  szabadság,  ezek  a  leggyakrabban  használt  jel- 
szavak, melyekre  a  fiatalság  mindenkor  dörgő  éljenzéssel  vála- 
szolt.^ Míg  a  lobogó  lelkesedést,  s  a  forradalomtiszteletet  leginkább 
a  francia  munkák  táplálták,  még  pedig  eredeti  szövegükben,  — 
legtöbb  magyar  fordításunk  Thiers,Michelet,  Quinet,  Mignet  müvei- 
ből csak  a  hatvanas  és  hetvenes  években,  a  liberalizmus  másod- 
virágzása idején  készült,  —  addig  a  gondolatformákat,  a  libera- 
lizmus dogmai  tartalmát  a  német  irodalom,  első  sorban  Welcker 
és  Rütteck  „államlexikona"  s  mellette  még  az  öregebbeknél 
Tocquevillenak  korán  magyarra  fordított  munkája  szolgáltatta.  De 
legnagyobb  hatása  a  német  hírlapirodalom  liberális  termékének, 
az  augsburgi  Allgemeine  Zeitungnak  volt,  mely  az  országgyűlési 
ifjúság  keretein  túl,  a  nemesség  széles  rétegeit  ismertette  meg  a 
liberalizmus  elveivel.  Volt  idő,  mikor  több  ezer  magyar  olvasója 
volt.^  Az  „augsburgi^  volt  az  egyetlen  nyugati  lap,  melyet  a  bécsi 
rendőrminisztérium  a  monarchia  területére  bebocsátott.  Köszön- 
hette ezt  a  szerkesztő,  Kolb  Gusztáv  józan,  mérsékelt,  erkölcsi 
koriátokat  tisztelő  irányának,  mely  franciáshevű  vitatkozások  helyett 
inkább  a  pontos  és  lelkiismeretes  hírszolgálatra  fektette  a  súlyt. 
Tartalmában  a  legfontosabb  az  európai  államok  politikai  szemléje 
volt,  mely  a  legnagyobb  részletességgel  hozta  a  francia  és  angol 
parlamenti  tárgyalásokat,  a  vezető  egyének  beszédeit  s  mindazon 
körülményt,  mi  csak  e  távol  idegenben  lejátszódó  események 
megelevenítéséhez  hozzájárulhatott.  A  magyar  olvasó  e  cikkek 
nyomán  folyton  fokozódó  izgalommal  élte  át  a  harmincas  és  negy- 
venes évek  forrongó  francia  politikai  életét,  mely  parlamenti  bot- 
rányok, tömegtüntetések,  bankettek  és  politikai  pereken  át  sietett 
a  végkifejlés  felé,  a  februári  forradalomba.  Az  augsburgi  lap  ily 
módon  Magyarországon,  ha  nem  is  tendenciája,  de  tartalma  által 
szolgálta  a  liberalizmus  franciás  forróságú  irányát.'^ 

De  mindez  elvezetne  bennünket  a  mi    lelkes   fiatal   társasá- 

1  Ilyen  kifejezések  jegyezhetők  ki  pl.    Bezerédy   István    szónoklataiból, 
Bodnár-Gárdonyi  id.  m.   alapján. 

2  Horváth  Mihály,  id.  m.  III.  kötet,  113  1. 

3  Pulszky  id.  m.,  továbbá  Kolb    személyére   Allgemeine.  Deutsche  Bio- 
graphie,  16.  köt. 

gunktól,  a  liberális  mozgalom  tűzhelyétől,  hol  a  forradalomszere- 
teten kívül  még  több  újdonsággal  is  találkozunk.  Összehasonlítva 
e  fiatalokat  az  előző  generációval,  lehetetlen  észre  nem  vennünk 
azon  új  életformákat,  melyek  őket  elődjeiktől  megkülönböztetik, 
sőt  azokkal  éles,  kiegyenlíthetetlen  ellentétbe  állítják.  Szinte  pél- 
dátlan a  hasadék,  mely  atya  és  fiú  közt  tátong,  hozzá  csak  az 
hasonlítható  magyar  történetünkben,  melyet  a  világháború  kataszt- 
rófája nyitott  meg  új  és  régi,  ifjú  és  öreg  közt.  Az  első  libe- 
rális nemzedék  tudatosan  szembehelyezkedett  a  múlttal ;  még  oly 
mérsékelt  és  méltányos  ember  is,  minő  Szalay  László  volt,  egy- 
szerűen „élhetetlennek"  tartja  az  „obvalláló"  kort,  a  hon  sülye- 
désén  búsongó  érzelmet  pedig,  mely  Bihari  cigányzenéjében  és 
„Hunnia  nyög  letiporva,  sírnak  a  bús  magyarok"-íéle  dalokban 
nyilvánul,  „kimondhatatlan  sivár  üzelemnek".^  Szemere  Bertalan 
írja,  hogy  lelke  a  pozsonyi  országgyűlési  ifjúság  körében  rögtön 
a  régi  respublikák,  a  demokrata  intézmények  felé  fordult,  s  a 
„magyar  törekvés  mind  oly  törpe  volt  nekem ''.^  Pedig  a  lenézett 
„magyar  törekvés"  már  Virágot  és  Kazinczyt,  Kölcseyt  és  Szé- 
chenyit szülte,  kiktől  az  ifjúság  most  könnyű  szívvel  fordul  el 
nagyobb  remények  felé.  Az  önmagában  bizakodó  ifjaknak  tipikus 
példája  Bajza  József.  Elszegényedett  nemes  családból  származván, 
otthon  csak  a  hagyományos  klasszikus  műveltséget  tudta  megsze- 
rezni. 18 — 19  éves  korában,  az  egyetemen  kezd  németül  tanulni. 
Húszéves  korában  kiforrott  egyéniség,  meggyőződéses  liberális, 
ki  már  eltépte  a  láncokat,  melyek  a  magyar  talajhoz  fűzték. 
A  húszéves  ifjúnak  kedvenc  témája  a  „zsíros  magyarság",  melyet 
nem  tud  eléggé  gúnyolni.  „Ök,  a  zsírosok,  azt  istenlik,  aki  csikó- 
bőrös kulacsról,  kancsórói,  galambomról  énekel."  Egy  öreg  urat 
kivételképen  szimpatikusnak  talál,  bár  ez  is  korlátolt  fő,  de  leg- 
alább jó  ember:  folyton  Katona  és  Pray  műveit  bújja,  a  magyar 
konstitúció  dicséretében  kifogyhatatlan,  legfölebb  az  angolt  ismeri 
el  hozzá  hasonlónak  s  meg  nem  foghatja,  „mint  lehetnek  embe- 
rek, kik  ezt  nem  értik''.  Szintén  húszéves  korában  mulat  „hasa 
és  gravitasa  miatt"  Kulcsár  Istvánon,  a  magyar  irodalom  ez  önzet- 
len napszámosán :  „szegény,  szegény  silány  buzgalmú,  sajnálom 
őt",  mondja  róla  az  ifjú  óriás.^  Huszonötéves  korában  így  nyilat- 


1  Csengery  Antal  Összegyűjtött  Munkái,  II.  kötet,  299.  1. 

2  Csengery  id.  h. 

3  Bajza  József  Munkái,  Badics  Ferenc  kiadása,  VI.  kötet,  177.  1.,  II.  köt., 
195.  I.,  VI.  köt.,  65.  és  77.  1. 

kőzik  a  körülötte  mozgolódó,  nála  alig  néhány  évvel  fiatalabb 
liberális  írókról:  .Unom  ezeket  a  fiatal  embereket".  „A  kis  Szalay 
(László)  valami  verses  és  kritikás  gyűjteményt  fog  kiadni.  A  dol- 
gozó társak  mind  juristák,  az  ö  kollégái.  Bárcsak  újonc  literátorok 
ily  korán  könyveket  ne  adogatnának ;  akiből  valami  leszen  közü- 
lök, úgyis  megbánja."  Ha  Bajza  újító  volt,  Kazinczy  is  bizonyára 
az  volt,  mégis  szinte  közmondásossá  válhatott  Kazinczy  szerető 
odaadása,  mellyel  fiatalokat,  még  ha  nem  is  az  ö  nézeteit  vallot- 
ták, felkarolt.  E  két  újító  modorában  a  különbséget  az  okozta, 
hogy  Bajza  nemcsak  újító,  de  liberális  újító  volt,  s  mint  ilyen, 
elvi  híve  az  észnek  és  egyéni  szabadságnak.  Az  ^únom  e  fiatalo- 
kat" hangulata  magyar  földön  a  liberalizmus  nyomán  támadt,  az 
egyéni  szabadságnak,  s  természet  szerint,  elsősorban  saját  egyéni 
szabadságunknak  kultuszából. 

Ne  tévesszenek  meg  bennünket  a  tisztesség  azon  külső 
jelei,  melyekkel  az  új  nemzedék  a  réginek  kimagasló  tagjait 
körülvette.  Igaz.  az  érdemet  megbecsülték  bennük,  Kazinczyban, 
és  Kölcseyben  úgy,  mint  Széchenyiben,  de  a  fiatalság  csalhatatlan 
érzékével,  kegyeletszenvelgéstöl  menten  megérezték,  hogy  a 
régiek  tőlük  lényegben  különböznek.  Valóban,  kell-e  nag^'obb 
eltérés  két  egyéniség  közt,  mint  ami  a  romantikus  Kölcsey  és  a 
liberális  Bajza  közt  van.  Az  irodalomtörténet  azt  tanítja  ugyan 
róluk,  hogy  mindketten  a  német  szentimentalizmus  tanítványai, 
de  a  mi  előadásunk,  úgy  hisszük,  eléggé  bebizonyítá,  mennyire 
külsőleges  ez  egyezés.  Kölcsey  honfibúval  nézett  múltba  és  jövőbe : 
az  elsőben  elérhetlen  nagyság  ideálképeit  szemlélte,  melyhez 
hasonlítva  a  jövőt,  keble  csüggedt,  reményei  hanyatlottak.  Bajza 
viszont,  s  vele  a  liberális  fiatalság,  a  múlttal  szemben  idegen, 
színeit  fakónak,  formáit  elavultnak  találja,  melyeket  ha  sikerül 
elsöpörnie,  s  az  útból  félretakarítania,  megnyílik  a  jövendőnek 
soha  nem  látott  jókkal  kecsegtető  büszke  perspektívája.  Az  ifjú 
nemzedék  e  lelkes  hangulata  nem  altatja  el  a  romantikus  Kölcsey 
hazafias  gondját:  utolsó  politikai  költeményében,  Zrínyi  második 
énekében,  borzasztó  átkok  közt  vad  csoportnak,  gyáva  fajn'ak 
nevezi  kortársait,  holott  ezek  gyermeteg  önbizalommal  ép  a  szebb 
jövő  alkotásának  gyürkőztek  neki.  A  sírba  szálló  költő  ez  utolsó 
víziójában  utoljára  jelenik  meg  a  konzervatív-romantikus  köve- 
telés a  belső,  lelki  megigazulásra,  utoljára  hallja,  Széchenyi  pusz- 
tában kiáltó  szava  mellett  Mag^'arország,  hogy  nemzeti  fölemel- 
kedéséhez magábaszállás,  hiúságokról  lemondás  és  kemény  napi 
munka  szükséges.  Utoljára,  mert  az  új  reformátorok,  a  liberálisok 

mindent   könnyűnek   találnak   és   lelkes  hévvel,  szent  bizalommal 
fognak  a  réginek  lerontásához, 

„Nincs  többé  Tekintély'',  kiáltják  e  fiatalok  az  irodalom  és 
politika  berkeiben,  amint  még  három-négy  évvel  előbb  a  „Nincs 
többé  iskoláért"  lelkesedtek,  elhagyván  az  iskolapadokat.  Bajza 
József  egyéb  öregek  közt  Horvát  Istvánt  is  könyörtelenül  szét- 
marcangolja, akiről  azt  hitték  eddig,  hogy  nagy  író  és  szava 
orákulumi  bölcseség.  „Gyermekhit,  édes  barátom  —  mondja  a 
huszonkilencéves  író  —  s  gyermekképzelet-  A  portentumok,  a 
csodák  száma  megfogyott,  kizáró  privilégiuma  senkinek  sincs 
többé,  mint  volt  csak  tizenöt  év  előtt  is,  ítéleti  csalhatatlanságra." 
így  árad  az  úi  szellem  az  ifjú  próféta  ajkairól  és  söpri  el  a  régi 
magyar  múlt  tisztes  kutatóját,  ki  módszerben  sokat  tévedett  ugyan, 
de  magyar  érzése  és  jószándéka  kétségbe  nem  vonható.  Bajzánál 
azonban  a  kutatási  módszer  nem  fontos,  csak  eszköz  az  emberi 
dolgok  filozófiai  megértéséhez,  a  liberális  történetfilozófiához.  „Én 
nem  elégszem  meg  annak  tudásával,  mi  történt,  hanem  azt  kívá- 
nom kifejteni  filozófiai  szellemmel,  mert  a  história  filozófia  nélkül 
csak  sovány  emlékeztető  krónika,  miért  történt  ez  vagy  amaz 
így  és  nem  máskép,  s  miért  kellett  szükségképen  így  tör- 
ténnie." Mert  a  liberalizmus  az  emberi  ész  és  értelem  teljhatal- 
mában bízva  elhitte  magáról,  hogy  a  történeti  fejlődés  törvényeit 
kiderítheti,  s  az  ész  uralmának  a  közéletben  biztosításával  a  fej- 
lődés irányát  előre  meghatározhatja.  Boldog  illúzió,  róla  nekünk 
rég  le  kellett  mondanunk.  De  Bajza  még  épp  úgy  élvezte,  mint 
francia  kortársai.  Történetfilozófiája  megsúgta  neki,  hogy  „idő- 
szakunk'a /zf/Zoí/űs  időszaka.''  „Minden  ember,  ki  korunkban  halad, 
az  új  iskolához  tartozik,  csak  a  megállapodás,  penész  és  szellemi 
halál  baráti  tartanak  mindannak  vak  imádásában  dicsőséget,  mi  ó. 
Isten  az  embert  tökéletesedésre  teremtette,  tökélesedés  pedig 
csak  haladás  utain  képzelhető,  s  e  haladás  elve  az,  mit  az  új 
iskola  rendíthetlenül  elvének  vall,  az  új  iskola,  melyhez  nemcsak 
a  nyelvi  vagy  literátori,  hanem  általában  minden  haladás  baráti 
tartoznak.  Ki  ezen  haladás  elvét  nevetségessé  akarja  tenni  s 
gúnyolja,  világos  jelét  adja  annak,  hogy  vagy  erőtlensége,  vagy 
restsége,  vagy  végre  makacssága  miatt  hátul  marada  a  kullogok 
sorában  és  kikopott  az  időből,  hogy  pedig  az  ily  kullogó  morog, 
s  irigy  szemmel  tekint  a  gyorsabb  lábúakra,  kik  őt  maguk  mögött 
hagyogatják,  azon  nem  igen  kell  csodálkoznunk."  ^ 

1  Bajza  Munkái,  VI.  kötet,  325,  337.  1. 

íme  ez  a  tipikus  liberális  hangulat,  mely  kedvez  a  „haladás- 
nak'', s  a  „g^'orsabb  lábúnak"  inkább,  mint  a  lassú  haladásnak, 
s  nem  jut  eszébe  az  utat  s  a  célt  megtekinteni,  melyhez  a  gyors 
lábúak  fognak  ragadni  bennünket.  A  fiatal  liberális  nemzedék 
túlnyomó  többségén  e  hangulat  uralkodott,  Bajza  József  e  tekin- 
tetben reprezentáns  publicistája  az  összességnek,  igaz,  egyes 
kiemelkedő  politikusokra  elvi  és-  értelmi  hatások,  nem  tisztán 
érzelmi  hangulatok  is  kimutathatók,  főként  az  idősebbekre :  Deák, 
Klauzál,  Bezerédyre,  vagy  pedig  a  korszak  par  excellence  gon- 
dolkodóira, minő  volt  Eötvös  József  báró  és  Szalay  László.  Még 
Bajzánál  is  találunk  szép  erkölcsi  maximákat,  melyeket  ö  főként 
Welcker  mérsékelt  világfelfogásából  kölcsönzött.  De  mi  haszna 
Tocqueville,  Lord  Brougham,  Welcker  vagy  Benjámin  Constant 
hatását  kimutatnunk  erre  vagy  arra  a  jelesünkre,  mi  haszna  tud- 
nunk, liogy  Szalay  László  érett  korában  a  liberalizmust  az  ész 
és  jog  rendszerének  nevezte  a  szenvedelmek  bitorlásaival  szem- 
ben, hogy  legfőbb  képviselőjét  Guizotban  látja,  ki  egyedül  érdemli 
meg  a  „haladás  barátja''  nevét,  mert  „tért  nyitott  habár  csak 
lépésről-lépésre  a  magasabb  civilizációnak'",^  mi  haszna,  mondom, 
mindez,  mikor  a  mag^^ar  liberális  irányt  épp  oly  kevéssé  vezette 
Deák,  Klauzál,  Szalay,  Eötvös,  mint  a  francia  fejlődés  is  Guizot 
nélkül,  sőt  ellenére  ment  a  maga  „gyorsabb  lábain".  A  politikai 
liberalizmus,  nálunk  is,  mint  másutt,  elsősorban  közhangulat  volt, 
az  érzések  szülötte,  mely  elvekkel  és  az  adott  politikai  viszonyok 
részleteivel,  pozitív  reformokkal  édeskeveset  törődött.-  A  fönteb- 
biekben  láttuk  e  közhangulat  keletkezését  az  első  kis  bátor  csa- 
pat, a  középnemesi  fiatalság  körében,  most  vessünk  egy  pillantást 

e  közhangulat  elterjedésére. 

*  *  * 

Az  új  mozgalom  a  művelt  középnemesség  köréből  indulván 
ki,  természet  szerint  elsősorban  azon  körökben  hatott,  melyek  e 
középnemesség  befolyásának  és  politikai  működésének  alá  voltak 
vetve.  így  a  vármegyei  nemesség  körében.  A  liberális  fiatalság 
a  pozsonyi  gócpontot  országgyűlések  végeztével  elhagyván, 
eszméi    érdekében  a  vármegyék  talaján  otthonmaradt  társai   közt 

1  Szalay  id.  m.  283   1. 

-  Beöthy  Ákos  idézett  müvében  szépen  utánajárt  a  francia  és  angol 
liberálisok  direkt  hatásának,  anélkül,  hogy  nagyobb  eredményt  mutathatott 
volna  fel.  Mert  az  átvétel  1.  csak  ritkán  direkt,  többnyire  másod-,  harmad- 
kézből való,  német  közvetítéssel,  2.  inkább  érzelmi,  s  mint  ilyen,  tömegjelen- 
ség: a  liberális  hangulat  átvétele. 

fejtett  ki  propagandát,  mely  többé  nem  állott  meg  a  középnemes- 
ség, a  néhány  száz  előkelőbb  család  határain,  hanem  átterjedt  a 
kisebb  nemesség,  sőt  városi  polgárfiatalság  rétegeire  is.  S  minél 
szélesebb  köröket  vont  a  liberális  propaganda,  annál  inkább  elő- 
térbe nyomult  tartalmában  az  érzelmi  elem,  annál  inkább  hangu- 
lattá lön,  kizárólagosan  tömegjelenséggé,  melynek  mindennemű 
pozitív  értelmi  vagy  erkölcsi  alapjai  hiányoztak.  Láttuk,  az  eredeti 
kis  csapat  még  első  kézből  vette  a  liberális  eszméket,  bár  azok 
már  benne  is  érzelmi  hangulattá  alakultak;  eszméknek  és  átvé- 
telnek nyomia  sincs  többé  a  fejlődés  további  stádiumában,  midőn 
mindenki  liberális  lőn,  kire  a  középnemességtől  folyton  emlege- 
tett és  divatba  hozott  szólamok :  természeti  és  emberi  jog,  sza- 
badság, testvériség  stb.  hatást  gyakoroltak.  így  a  kisebb  vidéki 
nemesség  körében  a  fiatalok,  kik  fél-  vagy  harmadmüveltség  bir- 
tokában, nem  egészen  parlagias  életmódban  bizonyos  szellemi 
szükségletet  éreztek  lelkükben.  Ide  kell  számítanunk  a  városok- 
ban lakó  magyarságot,  valamint  a  német  polgárságot,  melynek 
kulturális  fejlődését  a  bécsi  rendőrkormány  határelzáró  intézke- 
dései gyökerében  megtámadták,  s  így  örömmel  kapott  azon 
egyetlen  művelődési  lehetőségen,  melyet  a  középnemességből 
kiinduló  liberális  propaganda  nyitott  meg  előtte.  Ide  kell  számí- 
tanunk különösen  a  tiszai  magyarságot,  a  nagyalföld  és  felsötiszai 
vidék  nemességét,  protestáns  egyházi  és  iskolai  személyzetét, 
valamint  városi  polgárságát,  melyek  generációk  óta  bizonyos' 
demokratikusabb  és  protestáns  hagyományokban  növekedvén,  a 
szabadság  igéjét  minden  formájában  tárt  karokkal  fogadták.  A  tiszai 
magyarság  gyorsabban  és  egész  szívvel  reagálta  liberális  behatásra, 
mint  a  meggondoltabb,  józanabb  dunai  és  dunántúli.  Már  az  1832— 
36-iki  országgyűlési  ifjúság  körében  is  feltűnt  ez :  a  szélső  liberális 
Szemere  Bertalantól,  kit  nyomasztó  szegénysége  gőgös  emberkerü- 
lővé és  komor  republikánussá  tett,  a  dunántúli  és  felvidéki  társai 
tartózkodtak,  egyedül  a  tiszai  fiatalság,  e  külsőségekre  hajló  élénk 
fantáziájú,  heves  vérű  faj  tekintett  tisztelettel    mogorva   alakjára.^ 


1  Pulszky  Ferenc  megfigyelése.  Politikai  történetünknek  külön  tanul- 
mányt igénylő  problémája,  mennyiben  érvényesült  történetünkben  az  egymás- 
tól lényegesen  különböző  két  temperamentum,  a  dunántúli  és  tiszai,  melyek 
századok  vérkeveredése  folytán  (ott  német  és  szláv,  itt  korábban  sok  török: 
kún,  bessenyő,  hódoltsági  török,  vlach  és  szerb)  két  különböző  fajiságnak  is 
tarthatók.  A  liberalizmus  radikális  irányában  kétségtelen  a  tiszai  vezetők  és  töme- 
gek túlsúlya.  Sajnos,  e  téma  ma  is  töretlen  föld,  egyedül  irodalmi  szempontból 
vizsgálta  meg  Babits  Mihály,  Irodalmi  tanulmányok,  Budapest,  1917.  c.  művében. 

E  szélesebb  liberális  körben  tehát  egészen  hasztalan  volna 
a  nyugati  eszmék  direkt  behatásaként  organizált  politikai  gondol- 
kodást s  ennek  nyomán  gazdasági  vagy  társadalmi  reform-moz- 
galmakat keresni.  Jelszavak  uralkodnak,  s  nyomukban  hangulat 
kél,  a  szabadság  és  újítás  lelkes,  emelkedett  hangulata,  mely  a 
meglevő  rendi  korlátokon  áttörve  keresi  a  heves  összeütközése- 
ket magán-  és  közéletben  egyaránt.  E  forrongó  kor  eseményeit 
eléggé  ismerjük  a  köztörténetből,  nehézséget  nem  is  annyira  a 
pozitív  eredmények  okoznak,  mint  inkább  azok  eszmei  és  érzelmi 
háttere.  A  hagyományos  történetszemlélet,  mely  a-  liberalizmus 
hatása  alatt  jött  létre,  az  úgynevezett  reformkorszak  eseményeit 
egyoldalú  liberális  szempontból  ítéli  meg,  s  bennük  elvi  liberaliz- 
mus, tiszta  haladásszeretet  és  hazafiság  tényeit  rajzolja.  Kétség- 
telen, hogy  a  vezetők  működésében  meg  is  találjuk  ez  elvi  és 
erkölcsi  mozgatókat,  annál  kevésbé  a  tömegek  forrongásában,  s 
azon  események  többségében,  melyek  vármegyéröl-vármegyére 
ismétlődve  közfelfogásunk  szerint  a  nemzeti  reform  folytonos  erős- 
bödését, szabadság  és  nemzetiség  diadalútját  jelölik.  Vármegyei 
restauráció,  követek  küldése  a  pozsonyi  országgyűlésre,  a  követi 
instrukciók  kidolgozása,  a,  követek  jelentései,  kormányrendeletek 
érkezése,  a  vármegyéknek  egymásközti  korrespondenciája,  mind- 
ezen események,  melyek  hatvan  vármegyében  éveken  át  folyton 
ugyanúgy  játszódnak  le,  folytonos  alkalmat  szolgáltatnak  a  libe- 
rális közhangulat  terjedésére.  Mert  a  valóságban  e  tömegmozgal- 
mat nem  eredeti  eszmék  vagy  erkölcsi  szempontok  irányítják, 
amint  ezt  a  liberális  ideológia  feltünteti,  hanem  érzelmek,  a  tömeg 
hangulata,  mely  mind  szélesebb  köröket  von  hatása  alá.  Terjedé- 
sét elősegíti  szoros  kapcsolata  a  tényleg  fennálló  vármegyei  viszo- 
nyokkal. Elég  legyen  itt  egyetlen  példát  felhoznunk.  Tolnameg>'é- 
ben  1827-ben  viharos  jelenetek  között  bukott  meg  a  Perczel-csa- 
lád  tagjaitól  vezetett  konzervatív  párt,  az  újítókkal.  Csapó,  Augusz 
és  Bezerédy  liberális  párthíveivel  szemben.  A  magukat  személye- 
sen sértve  érző  Perczelek  között  volt  Perczel  Mór,  a  későbbi 
honvédtábornok,  ezidöben  már  túlzó  liberális,  aki  az  1836-ik) 
tisztújításon  saját  bevallása  szerint  megbuktatja  a  liberálisokat 
azon  különös  céllal,  hogy  ^a  radikális  mozgalmaknak  —  úgy- 
mond —  propagandát  csináljak,  másrészt,  hogy  a  Dőryeken  és  Per- 
czeleken  esett  választási  sérelmet  megbosszuljam."^  Tehát  a  radi- 
kális politikus  tisztán  radikális  érzelemből,  hangulat  vezetése  alatt 

'  Bodnár-Gárdonyi  id.  m.  147.  1. 


98 


és  személyes  családi  bosszúból  támad  Tolnamegye  liberális  ellen- 
zékére, benne  oly  elvhü,  tisztalelkü  liberálisra,  minő  Bezerédy  Ist- 
ván volt !  Ebben  az  esetben  a  liberális  hangulat  szövetkezik  a  vér- 
ségi köteléknek  középkori  tényezőjével,  melynek  működését  a  clan- 
rendszer  idején  könnyebben  fel  tudjuk  ismerni,  mint  modern  korszak- 
ban, pedig, minte példa  mutatja,  szerepétmég  távolról  sem  játszotta  el. 
Eltekintve  tehát  a  mozgalom  vezetőitől,  kik  első  kézből  és 
theoretikusan  vették  át  a  liberalizmus  eszmei  tartalmát,  a  széle- 
sebb körökben  lejátszódó  liberális  küzdelemben  érzelmeket  és 
szenvedélyeket  kell  keresnünk,  ha  a  dolgok  mélyére  akarunk 
hatolni.  A  liberális  észtisztelet  nem  ész  és  értelem,  de  érzelem  és 
hangulat  útján  hódítá  meg  az  embereket.  Nálunk  Magyarorszá- 
gon leginkább  az  ősi  magyar  szenvedélyek  segélyével.  Vakság 
és  önhittség,  szalmaláng  és  irígykedés,  pártviszály  dúsan  burjá- 
noznak  a  liberalizmus  terjedésével,  miután  az  ész  és  szabadság 
uralma  idején  senkinek  sincs  joga  és  tekintélye  sikeres  irtogatá- 
sukra.  A  korszak  jobbjainak  írásai  teli  vannak  panasszal  a  nem- 
zeti bűnök  elszaporodásán  és  mindent  maga  alá  kényszerítő  ere- 
jén. Legyen  szabad  itt  idézetek  és  adatok  halmozása  helyett 
egyetlenegy  szemtanú,  kitűnő  liberális  férfiú  megfigyelését  közöl- 
nünk, aki  a  vármegyékben  a  „szabadelvüség  igazi  melegágyait'^ 
látta,  honnan  „az  éretlen  eszmék,  emésztetlen  tervek  s  javaslatok 
gombaszaporasággal  jöttek  napvilágra.  Sokan  csak  azért  szólot- 
tak, hogy  másokon  túltegyenek,  s  a  népszerű  szabadelvüség  fájá- 
ról becsszomjas  halántékaikra  is  fűzhessenek  egy-egy  koszorúcs- 
kát, mitsem  gondolva  azzal,  cél-  és  korszerű-e,  illik-e  körülmé- 
nyeink közé  az  indítvány?  Nem  éppen  ritka  volt  az  eset,  midőn 
elvont  elméletek,  francia  vagy  éppen  amerikai  szabású  eszmék  s 
elvek  mintegy  pompamenetet  tartottak  közgyűléseinken,  a  tapasz- 
talatlan és  szélsőségekben  szökdelni  szerető  ifjúság  tapsviharai 
között,  melyek  a  józan  mérséklet  szózatát  elfojtották.  A  szabad- 
elvüség lévén  az  uralkodó  divat:  az  éretlen  tömeg  által  rendesen 
az  tömjéneztetett  leginkább,  ki  legtöbbet  ajánlt,  legmerészebb, 
legszélsőbb  volt  indítványaiban . . .  Néha  még  magukat  a  vezére- 
ket is,  akaratjuk  ellenére,  magával  ragadta  a  párt  tömegének 
szenvedélyes  heve.  S  így  történt,  hogy  pártszenvedély  vagy  sza- 
badelvűségi lázas  buzgalom,  nem  ritkán  szintúgy  s  a  közügy 
nem  csekélyebb  ártalmára,  korlátolta  és  zsarnokolta  a  szólássza- 
badságot, mint  a  múlt  korban  a  kormány  törvénytelen  kényuralma". ^ 

'  Horváth  Mihály  szavai,  id.  m.  II.  kötet,  200.  1. 

E  jellemzéshez  annál  kevésbé  van  hozzátenni  valónk,  mivel 
a  liberalizmus  szenvedélyfelkorbácsoló  erejét,  s  annak  hatásait 
közéletünkre  már  úgyis  ismerjük  Széchenyi  müveiből/  Széchenyi 
az  elhatalmasodott  nemzeti  szenvedélyeket  szinte  fotografikus 
hűséggel  rajzolta  azon  állapotok  után,  melyeket  maga  körül 
tapasztalt.  Tekintélyek  megdöntésének  és  az  egyéni  szabadság 
proklamálásának  e  még  középkori  viszonyokban  élő  tömegre  nem 
lehetett  egyelőre  más  hatása,  mint  hogy  a  lelkekben  szunnyadó, 
a  Tekintély  uralma  idején  többé-kevésbé  elnyomott  szenvedélyek 
előtörtek  és  korlátlan  mozgékonysággal  hódíták  meg  az  egyének 
életét  úgy,  mint  a  közéletet  Ilyen  viszonyok  közt  a  cél  józan  ki- 
tűzéséről, eszközök  megválogatásáról  és  következetes  cselekvés- 
ről alig  lehetett  szó. ,  A  Széchenyitől  megindított  reform  mellék- 
vágányokra tolódik,  aszerint,  amint  a  közhangulaton  ez  vagy  az 
a  nemzeti  szenvedély  vesz  erőt.  E  tekintetben  az  1832— 36-iki 
országgyűlés  képez  fordulópontot.  Rajta  már  a  régi  konzervatív- 
aulikus  párttal,  mely  konzervatizmusát  a  középkori  viszony  állan- 
dósításában látta,  a  Széchenyit  követő  reformpárt  mérkőzik,  mely- 
nek vezetői  közt  a  romantikus  Kölcsey  mellett  ott  látjuk  az  új 
liberális  mozgalomnak  idősebb,  humanisztikus-erkölcsi  alapon  álló 
nagyjait:  Deákot,  Wesselényit,  Klauzált,  Bezerédyt.  A  tárgyalások 
központjában  eredetileg  a  Széchenyitől  felvetett  nagy  reformkér- 
dések állanak :  heves  viták  folynak  a  jobbágyság  helyzetének 
javításáról,  az  örökváltságról,  a  Lánchíd  felállításáról,  s  ezzel  kap- 
csolatban a  nemesi  adómentesség  elvéről.  iMindez  csupa  égető 
jJrobléma,  a  Magyar  Parlag  problémája.  De  annál  sajnosabb,  hogy 
végleges  megoldást  egyik  sem  nyert,  mivel  az  országgyűlésen  a 
Széchenyi-féle  reformkérdéseknél  még  sokkal  nagyobb  port  ver- 
nek fel  a  szorosan  vett  szabadelvű  tárgyak,  így  a  vallási  kérdés, 
melynek  során  a  felekezetek  képviselői  ősi  gyűlölséggel  törnek 
egymásra,  meg  a  sajtószabadság  ügye.  Ez  utóbbiról  a  követek 
theoretikusan  és  bőségesen,  de  eredmény  nélkül  szónokolnak, 
mialatt  Kossuth  már  meg  is  valósítá  az  ülésekről  készített  írott 
tudósításaiban.  Hírlapjának  a  vármegyékbe  küldött  példányai  hatal- 
mas terjesztőivé  váltak  a  szabadelvű  hangulatnak  a  vidéki  nemes- 
ség szélesebb  rétegeiben  is. 

Az  1832 — 36-iki  országgyűlés  óta  Széchenyi  csillaga  hanyat- 
lóban van.  A  nemzetet  nem  ő  vezeti  többé,  hanem  a  liberális 
közhangulat.  Konzervatív-reformpontjait,  amennyiben  nem  ellen- 
keznek a  liberális  világfelfogással,  támogatják  és  szívesen  fogad- 
ják még,  de  az  egymásutánt,   melyet   ő   a    magyar   szükségletek 

pontos  felvétele  alapján  szabott  meg,  senki  meg  nem  tartja  többé. 
A  közéleti  cselekvés  nem  a  Magyar  Parlag  szükségleteit,  hanem 
a  nemzeti  szenvedélyeket,  s  a  liberális  hangulat  divatos  követel- 
ményeit akarja  kielégíteni.  Ha  a  harmincas  és  negyvenes  évek 
irodalmában  lapozunk,  azt  hihetnök,  hogy  Magyarországnak  nem 
volt  égetőbb  kérdése,  mint  a  fogházügy  javítása,  s  ennek  kereté- 
ben azon  kérdés,  magánzárkában  foglalkozás  nélkül  vagy  munká- 
val foglalkoztatva  tartassanak-e  a  fegyencek.  Ezen  témákról  egész 
röpirodalmunk  van,  s  végtelen  számú  hírlapcikkünk.  Már  most 
elismerve  a  középkori  fogházviszonyok  és  büntetőbíráskodás 
reformjának  szükségét,  el  kell  egyúttal  ismernünk  azt  is,  hogy 
nemcsak  büntetőbíráskodásunk,  de  egész  jogszolgáltatásunk  is, 
nemcsak  a  foglyok  viszonyai,  de  a  szabadon  járó  becsületes  em- 
berek életviszonyai  is  rászorultak  sürgős  modernizálásra,  amint 
ezt  Széchenyivel  a  nemzet  jobbjai  meg  nem  szűntek  hangoztatni. 
Hogy  azonban  a  foglyokért  nagyobb  eszmecsere  folyt  és  több  és 
gyorsabb  reform  keletkezett,  ennek  a  magában  véve  örvendetes 
dolognak,  de  a  nemzeti  fejlődésbe  beállítva :  anomáliának  egyet- 
len oka  az,  hogy  a  börtönügy  és  büntetötörvénykönyv  javítása 
Beccariának  filantróp  működése  óta  a  liberalizmus  integráns  részét 
tette,  a  liberális  divathoz  tartozott.  A  mozgalom  nem  magyar  föld- 
ből nőtt  ki,  Széchenyit  hidegen  hagyta,  de  annál  inkább  felizgatá 
báró  Eötvös  Józsefnek  ideálisan  érzékeny  kedélyét  s  alkalmat 
adott  Kossuthnak  a  liberalizmus  szívhez  szóló,  érzelmeket  meg- 
mozdító hirdetésére.  Tipikus  liberális  nézetek  áradnak  Kossuth  e 
tárgyú  javaslataiból :  Ceylon,  Sziám,  Jamaika  példáira  hivatkozilc 
és  intézményeket  akar  átültetni  még  csak  készülőfélben  levő 
északamerikai  törvénykönyvekből.  Véletlen  szerencse,  hogy  a 
büntetőtörvénykönyv  készítésénél  Deák  Ferencnek  jutott  leg- 
nagyobb befolyás,  aki  a  liberális  elveket  össze  tudta  egyeztetni 
a  Magyar  Parlag  követelményeivel,  a  történetileg  adott  magyar 
intézményekkel. 

Csak  egy  példa  ez  a  liberális  közhangulat  improvizáló  erejé- 
ről, de  elég  annak  bizonyítására,  hogy  Széchenyi  „hideg  ész" 
politikájának  menetét  végkép  felforgatta  a  szabadelvű  buzgalom. 
Új  témák  sokasága  tódul  elő  és  lepi  el  az  emberek  érdeklődését, 
köztük  —  s  ez  a  tragikus  nemzetünkre  —  éppen  azok,  melyeket 
Széchenyi  mindörökre  távol  akart  tartani  a  magyar  földtől.  A  libe- 
rális diskusszió  központjában  egyszerre  csak  ott  áll  a  nemzetiségi 
és  a  közjogi  kérdés. 


V. 
Nemzetiség  és  liberalizmus. 

Már  említettük,  hogy  a  liberalizmus,  ami  elvi  tartalmát  illeti, 
nem  volt  alávetve  nemzeti  korlátoknak.  A  nagy  racionalisták  gon- 
dolkodásában csak  nagynehezen,  fáradságos  filozófiai  munkával 
lehet  nemzeti  elemeket  találni.  Rousseau  maga,  szíve  belsejében, 
egyetlen  közösséghez  tartozott :  Genf  városához.  A  nemzeti  és 
liberális  eszme  szoros  kapcsolata  tehát  részben  véletlen  történeti 
jelenség:  mindkettő  a  szent-szövetség  nyomása  alatt  fejlődött,  s 
ugyanazon  célt  követve  egyesült  egymással,  —  részben  pedig  a 
liberalizmus  terjeszkedési  módjából  következett.  Mivel  ez  a  töme- 
geknek egyéni  szabadságot  hirdetett  és  természeti  ösztöneiket 
szabadjukra  eresztette,  mi  sem  érthetőbb,  mint  hogy  e  fölszaba- 
dult ösztönök  közül  a  legősibb,  a  primer  tört  elő  legnagyobb  erő- 
vel :  s  ez  a  faji  ösztön,  a  nemzeti  összetartozás  érzése.  Liberaliz- 
mus és  nemzetiség  szövetségében  ez  utóbbi  válik  most  először 
újkori  történetünkben  döntő  politikai  tényezővé,  s  az  új  liberális 
államokban  a  kohézió  szerepét  veszi  át. 

Nálunk  a  nemzetiség  már  a  rendi  világban  felébredt,  vele  a 
liberalizmusnak  kezdettől  fogva  számolnia  kellett.  És  amint  a 
francia  liberalizmus  az  abszolút  monarchiából  francia  nemzetálla- 
mot, a  német  liberalizmus  a  sok  kis  fejedelemségből  egységes 
német  nemzettestet  akart  alkotni,  úgy  tűzte  ki  magának  végcéljául 
a  magyar  liberalizmus,  hogy  a  rendi  országból  magyar  nemzeti 
államot  alkosson  és  azt  betöltse  magyar  nemzetiséggel.  Ehhez 
képest  liberális  korszakunk  egész  folyamán  e  két  elem :  magyar 
nemzetiség  és  liberalizmus  a  legszorosabb  összefüggésben  áll 
egymással,  mindenütt  együttesen  lépnek  fel  és  őket  egymástól 
szétkülönböztetni,  a  legnehezebb  történeti  feladatok  közé  tartozik. 

Magyarországnak  1842-ben  nem  egészen  tizenhárom  milliónyi 
lakosságából  nem  egészen  ötmillió:  4,812.759  volt  magyar;  ezzel 
szemben  lakott  itt  1,600.000  tót,  1,270.000  német,  2,200.000  oláh, 
majdnem  900.000  horvát,  1,200.000  szerb,  440.000  ruthén,  240.000 
zsidó  és  még  több  kisebb  nemzetiség.  E  nem  magyar  népek  a 
rendi  Magyarország  egész  fennállása  idején  békességben  éltek  a 
magyarral.  Nem  azért,  mintha  korábban  magyar  nemzetiség  nem 
létezett  volna,  s  mintha  ez  is  csak  a  napóleoni  korszak  gyömölcse 
lett  volna.  Keletről  idetévedt  testvértelen  nemünk  idegenektől 
körülvéve  kezdettől  fogva  érezte  kifelé  zárt  egységét,  s  történe- 
tünk elfogulatlan  vizsgálatából  kétségtelen  is,  hogy  a  magyarság 
magasabb  társadalmi  osztályait  azonos  nemzeti  érzelmek  és  egy- 
séges műveltség,  az  alacsonyabb  rétegeket  pedig  közös  faji  ön- 
tudat kötötte  össze.  A  nyelvhasználat  tudattalanságából  tehát  nem 
a  tizenkilencedik  században  ébredt  fel  a  nemzet,  még  kevésbé 
annak  politikai  vezető  osztálya,  mely  a  magyar  állam  vezetését 
kezében  tartva,  senkire  rá  nem  erőszakolta  ugyan  nyelvét,  de  azt 
sem  tűrte,  hogy  idegen  nemzetiségűek  vegyék  ki  kezéből  a  hatal- 
mat. Láttuk  már,  hogy  az  ötödfélszázezer  magyar  nemzetiségű 
nemessel  szemben  körülbelül  nyolcvanezer  német  és  oláh  nemes 
volt,  s  tegyük  fel,  valamelyik  uralkodónknak  eszébe  jut  a  magyar- 
ság politikai  hatalmát  idegenek  tömeges  nemesítésével  törni  meg, 
és  200.000  német  és  ugyanannyi  oláh  nemest  alkot,  mihez  neki 
teljes  joga  és  hatalma  volt  a  rendi  alkotmány  szerint,  —  vájjon 
nem  áll-e  ellen  egy  emberként  az  egész  magyar  nemesség  és 
vájjon  nem  faji,  nemzeti  érzés-e  az,  mi  ez  ellenállásra  kénysze- 
ríti? Hisz  akár  idegenek  nemesítéséből  is,  politikai  jogaira  és 
vagyoni  helyzetére  semmi  kár  nem  származott  volna. 

A  rendi  századok  nemzetiségi  képe  tehát  akkép  összegez- 
hető, hogy  volt  ez  országban  egyetlenegy  kifejlődött  nemzetiség, 
mely  kiváltságos  osztálya  által  a  politikai  hatalmat  alkotta  és 
kezében  tartá ;  mellette  élt  itt  több  idegen  népfaj,  a  magyarhoz 
képest  fejletlen  nemzeti  öntudattal,  de  amennyire  voltak  nemzeti 
szükségleteik,  azokat  az  uralkodó  faj  meg  nem  sértette  és  tiszte- 
letben tartá.  Nemzetiségi  viszály  ismeretlen  baj  volt. 

És  most  jön  a  liberalizmus  a  politikai  jogok  kiterjesztésének 
követelésével.  Végrehajtja  ezt  és  behoz  Magyarországra  széles-' 
körű  választási  jogot,  demokrata  kormányszellemet,  mikor  a  nem- 
magyar nemzetiségek  fejlődésüknek  még  csak  kezdetén,  félbarbár 
állapotban  élnek  :  ezzel  a  magyar  nemzet  politikai  szerepének  egy 
csapással    végét    szakítja.    Holott  programmja   Szabadság  és  Ész 

mellett  Nemzetállam,  magyar  nemzeti  állam,  holott  munkásai  és 
hívei  kivétel  nélkül  ezen  halálraszánt  magyar  nemzetnek  tagjai,  a 
magyar  kiváltságos  rendi  osztály  fiai.  Ez  az  a  tragikus  konfliktus, 
melybe  a  liberalizmus  dönté  magyar  híveit  mindjárt  az  első  és 
legfontosabb  lépésnél.  Gondoljuk  meg  a  körülményeket,  melyek 
között  a  liberális  vezetőknek  a  válaszúton  határozniok  kellett. 
A  földet  őseik  szerezték  meg,  rajta  a  magyar  államot  ők  alapí- 
tották és  védelmezték  vérük  hullásával  tatár-török-német  ellen ;  e 
területen  évszázadok  óta  magyar  kultúra  élt,  minden  név,  mely 
az  idők  ködén  át  még  kibetűzhető,  magyar  volt  és  magyarnak 
vallotta  magát;  az  állam  latin  öltözetben  is  magyar,  egész  szer- 
vezetében magyar  vér  lüktet,  s  most  az  ő  feladatuk,  az  unokák 
átkos  munkája  legyen  a  liberális  elv  keresztülvitelével  a  multat 
megszakítani,  s  az  országot  kivenni  saját  fajtájuk  kezéből?  És  ez 
a  sors  érje  éppen  azon  nemzedéket,  mely  saját  javát,  emberileg 
érthető  önzését  félretéve  síkra  száll  az  elnyomottakért,  s  emberi 
jogokat  hozva  magához  emeli  lelkes  öleléssel  nemzetiségi  különb- 
ség nélkül  az  ország  m'nden  lakosát !  A  liberalizmus  hívei  kisebb- 
séget alkottak  e  hazában,  számuk  a  magyar  nemesség  egy  töre- 
dékére korlátozódott,  s  'éppen  ez  az  ideális  lendületű  csapat 
legyen  az,  mely  az  ország  népeinek  szabadságot  ajándékozva, 
saját  faján  jogfosztást  kövessen  el  ?  Ez  legyen  a  jutalom  azért, 
hogy  saját  jogai  feláldozásával  embertársai  millióit  segíti  ember- 
sorba ?  Ha  van  bennünk  egy  csöppnyi  méltányosság  és  történeti 
érzék,  mellyel  idegen  helyzetekbe  tudjuk  magunkat  képzelni,  úgy 
a  liberális  nemzedéktől  ilyen  áldozatot  nem  követelhetünk. 

A  vázolt  körülményekből  érthető,  hogy  a  liberalizmus  és 
nemzetiség  ezen  konfliktusában  ez  utóbbinak  kellett  győzedel- 
meskednie. Aktuálissá  a  dolgot  a  nyelvkérdés  tette  akkor,  midőn 
a  harmincas  évek  folyamán  a  liberális  közvéleménynek  sikerült  a 
latin  nyelv  híveit  elhallgattatni  és  a  latin  helyébe  az  ország  köz- 
igazgatásának különböző  ágaiba  hivatalos  államnyelv  g^'anánt  a 
magyart  behozni.  A  horvátok  már  az  1825-iki  országgyűlésen  fel- 
állottak s  követelték  azon  esetre,  ha  az  anyaország  nyelve  latin 
helyett  magyar  •  lesz,  hogy  ők  a  latint  továbbra  is  megtarthas- 
sák. Példájukat  követték  a  tótok,  kiknek  az  országg>'ülésen 
nem  lévén  külön  képviseletük,  egyenesen  a  királynál  panaszkodtak 
a  magyaroknak  főként  azon  törekvései  ellen,  hogy  a  lutheránus 
egyház  nyelvévé    a  tót   és  német    kizárásával  a  magyar  tétessék- 

A  liberális  irány  a  nemzetiségek  ez  óhajával  szemben  eluta- 
sító álláspontot  foglalt  el.  A  közhangulatot  híven  fejezte  ki  Kossuth 

Lajos  a  maga  elragadó  modorában,  válaszolván  azon  kérdésre, 
mely  élő  nyelv  lépjen  a  latin  helyébe :  „Minő  országról  vagyon 
itt  szó,  és  kié  a  hon,  amelyről  szó  vagyon  ?  Felelet :  Magyar- 
országról van  szó,  s  a  hon,  amelyről  szó  vagyon,  a  magyaroké. 
E  szóban  fekszik  a  kérdés  kulcsa.  A  magyar  nem  áll  hontalanul 
a  Kárpát  bércein,  hogy  fegyverével  utódainak  hont  szerezzen  ; 
egy  ezredévnek  históriai  joga  avatá  fel  őt  az  európai  nemzet- 
családba ;  s  a  honban  nem  lehet,  egyetlenegy  teremtett  lélek  sem 
lehet,  ki  azt,  hogy  e  hon  felett  a  magyar  szent  korona  felsősége 
leng,  honárulás  és  hűtlenség  nélkül  kétségbe  hozni  merészelhetné ; 
ha  ez  így  van,  a  föltett  kérdés  is  döntve  van,  s  bizonnyal  a  kép- 
telenségnél is  nagyobb  képtelenség  arról  ábrándozni,  hogy  Magyar- 
honban a  közigazgatási  nyelv  nem  a  most  érintett  szempontból, 
hanem  philologiai  becsméregetés,  vagy  etymologicus  búvárkodások, 
avagy  ki  tudná  minő  milleniumi  szemkápráztatások  igényei  szerint 
választassék,  s  nemcsak  képtelenség,  hanem  jogtalanság  s  bün 
volna  Magyarhonban  a  magyar  nemzet  históriai  joga  ellenében 
akármi  nás  érdekeket,  jogot  követelő  hatalom  gyanánt  felállítani ; 
mintha  bizony  az,  hogy  a  magyarok  földje  kit  ural,  még  be  nem 
végzett  tény,  még  meg  nem  oldott  csomó,  avagy  vitatható  kérdés 
lehetne.  Nem,  nem !  legyen  éjszakon  avagy  keleten,  de  azon 
sáskaseregnek  még  teremni  kell,  mely  a  magyarnak  fennragyogó 
napját  örök  homályba  boríthassa;  addig  pedig,  míg  dalnokunk 
szavai  szerint  „Él  magyar,  áll  Buda  még!"  addig  Magyarhonban 
a  közigazgatás,  vagyis  közélet  nyelve,  élő  nyelvek  közül  más 
soha  nem  lehet,  mint  magyar."  ^ 

Egy  évezrednek  históriai  joga,  a  magyar  nemzet  históriai* 
joga  az,  amelyre  Kossuth  érvelését  alapítja.  Holott  a  históriai 
jogoknak  nincs  nagyobb  ellenségük,  mint  a  liberalizmus,  holott  a 
század  nagy  küzdelm'^  a  történeti  jogokra  támaszkodó  Tekintély 
és  az  emberi  természetből  kikövetkeztetett  szabadság  közt  folyik, 
s  Kossuth,  mint  tudjuk,  a  közélet  minden  egyéb  terén  elszánt 
bajnoka  a  szabadságnak  a  Tekintély  ellen.  A  történeti  jogra  hivat- 
kozva kétségbe  nem  vonhatólag  engedményeket  tesz  a  históriai 
magyarságnak,  állam-  és  nemzetkoncepciónak,  meJy  évszázadokon 
át  fejlődött  ki,  s  melynek  egyébként  elvi  ellensége,  bukásának 
előkészítője.  De  a  liberális  elv  nemcsak  a  históriai  jog  dolgában 
szorult  háttérbe  a  nemzeti  szellem  nyomása  alatt.  Kossuth  a  his- 
tóriai jogból  bátran  levonja  következtetéseit. 

1  Az  1842.  Pesti   Hírlap  160.    számából,  Kossuth  Lajos  Iratai  12.  kötet, 
336-337.  J. 

„Természetes  következtetés  pedig,  —  mondja  tovább  — 
hogyha  a  magyar  közigazgatási  nyelv,  a  közélet  minden  ágának, 
mindennek,  ami  polgári  értelemben  véve  actus  publicus,  magyar- 
nak kell  lennie;  s  a  köznevelésnek  épp  úgy,  amint  eddig  latin 
alapra  volt  fektetve,  magyar  alapra  kell  építtetnie,  mert  minden, 
ki  e  honban  lakik,  joggal  megkívánhatja,  hogy  a  közélet  cselek- 
vényeire képesíttessék."  A  históriai  jogból  tehát  egyrészt  a  köz- 
igazgatás, másrészt  a  közoktatás  magyar  nyelve  következik.  Az 
elsőt  illetőleg  hivatkozik  a  rendi  országgyűlések,  főként  az  1790— 
1791-ikinek  rendelkezéseire,  s  kimondja,  hogy  „ezen  sarkalatos 
törvények  útmutatása  szerint  semmit,  mint  a  jogot,  de  mindent, 
ami  jog,  a  jogot  egészen,  csorbítatlanul  kívánni  a  nemzetnek 
kötelessége."  ,, Ennél  kevesebbet  tenni  gyávaság,  többet  paran- 
csolni zsarnokság;  miránk  nézve  mindkettő  öngyilkolás  volna." 
Ezen  jogot  pedig  törvény  által  kell  biztosítani,  melyben  kijelent- 
jük, hogy  a  „magyar  törvényhozás  az  ország  idegen  ajkú  lakosait 
nyelvöktől  megfosztani  nemcsak  soha  nem  szándékozott,  de  sőt 
elismeri,  miképen  a  magánélet  nyelvviszonyaiba  törvény  által 
kényszerítőleg  beavatkozni  jogtalanság  volna,  másrészről  azonban 
joga  van  megkívánni,  hogy  Magyarországon  a  közigazgatás,  akár 
polgári,  akár  egyházi  legyen  az.  úgy  a  törvényhozás,  mint  a  tör- 
vényvégrehajtás, kormányzás,  igazságszolgáltatás,  közbátorság, 
rendőrség,  egyenes  és  mellékes  adók,  s  közgazdaság  körében 
magyar  legyen."  Az  állandó  izgatott  vitáknak  oly  törvénnyel 
óhajtja  tehát  egyszersmindenko^ra  végüket  szakítani,  mely  „e  tárgy- 
ban végső  és  parancsoló  rendszabály  legyen,  s  mint  ilyen,  a 
közigazgatás  minden  ágaiba  annyira  behozza  a  magyar  nyelvet, 
hogy  mindennek  érvényességére,  amit  akármi  néven  nevezett 
köztisztviselő,  hivatalosan  mint  actus  publicust  kiszolgáltat,  iro- 
mányi  nyelvül  a  magyar  okvetlenül  megkívántassék." 

Nem  kevésbé  világos  követelményeket  állít  fel  Kossuth  a 
közoktatási  nyelv  dolgában,  melyet  szerinte  sokáig  elhanyagol- 
tunk, s  „legfőbb  ideje,  hogy  a  mulasztás  helyrehozassék,  mi 
annyival  könnyebben  megtörténhetik,  mivel  a  hazafi  szívnek  örö- 
mére válik  tanúságot  tehetni,  hogy  e  részben  tanítók,  iskolai 
kormányok  s  egyesek  buzgósága  által  már  igen  sok  előkészítő 
lépés  történt" ;  ezek  tekintetbevételével  óhajtja,  hogy  „hazánkban 
közoktatási  nyelvvé  a  latin  helyébe  haladéktalanul  a  magyar 
nyelv  tétessék.  Ami  pedig  a  falusi  népiskolákat  illeti :  miután  a 
a  státusnak  kötelességében  áll  gondoskodni,  hogy  az  ország  köz- 
igazgatási   nyelvét    megtanulhatni    mindenkinek    alkalma    legyen : 

szükségesnek    tartanok     azon     intézkedést,    hogy     a      magyar 
nyelv  minden  falusi  tanodában  is  okv^etlenül  gondosan  taníttassék.,,  ^ 

Összefoglalva  a  históriai  jogrend  ezen  következéseit:  a  libe- 
ralizmus embere  a  történeti  jog  alapján  követeli,  hogy  hivatalos 
nyelvvé  a  legfelsőbb  hatóságokon  kezdve  le  egészen  az  aláren- 
delt közigazgatási,  rendőri,  pénzügyi  és  gazdasági  szervekig  a 
magyar  tétessék,  hasonlóképen  az  iskolákban  is,  kivéve  a  falusi 
népiskolát,  melyekben  azonban  a  község  nyelve  mellett  a  magyar 
mindenütt  „gondosan''  taníttassék.  Mindezt  törvény  mondja  ki, 
végszó  és  parancsoló  rendszabályként,  hogy  a  nemzetiségi  viták- 
nak egyszersmindenkorra  végük  legyen.  Elég  e  kívánságokat 
elolvasni,  hogy  antiliberális  tartalmuk  rögtön  szemünkbe  ütközzék. 
Törvényhozási  intézkedést  követel  akkor,  midőn  az  ország  lakos- 
ságának több  mint  fele,  ha  a  liberális  Népfölség  és  demokrata 
ideák  értelmében  megkérdeztetnék,  kétségtelenül  egészen  más- 
ként határozna,  mint  ahogy  a  liberális  politikusok  kívánják  és 
elvárják.  Azaz  e  törvényhozási  intézkedés  csakis  a  liberális  elvek 
megsértése,  a  választói  és  általában  politikai  jog  korlátozása, 
esetleg  csak  octroy  árán  érhető  el.  Elismerjük,  liberálisaink  nem 
így  látták  a  dolgokat,  de  hogy  követelésükben  ez  rejtőzött,  azt 
Széchenyi,  idézett  akadémiai  beszédében,  egészen  világosan  fel- 
ismerte. 'A  liberalizmus  a  nemzeti  ideál  érdekében  kényszerhez 
nyúlt  az  emberi  jogok  oly  végtelenül  fontos,  életbevágó  terén, 
minő  a  nyelvkérdés  közigazgatásban  és  közoktatásban   egyaránt^. 

Pedig  Kossuth  és  vele  az  egész  liberális  közvélemény  szí- 
vük mélyéig  meg  valának  győződve,  hogy  követelésük  a  legtisz- 
tább liberális  tanokból  logikusan  következik  és  hogy  egyebet  nem 
követelnek,  mint  amit  nagy  mintaképeik,  a  francia,  angol,  német, 
olasz  államférfiak  saját  hazájukban  természetes,  magától  értetődő 
dolognak  tartanak.  Jóhiszeműségükhöz  kétség  nem  fér,  követelé- 
seiket optikai  csalódás  folytán  állították  fel,  amely  csalódás  viszont 
legbensőbb  liberális  meggyőződésük  produktuma,  azon  liberális 
alapelvé,  —  hozzátehetjük  :  szerintünk  tévhité  —  mintha  Szabad 
ság  és  Ész  az  emberi  dolgok  rendezésében  mindenható  mozgató 
volnának.  Kossuth  és  a  liberális  irányzat  magyarrá  akarta  tenn 
a  közigazgatás  és  közoktatás  nyelvét,  tekintet  nélkül  az  ország 
lakosságának  több  mint  felére,  mivel  a  magyar  és  nem-magyar 
nemzetiségek  állapotának  összevetéséből  azon  meggyőződésre 
jutott,  hogy  Szabadság  és  Ész  uralma   egyedül    a   fejlettebb   ma- 

1  Kossuth  id.  m,  410—412.  lap,  a  Pesti  Hirlap    1842.  évi    183.  számából. 

gyár  nemzetiség  égisze  alatt  fejlődhetik  ki  és  hogy  Szabadság  és 
Ész  uralkodása  alatt  az  idegen  nemzetiségek  maguktól,  erőszak 
nélkül  át  fognak  hasonulni  a  liberális  ideák  képviselőjéhez,  a 
magyarhoz.  Végső  konzekvenciában  ők  a  liberális  eszméknek 
olyan  hatalmat  tulajdonítottak,  mely  fejletlen  nemzetiségek  konsti- 
tucióját  megváltoztatja,  illetőleg  azoknak  tagjait  tömegesen  be- 
olvasztja a  magasabb  rendű,  liberális  kultúrába. 

Hogy  a  nyelvkérdésben  ez  az  optikai  csalódás,  a  liberális 
eszmék  hatalmának  ma  már  alig  megfogható  túlbecsülése  volt  a 
döntő,  nem  pedig  nemzeti  türelmetlenség  vagy  uralkodási  vágy, 
ezt  legjobban  bizonyíthatjuk  báró  Wesselényi  Miklós  nemzetiségi 
nézeteivel.  Tudjuk  róla,  hogy  ö  az  ideális  nemes,  a  valódi  lovag, 
kitől  nemtelenség  és  méltánytalanság,  másoknak  megrövidítése 
még  gondolatban  is  távol  áll.  Véleményét  mindig  bátran  kimondja, 
véleménye  pedig  elvhü  liberális  gondolkodásból  fakad.  Nézete 
szerint  az  egész  magyar  történet  nem  egyéb,  mint  népelnyomás, 
még  pedig  két  alakban  :  egyrészt  a  magyar  jobbágyoknak,  más- 
részt a  nem-magyar  nemzetiségeknek  szolgaságban  tartása.  Libe- 
rális ideológiája  a  „népelnyomás"  rajzánál  meghatóan  naiv,  de 
egyúttal  szívből  jövően  őszinte.  Megrója  a  honfoglaló  ősöket, 
hogy  letelepedésüket  azzal  kezdték,  hogy  a  magyarság  egy  részét 
jobbágysorba  taszították,  a  nem-magyarokat  pedig  a  „fegyver 
vad  jogán"  vetették  szolgaságba.  Mennyivel  jobb  lett  volna,  mind- 
járt az  egész  népességet,  magyar  és  nem-magyar  jobbágyokat 
egyenlő  polgári  jogokban  részesíteni,  így  most  háromszázezer 
nemes  helyett  15  millió  szabad  alkotna  egy  izmos  testet,  s  „minő 
magas  fokra  hágott  volna  értelmi  s  anyagi  kifejlődése  honunknak! 
hol  állana  Európa  nemzetei  családjában!"^  Amennyire  lelkes  és 
hazafias,  annyira  észszerütlen  kívánság :  a  honfoglaló  ősök  csak 
akkor  tehettek  volna  neki  eleget,  ha  fiatal  korukat  a  racionaliz- 
mus iskolájában,  Rousseau  hallgatásával  töltötték  volna.  Annyi 
azonban  bizonyos,  hogy  Wesselényi  nem  kíméli  önszeretetünket, 
a  „dicső  nemzeti  multat",  sőt  jelenünket  sem,  amikor  honfitársait 
a  „betyáros  magyarság"  levetésére  buzdítja.  Tehát  őt  nemzeti  el- 
vakultsággal, az  idegen  népek  elleni  gyűlölettel  rosszakarat  sem 
vádolhatja  meg.  És  mégis  körülbelül  ugyanazt  kívánja  nyelv  dol- 
gában, amit  Kossuth  és  a  közvélemény:  közigazgatás  nyelve, 
horvát  és  sziavon  megyéket  kivéve,    magyar  legyen,  közoktatásé 

•  Ez  és  Wesselényi  többi  nézete  a  nemzetiségi    kérdésről    híres  müvé- 
ben :  Szózat  a  magyar  és  szláv  nemzetiség  ügyében.  Lipcse  1843. 

szintén ;  népiskolákban  az  oktatási  nyelv,  kisdedóvókban  az  érint- 
kezés nyelve  hasonlóképen  magyar  legyen,  ehhez  képest  minden 
tanító-  és  tanártól,  paptól  és  lelkésztől  megkövetelendő  a  magyar 
nyelv  ismerete.  Azaz  Wesselényi,  ki  elképzelt,  meg  sem  történt 
elnyomásokért  is  ostorozza  faját,  most  maga  is  a  kényszer,  tör- 
vényhozási parancs  útjára  lép  és  látszólag  búcsút  mond  a  liberális 
Szabadságnak. 

De  csak  látszólag.  Az  optikai  csalódás  eredete  az  ő  történet- 
filozófiájából tökéletesen  megvilágosodik.  A  középkori  „elnyomásra" 
jött  végül  a  francia  forradalom,  s  vele  a  jobb  kor,  melynek  szel- 
leme alkotmány  és  nemzetiség.  E  kettő  együtt :  „terjedt  és  ter- 
jedő civilizáció",  mely  az  „úgynevezett  szabad  szellemű  vagy 
liberális  pártnak  törekvése'',  tehát  nem  iázbetegség,  agyrém  vagy 
teória,  hanem  pozitív  irány,  mely  egyedül  emelheti  az  embereket 
értelmi  és  erkölcsi  magaslatra.  A  liberalizmus  mindenkinek  tiszteli 
veleszületett  jogait,  mindenkiben  embert  lát  és  tudja,  hogy  annál 
biztosabb  a  jog,  minél  többen  osztozkodnak  benne.  Tehát  Magyar- 
országot az  évszázados  elnyomástól  egyedül  a  liberális  irány 
mentheti  meg  azáltal,  hogy  megadatnak  az  ország  minden  lako- 
sának, rendi  és  nemzetiségi  különbségek  nélkül,  a  polgári  jogok. 
Ennek  pedig  valóban  itt  a  legfőbb  ideje,  mert  a  középkori  elnyo- 
másban sinylő  szláv  népek,  úgy  Magyarországon,  mint  Ausztriá- 
ban, ha  sürgősen  fel  nem  szabadíttatnak,  áldozatai  lesznek  az 
orosz  propagandának,  a  pánszlávizmus  kitárt  karjaiba  vetik  magu- 
kat. Az  „éjszaki  kolosszus"  az,  mitől  Wesselényi,  s  vele  a  liberá- 
lis kor  leginkább  tart,  ennek  csábításaitól  a  monarchiát  a  szláv 
népek  fölszabadítása  mentheti  meg  föderalisztikus  államszervezet 
útján,  melynek  tervét  Wesselényi,  Palackyhoz  sokban  hasonlóan 
közli.  Míg  azonban  Palacky  a  magyar  királyságot  is  szétbontaná 
föderatív  államokra,  addig  Wesselényi  szerint  a  történeti  Magyar- 
ország együtt  tartandó,  mint  az  egész  monarchiának  legfontosabb 
alkatrésze.  Mert  a  magyar  műveltségnek  és  magyar  liberalizmus- 
nak lesz  feladata,  szabadság  és  művelődés  közlése  által,  a  mon- 
archia szláv  népeivel  a  föderációt  megkedveltetni ;  a  magyar  mű- 
veltség és  szabadság  emelése  tehát  a  monarchiának  létérdeke, 
annak  terjesztéséért  mindent  meg  kell  tennie.  Látható  tehát,  hogy 
Wesselényi  a  liberális  műveltségnek  olyan  erőt  tulajdonít,  mely 
faji  különbségeken,  nemzetiségi  válaszfalakon  is  áthatol,  s  az  ala- 
csonyabb műveltségű  idegen  népfajt,  mellyel  liberális  műveltsé- 
get és  szabadságot  közöl,  állandólag,  s  ami  fő,  béke  műveivel, 
erőszak  nélkül,  hozzácsatolja  a  magasabb  kultúrához. 

A  liberális  közfelfogás  szerint  a  magyar  műveltségben,  ha 
és  ameddig  liberális,  tényleg  megtalálható  ez  a  misztikus  erő. 
Elég  lesz  az  országban  a  magyar  liberalizmust  proklamálni,  s 
annak  kétségtelen  áldásait  a  félbarbár  népfajok  körében  magyar 
közigazgatás  és  közoktatás  eszközeivel  elterjeszteni :  máris  boldog 
lesz  nemcsak  a  magyar,  de  az  idegen  nemzetiség  is.  A  hit,  mely 
ezeket  állítja  és  politikai  alapelvvé  teszi  meg,  kétségtelenül  tév- 
hit, de  erős  hit :  bizonyítéka  azon  színtiszta  becsületességnek, 
mellyel  magyarjaink  a  nyugatról  beszármazott  eszméket  magukévá 
tették  és,  mintha  csak  szentírás  igéi  volnának,  betű  szerint  alkal- 
mazták. De  bizonyítja  egyúttal  a  nyugati  liberalizmus  mechanikus 
felfogását  az  emberi  lélekről  és  annak  szükségleteiről.  Mintha  az 
ember  fel  tudna  emelkedni  Szabadság  és  Ész  fokára  anélkül, 
hogy  legprimérebb  ösztöneinek,  a  faji  összetartozás  érzéseinek 
eleget  tenne !  Mintha  a  politikai  szabadság  kielégítene  valakit, 
akinek  gyermekeit  már  a  népiskolában  idegen  nyelven  tanítják! 
Mintha  ez  a  valaki  meg  volna  hatva  és  hálát  érezne  az  idegen 
nyelvű  hivatalnok  iránt,  mivel  az  neki  emberi  jogokat,  de  idegen 
nyelven  prédikál !  Valóban,  Szabadság  és  Ész  ideáinak  csodálatos 
túlbecsülése,  s  egyúttal  az  egyszerű  lelkek  szükségleteinek  félre- 
ismerése volt  az  alapja  az  optikai  csalódásnak,  melynek  liberális 
államférfiaink  áldozatául  estek.  Erősen  hitték,  hogy  Szabadság  és 
Ész.  minden  nemzetnél,  a  fejlődés  bármely  fokán  csodákat  művel- 
het, s  nem  hittek  Széchenyinek,  mikor  ez  a  nemzetek  életkoráról 
beszélve  kimutatta,  hogy  egyiknek  ez  jó  és  hasznos,  ekkor,  más- 
Jíor  pedig  más  és  hogy  általános  panacea  az  emberi  viszonyok 
rendezésére  nem  létezik.  Széchenyi  ezen  nézeteit  Kossuth  a  leg- 
hevesebb támadásokban  részesíti,  elnevezte  szóvirágnak,  melytől 
tartózkodni  kell ;  nép  nem  lesz  sem  vén,  sem  fiatal,  hanem  mind- 
egyik egyformán  haladhat  a  perfektibilitas  felé,  melyet  ö,  Kossuth, 
végtelennek  tart.^  És  míg  Széchenyi  a  halhatatlan  lelket  minden 
földi  dolognál  magasabbra  becsülve,  művelését  és  nevelését  egye- 
dül lelki,  szellemi  eszközökkel  tartja  lehetőnek,  addig  Kossuth  és 
a  liberális  irány  külsőleges    eszközökbe    helyezi    bizalmát,    s    azt 

\  hiszi,  hogy  a  magyar  nemzetiség  terjedése  politikai  jogegyenlőség 
és  közigazgatásban  kirekesztőleg  uralkodó  magyar  nyelv,  mi  több: 
az  iskola  útján  biztosítható.   Mindjárt   második  „Pesti  Hírlap"-beli 

"  cikkében  panaszkodik,  hogy  az  idegen  nemzetiségűek  nem  tanul- 

1  Ez  ellentétet  megállapítá  már  báró  Kemény  Zsigmond  Széchenyi- 
tanulmányában, id.  Összes  Müvei,  IX.  kötet  203—207.  1. 

nak  eléggé  magyarul,  mivel  szemben  „a  magyar  nemzetiséget 
minden  törvényes  és  méltányos  úton,  s  különösen  iskolamesterek 
serkentésével  (itt  kevéssel  nagy  hasznot  tehetni)  terjesztendönek 
vélnök".*  A  liberalizmus  primitív  racionalista  álláspontján  tényleg 
elhitte,  hogy  a  nemzeti  és  kultúrprobléma  ily  egyszerű  eszközök- 
keh  pár  órás  nyelvtanítással,  iskolamesterek  külön  jutalmazásával 
megoldható,  mert  a  nemzetiségnek  gyökereiről,  melyek  az  emberi 
lélek  mélységeiben  s  távoli  századok  homályában,  ki  nem  derít- 
hető, de  hatásukban  folyton  szemlélhető  faji  törvényekben  kapasz- 
kodnak, halvány  sejtelme  sem  volt.  Mennyivel  mélyebb  belátást 
tanúsított  a  nemzeti  talaj  embere,  Széchenyi,  mikor  a  nyelvmes- 
terek magyarosító  hatását  kereken  tagadva,  gúnyja  nyilait  szórta 
azokra,  kik  „magyarul  csevegni"  akarják  a  világot  tanítani. 

Voltak  a  liberalizmus  hívei  közt  is,  kik  Széchenyihez  hason- 
lóan az  anyaföld  talaján  állva,  nem  osztoztak  Kossuth  illúzióiban. 
Így  Deák  Ferenc,  ki  Zalavármegye  közgyűlésén  1843-ban  fel- 
emelte szavát  azon  javaslat  ellen,  hogy  a  szabad  királyi  városok- 
nak ne  legyen  szabad  német  nyelven  tanácskozniuk.  Figyelmez- 
tette a  vármegye  közönségét,  hogy  a  magyar  nyelvet  törvényes 
határidő  kitűzése  által  nem  lehet  terjeszteni.  „Anyai  nyelvünk 
megtanulása  s  művelése  igen  nehéz.  Vegyük  fel  például  megyénk- 
ben a  muraközi  járást.  Itt  a  vármegye,  itt  a  földesuraság  félszá- 
zad óta  a  legcélszerűbb  eszközökkel  kívánja  maiglan  a  magyar 
nyelvet  horvát  lakosaink  közt  terjeszteni ;  magyar  iskolamestereket 
rendel  oktatókul,  de  kérdem  a  muraközi  járás  tisztviselőit,  tudnak-e 
már  ott  magyarul?"  —  mire  egyhangú  lőn  a  válasz:  Nem  tudnak.^ 

A  haza  bölcsének  nyugodt,  férfiasan  komoly  pillantását  nem 
zavarták  elvi  ábrándok,  érzelmi  illúziók,  a  tömeg  azonban.  Deákot 
megtapsolván,  de  meg  nem  hallgatván,  Széchenyitől  felháborodás- 
sal elfordulván,  átengedte  magát  nyelvterjesztő  illúzióinak  annál 
inkább,  mivel  a  nyelvkérdést  illető  pozitív  javaslattal  sem  Szé- 
chenyi, sem  Deák  nem  lépett  fel.  Alig  négy  évvel  Széchenyi  aka- 
démiai beszédére,  ugyanazon  előkelő  helyről  jelenti  ki  Bajza  József, 
kit  úgy  látszik  kitűnő  formaérzéke  predestinált  a  liberális  tömeg- 
hangulat összesűrítésére  és  magisztrális  kifejezésére,  hogy  a 
nyelv    ápolása     még     mindig    elégtelen.''     Bár    a     nyelv     iránti 


1  Kossuth  Iratai,  V^.  kötet,  9.  1. 

-  Deák  Ferenc  beszédei,  összegyűjtötte  Kónyi  Manó  I.  kötet,  528.  1. 
3  Akadémiai  beszéde  1848-ban    Nemzetiség  és    nyelv    címen,    Bajza   id. 
kiadás  IV.  kötet,  210-233.  1. 

buzgalom  nagy,  mégis  igen  soknak  gondolkodása  és  érzelme 
gyökerestől  meg  van  romolva.  Megrontá  pedig  az  idegen 
kultúra,  főként  a  német  nyelv,  melytől  tartózkodást  ajánl.  A  két 
Kisfaludynak  szemére  hányja,  hogy  németül  leveleztek,  Szé- 
chenyinek, hogy  németül  társalog.  A  német  műveltség  veszé- 
lyes, mert  magasabb  a  magyarnál,  csábító,  mert  közel  van, 
ezért  ki  kell  zárnunk,  a  fiatalok  csak  magyarul  tanuljanak.  Bajza 
itt  nemzeti  elzárkózást  ajánl,  mi  kétségtelenül,  bár  öntudatlanul, 
az  önbizalom  hiánya  és  pozitíve  is  szükségtelen,  mert  ha  Kazinczy 
idejében  nem  ártott  idegen  nyelvtudás,  még  kevésbé  árthatott 
most,  a  nemzetiség  fejlettebb  állapotában.  Az  elzárkózás  pedig  a 
magyar  nemzetiségnek  végletes,  szenvedéllyé  magasuló  kultuszá- 
val párosul.  ^Becsüljük  meg  magunkat,  legyünk  büszkék,  hogy 
magyarok  vagyunk,  tagjai  Isten  egyetlen  népének  Európában,  és 
egyetlennek  talán  a  földtekén,  eme  testvértelen  Phönixnek,  mely 
csak  önmagából  nyerhet  életet,  mely  annyi  balszerencse  közt 
ezredéven  át  magát  s  szabadsága  nagy  részét  fenn  bírta  tartani, 
oly  nemzet,  melynek  tündöklő  múltja  volt  és  nagy  jövendője  lehet. 
Ily  nemzetnek,  melyben  századok  vészeivel  megküzdött  s  edzett 
erő  volt  és  van,  az  emberiség  ügyéért  s  érdekében  is  fenn  kell 
maradni,  s  ily  nemzet  tagja  lenni  becsület."  Minő  mérhetetlen 
különbség  nemzetiségünk  feladata  és  hivatása  felfogásában  ezen 
hangulat  és  a  Berzsenyi,  Kölcsey,  Széchenyié  között !  Ott  a  rom- 
lásnak indult  magyar,  a  Himnusznak  jajkiáltása  a  büntető  s  könyö- 
rülő nagy  Istenhez,  az  önfegyelmezés,  erkölcsi  megigazulás  szi- 
gorú követelményei,  —  itt,  alig  tíz  évre  rá,  szélsőségesen  biza- 
'•}  kodó  hangulat  a  jövőben,  mely  „Isten  egyetlen  népére"  csak  tün- 
í;  döklő  lehet  és  erős  meggyőződés,  hogy  magyarnak  lenni  büszke- 
•I  ség  és  becsület.  Ebből  a  hangulatból  tekinthetjük  át  a  liberális 
illúzió  egész  kiterjedését.  Mi  sem  tartatott  természetesbnek,  mint 
hogy  a  polgári  jogokkal  úri  bőkezűséggel  megajándékozott  idegen 
népfajok  sietni  fognak  e  büszkeségből  s  becsületből  részt  kérni  s 
magyarrá  átalakulni. 

Hogy  azonban  ilyen  hangulat  mellett  a  nemzetiségi  kérdé- 
seket, melyek  a  latin  nyelv  elhagyása  folytán  merültek  fel,  nem 
lehetett  végleges,  minden  érdekelt  felet  megnyugtató  módon  elin- 
tézni, ez  is  természetes.  De  ki  kell  emelnünk,  hogy  az  izzó  nem- 
zeti hangulatban  sem  jött  létre  semmi  oly  intézkedés,  mely  a  nem- 
magyar népek  érdekeit  valósággal  sértette  volna.  Áll  pedig  ez  mai 
szempontból  is,  midőn  a  nemzetiség  érdekkörét  szélesebben  von- 
juk meg,  mint  azon  jogkör  volt,    melyet  a   nem-magyar   nemzeti- 

ségek  fejlettségük  akkori  kezdetleges  fokán  maguknak  vindikáltak. 
Kivéve  az  1840:  VI.  törvénycikk  8.  pontját,  mely  a  lelkészektől 
vallásbeli  különbség  nélkül  megköveteli  a  magyar  nyelv  bírását, 
továbbá  az  1844:11.  t.-c.  9.  pontját,  melyben  a  király  biztosítja  a 
rendeket,  hogy  rendeléseket  tett,  melyek  szerint  az  ország  hatá- 
rain belől  az  iskolákban  magyar  legyen  a  közoktatási  nyelv,  egyetlen- 
egy intézkedés  sincs  törvényhozásunkban,  mely  a  nem-magyar 
népfaiok  legszélesebb  értelemben  vett  nemzeti  autonómiájával  bár- 
mikép is  ellenkezésben  volna.  A  két  említett  pont  pedig  végre- 
hajtatlan,  papirostörvény  maradt,  miattuk  egyetlen  lelkész  vagy 
tanító  sem  veszté  állását,  sőt  egy  rossz  szót  sem  kapott.^  A  reform- 
országgyűlések nyelvtörvényei  (1830:  VIII,  1836:111,  1840 :  VI, 
1^44 :  II)  fokozatosan  kimondják,  hogy  az  országgyűlési  tárgyalá- 
sok, törvények,  központi  hivatalok,  törvényszékek  és  szentszékek 
nyelve  magyar  lesz,  a  horvátoknak  pedig  hat  év  engedtetik,  hogy 
a  magyar  diétán  magyarul  beszéljenek.  Egyéb  semmi ;  nemzeti 
elnyomásnak,  idegen  népfajok  üldözésének  nyoma  sincs  e  pozitív 
rendelkezésekben,  melyek  csak  azt  szabják  meg,  mi  a  latin  nyelv 
kétségtelen  szükséggé  vált  eltávolítása  után  Magyarországon,  a 
magyar  faj  politikai  és  művelődési  fejlettségénél  fogva  természe- 
tes volt.  A  pro  és  kontrát,  tettekben  nyilatkozó  tökéletes  ártatlan- 
ságunkat, szavakban  és  hangulatban  mutatkozó  eszélyhiányunkat 
bölcsen  mérlegeli  49-nek  liberális  kultuszminisztere,  Horváth  Mihály, 
kinek  szavait-  befejezésül  legyen  szabad  itt  közölnünk:  „Nem  lehet 
ugyan  tagadni,  hogy  a  magyar  nyelvnek  a  deák  helyébe  közigaz- 
gatási szervvé  iktatása  által  a  magyarság  oly  előnyt  nyert  a  más 
ajkú  országlakosok  felett,  minővel  nem  bírt  azelőtt.  De  ha  már  a 
holt  latin  helyét  valahára  élő  nyelvnek  kellett  elfoglalni,  minek 
szükségét  elvitatni  józanon  nem  lehet :  vájjon  az  országlakosok 
melyik  fajának  nyelve  igényelhette  ezen  előnyt,  ha  nem  azon 
fajé,  mely  ezen  országnak  ezer  év  előtt  létet  s  nevet  adván,  azt 
annyi  viszontagságok  közt  legnemesebb  vérének  bőséges  áldoza- 
tával fenntartotta,  annak  egykor  európai  nagy  fontosságát  s  tör- 
ténelmét alkotta ;  mely  minden  egyéb  fajokra  egyaránt  kiterjesz- 
tett alkotmányát  megalapította,  s  a  századok  folytában  a  korigé- 
nyek szerint  képezte;  s  végre,  amelynek  részén  volta  műveltség, 
birtok  és  számarány  túlsúlya,  amelynek  nyelvét  az  országlakosok 
kétharmada  anyanyelvének  vállá,  s  a  más   ajkúak  nagy   része   is 

1  Az  1844:11.  végre  nem  hajtását  az  Ellenzéki  nyilatkozat  is  panaszolja. 

2  Horváth  Mihály,  id.  m.  II.  kötet,  327—328.  1. 

értette?  De  bár  ezt  méltánytalanság  nélkül    kétségbe   vonni   sem 

I    lehet:  meg  kell  mégis  vallani,  hogy  a  politikai  eszélyesség    ellen 
vétett  a  magyar  nemzet,  midőn  a  maga  nyelvét  teljes  joggal  hiva- 
)    talos,  közigazgatási  s  nevelési  nyelvvé  emelvén,  egyszersmind    a 
más   fajbeliek   méltányos    kielégítéséről    is    nem   gondolkodott,   s 
,-j    eképen  a  nemzetiségi  viszályokat,  amennyiben  tőle   függött,    ide- 
•    jén  megszüntetni  elmulasztotta.  S  ,így  történt,  hogy  a  viszályok  a 
közhaladás  és  jólét  nagy  ártalmára,  hovatovább  elmérgesedének."^ 
Valóban,    nemzetiségi    viszályaink    gyökere    a    liberalizmus 
negyvenes  évekbeli  magatartására  nyúlik  vissza.  Az  akkor  fölme- 
rült kérdést  a  liberális  irány  nem  tudta  úgy  megoldani,   hogy   az 
^    érdekelt  felek  megnyugodtak  és  érintkezésük  bizalmassá  és  bará- 
tivá válhatott  volna.  A  megoldatlan   kérdés  azóta    terjengett  nyilt 
sebként  a  nemzettest  felületén.  De  ez  a  seb  nemcsak   a   magyar 
fejlődésen  szemlélhető,  ott  van  az  minden  modern  államban,  mely- 
i,  .  nek  határain  belül  több  népfaj    fiai   élnek   együtt   liberális   állam- 
i    elvek  uralma  alatt.  A  liberalizmus  nemcsak  a  mi  nemzetiségi  prob- 
'    lémánkat  nem  oldotta  meg;   Ausztriáét,   Németországét,   Angliáét 
sem.    A    politikai    szabadság   egymagában    gyöngének    bizonyult, 
hogy  a  német-cseh-lengyel,  az  angol-ir,  tilszászban  a    német-fran- 

I  cia  ellentéteket  elsimítsa.  A  nemzetiségi  forrongást  a  liberális  irány 
}\    sehol  nem  hűtötte  le,  a  népfajok  közti  primer  eltérésekkel    szem- 

II  ben  Szabadság  és  Ész  mindenütt  tehetetlennek  bizonyultak.  Nincs 
'    tehát  okunk  magunkat  vádolnunk :  öntudatunk  tiszta  lehet    bűntől 

és  önzéstől,  mert  bár  nemzetiségi  kérdéseinket  nem  is  tudtuk 
megoldani,  nincs  aki  ránk,  ha  nem  farizeus,  követ  vethetne,  mert 
nincs  nép,  mely  e  kérdést  az  utóbbi  félszázadban,  a  liberalizmus 
korszakában,  megoldotta  volna.  Viszont  Széchenyi  és  Deák  állás- 
foglalására joggal  mutathatunk  rá,  ha  ellenségeink  vádak  rágal- 
m.át  szórják  fejünkre,  mert  idegen  nemzetiségekkel  szemben  annyi 
méltánylatot,  más  népfajok  jogainak  és  létérdekeinek  oly  tisztele- 
tét, mint  aminőt  e  jeleseink  tanúsítottak,  hiába  keresnénk  más 
'f  népeknél  azon  fékétvesztett  nemzetiségi  küzdelmek  közt,  melyek 
'  a  Danzig— Passau — Brenner-vonalától  keletre  dúltak  és  dúlnak 
immár  félévszázad  óta. 


1  A  liberalizmus  tehetetlenségét  nemzeti  kérdésekben  kimutatta  az  osz- 
trák és  német  példán  Mises  id.  m. 

VI. 
oppozíció  és  közjogi   radikalizmus. 

Ne  bántsuk  a  nemzetiségi  kérdést  és  ne  nyúljunk  a  közjogi 
viszonyiioz,  mely  Ausztriával  összekapcsol,  e  kettő  volt  Széchenyi 
vezéreszméje  a  gyakorlati  politika  tömkelegében.  Láttuk,  az  első 
kérdésben  a  liberalizmus  az  övével  homlokegyenest  ellenkező 
magatartást  tanúsított.  Nem  volt  az  másként  a  közjogi  téren  sem, 
hol  Széchenyi  a  két  szélsőség,  a  de  jure  és  de  facto  álláspont 
nemzetromboló,  indulatokat  felkorbácsoló  erejét  akarta  megsem- 
misíteni azáltal,  hogy  a  közjogi  kérdést  nebántsvirágnak  deklarálta, 
melyhez  addig,  míg  nemzeti  átalakulásunk,  belső  megigazulásunk 
be  nincs  fejezve,  nem  szabad  hozzányúlnunk. 

A  liberalizmus  ebben  sem  követte  Széchenyi  tanácsát.  Nem- 
csak hogy  heves  indulattal,  szenvedélyes  izgatással  bolygatta  meg 
a  kényes  problémát,  még  elvi  álláspontja  is  olyan  volt,  mely  a 
békés  megoldást  szinte  lehetetlenné  tette.  A  liberális  hazafiak  túl- 
nyomó többsége  kezdettől  fogva  a  de  jure  felfogást  vallotta :  a 
meglévő  közjogi  viszonyokra  nem  lévén  hajlandó  politikáját  ala- 
pítani, legfőbb  kötelességének  közjogunk  átalakítását,  s  azon  kor- 
mány megbuktatását  tartá,  mely  Bécsben  székelvén,  az  Ausztriá- 
hoz való  kapcsolatunkat  reprezentálta.  Azaz  a  liberális  párt,  Szé- 
chenyitől eltérően  oppozicióba  helyezkedett,  ehhez  képest  a  negy- 
venes években  hivatalos  neve  is  ellenzék,  orgánuma  a  pesti  Ellen- 
zéki Kör,  tanai  közt  pedig  ott  szerepel  a  magyar  politikai  pártok 
olyatén  értelmezése,  mely  Magyarországon  minden  pártot,  mely 
nem  ellenzéki,  egyenesen  hazafiatlannak,  destruktívnak,  ország- 
rontónak  bélyegez.  Az  Ellenzéki  kör  kiadásában  megjelent  politi- 
kai zsebkönyv  szerint  a  magyar  liberalizmusnak  nem  lehet  a  kor- 
mányhatalmat átvennie,  miként  ezt  az   angol   és   francia   liberális 

pártok  teszik,  az  ellenzék  „Magyarországon  azon  párt,  mely  poli- 
tikai rendeltetésének  ismeri  a  kormánynak  mind  általános  politikai 
irányát,  mind  egyes  tetteit  s  mulasztásait  éber,  őrködő  figyelem, 
mel  kísérni  s  valahányszor  oly  irányt,  tettet  vagy  mulasztást  vészen 
észre,  mely  vagy  az  ország  lételét,  tehát  önállását  s  nemzetisége 
és  alkotmányossága  érdekeit,  vagy  az  ország  jogszerű  létét,  vagy 
végre  az  ország  jólétét  sértőn  'gátolja  vagy  veszélyezteti,  mind- 
annyiszor odatörekedni,  hogy  ezen  sértések  és  veszélyeztetések 
elháríttassanak,  s  ország,  nemzet  és  alkotmány  hasonló  sértések 
és  veszélyeztetések  ellen  az  alkotmányos  életnek,  a  nemzetiség- 
nek, s  a  nemzet  szellemi  és  anyagi  erőinek  minél  tökéletesebb 
kifejtése  által  biztosíttassék/'  Ebből  „természetesen"  következik 
három  pont:  1.  Magyarországon  az  ellenzék  mindig,  minden  idő- 
ben és  minden  kormány  ellen  szükséges,  2.  az  ellenzék  eszméje 
^, Magyarországon  nem  mereven  negatív  eszme,  hanem  a  pozitív 
reform  eszméjével  ugyanazonos",  annyira,  hogy  az  országra  egye- 
dül olyan  átalakulás  lehet  üdvös,  mely  az  ellenzék  irányával  meg- 
egyezik, 3.  minden  párt,  mely  az  ellenzékkel  elvben  és  irányban 
ellenkezik,  akárminek  nevezze  bár  magát,  nem  egyéb,  mint  „de- 
struktív párt,  azaz  országrontó  párt,  azaz  konzervatív."* 

Ha  ezen,  a  Welcker  bonyolult  stílusában  írt  enunciációriak 
mélyére  hatolunk,  lehetetlen  ott  a  kuruckorszakból  ránk  hagyo- 
mányozott régi  magyar  szellemet  föl  nem  fedeznünk.  Igaz  magyar 
csak  ellenzéki  lehet,  s  minél  ellenzékibb  valaki,  annál  igazabb 
magyar.  A  testvérviszályos  kuruckorszak  e  tanát  most  a  liberaliz- 
mus habozás  nélkül  magáévá  tette,  s  bár  ezzel  önmagának  a  nem- 
zet széles  rétegeiben  lelkes  híveket  szerzett,  a  viszonyok  tisztá- 
zását, a  békés  átalakulást  mégis  igen  megnehezíté.  A  kormány 
magatartása  ugyan  általában  véve  igazolta  a  legnagyobb  bizal- 
matlanságot, a  legmerevebb  elvi  ellenzékiséget  is.  Az  1836-iki 
országgyűlés  óta  egymást  követték  a  törvénytelen  rendeletek,  a 
jogtalan  perbefogások,  a  liberális  párt  tagjainak  írott  és  politikai 
eszély  szempontjából  teljesen  menthetetlen  üldözései.  Kossuth 
elfogatása,  Wesselényinek  s  az  országgyűlési  ifjaknak  perei  jog- 
gal korbácsolták  fel  a  hangulatot  a  bécsi  kormány  ellen.  Mégis  a 
józan  politikusnak  számolnia  kellett  az  ellenállással  is,  melyet  a 
nemzeti  érzelmek  szerint  irányított  politikának  a  kormánynál  fel 
kellett  keltenie.  A  kormány  mögött  Ausztria  állott,  Európának  a 
szentszövetség  óta  vezető  nagyhatalma,  erős  hadsereggel  és  kime- 
ríthetlennek  látszó  erőforrásokkal.  Az  újjáalakulás  művét  kormány 

1  Ellenőr  politikai  zsebkönyv  184/,  244.  1. 


116 


és  Ausztria  ellen  csak  azon  esetben  lehetett  volna  végrehajtani,  ha 
sorsát  a  nemzet,  német  és  olasz  radikális  emigránsok  példájára,  fegy- 
veres fölkelésre  hajlandó  bízni.  De  nagyon  jól  tudjuk,  hogy  ez 
iránynak  nálunk  talán  egyetlen  komoly  híve  sem  volt.  A  magyar- 
ság nem  tért  le  a  törvényes  útról,  melyre  őt  százados  hagyomá- 
nyai és  vérébe  átment  loyalitása,  királytisztelete  utalták.  Már  pedig, 
ha  a  nemzet  forradalomra  nem  hajlandó,  ha  sem  elszánása,  sem 
áldozatkészsége  vagy  könnyelműsége  nincs  egy  éveken  át  tartó 
véres  küzdelemre,  melyben  Bécset,  az  abszolutizmus  exponensét 
liberalizmus  és  haladás  nevében  támadná  meg,  akkor  csakugyan 
nem  marad  egyéb  hátra,  mint  az  átalakulás  munkáját  a  kormány- 
nyal egyetértésben  hajtani  végre.  Ez  volt  Széchenyi  felfogása  is, 
aki,  mint  láttuk,  az  elvi  ellenzékiséget,  a  de  j'ure  merev  álláspont- 
ját megtagadva  kereste  azon  fonalakat,  melyekkel  a  kormányt  a 
nemzeti  újjáalakuláshoz  hozzáfijzhetné. 

A  bécsi  kormány  ezidöben  V.  Ferdinánd  lelki  betegsége 
miatt  az  ú.  n.  államkonferencia  kezében  volt,  melyben  Lajos  fő- 
herceg névleges  elnöklete  alatt » Metternich,  Koilowrat  és  néhány 
más  osztrák  államférfiú  határozott  a  monarchia  és  Magyarország 
ügyeiben.  A  liberális  történeti  hagyománnyal  szemben,  mely 
Metternich  emlékezetét  a  legsötétebb  reakció  vádjával  terhelte 
meg,  ma  már  tudjuk,  hogy  ő  öregkorában,  a  negyvenes  években 
nem  volt  többé  sem  merev  autokrata,  sem  pedig  a  középkori 
rendiség  híve.  Politikai  nézetei  ekkor  már  rokonságban  vannak 
az  angol  konzervatív,  sőt  még  a  Guizot-féle  mérsékelt  liberális, 
juste  milieu-politikával  is.  A  reform  gondolata  többé  nem  ijesztő 
rém  számára,  ellenkezőleg  legfőbb  feladatának  tartja  a  „reformot, 
azaz  a  meglevőnek  megjavítását  és  kiképzését".  Ezen  javult  fel- 
fogásához híven  nem  ellensége  a  magyar  átalakulás  müvének 
sem,  s  az  államkonferenciában  is  a  magyarság  érdekeit  képviseli 
a  lehetőséghez  képest  a  többi  tanácstaggal  szemben,  kik  között 
a  német  Hartigot  és  Kübecket  nem  kevésbé  tüntette  ki  szemé- 
lyes magyargyülölet,  mint  a  szlávbarát  Koilowrat  grófot.  A  mér- 
sékelt hangú  leiratok,  melyeket  a  király  az  országgyűléshez  heve- 
sen vitatott  tárgyakban  intézett,  s  melyek  a  vallásügy,  magyar 
nyelv,  városi  rendezés  dolgában  megegyezést  hoztak  létre,  szinte 
kivétel  nélkül  Metternichnek  köszönhetők,  ki  érettük  tekintélye 
egész  súlyát  vetette   latba   magyarellenes   kartársaival    szemben.^ 

1  Mindez  irost  aktaszerűen  áll  előttünk,  mióta  az  államkonferencia  eddig 
elzárt  irataiból  megjelent  az  első  publikáció :  Hans  Schlitter,  Aus  Österreichs 
Vormárz  III.  Ungarn,  Amalthea-Verlag  1920. 

A  kormányban  tehát  kétségtelenül  volt  olyan  elem,  mely  a  magyar 
átalakulás  szolgálatába  állítva  jó  és  hasznos  munkát  végezhetett 
volna.  Innen  Széchenyi  közismert  kísérletei,  hogy  Metternichet 
nemzeti  politikája  számára  megnyerje.  Ebből  a  szempontból  tehát 
elvi  ellenzékiségre  helyezkedni  nem  jelentett  kevesebbet,  mint  a 
nemzeti  átalakulást  egy  bár  csak  homályosan,  inkább  csak  beavatot- 
tak előtt  mutatkozó,  de  mégis  pozitív  segédeszközétől  megfosztani. 
Nem  kevésbé  megokolatlan,  sőt.  káros  volt  az  elvi  ellenzéki- 
ség a  kormánypárttal,  az  ú.  n.  konzervatívokkal  szemben.  A  negy- 
venes években  felnövekedett  konzervatív  nemzedék  a  nagy  át- 
alakulás munkájáról  elvileg  köríilbelül  ugyanúgy  gondolkodott, 
mint  a  liberális  ellenzék.  A  konzervatív  programm,  melyet  a  kor- 
mánnyal tartó  párt  Apponyi  Györggyel  megegyezésben  dolgozott 
ki,  elvi  szempontból  alig  különbözik  a  kor  ellenzéki  programmjai- 
tól :  a  nyugati  alkotmányos  fogalmakhoz  idomulva  a  kormány 
számára  „alkotmányos  majoritást"  követel,  többség  és  kormány 
együttes  feladatának  pedig  a  „haza  átalakulását"  mondja  az  „alkot- 
mányos alapelv,  a  nemzetiség  és  a  közbirodalmi  egység  eszélyes 
szemügyben  tartása"  mellett.^  Még  a  részletkérdéseknél  is  csak 
annyiban  tér  el  a  liberálisoktól,  hogy  míg  ez  utóbbiak  programm- 
jaikban  mindenütt  a  maximumot,  tehát  a  fejlődés  során  elérhető 
legtöbbet  állítják  fel,  addig  a  konzervatívok  kezdetlegesebb  stádiu- 
mokat, homályosabb  kifejezésekben  emlegetnek.  A  liberális  bűn- 
tetőjogi kívánság  így  hangzik:  „polgári  és  büntetőtörvény  új  szer- 
kezete, esküdtszék  felállítása,  a  faggatóper  megszüntetése,  a  vád- 
per behozatala",  míg  a  konzervatívok  rövidebben  fejezik  ki  ma- 
gukat, s  a  „büntetőtörvénykönyv-  és  börtönjavításról,  a  polgári 
törvénykezési  rend  megigazításáról"  beszélnek.  Általában  véve 
sem  a  végleges  szerkesztésben  Deák  tollából  való  Ellenzéki  nyi- 
latkozat, sem  pedig  a  liberálisok  előző  pártprogrammjai  nem  fog- 
lalnak magukban  olyan  tárgyi  követeléseket,  melyeket  konzervatív 
hazafi,  a  Dessewffy  Aurélok  és  Somsich  Pálok  fajtájából,  alá  ne 
írhatott  volna.  A  főrendi  ellenzéknek  1839-iki  programmja,  melyet 
Batthyányi  Lajos  gróf  terjesztett  elő,  a  kiváltságoknak  lassanként 
való  eltörlését  kívánja,  s  minden  demokratikus  szólam  mellett  is 
•a  „mágnási  rendnek  óhajtandó  túlsúlyát"  emlegeti.^  A  köznemes- 
ség legszélsőbb  programmját  az  ú.  n.  szatmármegyei  tizenkét 
pont  foglalja  magában  1842-ből,  melyet  a  radikalizmus  bibliájának 

1  Közölve  Horváth  Mihály  id.  m.  III.  kötet,  192.  I. 

2  Id.  m.  II.  kötet,  128.  1. 

neveztek,  s  ime,  még  ebben  sincs  egyetlen  pont  sem,  amit  egy 
mérsékelt  liberális,  Guizot-szerü  kormány  el  ne  fogadhatna.  A  nép- 
képviselet itt  is  csak  szerényen,  hátul  húzódik  meg,  a  felelős  mi- 
nisztériumról pedig,  melyet  a  bécsi  kormány  valóban  el  nem  foga- 
dott volna,  még  ezen  radikális  programúiban  sem  tétetik  említés.^ 

Ameimyibeii  tehát  a  magyar  politikának  központi  problémá- 
ját valóban  a  magyar  állam  és  társadalom  újjászületése  alkotta, 
úgy  semmi  elvi  különbség  nem  volt,  mely  kormány  és  ellenzék, 
konzervatív  és  liberális  párt  együttműködését  eleve  kizárta  volna. 
Hisz,  a  konzervatív  táborban  Magyarország  fényes  tehetségei 
állottak  készen  a  nemzeti  munkán  osztozkodni,  a  modern  művelt- 
ség teljes  birtokában,  humanizmus  és  erkölcsi  komolyság  szokat- 
lan magas  fokán,  minő  volt,  hogy  csak  egyet  említsek,  a  világot 
látott,  angol  és  francia  liberálisokkal  személyesen  érintkező,  Thiers- 
rel  közeli  viszonyban  álló  gróf  Dessewffy  Aurél.^  A  konzervatív 
és  liberális  párt  ez  elvi  egyetértéséből  érthetjük  meg  Széchenyi- 
nek folyton  megújuló  kísérleteit,  hogy  az  ellenzék  műveltebb  és 
komolyabb  elemeiből,  valamint  a  konzervatív  párt  haladóiból  és  a 
két  párt  között  álló,  hozzá -hasonló  független  politikusokból  közép- 
pártot alakítson  s  így  a  nemzeti  és  alkotmányos  átalakulást  egész 
terjedelmében  békés  úton.  a  kormánnyal  egyetértésben  hajtsa 
végre. 

Széchenyi  e  törekvései  réSzben  személyi  okokból  hiúsultak 
meg,  —  Deák  álláspontját  ez  ügyben  alább  fogjuk  szemügyre 
venni  —  de  a  kiegyenlítést  egyébként  is  lehetetlenné  tette  nem 
ugyan  az  újjászületés  pozitív  programmja,  melyben,  mint  ép  most 
láttuk,  ellenzék  és  kormánypárt  nagyjában  egyetértett,  hanem  az 
ellenzék  dogmatikusan  merev  liberális  felfogása.  Ameddig  az 
ellenzék  pozitív  reformkérdésekkel  foglalkozott,  addig  magyar 
talajon  állott,  s  azon  mindenkor  megtalálhatta  a  módozatokat, 
melyek  a  pártok  összeforrását,  kormány  és  országgyűlés  együtt- 
működését létrehozhatták.  A  helyzet  azonban  megváltozott  akkor, 
midőn  az  ellenzék  az  európai  liberális  oppozíció  programmját  át- 
véve, belekapcsolódott  az  általános  európai  mozgalomba.  A  libe- 
rális ellenzék  egy  pillanatig  sem  hagyta  kétségben  a  kormányt 
aziránt,  hogy  törekvései  a  német,  francia,  olasz  liberalizmussal 
megegyeznek,  hogy    tehát    az    új    magyar    mozgalom    csak    ágát 


1  U.  ott  II.  kötet,  330  1. 

2  V.  ö.  naplóját,  kiadva  Ferenczy   József,  Gróf  Dessewffy  Aurél  összes- 
müvei,  Budapest  I8h7,  410.  I. 

képezi  az  európai  forrongásnak,  mely  a  francia  forradalomból  ki- 
indulva előbb-utóbb  belső  zavarokat  fog  okozni.  A  liberalizmus  e 
világszolidaritását  senki  mélyebben  át  nem  érezte  és  elragadób- 
ban  ki  nem  fejezte,  mint  Kossuth.  Ö  ebben  is  tökéletes  ellentéte 
Széchenyinek,  a  magyar  parlag  emberének.  Kossuthra  a  „világ- 
eszmék'' hatnak,  ezek  megvalósítása  az  ő  célja,  tekintet  nélkül  a 
hazai  viszonyok  speciális  szükségleteire.  Emlékszünk  még,  hogy 
Széchenyi  az  örökváltságot,  a  földbirtoknak  jobbágykézre  juttatá- 
sát a  kilenc  millió  elnyomott  magyar  érdekében  követeli,  egyetlen 
szempontja  e  kilenc  millió  jó  magyarnak  erkölcsi  és  anyagi  fel- 
emelése. Minő  más  Kossuthnak  érvelé.se  ugyanazon  végcél  érde- 
kében :  „Minden  kornak  megvan  saját  eszméje,  mely  egy  világ- 
résznek életszükségeiből  önként  fejlődvén  ki,  oly  világerővel  hat, 
hogy  nincs  nemzet,  mely  attól  magát  elkülönözni  képes  legyen. 
Nézzük  a  sajátlagos  elemeket,  mik  a  magyart,  itt  az  európai  pol- 
gárosodás határvonalán  a  nyugati  eszméktől  mintegy  elszigetelni 
látszottak, . . .  gondoljuk  meg  az  elfoglalt  ország  felosztásában  sze- 
mélyesített nemzetcsaládi  viszonyokat,  s  az  ázsiai  jellemmel  rokon 
ázsiai  népszokásokat  és  emlékezzünk  mindezeknek  dacára,  miként 
kellett  engednünk  a  kereszténységnek,  a  frank  capitulárok  eszméi- 
nek, az  alkotmányunkkal  oly  merőben  ellenkező  feudalizmusnak, 
a  boldogtalan  ősiségnek,  a  reformatiónak,  az  állandó  hadsereg 
tartásának,  a  földhöz  ragadt  szolgaság  s  földesúri  kényhatalom 
eltörlésének  stb.  s  miután  mindezt  végiggondoltuk  és  meggon- 
doltuk, miként  e  szavak  :  „személyszabadság,  földszabadság"  korunk 
hatalmas  világeszméje  és  megemlékeztünk,  miként  a  földnek  fel- 
szabadítása szabad  egyezés  útján  e  világon  sehol  egészen  végbe 
nem  ment,  a  kényszerítő  törvényt  sehol  a  világon  ki  nem  kerülte, 
szívre  kezünket,  uraim!  hisszük-e,  hogy  mi  kikerülhetjük?"*  Rotteck 
és  Welcker  dogmái  ezek,  egy  hatalmas  szónoki  géniusznak  varázs- 
latos szóáradatába  belevetve.  Igaz,  általános  eszmék  és  szükség- 
letek valósággal  végigszáguldanak  ha  nem  is  az  egész  emberisé- 
gen, legalább  az  európai  államrendszeren,  de  megvalósulásuk  min- 
denütt az  illető  terület  és  nép  előzetes  fejlődésétől  és  adott  viszo- 
nyaitól függ,  aminthogy  a  magyar  királyi  hatalom  és  a  inagyar 
feudalizmus  is  lényegileg  más  valami  volt,  mint  az  angol,  francia, 
német  hasonnevű  képződmények,  s  amint  maga  liberalizmusunk 
is  különbözött  a  nyugati  népekétől.    Elvi    liberális   azonban    ilyen 

1  Kossuth  Iratai  XII.  kötet,    23.  I.  a  Pesti  Hirlap    KS^i-iki  13.  számából. 
Rotteck  és  Welcker  hatását  elismeri  Kossuth  ii.  o.  446.  1. 

különbségeket  nem  vett,  ne  in  vehetett  észre.  Kossuth  pedig  elvi 
liberáh's  volt,  s  mint  ilyen,  ha  végső  következtetéseiben,  a  pozitív 
reformokban  meg  is  egyezett  Széchenyivel,  a  gondolatmenet, 
melyen  végighaladt,  a  Széchenyiétől  elvileg  különböző,  mert  libe- 
rális volt. 

A  liberális  ellenzék  tehát  a  magyar  újjászületés  problémáját 
még  a  liberális  elmélet  mázsányi  súlyával  is  megterhelte,  ami 
egyrészt  szükségtelen,  másrészt  a  végeredményt  károsan  befolyá- 
soló vállalkozás  volt.  A  magyar  újjászületés  követelményei  min- 
denütt a  liberalizmus  színében  jelenvén  meg,  elidegenítének 
maguktól  nem  megvetendő  tényezőket,  melyeket  liberalizmus  nél- 
kül barátokul  lehetett  volna  megnyerni.  Ilyen  volt  a  kormány, 
ilyen  a  konzervatív  párt,  ilyen  maga  Széchenyi  is,  aki  a  Kelet 
Népében  és  a  Politikai  Programmtöredékekben  tulajdonkép  a 
liberalizmus  tömegizgató  methodusa  ellen  szólalt  fel,  a  liberális 
elveknek  azon  terjesztési  módja  ellen,  melynek  mintája  a  Guizot 
ellen  működő  szélső  francia  liberalizmus  volt.  A  liberalizmus  hang- 
súlyozásának más  veszedelmes  következése  lőn,  hogy  a  katholikus 
egyház  is  elszakadt  a  reformmozgalomtól,  melyben  a  liberalizmus 
távolmaradása  esetén  előbb  utóbb  részt  vett  volna.  A  szabad- 
elvüségben  egymást  túllicitáló  vármegyék  egyre-másra  a  papi 
javak  lefoglalását  indítványozták,  az  országgyűlésen  vallási  kér- 
déseket feszegettek,  a  katholikus  dogmák  bevonása  mellett,  amely 
tények  logikai  kényszerűséggel  távolíták  el  a  klérust  a  mozga- 
lom ügyétől. 

így  korlátozódott  a  Széchenyi  koncepciójában  egész  nemze- 
tünkre szabott  reformmozgalom  végül  csak  az  ellenzékre,  azon 
politikusokra,  kiknek  lépéseit  többnyire  csak  a  kormány  elleni 
oppozíció  szempontja  irányítá.  És  itt  megint  tanulságosan  válik 
szem.lélhetövé  a  magyar  liberalizmus  speciálisan  magyar  jellege: 
azon  ellenmondás,  mely  elvi  liberalizmus  és  speciális  magyar 
szellem  között  van,  s  melynek  hatásaként  a  tiszta  nyugati  libe- 
ralizmus nálunk  változásnak  lesz  alávetve.  Épp  most  láttuk, 
mint  kényszeríté  rá  az  elvi  liberalizmus  a  magyar  reform- 
mozgalomra az  ellenzékiséget,  mint  vált  a  reformmozgalom 
kormány  elleni  oppozicióvá  a  régi  magyar  kurucpolitikához 
hasonlóan.  Viszont  ez  az  oppozíció,  mely  épp  liberalizmusa 
miatt  vált  oppozicióvá,  belekapcsolódván  a  magyar  történeti 
ellenzékbe,  kénytelen  volt  az  ősi  ellenzéki  szellemhez  áthaso- 
nulni és  érette  liberális  elvei  egy  részét  feláldozni.  A  liberális 
ellenzék    nem    lehetett    többé    egészen    liberális,    elvhű    liberális, 


i21 

TTiert  az  ellenzéki  hagyományok  igájába  kerülvén,  ki  kellett  magá- 
ból taszítania  mindazon  liberális  elveket,  melyek  az  ősi  magyar 
ellenzékiséggel  ellentétben  voltak.  E  felfogást  egyetlen  példával 
érthetővé  tehetjük. 

A  rendi  alkotmánynak  leghatalmasabb  védbástyája  a  vár- 
megye volt.  Mivel  a  liberalizmus  rendi  alkotmányoknak  természet 
szerinti  ellensége,  feltehetjük,  .hogy  a  vármegyét  is,  a  valódi 
középkori  institúciót  fölvette  a  megsemmisítendő  ócskaságok  név- 
sorába. Valóban,  a  magyar  liberalizmus  némely  képviselői,  kik 
a  tanokat  eredeti  forrásokból,  eredeti  tisztaságban  vették  át,  a 
vármegyével  szemben  köztudomás  szerint  ellenséges  érzelmeket 
tápláltak.  A  centralisták,  élükön  báró  Eötvös  József  és  Szalay 
László,  elvhü  liberalizmusból  követelték  a  vármegyék  politikai 
befolyásának  megszüntetését,  s  a  központi  hatalom  erősítését. 
Bizonyos,  hogy  a  vármegye  kérdésében  a  centralisták  voltak  az 
elvhü  liberálisok,  s  mégis  meg  kellett  hátrálniok  a  liberális  párt 
vármegyebarát  többsége,  az  autonomisták  előtt.  A  liberális  több- 
ség ugyanis  a  vármegye  dolgát  nem  liberalizmus,  hanem  ellen- 
zékiség szempontjából  ítélte  meg,  s  a  vármegyékben  a  politikai 
függetlenség,  a  kormányellenes  szellem  hathatós  védelmezőit  látta. 
A  közfelfogás  szerint  a  bécsi  kormány  alkotmányellenes  törek- 
véseinek egyesegyedül  a  vármegye  vetett  gátat;  a  megyei  vis 
mertiae  az  az  erő,  mely  a  nemzet  politikai  függetlenségét  Bécs 
centralizációjával  szemben  leghatározottabban  garantálja.  Kossuth 
a  liberálisok  többségének  közfelfogását  fejezi  ki,  mikor  a  vár- 
megyét, mint  a  nemzet  „eredeti  típusát"  dicsőíti,  a  nemzeti  önálló- 
ság és  autonómia  történeti  megszemélyesítőjét,  mert  a  „semmit 
rólunk  nélkülünk*"  alkotmányos  elv  évszázadokon  át  a  vármegyei 
municipiumokban  uralkodott,  nem  pedig  a  kormányhatalomnak 
behódoló  városokban,  melyeket  ő  a  vármegyékkel  ellentétben 
„idegen  növénynek,  középkori  institutiónak,  csontváznak,  melyről 
izom  és  hús  lesorvadt",  nevezett.^  A  megyék  egy  alkotmány  védő, 
ellenzéki  szerepe  volt  az,  mi  számukra  a  liberális  párt  jóindula- 
tát, sőt  pártfogását  is  megszerezte.  A  liberális  ellenzék  szívesen 
megbocsátotta  a  megyéknek  történeti  múltját,  ósdi  elavultságát 
azért,  hogy  a  kormány  elleni  küzdelemben,  nemzeti  harcban  fel- 
használhassa az  ellenzékiség  e  kipróbált  instrumentumait.  Azaz 
a  liberális  elv  háttérbe  szorult  a  speciális  magyar,  az  ellenzéki 
szükséglet  mellett,  a    liberalizmus  a  magyar   ellenzék   körében   a 

'  Kossuth  íraíai  XII.  kötet,  350.  lap. 


122 

kurucszellemmel  szemben  a  rövidebbet  húzta.  Persze  ezt  nemzeti 
liberálisaink  maguk  sem  vették  észre,  s  midőn  nyilatkozataikban 
a  legerélyesebben  hangsúlyozták  a  vármegyei  rendszer  fennállá- 
sának szükségességét,  jóhiszeműen  azt  vélték,  hogy  a  liberaliz- 
musnak is  eleget  tesznek,  ha  a  rendi  vármegye  demokratizálását 
sürgetik.  Világosfejü  ember  azonban  akkor  is  látta,  hogy  a  vár- 
megye és  liberalizmus  a  kecske-káposzta  elv  értelmében  mégsem 
egyeztethető  össze.  Parlamenti  kormány  esetén  logikai  kényszerű- 
séggel, nyilt  harcban  kellett  kitörnie  az  ellentétnek,  mely  központi 
hatalom  és  vármegye  közt  szükségképen  lappang.  Ez  ellentétet 
Kossuth  is  látta,  s  jellemző,  hogy  ő  habozás  nélkül  a  vármegye 
mellett,  s  a  liberális  elv :  a  népképviselet  és  felelős  kormány  ellen 
döntött.  1848  április  2-iki  beszédében  megpróbálja  a  felelős  kor- 
mányt a  vármegyei  elvvel  összhangzásba  hozni,  de  ha  ez  nem 
sikerülne,  ez  esetre  mondja:  „Én  pedig  újra  is  mondom,  hogy 
szerelmes  vagyok  a  fnunicipalis  szabadságba,  még  pedig  annyira^ 
hogy  mintsem  a  megye  megszűnjék,  készebb  vagyok  inkább  a 
ministerialis  törvényt  is  megbuktatni  igyekezni."^  A  liberális  több- 
ség így  akasztotta  szögre  liberális  elveit  abban  a  pillanatban, 
midőn  azok  az  ellenzéki  szereppel,  annak  nemzeti  követelményei- 
vel ellentétbe  kerültek. 

Széchenyi  mondotta  egyszer,  a  zavart  és  elfacsart  ideákró 
szólva,  hogy  „a  lótenyésztést  hazafisági  osztályba  helyezik,  holott 
az  egyenesen  a  gazdaságiba  tartozik."  Ez  történt  a  vármegye 
problémájával,  mely  a  valóságban  közigazgatási  kérdés  lett  volna, 
de  az  ellenzéktől  a  fent  vázolt  módon  a  hazafisági  osztályba 
helyeztetett.  A  vármegye  nemzetvédő,  alkotmányfenntartó  hatal- 
máról így  terjedt  tovább,  a  liberális  korszakban  is,  az  illúzió, 
mert  hiszen  valóságos  hatalma  a  vármegyének  parlamentáris  kor- 
mány és  népképviselet  idején  úgyis  lehetetlenség,  politikai  non- 
sens  volt,  A  liberalizmus  azonban  ezen  állásfoglalással  már  előre 
prejudikált  minden  kísérletnek,  mely  később  a  közigazgatás  reform- 
jára irányult.  Ez  lőn  a  következése  a  „hazafisági  osztály"  ilyetén 
kitágításának.  Nem  kevesebb  kárt  okozott  a  liberális  ellenzékiség 
egy  igen  fontos  gazdasági  kérdésben,  a  vámvonal  dolgában, 
melyet  a  vármegyéhez  hasonlóan  szintén  áthelyezett  a  hazafisági 
osztályba. 

Köztudomású  dolog,  hogy  a  húszas  és  harmincas  évek 
reformpártja  az  osztrákoktól   egyoldalúan    megállapított  vámvonal 

1  U.  ott.  XI.  kötet,  163.  lap. 

helyett  közös  vámterületet  kívánt.  Kossuth  maga  is  a  közös  vám- 
területnek híve,  csak  az  ellen  tiltakozik,  hogy  az  osztrák-magyar 
közös  vámterület,  melyet  helyesel,  a  német  vámszövetségbe  illesz- 
tessék. Tiltakozik  az  ellen,  hogy  állásfoglalásába  a  kereskedelmi 
szabadság  liberális  elvének  megsértését  magyarázzák  be.  „Keres- 
kedési szabadság  fennhangzó  nevével  élnek  ellenünk;  ellenünk, 
kiknél  a  szívnek  minden  érverése  szabadságért  dobog." '  Azt 
azonban,  hogy  a  „magyar  korona  birtokai  az  ausztriai  birodalom 
tartományaival,  amint  egy  fejedelmet  uralnak,  úgy  egy  nagy  vám- 
szövetségben is  egyesüljenek,  mindkét  részre  hasznosnak  hisszük 
és  valljuk.""^  Közben  azonban  elterjedtek  Friedrich  Listnek  véd- 
vámtanai,  s  mindinkább  láthatóvá  lőnek  a  német  vámszövetség 
nemzetegyesítő  következései :  kitűnt,  hogy  a  védvámrendszer,  a 
kereskedelmi  szabadság  elvének  megtagadása,  adott  esetben  egy- 
ségesítő befolyást  gyakorolt,  ámbár  ma  már  jól  tudjuk,  hogy  ez 
egységesítést  csak  részben  okozta  a  külállamokkal  szemben  alkal- 
mazott vémvámrendszer,  nagyobb  részben  inkább  az,  hogy  a  belső 
német  vámvonalakat  megszüntették.  Elég  az  hozzá,  a  magyar 
liberalizmus  gondolkodás  nélkül  követte  a  német  példát,  s  a  vám- 
kérdést, sőt  vele  az  egész  ipar  és  kereskedelem  ügyét  áthelyezte 
a  hazafisági  osztályba.  Széchenyi  ipart  és  kereskedést  akart,  mert 
nem  volt  sem  iparunk,  sem  kereskedésünk.  A  liberalizmus  ipart 
és  kereskedést  akart,  hogy  a  nemzetiség  erősbödjön,  hogy  a. 
kormány  és  Ausztria  meggyöngüljön.  így  lesz  a  gazdasági  kér- 
désekből közjogi,  így  indul  meg  a  politikai  propaganda  a  magyar 
gyáripar,  a  Védegylet  stb.  érdekében.  Kossuth  a  Védegylet  leve- 
gőjében, eddigi  felfogásától  eltérően,  már  tisztán  politikai  közjogi 
kérdésnek  látja  a  vámügyet.  „Ha  eltöröljük  a  vámsorompókat, 
—  mondja  —  köztünk  s  Ausztria  között,  ha  érdekeinket  össze- 
olvasztjuk az  osztrák  érdekekkel,  mathematikailag  be  van  bizo- 
nyítva, hogy  rövid  idő  múlva  szellemi  tekintetben  is  összeolva- 
dunk Ausztriával,  de  hogy  ez  összeolvadás  sem  az  alkotmányos- 
ság, sem  pedig  a  magyar  nemzetiség  érdekében  nem  lehet,  nem 
szükség  bebizonyítani."^  A  főkérdés:  hogy  a  magyar  gazdasági 
életnek  közös  vagy  külön  vámterület-e  az  érdeke,  itt  már  egészen 
háttérbe  szorult  a  politikai  mögött.  Pedig  a  gazdasági  kérdést  nem 
lehet  büntetlenül  hazafisági  osztályba  helyezni.    A  hazafias   lelke- 


1  U.  ott  XII.  kötet,  2  6.  lap. 

-  U.  ott  309.  1    a  Pesti  Hirlap  1842:  141.  számából. 

^  E  fontos  hely  idézve  már  Keleti  Károlytól,   Hazánk  és  népe  243.  lap. 

sedés,  mely  nálunk  úgysem  kitartó,  nem  tudta  e  súlyos  közgaz- 
dasági problémákat  megoldani.  Batthyányi  Kázmér  gróf  Védegy- 
lete, Kossuth  gyáralapító  társasága  csakhamar  felbomlottak,  a 
közfigyelem  elfordult  e  tárgyaktól,  s  előállt  azon  sajnálatos  hely- 
zet, hogy  ez  életbevágó  gazdasági  kérdések  nemcsak  megol- 
datlanul adattak  át  a  következő  nemzedéknek,  hanem  hazafisági 
súllyal  szükségtelenül  megterhelve.  Vámterület,  ipar  és  kereske- 
delem felvirágoztatása  ily  módon  lettek  közjogi  pártok  játékaivá, 
híven  a  hagyományhoz,  melyet    a    liberális  ellenzék  hozott  létre.' 

*  *  * 

A  magyar  liberalizmus,  az  eddigiekből  láthatóan,  mindjárt 
kezdőpontján  megcáfolta  a  liberális  tant,  mintha  eszmék  és  elvek 
eltérő  viszonyok  közé  elhintve  azonos  eredményeket  szülnének, 
mintha  az  emberi  értelem  mindenütt  egyformán  reagálna  bizonyos 
eszmékre  s  minden  talajra  ugyanazon  intézményeket  hozhatná 
létre!  A  liberalizmus  magyar  talajon  egészen  más  képződmény 
lőn,  mint  francia  vagy  német  földön,  egészen  sajátos  hatást 
gyakorolt  a  magyar  viszonyokra  és  a  jövőre  nézve  a  külfölditől 
eltérő  speciális  magyar  helyzetet  alkotott.  A  lényével  szoros  rokon- 
ságban levő  nemzeti  mag  speciálisan  magyar  jelenségeket  szült: 
nemzetiségi  harcot,  mely  e  soknyelvű  országban  a  nemzeti  liberá- 
lisoknak egyszersmindenkorra  lehetetlenné  tette  liberális  alap- 
tanoknak, minő  a  széles  választási  jog,  korlátlan  végrehajtását. 
Másik  ilyen  speciális  magyar  jelenség  a  közjogi  irány,  s  vele 
kapcsolatban  az  elvi  ellenzékiség,  mely  szintén  közreműködött 
abban,  hogy  a  liberális  elvek  kénytelen-kelletlen  módosulást  szen- 
vedtek a  magyar  politikai  életben.  Mindezen  módosulásokat  össze- 
foglalva, kimondhatjuk,  hogy  a  magyar  liberalizmus,  negyvenes 
évekbeli  fejlettségének  fokán,  a  francig  liberalizmushoz  hasonló 
elvi  merevségű  szélsőséges  mozgalom,  radikalizmus  volt,  de  nem 
egyetemesen  európai,  hanem  speciálisan  magyar  radikalizmus.  Ez 
pedig  abban  nyilatkozott,  hogy  az  általános  liberális  elvek  helyett 
a  speciális  magyar  momentumokat,  a  közjogi  vonatkozású  kérdé- 
seket élezte  ki  szélsőséges,  radikális  szellemben.  Tehát  nem  a 
liberális  doktrínáknak,  inkább  csak  a  nemzeti  aspirációknak  radi- 
kális végrehajtását  követelte,  mihez   képest  a  politikai  reformnak 

1  Ugyanezt  állapítja  meg  Keleti  id.  m.  244.  1.:  „Politikai  pártkérdéssé 
válván  ilyenformán  az  ország  anyagi  érdekeire  oly  nagy  befolyást  gyakor- 
landó  vámügyi  egyezkedés,  nem  mondhatni,  hogy  azt  elég  higgadtsággal  és 
elég  komolysággal  hányták  volna  meg." 


azon  részei,  melyek  másutt  forradalmi  rázkódtatásokat  okoztak, 
nálunk  olyannyira  háttérben  maradtak,  s  ha  mégis  szóba  hozat- 
tak, oly  méltányos,  elvi  tüskéktől*  ment  formulázásra  találtak,  hogy 
e  részben  zavaroktól  nem  volt  ok  tartani.^  Suffrage  universel-rö\ 
és  plébiscite-xö\  szó  sincs  a  magyar  radikalizmus  követelései 
között,  holott  ezek  a  francia  liberális  mozgalomnak  legtöbbet 
emlegetett  jelszavai.  A  szabadföld  és  közadózás  problémáját  is 
mérsékelt  módon  akarta  megoldani  hazai  liberalizmusunk,  ,oly- 
képen,  hogy  úgy  a  megrövidítendő,  mint  a  megajándékozandó 
osztályok  meg  legyenek  elégedve.  A  radikalizmus  nálunk  tehát 
nem  elvekben,  hanem  nemzeti  vonatkozásokban,  közjogi  program- 
mokban,  egészben  véve,  mondjuk  ki  e  megfigyelést,  melyet  el  nem 
utasíthatunk  magunktól :  érzelmekben  és  formákban,  hangulatban 
nyilvánult  meg.  A  radikalizmus  nálunk  egyszerűen  a  nemzeti 
szenvedélyeknek  politikára  átvetítése  volt.  s  mint  ilyen,  vetélytárs 
nélkül  és  szinte  deszpotikusan  uralkodott  a  lelkeken.  „A  tény 
kétségtelen,  —  mondja  az  egykorú  szemlélő,  báró  Kemény  Zsig- 
lyiond  —  a  magyar  közvélemény  bálványozta  a  radikalizmust. 
A  szónoklat  szépsége,  a  szónok  hatása  ettől  függött.  Az  író  csak 
e  jel  alatt  szakíthatott  halántékaira  babérágat.  A  lángész  és  jellem 
többnyire  elvitatva  lőn  a  más  zászlók  vezéreitől.  Hog>'  ily  igaz- 
ságtalanság a  rajongás  nem  kicsiny  fokára  mutat,  kétségtelen."'^ 
Kemény  Zsigmond  e  szavai  súlyosak.  Nálánál  jobban,  okjektívebb 
szilárdsággal  senki  sem  ismerte  a  magyar  lélek  mélységeit.  Nem 
ok  nélkül  beszél  rajongásról:  a  bálványozásról,  a  szónoklat  ere- 
jéről. Radikalizmusunk  valóban  hangulat  volt,  érzelmi  produktum, 
elvekhez  és  pozitív  politikai  követelésekhez  semmi  köze.  Hisz 
mérsékeltebb  programmot  el  sem  lehet  képzelni  az  Ellenzéki 
nyilatkozatnál,  mely  Deák  tollából  folyva,  az  elvi  ellenzékiséget 
■leszámítva  alkalmas  lett  volna  az  egész  nemzet  egyesítésére. 
Radikalizmusunk  tehát  nem  túlzott  követeléseket  állít  fel,  hanem 
magában  véve  mérsékelt  követeléseit  nem  mérsékelt  hangon : 
rajongóan,  lobogó  lelkesedéssel  mondja  el.  E  lobogó  lelkesedés 
tovább  hatolva,  könnyen  gyúló  népünk  közt  hatalmas  lángoszloppá 
nőtt,  melynek  füstje  annál  nagyobb  lőn,  minél  kisebb  a  magja. 
Ezzel  megérkeztünk  a  szalmalánghoz,  miről  Széchenyi  nem  tudott 
eleget  beszélni. 

1  A  mag>ar  radikalizmus  ez  irányát  észrevette  már  báró  Kemény  Zsig- 
mond Forradalom  után,  Összes  művei  XII.  kötetében,  50—51.  1. 

2  U.  ott  52.  1. 

Valóban,  liberális  radikalizmusunk  nem  egyébnek  minősít- 
hető, mint  az  ősmagyar  természet  gyöngéi,  szenvedélyei  előtérbe 
nyomulásának  és  politikai  érvényesülésének.  Nem  ismételhetjük  Szé- 
chenyi jellemzéseit  az  önhittségről,  üres  lelkesedésről,  szalmaláng- 
ról, irigységről,  pártviszályról.  Ezek  most  mind  felszabadultak, 
amint  a  szenvedélyeket  szabadjára  eresztő  liberális  tanok  a  müveit 
középnemesség  köreiből  szélesebb  és  műveletlenebb  tömegekre 
szétáradtak.  Ez  utóbbiakban  nem  ész,  hanem  érzelem  és  szenvedély 
kellett  hogy  reagáljon  az  elő  nem  készített,  váratlanul  megjelenő 
behatásra.  Innen  az  a  mélyreható  differencia,  mely  egyrészt  a  libe- 
rális vezetők  elvi  tanultsága  és  erkölcsisége,  másrészt  a  liberális 
tömegek  durva  radikalizmusa  és  szenvedélye  közt  van.  Innen 
egyúttal  a  sikertelenség,  mely  a  radikális  hangulattal  szembeszálló 
vezetőket  éri  reformkorszakunk  egész  folyamán.  Döntő  politikai 
tényező  e  radikális  hangulat  volt,  ez  tette  egymásután  lehetet- 
lenné, ítélte  politikai  súlytalanságra  a  pozitív  reformereket,  úgy  a 
konzervatív,  mint  a  liberális  irány  híveit.  Előbb  Széchenyit,  majd 
48  tavaszán  Deákot  és  a  sokáig  radikálisnak  tartott  Batthyányit. 
Eötvös  és  a  centralisták  e  radikális  hangulat  miatt  maradtak  ki 
mindennemű  politikai  vezetésből.  Egyedül  Kossuth  egyénisége 
tudott  mindvégig  uralkodni  a  tömegeken,  egész  a  katasztrófáig, 
mert  a  második  Kossuth,  az  emigrációnak  az  elsőtől  annyira 
különböző  vezére,  mint  látni  fogjuk,  nem  volt  többé  teljhatalmú 
irányítója  a  magyar  lelkeknek.  De  a  negyvenkilencediki  kataszt- 
rófáig ö  maradt  a  liberális  radikalizmus  vezére,  mert  szerencsés 
temperamentumánál,  könnyen  lelkesedő,  s  a  lelkesedésben  a  komor 
tények  nyomása  alól  szabaduló  optimista  természeténél  fogva 
nehézség  nélkül  tudta  követni  a  radikalizmus  emelkedő  vonalát. 
Ö  soha  sem  mondott  népszerűtlenséget,  akárcsak  a  francia  libe- 
ralizmusnak szintén  érzelmektől  vezetett  alakja,  La  Fayette,  ki  a 
népszerűséget  boldogságának  tartá,  mely  nélkül  lehetetlen  volna 
élnie.  A  liberalizmus  tömeguralmában,  abban  a  demokráciában, 
mely  természetes  fejlődés  helyett  parancsszóra,  papirosalkotmány 
érteimében  áll  elő,  a  népszerűség  a  politikusoknak  egyetlen  esz- 
köze a  hatalom  megszerzésére  és  megtartására.  Az  igazán  nagyok- 
nak, kiknek  egyéniségében  egy  adott  nemzetiség,  minden  hibájá- 
val és  erényével  együtt  ölt  testet,  minő  volt  kétségtelenül  Kos- 
suth és  La  Fayette,  a  népszerűség,  éppen  a  néppel  való  konge- 
nialitásuk  miatt,  ölükbe  hull ;  ők  a  tömeg  lelkesedésében,  mint 
saját  elemükben  élnek  anélkül,  hogy  belső  hazugságokig,  a  tömeg 
kegyeinek  vadászásáig  kellene  alacsonyulniok.  Kisebb  és  kevésbé 

szerencsés  politikusoknak  meg  kellett  szerezniök  a  népszerűséget, 
ahogyan  lehetett.  Nálunk  azáltal,  hogy  a  nemzet  hibáinak  híze- 
legtek, a  tömeg  radikális  hangulatának  vakon  engedelmeskedtek. 
Mind  kevesebb  lön  a  bátor,  ki  keblét  kitárva  oda  mert  állani  a 
zúgó  áradat  elé.  S  ha  igen,  elsodortatott. 

Azt  hisszük,  radikalizmusunk  ilyen  felfogása  közelebb  hoz 
bennünket  történeti  eseményeink'  megértéséhez.  Egykorú  észlelök 
hasonlóképen  gondolkodtak.  Kemény  Zsigmond  mellett  legyen 
szabad  csak  Horváth  Mihálynak  egy  klasszikusan  sokatmondó 
megjegyzését  idéznünk.  Szerinte  a  kornak  „ha  volt  hibája,  az 
bizonyára  már  nem  a  közélet  iránti  közönyben  és  szenvtelen  tes- 
pedésben,  hanem  annak  ellentétében,  a  túllelkesedésben,  az  újí- 
tások, reformok,  átalakulás  túlheves,  szinte  türelmetlen  vágyában, 
s  a  rohanó  haladást  gátló  elemek,  a  kormány  s  a  konzervatív 
párt  gyűlöletében  keresendő.^  E  bajokat  nemcsak  a  hivatásánál 
fogva  nyugodtabb  vérmérsékletű  történetíró  veszi  észre.  A  köz- 
véleményünkben mai  napig  uralkodó  liberális  hagyománnyal  szem- 
ben ki  kell  emelnünk:  a  hangulat  a  negyvenes  években  még  a 
liberális  körökben  sem  volt  mindenütt  bizakodó.  Széchenyi  nem 
állott  egyedül,  a  liberalizmus  hívei  közül  is  többen  jártak  kétség- 
től kínozva,  földre  szegzett  szemekkel,  magukba  zárkózva  a  lel- 
kes tömegek  közt,  melyek  a  nemzet  és  alkotmány  megújulását 
könnyű  játéknak  tárták.  A  jövendő  gondja  annál  súlyosabban 
nyomta  őket,  minél  magasztosabb  volt  felfogásuk  a  nemzeti  úijá- 
alakulás  feladatairól.  Közéjük  tartozott  Deák  Ferenc. 


1  Horváth  Mihály  id.  m.  II.  kötet,  215.  1. 


VII. 
Deák  Ferenc  a  negyvenes  évek   liberalizmusában. 

Midőn  Deákot  nyugati  magyarnak  nevezzük  a  keletiekkel 
szemben,  nem  tisztán  temperamentumbeli  különbségre  gondolunk. 
A  dunántúli  magyar  nem  kevésbé  heves,  hirtelen  vérmérsékletű, 
mint  a  tiszai,  kinek  ezt  a  tulajdonságot  állandó  jellemvonásai  közé 
számítják.  Az  igazi  eltérés  a  két  típus  között  nem  az  ösztönökben 
és  az  érzelmi  világban,  hanem  az  érzések-  és  gondolatokra  való 
reagálásban,  a  tettben  van.  A  tiszai  magyar  heves  temperamen- 
tumának engedelmeskedve  indulatban,  meggondolatlanul  cselek- 
szik, míg  a  dunántúlinál,  kinek  feje  szintoly  könnyen  áttüzesedik, 
szeme  vérbe  borul,  az  indulat  hevét  mérsékli  a  meggondolás  és 
nem  engedi  rögtön,  azon  melegében  tetté  válni.  Az  eltérő  faj- 
keverék mellett  származhatik  e  józan  megállás,  ez  óvatos  meg 
gondolás  akár  magasabb  műveltségből,  akár  pedig,  s  ez  már 
gyarló  történet-psychologiai  eszközeinkkel  nehezen  állapítható  meg, 
egyszerűen  megszokásból,  nemzedékeken  áthagyományozott  tar- 
tózkodásból. A  dunántúli  magyarnak  évszázadokon  át  volt  valami 
kevéske  veszteni  valója,  miért  érdemes  volt  fejét  törni,  s  török, 
német  között  modus  vivendit  találni.  De  érzelmi  alapja  neki  is 
ugyanaz  volt,  mint  tiszai  testvérének. 

Hogy  Deák,  mint  minden  igazi  magyar,  s  így  Széchenyi  is, 
Kossuth  is,  szintén  szubjektív  érzelemember,  nem  pedig  az  objektív 
ész  szolgája  volt,  azt  kétségen  kívül  megállapíthatjuk  egykorúak 
leírásaiból,  melyek  folyton  érzelmi  hatását  emelik  ki  beszédeinek, 
és  az  ő  állandó  meghatottságát,  érzelmi  elfogódását  emlegetik. 
Hideg  ész  helyett  nála  is  érzelem  és  erkölcs  adott  direktívát. 
Deák  a  liberális  ideákhoz  csatlakozván,  azok   erkölcsi    mélységét,. 

ideális  humanizmusát  annyira  átérezte,  mint  senl<i  más  a  nyugat- 
európai demokráciában.  Ideálja  neki  is  szabadság  volt,  de  nem 
anarchia  vagy  erőszak  által  megvalósítva,  hanem  az  ember  erkölcsi 
lényének  harmóniája,  belső  igazsága  által.  E  végcél  felé  nem  hir- 
telen nekilendüléssel,  az  éretlen  tömegek  felszabadítása  útján 
törekedett :  egyedül  a  kötelesség  és  kemény  munka  valának  az 
eszközök,  melyekben  bízott.  Ilyep  felfogással  természetesen  nem 
kerülhette  ki  Széchenyi  sorsát :  a  dezilluziót,  a  kénytelen  kiábrán- 
dulást, a  nyomasztó  kétségeket  és  azt,  hogy  a  radikális  tömegtől, 
ha  nem  is  politikailag,  nyíltan,  de  lélekben  elszakadjon.  Innen 
származnak  különvéleményei,  melyeket  már  a  negyvenes  években 
többször  bejelentett  a  liberális  mozgalom  fontos  kérdéseiben.  Az 
egyiket,  a  nemzetiségi  kérdést  illetőleg,  már  előbb  láttuk  és  tud- 
juk, hogy  ő  a  liberalizmus  magyarosító  illúzióitól  függetlenül  nem' 
volt  hajlandó  résztvenni  a  közigazgatási  és  közoktatási  propagan- 
dában. De  az  egész  Deákot  tünteti  fel  Védegyletbeli  szereplése. 
Miután  Kossuth  az  ő  előleges  megkérdezésé  nélkül  kibontá 
a  nemzeti  iparvédelem  lobogóját,  Deák  magánlevelet  ír  neki, 
melyben  kijelenti,  hogy  a  mozgalmat  nem  tartja  célravezetőnek. 
„Nem  lett  volna-e  célszerűbb  a  védegyletet  most  kezdetben  csak 
némely  cikkekre  szorítani  ?  Azon  csekély  pénzerőt,  melyet  a  véd- 
egylet összegyűjt,  több  sikerrel  lehetett  volna  néhány  cikk  gyár- 
tásának emelésére  fordítani,  mintha  az  sokféle  cikkek  közt  meg- 
oszlik." „Megvallom,  hogy  a  dolgot  így  szerettem  volna.  Amerika 
egykori  védegylete  győz  meg  engem  leginkább,  hogy  ily  terje- 
delemben a  magyar  a  védegyletet  aligha  elbírja."  Az  éjszakame- 
rikai államok,  még  angol  gyarnat-korukban  védekezni  akartak 
az  angol  iparcikkek  ellen,  de  az  egyesülés  eredménytelen  volt, 
pedig  ez  a  nép  „már  akkor  szabad  sajtóval,  s  minden  polgáraira 
nézve  teljes  és  tökéletes  jogegyenlőséggel  bírt,  mely  akkor  a  leg- 
dicsőségesebb támadásnak  előestéjén  állott,  mely  tudott  szegény 
és  egyszerű  lenni.  Remélhetünk-e  mi  magyarok  a  magyar  jellem- 
től több  vagy  csak  annyi  szilárdságot  egy  sokkal  több  tárgyakra 
terjeszkedő  védegylet  mellett,  midőn  a  sajtó  nem  áll  szolgála- 
tú fikra,  polgáraink  jogegyenlősége  még  csak  remény,  de  nem 
valóság,  enthusiasmus  pedig  és  kitürni  tudás  csak  alig  van  ben- 
nünk ?''  De  bár  reménytelenül  nézi  az  új  vállalkozást,  hazafias 
érzése  nem  engedi  visszavonulni,  még  kevésbé,  Széchenyihez 
csatlakozva,  nyilt  ellenzékbe  csapni.  „Ti,  barátim,  a  magyar 
körülményeket  jobban  ismeritek,  mint  én,  ki  már  egy  év  óta  nem 
láttam  Pestet ...  Ti,  kik  ott  laktok    és  ott    fordultok    meg    napon- 

kint,  hol  a  nemzet  szíve  ver,  Ti,  kik  bizonyosan  megfontoltatok 
minden  legkisebb  körülményt  meleg  érzéssel,  de  hideg  számolás- 
sal. Ti  jónak  láttátok  a  dolgot  most  és  ily  terjedelemben  meg- 
indítani, s  én  el  nem  szakadok  tőletek."  „Most,  midőn  már  az 
első  lépés  megtörtént,  azt  hanyagság,  hidegség  vagy  különködés 
által  elejteni  vagy  csökkenteni  bűnnek  tartanám  a  haza  ellen. 
Nálam  a  pesszimizmus  a  hanyagságnak  sem  nem  oka,  sem  nem 
ürügye.  Tudok  én  küzdeni  remény  nélkül  is;  érzem  kebelemben 
az  erőt,  istenemre  mondom,  érzem,  hogy  csüggedést  nem  ismer- 
tem soha,  s  az  elhatározottság,  mely  nálam  kötelességérzeten  ala- 
pul, nem  kisebb,  mint  másoké,  kiket  a  remény  lelkesedésre  gyújt. 
Én  tehát  félreteszem,  elaltatom  minden  kétségeimet,  s  az  ügyet 
pártolom  úgy,  mint  azt  megindítottátok."'  Csakugyan,  kétségeit 
senki  másnak  el  nem  árulta ;  a  Védegylet  vezetőségével  pedig 
hivatalosan  közölte,  hogy  „polgári  kötelességei"  szerint  szíves 
készséggel,  s  legbuzgóbban  csatlakozik  a  mozgalomhoz,  később 
pedig,  midőn  az  egész  akció,  a  gyáralapítási  társulattal  együtt, 
közel  volt  a  megfenekléshez,  Pestre  menve  erélyesen  fellépett 
érdekében  s  lelkesítő  szónoklataival  sikerült  életét  egy  időre  meg- 
hosszabbítani. 

Ez  a  levél  s  benne  két  kifejezés:  ^tudok  én  küzdeni  remény 
nélkül  is''  és  ,,az  elhatározottság  nálam  kőtelességérzeten  alapul" , 
ezek  szolgáltatják  nekünk  a  kulcsot  Deák  politikai  működése  meg- 
értéséhez. Nála  a  politikai  cselekvés  nem  födte  a  politikai  gon- 
dolkodást. Érzelem  és  cselekvés  nem  voltak  harmóniában.  Amit 
tett,  remény  nélkül  tette,  tisztán  kötelességérzetből,  egyéni  érzel- 
meinek elnyomása  árán.  Politikai  cselekvését  a  liberális  párt  szol- 
gálatába állította,  s  kitartott  mellette  mindaddig,  míg  a  liberális 
irányban  a  túlzó  radikalizmus  korlátlan  uralomra  nem  tett  szert. 
Akkor,  48  tavaszán,  a  miniszteri  székből,  végre  nyiltan  ellene 
fordul  és  örökre  szakít  vele.  De  e  végső  katasztrófát  megelőzőleg 
híven  kitartott  a  párt  mellett,  s  példátlan  erkölcsi  tekintélyével 
fedezte  a  párt  improvizációit,  s  folyton  radikálisabb  politikáját. 
Találóan  jellemezte  e  helyzetet  életírója :  „Negyvennyolcig  Deák 
hallgatásában  rejlett  Kossuth  ereje". ^  A  hazafias  kötelesség  nem 
engedi  a  pártot  elhagynia,  sem  pedig  nyiltan  föllépnie  olyan  dol- 
gok ellen,  mik  neki  nem  tetszettek.  Hazafias  párt  vészes  szaka- 
dásának nem    akart   oka    lenni,    ezért    utasítá    vissza  Széchenyit, 


1  Közölve  Kónyi,  Deák  beszédei  I.  kötet,  535.  1. 

2  Ferenczi  Zoltán,  id.  m.  I.  kötet,  422.  1. 

mikor  ez  Kossuth  és  a  radikalizmus  ellen   középpártot  'akart  ala- 
kítani, s  ennek  vezetésére  Deákot  szemelte  ki. 

Viszont  politikai  gondolkodásában  Széchenyihez  állott  közel. 
A  magyarság  gyöngéit  Széchenyihez  hasonló  világossággal  ismerte 
fel.  Politikai  helyzetünk  javulását  csak  a  nemzeti  hibák  kigyom- 
lálása, s  helyükben  az  emberiség  magasabb  ideáljainak  átültetése 
árán  remélte.  Az  egymásra  következő  országgyűlések  eredménye 
iránt  súlyos  kétségeket  táplál,  mivel  nem  hiszi,  hogy  a  nemzeti 
hibákkal  szemben  valami  maradandót  lehetne  elérni.  Kossuthnak 
nyíltan  megírja,  hogy  pesti  tartózkodásából  semmi  haszon  nem 
lehetne,  ne  is  kívánják  ezt  tőle.  „A  reménytelenség  egyik  bizo- 
nyos jele  a  távolból  várni  segélyt  olyantól,  kinek  ereje  is,  tehet- 
sége is  kisebb,  mint  magunké.  Egyébaránt  a  reménytelenség  az 
én  keblemet  már  rég  elfoglalta  nemzetünk  gyáva  jellemtelensége 
miatt",  mellyel  ez  a  kormány  alig  megkezdett  propagandájára 
máris  tódul  az  ellentáborba...  „Tudod  te,  hogy  régen  remény 
nélkül  állok  én  veletek  s  közöttetek  a  csatatéren,  de  a  siker 
reménye  nélkül  is  kész  vagyok  küzdeni,  mert  ezt  becsület  és 
kötelesség  parancsolják."  ^  Batthyányi  Lajos  előtt  szintén  a  „ma- 
gyarnak gyáva  jellemtelenségérőr,  meg  „veleszületett  irigykedő, 
fondor,  büszke  természetéről"  panaszkodik  ;2  egy  nyilvános  beszé- 
dében egész  sorozatát  adja  a  nemzeti  hibáknak :  minő  a  tűrni 
nem  tudás,  a  hidegvér  hiánya,  mely  a  tűrést  egyszerűen  gyáva- 
ságnak nevezvén,  megveti ;  a  pazarlás  valódi  átkunk,  mert  míg 
ez  másutt  legalább  ipart  teremtett  s  fölemelte  a  polgári  osztályt, 
nálunk  csak  elszegényedést  okozott.  Ezért  a  haza  közszükségeire 
sem  adakozunk  úgy,  mint  kellene.'  A  szalmalángról  sem  feledke- 
zik meg.  „Hazánkban  hiba  az,  hogy  a  dolgok,  a  vállalatok  meg- 
indítása rendszerint  nagy  részvétre  s  visszhangra  talál ;  a  részle- 
tes kidolgozás  prózáján  pedig,  a  poézist  lehangoló  ezerféle  apró 
gyakorlati  akadályokon  lelkesedésünk  megtörik ;  más  nemzetek 
azért  érnek  sikert,  mert  természetök  e  részben  szerencsésebb."-^ 
De  a  legfőbb  politikai  baj  a  pártviszály.  A  nemzet  életében  két- 
ségtelenül kórjelek  mutatkoznak,  „meggyógyulását  azonban  csak 
maga  a  nemzet  eszközölheti  azáltal,  ha  a  veszélyes  kóranyagot, 
mely    minden    bajainak   főoka,    a    pártviszályt,    kiirtja  kebléből".' 

1  Idézve  id.  m.  II.  kötet  21. 

2  Idézve  id.  m.  11.  kötet  21.,  23.  II. 

3  Ferenczi  id.  m.  433.  1. 

4  U.  ott  437.  1. 

^  Kolozsvári  beszéde  1845  máj.  16.  Kónyi  id.  m.  I.  kötet,  544.  1. 

Annyi  bizonyos,  a  pártviszály  l^iirtására  senki  sem  tett  többet^ 
mint  Deák,  a  született  vezér,  kinek  semmi  önmegtagadásába  sem 
került,  hogy  a  vezérletet  sajnálkozás  nélkül  átengedje  másoknak. 
Deák  hatalmas  értelmisége  helyesen  ítélte  meg  a  helyzetet. 
Egyes  ember  köteiességtudása  nem  mentheti  meg  többé  a  hazát 
a  katasztrófától.  A  februári  forradalom  súlyos  idegbajban  találta 
öt,  mely  hosszabb-rövidebb  megszakításokkal  immár  harmadik  éve 
tartá  távol  a  politikai  élettől.  Az  akkori  orvosok  nem  igen  talál- 
tak rá  ellenszert,  a  mostaniak  is  alig  találnának.  Kétségektől  szag- 
gatott kedélye  nem  bírta  tovább  a  hit  nélküli  kötelességteljesítés 
rabigáját,  lelki  bágyadtság  és  lehangoltság  vett  rajta  erőt,  s  ter- 
jedt át  a  lelki  életből  a  testi  constitutióra.  Az,  ami  Kölcseyt 
pályája  végén,  ami  Széchenyit  a  katasztrófa  kitörésekor  érte  el^ 
a  magyar  betegség,  a  nemzetünk  sorsán  kétségbeesés,  ezen  ment 
át  Deák  éppen  azon  években,  midőn  a  nemzeti  lelkesedés  leg- 
magasabb fokra  izzott,  s  a  tömegek  oly  közel  érzék  magukat  a 
nagy  beteljesüléshez.  Deák,  az  első  magyar  minisztérium  tagja» 
talán  még  Széchenyinél  is  kevésbé  hitt  jövendőnkben. 


i 


VIII. 
A  48-as  törvényhozás. 

A  márciusi  napok  meghozták  a  beteljesülést,  mindazt,  mit  az 
•első  liberális  generáció  évtizedeken  át  áhítozott.  Az  új  törvények, 
melyeket  a  király  április  11.-én  szentesített:  betetőzése  az  újjá- 
születés nagyszerű  korszakának,  megvalósítván  azon  kívánságo- 
kat, melyeket  az  első  nemzedék  egyrészt  nemzeti,  másrészt  libe- 
rális szempontból  állított  fel.  Nemzeti  és  liberális  elem  az  áprilisi 
törvényekben  pontosan  szétválasztható  egymástól. 

Az  új  alkotmány  a  liberális  szabadságokat  a  rendi  világ  min- 
dennemű kötöttségének  megszüntetése  által  valósítja  meg.  Ősiség, 
nemesi  birtokprivilégiumok,  céh-  és  vámkorlátok  eltörlése  árán  az 
egyéni,  politikai  és  gazdasági  szabadságok  egész  sora  jelenik 
meg  varázsütésre  a  leroskadt  középkori  rendiség  helyén :  szemé- 
lyes szabadság  osztálynak,  felekezetnek  és  nemzetiségnek  különb- 
sége nélkül,  szabad  föld,  sajtószabadság,  vallásszabadság,  ipar  és 
kereskedelem  szabadsága.  Ez  újonnan  szerzett  jogokat  közös 
teherviselés  és  törvény  előtti  egyenlőség  biztosítja  egyének  vagy 
osztályok  túlsúlyával  szemben.  Végigtekintve  az  áprilisi  alkotmány 
rendelkezésein,  csak  így  foghatjuk  fel  azon  mérhetlen  nagy  vál- 
tozást, mely  a  magyarság  gondolkodásában,  a  magyar  politika  irá- 
nyában az  utóbbi  évtizedek  alatt  végbement.  A  rendi  világ  évszá- 
zadok folyamán  a  vallásszabadságon  kívül  egyéb  szabadságot 
nem  kívánt,  ez  az  egyetlen,  melynek  a  rendi  történetben,  mikor 
szabadság  helyett  privilégiumról  volt  szó,  előzményei  vannak,  mely 
tehát  nem  tisztán  az  első  liberális  nemzedék  szülötte.  A  többi  vív- 
mányt azonban  kivétel  nélkül  ez  a  nemzedék  dobta  a  magyar 
közéletbe.  Amennyiben  a  modern  államok  élete  a  jogok  és  köte- 

lességek  elvi  egyenlőségén  alapul,  s  amennyiben  a  modern  nem- 
zeti kultúrák  kifejlésének  is  föfeltétele  az  egyének  szabad  műve- 
lődése, tehát  az  egyéni,  politikai  és  gazdasági  szabadság:  ennyi- 
ben kétségtelen,  hogy  az  áprilisi  törvények  liberális  szabadságai 
nemzetünket  az  európai  mijvelődés  magasabb  fokára  juttatták. 
Megnyitották  annak  lehetőségét,  hogy  a  nemesi  Magyarország 
helyébe  a  nép  Magyarországa  léphessen.  Nélkülök  ezt  talán  még 
évtizedek  múlva  sem  értük  volna  el. 

Nem  kevésbé  életbevágóak  az  áprilisi  törvényhozás  nemzeti 
vívmányai,  még  pedig  úgy  Ausztriával,  mint  a  nemzetiségekkel 
szemben.  A  független  felelős  minisztériumról  és  népképviseletről 
szóló  törvények  a  mi  javunkra  fejezik  be  a  küzdelmet,  melyet 
1526  óta  folytattunk  a  bécsi  központosító,  egységesítő  törekvések 
ellen.  Függetlenségünket  biztosító  régi  törvényeink  csak  most 
lépnek  életbe :  Magyarország  csak  most  veszi  kezébe  kormány- 
zása dolgát,  mint  önálló,  semmi  más  országnak  alá  nem  vetett 
állam,  mint  Ausztriától  független,  attól  tökéletesen  különböző  állam- 
egyéniség. Háromszáz  év  óta  Batthyány  Lajos  gróf  kormánya 
volt  az  első,  mely  hatáskörében  a  bécsi  központi  hatóságoktól 
független  lévén,  egyenesen,  minden  közbeeső  fórum  nélkül  érint- 
kezhetett a  magyarok  alkotmányos  királyával. 

A  nem-magyar  nemzetiségek  a  liberális  szabadságoknak 
ugyanazon  mértékében  részesültek,  mint  a  magyarság  tagjai. 
Objektív  történeti  vizsgálat  félre  nem  ismerheti,  hogy  áprilisi  tör- 
vényhozásunk a  nem-magyar  nemzetiségekre  egyenesen  áldást- 
hozó volt.  Tegyük  föl,  a  magyarság  már  ekkor,  önmagától  felda- 
rabolja államterületét  nemzetiségek  szerint,  s  az  így  kivágott  oláh, 
szerb,  tót  kantonokra  bízza  a  magán-,  birtok-,  kereskedelmi  stb. 
jogviszonyok  rendezését:  ebből  a  magyar  önmegtagadásból  a  nem- 
zetiségi tömegekre  szabadság  és  emberiség  helyett  a  középkori 
szolgaság  meghosszabbítása,  sőt  tán  súlyosbodása  származott 
volna.  Sem  az  oláh,  sem  a  tót  és  szerb  fajok  nem  bírtak  oly 
középosztállyal,  mely  a  liberalizmus  európai  alapján  állva  a  job- 
bágyfelszabadítás, közteherviselés,  vallás-,  sajtó-,  kultúraszabadság 
vívmányait  megvalósíthatta  volna.  Saját  kezükbe  tenni  e  primitív 
állapotban  levő  nemzetiségek  dolgát,  annyit  jelentett  volna,  mint 
őket  középkori  rendiségnek  vagy  anarchiának  szolgáltatni  ki.  Ezt 
elismerheti  mindenki,  aki  az  oláh  népszellem  48-iki  megnyilvánu- 
lásait, avagy  Rajasics  patriarcha  és  Jellasics  bán  mentalitását 
ismeri.  És  ha  lesz  egykor  valóban  tudományos  oláh,  szerb,  tót 
történetírás,  az  is  el  fogja  ismerni,  hogy  népét  az  európai  libera- 

lizmus  szabad  intézményeiben  a  magyarság  részesíté  akkor,  mikor 
az  magától  még  fel  nem  tudott  volna  emelkedni  e  magasabb 
művelődési  fokra. 

Viszont  a  liberális  szabadságjogoknak  az  egész  országra 
kiterjesztése  nagyban  növelte  a  magyarság  kulturális  súlyát.  Az 
országban  a  magyar  népfaj  hasonlíthatatlanul  legmagasabb  művelt- 
ségi fokon  állott  és  csak  természetes,  hogy  most,  a  középkori  kor- 
látozások eltörlésével,  midőn  a  művelődés  terjedésének  az  ország 
határain  belül  semmi  korlát  útjába  nem  állhatott,  a  magasabb 
műveltség  akadálytalanul  gyakorolhatott  vonzóerőt  még  tiszta  nem- 
zetiségi körökben  is.  Amint  korábban  a  nem- magyar  népfajok  fel- 
emelkedő egyénei  a  magyar  nemesség  soraiba  léptek,  úgy  gyara- 
podnak most  velük  fokozott  mértékben,  a  liberális  magyarság 
sorai.  A  rendiségnek  magyar  nemzeti  autonómiája  megszűnik 
ugyan,  de  helyébe  lép  az  új  nemzeti  autonómia,  mely  az  egész 
országra  érvényes  a  magyarságnak  magasabb  műveltsége  és  a 
liberális  bánásmód  következtében,  melyet  a  nem-mag^-ar  nemze- 
tiségekkel szemben  tanúsít.  A  magyarság  ilyetén  megerősödése 
tette  lehetővé,  hogy  államunknak  magyar  nemzeti  jellegét  egész 
a  katasztrófáig  fenn  tudtuk  tartani  anélkül,  hogy  gyűlöletes  esz- 
közökhöz vagy  véres  erőszakhoz  folyamodtunk  volna. 

Az  áprilisi  alkotmánynak  mindezen  fényoldalait,  s  nemzeti 
fejlődésünkre  gyakorolt  jótékony  hatását  egészében  kiemelve,  az 
árnyoldalakról  sem  szabad  megfeledkeznünk.  Mert,  hogy  ilyenek 
is  vannak,  azt  a  történetírásnak,  mint  a  véges,  gyarló  emberi  dol- 
gok regisztrátorának,  őszintén  meg  kell  vallania.  Az  áprilisi  alkot- 
mánynak hiányai  és  hibái  abból  származnak,  hogy  két  párhuzamos 
folyamatot,  a  liberálist  és  nemzetit,  tetőz  be  és  egyesít  magában, 
holott  ezeknek  egyes  vonásai  egymásközt  ellentétesek  és  egv'más 
hatását  lerontják.  Eddigi  előadásunk  alapján  nem  lesz  nehéz  az 
áprilisi  törvényekben  e  kritikus  pontokat,  két  ellentétes  erő  talál- 
kozó helyeit  megjelölni. 

A  negyvenes  évek  liberalizmusa  radikális  irány  lévén,  első 
sorban  a  radikalizmus  hatását  szemlélhetjük  az  alkotmányon.  Nem 
a  követelésekben  és  kimondott  rendelkezésekben,  hanem  a  végre- 
hajtás módján  és  formáján.  A  radikalizmus  forradalmi  hajlandósá- 
gához híven  lassú  átmenet  helyett  az  újítás  erőszakolását.  elsie- 
tett változtatást  eszközölt.  Elég  erre  eg^^etlen  példát  említenünk 
a  földbirtokviszonyok  dolgát,  mely  kétségtelenül  a  leginkább  meg.! 
vitatott  és  megemésztett  tárgya  volt  a  reformkomplexumnak,  mely- 
nél tehát  legkevésbé  állott  fenn  az   elsietés   veszedelme.   A   köz- 

teherviselésről,  az  úrbéri  szolgáltatások  megszüntetéséről  s  a  föl- 
desurak állami  kárpótlásáról  szóló  törvények  már  március  havában 
készen  voltak,  s  mire  Deák  Pestre  érkezett,  azokon  már  alig  lehe- 
tett változtatni  parasztlázadás  kockáztatása  nélkül.  Pedig  e  törvé- 
nyek a  liberalizmust  szükségtelenül  túlhajtva  nemesi  birtokost, 
államot  s  közvetve  parasztot  is  fölöslegesen  terheltek  meg.  A  föld- 
birtokosok kármentesítését  a  „nemzeti  becsület  védpajzsa  alá" 
helyezvén,  azaz  az  államra  bízván,  ennek  teherképességét  túlbe- 
csülték, mikor  pedig  a  jobbágylakosság  maga  sem  kívánta,  hogy 
ellenszolgáltatás  nélkül  szabaduljon  fel  és  szívesen  vállalta  volna 
a  kármentesítésnek  hosszabb  idő  alatt,  részletekben  való  lefizeté- 
sét. Viszont  a  radikalizmus  „vágtató"  törvényalkotói  azt  sem  vet- 
ték észre,  hogy  az  úrbéri  tartozások  címén  olyanokat  is  szüntet- 
nek meg,  melyek  történeti  fejlődésük  szerint  a  földesúr  magán- 
vagyonához  tartoznak,  s  nem  feudális,  közjogi  természetűek.  Mind- 
ezen hiányokon  Deák  póttörvénnyel  akart  segíteni,  melyet  mint 
igazságügyminiszter  az  „1848:  XI.  t.-cikk  folytán  szükséges  intéz- 
kedésekről" címen  be  is  terjesztett,  hogy  vele  az  áprilisi  törvény- 
nek a  speciális  magyar  viszonyokkal  nem  számoló  radikalizmusát 
megkorrigálja.  A  javaslat  persze  a  forradalom  árjában  nyom  nél- 
kül elmerült,  s  a  48-as  törvény  radikalizmusából  vagyonos  nemes- 
ségünk elszegényedése  következett  anélkül,  hogy  ez  elszegénye- 
désből a  parasztnak  haszna  lett  volna. 

A  radikalizmusnak  nem  liberális,  de  nemzeti  számlájára  tarto- 
zik az  áprilisi  törvényeknek  egyik  alapvető  hiánya :  a  pragmatica 
sanctióból  és  a  háromszázéves  együttélésből  folyó  ausztriai  viszony- 
nak meg  nem  oldása.  Erről  a  kérdésről  mindössze  a  III.  t.-cikk 
13.  §.-a  rendelkezik  olykép,  hogy  az  egyik  miniszter,  az,  ki  a 
Felség  személye  körül  lesz,  befolyván  mindazon  viszonyokba, 
melyek  a  hazát  az  örökös  tartományokkal  közösen  érdeklik,  azok- 
ban az  országot  felelősség  mellett  képviseli.  Mint  látható,  még 
csak  fel  sem  soroltatnak  a  „közösen  érdeklő  viszonyok",  annál 
kevésbé  történik  gondoskodás,  hogy  azok  a  változott  helyzethez, 
Magyarországnak  de  facto  és  de  j'ure  egyaránt  független  állami- 
ságához illően  rendeztessenek.  E  súlyos  következésekkel  járt  el- 
hanyagolás oka  az  országgyűlés  radikális  hangulatában  keresendő, 
mely  e  kérdéseket  tárgyilag,  méltányosság  és  írott  jog  szerint 
elintéző  javaslatokhoz  csak  nehezen  járult  volna  hozzá,  viszont  a 
közös  ügyeket  kategorikusan  megszüntető  törvényt  a  másik  tényező, 
a  korona  utasította  volna  vissza.  A  törvényes  rendelkezés  hiányát 
a  Felség  személye  körüli  minisztérium  tényleges  vezetője,  Pulszky 


i 


137 

Ferenc  államtitkár,  megpróbálta  jóvá  tenni,  felszólítván  az  osztrák 
minisztériumot  a  közös  viszonyok  tisztázására,  de  e  lépéseinek, 
bár  azok  mind  sürgetőbbek  lőnek,  a  magyar  függetlenségnek  rövid 
*  életet  jósló  osztrák  minisztérium  óvakodott  eleget  tenni.  Mégis, 
bár  egyezmény  nem  jött  létre,  az  erre  vonatkozó  ügyiratokból ' 
kitűnik,  hogy  a  magyar  kormány  az  áprilisi  törvényekben  csak 
mellékesen  említett  közös  ügyek  'létezését  nem  tagadta  meg. 

Döntő  politikai  szerep  jutott  az  áprilisi  törvények  e  közös 
ügyeket  bagatellizáló  irányának  a  hadügy  és  az  államadósság 
dolgában.  Nem  ismételhetünk  itt  közismert  dolgokat,  csak  néhány 
pontra  hívjuk  fel  a  figyelmet.  A  pragmatica  sanctio  az  osztrák 
tartományokra  és  Magyarországra  nézve  közös  védelem  kötelmét 
mondja  ki.  Az  új  törvényhozás  elismeri  a  pragmatica  sanctio  érvé- 
nyét, s  egyúttal  az  önálló  magyar  hadsereg  felállításának  jogát 
is.  Már  most  világos,  hogy  az  önálló  magyar  hadsereg  és  a  közös 
védelem  kötelezettségét  valamikép  összhangzásba  kell  vala  hozni. 
Ezt  azonban  az  áprilisi  törvényhozás  elmulasztá.  így  esett,  hogy 
kormány  és  országgyűlés  törvényes  rendelkezés  hiányában  ide- 
oda  hajlott,  midőn  az  osztrák  kormány  az  olasz  forradalom  és 
•és  Savoya  leverésére  a  pragmatica  sanctio  értelmében  fegyveres 
segítséget  kért  tőlünk.  Bár  eleinte  az  egész  minisztérium,  Kossuthot 
sem  véve  ki,  a  segély  megadása,  s  törvény  szerint  kötelezett 
voltunk  elismerése  mellett  volt,  az  ügy  még  sem  volt  végrehajt- 
ható, mivel  Kossuth  mind  radikálisabb  irányba  sodortatva,  az 
országgyűlés  szélső  elemei  segélyével  mindaddig  húzta  a  dolgot, 
míg  az,  a  nemzetiségek  feltámadása  és  a  bécsi  reakció  uralomra 
jutása  után  tárgytalanná  nem  vált. 

Nem  kevésbé  egységes  volt  eleinte  a  magyar  kormány  véle- 
ménye, Kossuthot  sem  véve  ki,  az  osztrák  államadósság  dolgában, 
melyről  az  áprilisi  törvények  szintén  hallgattak.  A  Batthyány- 
kormány  szerint  az  osztrák  államadósság  egy  részének  elvállalá- 
sát méltányosság  és  Magyarország  jól'felfogott  érdeke  tanácsol- 
ják, mert  Ausztriának  e  terhek  alatt  összeroskadása  ránk  nézve 
is  múlhatlanul  végzetes  következéssel  járna.  Törvényes  intézkedés 
ez  üg^'ben  sem  jött  létre,,  s  bár  az  államadósság  és  hadügyi 
közösség  dolgában  a  minisztertanácsban  Kossuthnak  folyton  változó 
álláspontja  miatt  szenvedélyes  viták  folytak  is,  ez  a  tényen  magán 
nem  változtat :  a  48-as  magyar  minisztérium  elismert  bizonyos 
hadi   és   pénzügyi    közösséget   Ausztriával.   Megállapítható   tehát, 

1  Kiadva  Rudol^  Sieghart,  Zolltrennung  und  Zolleinheit  Wien  1915. 

hogy  a  48-as  törvények,  bár  e  közös  ügyekről  nem  szóltak,  azok 
tagadását  sem  foglalták  magukban,  hanem  e  téren  kiegészítésre 
szorultak,  mely  elöl  maga  a  Batthyány-kormány  sem  zárkózott 
el.  E  kiegészítés  a  minisztériumnak  az  egymásra  torlódó  viharos 
események  közben  nem  sikerült  többé. 

Amint  ez  idejében  ki  nem  pótolt  hiány  nem  csekély  hatás- 
sal volt  a  bécsi  reakció  megerősödésére,  s  végső  kifejlésben  egyik 
oka  lön  a  véres  küzdelemnek,  mely  köztünk  és  a  dinasztia  meg 
Ausztria  közt  kitört,  hasonlóképen  végzetes  lön  a  48-as  törvények 
egy  másik  hiánya,  az,  hogy  bennük  a  nem-magyar  nemzetiségek 
külön  viszonyairól  sem  emlékeztünk  meg.  E  hallgatás  szintén  a 
radikális  hangulatból  magyarázható,  mely  a  forradalom  túlzásaiban 
a  legcsekélyebb  hajlandóságot  sem  tanusítá  Széchenyi,  Deák, 
Wesselényi  méltányos  szavai  befogadására.  Törvényhozásunk  nem 
ragadta  meg  az  alkalmat,  hogy  erélyes  iniciativát  nyújtva,  a  nem- 
zetiségeknek a  közigazgatás  bizonyos  terein  nyelvi  jogokat  engedve, 
elejét  vegye  az  izgatásnak,  s  a  műveltség  alacsony  fokán  álló 
vezetők  rendetlen  kívánságainak.  így  aztán  oláhok  és  szerbek 
maguk  gyülekeztek,  állítottak  fel  tumultuariusan  követeléseket, 
melyek  eleinte  mérsékelt  fokról  csakhamar  megnövekedtek  terri- 
toriális és  egyéb  elfogadhatlan  követelésekre.  Hogy  ők  a  magyar 
hatóságok  alól  kivéve  külön  vajdák  és  kapitányok  által  kormá- 
nyoztassanak, ez  a  lakosság  kevertsége  miatt  épp  oly  kivihetetlen, 
mint  gyermekes  kívánság  volt,  s  a  nemzetiségi  tömegek  iskolá- 
zatlansága mellett  a  magyar  iniciativa  hiányából  keletkezett.  A 
nemzetiségi  mozgalmak  így  csúsztak  le  a  veszélyes  lejtőre,  mely- 
nek alján  ott  várt  rájuk  tárt  karokkal  a  bécsi  reakció.  Radikaliz- 
mus nélkül,  józan.  Deák-féle  liberalizmussal,  még  inkább  Széchenyi- 
féle konzervatív  reformszellemmel  ezt  könnyen  meg  lehetett  volna 
akadályoznunk,  amikor  azonban  —  épp  ebben  rejlik  Bécs  és  a 
nemzetiségek  közti  helyzetünk  tragikuma  —  még  mindig  nem 
tudhattuk  biztosan,  nem  fogja-e  a  Széchenyi  szellemében  meg- 
kötött magyar-oláh-tót-szerb  egyességet  Bécs,  felelőtlen  és  rossz- 
hiszemű ígéreteivel  az  utolsó  pillanatban  megzavarni.  Nemzetiségi 
és  közjogi  kérdést  egymás  nélkül  szinte  lehetetlen  volt  megoldani. 

48-ra  49  jött,  előbb  szélső  radikalizmus,  majd  a  kikerülhetet- 
len katasztrófa.  Nincs  itt  helyünk  a  radikalizmus  növekedéséről 
részleteket  közölni,  valamint  arról  a  hazafias  küzdelemről  sem, 
melyet  Batthyány  Lajos  gróf  folytatott  az  elvakult  sovinizmus,  a 
forradalmi  liberalizmus  pártja,  s  annak  nem  annyira  irányító,  mint 
magával   sodort,   a    lelkesedés    pillanataiban    megittasult    vezére. 

Kossuth  ellen.  Széchenyi,  Wesselényi,  Deák  visszavonulása  óta 
Batthyány  vállaira  nehezedett  az  embertelen  súlyú  feladat,  a  nem- 
zetet az  adott  viszonyok  erejének  elismerésére  visszavezetni.  1848 
áprilisától  kezdve,  midőn  a  magyar  minisztérium  elnöke  lett,  egé- 
szen 1849  január  havában  történt  elfogatásáig,  ez  arasznyi  köz- 
életi pályán,  Batthyányi  végig.szenvedte  mindazt  a  honfibút  és 
honfikínt,  melyet  az  előrelátóbb  Széchenyi  már  1847-től,  a  radika- 
lizmus megerősödésétől  kezdve  szenvedett.  A  keserű  poharat  Szé- 
chenyi csöppenkint,  Batthyány  egy  hajtásra  üríté  ki.  Egyéni  tra- 
gikuma, ha  lehet,  még  Széchenyiét  is  felülmúlia.  A  reakció  kar- 
hatalma akkor  fogta  el,  mikor  éppen  képviselővé  akarta  magát 
választatni,  hogy  Kossuthtal  megvívja  a  debreceni  országgyűlésen 
a  végső  harcot  és  a  nemzet  és  dinasztia  kibékülését   előkészítse. 

Mint  tudjuk,  az  újjászületés  legjobb  emberein  a  radikalizmus, 
ezen  pedig  a  reakció  győzött.  'Batthyány  bukásával  a  debreceni 
radikálisokkal  szemben  hang  többé  alig  emelkedett.  Az  új  minisz- 
terelnök. Szemere  Bertalan,  ki  a  függetlenségi  nyilatkozat  után 
veszi  át  Kossuth  kezéből  a  hatalmat,  programmbeszédében  kije- 
lenni, hogy  minisztériuma  először  forradalmi,  másodszor  republiká- 
nus, harmadszor  demokrata.^  A  népfelség  elvét  „minden,  de  min- 
den következményeiben''  elfogadja,  s  elismeri,  hogy  a  „népszabad- 
ság minden  hatalom  örök  kútfeje.''  Megígérte  továbbá,  hogy  bár 
a  kormányformáról  végleges  intézkedés  még  nem  történt,  mégis 
a  „minisztérium  minden  törekvésnek  ellene  lesz,  mi  a  monarchiára 
visszavezethetne."  Ez  elvek  tüntetik  fel  a  legszélsőbb  vonalat, 
ameddig  a  magyar  radikalizmus  tiszai  képviselői  Debrecenben 
elmentek. 

Debrecen  után  már  csak  kevés  jöhetett :  Szeged,  Világos, 
Aradvár.  A  nemzet  hiába  küzdött  ősi  életerővel,  haláltmegvetö 
bátorsággal  nem  többé  világszabadságért,  liberális  vagy  radikális 
tanokért,  de  a  puszta  létért,  az  anyaföld  birtokáért ;  nem  használt. 
Kiderült,  hogy  egyesegyedül,  magára  hagyatva  nem  képes  kardja 
élével  biztosítani  természetes  túlsúlyát  e  négy  folyó  hazájában. 
Vérünk  hullása  és  pusztulásunk  árán  emelkedtünk  Széchenyi  poli- 
tikai színvonalára,  ahol  végre  láttuk,  hogy  nemzeti  sorsunk  ezút- 
tal népfajközi  és  európai  probléma  is,  melyet  mindenek  ellenére 
nem  irányíthatunk.  Benne  a  nem-magyar  nemzetiségek  és  a  szom- 
szédos   államok    is    érdekelve    vannak.    Ha    mindezek    ellenünk, 

1  Közölve  Horváth  Mihály,  Magyarország  függetlenségi  harcának  törté- 
nete, Pest  1871,  111.  kötet,  563.  1. 

hogyan  lehetne  helytállanunk  ?  Már  pedig  a  48-at  megelőző  folya- 
matban Széchenyi  intéseit  figyelembe  véve  elhanyagoltuk  mind- 
azon óvóintézkedéseket,  melyekkel  egyik  vagy  másik  szomszé- 
dunkat magunkhoz  csatolhattuk  s  a  reakciótól  nyakunkba  vetett 
hálót  széttéphettük  volna.  Horvát,  szerb,  oláh,  Ausztria,  Orosz- 
ország sok  volt  ellenségnek.  A  nemzet  hősies  védelme  sikerte- 
lenség átka  alatt  romlott  és  töredezett  a  végkatasztrófáig,  mert 
az  utóbbi  évtizedek  politikájában  hiányzott  az  előrelátás,  ellen- 
ségeinket egymástól  szétválasztani,  s  a  derekunkat  szorító  vas- 
gyürüt  meglazítani.  Az  első  liberális  korszaknak,  minden  fény  és 
dicsőség  mellett,  szomorú  hagyománya  ez  a  következendőkre:  a 
közösügyek  és  nemzetiségek  kérdését  meg  nem  tudván  oldani, 
nemzeti  ügyünk  elbukott  e  kettős  küzdelemben. 


IX. 
Liberalizmus  és  zsidó  kérdés. 

Mielőtt  az  első  liberális  korszaktól  búcsút  vennénk,  szüksé- 
ges annak  még  egy  momentumáról  megemlékeznünk,  mely  ekkor 
még  mellékes  jelentőségű  ugyan,  de  később  nemzeti  életünkre 
mindinkább  elhatározó,  döntő  befolyásra  fog  szert  tenni.  Ez  a  zsi- 
dóság helyzete  és  elterjedése. 

A  liberalizmust  megelőzőleg  a  zsidóság  a  magyartól  éppen 
úgy  különböző,  idegen  nemzetiségnek  tartatott,  mint  akár  az  oláh. 
szerb,  görög  népfajok.  Bevándorlása  és  székfoglalása,  leszámítva 
a  koraközépkori  aránylag  csekély  számú  és  a  magyarságba  korán 
beolvadt  zsidókat,  három  pontosan  megkülönböztethető  irányból 
történt.  Nyugatról  a  német-osztrák  és  cseh-morva  zsidóság  jött  be 
és  gyökerezett  meg  leginkább  felvidéki  városainkban ;  a  török 
hódoltság  idején  viszont  délről  indult  meg  újabb  bevándorlás, 
miután  a  törökök  a  zsidókkal  jó  viszonyban  voltak,  városaikban 
nekik  a  keresztényekénél  bővebb  privilégiumokat  engedélyeztek. 
Míg  ezen  hódoltságkorabeli,  többnyire  balkáni,  spanyol-mór  ere- 
detű zsidó  gyarmatok  a  fölszabadító  háborúk  alatt  a  törökséggel 
együtt  elpusztultak,  addig  a  német  és  cseh-morva  telepek  meg- 
maradtak, s  időnkint,  bár  nem  nagy  tömegekkel,  gyarapodtak  is. 
A  térfoglalásnak  sokkal  fontosabb,  új  korszaka  kezdődött,  mikor 
Galícia  Mária  Terézia  idejében  Ausztriához  csatoltatott,  s  ezzel 
Nyugat  és  Dél  után  Kelet"  felől  is  szabaddá  vált  az  út. 

Mária  Terézia  uralkodása  utolsó  éveiben  e  tárt  kapu  hatása 
még  kevésbé  szemlélhető.  De  hirtelen  megnövekszik  a  zsidók 
száma  il.  József  türelmi  rendeletére,  melynek  érvényét  az  1791. -i 
országgyűlés  is  hallgatólag  elismerte,  megengedvén  ezzel,  hogy  a 

zsidók  azon  lakóhelyükön  maradhassanak,  hova  legutóbb  megér- 
keztek. Ettől  kezdve  a  zsidóság  szaporodásban  annyira  felülmúlja 
a  többi  népfajt,  hogy  ez  a  szaporodás  természetes  úton  nem, 
csakis  bevándorlás  által  magyarázható.  1785-ben  volt  Magyaror- 
szágon 75.089  zsidó,  1805-ben  127.816,  1840-ben  már  241.632,  tehát 
ötvenöt  esztendő  alatt  a  zsidóság  száma  nálunk  megháromszoro- 
zódott, ami  —  egy  régi  statisztikus  véleménye  szerint^  —  „iszonyú 
nagy  szaporaság,  s  nagyobb,  mint  milyennel  Egyiptomban  dicse- 
kedhettek." Okai  e  nagy  számbeli  gyarapodásnak  ugyanazon  egy- 
korú tanú  szerint  a  „jókori  házasság,  a  súlyos  kézimunkák  szor- 
galmas kerülése,  a  mértékletesség,''  de  első  és  legfőbb  ok  az 
állandó  bevándorlás,  mely  keletről  nyugati  irányban  haladva  elő- 
ször az  északkeleti,  Galíciával  határos  megyékben  érezteti  hatását. 
A  Hegyalján  a  kocsmák  már  a  tizenkilencedik  század  elején  zsidó 
kézen  vannak,  s  míg  Árvamegyében  1785-ben  csak  115  zsidó 
találtatott,  1840-ben  már  húszszoros  a  gyarapodás:  2333  lélek. 
Az  északkeleti  megyékből  szállonganak  el  a  zsidó  családok 
az  ország  többi  vidékeire  aszerint,  hogy  hol  találnak  megélheté- 
sükre kedvező  viszonyokat.  Ilyen  helyek  voltak  egyrészt  a  keres- 
kedelmi utakon  fekvő  helységek,  másrészt  a  nagybirtokok  közép- 
pontjai. Mert  tévedés  volna  azt  hinni,  mintha  a  zsidó  térfoglalás 
energiáját  egyedül  a  zsidóság  szolgáltatta  volna,  minden  külső 
segítség  nélkül.  Kétségtelen,  hogy  nagybirtokos-osztályunk  — 
akkor,  a  tizennyolcadik  században  még  névben  is  alig  magyar  — 
anyagi  viszonyainak  minél  gondtalanabb  irányítása  és  lebonyolí- 
tása végett  az  idegen  elemet  a  magyarral  szemben  előnyben 
részesíté.  Hasonló  ez  azon  jelenséghez,  hogy  az  új  tiszai  nagy- 
birtokosok a  fölszabadító  háborúk  után  puszta  uradalmaikra  inkább 
tót  és  oláh  jobbágyokat  telepítettek,  semmint  értelmesebb,  de 
éppen  ezért  nyakasabb  és  nagyobb  igényű  magyarokat.  Ugyan- 
ezen okból  engedték  át  a  földbirtokosok  nyersterményeik  értéke- 
sítésének gondját  a  hajlékony,  minden  bajt  könnyen  eligazító 
zsidó  kereskedőknek,  s  vették  elejét  ezzel  annak,  hogy  a  tizen- 
hatodik-tizenhetedik században  híres  tőzsgyökeres  magyar  keres- 
kedő-osztályunk —  magyar  eredetű  „tőzsérek"  látták  el  évszáza- 
dokon át  magyar  marhával  Bécs,  Nürnberg,  Augsburg  piacait, 
minden  idegen  közvetítés  nélkül'^  —  föléledjen  és  megerősödjön. 
Az  új  nagybirtokos  termelésének  gondját  legkönnyebben  úgy  vet- 

1  Fényes  Elek,  Magyarország  statisztikája,  1842,  I.  kötet,  82,  i. 

2  A  tözsérek  osztályának  viszonyait    több   alapvető   értekezésben    tisz- 
tázta Takáts  Sándor. 

hette  el  magától,  ha  ,,házi  zsidót''  tartott,  ki  mindent  megvett, 
mert  mindent  el  is  tudott  adni.  A  tizenkilencedik  század  elején  a 
nyerstermények  értékesítése,  tehát  az  agrár  Magyarországon  egye- 
dül űzhető  kereskedési  ág,  az  első  lépéstől,  a  termelőtől  való  át- 
vételtől kezdve  egész  a  bécsi  piacig  a  zsidóság  kezén  van.  Do- 
hányt, gyapjút,  bőrt,  gabonát  ők  vesznek  át  a  birtokostól,  pálinka- 
főzésből, urasági  kocsmákból  és  -mészárszékekből  is  ők  gazda- 
godnak, mert  a  földesúr  szívesen  adja  nekik  bérbe  földesúri  jogait, 
rájuk  bízván,  hogy  a  bérösszeget  a  paraszt  fogyasztókon  akár 
többszörösen  is  behozzák. ^  Hogy  pedig  a  zsidó  terjeszkedés  tisz- 
tán ily  gazdasági  alapokon  nyugszik,  egy  pillantás  meggyőzhet 
róla  az  ország  bármely  vidékén.  Vegyük  csak  Tolna,  Veszprém, 
Fejér  vármegyéket:  a  zsidó  telepek  itt  azon  széleken  találhatók, 
amerre  e  gazdag  tartomány  gabona-  és  egyéb  terményei  termé- 
szetes levezető  utakon  lefolynak.  Ez  pedig  egyrészt  a  Duna  vonala 
Rácalmástól  le  Paks  felé,  amelyen  át  a  fejérmegyei  nagy  uradal- 
makból, s  a  tolnai  mezővárosok  vásáraiból  dunai  hajókon  elszál- 
líttatik  a  termés,  másrészt  Veszprém— Pápa  vonala,  honnan  a 
kereskedelem  útja  északnak  a  Dunához,  hol  Győr  a  központ,  más- 
részt nyugatnak  az  országhatár  felé  vonult.  Tolna  és  Fejér  déli 
területei  a  Duna-vonalnak  gravitáltak,  Fejér  északi  része  és  Vesz- 
prém Pápa  felé.  A  zsidóság  terjeszkedése  már  most  szemmellát- 
hatólag  követi  a  termények  útját;  benn  a  tartomány  belsejében, 
ahol  csak  produkció,  nem  pedig  kereskedés  folyik,  alig  találjuk  nyo- 
mát. A  személyközlekedésnek  főútján,  a  buda — fejérvári  országút 
falvaiban  alig  van  zsidó,  magában  Fejérvárott  is  1840-ben  a 
20.700  lakos  közt  csak  kilenc.  Ezzel  szemben  a  dunaparti  mező- 
városok aránytalanul  népes  zsidó  községeket  mutatnak  fel :  Paks- 
nak  7613  lakójából  710  a  zsidó,  Faddon  4008-ból  112,  Dunapen- 
telén  2591-ből  85,  Ráczalmáson  2265-ből  73;  még  nagyobb  zsidó 
gyarmatok  találhatók  a  tolnai  termést  összegyűjtő  vásárhelyeken : 
így  Hőgyészen  2623  lakosból  630  zsidó,  Bonyhádon  4873-ból  1563. 
Fejérmegye  északi  részének  gyűjtőhelye,  nagy  uradalmak  közép- 
pontja Lovasberény,  hol  ehhez  képest  4263  lakos  közt  1240,  a 
lakosság  negyede,  zsidó.  Pápának  hatalmas  uradalmára  és  keres- 
kedelmére jellemző,  hogy  nem  kevesebb,  mint  2678  zsidója  van 
14.879  lakos  közt.  Veszprémben  szintén    920   a    11.268   lakosból.^ 

1  A    mészárszékeket    árendáló   zsidókról   Kölcsey    Ferenc,    A    szatmári 
adózó  nép  állapotáról  1830,  Minden  munkái  VI.  kötet,  Pest  1848,  20.  1. 

2  Ez  adatok  Fényes  Elek,    Magyarországnak  s  a   hozzákapcsolt  tarto- 
mányoknak mostani  áUapotja,  Pest  1841,  I.  kötetéből. 

A  zsidóság  terjedését  tehát  a  liberális  korszakot  megelőzőleg 
egyrészt  a  galíciai  határ  nyitvatartása,  másrészt  az  segíté  elő, 
hogy  a  nyersterményekkel  kereskedés  szinte  kizárólag  az  ő 
kezükbe  ment  át.  De  jogtalan  állapotában  üzérkedésen  kívül  úgy- 
sem foglalkozhatott  egyébbel,  szellemi  pályák  közül  egyedül  az 
orvostudomány  volt  előtte  megnyitva.  Ilyen  viszonyok  közt  köszön- 
tött be  a  liberalizmus,  mely  vallási  és  faji  különbségeket  letagadva 
minden  embert  egyenlővé  akart  tenni,  s  még  hozzá  a  szabad 
kereskedelem  doktrínájával  a  zsidóság  mint  par  excellence  keres- 
kedő osztály  előtt  soha  nem  remélt  perspektívát  tárt  föl.  A  libe- 
rális tanokhoz  alkalmazkodva  legelőször  Franciaország  és  Észak- 
Amerika  adtak  polgárjogot  a  területükön  tartózkodó  zsidóknak ; 
mi  sem  természetesebb,  mint  hogy  példájukat  a  magyar  liberálisok 
is  siettek  követni.  A  liberális  ellenzék  javaslatát  a  zsidók  egyen- 
jogúsítására az  1839—40.  országgyűlésen  a  főrendek  visszautasí- 
tották ugyan,  de  a  XXIX.  törvénycikkben  legalább  szabad  lakha- 
tás és  a  kereskedés  szabad  gyakorlata  adatott  nekik  az  egész 
országra.  Amivel  a  liberális  ellenzék  annál  kevésbé  elégedett  meg, 
mert  e  mérsékelt  törvény  végrehajtása  is  akadályokba  ütközött ; 
pl.  Zemplén  vármegye,  az  országos  törvénnyel  dacolva,  továbbra 
is  kizárta  őket  a  borkereskedésből  és  az  aszúborkészítésből,  ezzel 
megmutatván,  Kossuth  szavai  szerint,  „miként  hiusítja  meg  a 
gyakorlat  mindazon  szépen  hangzó  elveket,  mik  a  törvény  hozá-^ 
sakor  humanitásunk  dicsőségét  Európaszerte  hangozzák."  ^  A  libe- 
rális ellenzék  fáradozásainak  sikerült  is  a  szívós  emancipációt  a- 
47-iki  országgyűlési  utasítások  nagy  részébe  felvétetni. 

Kétségtelen,  hogy  e  tisztán  üzletre  utalt  népfaj  számára  sür- 
gősen kellett  emberibb  viszonyokat  szerezni.  Ebben  liberális  és 
nem-liberális  megegyezett.  Míg  azonban  az  előbbiek  elveikhez, 
híven  a  szabadság  következményeivel  nem  törődve  teljes  és  kor- 
látlan emancipációt  követeltek,  addig  a  liberalizmus  doktrínáitól 
ment  politikusok,  számbavéve  a  speciális  magyar  viszonyokat, 
óvóintézkedéseket  sürgettek.  És  pedig  nem  a  már  ittélő,  honos 
zsidók  ellen,  kiket  nem  ok  nélkül  reméltek  a  magyarság  szövet- 
ségeseivé tenni,  hanem  a  bevándorlók  ellen.  A  galíciai  beván- 
dorlás megszüntetése  érdekében  igazság,  jog  és  humanizmus  esz- 
ményi bajnoka  szólalt  fel,  Kölcsey  Ferenc'  Szerinte  a  szatmár- 
megyei  jobbágyság  elszegényedését  a  zsidóság  túlságos  elszapo- 

1  Kossuth  Iratai  XII.  kötet/ 145.  1. 
-  Kölcsey  idézett  beszéde  26.  1. 

rodása  okozza,  mely  1804  és  1826  közt  2290  férfiról  2872-re,  a 
nőket  is  hozzászámítva,  összesen  1164  lélekkel  szaporodott,  holott 
a  keresztény  adózó  nép  száma  ugyanezen  időben  fogyott.  E  lát- 
ványra a  szomszéd  Galícia  jut  eszébe,  mely  világosan  mutatja, 
hogy  ^amely  országban  a  zsidók  megszaporodnak,  az  vagyoni 
végromlás  szélén  áll."  Francia  tapasztalás  szerint  is  „nem  kicsiny 
és  szegény  statusba  való  a  zsidó,  hanem  nagyba  és  gazdagba ; 
itt  segíti  az  industriát,  ott  megöli." 

^Az  elvi  liberálisok  külföldi  példáira  Széchenyi  felel  kissé 
drasztikusan  azzal,  hogy  angol,  francia  lehet  liberális,  mert  ha  egy 
palack  tintát  tölt  is  az  ő  nagy  tavába,  azzal  a  tó  vize  meg  nem 
romlik,  de  ha  magyar  levesbe  öntjük  a  palack  tintát,  az  ugyan 
élvezhetetlenné  válik.  Egyik  túlságból  a  másikba  esünk  és  ha  a 
liberális  emancipációt  csakugyan  végrehajtjuk  „egy  zagyvalék  nép 
leszünk",  jósolja  Széchenyi.^  A  nemzeti  veszedelem  ily  felisme- 
rése sugalmazza  a  liberalizmus  elleneinek  az  emancipáció  és  a 
bevándorlási  törvény  közti  junktimot.  A  konzervatív  gr.  Dessewffy 
Aurél  1840-iki  beszédében  csatlakozik  Eötvös  József  emancipációs 
javaslatához,  elismeri,  hogy  ebből  a  magyarság  gyarapodása  szár- 
mazand,  hiszen  az  Alföldön  lakó  zsidók  már  most  is  pompásan 
beszélnek  magyarul ;  követeli  azonban  az  emancipációval  kapcso- 
latban a  bevándorlási  törvényt,  mely  a  „bevándorlók  vagyona, 
erkölcsisége  s  valamely  mesterségi  ügyessége  iránt  kezességet 
nyújtson,"  mert  különben  elárasztandja  ez  országot  a  koldus  zsi- 
dók sokasága,  ami  pedig  „sem  a  magyarságnak,  sem  a  honi  zsi- 
dóságnak nem  érdeke.""^  A  bevándorlás  megszüntetése  vagy  meg- 
nehezítése és  az  emancipáció  ettől  kezdve  együtt  jelenik  meg 
mindazok  programmjában,  kik  a  liberális  doktrínáktól  mentesen 
szemlélik  a  magyarság  speciális  viszonyait.  Az  egykorú  statisz- 
tikus, Fényes  Elek,  egyenesen  kimondja,  hogy  a  francia  és  észak- 
amerikai törvényeket  nem  lehet  átültetni  hazai  talajunkba;  az 
egyenjogúsítás  ott  nem  szülhet  károkat,  olyan  csekély  a  zsidóság 
élekszáma :  Franciaország  34  millió  népességére  összesen  csak 
80.000  zsidó  esik,  holott  a  mi  1 1  millió  lakosságunkra  háromannyi. 
Másrészt  a  francia  zsidó  felszabadításakor  pallérozottabb  volt,  min 
a  magyar,  s  viszont  az  ottani  keresztény  népesség  is  iparban, 
kereskedésben  felsőbb  fokon  állott,  úgy  hogy  a  zsidó  konkur- 
rencia  nem  árthatott  a  franciának,  holott   mindez   nálunk    megfor- 


1  Széchenyi  Beszédei,  Zichy  Antal  kiadása,  Bpest  1887,  3í)2.  i. 
-  Gróf  Dessewffy  Aurél  id.  Müüei,  264.  1. 

dítva  van,  s  ezért  „Magyarországra  a  fokonkénti  elöhaladás  min- 
denesetre tanácsosabb,''  mint  a  hirtelen,  óvóintézkedések  nélküli 
emancipáció.  ^ 

Az  emancipáció  előkészítéséhez  tartozott  a  zsidóság  szellemi 
színvonalának  emelése,  melyen  báró  Eötvös  József  munkálkodott 
legtisztább  humanitárius  idealizmussal.  A  radikális  liberalizmus 
azonban  sem  a  bevándorlással,  sem  a  kulturális  emeléssel  nem 
törődött,  doktrínáihoz  híven  e  téren  is  csak  korlátok  lerombolá- 
sára törekedvén  anélkül,  hogy  a  következésekről  számot  adott 
volna  magának.  Kossuth  beszélt  ugyan  „máramarosi  söpredék 
zsidó-tömegről,"  melynek  „bűneitől  úgy  sem  tudjuk  megóvni  e 
hazát,"  de  egyébként  semmi  különbséget  nem  ismert  el  a  zsidó 
bevándorló  és  a  magyar  között.-  A  liberális  felfogás  a  Szabadság 
és  Ész  illúzióiba  burkolózva  tanácstalanul  állt  e  „máramarosi  söp- 
redéktömeg" problémájával  szemben,  s  a  zsidóságban  egyedül 
vallást,  nem  fajt  látva,  mindent  megtett  az  emancipáció  érdeké- 
ben. A  48-as  törvényhozás  még  sem  rendezhette  kimondottan  a 
zsidóság  viszonyait,  amint  Kossuth  monda,  azon  zsidóellenes  han- 
gulat miatt,  mely  nemcsak  a  parasztság  körében,  de  városokban 
is  megnyilatkozott,  s  mely  nyilt  emancipáció  esetén  a  zsidók 
vagyonát  és  életét  is  fenyegette  volna.  De  a  liberális  ellenzék  az 
emancipáció  állandó  hangoztatásával,  s  a  bevándorlási  korlátozá- 
sok elutasításával  előre  kijelölte  útját  a  következő  nemzedéknek, 
mely  e  kérdést  megoldani  hivatva  lőn. 


1  Fényes  Elek,  Mogyarország  statisztikája  I.  kötet,  84.  1. 

2  Kossuth  Iratai  XI.  kötet,  69.  1. 


HARMADIK  KÖNYV. 
A  MÁSODIK  NEMZEDÉK. 


Társadalmi  változások. 

A  negyvenes  évek  nagy  nemzedéke  a  szabadságharc  kataszt- 
rófájában halálos  sebet  kapott.  Szép,  okos  és  igaz  magyar  fők, 
milyeneknél  szebbek  és  emberibbek  a  termékeny  magyar  talaion 
sem  előbb,  sem  utóbb  nem  teremtek,  százankint  és  ezrenkint 
pusztultak  el  hóhér  és  golyó  által,  tébolyban  és  börtönök  mélyén, 
idöelötti  kórtól  elragadva.  Az  abszolutisztikus  Ausztria,  Schwarzen- 
berg  kormánya  és  Haynau  katonai  uralma  számláját  terheli 
Batthyány  Lajos  és  Széchenyi  István,  az  aradi  és  újépületi  vér- 
tanuk, Petőfi  és  Vörösmarty  és  Bajza  és  annyi  sok  müveit  magyar 
emberfő.  A  magyarság  szellemi  vezetőinek  legalább  egy  negyede 
veszett  el  így,  másik  negyede,  sőt  annál  is  több,  külföldre  mene- 
külvén, nemcsak  pillanatnyilag  kapcsolódott  ki  a  nemzeti  életből, 
hanem  a  további  fejlődésre  is  hatás  nélkül  maradt.  Mikor  aztán  az 
emigránsok  hatvanhétben  visszatértek,  itt  készen  találták  az  új 
nemzedéknek  az  ő  közreműködésük  nélkül  létrejött  nézeteit, 
melyekhez  nekik  akarva  nem  akarva  alkalmazkodniuk  kellett. 

Aki  pedig  itthon  maradván,  kikerülte  az  abszolutizmus  bosz- 
szúját,  új  nemzedéket  látott  maga  körül,  mely  e  szomorú  húsz 
évben  csöndben,  eseménytelen  viszonyok  közt  nőtt  fel  és  tolta, 
öregíté  a  régieket,  mint  ifjú  lomb  a  tavalyit.  Deák  Ferencben  még 
48  előtt  a  komoly  magyar  férfiszépséget  csodálják  az  asszonyok, 
a  hatvanas  években  ö  már  az  egész  országnak  „öreg  ura,''  kit  a 
következő  évtized  gondoktól  megőrölten  sírba  küld.  A  kiegyezés 
müvét  vele  együtt  néhány  idősebb  kortársa,  a  negyvenes  évek- 
nek mutatóban  itt  maradt  egyéniségei  végzik  el,  kiknek  élete 
gyorsan  rohan  a  vég  felé,  s  alig  marad  egy-két   pillanatuk,   hogy 

a  kezük  munkájával  alkotott  gépezetet  működésében  is  szemlél- 
jék és  ellenőrizzék.  Ez  a  sorsa  Deáknak,  Andrássynak,  Eötvös 
Józsefnek.  Az  új  nemzetállam  sorsa  ifjabb  generáció  kezébe  jut, 
melynek  férfikora  a  hatvanas  évektől  a  kilencvenes  évekig  tart. 
Ez  a  második  liberális  generáció,  azon  gondolatok  végrehajtója, 
azon  formák  betöltője,  melyeket  az  előző  korszak  nagyjai  alkot- 
tak meg  a  hatvanas  évek  nagyszerű   erőfeszítésével, 

^  ^  Az  új  nemzedék  a  48-as  törvényhozástól  kimondott  jogegyen- 
lőség, szabad  föld  és  közteherviselés  korszakában  nőtt  fel,  csak 
gyermekségének  emlékei  nyúltak  vissza  a  rendi  Magyarországba. 
Az  áprilisi  törvények  birtokjogi  rendelkezéseit  az  abszolutizmus  is 
érvényben  hagyta :  a  jobbágyból  a  magyar  liberalizmus  vívmányai 
szerint  teljes  birtokjogú  önálló  paraszt  lett,  ki  a  korábban  földes- 
úri telket  saját  hasznára  és  saját  jószántából  művelte,  s  eddigi 
nemes  gazdájának  sem  robottal,  sem  fuvarral,  sem  egyéb  szol- 
gáltatással nem  tartozott.  Ez  az  új  parasztgeneráció,  melynek  szá- 
mát az  ötvenes  években  545.252  jtelkesgazdára  tehetjük,^  első 
pillanatra  számbelileg  elég  erősnek  látszik,  hogy  a  politikai  veze- 
tést a  volt  privilegizált  osztályoktól  átvegye.  De  a  valóságban  ez^ 
lehetetlenné  tette  neki  úgy  anyagi,  mint  szellemi  szegénysége. 
Birtoka  első  sorban  is  sokkal  kisebb,  semhogy  az  anyagiakon 
felülemelkedést  biztosíthatná  neki.  A  telkesgazdák  említett  számá- 
ból egész  teleknél  nagyobb  birtokkal  összesen  csak  17.000  bír, 
egytelken  aluli,  féltelken  felüli  birtokos  93.000,  féltelken  aluli  pedig 
434.000,  a  túlnyomó  többség.-  Igaz,  hogy  a  negyedteleknél  kisebb 
birtokok  (22.700)  leginkább  a  hegyes  vidékeken  terültek  el,  de  a 
féltelkes  magyar  paraszt,  az  Alföld  lakója  sem  volt  olyan  helyzet- 
ben, minőt  a  liberalizmus  idealista  szónokai  neki  biztosítani  vél- 
tek. A  hirtelen  felszabadítást  nem  előzte  meg  modernebb  gazdál- 
kodásra nevelés,  ez  volt  a  kisbirtokos  parasztságnak  egyik  leg- 
főbb baja.  Megbízható  szemtanú  szerint-  a  magyar  paraszt  még 
a  hatvanas  években  is  oly  felületesen  végezte  a  vetést,  hogy  azt 
inkább  földkaparásnak  lehetett  nevezni.  Szemes  gabona  mellett 
nagyon  kevés  kukoricát  és  dohányt,  alig  valami  takarmányt  ter- 
m.elt,  minek  folytán  marhaállománya  is  kevés  és  rossz   volt.  Mar- 

1  Galgóczy  Károly,  Magyarország,  a  szerb  vajdaság  s   temesi   bánság 
mezőgazdasági  staíisticája,  P€st  1855  szerint. 

2  Galgóczi  id.  m.  alapján,  melynek  hiányai    nem  oly    nagyok,   hogy   ily 
általános  számításra  ne  használhatnék. 

3  Keleti  Károly,  Hazánk  és  népe  a  közgazdaság  és  társadalmi  statisz- 
tika szempontjából,  Pest  1871,  148—150.  1. 

haját  még  karácsonykor  is  kénytelen  volt  legelön,  sovány  dohány- 
kóron  tartani,  (Az  aratás  forró  munkáját  a  tiszai  gazda  maga 
végezte  családjával,  vagy,  bő  esztendőben,  zsírosan  élelmezett, 
jó  sok  bor-pálinkán  tartott  részaratójával ;  az  őszi  vetés  után  neki 
adta  magát  a  téli  henyélésnek,  melyből  csak  a  tavaszi  szántás- 
vetés egy-két  hetére  ébredt  fel,  hogy  azután  tovább  henyéljen 
aratásig.  A  dunántúli  kisbirtokos'szintúgy  nem  erőltette  meg  magát, 
legfölebb  ha  télen  tüzelőanyag  végett  fejsze  után  látott,  de  favágó 
napszámra,  vagy  fuvarozásra  már  nem  vállalkozott.  Ilyen  keleti 
gondolkodásmód  mellett  csak  természetes,  hogy  szabad  földjéből 
alig  hogy  kenyeret,  többé-kevésbé  zsíros  szalonnás  élelmet  tudott 
magának  szerezni,  eladásra  alig  került  valami,  s  így  pénz  se  jött 
a  házhoz.  Következéskép  minimális  volt  a  parasztosztály  fogyasz- 
tása is;  étel-italon  kívül  semmire  sem  maradt  sem  pénze,  sem 
kívánsága,  a  fényűzés  még  a  leányoknál  sem  ment  túl  egy-egy 
pántlikán ;  lakásviszonyok,  ruházat  megmaradtak  a  jobbágykor 
formáiban,  még  a  módosabb  legények  s  leányok  sem  szoktak 
hozzá  lábbeli  viseléséhez. 

Ilyen  anyagi  műveltség  mellett  a  kisbirtokos  parasztság  szel- 
lemi színvonalát  is  meglehetősen  alacsonynak  kell  tartanunk. 
Hiányzott  nemcsak  a  politikai  érettség,  de  még  az  érdeklődés  is, 
a  látókör,  melyről  az  összetettebb  politikai  dolgokban  ítéletet 
alkotni  s  követeléseket  formulázni  lehet.  A  48-ban  felszabadított 
parasztság  fejében  az  alkotmányos  élet  újraindulásakor  mind- 
összesen csak  két  idea  volt:  az  anyagi  és  a  nemzeti.  Az  első  a 
gazdasági  helyzet  javítására  irányult,  s  helyenkint,  az  alföldi  váro- 
sokban földosztó  mozgalmakban,  fegyverrel  elnyomott,  börtönbün- 
tetéssel sújtott  lokális  zendülésekben  nyilvánult.  A  mozgalom 
szubjektumainak,  a  magyar  parasztoknak  szellemi  hátramaradott- 
ságát  mutatják  az  irreális  jelszavak  és  hogy  a  mozgalom  vezeté- 
sét okmányhamisítók,  volt  haramiavezérek,  ál-Wesselényi-szédel- 
gők  kezébe  adták.  A  kormány  erélyes  rendszabályai  csakhamar 
elfojtották  e  zavarokat;  a  demokrata-körök,  melyek  földosztás  és 
adónemfizetés  mellett  általában  Ausztriától  való  elszakadásunkat 
követelték,  s  Kossuth  Lajost  sorra  díszelnökükké  választották, 
egyszerűen  feloszlattattak,^  s  ettől  fogva  a  -parasztság  politikai 
érdeklődése  tisztán  a  másik  irányra  :  a  nemzetiség  fenntartására 
és  állandó  megbizonyítására  korlátozódott.  Persze  a  nemzetiségről 
nem  lehettek  sem  magas,  sem  komplikált  fogalmaik.  A  parasztság 

1  Öt  éü  törtémte  (névtelenül,  Toldy  Istvántól)  Pest  ÍS72. 

hazafias  gondolkodását  két  fogalom  töltötte  be :  a  magyar  faj  és 
az  ősi  ellenség,  az  első  megszemélyesítve  48  óta  Kossuth  által,  a 
második  az  abszolutizmus  friss  benyomásai  szerint  az  osztrák  által. 
Kossuth  és  az  osztrák-német  Ahrimán  és  Ormuzdként,  fény  és 
árnyként  állottak  egymással  szemben  a  paraszttömegek  lelkében, 
átmenet  és  kiegyenlítés  nélkül.  A  kiegyezés  bonyolult  problémái- 
hoz ily  gondolkodásmód  mellett  a  parasztság  sem  ideát,  sem  önálló 
működésre  képes  energiákat  nem  tudott  szolgáltatni ;  a  Szabad- 
ság nem  bizonyult  elég  erősnek  ahhoz,  hogy  a  vele  megajándé- 
kozottakat egy  csapásra  értelmes  politikai  egyéniségekké  tegye, 
mint  ezt  a  liberális  ideológia  remélte.  Ez  az  oka  annak,  hogy  a 
nemzet  politikai  álláspontja  a  48-as  fölszabadítás  után  sem  toló- 
dott el  rögtön  a  középnemességröl  a  nagyobb  számú  parasztságra. 
A  kisbirtokos  osztály  egyéb  mezőgazdasági  népességgel  együtt  a 
második  nemzedék  idején  egyszerű  statiszta  szerepet  játszott. 

Amint  a  parasztság  e  politikai  súlytalansága  az  adott  előz- 
ményekből szükségszerűen  következett  s  korántsem  a  középosz- 
tályok elnyomó  vagy  kényuralmi  politikájának  az  eredménye  volt; 
ép  oly  természetes  fejlődéssel  vált  az  abszolutizmus  alatt  a  koráb- 
ban zárt  és  nemzetietlen  városi  osztály  a  középnemesség  fegyver- 
társává  és  szövetségesévé.  Negyvennyolc  elvette  a  városi  polgár- 
ság privilégiumait,  s  helyébe  az  állampolgári  jogokat  adta.  Ezzel 
megnyílt  a  lehetősége  polgárság  és  nemesség  egybeolvadásának, 
mely  Kossuth  Lajos  szerint  nálunk  egyedül  képes  létrehozni  a 
nyugati  polgársághoz  hasonló  felvilágosodott,  demokrata,  nemzeti 
„középrendet".  E  középrendben  Kossuth  a  városi  elemnek  a 
kovász  szerepét  szánta,  hogy  antifeudális  tulajdonaival  a  nemesi 
tömegeket,  melyek  még  mindig  a  privilégiumos  gondolatvilágban 
éltek,  a  demokrácia  számára  meghódítsa. 

Ezt  a  szép  feladatot  a  polgárság  nemcsak  azért  nem  tudta 
megoldani,  mert  a  nemességgel  szemben  számbeli  túlsúlya  s  még 
inkább  politikai  energiája  hiányzott.  Hogy  az  egyesülésnél  a 
nemesség  győzött,  s  a  polgárság  passzív,  befogadó  szerepre 
szorult,  ennek  legfőbb  előidézője  a  bécsi  abszo  utizmus  volt. 
Magyarország  német  anyanyelvű  városi  lakosságát  az  osztrák 
kormány  hajtotta  a  magyar  nacionalizmus  karjaiba,  aminthogy 
bizonyos,  hogy  a  Habsburgi-monarchiában  levő  német  nyelvszige- 
teknek mindenkor  a  bécsi  osztrák  igazgatás  ártott  legtöbbet.  Az 
ötvenes-évek  osztrák  kormánya  megfosztja  a  városokat  autonó- 
miájuktól, melyet  a  magyarok  mindenkor  érintetlenül  hagytak, 
polgármesterré  idegenből  hozott   hivatalnokokat,  többnyire   csehe- 


153 

ket  nevez  ki,  a  városi  birtokokat  adóteherrel  és  hiányos  kártala- 
nítással eladósítja,  s  általában  a  várost  a  vármegyével  ugyanazon 
nyomás  alá  helyezve,  a  magyar  nemességet  és  a  német  polgár- 
ságot még  akkor  is  egymás  karjaiba  taszítaná,  ha  azok  már  48-ban 
egymásra  nem  találtak  volna.  A  polgári  fiatalság  Bécs  ez  esztelen 
^germanizálására''  válaszul  leveti  németségét  és  tüzes  magyarrá 
lesz.  \  Bach-korszakban  az  osztrák-gyűlölet  központjai  a  városi 
municipiumok.  Pesten  a  polgárlányok  magyarul  beszélnek,  osztrák 
tiszt  nem  kap  köztük  táncosnőt,  s  a  vén  polgárok  panaszkodnak, 
hogy  fiaik  a  német  nyelvű  iskolában  elfelejtenek  németül,  mivel 
egymás  közt  csak  magyarul  beszélnek.^  A  város  asszimilálódik  az 
országhoz,  s  a  polgárság  magáévá  teszi  a  köznemesség  nemzeti 
érzését  és  liberális  hangulatát. 

[A  kisbirtokosok  passzivitása,  a  polgári  osztály  csatlakozása 
a  köznemesség  tekintélyét  és  erkölcsi  súlyát  növelte.  E  gyarapo- 
dás azonban  nem  volt  képes  paralizálni  a  benne  nyilvánuló 
hanyatlási  tüneteket.  Az  új  korszak  nemessége  csak  névleg  és 
származásilag  az,  mi  a  negyvenes  éveké  volt.  Anyagi  helyzete  e 
húsz  esztendő  alatt  erősen  megromlott.  A  48-as  törvényhozás  el- 
vette tőle  földje  egy  részét,  s  mi  még  fontosabb,  a  jobbágyi 
munkaerőt.  Kártalanítását  e  veszteségekért,  melyeket  a  nemesség 
öntudatosabb  része  önként  és  lelkesedéssel  vállalt  magára,  egy- 
szerűen a  „nemzeti  becsület  védpajzsa"  alá  helyezte.  Az  abszolút 
kormány  a  nemzeti  becsületre  keveset  hajtott  és  nem  sietett  e 
nemzeti  érzésű  arisztokrácia  kártalanításával.  Az  úrbéri  viszonyo- 
kat Magyarországra  nézve  csak  az  1853.  évi  március  2.-iki  császári 
pátenssel,'^  Erdélyre  még  egy  évvel  később  szabályozták.  A  császári 
rendelet  a  48-as  törvényhez  hasonlóan  elismeri  az  állam  kötele- 
zettségét a  földbirtokososztály  kármentesítésére,  s  e  célból  az 
ország  területét  osztályokba  sorozza,  melyekben  a  talaj  termékeny- 
sége szerint  holdankint  különböző  kártalanítási  összeg  fizetendő. 
Az  első  osztályban  van  Fejér,  Sopron,  Mosony,  Pozsony,  Vas, 
Tolna,  csupa  olyan  megye,  hol  a  nagybirtok  a  túlnyomó  —  Fejér- 
megye területének  majdnem  háromnegyed  része  nagybirtok,  —  a 
konzervatívnak  nevezett  aulikus  mágnások  kezén,  s  ami  kisebb 
kártalanítandó  birtok  van,  aközt  is  sok  a  nem-magyar,  német  és 
tót.  Pestmegye  a  második  osztályba  helyeztetett,  Baranya,  Borsod, 


1  E  közismert  tényekre  lásd  Lónyai    Menyhért  megfigyeléseit,  rPuIszky 
Ferencnek  1859.  aug.  19-.  levelében,  Kossuth  iratai  1    kötet,  466.  1. 

2  Kiadva  az  osztrák  Reichsseseízblatt  1853,  201.  1. 

Csongrád,  Komárom,  Somogy  a  harmadikba,  Bihar,  Heves,  Zala 
a  negyedikbe,  Szabolcs,  Szatmár,  Zemplén  az  ötödikbe.  Ez  utób- 
biak nagyszámú  köznemessége  holdankint  már  csak  szinte  fele- 
annyi összeget  kap,  mint  a  fejérmegyei  nagybirtokosok.  A  ten- 
dencia világos:  a  mágnások  nagyrésze  elszakadván  a  katasztrófa 
után  a  nemzeti  ügytől,  jutalmat  kap,  a  köznemesség  büntetést. 
A  pátens  azonban  még  ez  összegek  kifizetéséről  sem  gondosko- 
dott, hanem  azt  későbbi  időre  halasztván  megengedte,  hogy  a 
birtokosok  addig  is  előleget  kapjanak  az  államtól.  Újabb  fegyver 
az  abszolutizmus  kezében  a  hazafias  köznemesség  anyagi  hely- 
zetének lerontására.  A  bonyolult  hivatalszervezet  az  előlegeket 
csak  hosszadalmas  herce-hurcával  folyósítá,  lehetőleg  „jóérzelmüek- 
nek".  A  kisnemes  ügye  elsikkadt  a  sok  rosszindulatú  fórumon,  de 
még  ha  kapott  is  előleget,  ez  ^se  sokat  lendített  birtokán,  mivel 
az  elaprózva  kézhez  vett  kártalanítási  összeget  nem  fektethette 
be  egyszerre,  amint  ez  a  jobbágymunka  és  -fuvar  megszűntével 
szükséges  lett  volna.  A  földbirtok  e  súlyos  krízisét  az  adórend- 
szer segélyével  lehett  volna  enyhíteni,  ha  a  kormánynak  nem  lett 
volna  ép  a  krízis  súlyosbítása  a  célja.  Rossz  kataszter,  tanulatlan  cseh 
és  német-osztrák  hivatalnokoktól  felvéve,  ennek  nyomán  igazságta- 
lanul kirótt  földadó :  csak  megnehezítek  a  köznemesség  helyzetét.^ 
E  felülről  jövő  nyomás  alatt  a  köznemességnek  csak  csekély 
hányada  tudta  birtokát  adósságtól  tisztán  tartani.  A  nagyobb  rész 
eleinte  terjedtebb  gabonatermelésre  veté  magát,  így  akarván  a 
munkaerő  kríziséből  szabadulni,  miután  a  korábban  ingyenes 
jobbágymunkát  most  pénzért  is  alig  tudta  megszerezni.  Néhány 
jó  év  magasb  árai  itt-ott  csakugyan  nagyobb  jövedelemben  része- 
sítették, ezt  azonban  gazdasági  szakismeretek  hiányában  nem 
tudta  állandósítani,  jó  évek  pazarlása  után  sovány  esztendőben 
ismét  adósságba  sűlyedt.  Az  állam  ezzel  persze  mitsem  törődött, 
földtehermentesítési  akcióról,  olcsó  hitelről,  észszerű  befektetési  köl- 
csönről szó^sem  volt.^  Régi  nemesi  családainknak  nem  csekély  része 
vált  már  ekkor  birtoktalanná,  a  birtokosok  száma  folyton  apad,  a  bir- 
toktömörítés ténye  hiányos  statisztikai  adatainkból  is  kétség- 
telen.^ 

1  Az  abszolút  kormány  ezen  és  egyéb  intézkedéseit  1.  Beksics  Gusztáv- 
nál, a  Szilágyi-féle  Magyar  Nemzet  Története  X.  kötet,  444.  s  köv.  1. 

2  Mindezt  részletesen  leírja  az  egykorú  Keleti  id.  m.  153.  1. 

3,V.  ö.  Pólya  Jakab,  Agrárpolitikai  tanulmányok.  Minimum.  Homestead. 
Örökösödési  jog.  Budapest,  18S6,  67.  s  köv.  1.,  hol  Galgóczi,  Keleti,  Földes,! 
gr.  Széchenyi  Imre  stb.  adatainak  kritikája  található. 

Az  anyagi  romlást  szellemi  műveltség  és  erkölcsi  erő  ellen- 
súlyozhatta volna.  De  a  hanyatlás  a  második  nemzedéknél  éppen 
ez  erények  folyton  kevesbedö  számában  mutatkozik.  Egykorú 
szemlélők  egyenesen  ebben  látják  az  első  és  második  nemzedék 
közti  különbséget.  A  középbirtokosság  öregebb  tagjai,  tehát  a 
negyvenes  évekből  itt  maradtak,  csupa  régi  szabású,  komoly,  tisz- 
tességes, talpig  becsületes,  takarékos  falusi  emberek,  a  fiatalok 
szellemi  alkatát  azonban  mozgás,  nyugtalanság,  újítás,  a  honival 
meg  nem  elégedés  jellemzik.  Az  ifjú  magyar  azt  hiszi,  hogy  csak 
a  külföldön  lehet  élni,  célja  tehát  ipar,  csinosodás,  idomulás  a 
külföldhöz,  persze  csak  szóban,  mert  mindez  csak  külsőleges,  a 
lélek  hiányait  takaró  mozgolódás,  mint  akár  a  mágnásokat  utánzás 
vágya.  Inkább  műveltséghiányból  származó  tehetetlen  és  túltengő 
önérzetnek  nevezhetjük.  Ami  nem  csoda,  mert  az  ifjúság  nevelése 
sok  kívánnivalót  hagy  fenn,  gyakran  csak  a  cselédek  nevelik, 
vagy  kiverik  a  pusztára,  mint  a  növendékmarhát.^  Külföldi  utazás- 
jó]  az  abszolutizmus  alatt,  anyagi  romlás  idején  szó  sem  lehet. 
^Otthon  él  tehát,  sógorság  és  rokonság  közepett,  az  eladósodó 
középbirtokos,  lelkiektől  elfordulva,  közélettől  és  külföldi  művelt- 
ségtől a  kormány  által  elzárva ;  leszáll  a  negyvenes  évek  magas 
fokáról  s  közeledik  a  kisnemesség  vidékiesen  gyermekes  élet- 
módjához, melyben  evés-ivás  mellett  az  esztelen  pazarlásnak  és 
hetyke  legénykedésnej^  Jókaitól  Herczeg  Ferencig  annyiszor  meg- 
rajzolt formái  ekkor  állapodnak  meg  és  válnak  általánossá.  Roman- 
tika nélkül  írta  le  e  viszonyokat  kiváló  statisztikusunk,  Keleti 
Károly :  „Kevés  a  jól  rendezett  középgazdaság  az  országban,  de 
sok  az  utána  élő  úr.  Ha  valamely  közbirtokosság  fogatjai  után 
Ítélnők  meg  gazdasági  viszonyait,  csupa  viruló  körülményekre, 
gazdag  birtokosra  kellene  következtetnünk.  Ha  vidéki  bált  láto- 
gatunk meg,  azt  hinnők,  csupa  mágnásnőnek  leszünk  bemutatva  — 
a  toilettek  után.  Ha  pedig  a  kártyázó-szobába  lépünk,  azt  kellene 
hinnünk,  legalább  három  főváros  gazdag  bankárjai  hányják-vetik 
a  rájuk  nézve  már  ingerrel  sem  bíró  mammont.  De  ha  kimegyünk 
a  tanyák  közé  s  látjuk  a  düledező  juhakolt,  a  boglyas  kazalt,  a 
csenevész  gulyát,  a  trágyázatlan  földet,  a  szerbtövis  borította 
legelőt,  a  fátlan,  vízmosásos  hegyoldalt,  a  kapálatlan  szőlőt;  ha  a 
telekkönyvbe  pillantunk  s  látjuk  a  sok  betáblázást  és  előjegyzést, 
az  ügyvéd  irodájában  a  sok  beperlést,  a  szomszéd    város   keres- 

1  Mindezek  Mocsáry  Lajos  gentrybarát  könyvéből,    A    magyar  társas- 
élet  Pest  1855,  II.  kiadás,  111  —  122.  1. 

kedő-tárcájában  a  sok  beváltatlan  váltót,  könyvében  a  sok  fize- 
teílen  számlát;  ha  a  gazdasági  egyesület  üléstermébe  lépünk,  s 
látjuk  gyűlés  napján  is  a  sok  üres  széket,  halljuk  az  egy-két  meg- 
jelent tag  üres  politizálását  —  akkor  szomorúan  hajtjuk  le  fejün- 
ket, s  arról  győződünk  meg,  hogy  a  fogatok  s  a  toilettek  fénye 
csalt  s  hogy  egészségtelen  társadalmi  viszonyok  közt  élünk". ^ 

Középnemességünk,  s  általában  nemesi  osztályunk  hanyatlása 
ezek  szerint  anyagi  és  szellemi  tekintetben  egyaránt  megállapít- 
ható. Minket  itt  a  politikai  fejlődés  szempontjából  az  a  tény  érde- 
kel, hogy  e  kétségtelenül  hanyatló  néposztály  mégis  nemcsak 
megtartá,  de  amennyire  ez  lehető  volt,  meg  is  nagyobbítá  politikai 
befolyását,  melyet  a  többi  társadalmi  rétegekre  és  az  ország  sor- 
sára gyakorolt.  A  köznemesség  politikai  hatalma  logikus  követ- 
kezése az  abszolutizmus  magyarellenes  törekvéseinek,  melyek  a 
társadalom  minden  osztályában  reakciót  keltvén,  az  országban  a 
túlsúlyt  azon  osztály  kezébe  játszották,  mely  a  nemzeti  reakciót 
legerélyesebben,  s  mondhatjuk:  legnemzetiesebben  tudta  kifejezni. 
Ez  pedig  a  köznemesség  volt,  úgy  multj^.nál,  mint  temperamen- 
tumánál és  teljesen  magyaros  műveltségénél  fogva.  A  passzív 
rezisztencia  évtizedeiben  az  igazi  bús  magyarok  a  vármegyékben 
élnek,  az  ő  hajlíthatlan,  tétlenségben  s  kitürő  várakozásban  nagy- 
szerű hangulatukon  törik  meg  az  osztrák  adminisztráció  beolvasztó 
akarata,  kibékítő  próbálkozása.  És  mikor  60-ban  a  vármegyei  élet 
újra  megindul,  mi  sem  természetesb,  mint  hogy  az  ott  folytatódik, 
ahol  49-ben  megszakadt:  hangadók  ismét  azon  nemesi  családok, 
melyek  korábban  is  saját  dominiumuknak  tárták  a  vármegyei 
politikát.  A  nemzeti  ellenállás  koncertjében  a  felszabadult  jobbágy- 
ság és  városi  polgárság:  kereskedő-  és  iparososztály  csak  a 
második  hegedűt  játszhatták  a  köznemesség  mellett,  amelynek 
ehhez  képest  az  alkotmányosság  helyreállításával  is  ölébe  hullott 
á  hatalom.  A  csekély  számú  polgárságon  és  a  hátramaradt  paraszt- 
ságon példátadó  nemzetiessége,  vérében  levő  uralkodótehetsége 
és  nagyobb  politikai  műveltsége  által  uralkodhatott,  s  ebben  nem 
akadályozta,  sőt  talán  éppen  elősegíté  az,  hogy  nemzeti  érzése 
és  műveltsége  nem  a  Széchenyitől  követelt  önfegyelmezésből, 
nem  a  magyar  szenvedélyek  elnyomásából  hajtott  ki,  hanem  a 
negyvenes  évek  liberális  radikalizmusából  táplálkozva,  éppen  e 
hibákon  nyugodott. 

Az  új  nemzedék  erőmegosztása,  a  liberális   vívmányok  után 

1  Keleti  id.  m.  151.  1. 

is,  egyelőre  körülbelül  ugyanaz,  mint  volt  az  előbbi  korszakban. 
A  különbség  csak  az,  hogy  a  vezetés  korábban  müveit  és  vagyo- 
nos középosztály,  illetőleg  ennek  magas  lendületű,  ideális  műkö- 
désre képes  tagjai  kezében  volt,  míg  a  második  nemzedék  közép- 
osztálya úgy  műveltségében,  mint  anyagi  helyzetéhen  hanyatlást 
mutat.  Rosszabbra  változás  még  az  is,  hogy  a  negyvenes  évek 
lángelméi  nagyrészt  eltűntek,  s  aki  megmaradt,  nemsokára  eltávo- 
zandó vala  a  földi  küzdelmek  teréről.  Deák,  Eötvös,  Andrássy 
még  egy  évtizedig  sem  vezethették  nemzetüket,  s  utánuk  e 
hanyatló  középosztály  gyönge  vállaira  nehezedtek  a  magyar  poli- 
tikának belső  és  külső,  európai  problémái.  Mielőtt  e  szomorú 
képet  szétteregetnők,  szemügyre  kell  vennünk  még  azon  gondo- 
latokat és  hatalmas  alkotásokat,  melyeket  a  negyvenes  évek  itt 
maradt  óriásai  hoztak  létre,  sietős  esti  munkával,  kapuzárás  előtt. 

II. 

Negyvenkilenc  tanulságai. 

„Tágítani  kell  politikánkat.  Az  előbbi  alapok  nem  eléggé 
szélesek,  az  előbbi  anyagok  nem  eléggé  célszerűek'^  —  monda 
Kemény  Zsigmond  báró  a  katasztrófára  következő  esztendőben.^ 
1850-ben  még  mindenki  tudta,  hogy  1849  katasztrófa,  példátlanul 
nagy  nemzeti  összeomlás  volt ;  a  nagy  közelség  miatt  senki  meg 
nem  próbálhatta  a  szerencsétlen  lefolyást  illúziókkal  szépíteni  és 
a  liberális  radikalizmusnak  kudarcát,  nemzet-  és  államrontó  szere- 
pét elleplezni.  Világos  fejek,  lelkiismeretes  kutatók  levonják  a 
katasztrófa  tanulságait.  Kemény  Zsigmond  egykorú  szemtanú  létére 
csodás  éleslátással  állapítja  meg,  hogy  nemzeti  életünknek  48-ig 
leghatalmasabb  mozgatója  a  radikalizmus  volt,  mely  ugyan  nyugati 
népekéhez  képest  aránylag  mérsékeltnek  mondható,  —  mert  a 
legszélsőbb  irányoktól,  szocializmustól  és  legalább  a  zuhanás  pilla- 
natáig, a  republikanizmustól  is  távol  tartá  magát,  —  mégis  a 
katasztrófa  előidézésében  neki  volt 'legnagyobb  része.  A  radika- 
lizmus Kemény  szerint  is  túlozta  úgy  a  nemzetiséget,  mint  a 
liberalizmust.  A  nemzetiség  radikális  felfogása  hagyta  meg  a  főúri 
és  főpapi  rendnek  politikai  hatalmát,  s  odázta  el  a  földbirtok 
gyökeres  reformját,  viszont  a  liberális  elvek :  szabadság  és  egyenlő- 
ség, beleszoríták  a  magyar  népet  a  testétől-lelkétől  idegen   forra- 

1  Kemény  Zsigmond  ezen  és  alább  következő  nézetei  Forradalom  után 
és  Még  egy  szó  a  forradalom  után  c.  1850  és  1851-ben  megjelent  müveiből 
valók  (idézve  Összes  műveinek  Gyulai  Páltól  közrebocsátott  kiadása  12  köte- 
téből), melyeket  a  liberális  történetírás,  éppen  a  liberalizmus  szigorú  kritikája 
miatt,  hallgatással  szokott  mellőzni.  Kemény  e  müvét  Beöthy  Ákos  egyszerűen 
pamfletnek  nevezte. 

dalomba.  A  radikalizmus,  negyvenkilencediki  formájában  a  magyar 
lélekre  ártalmas  külföldi  méreg  volt,  melyet  az  inficiált  nemzeti 
test  rögtön  a  krízis  után  kitaszított  magából.  A  magyar  nép  nem 
köztársasági  érzelmű,  mondja  Kemény,  hanem  ezer  év  óta  hü 
royalista ;  nem  demokrata,  az  egyenlőségi  tan  nem  neki  való, 
abban  megnyugvást  nem  lel ;  nem  forradalmár  és  nem  össze- 
esküvő, nyugtalanságok,  háborgások,  kravallok,  inszurrekciók,  for- 
radalmak csinálására  nincs  tehetsége.  Hogyan  van  mégis,  hogy  a 
nemzet  „bálványozta  a  radikalizmust?''  Hogyan  érthető,  hogy  e 
királyhü  és  arisztokrata  nép  Debrecenben  demokrata  köztársasá- 
got csinált  magának  ?  Kemény  Zsigmond  válasza  zseniálisan  egy- 
szerű :  „Nincs  itt  szó  eszmékről,  —  egyénről  van''.  A  magyarság 
nem  gondolt  és  nem  is  gondol  —  1850-ben  —  köztársaságra  és 
detronizálásra,  de  ment  Kossuthtal  az  úton,  hol  ezek  feküdtek, 
mert  nem  gondolkodott,  hanem  erezett.  Kossuth  nevének  varázsa 
vitte  a  nemzetet,  mint  vitte  valamikor  Rákóczié  is ;  mindkettő 
érzés  dolga,  aminthogy  az  volt  a  radikalizmus  is.  Egyik  sem 
fakad  a  magyarság  értelméből,  annál  inkább  érzelméből.  Uralomra 
csak  az  ősi  nemzeti  hibák  pártfogásával  juthat.  A  radikális  szónok- 
át magyar  földön  ellenállhatatlan,  árjában  cifra  szó  és  ötlet,  virá- 
gos eszmék,  dagályos  képek  úszkálnak,  melyek  a  magyarok 
tanácskozásaiban  ősidőktől  fogva  nagyobb  súllyal  bírtak,  mint  a 
higgadt  gondolkodás  és  mérlegelés.  Ez  keleti  származásunk  bizo- 
nyítéka, ez  egyúttal  radikalizmusunk  magyarázata. 

Anélkül,  hogy  az  akkori  közvéleményt  illetőleg  érkezésünk 
volna  részletkutatásokba  bocsátkozni,  a  tényekből  is  észrevehet- 
jük, hogy  képzettebb  és  önállóan  gondolkozó  hazafiak  a  radika- 
lizmus nemzetrontó  hatását  Keményhez  hasonlóan  ítélték  meg. 
Az  újjáépítés,  sőt  a  katasztrófából  föleszmélés  is  mindennemű 
radikális  ideológiától  mentesen  kezdődött  meg.  Innen  csak  egy 
lépés  kellett,  Széchenyi  programmjához  visszatérni.  Ezt  a  lépést 
gondolkodóink  teljes  öntudattal,  sietve  teszik  meg.  Életének  for- 
duló pontját,  a  Kossuthtal  folytatott  sorsdöntő  párbajt  már  Kemény 
Zsigmond  revideálja  és  kimondja,  hogy  „kedélymélység  és  hon- 
fájdalom'' a  vita  alatt  Széchenyi  részén  volt.  A  népszerűtlenség 
átka  alul  felszabadul,  mióta  a  katasztrófa  megtanított  rá,  hogy  a 
népszerűség  nemcsak  felemel,  de  eltemet  is,  egyeseket  úgy,  mint 
velük  a  vakon  követő  nemzetet.  Míg  48-ban  „igazság  és  nép- 
szerűség közt  hézag  volt,  melyet  csak  önfeláldozással  lehetett 
betölteni",  addig  most,  49  után,  az  önfenntartás  követelte  az  igaz- 
ság felismerését.  És  az  igazságról  kiderült,  hogy  éppen  a  legfon- 

tosabb  kérdésekben,  nemzetiség  és  közjog  terén,  nem  egyéb, 
mint  amit  Széchenyi  prófétált  süket  füleknek,  elvakult  tömegeknek. 
A  nemzetiségeket  illetőleg  már  Szemere  Bertalan  kormánya 
felismerte,  mennyit  árt  szabadságharcunknak  az  a  sajnos  körül- 
mény, hogy  a  nem-magyar  nemzetiségek,  amennyiben  politikai 
organizációval  és  öntudattal  bírtak,  ellenünk  fordultak,  innen  a 
Szemerétöl  Szegeden  beterjesztett  törvényjavaslat,  melyben  Kos- 
suth elveivel  szakítva  a  nem-magyar  nemzetiségeknek  nyelv,  köz- 
igazgatás, söt  hadügy  terén  is  engedményeket  tesz.  A  katasztrófa 
után  mind  általánosabbá  lön  a  meggyőződés,  hogy  hibák  történtek 
és  pedig  nem  egyedül  a  nemzetiségek,  hanem  a  magyar  radika- 
lizmus részéről  is.  A  hibák  felismerése  visszavezetett  Széchenyi 
akadémiai  programmjához.  „Kövessük  1851-ben  a  tanácsot,  melyet 
Széchenyi  1842-ben  adott,  de  amely  akkor  a  közvélemény  által 
indignációval  visszautasíttaték,"  ^  ajánlja  Kemény  Zsigmond.  Újra 
felhangzik  tanítása,  hogy  nem  a  csekély  szám  a  baj,  hanem  az, 
hogy  felette  könnyűek  vagyunk.  Á  nemzetiségi  kérdés  nem  a 
magyarság  terjesztése,  hanem  a  szellemi  és  erkölcsi  túlsúly  által 
oldható  meg:  ez  49-nek  egyik  alapvető  tanulsága:  „A  magyar 
ezentúl,  ha  a  viszonyok  által  ellenkezőre  csábíttatnék  is,  álljon 
ellent  minden  tervnek  és  törekvésnek,  mely  nyelvét  a  szellemi 
túlsúly,  az  értelmi  felelősség  és  az  erkölcsi  tekintély  varázshatal- 
mán kívül  más  módokon  és  eszközökkel  akarná  terjeszteni."'^ 
A  magyarosítás  tehát  Széchenyi  tanaihoz  híven  általánosan  ártalmas 
eszköznek  tűnik  fel,  nemcsak  Kemény  és  Eötvös,  de  még  egy- 
szerűbb egyéniségek,  minő  Mocsáry  Lajos,  szemében  is,  aki  a 
köznemesség  józanabbjainak  véleményét  fejezi  ki.  „Beszéljünk^ 
mennyire  lehet,  nyíltan  egymással,  szlávok  és  magyarok"  írja 
1858-ban.  „íme  mi  magyarok  szívesen  elismerjük  hibánkat  irányo- 
tokban, s  ünnepélyesen  megkövetünk  a  múltakért",-'  azaz  a  negy- 
veneséves radikális  irányért.  A  magyar  nemzetiség  művelése  ezután 
ne  történjék  másként,  mint  először  védelem  által,  ha  támadtatik, 
másodszor  belterjes  gyarapítás  által.  Mert  „vészteljes  minden  oly 
törekvés,  mely  mások  rovására  akarja  a  nemzetnek  nemcsak, 
gyarapodását,  hanem  számszerinti  terjedését  is  eszközölni."* 
Hasonló  eréllyel  tiltakozik  Kemény  is  a  magyarság  számbeli   ter- 


1  Kemény  id.  m.  384.  1. 

2  U.  o.  3S5.  lap. 

^  Mocsáry  Lajos,  Nemzetiség,  Pest  1858,  107  és  110.  1. 
^  U.  ott  71.  1. 

jesztése,  valamint  minden  oly  rendszabály  és  adminisztratív  intéz- 
kedés ellen,  mi  elnyomási  vágy  vagy  faji  türelmetlenség  gyanú- 
jába hozna  bennünket. 

Lehetetlen  ezeket  meghatottság  nélkül  olvasni.  Mert  mi  az, 
amiért  mi  jómagyarok  ellenfeleinknek,  magyar  városok  felégetői- 
nek,  magyar  családok  elpusztítóinak  bocsánatát  kérjük  ?  Tények 
nem,  mert  ezek  vádlólag  nem  ellenünk,  hanem  a  nem-magyar 
nemzetiségek  ellen  szólnak,  kik  elvakultságukban  magukat  osztrák- 
orosznak eladva  a  haladás  és  humanizmus  ügye  ellen  harcoltak. 
Sem  a  negyvenes  évek.  sem  48 — 49  törvényhozása  meg  nem 
sérté  egyetlen  intézkedéssel  sem  a  nemzetiségeket ;  a  mi  bűnünk 
tehát,  melyért  elnézést  kérünk,  s  melyet  kerülni  óhajtunk,  nem 
tény  és  cselekvés,  hanem  csak  vágy  és  érzelem,  a  magyar  radi- 
kalizmus hangulata.  És  mi  kérünk  elnézést  és  mi  nyújtjuk  kezün- 
ket, szerb,  horvát,  oláh  pedig  továbbra  is  megátalkodik  Magyar- 
ország ellen,  Ausztria,  a  magyar  függetlenséget  leigázó  össz- 
monarchia  mellett !  Midőn  a  magyarság  ez  idézett  nyilatkozatokban 
elég  erkölcsi  erővel  rendelkezik,  hogy  csak  óhajtásnak  maradt  hibáit 
is  beismerje,  ezzel  olyan  példáját  adja  nemzetiségről  való  tisztult  felfo- 
gásának és  humanisztikus  magaslatának,  melyet  a  körülötte  lakó  népek 
sajnos  eddig  nem  és  —  ki  tudja  mikor  lesznek  képesek  követni. 

Mindezen  nyilatkozatok  fölött,  filozófia  és  lángész  magas- 
ságaiban, trónol  Eötvös  Józsefnek  rendszere  nemzetiség  és  állam 
összeegyeztetéséről,  melyet  ^4  XIX.  század  uralkodó  eszméi-ben  fog- 
lalt össze.  48 — 49-nek,  úgy  a  magyar,  mint  a  francia  forradalom- 
nak hatása  félreismerhetlen  müvére,  de  vele  mégsem  foglalkoz- 
hatunk, méretei  kiesnek  könyvünkből,  mely  a  fejlődés  tényleges 
lefolyását,  nem  pedig  időnkint  megmutatkozó  elérhetetlen  magas- 
ságait ábrázolja.  Eötvös  tanai  nem  váltak  eleven  tényezőivé  e 
fejlődésnek.  Igen  valószínű,  hogy  más  népeknél  sem  hatottak 
volna  a  tömegekre  s  a  napi  politikára.  Ö  ugyan  megpróbálta  tanait 
népszerűsíteni,  s  számukra  a  kiegyezés  közeledtével  propagandát 
csinálni.'  Gyakorlati  vonatkozású  részletein  Széchenyi  hatása 
nyilatkozik  meg,  leginkább  a  magyarosítás  adminisztratív  módjai 
elítélésébén.  Széchenyihez  hasonlóan  könyörög  népének,  nehogy 
túlbecsülje  a  hivatalos  nyelv  egységét,  mely  legyen  bár  az  utolsó 
község  jeg^'zőkönyvéig  is  keresztülvíve  és  tápláltassék  a  kormány 
kezében  levő  közigazgatási  gépezet  és  a  tisztviselők  roppant 
serege  által,  az  ország  egységét  veszedelem  esetén  mégsem  fogja 

1  Nemzetiségi  kérdés,  Pest.  1865,   Eötvös  összes  művei,   1903,  XVI.  köt. 

biztosítani.  Hasonlókép  tipikusan  Széchenyi  gondolkodást  árul  el 
a  „fényes  ábrándok"  ostorozásában,  valóságos  helyzetünk  lerajzo- 
lásában, hogy  végre  letegyünk  az  elérhetetlen  vágyakról,  s  viszo- 
nyainkat hidegen  átgondolva  oldjuk  meg  e  nagy  problémát. ' 
A  nőiesen  érzékeny  költő  a  hideg  megfontolás  körülményeit  nem 
saját  meleg   szívéből,  hanem    Széchenyi  frazeológiájából  vette  át. 

Szabadságharcunk  szomorú  vége  általában  igazolta  Széchenyi 
felfogását,  mellyel  ő  a  nemzetiség  és  szabadság  formalisztikus 
ideáit  és  azok  átalakító  erejének  túlbecsülését  elítélte.  A  48-as 
törvényekben  elnyertük  a  teljes  liberális  szabadságot,  mindazon 
alkotmányos  biztosítékokkal  együtt,  melyek  a  liberalizmus  szerint 
a  nemzetek  szabad  életéhez  szükségesek,  minők  felelős  kormány, 
népképviselet,  sajtószabadság  stb.  És  ime,  az  áprilisi  törvényhozás 
éppoly  kevéssé  bizonyult  szabadságmentőnek,  mint  bármely  más 
liberális  „charte"  vagy  papirosalkotmány.  Csalódtunk  tehát,  midőn 
alkotmánylevelek  nagy  ígéreteire  véltük  jövőnket  alapítani,  midőn 
a  szabadság  eszméjébe  államfenntartó  erőt  képzeltünk  belé,  holott 
az  benne  annál  kevésbé  van  meg,  minél  kevésbé  érettek  az  emberek 
egyéni  felszabadulásra,  a  morális  autonómiára.  A  liberális  alkot- 
mány csődjéből  így  keletkeztek  nézetek,  melyek  a  radikalizmushoz 
képest  szinte  konzervatívnak  nevezhetők.  A  francia  demokratikus 
formák  tisztelete  alábbhanyatlott,  miben  kétségtelenül  része  van 
azon  szégyenletes  kudarcnak  is,  melyet  a  francia  liberalizmus 
III.  Napóleon  trónraléptekor  szenvedett.  Elvi  liberálisaink  elhagyják 
a  francia  mintákat,  s  helyettük  kettőzött  szorgalommal  tanulmá- 
nyozzák az  angol  intézményeket.  Csengery  Antal  már  1851-ben 
cikksorozatot  közöl  az  autonóm  közigazgatásról,^  mely  Angliában 
évszázadokon  át  biztosítá  a  szabadságot,  anélkül  hogy  nagyhangú 
elvi  nyilatkozatokra  és  papirosalkotmányokra  szükség  lett  volna. 
Az  angol  békebíró  soha  nem  törölhető  el,  holott  az  alkotmányok 
eltörölhetök,  állapítja  meg  némi  keserű  kiábrándulással. 

A  nemzet  öntudatos  része  így  szállott  le  légvárak  ködös 
magasából  az  anyaföldre,  a  Magyar  Parlagra,  melyen  kívül  nin- 
csen számunkra  hely.  Kötelességünk  tehát  viszonyainkat  mérle- 
gelni és  az  erőket  számbavenni,  melyek  sorsunkat  alakítják.  Ezek 
közt  a  leghatalmasabb  Ausztriávali  összeköttetésünk. ^Kemény  Zsig- 
mondnak már  1850-ben  megvolt  az  erkölcsi  bátorsága,  kimondani 
a  népszerűtlen  igazságot :  a  magyar  függetlenségnek  át  nem  hág- 

1  U.  ott  105  és  J08.  1. 

2  A  közigazgatásról,  a  Pesti  Napló  1851.  évfolyamában,  kiadva  Csen- 
gery Összegyűjtött  munkái  IV.  kötet,  52.  1. 

ható  akadályai  vannak  Ausztria  nagyliatalmi  állásában.  Szabadság- 
harcunk megbizonyítá,  hogy  saját  erőnkből  nem  vagyunk  képesek 
Ausztriát  az  örökös  tartományokra  visszaszorítani  s  tőle  49-es 
mintára  elszakadni.  Külföldi  segélyre  csak  gyermekes  fantázia 
számíthat,  mikor  Ausztria  fenntartásában  a  szabad  Angliától  a  desz- 
potikus  Oroszországig  minden  hatalom  megegyezik,  már  pedig 
Ausztria  nagyhatalmi  voltának  elengedhetetlen  feltétele  a  monar- 
chia egysége,  a  „birodalmi  egység";  így  lesz  ez  utóbbi  Kemény 
szerint  a  „dolgok  megmásíthatatlan  természeténél  fogva  életkellé- 
kévé a  mi  fönnállhatásunknak  is/^ 

„Ne  kívánjatok  csolnakázni  a  délibáb  tengerén,  s  megeny- 
hülni hűvös  hullámaiban !  Ez  lehetetlen.''  El  kell  fordulnunk  a 
„borzasztó  könnyelműségtől",  mely  európai  viszonyokba  veti  a 
remény  horgonyát,  s  majd  Anglia  szigonyától,  majd  a  török  fél- 
Jioldtól,  avagy  Frankfurt  Páltemplomától  várja  szabadulásunkat. 
^Külpolitikai  számításainknak  egyetlen  lehetősége,  hogy  a  Habs- 
burgi-monarchia  kereteiben  megtaláljuk  helyünket,  még  pedig  minél 
szilárdabb  és  tekintélyesb  helyet,  hogy  onnan  a  nagyhatalom  poli- 
tikájára eldöntő  befolyást  gyakorolhassunk.  Történeti  hivatásunk 
Kelet  és  Nyugat  között  közvetítésre  utal,  tőlünk  a  kis  szláv  népe- 
ket sem  százados  bizalmatlanság,  sem  megokolt  félelem  nem  tartja 
távol,  mint  a  nagyerejü  s  könnyen  uralkodóvá  válható  németek- 
től. Ha  tehát  Ausztriával  végleg  kibékültünk  s  a  véres  csatabár- 
dot eltemettük,  rövid  időn  vezető  tényezővé  leszünk  a  monarchiá- 
ban s  megszabhatjuk  Ausztria  útját.  Kelet  felé,  a  civilizáció  békés 
szolgálatában.  Ezen  perspektívából  nézve,  Magyarország  nagysága 
és  ereje  Ausztriának,  mint  nagyhatalomnak,  de  egyúttal  az  európai 
műveltségnek  és  humanizmusnak  is  érdeke^ 

Hazánk  és  Ausztria  viszonyára  Széchenyi  a  noli  me  tangere 
tant  alkalmazta.  Az  Istenéit,  ne  nyúljatok  Ausztriához  való  köz- 
jogi viszonyunkhoz.  Senki  se  hallgatott  rá :  hozzányúlt  a  dinasztia 
az  1849.  márciusi  alkotmánnyal,  melyben  Magyarország  állami 
önállóságát  konfiskálta,  hozzányúlt  a  magyar  forradalom  az  elsza- 
kadás és  trón\^esztés  kimondásával,  hozzá  a  győztes  abszolutizmus 
a  magyar  alkotmány  teljes  széttépésével.  Aki  tehát  Széchenyi 
tanaihoz  vissza  akart  térni,  s  a  közjogi  kérdést  nyugvópontra 
hozni,  ezt  többé  nem  tehette  egyszerűen  Széchenyi  igéi  ismétlé- 
sével, hanem  új  módozatokat  kellé  keresnie,  hogy  a  megzavart 
egyensúly,  a  szétszakított  egység  helyreállítható  legyen.  Széchenyi 

1  Kemény  Zsigmond  id.  m.  20?.  1. 

közjogi  tanának  tehát  az  új  viszonyok  közt  új  formákat  kellett 
találni,  A  kutatás  rögtön  a  katasztrófa  után  kezdetét  vette. 

Kemény  Zsigmond  már  1850-ben  kimondá  a  „dualizmus" 
szót,  ezzel  feltételezvén,  hogy  a  „birodalmi  egység,"  ez  akkoriban 
örök  és  váitozhatlannak  tartott  követelmény,  egyenjogú  állam- 
felekként fogja  Ausztriát  és  Magyarországot  összekapcsolni.  Az 
ó-konzervatívok  a  48  előtti  államjogi  helyzetet  akarták  helyre- 
állítani. Báró  Eötvös  József  élénken  reagáló  szelleme  a  dolgok 
változása  szerint  egymásután  több  megoldást  látott  célravezető" 
nek,  elkezdve  a  birodalmi  egység  oly  szoros  alkatától,  rnelyben 
Magyarország  csekély  autonómiájú  tartomány  rangjára  sülyedt 
volna  le,  egész  a  Deák-féle  tisztult  dualizmusig.  Deák  még  hall- 
gatott, de  hallgatása  mindennél  ékesebben  hirdette  megmásíthat* 
lan  nézetét :  az  áprilisi  törvényekhez  ragaszkodást.  A  közjogi 
probléma  radikális  megoldásáról,  a  49-es  í/e /«r^  álláspontról  senki 
sem  álmodozott  többé,  elszakadásnak  és  köztársaságnak  egyetlen 
híve  sem  maradt  e  szegény  országban,  melyet  gyermekes  ábránd- 
jaiból véres  taglócsapások  ébresztettek  fel. 

Mindezekből  megállapítható,  hogy  a  radikális  irányzat  állami 
és  kultúrpolitikánk  minden  terén  csődöt  mondván,  váratlan  hir- 
telenséggel elpusztult.  A  néphangulat  elveszte  radikális  színezetét, 
s  ami  még  előbb  bálványa  volt  a  tömegnek,  azzal  most  már  senki 
sem  törődött.  Minek  természetes  következménye  lőn  a  nyugodt, 
reális  politikát  folytató  egyének  tekintélyének  növekvése.  A  nép 
széles  rétegei  a  bécsi  abszolutizmus  nyomása  alatt  általában  nem- 
zeti felszabadulás  után  áhítoztak  s  szívesen  követték  azokat,  kik 
kétségbevonhatatlanul  nemzeti  talajon  állottak  és  egyéni  tisztes- 
ségükhöz gyanú  nem  fért.  Csak  most,  a  katasztrófa  fekete  árnyá- 
ban fejlődtek  ki  a  viszonyok,  melyek  egy  Széchenyi  konzervatív 
reformmüködését  valóban  gyümölcsözővé  tehették  volna.  De  a 
leghívebb  magyar  ott  viaskodott  Bécs  mellett  lázálmaival,  s  párat- 
lan nagyságát  mi  sem  mutatja  inkább,  mint  hogy  senki  sem  akadt, 
ki  tanainak  értelmét  felfogván,  a  néptömegekbe,  melyek  most 
szomjúhozták  az  igazságot,  átöntötte  volna.  Programmjának  némely 
közjogi  és  nemzetiségi  részleteit  megvalósíták  ugyan  mint  látni 
fogjuk,  a  negyvenes  évekből  itt  maradt  barátai,  Deák,  Kemény, 
Eötvös,  Andrássy,  de  az  erkölcsi  megigazulás,  a  valódi,  lélekbeli 
nemzeti  reneszánsz,  az  ö  programmjának  legfőbb  tartalma,  sokkal 
súlyosabb  feladat  volt,  semhogy  bárki  is  vállára. vette   volna. 

Pedig  a  lelki  megtisztulás  szüksége,  Széchenyi  szelleme  sze- 
rint, ott  élt  a  jobbak  lelkében.  Keserű  honszeretettel  és   éles   ön- 

bírálattal  mondta  ki  ezt  egy  álnevű  röpirat,  mely  nagy  feltűnést 
keltett  addig,  míg  ki  nem  tűnt,  hogy  szerzője  nem  valami  Szé- 
chenyihez hasonló  kiskirály,  hanem  egyszerű  polgári  eredetű  író, 
kitől  az  erkölcsi  korholást  a  nemzet  müveit  osztályai  nem  voltak 
hajlandók  eltűrni.^  Vajda  János  nemzetnevelö  működése  csekély 
következésű,  de  meg  kell  említenünk,  mert  Széchenyi  erkölcsi 
hatását  tetőpontján  mutatja  be,  legalább  a  nemzet  gondolkodó  egyé- 
neire. Vajda  az  1825—48  közti  kort  a  gyönyörű  összhang  korsza- 
kának tartja,  midőn  „szinte  érezhető  volt  melege  az  istenek  moso- 
lyának, melyet  a  ritka  látomány  fölötti  örömük  csalt  ajkaikra/' 
Hogy  e  magaslatról  lebuktunk,  ezért  kár  a  derékségre  irigykedő 
istenséget,  meg  a  külpolitikát  okolnunk.  A  baj  önmagunkban  van, 
mondja  ez  a  Széchenyi-tanítvány  is.  „Súlyt  helyezek  arra,  hogy 
elösmerjük,  miszerint  magunk  voltunk  okai  elaljasodásunknak, 
mert  egyik  legfőbb  átkunk  amaz  önámítás,  mely  szerint  hibáink 
okát  mindig  másban,  magunkon  kívül  keressük,  s  mai  napság 
megint  oda  közeledünk,  hogy  a  sanyarú  politikai  viszonyokra 
hárítva  mindent,  ennek  titulusa  alatt  vessük  magunkat  a  dolce  far 
niente  kéjelmes  ernyője  alá,  elbúsulni  és  elalunni  a  hazafájdalmat." 
A  nemzet  emelkedő  korszakát  az  önismeret  vezette  be,  Berzsenyi 
és  Széchenyi  fülünkbe  kiálták :  magyar,  romlásnak  indultál,  sze- 
gyeid magad !  —  de  jött  a  hanyatlás,  s  vele  az  új  jelszó :  magyar, 
ne  szegyeid  magad,  magyar,  légy  büszke !  Az  ősi  bűnöket  többé 
senki  sem  gyomlálja,  szabadon  burjánoznak  azok  a  talajból,  melyet 
önáltatás  hizlal.  A  nemzet  kardinális  bűnei  felsorolásában  Vajda 
-  hangja  még  Széchenyiénél  is  élesebb.  Ilyenek  a  legényes  virtusok  : 
könnyelműség,  korhelység,  úrhatnámság.  Úr  az,  aki  nem  dolgozik, 
Magyarország  az  egyetlen  keresztény  ország,  hol  kevélykedni 
lehet  a  dologtalansággal,  hol  még  a  nemes  sem  szégyenli  fényes 
nappal  végigmuzsikáltatni  magát  az  utcákon.  A  korhelységben 
csak  a  velünk  élő  rácok  tesznek  túl  rajtunk.  Legtöbb  a  hiba  a  közép- 
rendben, ahol  leginkább  kártékony.  A  nemzeti  önérzet  dicséretből 
,él,  s  hogy  ezt  elérje,  az  eszközökben  nem  válogat.  Lapirodalmunk 
az  öndicséret  szégyenletes  termékeit  hozza  létre  és  vezetés-okta- 
■  tás  helyett  a  tömeg  szolgájává  alacsonyul  le  „engedelmes  szél- 
kakasává a  közvélemény  légáradásának." 

Vajda  Jánosban,  Széchenyihez  hasonlóan,  a  magyarság  hal- 
hatatlan lelke  szólalt  meg,  keresve  az  erkölcsi  megtisztulás  tüs- 
kés és  göröngyös  ösvényeit. 

1  Arisztidesz,  Önbírálat,  Lipcse  1862. 


III. 

A  közjogi  kiegyezés. 

A  radikalizmustól  mentes,  józan  hangulat  elsősorban  a  leg- 
fontosabb kérdés,  az  Ausztriához  való  viszony  rendezését  tette 
lehetővé.  A  nemzet  Deák  Ferenc  ünnepelt  alakja  mögé  sorakozik, 
ugyanazon  Deák  mögé,  ki  alig  két  évtizeddel  előbb  keserű  lemon- 
dással volt  kénytelen  a  közpályáról  visszavonulni,  s  a  lejtőn 
rohanó  népét  sorsára  bocsátani.  Magában  véve  az  a  tény,  hogy 
a  vezetéstől  folyton  irtózó,  magát  soha  előtérbe  nem  állító  puritán 
magyarnak  ölébe  hull  a  hatalom,  mutatja,  mennyire  megváltozott 
a  helyzet  49  óta.  A  radikalizmus  távozásával  mindinkább  lehetővé 
vált,  hogy  az  életbevágó  közjogi  kérdés  megegyezés  útján  ren- 
deztessék. Ez  a  munka  sikerült  Deáknak  az  úgynevezett  hatvan- 
hetes kiegyezésben. 

A  kiegyezést  a  következőkben  minden  politikai  érdekeltség- 
től, minden  közjogi  finomkodástól  mentesen,  a  történelem  nyugodt, 
egyenletes  világánál  próbáljuk  megítélni.  Ennek  előfeltétele  a  ki- 
egyezés előtti  közjogi  viszony  ismerete. 'Mint  tudjuk,  Ausztriával 
1526  óta  voltunk  összeköttetésben,  e  négyszázéves  időköz  alatt  a 
két  országban  közjogilag  ellentétes  erők  működtek.  Ausztria  a 
Habsburgi-monarchia  egységesítésére  törekedett,  ezzel  kapcsolat- 
ban a  régi  magyar  állam  szuverenitását  támadta,  időnkint  ugyan 
változó  eszközökkel,  de  állandólag  és  szinte  megszakítás  nélkül, 
Magyarország  viszont  hasonló  állandósággal  védelmezte  állami 
függetlenségét.  E  harcban  a  magyarságnak  kezdettől  fogva  rosz- 
szabb  volt  a  helyzete,  kedvezőtlenebbek  kilátásai,  mint  Ausztriá- 
nak. Míg  az  osztrák  tartományok  és  bennük  minden  alkotmányos 
tényező,  köztük  elsősorban  a  hatalmas  bécsi  kormány  és  az  ural- 

kodóház  megegyeztek  abban,  hogy  Magyarországot  a  monarchiá- 
nak alá  kell  rendelni,  addig  a  magyar  alkotmányjogi  tényezők 
közt  ép  a  legfontosabb,  a  magyar  király,  volt  az,  aki  a  magyar 
álláspont  védelme  helyett  az  osztrák,  bécsi  törekvéseket  pártolta. 
Nem  mintha  királyaink  személy  szerint  ellenségei  lettek  volna  a 
magyar  nemzetnek,  hisz  éppen  I,  Ferdinándról  és  Mária  Teréziá- 
ról, a  bécsi  kormány  hatalmának  nagy  és  ügyes  istápolóiról  tud- 
juk, hogy  irántunk  rokonszenvvel  és  meleg  barátsággal  viseltettek- 
De  a  helyzet  így  és  nem  másként  adódott.  A  Habsburgi-dinasztia 
ausztriai  talajon  nőtt  naggyá,  s  múltját  nem  tagadta  meg,  magyarrá 
nem  vált  e  négyszáz  év  alatt.  A  nemzetnek  tehát  a  harcot  nem- 
csak Ausztria,  de  a  magyar  király  ellen  is  kellett  folytatnia,  még 
hozzá  az  első  százötven  év  alatt  széttépett,  szinte  negyedére 
redukált  államterületen,  hátában  a  törökkel,  tehát  folyton  két  front 
felé,  állandó  vérveszteségben  és  növekvő  szegénységben.  Mikor 
aztán  a  tizenhetedik  század  végén  a  töröktől  megszabadult,  ebből 
könnyebbsége  a  közjogi  viszonyt  illetőleg  nem  igen  származott. 
A  fölszabadító  háborúk  a  Habsburgi  uralkodónak  és  csak  csekély 
részben  a  végleg  elgyöngült  nemzetnek  erőfeszítése  lévén,  lezaj- 
lásuk után  a  töröktől  visszahódított  terület  nem  tért  vissza  egé- 
szében a  magyar  állam  szuverenitása  alá.  Magyar  területek  egy- 
szerűen átalakíttattak  osztrák  természetű  provinciákká.  Erdély  a 
Habsburgok  nagyfejedelemsége  lőn,  egyenlő  rangban  a  morva, 
cseh,  tiroli  tartományokkal,  elszakítva  ősi  aiiyaországától,  a  magyar 
királyságtól.  Az  ország  délvidékén  széles  csíkban  hasíták  le  a 
határőrvidék  ezredterületeit,  melyek  a  magyar  hatóságok  meg- 
kerülésével háromszáz  éven  át  bécsi  kormányszékek  kezelésében 
maradtak.  A  temesi  bánság  is  majdnem  száz  éven  át  volt  bécsi 
hatóság  kezén.  A  magyar  állam  területe  ily  módon  a  felvidékre, 
Dunántúlra  és  a  tiszai  vidékre  szorult  össze,  valamint  a  déli  terü- 
letek közül  Horvát-  és  Szlavonországra. 

A  négyszázéves  magyar-osztrák  együttélést  állandóan  jel- 
lemzi ezek  szerint  a  magyar  államterület  csonkasága.  A  magyar- 
ság nemzeti  autonómiájának  a  Dráva  és  Duna,  egy  ideig  a  Maros 
vonala,  Keleten  pedig  az  Erdélyt  Bihartól,  Szatmártól  elválasztó 
hegyek  szabtak  határt.  A  régi  magyar  államterület  tekintélyes 
része  idegen,  még  pedig  bécsi,  osztrák  igazgatás  alatt  állott. 

r^7.  államterület  hiányaival  szorosan  összefüggtek  állami  füg- 
getlenségünk hiányai.  Elgyengült  állapotunkban  tűrnünk  kellett, 
hogy  az  állam  jogainak  gyakorlása  fokozódó  mértékben  menjen 
át  az  uralkodó  és  a  tőle  alkotott  idegen,  bécsi  hatóságok  kezébe. 

Bár  a  magyar  alkotmányos  tényezők  soha  nem  mulasztották  el 
ez  ellen  tiltakozni  s  jogfenntartással  élni,  sem  szóbeli  tiltakozásaik, 
sem  a  törvények  betűi,  söt  még  fegyveres  felkelések  sem  tudták 
megakadályozni,  hogy  függetlenségünk  igen  lényeges  dolgokban 
koriátozódást  szenvedjen  a  dinasztia,  Ausztria  és  az, összbirodalom 
javára.  !A  magyar  királyságnak  e  négyszáz  év  alatt  nemcsak  nem 
volt  önálló  külügye,  de  külképviseletét,  az  európai  népcsaláddal 
szemben  uralkodóház  és  Ausztria  az  ö  minden  megkérdezése 
nélkül  intézték.  A  magyar  haderő  kiegészítése  és  a  fenntartásához 
szükséges  adók  megszavazása  a  magyar  országgyűlés  hatáskörébe 
tartozott  ugyan,  de  önálló  hadsereg  helyett  csak  magyar  ezredek 
valának  s  ezek  csupán  kiegészítő  részeit  alkották  a  császári 
seregnek,  amely  osztrák,  Habsburgi-seregnek  felszerelése,  vezény- 
lete és  felhasználása  dolgába  a  magyar  alkotmányos  tényezők 
nem  szólhattak  bele.  Igaz,  a  nemesi  fölkelés  magyar  lábon  tör- 
tént, de  ezen  fegyvertelen  és  alkalmi,  gyakorlat,  fegyelem  és 
vezetés  nélküli  tömegek  hadseregnek  nem  v.oltak  nevezhetők. 
Állami  pénzügyeinket  bécsi  osztrák  hatóság  vizsgálta  felül,  a  leg- 
főbb magyar  pénzügyi  hatóságok  a  bécsi  kamarának  tartoztak 
számadással.  Bevételeink  nagy  részét  Ausztria  szedte  össze  és 
vitte  ki  az  országból,  bányatermékeink,  nemesérceink  százezernyi 
és  milliónyi  értékekben  használtattak  fel  a  dinasztia  és  Ausztria 
céljaira,  anélkül,  hogy  minket  egy  szóval  is  megkérdeztek  volna. 
Vámvonal  volt  ugyan  köztünk  és  az  osztrák  tartományok  közt, 
de  ennek  tételeit  nem  mi  szabtuk  meg,  hanem  az  osztrák  ható- 
ságok, természetesen  a  saját  érdekükben,  olyképen,  hogy  orszá- 
gunkat az  osztrák  ipar  termékei  konkurrencia  nélkül  árasztották 
el,  viszont  a  mi  nyersterményeink  és  élelmiszereink  potom  áron 
kellett  hogy  menjenek  Ausztriába,  az  osztrák  lakosság  és  ipar 
táplálására.! 

Mindez  állami  függetlenségnek  nem.  inkább  koloniális  füg- 
gésnek nevezhető,  aminőbe  mégoly  szegény  és  fejletlen  gyarmat 
sem  nyugodott  volna  belé.  Mi  sem  nyugodtunk  bele,  eleget  har- 
coltunk ellene,  nem  követvén  a  cseh  nemzet  példáját,  mely 
hasonló  sors  ellen  egyetlenegyszer  támadt  fel,  miután  pedig  a 
fehérhegyi  katasztrófában  leveretett,  lemondott  függetlenségéről, 
kibékült  az  elnyomóval,  hogy  maga  is  résztvegyen  mint  új  és 
brutális  elnyomó  az  összbirodalom  igazgatásában,  népek  és  nem- 
zetek politikai  és  adminisztratív  leláncolásában.  Az  összbirodalom, 
melyet  ettől  kezdve  cseh  főurak  és  cseh  bürokraták  kormányoz- 
tak Bécs  hivatalaiból,  nem  késett   megjutalmazni    a   kezessé   vált 

husziták  hűségét :  Csehországból  ipari  centrumot  alkotni  ép  úgy 
hozzátartozott  a  habsburgi  és  osztrák  kormányelvekhez,  mint 
Magyarországnak  gyarmati  függése  és  a  magyar  ipar  fellendülé- 
sének céltudatos  megakadályozása. 

[Negyvennyolc  utolsó  büszke  kísérletet  tett,  hogy  a  jármot 
ledobja,  s  állami  függetlenségünket  helyreállítsa.  Nem  sikerült. 
Bátor  fölegyenesedésünkre  véres  fővel  porbahanyatlásunk  követ- 
kezett. Mindazon  rendszabály,  melyet  Ausztria  négyszáz  éven  át 
alkalmazott  állami  függetlenségünk  ellen,  s  melyet  mi  csak  erőink 
folytonos  megfeszítésével  tudtunk  úgy  ahogy  paralizálni,  most 
már  korlátok  nélkül,  egész  terjedelmében  érvényesült.  Az  ország 
keleti  és  déli  részei :  Erdély,  a  szerb  vojvodina,  Horvátország 
valósággal  osztrák  tartom.ánnyá  lettek:  a  megmaradt  kis  Magyar- 
országnak közigazgatási  egysége  is  megszűnt,  alkotmányunkat 
konfiskálták,  a  dinasztia  és  Ausztria  szemében  immár  de  Jure  is 
osztrák  provinciává  degradáltattunk.  A  négyszázéves  port,  úgy 
látszik,  végkép  elvesztettük  s  az  összbirodalom  jogászai,  élükön 
Bach  és  Lustkandl,  már  csak  a  marasztaló  ítélet  indokaival  fog- 
lalkozta' 

Az  állami  halálból  új  életre  csak  sikeres  felkelés  támasztha- 
tott volna  bennünket.  Kossuth  Lajos  ilyenben  reménykedett,  azt 
hitte,  hogy  nemzeti  függetlenségünket  idegen  segítséggel  és  újabb 
"forradalommal  vívhatja  ki.  De  egyedül  saját  erőnkben  ö  sem 
bízott,  külső  segély  nélkül  ő  sem  akart  újabb  feltámadást.  Az  érze- 
lem és  fantázia  nagy  embere  azonban  a  külső  segély  dolgában 
csalóka  délibábot  kergetett.  Amerika,  Anglia  csak  szimpátiákat 
nyújtanak  a  magyar  ügynek,  egyebet  nem.  Az  angol  kormány 
határozottan  Ausztria  mellett  állott  döntő  pillanatokban,  mert  kon- 
tinentális politikájának  éppen  az  osztrák  nagyhatalom  volt  szilárd 
pilléré.  Poroszország  és  Piemont-Olaszország  ugyan  természetes 
ellenségei  valának  az  osztrák  összbirodalomnak,  de  sem  Cavour, 
sem  Bismarck  nem  volt  hajlandó  a  német  és  olasz  egység  óriási 
problémáját  még  a  magyar  kérdéssel  is  komplikálni.  Az  ő  politikai 
koncepciójukban  a  magyar  kérdés  mellékes  volt :  ígéretet,  néha 
fegyvert  is  adtak  az  emigránsoknak,  Magyarországnak  azonban 
és  a  magyar  függetlenségnek  semmit.  Az  emigráció  valószerűtlen 
reményeire  jellemző,  hogy  számításaiban  folyton  a  francia  segély 
tűnik  fel,  holott  pedig  a  francia  és  osztrák  politikát  elvi  ellentéteK 
III.  Napóleon  alatt  nem  választották  el,  s  ilyenek  hiányában  a 
francia  császár  hiú  és  változékony  érzületére,  vagy  az  idegen 
viszonyokat   gyermekes  egocentrizmussal  néző  francia  politikusokra 

bízni  egy  nemzet  sorsát,  teljes  lehetetlenség  volt.  Napóleon  Jero- 
mos herceg  1866-ban  szemére  vetette  Kossuthnak:  „Az  ön  nem- 
zete megint  elkésett,  mint  elkésett  1859-ben.  Mindig  azt  várja, 
hogy  kívülről  hozzák  be  neki  a  szabadságot.  Nincs  benne  spon- 
tansitas,  nincs  iniciativa.  Nem  akar  merényleni.  Aratni  szeretne 
nagy  biztossággal,  anélkül,  hogy  vetett  volna."'  A  merény  hiányát 
nekünk  veté  szemünkre  a  lelkes  francia,  a  született  rebelliseknek, 
kik  48-ban  is  legtovább  emeltük  magasra  liberalizmus  és  nemze- 
tiség zászlaját,  s  véres  küzdelemben  tartottunk  ki  két  autokrata 
nagyhatalom  ellen,  midőn  már  a  nyugati :  francia,  német,  olasz, 
cseh  mozgalmak  rég  behódoltak  a  reakciónak.  Nem  kellett  nagy 
diplomáciai  tehetség,  csak  egy  kevés  honszeretet,  hogy  e  felelőt- 
len unszolásokból  az  emigráció  is  belássa  a  külső  segély  reményte- 
lenségét. Kossuth  maga  is  óva  inti  proklamációiban  a  nemzetet, 
nehogy  megmozduljon,  míg  biztosítva  nincs  a  fegyveres  fölkelés 
számára  a  külföld  szerződéses  támogatása.  így  maradt  el  szerző- 
dés és  felkelés  egyaránt. 

*  >(:  * 

Ha  most  a  föntebbieket  tekintetbe  vesszük ;  ha  meggondol- 
juk, hogy  Ausztriával  fennálló  kapcsolatunkból  évszázadokon  át 
változhatlan  szükségszerűséggel  következtek  a  magyar  államterü- 
let csonkasága  és  a  magyar  szuverenitás  lényeges  hiányai ;  ha 
meggondoljuk,  hogy  e  vigasztalan  helyzetet  utolsó  feltámadásunk 
ahelyett,  hogy  javította  volna,  még  vigasztalanabbá  tette  és  hogy 
újabb  fölkelés  Ausztria  nagyhatalmi  helyzete  és  az  európai  kon- 
stelláció miatt  beláthatatlan  időkre  lehetetlen  merény,  öngyilkosság- 
gal egyenértékű  lett  volna,  ha  mindezen  momentumokat  össze- 
fogjuk, fölemelkedtünk  azon  történeti  horizontra,  melyen  Deák 
kiegyezését  újkori  történetünk  egyik  legszerencsésebb  alkotásá- 
nak, az  ősi  probléma  legjobb  megoldásának  látjuk.  Ezt  megvilá- 
gítani elég  a  kiegyezés  rövid  analízise. 

Az  erőmegosztás  történetileg  adva  lévén,  kivezető  útnak 
egyedül  a  megegyezés,  a  kibékülés,  a  kompromisszum  kínálkozott. 
Erre  az  útra  tért  Deák,  midőn  az  ellenfél,  belső  és  külső  kom- 
plikációk miatt,  hajlandónak  mutatkozott  az  abszolutizmust  elhagyni, 
s  a  multakat  jóvátenni.  A  kiegyezés  előkészületei,  a  hozzá  szük- 
séges tárgyalások  hosszabb-rövidebb  megszakításokkal  szinte  hét 
évig  folytak,  míg  végre  67-ben  törvénybe  lehetett  iktatni  nemzet 
és  uralkodóház  végleges  megegyezését.  Deáknak  tárgyalási  alapja 

1  Kossuth  Iratai  VII.  kötet,  255.  1. 

)  kezdettől  fogva  az  1848  áprilisi  törvények  és  a  pragmatica  sanc- 
;  tiónak  nevezett  1722—23.  évbeli  I— III.  törvénycikkek  voltak.^  Alkot- 
mányunk szerint  mindkettő  érvényes,  kötelező  törvényünk  volt, 
mindkettő  a  törvényhozás  hivatott  faktorai,  király  és  országgyűlés 
közreműködésével,  alkotmányos  úton  jött  létre.  A  pragmatica 
sanctio  kimondá  Magyarországnak  föl  nem  oldható  és  szét  nem 
választható  kapcsolatát  az  örökös  tartományokkal,  melyek  vele 
együtt  ugyanazon  Habsburg-uralkodó  kormánya  alatt  élnek,  kimondá 
egyúttal  a  közös  védelem  kötelezettségét  is.  A  48-as  törvény  viszont 
elismerte  a  pragmatica  sanctio  hatályát,  s  Magyarországnak  állami 
függetlenségét  és  modern  parlamenti  kormányformáját  határozta 
meg.  A  nehézséget  e  két  törvény  rendelkezéseinek  összeegyez- 
tetése és  az  életbe  átültetése  okozta. 

Deák  e  nehéz  problémát  páratlan  zsenialitással  és  puritán 
igazságérzettel  oldá  meg  a  67-es  törvény  XII.  kiegyezési  cikké- 
ben. Ez  a  törvénycikk  kőkemény  pyramisként  áll  a  közjogi  Sza- 
harában, melyet  a  kiegyezéssel  foglalkozó  osztrák  és  magyar  poli- 
tikai és  publicisztikai  irodalom  termékei  képeznek.  Mert  67  óta 
szenvedélyek  és  politikai  irányok,  pártszellem  és  önző  csűrés- 
csavarás  szinte  szétoldhatlan  tömkeleggé  kuszálták  a  finom  szála- 
kat, melyek  Deák  kristálytiszta  gondolatmenetében  elejétől  végig 
világosan  láthatók. 

Gondolatmenete  a  pragmatica  sanctióból,  ez  „ünnepélyes 
alapszerződésből"  indul  ki,  melynek  két  alapeszméje  van.  Egyik 
azon  közös  és  viszonyos  kötelezettség,  mely  szerint  a  közös  ural- 
kodó alatt  álló,  feloszthatlanul  és  elválhatlanul  együtt  birtoklandó 
Magyarország  és  osztrák  tartományok  egymást  együttes  erővel 
tartoznak  védelmezni.  Másik,  hogy  ezen  kötelezettség  mellett  is 
Magyarország  alkotmányos,  közjogi  és  belkormányzati  önállása 
sértetlenül  fenntartatik. 

.,E  két  alapeszmét  tartotta  szem  előtt  a  magyar  országgyű- 
lés —  mondja  tovább  a  törvény  szövegében  Deák  Ferenc  —  azon 
viszonyok  meghatározásánál,  melyek  Magyarországot  a  közös 
fejedelem  uralkodása  alatt  álló  többi  országokkal  közösen  érdek- 
lik. S  valamint  egyrészről  kész  volt  Magyarország  a  múltban  s 
kész  leend  a  jövőben  is  mindenkor  teljesíteni  mindazt,  amit  a 
pragmatica  sanctio  szerint  a  közös    biztosságnak    együttes   erővel 


'  Kossuth  Lajos  alaptalanul  vádolta  meg  a  kiegyezés  alkotóit  azzal, 
hogy  a  pragmatica  sanctióra  helyezkedvén  az  1713.  évi  habsburgi  házi  tör- 
vénynek, mely  Magyarországot  nem  kötelezi,  vetették  alá   magukat. 

védelme  és  fenntartása  múlhatatlanul  megkíván :  úgy  másrészről 
oly  kötelezettségeket,  melyek  e  célon  túlterjednek,  s  annak  eléré- 
sére nem  elkerülhetetlenül  szükségesek,   magára    nem    vállalhat/ 

Melyek  tehát  azon  viszonyok,  mik  e  két  alapeszme  értelmé- 
ben Magyarországot  és  az  osztrák  tartományokat  közösen  érdek- 
lik? Közös  először  az  uralkodó,  másodszor  a  védelem.  Az  ural- 
kodó közösségéből  sem  az  udvartartás,  sem  az  udvartartás  költ- 
ségeinek közössége  nem  következik.  De  már  a  védelem  közös- 
sége kétségtelenül  feltételezi  a  védelmi  eszközök  közösségét.  A 
védelem  egyik  eszköze  a  külügyek  célszerű  vezetése,  amiből  már  a 
külügyek  közössége  folyik.  Ezeket  tehát  közös  külügyminiszter  fogja 
intézni.  A  védelem  másik  eszköze  a  hadsereg  és  arra  vonatkozó 
intézkedések,  szóval  a  hadügy.  A  hadügy  közösségére  nézve 
megállapítja  a  törvény,  hogy  a  magyar  hadsereg  az  összes  had- 
sereg kiegészítő  része,  s  annak  egységes  vezérletére,  vezényle- 
tére és  belszervezetére  nézve  Őfelsége  intézkedik  a  hadügy  körébe 
tartozó  magyar  alkotmányos  fejedelmi  jogai  alapján.  Más  szóval 
a  nemzet  a  hadügyi  közösség  végrehajtását  a  közös  uralkodóra, 
mint  magyar  királyra  bízza.  Fenntartja  azonban  magának  az  időn- 
kénti kiegészítés  és  az  újoncok  megajánlása  jogát,  a  megajánlás 
föltételeinek  és  a  szolgálati  időnek  meghatározását,  a  katonaság 
elhelyezésére  és  élelmezésére  vonatkozó  intézkedéseket,  végül 
azon  jogot,  hogy  a  védelmi  rendszer  megállapítása  és  átalakítása 
mindenkor  a  magyar  országgyűlés  beleegyezésével  történjék. 
Közösek  azonban  a  kül-  és  hadügyön  kívül  azon  költségek  is, 
melyek  a  kül-  és  hadügy  fenntartására  szükségesek. 

A  pragmatica  sanctióból  folyó  ezen  közös  tárgyak  felisme- 
rése után  a  kezelés  módját  is  meg  kellett  állapítani.  A  kezelés 
dolgában  teljes  és  tökéletes  paritás  érvényesül  a  két  érdekelt  fél, 
Magyarország  és  az  osztrák  tartományok  közt.  E  paritás  előfel- 
tétele az,  hogy  mindakét  államban  ugyanazon  alkotmányos  kor- 
mányforma uralkodjék.  Mivel  Magyarországnak  már  az  1848.  tör- 
vények szerint  megvan  a  népképviselete  és  parlamentáris  kor- 
mányformája, a  paritás  érdekében  ugyanezeket  vezeti  be  az  ural- 
kodó Ausztriában  is.  Már  most  a  közös  ügyeket  közös  minisz- 
terek kezelik :  közös  kül-,  had-,  pénzügyminiszter,  akik  felelősek 
nem  valamely  birodalmi  tanácsnak  vagy  központi  közös  parla- 
mentnek, ami  a  magyar  függetlenséggel  és  a  48-as  törvényekkel 
ellentétben  állott  volna,  hanem  a  teljes  paritásnak  megfelelően  a 
két,  magyar  és  osztrák  parlament  egy-egy  bizottságának,  melye- 
ket a  közösügyek  intézésére  és  a  közös  miniszterek  ellenőrzésére 

küld  ki  a  két  országgyűlés.  E  bizottságok  az  ü.  n.  delegációk, 
melyek  évenkint,  a  két  országgyűlés  székhelyén  felváltva  gyűlnek 
össze,  a  közös  miniszterek  mindegyik  előtt  külön  tesznek  jelen- 
tést működésükről  s  a  két  delegáció  egymással  mint  két  külön 
egyenjogú  fél  üzenetek  útján  érintkezik.  Csakis  meg  nem  egyezés 
esetén  gyűlnek  össze  együttes  ülésre,  de  kizárólag  szavazás,  nem 
■pedig  közös  tárgyalás  végett.  A  két  bizottság  határozatait  Magyar- 
országra nézve  a  magyar,  Ausztriára  az  osztrák  felelős  minisz- 
térium hajtja  végre.  A  közös  költségeket  azonban  a  két  állam 
nem  egyenlően,  hanem  gazdasági  erejének  megfelelően  viseli, 
a  megosztási  kulcsot  vagy  arányt,  kvótát  a  két  országgyűlés  egy- 
egy  küldöttsége  állapítja  meg  időről-időre.  Ugyancsak  időleges  és 
kölcsönös  alku,  minő  két  jogilag  független  állam  közt  szokásos, 
határoz  a  vám-  és  kereskedelmi  szövetség,  továbbá  pénzláb  és 
pénzrendszer  közössége  dolgában  is.  Végül  még  elvállalja  Magyar- 
ország az  államadósságok  egy  részét  is,  mire  ugyan  jogilag  köte- 
lezve nincsen,  de  politikai  okból  jónak  látja,  nehogy  a  súlyos 
teher  alatt  Ausztria  összeroskadjon,  s  bukásába  Magyarországot 
is  belerántsa. 

Ezek  a  kiegyezés  főbb  rendelkezései.  Vegyük  hozzá,  hogy 
az  államélet  mindazon  viszonyaiban,  melyeknek  közössége  külön 
ki  nem  mondatott,  Magyarország  tökéletesen  megszabadult  Ausztria 
befolyásától,  miután  mindezek  a  felelős  magyar  kormány  és 
országgyűlésnek  rendeltettek  alája ;  hogy  a  közös  hadsereg  mel- 
lett külön  magyar  hadsereg,  a  honvédség  állíttatott  fel,  minő 
nekünk  nem  volt  1526  óta;^  hogy  az  ország  területe  helyreállít- 
tatott, Erdély  visszakerült  az  anyaországhoz,  a  határőrvidék  „pol- 
gárosíttatott",  a  granicsárok  magyar  állampolgárok  lettek,  s  a 
kiegyezés  után  tíz  évre  magyar  területen  egyetlen  exponense 
sincs  többé  a  régi  osztrák  összmonarchiának.  Ausztria  összeszo- 
rult az  eredeti  osztrák  provinciákra,  Magyarország  egysége  és 
függetlensége  végkép  helyreállt.  Ha  mindezt  végigtekintjük,  akkor 
ismerjük  fel  Deák  kiegyezésének  végtelen  horderejét. 

Valósággal :  négyszázéves  közjogi  történetünknek  67  a  tető- 
pontja. Ausztriával  történt  egybeházasíttatásunk  óta  állami  függet- 
lenségünk soha  nem  volt  oly  reális  és  biztos,  mint  a  kiegyezési 
törvény  folytán.  Deák  bölcs  méltányossága  jobban  biztosítá  azt, 
mint  győzelmes  szabadságharcaink,  Bocskay  és  Bethlen  támadásai. 

1  Ezt  Deák  Ferenc  után  külön  kiemeli  gróf  Andrássy  Gyula,  Az  1867-iki 
kiegyezésről,  Budapest,  1896,  170.  1. 

Mert  közös  ügyeink  Ausztriával  négyszáz  év  óta  folyton  folyvást 
voltak,  de  e  közös  ügyek  intézésére  minmagunk  soha  eléggé  be 
nem  tudtunk  folyni,  a  közös  ügyeket  Ausztria  és  a  dinasztia 
tényleg  nélkülünk  intézték.  Viszont  a  bécsi  kormány  a  közös 
ügyeken  kívül  tiszta  magyar  ügyeinkre  is  befolyást  gyakorolt, 
mely  alól  tiltakozásaink  és  papiroson  maradt  törvényeink,  még  a 
híres  1790  :X.  törvénycikk  sem  tudott  bennünket  megszabadítani. 
Egyedül  Deák  kiegyezése  mentette  fel  belügyeinket  Ausztria  és 
az  összmonarchia  befolyása  alól,  egyedül  az  szerezte  meg  a 
magyar  országgyűlésnek  azon  törvényes  és  tényleg  gyakorolható 
hatáskört,  hogy  a  közös  ügyeket  Ausztriával  együtt  mint  egyen- 
jogú fél  paritás  alapján  intézze. 

A  kiegyezés  a  lehető  legnagyobb  mértékben  biztosítá  független- 
ségünket. Sokkal  inkább,  mint  48.  A  két  törvényhozás,  67  és  48 
közt  közjogi  szempontból  nincs  eltérés,  csak  fokozatbeli  különbség. 
48  megállott  fele  úton.  Elismerte  alaptörvényünket,  a  pragmatica 
sanctiót,  elismerte  a  kapcsolatot  Ausztria  és  Magyarország  közt 
s  nem  tagadta  a  tényleg  és  jogilag  fennálló  közös  viszonyokat, 
de  már  ezek  rendezésére  és  arra,  hogy  reájuk  a  magyar  államnak 
intézményes  befolyást  biztosítson,  nem  maradt  ideje.  48  külügyein- 
ket továbbra  is  osztrák  hatóság  kezén  hagyta,^  magyar  hadsere- 
get törvényes  úton,  az  alkotmányos  tényezők  közreműködésével 
nem  tudott  felállítani,  viszont  elismerte  kötelezettségünket  az  osztrák 
tartományok  védelme  iránt  és  hajlandónak  nyilatkozott  az  osztrák 
államadósságokban  osztozni,  Ausztriával  kereskedelmi  és  vám- 
szövetséget kötni.  48  elvállalta  a  terheket  és  kötelezettségeket, 
mik  a  pragmatica  sanctióból  folytak,  az  egyik  alapeszmét,  de  a 
másiknak,  államunk  függetlenségének  biztosítására  sem  ideje,- 
sem  ereje  nem  volt.  Állami  függetlenségünk  egyetlen  szankciójá- 
nak 48-ban  a  magyar  kard  éle  bizonyult,  erős  fegyver  Ausztria 
ellen,  de  a  hosszú  játszma  végén  csorba,  elgyengült,  elégtelen. 
Békés  úton  48-at  nem  tudtuk  végrehajtani,  végrehajthatóvá  csak 
akkor   lőn,    miután    a   67:  XII.  törvénycikkben    kiegészítést   nyert. 


1  Lásd  erre  nézve  Réz  Mihály,  Magyarország  és  Ausztria  közjogi 
viszonya,  Budapest,  1910,  ez  a  könyv  Andrássynak  idézett  munkájával  együtt 
történeti  távlat  dolgában  messze  kiemelkedik  közjogi  irodalmunk  egyéb  ter- 
mékei közül.  Egyébként  a  kiegyezés  forrásai  Kónyi  id.  nagyszabású  müvében 
találhatók  meg;  döntő  szava  van  Deák  két  felirati  javaslatának  és  Adalék  a 
magyar  közjoghoz  c.  munkájának,  továbbá  Wertheimer  Ede  nagy  Andrássy- 
életrajzának. 

•67    nem    egyéb    tehát,    mint    gyakorlatilag    lehetővé    telt,    végre- 
hajtható 48. 

A  kiegyezés  alkotói  maguk  is  tudatában  voltak  annak,  hogy 
érdemes  munkát  végeztek,  mellyel  állami  függetlenségünket  négy- 
száz év  óta  nem  látott  mértékben  biztosították.  Midőn  a  49-es 
ellenzék  vezére.  Madarász  József  a  történeti  tények  csodálandóan 
merész  elfacsarásával  azt  állítá,  hogy  a  nemzet  a  hadügy  körében 
törvényhozási  jogát  ezer  éven  át  függetlenül  gyakorolta,  védrend- 
szeréről  függetlenül  rendelkezett,  de  most,  a  közösügyes  törvény- 
hozásban, feladni  készült  azt,  gróf  Andrássy  Gyula  ezt  hangzatos 
frázisnak  nyilvánítá,  hisz  1526  óta  mindig  közös  volt  a  védelem, 
de  úgy,  hogy  a  mi  hadügyeinkbe  Ausztria  beleavatkozott,  mi 
azonban  az  övébe  soha.^  Jogos  büszkeséggel  jelenti  ki  Andrássy, 
Deákkai  együtt,  a  kiegyezés  nagy  alkotója :  „Magyarországnak 
mindig  voltak  közös  ügyei  az  összes  monarchiával ;  a  különbség 
csak  az,  hogy  1867  előtt  mások  intézték  ezeket  nálunk  nélkül  és  elle- 
nünkre, most  pedig  mi  intézzük  közösen  azokkal,  akiket  illet." 
67-et  Andrássy  nem  48  mellé,  de  fölébe  helyezte,  48  nincs  és 
nem  is  lesz  helyreállítva,  mert  Erdélyben  nem  Janku  az  úr,  Fiume 
nincs  horvát  kézen,  Horvátország  nem  áll  fegyveresen  velünk 
szemben,  a  nemzetiségi  kérdést  nem  bunkó  és  kasza  kezdi  ketté- 
vágni, mint  48-ban ;  országgyűlésünk  nem  zarándokol  az  osztrák 
parlamenthez,  hogy  attól  ne  is  fogadtassék,  hanem  paritásos  dele- 
gációk intézik  közös  ügyeinket ;  honvédségünk  nem  kénytelen 
védekezni  a  közös  hadsereg  ellen,  hanem  ez  utóbbira  is  megvan 
leljes  és  törvényes  befolyásunk.-  Negyvennyolc  szenvedései,  az 
abszolút  elnyomás  keserűségei  ott  rezegtek  még  minden  patrióta 
lelkében,  s  örömmel  tölte  el  a  változás,  méltánylással  Deákék 
működése  iránt.  A  kiegyezés  e  történeti  távlatát  erkölcsi  felelös- 
:|  ségérzettel  rajzolta  meg  a  nemzet  akkori  történetírója,  Horváth 
\  Mihály;  szerinte  „alkotmányunk  negyedfélszáz  év  óta  soha  sem 
[1  nyugodott  biztosabb  alapon,  szabadságunk  soha  sem  bírt  annyi 
'I  biztosítékkal,  annyi  szabadsággal  és  függetlenséggel,  közösügyeink 
■  fölött  századok  óta  soha  sem  rendelkezhettünk,  dacára  minden 
1790-iki  10-ik  féle  törvényeknek,  s  magoknak  a  48-iki  törvények- 
nek is  ide  kell  vala  fejlődniök,  hogy  a  vészes  belháborút  elkerül- 
hessük". A  történetíró,  egykor  debreceni  miniszter,  most  ünne- 
pélyesen  kijelenti:    „Ki   történelmünket   harminc   év   óta  minden 

^  Gróf  Andrássy  Gyula  bessédei,  kiadta  Lederer  Gyula,  I.  kötet,  346.  l. 
-  Gróf  Andrássy  Gyula  sátoraljaújhelyi  beszámolója,  id.  m.  13,  14.  1. 

irányban  behatólag  búvárlom,  úgy  hiszem,  teljesen  fel  vagyok 
jogosítva  határozottan  állítani,  hogy  negyedfélszázad  viszontagság- 
teljes küzdelmei  után  csak  most  lőnek  valahára  oly  alapokra  fek- 
tetve közjogi  viszonyaink,  melyen  alkotmányunk  s  nemzeti  füg- 
getlenségünk, mennyire  az  bennünket,  kis  számú  és  éppen  nem 
kedvező  viszonyok  közt  létező  népet  okszerüleg  megillethet,  tel- 
jesen biztosítva  van  olyféle  megtámadások  ellen,  minők  azt  a 
múltban  minduntalan  veszélybe  döntötték."  * 

A  negyedíélszázéves  közjogi  küzdelem  a  kiegyezés  alkotói- 
nak óhajtása  szerint  a  67-es  törvénnyel  végleges  befejezést  nyert. 
Történeti  kritikával  megállapítható,  hogy  sem  Deák  és  Andrássy, 
sem  Ferencz  József  király,  sem  pedig  67  bármely  befolyásos 
alkotója  nem  gondolt  a  hatvanhetes  alap  megváltoztatására,  reví- 
ziójára vagy  továbbfejlesztésére.  67  az  ő  szemükben  változatlan 
alaptörvény  volt,  nem  oly  ünnepélyes  talán,  mint  a  pragmatica 
sanctio,  de  ép  úgy  változatlan.  Klasszikus  kifejezését  adja  e  fel- 
fogásnak Andrássy  az  ő  utolsó  parlamenti  beszédjében,  67-et 
egyenesen  alaptörvénynek  nevezvén,  melytől  sem  a  magyar,  sem 
az  osztrák  törvényhozás  el  nem  térhet.  E  fennálló  jogszabályhoz 
rendíthetlen  ragaszkodást  ajánl,  mi  „érdekében  van  nemcsak 
Magyarországnak,  hanem  a  monarchia  rninden  népének  egyfor- 
mán ;  mert  csak  úgy  teljesíthetők  az  egyes  részek  kívánságai  az 
egész  veszélyeztetése  nélkül,  ha  minden  oldalról  elismerik,  hogy 
a  monarchia  alaptörvényei  kérdésbe  nem  hozhatók.  Ez  volt  állás- 
pontom a  korona  tanácsában,  és  ez  álláspontom  itt;  ennél  tovább 
nem  terjedt  és  nem  fog  terjedni".^ 

Mi  sem  természetesebb  ez  álláspontnál.  Mert  vájjon  mi 
értelme  lett  volna  esztendőkön  át  küzdeni  a  megegyezésért,  ha 
e  megegyezés  csak  néhány  évre,  esetlégnek  kitett  időpontra  szól, 
s  a  szenvedélyek  tengerében  védelem  nélkül  alámerülhet]  Deákék 
józan  pillantását  ki  nem  kerülhette,  hogy  revízió  esetén  Ausztria 
sincs  többé  kötve  a  mi  függetlenségünk  elismerésére  és  hogy  ez 
esetben  ismét  összbirodalmi  tendenciákat  fog  ellenünk  szegezni. 
Ha  mi  a  kiegyezés  lényeges  pontjaitól  elállunk,  megszűnik  a 
megegyezés  és  újra  fellángol  az  áldatlan  küzdelem.  Már  pedig 
67-nek  éppen  az  a  célja,  hogy  a  küzdelem  örökre  elüljön   és  ne 


1  Horváth  Mihály  nyüt  levele  a  szegedi  szabadelvű  körhöz,  Szegcdi 
Híradó,  1868  ápr.  19. 

-  Andrássy  1871  november  7.-1  beszéde,  Lederer  id.  m.  II.  kötet,  507.  s 
köv.  1. 

zavarja  többé  a  nemzet  békés  fejlődését.  Itt,  ezen  a  ponton,  érint- 
kezik Deák  és  Andrássy  politikai  bölcsesége  Széchenyi  nemzet- 
erkölcsi programmjával,  mely  szerint  az  Ausztriához  való  viszonyt 
nem  szabad  fenyegetni,  nehogy  a  belőle  feltörő  láng  és  szenve- 
délyek a  békét  megszakítsák.  Nincs  benne  kétség,  Széchenyi  lel- 
kes örömmel  csatlakozott  volna  a  kiegyezéshez,  benne  programm- 
jának  közjogi  részét  megvalósítva  látta  volna,  Andrássyhoz  hason- 
lóan követelvén,  hogy  67  alaptörvény,  változatlan  és  meg  nem 
másítható  legyen. 


S 

IV. 
A  nemzetiségi  kiegyezés. 

A  közjogi  megegyezéssel  egyidejűleg  úgy  látszott,  hogy 
Széchenyi  másik  programmpontja,  a  baráti  viszony  helyreállítása  a 
hazai  nem-magyar  nemzetiségekkel,  rövidesen  szintén  meg  fog  való- 
sulni. Láttuk,  48  irtó  faji  harcai  nem  mentek  el  a  magyarság  feje 
fölött  mélyreható  benyomás  nélkül.  És  már  hallottuk  a  hangokat, 
melyek  az  abszolutizmus  idején  a  nemzetiségekkel  őszinte  kibé- 
külést követeltek.  De  a  magyar  lélek  változását  mi  sem  bizo- 
nyítja inkább,  mint  Kossuth  újabb  magatartása  a  nemzetiségekkel 
szemben,  mely  homlokegyenest  ellenkezik   48   előtti  felfogásával. 

Az  a  Kossuth  Lajos,  kinek  iskola  és  adminisztráció  útján 
magyarosító  törekvései  Széchenyit  a  hazafiúi  aggodalom  legmé- 
lyebb örvényébe  taszították,  az,  aki  48-ban  érzelmeitől  elragad- 
tatva a  nemzetiségek  képviselőivel  legalább  is  politikátlanul  bánt, 
most,  mintha  kicserélték  volna,  azoknak  meleg,  őszinte  barátja 
lett.  A  változást  48  tapasztalatai  szülték,  érthetővé  pedig  Kossuth 
lelki  konstituciója  teszi,  melynek  két  jellemző  vonása  van.  Egyik, 
hogy  eredeti  elhatározásait,  első  lépését  mindenben  honszeretet, 
a  haza  javára  törekvés  szabja  meg;  a  másik,  hogy  politikáját  e 
kiindulóponton  túl  emelkedett  fantázia,  optimista  lelkesedés  vezeti. 
Kétségtelen,  Kossuth  lelkén,  komoly  politikai  dolgokban,  más 
indítóerő  nem  uralkodott,  mint|tiszta  és  önzetlen  hazaszeretet ;  ha 
valaki,  úgy  ő  égett  testében-lelkében,  egész  nőies  idegrendszeré- 
ben a  magyarságot  felmagasztalni,  dicsővé  és  hatalmassá  tenni. 
Politikai  irányvételeinek  ez  az  egyetlen  hatalmas  mutivuma,  mi 
természetesen  nem  óvhatta  meg  súlyos  tévedésektől.  Amint  az 
anyai  szeretet  sem  válik  be  a  gyermeknevelés  egyetlen  alapelvé- 

nek,  úgy. a  politikában  sem  az  jár  a  legbiztosabb  úton,  ki  nem- 
zetét nagyon,  legjobban  szereti.  Kossuth  gyakran  haragudott  nem- 
zetére, de  ez  csak  átfutó  érzelem,  gyorsan  tünö  árnyék  volt  nap- 
sugaras szeretetében.  Ö  soha  nem  tudta  szívére  venni,  hogy  nem- 
zete elé  állva,  korholja,  szóval  és  tettel  tépdesse  és  szidalmazza 
mint  Szent  Istvántól  kezdve  Mátyás  királyon,  a  költő  Zrínyin,  a 
vértanú  Nádasdyn  át  Széchenyi  és  Deákig  minden  reformátorunk 
és  alkotó  emberünk.  Kossuth  szeretete  mindig  a  jó  anyáé  volt, 
ki  bálványozza  gyermekét  s  engedi,  hogy  a  kedves  fiút  szenve- 
délyei ragadják.  És  amint  az  ilyen  anya  örök  optimizmussal  kíséri 
gyermeke  sorsát,  legyen  az  bár  sikertelenségnek  és  összeütközé- 
seknek, csapásoknak  és  megszégyenülésnek  végtelen  sora,  s  min- 
dig talál  vigasztaló  szót,  miközben  a  fiú  csapzott  haját  homloká- 
ról félresimítja,  ugyanez  az  optimizmus,  az  örök  szeretet  az,  mi 
Kossuthot  mint  politikust  szinte  meghatározza,  definiálja.  Kétely 
és  meggondolás  nem  akadályozák  az  úton,  melyet  a  hazaszeretet 
jelölt  ki  előtte,  bizalommal  és  magasra  feszülő  lelkesedéssel 
haladt  előre  a  cél  felé,  észre  nem  vévén,  hogy  talán  már  örökre 
letért  az  irányból,  hol  az  található  lett  volna. 

Mindez  megfigyelhető  a  nemzetiségi  kérdésben  úgy  az  első, 
mint  a  második^  49  utáni  Kossuthnál.  A  negyvenes  évek  elején 
hazafias  érzése,  büszke  magyarsága  s  elvi  liberalizmusa  elhitették 
vele,  hogy  a  magyarnak  csak  akarnia  kell,  s  az  ország  egész 
népességét  magyarrá  teheti  iskola  és  liberális  közigazgatás  eszkö- 
zeivel. E  meggyőződését  meg  nem  rendítették  sem  Széchenyi 
vésztjósló  jajkiáltásai,  sem  a  nemzetiségek  ellenállása,  mely  utóbbi 
pedig  eléggé  bizonyítá  a  bennük  rejlő  önálló  vitalitást.  így  jött  a 
katasztrófa,  vele  a  fordulópont  Kossuth  felfogásában,  a  második 
Kossuth. 

Geniális  egyénisége  a  bukás  friss  benyomásait  már  kis- 
ázsiai tartózkodása  alatt  kezdte  feldolgozni  és  hona  javára  érté- 
kesíteni. Kiutahiában  1851-ben  készített  magyar  alkotmányterve- 
zetében' a  nemzetiségi  kérdést  korábbi  felfogásával  homlokegye- 
nest ellenkezően  oldja  meg.  A  doktriner  liberalizmus  alapelveiből 
indul  ki :  népfelségből,  szabadságból  és  szabadságot  követelve 
€gyén,    család,    község,    megye  számára,  javasolja,    hogy  minden 


1  Kiadva  Irányi-Chassin,  Histoire  politique  de  la  Réoolution  de  Hongrie 
1847—49,  Paris  1859,  I.  kötet,  365.  1.  Projet  d'organisation  politique  de  la 
hongrie  la  question  des  nationalités  étant  prise  en  considération  címmel. 
Magyar  fordítása  Kónyi,  Deák  beszédei  V.  kötet,  21.  1. 

község  és  vármegye  maga  határozza  meg  hivatalos  nyelvét  admi- 
nisztrációban úgy,  mint  népoktatásban.  A  községi  tanodákat  a 
községek,  a  középiskolákat  a  vármegye,  csak  a  főiskolákat  ren- 
deli az  állam  alá.  Teljes  szabadságot  ad  az  egyházi  szervezke- 
désre. Állandó  hadsereg  helyett  nemzetőrséget  rendel,  melyet  köz- 
ségek és  megyék  állítnak  ki,  szerelnek  fel  s  alkalmaznak;  a 
csapattestek  e  szerint  megyénkint  és  nemzetiségenkint  különböz- 
nek, pl.  Bácsmegye  magyar,  német  és  szerb  zászlóaljakat  állít 
fel,  az  illető  lakosságból,  az  illető  szolgálati  nyelvvel.  Mindez 
tisztán  a  népszavazás  liberális  elvén  épül  fel :  ha  egyik  megye 
vagy  község  szótöbbség  útján  oláhnak  nyilvánítja  magát,  oláh 
lesz  benne  a  közigazgatás,  iskola  és  hadsereg  nyelve.  Kossuth 
vérbeli  liberalizmusát  bizonyítja,  hogy  e  rendelkezésektől  örök 
békét  és  testvéries  frigyesülést  remél:  „A  megoldás  e  szókban 
létezik :  Szabadság,  egyenlőség,  testvériség,  vagy  ha  nem,  úgy 
megoldás  nem  létezik".  Hiszi  egyúttal,  hogy  tervezete  a  magyar 
állam  területi  egységét  minden  veszélyen  kívül  helyezi,  mert  a 
kielégített  nemzetiségek  örülni  fognak,  hogy  a  szabadság  e  honá- 
ban lakhatnak.  Ebben  annál  inkább  bízik,  mert  hiszen  éppen  ez 
a  főcél,  melynek  érdekében  az  egész  tervezetet  fogalmazta.  A  nem- 
zetiségek kívánságait  végletesen  kielégíti,  hogy  azok  végletesen, 
minden  erejükkel  támogassák  a  magyarságot  függetlenségi  küz- 
delmében, az  ősi  elnyomó,  Ausztria  ellen.  Tervezete  végén  magya- 
ros naivsággal  nyújt  békülő  jobbot:  „Kijelentem  nyíltan,  a  bennem 
élő  testvéri  érzelmek  egész  őszinteségével,  hogy  ha  azon  polgár- 
társaink, kiknek  nyelve  más,  mint  a  mienk,  óhajokat  táplálnának, 
melyek  figyelmes  kutatásomat  kikerülték,  az  csak  onnan  szárma-i 
zik,  hogy  azon  óhajok  nem  jöttek  tudomásomra.  De  legyenek 
kérem  meggyőződve,  polgártársaink,  hogy  a  magyar  nemzet  feled- 
ségbe  sülyesztette  a  hajdani  kölcsönös  sérelmeket,  hogy  testvéri- 
leg  nyújt  nekik  kezet,  s  hogy  semmikép  nem  idegenkedik  meg- 
adni mindent,  mit  testvér  testvértől  kívánhat". 

Nagy  szavak  ezek  a  magyar  nemzetiség  radikális  védelme- 
zője ajkain,  még  nagyobbakká  teszi  őket  az,  hogy  Kossuth  élete 
végéig  ragaszkodott  hozzájuk.  A  második  Kossuthnak  1851 -tol 
haláláig  ez  a  meggyőződése.  Megnyilvánul  ez  a  szerbekkel  és 
oláhokkal  folytatott  tárgyalásaiban.  Mikor  Klapka  tábornok '1859-ben 
az  ő  megbízásából  Couza  oláh  fejedelemmel  egyezményt  köt, 
ebben  kimondják,  hogy  1.  a  magyarok,  szerbek,  oláhok  kibékül- 
nek és  régi  meghasonlást  elfelednek,  2.  Magyarország  minden 
lakosa,  faj-  és  valláskülönbség  nélkül,  ugyanazon  jogokat  és  s/a- 

badságokat  élvezi,  3.  községek  és  vármegyék  autonómiát  kapnak, 

4.  minden  nemzetiség  maga  intézi    vallási  és   közoktatási    ügyeit, 

5.  szerb  és  oláh  ezredek  fognak  felállíttatni,  szerb  és  oláh  vezény- 
leti nyelvvel,  6.  Erdély  különállása  megengedtetik,  ha  lakosai 
kívánják,  7.  a  három  dunai  állam :  magyar,  oláh  és  szerb  egymás- 
sal konfederációra  lép.^  ' 

Mindez  csak  pontokba  szedése  az  1851-iki  alkotmányterve- 
zetnek. Kossuth  nemzetiségi  nézetei  többé  nem  változtak,  csakis 
a  rendszer  nőtt  túl  az  ország  határain  egy  szövetség  tervéig, 
melyet  ö  az  aldunai  államok  közt  akart  létesíteni.  Ezt  a  tovább- 
fejlődést lényének  alapvonása,  az  optimisztikus  képzelőtehetség 
szülte.  Bár  tárgyalásai  Couzával  és  Obrenovicssal  pozitív  ered- 
ményre nem  vezettek,  bár  a  magyarországi  szerbek  és  oláhok 
megmaradtak  48-iki  álláspontjukon  és  a  magyar  haza  testéből 
továbbra  is  külön  nemzetiségi  területeket  akartak  kihasítani,  Kos- 
suth a  rideg  valóságot,  lelke  állandó  szárnyalásában,  itt  sem  vette 
észre  és  szeretettel  építé  tovább  a  nemzetiségi  szövetség,  a  dunai 
konfederáció  tervét,  melytől  a  francia,  olasz,  német  alliance-ok 
dugába  dőltével  egyedül  remélte  a  magyar  haza  felszabadítását. 
A  magyar  függetlenséget  már  látja  kiemelkedni  a  magyar,  oláh, 
szerb,  horvát  államok  egyesüléséből,  már  látja  a  „zsarnokok  buká- 
sát'\  a  „vén  és  korhadt  államok,"  Ausztria  és  Törökország  szét- 
mállását,  hogy  helyükbe  ifjú  államok  testvéri  szövetsége  lépjen. 
E  célból  alakítandó  a  dunai  konfederáció,  melynek  közös,  a  szö- 
vetségi parlament  által  intézendő  ügyei  lesznek  akül-  és  hadügy, 
vám-  és  kereskedelmi  rendszer,  pénz-,  súly-  és  mértékrendszer. 
A  szövetség  hivatalos  nyelvét  a  közös  törvényhozó  gyűlés  hatá- 
rozza meg,  mely  a  szövetségi  tanáccsal  együtt  váltakozva  Pesten, 
Bukaresten,  Belgrád-  és  Zágrábban  fog  ülésezni.  Erdély  lakói  álta- 
lános szavazatjog  útján  fogják  elhatározni,  Magyarországnál  marad- 
nak-e, vagy  pedig  mint  külön  államterület  lépnek  be  a  szövet- 
ségbe. A  magyarországi  nemzetiségek  mindazon  jogokat  fogják 
élvezni,  melyeket  már  az  1851-iki  alkotmánytervezet  ígért  nekik.* 
Kossuth  e  konfederációt  a  legpraktikusabb  eszmének  nevezte, 
melyet  a  „komprehenzív  hazafiság  az  előrelátó  statusférfiúi  tapin- 
tatnak sugallhatott.''  Megvalósulása  esetén  kétségtelenül  megsza- 
I  badultunk  volna  Ausztriától,  de  a  régi,  megszokott  és  talán  tágít- 
i    ható  láncok  helyett    újra    lekötöttük    volna    magunkat    népeknek, 

1  Közölve  Kossuth,  Iratai  1.  kötet,  371.  1, 

2  V.  ö.  Kónyi,  Deák  beszédei  V.  kötet,  42. 1.  és  Kossuth  Iratai  VI.  kötet,  9.  1. 

melyekről  senki  sem  tudhatta,  érettek  valának-e  egyáltalában  szer- 
ződések kötésére  és  megtartására.  Hát  még  ily  komplikált,  eny- 
nyire  ideális  szerződésekre !  Ha  nem,  úgy  gúzsba  kötött  tagokkal 
valánk  kiszolgáltatva  nekik :  egyetlenegy,  nemzetiségileg  vegyes 
magyar  állam  három  kompakt  szláv-  és  oláhval  szemben.  Kossuth 
optimizmusa  nem  vetette  fel  e  kérdést,  s  ha  igen,  könnyen  meg- 
nyugtatta kétségeit  a  liberális  formulával :  a  Szabadság  ősereje 
ezeken  a  nehézségeken  is  bizonyára  diadalmaskodni  fog. 


A  dunai  konfederáció  terve  Kossuth  bizalmasának,  Helfy 
Ignácnak  indiszkréciója  folytán  1862-ben  a  magyar  közönségnek, 
tudomására  jutván,  országos  felháborodást  keltett.  A  nemzet  nagy 
többsége  nemcsak  a  négy  dunai  állam  szövetségének  váratlan 
gondolatát  utasítá  vissza,  de  arra  is  kevés  hajlandóságot  mutatott, 
hogy  a  hazai  -nemzetiségek  helyzetét  az  1851.  alkotmánytervezet 
liberális  szellemében  rendezze.  Mivel  jól  tudta,  hogy  ily  liberális 
rendezés  úgy  sem  lesz  békében  keresztülvihető.  Kossuth  az  idea 
népszerűtlenségével  szemben  lehangoló  magyarázatokba  bocsát- 
kozott, s  kijelenté,  hogy  az  ország  területi  integritása  és  politikai' 
egysége  a  határ,  meddig  elmegy,  azontúl  minden  lépés  „hongyil- 
kosság."  Optimizmusa  egy  pillanatra  megsérült ;  magánnyilatkoza- 
taiban éretlennek  tartja  a  nemzetet,  mert  a  konfederáció  ideáját 
nem  méltányolja  és  helyette  a  némettel  akar  alkudozni,  holott  „én  v 
. . .  életemet  vesztegetem  el,  hogy  neki  a  forradalomra  győzelmes  ki- 
látást szerezzek."  Kossuth  nemzetiségi  politikájának  háttere  a  for- 
radalom, feltétele  az  Ausztriától  elszakadás.  A  feltétel  elmaradván, 
nemzetiségi  politikája  sem  hozott  pozitív  gyümölcsöket.- 

A  kiegyezés  alkotói  a  nemzetiségek  kérdését  a  monarchia 
kereteiben  akarták  megoldani.  Előnyük  volt  Kossuthtal  szemben, 
hogy  otthon  lévén,  jobban  meg  tudták  ítélni,  mi  elfogadhatatlan  a 
nemzetre  nézve,  s  mi  az,  mit  ők  tekintélyükkel  esetleg  keresztül- 
vihetnek. A  dunai  konfederációt  elhagyták  tehát,  viszont  az  ország- 
beli nemzetiségek  dolgát  iparkodtak  Kossuthhoz  hasonló  liberális 
alapon,  de  a  viszonyokhoz  alkalmazkodva  dűlőre  vinni.  E  törek- 
vés eredménye  az  fi  868.  évi  44.  törvénycikk,;  az  ú.  n.  nemzetiségi, 
egyenjogúság  törvénye,  mely  hosszas  parlamenti  előkészületek 
után  jött  létre.  Az  országgyűlés  nemzetiségi  bizottságának  tagjai 
fáztak  a  témától,  s  lehetőleg  elmaradtak  az  ülésekről.  Elmondhat- 
juk, hogy  a  törvény  egészben  véve  Eötvös  József  és  Deák  Ferenc 
munkája.  Az  általános  liberális  tartalmat  Eötvös  adta  hozzá.  Alap- 

elve  a  középkorias  területi  elzárkózással,  nemzetiségi  kantonok 
vagy  vármegyék  alkotásával  ellentétben  a  teljes  és  tökéletes 
egyéni  és  kulturális  szabadság.  Mindenki  szabadon  használja  nyelvét 
minden  állami  viszonylatban,  az  ^ország  minden  polgára  saját  köz- 
ségéhez, egyházi  hatóságához  és  törvényhatóságához,  annak  köze- 
geihez s  az  államkormányhoz  intézett  beadványait  anyanyelvén 
nyújthatja  be."  Községek,  törvényhatóságok  és  egyházi  testületek 
maguk  választják  hivatalos  nyelvüket.  Korlátozások  a  magyar 
nyelv  javára  csak  az  állami  igazgatás  legmagasabb  köreiben  érvé- 
nyesülnek. E  korlátozások  elvét  Deák  Ferenc  külön  javaslatban 
terjeszté  elé  1868  november  24.-én,  miután  a  ház  Eötvös  szöve- 
gezésével nem  volt  kibékülve.  Deák  javaslata  szószerint  belekerült 
a  törvénybe,  fontossága  miatt  közölnünk  kell : 

.Minthogy  Magyarország  összes  honpolgárai  az  alkotmány 
alapelvei  szerint  is  politikai  tekintetben  egy  nemzetet  képeznek, 
az  oszthatatlan  egységes  magyar  nemzetet,  melynek  a  hon  min- 
den polgára,  bármely  nemzetiséghez  tartozzék  is,  egyenjogú  tagja  ; 
minthogy  továbbá  ezen  egyenjogúság  egyedül  az  országban  diva- 
tozó többféle  nyelvek  hivatalos  használatára  nézve  és  csak  any- 
nyiban  eshetik  külön  szabályok  alá,  amennyiben  ezt  az  ország 
egysége,  a  kormányzás  és  közigazgatás  gyakorlati  lehetősége  és 
a  pontos  igazság  kiszolgáltatásának  igényei  szükségessé  teszik : 
a  honpolgárok  teljes  egyenjogúsága,  minden  egyéb  viszonyokat 
illetőleg  épségben  maradván,  a  különféle  nyelvek  hivatalos  hasz- 
nálatára nézve  a  következő  szabályok  fognak  zsinórmértékül  szol- 
gálni :  1.  A  nemzet  politikai  egységénél  fogva  Magyarország  állam- 
nyelve a  magyar  lévén,  a  magyar  országgyűlés  tanácskozási  és 
ügykezelési  nyelve  ezentúl  is  egyedül  a  magyar.  A  törvények 
magyar  nyelven  alkottatnak,  de  az  országban  lakó  minden  más 
nemzetiségek  nyelvén  is  hiteles  fordításban  kiadandók.  Az  ország 
kormányzásának  hivatalos  nyelve  a  kormányzat  minden  ágában 
ezentúl  is  a  magyar."  ^ 

Az  idézett  mondatban  Deák  az  ő  lapidáris,  sokatmondó  modo- 
rában egy,  a  további  fejlődésre  végtelenül  fontos  fogalmat  feje- 
zett Mw^ politikai  nemzetét.  Minden  magyar  lélekben,  lett  légyen 
még  oly  doktriner  liberális  is,  élt  a  meggyőződés,  hogy  az  ezer- 
éves Magyarországnak  a  nemzetiségi  egyenjogúsítás  idején  is 
Magyaroszágnak   kell    maradnia.i   Ezt    a    természetes    kívánságot 

1  A  képviselőház  Naplója  a  neoizetiségi  egyenjogúsítási  törvény  tárgya- 
lásáról 18b8  nov.  24— dec.  1. 

fejezi  ki  Deák  a  politikai  nemzet  fogalmában,  ráhelyezkedvén 
ezzel  a  történeti  fejlődés  alapjára.  Mert  a  politikai  magyar  nem- 
zet, mely  az  ország  összes  honpolgárait  magában  foglalja,  nem 
egyéb,  mint  egyenes  utódja  a  rendi  korszak  natio  Hungarícá-\ának, 
mely,  mint  tudjuk,  magában  foglalta  az  oláh  és  német  nemeseket 
is,  de  mégsem  volt  német-magyar-oláh  nemzet,  hanem  csak  magyar 
nemzet.  Deák  szemében  az  új  fogalom  a  rendi  nációhoz  hasonlóan 
tisztán  az  állam  politikai  karakterére,  lehet  mondani  külső  megjele- 
nésére korlátozódik,  anélkül,  hogy  az  ország  lakosait  szabad  nem- 
zeti fejlődésükben  bármikép  is  akadályozná.  Más  szóval :  Deák  a 
politikai  nemzet  fogalmát  lehetőleg  szűkre  szabta  és  az  emberi 
működések  nagy  részét  a  politikai  nemzet  köréből  az  egyes  népek 
hatáskörébe  utalta.  És  itt  jellemző  az  ő  méltányos  liberalizmusára, 
hogy  ezen  egyes  népek,  a  magyar  hazában  élő  „különböző  nyelvű 
és  nemzetiségi  népek"  közé  számítja  a  politikai  nemzetet  hordozó 
magyar  népet  is.  Leszámítva  az  államélet  legmagasabb  fokait, 
melyek  a  politikai  nemzet  körébe  tartoznak,  a  többi  fokon :  tör- 
vényhatóságoknál, községi  és  egyházi  életben,  alsóbb  fokú  bíró- 
ságoknál, a  kultúra  terein  a  magyar  népnek  semmivel  nem  ad 
több  jogot,  mint  a  nem- magyar  nemzetiségeknek.  Bizonyítja  ezt 
istneretes  felszólalása  a  szerb  nemzeti  színház  ügyében  1868 
november  14.-én,  amikor  a  magyar  Nemzeti  Színháznak  adandó 
államsegély  tárgyalásakor  a  szerbek  az  ő  nemzeti  színházuknak 
is  segélyt  kértek.  Deák  pártolja  a  szerbek  kérelmét.  „Mivel  én, 
mondja,  az  egységes  osztatlan  magyar  nemzetet  ismerem  el  pali- 
tikai  nemzetnek,  minden,  mi  az  állam  nevében  történik,  menjen 
annak  nyelvén  is.  De  hogy  a  színház  oly  politikai  tér  legyen, 
melynél  ezen  elvet  alkalmazni  kelljen,  azt  nem  látom  be.  Én  a 
nemzetiségi  kérdésben  sem  akarok  más  elvet  követni,  mint  azt, 
hogy  az  állam,  mely  politikai  tekintetben  egységes  és  osztatlan 
magyar  állam,  magára  a  színházra,  mint  a  magyar  nyelvet  művelő, 
s  egyáltalán  művelődési  intézetre,  egyedül  és  kizárólag  csak 
egyik  nyelvű  és  nemzetiségű  nép  számára  költsön  a  közös  adók- 
ból. Erre  nézve  én  azt  gondolom,  hogy  vagy  mindegyikre,  vagy 
egyikre  sem."  Javasolja  tehát:  ha  van  pénze  az  államnak,  segé- 
lyezze minden  nép  kultúráját  egyenlő  mértékben,  de  ha  ennyi 
pénze  nincsen,  szüntesse  be  a  magyar  kultúra  államsegélyét  is : 
„az  állami  költségvetésből  ne  adjunk  a  magunk  nyelvéért  sem. 
A  művekségre  adakozott  és  Isten  kegyelméből  a  magyar  Akadé- 
miához igen  szép  összeggel  tudott  járulni  a  magyar  nemzet.  Töröl- 
jük ki  az  egészet  (t.  i.  a  magyar  államsegélyt),  mert  nem  akarok 

semmi  igazságtalanságot  pártolni,  még  akkor  sem,  ha  belőle  hasz- 
not húznánk".^ 

A  mai  kor  elvadult  nemzetiségi  harcai  közt  joggal  tartjuk 
Deák  e  felfogását  földöntúli  idealizmusnak.  Peddig  akkor  csak 
magyar  becsületesség  és  méltányosságérzet  volt,  s  szó  sincs  róla, 
hogy  egyedül  állott  votna.  A  nemzetiségi  vita  során  hasonlóan 
nyilatkozott  Bartal  György,  a  jogtörténész  fia.  Szerinte  a  nemze- 
tiségi érdek  ápolása  az  „államnak  közvetlen  és  sajátlagos  ren- 
delkezését soha  nem  képezheti",  nemzetiségi  műveltséget  apró- 
pénzből nem  lehet  táplálni.  „Birok  annyi  következetességgel,  hogy 
e  részben  a  magyar  nemzetiség  ápolására  nézve  kivételt  ne 
tegyek.  Nemzeti  intézeteink  közül  azok,  melyeknek  célja  kire- 
kesztöleg  a  magyar  nyelv  és  nemzetiség  fejlesztése,  amúgy  is 
nem  az  ország  egykori  adóalapjából  keletkeztek,  hanem  a  volt 
kiváltságos  rendek  önkénytes  kivetéseiből  s  egyesek  nagylelkű 
adakozásaiból  és  én  minden  pillanatban  kész  vagyok  inkább 
lemondani  azon  csekély  állami  segélyről,  amelyben  azok  jelenleg 
részesülnek,  semhogy  az  általam  kifejezett  elven  bármi  csekély 
csorbát  látszassam  ejteni."' 

A  forma  liberális,  a  tartalom  Széchenyies.  A  nemzetiségi 
egyeniogusítás  törvénye  egészben  véve  Széchenyi  akadémiai 
^  beszédének  elveit  tartalmazza.  A  Deák  köré  sereglett  művelt  libe- 
rálisok, sőt  mint  láttuk,  Kossuth  is  fenntartás  nélkül  csatlakoztak 
az  egykor  visszautasított  programmhoz,  mellyel  Széchenyi  annak 
idején  a  nemzetnek  amúgy  is  gyér  szimpátiáit  végkép  elvesztette. 
Ö  nagy  elégtételt  talált  volna  e  törvényben,  ha  megéri,  mégi^ 
kétségtelen,  hogy  másként  fogalmazta  volna  a  szöveget.  A  tör- 
vénynek ugyanis  semminemű  szankciója  nincsen.  Eötvös  fenkölt 
szelleme  itt  elárulta,  hogy  nem  eléggé  gyakorlatias,  különben 
számolt  volna  azon  összeütközésekkel,  melyek  múlhatatlanul  be- 
következendők  valának  abból,  hogy  a  szabadság  elve  ilyen  fel- 
*  törekvő,  de  egymással  ellentétes  érdekű  népek  közé  dobatott. 
Ismét  a  Szabadság  mindenható  ereje,  az  emberi  jóság  és  tanulé- 
konyság azok,  melyek  kedvéért  Eötvös  idealizmusa  korlátokról  és 
büntetésekről,  jóvátételről  megfeledkezik.  „Nekünk  e  kérdést  is  a 
jelen  század  eszméi  szerint  kell  megoldanunk ;  e  század  pedig, 
hála  a  Mindenhatónak,  a  Szabadság  százada !  És  nincs  ékesszólás 
és  nincs  hatalom,  mely  minket  arra  bírjon,    hogy   a    szabad    ver- 

1  Kónyi,  Deák  beszédei,  VI.  kötet  94.  1. 

2  Bartal  György  beszéde  1868  nov.  24-én  a  Naplóban. 

senynek,  a  szabadságnak  teréről  ismét  a  privilégiumok  sáncai 
közé  vonuljunk."^  Széchenyi  a  század  eszméjével,  a  szabad  ver- 
seny hirdetésével  bizonyára  nem  elégedett  volna  meg,  hanem 
kényszerítő  rendszabályokhoz  nyúlt  volna  a  törvény  végrehajtása  i 
érdekében.  Erre  pedig  annál  inkább  szükség  lett  volna,  mivel  a  '; 
törvénnyel  sem  a  magyarok,  sem  a  nemzetiségek  nem  voltak 
megelégedve. 

A  képviselőház  nemzetiségi  tagjai  a  liberális  javaslattal  szem- 
ben kezdettől  fogva  elutasító  állást  foglaltak  el.  A  Mocsonyi  Antal 
oláh  képviselőtől  benyújtott  kisebbségi  javaslat  a  politikai  egysé- 
ges nemzet  helyébe  hat  egyenjogú  országos  nemzetet,  történeti 
országos  népséget  akar  tétetni :  magyart,  románt,  szerbet,  szlová- 
kot, oroszt,  németet.  Magyar  csakis  a  törvényhozás  és  központi 
hivatalok  nyelve  legyen,  a  magyar  korona  zászlói  mellett  a  nem- 
zetiségek zászlói  is  alkalmaztassanak;  területi  elhatárolást  kimon- 
dottan nem  kíván  ugyan,  de  elárulja,  a  végcél  ez.  A  vita  folya- 
mán Eötvös  összegezte  a  nemzetiségek  egymástól  eltérő  követe- 
léseit —  a  szerbek  kevesebbet  kívántak,  mint  az  oláhok  —  1. 
megyék  és  törvényhatóságok  nemzetiségek  szerint  kerekíttessenek 
ki,  2.  minden  megyében  egy  nyelv  legyen  uralkodó,  3.  az  ország 
hivatalai,  méltóságai,  képviselete  nemzetiségi  arány  szerint  osz- 
tassanak meg.  Találóan  jegyezte  meg  Eötvös,  hogy  ez  a  cujus 
regio,  illiüs  religio  elvnek  átvitele  volna  a  nemzetiség  terére:  az 
egynyelvűnek  dekretált  megyében  a  többi  nemzetiség  elnyomat- 
nék, minek  következése  a  vallásháborúkhoz  hasonló  véres  nyug- 
talanság lenne.  Mindez  nem  használt;  a  nemzetiségek  űy^^or  még 
nem  voltak  elég  érettek  arra,  hogy  Deák  és  Eötvös  liberális  javas- 
latában saját  fejlődésük  kedvező  feltételeit  felfedezték  volna.  így 
lön  a  nemzetiségi  törvény  egyoldalú  kiegyezés :  mi  magyarok  fel- 
ajánltunk  és  megadtunk  mindent,  amit  csak  méltányosság  és  akkori 
műveltségünkön  uralkodó  liberalizmus  szerint  kellett,  sőt  lehetett 
megadnunk;  a  nemzetiségek  azonban,  kik  48-as  és  abszolutizmus 
korabeli  tanulságaikat  siettek  elfelejteni,  visszautasíták  legjobb- 
jainknak,  Deák  és  Eötvösnek  békülő  kezét  és  passzív  reziszten- 
ciával elhagyták  a  magyar  közéletet. 

Ezen  állásfoglalásuk  és  makacsul  hangoztatott  területi  köve- 
teléseik szükségszerűen  növelték  a  magyarságnál  az  egyenjogu- 
sítási  törvénytől  idegenkedést.  A  törvényt  Deák  személyes  tekin- 
télye és  a  negyvenes  évek  nemzedékének  még  élő  tagjai  hajtot- 

'  Eötvös  nov  25.-Í  beszéde  u.  ott. 

ták  keresztül  a  képviselőház  retortáin.  De  a  vezetők  és  tömeg 
közt  tátongó  örvényt  nem  sokáig  lehetett  leplezni.  A  képviselőház 
nem  sokáig  türtőzteti  magát  és  nem  riad  vissza  attól,  hogy  a 
Nemzeti  Színház  ügyében  magát  Deákot  leszavazza :  a  magyar 
színháznak  megadja,  a  szerbektől  megtagadja  az  államsegélyt.  E 
szavazás  rossz  ómen  vált  a  nemzetiségi  törvény  sorsára. 


A  közjogi  ellenzék  kialakulása. 

A  közjogi  és  nemzetiségi  kiegyezés  Széchenyi  tanai  értei- 
mében előfeltétele  volt  nemzetünk  békés  fejlődésének.  Ez  előfel- 
tételek létrejöttek  ugyan,  de  csak  papiroson,  a  valóságban  azon- 
ban sem  az  1868:43.  törvénycikk  meg  nem  oldá  a  nem-magyar 
nemzetiségek  problémáját,  sem  1867:12.  be  nem  fejezé  a  nemzet 
kebelében  évszázadok  óta  dúlt  testvérgyilkos  közjogi  küzdelmet, 
hanem  annak  lángjait  csak  táplálva,  még  magasabbra  növeszté. 
67  óta  a  közjogi  harc  permanenssé  lön  és  a  magyar  közélet  cent- 
rális,   minden  egyebet  háttérbe  szorító  problémájává. 

A  hatvanhetediki  koronázás  külső  pompa  és  lelkesedés  dol- 
gában felülmúlt  minden  mást,  mióta  csak  a  nemzet  Habsburg- 
uralkodó fejére  tette  Szent  István  koronáját.  A  lelkesedés,  mint 
nálunk  mindig,  őszinte  volt,  a  magyar  vér  keleti  hévvel  forrott  fel 
öröm  és  gondtalan  bizakodás  érzelmeiben,  megtalálván  végre  az 
elnyomatás  keserű  évtizedei  után  a  királyt,  kinek  alkotmányos 
érzelmeiről  és  a  magyarsághoz  hajolt  szívéről  immár  tények  tanús- 
kodtak. A  szívből  jövő  ünnneplés  magában  véve  is  bizonyítá^ 
hogy  a  kiegyezés  egyelőre  még  csak  a  nemzet  érzéseit,  e  min- 
den érintésre  hangosan  rezonáló  instrumentumokat  hódítá  meg, 
nem  pedig  eszét  és  higgadt  értelmét.  A  szív  pedig,  az  érzelmek 
viharainak  kitéve,  változékony;  ma  még  a  király  és  hitvese, 
a  magyarok  védangyala  uralkodik  rajta,  de  ki  tudja,  nem  veszi-e 
holnap  újra  birtokába  a  régi  lakó,  kurucálmok  fényes  istensége, 
Kossuth  Lajos  ? 

Kossuth  már  a  koronázás  előtt  kibontá  a  régi  közjogi  lobo- 
gót. 1867  május  22-iki,  Deákhoz  intézett  nyilt  levelében  tiltakozik 

a  készülő  kiegyezés  ellen,  mely  megfosztja  öt  a  reménytől  hazája 
jövendője  iránt.  Szemére  veti  Deáknak,  hogy  48-as  és  61 -es  elveit 
szögre  akasztotta,  minden  áron  békülni  akar  és  a  nemzetet  a 
^iogfeladás  sikamlós  terére"  vezeti.  A  kiegyezés  nem  egyéb  sze- 
rinte, mint  Jellasics  legs^égyenletesebb  követeléseinek  megvalósí- 
tása, melyeket  pedig  48-ban  Deák  és  Eötvös  is  felháborodással 
utasítottak  vissza.  Ö  tehát  a  régi  maradt,  Deák  azonban  eltért  a 
48-as  alaptól,  még  pedig  Bécs  kedvéért.  „Lassan-lassan  lelebben 
a  fátyol  a  Bécscseli  alkudozások  titkairól.  Úgy  látszik,  mindez 
már  kicsinált  dolog,  s  az  országgyűlés  csak  arra  van  hivatva, 
hogy  a  bevégzett  tényt  regisztrálja.''  így  neki  csak  Kasszandra- 
szerep jut,  de  Kasszandrának  —  mondja  —  igaza  volt! 

Deák  röviden  nyilatkozott.  Vádiratnak  nevezi  Kossuth  leve- 
lét, mellyel  szemben  ö,  aki  mindent  nyilvánosan  tett  és  nézeteit 
senkire  rá  nem  kényszerítette,  eljárását  nem  tartja  szükségesnek 
igazolni.  Joggal  emeli  ki,  hogy  működését  nem  a  szenvedélyekre, 
hanem  a  hideg  megfontolásra  alapítja.  Ez  utóbbi  előtt  csakugyan 
nem  kellett  magát  igazolnia ;  a  szenvedélyek  előtt  pedig  úgy  is 
hasztalan  fáradt  volna.  A  magyar  szenvedélyek  Kossuthnak  voltak  ősi ' 
birtoka,  melyet  ő  Kasszandra-levelével  újra  elfoglalt.  Az  ő  lelke  a 
nemzet  kollektív  lelkével  homogén  volt  s  abszolút  biztossággal  tudta 
megtalálni  a  nemzeti  tömegekhez  vezető  utat.  Kasszandra-leve- 
lében elragadja  a  kiegyezési  mű  alkotóitól  48  egész  aureoláját  és 
a  géniusz  természetes   mozdulatával  teszi  azt  saját  fejére. 

Hatvanhéttel  negyvennyolcat  állítja  szembe.  Már  föntebb 
láttuk,  e  kettő  közt  nem  volt  ellentét.  48  félbemaradt  67,  ez  pedig 
befejezett,  kiépített  48.  Kossuth  maga  is  tudatában  volt  e  nyil- 
vánvaló egyezésnek.  Ö  a  valóságban  48-at  ép  oly  kevéssé  helye- 
selte, mint  67-et,  ö  nem  volt  48-as,  hanem  49-es!  48-at  49-hez 
képest  alacsonyabb  fejlődési  foknak  tartá,  melyhez  visszatérnünk 
jogfeladás  lenne.  Ünnepélyes  és  magánnyilatkozataiból  eg^-aránt 
kiderül  ez.  1861-ben  a  nemzet  békülő  hangulatával  szemben 
határozottan  kijelenti:  ^Bocsássatok  meg  barátim,  hogy  magamról 
is  szólok.  Jogom  van  hozzá.  Életem  egy  nyitott  könyv.  Azt  tudja 
Isten  s  a  világ,  hogy  én  nem  vágyom  semmire,  hogy  ambíciót 
nem  ismerek.  Engem  becsületes  embernek  nem  lehet,  nem  szabad 
félreérteni.  Magamról  szólva  nem  magamról,  hanem  az  ügyről 
szólok.  Nevem  elvet,  irányt  személyesít.  Aki  engem  mond,  l.S49-et 
mond.  Aki  engem  megtagad,  49-et  tagadja  meg".^ 

'  Levele  Jósika  Miklósnak  186Í  dec.  20.,  Kossuth  Iratai  V.  kötet,  124. 1. 

Nem  kevésbé  félreérthetlenül  nyilatkozik  Klapkával  szem- 
ben, mikor  ez  a  porosz-osztrák  háború  alkalmával  Bismarckkal 
tárgyalván,  a  porosz  államférfiútól  ha  nem  is  a  49-es,  de  a  48-as 
függetlenség — iindépendance  si  non  de  49  dans  tous  les  cas  de  48  — 
biztosítását  követelte.  Kossuth  ezen  haragra  gerjed.  „Ezen  én 
annyira  megütköztem  —  írja  a  tábornoknak,  —  ezt  elveimmel 
annyira  homlokegyenest  ellenkezőnek  s  a  forradalom  célját  (már 
a  kiindulási  pontnál  annyira  kompromittálónak  találom,  hogy 
mulaszthatlan  kötelességemnek  ítélem  azt  ünnepélyesen  desavoui- 
rozni".  —  „Kérdem  tehát  önzéstelen,  tiszta  hazafiúi  érzettel  Tábor- 
nok Urat :  egyetért-e  velem  abban,  hogy  működésünk  célja  sem 
nem  1848,  sem  semmi  más,  mint  az  1849-iki  függetlenségi  nyilat- 
kozat megvalósítása  ?  és  hogy  ez  a  zászló,  mely  alatt  küzdeni 
fogunk  s  melyet  sem  szerencsében,  sem  szerencsétlenségben  meg 
nem  tagadunk  ?  E  kérdéssel  a  cél  eg^'sége  van  dezignálva ;  cél- 
egység nélkül  nincs  az  egyesülésnek  objektuma.  Én  nem  kétlem, 
hogy  Tábornok  Úr  ebben  egyetért,  mert  hiszen  ha  nem  49-érí, 
úgy  nincs  miért  forradalmat  hazardírozni."^ 

.^Boldog  Isten,  hát  miért  csináljunk  forradalmat,  ha  48  is  elég 
eredmény?"  írja  egy  más,  szintén  Bismarckkal  tárgyaló  magyarnak.- 
„De  már  én,  ki  a  függetlenségi  nyilatkozatot  indítványoztam,  s 
aki  a  49-iki  zászlót  két  császári  hatalom  ellenében  fennlobogva 
tartottam,  nem  fogom  soha,  soha  és  semmi  körülmények  közt 
ezt  megtagadni,  még  kevésbé  fogom  valaha  oly  combinatióhoz 
kezemet  nyújtani,  melynél  48-rai  lealkuvás  van  kiindulási  pontul 
felvéve,'' . . .  „ha  Ön  a  48  garantirozását  tűzte  ki  a  porosz  kormány- 
nyal szövetkezés  objektumául,  úgy  köztem  és  Ön  közt  épp  oly 
kiegyenlíthetetlen  politikai  divergencia  van,  mint  köztem  és  Deák 
között. " 

„Nem  nyilatkozom  a  vélemények  felett.  Azért,  mert  valaki 
48-as  és  nem  49-es,  igen  becsületes  ember  lehet,  mint  Deák  is 
kétségtelenül  az,  de  politikailag  velem  kiegyenlíthetetlen  ellen- 
tétben áll.  Ellentétben,  mely  minden  tranzakciót  kizár." 

1866-ban  Negyvenkilenc  címen  ad  ki  politikai  folyóiratot. 
Ezen  álláspontján  ő  mindvégig  megmaradt,  a  későbbi  48-as  párt- 
tal soha  nem  érezte  magát  azonosnak,  sőt  keserűen  gúnyolódott 
a  törpe  nemzedéken,  mely  48-ban  is  képes  függetlenséget  találni. 
49-ben  ő  a  függetlenségi  nyilatkozatot,  a  pragmatica  sanctio  meg- 

1  18b6  júl.  5.-Í  levele  Klapkához,  Iratai  VI.  kötet,  269.  1. 

2  1866  júl.  4.  levele  Kis  Miklóshoz,  id.  m.  277—79.  1. 


tagadását  és  a  dinasztia  trónvesztését  kedvelte,  amik  később  csak 
forradalom  és  külső  segítség  által  voltak  megvalósíthatók.  Innen 
az  abszolutizmus  alatt  folyton  növekvő  keserűsége,  mikor  hazulról 
jövő  hírhozók  a  forradalmi  szellem  hanyatlását  jelentik  és  hogy 
otthon  a  forradalmat  legfölebb  mint  „utolsó  rosszat"  veszik  szá- 
mításba. A  magyarság  válóban  elfordult  49-től ;  a  függetlenségi 
nyilatkozat  programmjával  még  Kossuth  sem  gyűjthetett  volna 
magának  67  körül  párthíveket. 

ilyen  körülmények  közt  páratlan  politikai  genialitás  volt,  hogy 
Kossuth  Kasszandra-levelében  'és  egyéb;  nyilatkozataiban  a  közös 
ügyes  kiegyezést  nem  49  április  14-ike,  nem  a  függetlenségi 
nyilatkozat  nevében  támadja  meg,  hanem  48  nevében,  melyet 
őmaga  elvfeladásnak  tart,  s  melyről  elismerte,  hogy  Deák  programm- 
jával azonos.  Kossuth  ismerte  az  ő  népét  és  korlátlanul  uralkodott 
rajta  azáltal,  hogy  annak  időnkénti  érzelmeihez  csodálatos  simu- 
lékonysággal áthasonult.  49  jelszavával  elnéptelenítette  volna  a 
kiegyezés  elleneinek  táborát,  míg  a  48-as  lobogó  kibontásával 
mindörökre  tönkretette  67  híveit. 

A  tömeg  48-at  hallott,  de  49'et  értett.  Ezt  a  sajátságos  dol- 
got csak  Széchenyinek  a  zavart  és  elfacsart  ideákról  szóló  elmé- 
letével érthetjük  meg.  48-ról  a  magyar  tömegek  nem  gondolkod- 
tak többé,  hanem  —  éreztek.  A  szabadságharc  eseményeit  értel- 
mök  helyett  szívükkel  és  érzéseikkel  fogták  fel.  A  harc  nagyszerű 
eseményei,  a  fiatal  honvédsereg  romantikus  hőstettei,  Branyiszkó 
és  Budavára,  Bem  hadjáratai,  majd  a  nagyszerű  halál,  az  abszo- 
lutizmus embertelen  bosszúállása,  a  nemzeti  mártírok  vére  és  az 
életbenmaradtak  gyásza  mind  összeolvadtak  egyetlen  képpé,  mely 
a  magyarság  ősi  kívánságait,  le  nem  bírható  függetlenségi  érzé- 
sét eleven,  életpompás  színekben  ábrázolta.  Az  egyszerű  embe- 
rek százezrei  számára  48  a  primer  nemzeti  érzésnek  adekvát  ki- 
fejezése volt.  48-at  csak  csodálni  és  szeretni,  keserű  sóvárgással 
visszasírni  lehetett,  de  hozzá  józan  hidegséggel  közeledni,  akadé- 
koskodó kritikával  szétboncolni  nem.  Hiába  tiltakozott  még  oly 
tüneményes  egyéniség  is,  minő  Andrássy  volt,  az  ellen,  hogy  a 
közjogi  ellenzék  nevezze  magát  48-asnak,  holott  mi,  Deák-pártiak 
vagyunk  az  igazi  48-asok,  —  ezt  a  nemzeti  tömegek  meg  nem 
értették  és  el  nem  fogadták.  És  hiába  magyarázta  Deák  az  ő 
meggyőző  világosságával,  hogy  48-ban  mint  csirában  benne  volt 
az  egész  palánta,  az  egész  67-es  közösügyes  rendszer  közös 
minisztériumaival  és  delegációival  együtt:  az  ő  egyéniségét  is 
lebírta  az  ősi  érzelem,  mely  a  Duna  és  Tisza  síkjain  évszázadok 

Óta  uralkodott  a  lelkeken.  Deák  és  Andrássy  érvelése  csak  az 
iskolai  műveltségre  hatott, -azokra,  kik  történeti  események  rész- 
leteit és  közjogi  finomságokat  fölfogni  képesek  voltak.  A  töme- 
gekről e  felvilágosítások  hatástalanul  pattantak  vissza.  48  meg- 
maradt a  magyar  függetlenség  gyűjtőlencséjének,  mely  magában 
egyesíti  Bocskay  és  Bethlentől  Rákóczin  át  Kossuthig  minden  nem- 
zeti hősünk  fogalmát,  magában  foglalja  a  teljes  nemzeti  független- 
séget, az  Ausztria  nyomásától  megszabadult  nemzeti  autonómiát 
és  mindazon  szenvedélyeket,  melyek  Bécs  százados  nyomása  alatt 
bennük  kifejlődve  végül  kurucos  németgyülöletben  érték  el  tető- 
pontjukat.^ 48  szabadjára  ereszti  a  nemzeti  indulatokat,  s  ezzel 
végső  kifejlődésében  maga  is  átalakult  49-cé,  csak  a  neve  marad  48. 

A  kormányzónak  csak  kezét  kellett  kinyújtania,  s  máris 
elragadta  a  kiegyezéstől  a  népszerűséget,  a  tömegek  szívét.  A  ki- 
egyezés hívének  nem  maradt  más,  mint  a  gondolkodó  rész,  a 
müveit  középosztály,  továbbá  azon  elemek,  melyekre  a  kormány- 
nak befolyása  lehetett.  Azaz  főként  az  egészen  alacsonymüvelt- 
ségü  nemzetiségi  területek,  míg  a  Duna-Tisza  magyar  vidékei 
kezdettől  fogva  kiegyezésellenes  hangulatot  tanúsítottak.  Egyelőre 
azonban  ez  a  megoszlás  csekély  befolyással  volt  a  parlamenti 
pártviszonyokra,  mivel  a  választási  jog  földbirtokhoz  kötött  kor- 
látozásaival a  kisebb  parasztság  és  a  zsellérek  tömegeit  kizárta 
a  politikai  életből.  A  48-as  pártnak  eleinte  alig  van  parlamenti 
híve,  tagjai  csekély  fajsúllyal  bíró  egyéniségek,  vezetőjük  Madarász 
József,  kinek  forradalombeli  szereplése  még  sokkal  frissebb  emlé- 
kezetben volt,  semhogy  nagyobb  tekintélye  lehetett  volna. 

A  parlamentben  a  közjogi  szakadást  tulajdonképen  nem  is  a 
48-as  párt,  hanem  azon  férfiak  hozták  létre,  kik  a  61-iki  ország- 
gyűlésen Deák  felirati  javaslatával  szemben  a  radikálisabb  hatá- 
rozati pártban  tömörültek.  Vezérük  gróf  Teleki  László  halála  után 
Tisza  Kálmán  és  Ghiczy  Kálmán  lett.  A  61-iki  országgyűlésen 
még  nagy  volt  a  hatalmuk,  kicsi  hijja,  hogy  le  nem  szavazták 
Deák  felirati  javaslatát.  Később  azonban,  66— 67-ben,  Deák  békü- 
lékeny politikája  már  oiy  sikereket  mutathatott  fel,  melyek  elől  a 
képviselőházi  többség,  szinte  kizárólag  a  műveltebb  középnemes- 
ség tagjai,  el  nem  zárkózhatott.  Tiszának  kurucosabb  iránya  így 
nemcsak  kisebbségbe  jutott  a  kiegyezést  előkészítő  bizottságokban 

1  Bizonyítéka  ennek  azon  közismert  tény,  hogy  48-asaink,  a  csekély 
müveltségűek,  kiknél  a  politika  hamisítatlanul  érzelem  volt,  kivétel  nélkül 
németgyülölök  voltak,  holott  48-ban  a  németség,  a  Pál-templom  parlamentje 
volt  jóformán  egyetlen  barátunk. 

és  a  képviselőház  plénumában,  de  a  kiegyezési  törvények  létre- 
jövése  után  egyszerre  csak  azon  vette  észre  magát,  hogy  még 
határozottan  körülírt  programmja  sincsen.  A  párt  baloldah'nak 
hívta  magát,  a  48-as  szélballal  szemben,  s  programmja  egyelőre 
abban  állt,  hogy  a  kiegyezéses  Deák-párt  politikáját  ellenezte. 
Ebből  konkrét  esetekben  múlhatatlanul  belső  ellentétek  származ- 
tak; így  szakad  ketté  a  párt  már  1868  elején  a  delegációk  miatt: 
Tisza-Ghiczyék  hajlandók  résztvenni  a  delegációkban,  Jókai  Mór 
és  a  lapja,  a  Hon  körül  csoportosuló  kisebbség  nem.'  A  párt 
ugyan  csakhamar  ismét  egybeforrt,  de  a  szakadás  világossá  tette, 
hogy  a  baloldaliság  még  nem  elég  pártprogrammnak,  ezért  ter- 
jeszté  elő  1868  március  17.-én  Tisza  Kálmán  Nagyváradon  az  ú.n. 
bihari  pontokat,  melyekből  az  országos  balközéppártnak  —  ez 
lőn  a  hivatalos  kifejezés  —  1868  áprilisi  hivatalos  programmja 
készült.^  Eszerint  a  pártalakulás  célja  az  alkotmányos  előhaladás  és 
az  osztálygyülölködések  által  fenyegetett  társadalmi  rend  fenn- 
tartása —  ez  szól  a  48-asok  földosztó  propagandája  ellen,  mely  mint 
láttuk,  az  alföldi  parasztság  közt  véres  jeleneteket  okozott;  — 
célja  még  egyúttal  „hazánk  függetlensége  s  alkotmányossága  kel- 
lékeinek részint  megtartása,  részint  alkotmányos  úton  visszaszer- 
zése," —  ami  viszont  annyit  jelent,  hogy  e  kettős  feladatnak  a 
Deák-párt  nem  tud  eleget  tenni.  Pozitív  követelmények :  a  dele- 
gációk és  közös  minisztériumok  megszüntetése,  magyar  hadsereg 
felállítása,  pénz-  és  kereskedelmi  ügyeink  függetlenítése  és  hazánk 
törvényes  függetlenségének  .„diplomáciai  elismertetése."  „Az  ezen 
célból  egyesült  párt  —  mondja  a  pártprogramm  —  határozottan 
fog  a  kitűzött  irányban  haladni,  de  higgadtan  fogja  megválasztani 
működésére  az  időt,  az  alkotmányos  eszközöket,  kerülve  mindazt, 
mi  ingadozásra  lenne  magyarázható,  de  kerülve  oly  izgalmak  elő- 
idézését, melyek  az  alkotmányos  küzdelmet  lehetetlenítik  és  hazánkra 
nézve  veszélyesekké  válhatnának."-^ 

f-'A  Tisza-párt  tehát  programmjában  a  két  szélsőséget  akarja 
egyesíteni :  Deák  békés,,  alkotmányos  felfogását,  higgadt  harcmo- 
dorát és  a  48-asok  közjogi  követeléseit.  Közös  minisztérium,  dele- 
gáció, gazdasági  és  hadiközösség  megszüntetése  felborítaná  a 
kiegyezést  és  új  paktumot  tételezne  fel  király  és  nemzet   között. 

1  V.  ö.  (Toldy  István)  Öt  év  története  Pest  1872. 

-  Kónyi,  Deák  besBédei  V.  kötet,  356.  1. 

3  Ez  a  programm  több-kevesebb  változtatással  megmaradt  a  balközép 
egész  életén  át,  s  1872-ben  (v.  ö.  Hon  jan.  21.  számát)  hivatalosan  proklamál- 
tatik,  mint  az  országos  baloldali  párt  programmja. 

Hogy  ez  akkor  békés  úton  teljességgel  lehetetlen  volt,  a  vak  is 
láthatta  azon  nehézségek  után,  melyeket  a  kiegyezési  tárgyalások 
okoztak.  A  balpárt  programmja  tehát  kivihetetlen  volt,  s  benne 
rejlett  már  csiraként  az  elvtagadás,  a  közjogi  programm  szögre 
akasztása.  Tiszának  e  felemás  programm  miatt  már  akkor  őszinteség- 
hiányt vetettek  szemére,  —  ítélkezésre  sem  elég  egyéni  adatunk, 
sem  alkalmunk  nincs  itt  —  de  a  helyzet  bizonyára  tisztább  lett 
volna,  ha  elfogadja  Deák  kiegyezését  már  akkor,  nem  pedig  hét 
év  múlva,  vagy  pedig  nyíltan  csatlakozik  Kossuthhoz,  kibontja  a 
48-as  zászlót  67  ellen,  s  ezzel  a  Madarász-féle  felelőtlen  politiku- 
soktól elveszi  a  népszerű  jelszót,  létjoguk  egyetlen  alapját. 

A  balközéppárt  hasznát  nemzeti  életünkre  sokan  abban  lát- 
ják, hogy  komoly  ellenzéke  lévén  a  Deákpárti  kormánynak,  ennek 
lehetővé  tette,  hogy  a  bécsi  centralista  törekvéseket  ez  ellenzék 
hatalmára  hivatkozva  visszautasítsa.  Lehet,  hogy  ez  valóban  így 
volt.  De  másrészt  kétségtelen,  hogy  kormánynak  és  kiegyezésnek 
aránytalanul  nagyobb  kára  származott  a  balközéppárt  működésé- 
ből, semmint  haszna.  Tisza  Kálmán  pártja  puszta  létezésével  aka- 
dályozta a  közjogi  szakadék  betemetését  és  újból  megbizonyítá, 
hogy  ez  országban  elég  a  meglevő  viszonyokat  tagadni,  a  pro- 
duktív munka  árán  elért  eredményeket  egyszerűen  elutasítani,  s 
ilyen  tisztán  negatív  programmal  lehet  pártot,  hatalmat,  népszerű- 
séget szerezni.  Veszedelmes  tan,  annál  veszedelmesebb,  minél 
komolyabb  emberek  bizonyítják  példájukkal.  A  balpárt  nem  az 
alföldi  tömegekre  támaszkodott,  hanem  a  vármegye  nemesi  közön- 
ségének vagyonosabb  rétegeire.  A  vidéki  nemesség  az,  melyből 
Tisza  és  Ghiczy  Anteusként  újra  meg  újra  erőt  merítenek.  így, 
amikor  a  képviselőházban  a  közösügyes  törvényjavaslatnak  több- 
sége mutatkozik,  átteszik  a  harcot  a  vármegyébe.  Tisza  Biharban, 
Ghiczy  Komáromban  terjesztik  elő  indítványaikat  a  közösügyek 
ellen,  s  a  vármegyék  sietnek  „hazafiúi  aggodalmaikat"  dekretálni, 
s  ezzel  a  törvény  szerint  megválasztott  népképviselet  jogaiba  régi 
jó  rendi  szokás  szerint  beleavatkozni.  A  balpárt  ugyan  ezzel  sem 
akadályozta  meg  a  67-es  törvényeket,  de  egyszersmindenkorra 
prejudikált  a  közigazgatás  reformjának,  mert  a  vármegyék  ismét 
az  alkotmány  erős  bástyáinak  bizonyultak,  melyek  még  akkor  is 
harcolnak  alkotmányért,  mikor  az  erkölcstelen  országgyűlés  már 
rég  eladta  a  nemzet  jogait.  E  régi  és  hibás  nézetet  Tiszáék  jut- 
tatták újra  becsülethez. 

iMég  veszélyesebb  következésekkel  járt  a  balpártnak  időleges 
együttműködése  a  48-as  szélső  ballal.  Bár  a  két    párt   egymással 

rendesen  hadilábon  állott,  mégis  együtt  voltak,  valahányszor 
arról  volt  szó,  hogy  a  Deák-pártot  és  a  kiegyezést  támadják.  E 
vállvetett  küzdelem  dicsősége  inkább  a  szélső  balnak,  mint  a  bal- 
középnek kamatozott.  Az  évről-évre  megújuló  budget-,  újoncozási, 
honvédelmi  vitáknak  szinte  egyetlen  anyaga  a  kiegyezési  hiányok 
leleplezése  volt,  amely  munkában  a  szélső  balt  taktikai  vagy 
alkotmányos  tekintetek  nem  kötötték,  s  így  a  balpártról  hangzó 
kritikát  hazafiúi  elkeseredésben  és  túlzásokban  könnyedén  túl- 
szárnyalhatta. A  parlamenti  tárgyalásokból  így  mind  hatalmasabban 
■emelkedett  ki  a  48-as  ideál ;  a  balközép  müveit  emberei,  jobb 
meggyőződésük  dacára,  ezen  ideál  hordozóivá  váltak.  A  parla- 
menti műsoron  ismét  az  ősi  színjáték  szerepelt:  a  Jó  és  Gonosz 
harca,  Ausztria  és  a  Nemzet  örök  küzdelme  67  és  48  formáiban. 
A  balközép  statisztaként  segédkezett  48-nak,  melynek  harsonása, 
ellenállhatatlan  ékesszólással,  geniális  felelőtlenséggel  a  szám- 
űzött Kossuth  volt.  A  kiegyezés  ellen  használt  parlamenti  fegy- 
verek az  ő  fegyvertárából,  az  ő  nyilt  leveleiből  valók.  A  ceglédi 
népkörhöz  intézett  nyilt  levelében  ^  megmondja,  mit  akar  a  48-as 
párt.  „Akarja,  hogy  Magyarország,  a  régibb  törvényeket  nem  is 
említve,  az  1723:1,  2  és  3,  az  1790:10  és  az  1848-iki  törvény- 
■cikkek  értelmében  őt  megillető  függetlenséget,  az  önálló  kül-  és 
hadüggyel  együtt,  békés  és  alkotmányos  úton  visszaszerezze, 
ez  lévén  állami  létele  és  szellemi  s  anyagi  felvirágoztatásának 
egyik  előfeltétele.  Akarja,  hogy  a  haza  polgárai  születés,  vallás 
és  nemzetiségre  való  tekintet  nélkül  egyaránt  szabadok  és  jogokra 
nézve  egyenlők  legyenek,  necsak  a  törvény  holt  betűiben,  hanem 
a  valóságos  életben  is.  Akarja  végre,  hogy  a  haza  polgárainak 
úgy  szellemi,  mint  anyagi  jóléte  a  törvényhozás  és  társadalmi 
\  élet  mezején  előmozdíttassék."  Kossuth  ezt  a  programmet  is  a 
j  magyarság  lelkéből  vette,  hisz  nem  volt  és  nem  lesz  magyar,  ki 
f  mindezt  ne  akarná.  De  mindezt  az  akkori  viszonyok  között,  a 
nagy  bajjal  tető  alá  hozott  kiegyezés  után  azon  hirtelenében,  s 
még  hozzá  „békés  és  alkotmányos  úton''  megvalósítani  csak  az 
I  remélhette,  aki  utópisztikus  politikát  űzött. 

Deák  programmja  a  valóság  talaján  állva  gyatra  homokbuc- 
kákban is  megbotlott,  mialatt  a  48-as  programm  szabadon  lengett 
;  az   utópisztikus   magasságokban    és  nevette  a  földönkúszók   köz- 
I  napi  nehézségeit.  A  küzdelem  tehát  egyenlőtlen  volt. 

II  Ez  a  Bobory  Károlyhoz    címzett    levél,    megjelent    a    Magyar    Újság 
IfeTO  március   16-iki    számában,  reá  ez   a   lap    állandóan    mint    a    48-as    párt- 
programmra  hivatkozik. 
1  13* 


VI. 
A  hatvanhetes  kormánypárt. 

Kossuth  Lajostól  származik  az  a  kitűnő  megfigyelés,  hogy 
Deák  Ferencnek  békülő  politikájához  az  ország  többségét  egye- 
dül 61-iki  ellenzéki  szereplése  hódítá  meg.  Mint  tudjuk,  a  61-es 
országgyűlést  az  összmonarchia  elvéhez  akkor  még  görcsösen 
ragaszkodó  fejedelem,  haragjának  nyilvánításai  közben,  oszlatta 
fel,  s  ezzel  a  békülés  remériye  egyelőre  dugába  dőlt.  Az  ország- 
gyűlés 48-hoz  ragaszkodását  Deák  fejezte  ki,  mint  a  nemzet  ellen- 
állásának igazi  reprezentánsa,  magára  vonván  a  bécsi  kormány 
és  az  uralkodó  neheztelését,  de  megszerezvén  egyszersmind  oly 
széles  körű  tömegek  szimpátiáit  is,  melyek  egyébként  az  ő  mél- 
tányos, erkölcsi  alapokon  nyugvó  politikájához  nem  tudtak  volna 
felemelkedni.  „Deák  bálványa  az  országnak  —  írja  1862-ben  az 
emigránsoknak  egy  itthoni  megfigyelő,^  —  soha  oly  magasan  nem 
állott  senki  újabb  időkben  az  egész  nemzet  előtt,  mint  ő,  a  párat- 
lan. S  ha  látnád,  hogy  a  határozati  pártbeliek  hogyan  csúsznak- 
másznak  előtte.  S  ne  higyje  senki,  hogy  Deák  tágítani  fog.  Ott 
fönn  Bécsben,  kivált  a  magyar  kancelláriánál  (—  hol  a  47-esekj 
a  49  előtti  Magyarország  hívei  ültek  — )  haragusznak  reá,  hogy 
ö,  ki  most  diktátori  szerepet  játszhatna  az  országban,  sem  nem 
szól,  sem  nem  mozdul,  sem  nem  tesz  semmi  avance-ot  a  kiegye- 
zésre. Öt  emiatt  valóságos  calamitásnak  nevezik."  Ami  Bécsben 
calamitás,  az  itthon  bálvány  és  dicső  tekintély,  így  volt  ez  min- 
denkor az  osztrák-magyar  vegyes  házasság  idején.  A  nemzet  élet- 
vágya, függetlenségi    törekvése  most  Deákban  testesült  meg,  így 

1  Hajnik  Pál  levele  Kis  Miklóshoz,  Kónyi,  Deák  beszédei,  V.  Kötet,  4b.  l. 

jutott  ő  a  népszerűség  és  tekintély  azon  fokára,  melyet  korábban 
sem  ö,  sem  Széchenyi  el  nem  érhettek. 

Deák  befolyása  és  erkölcsi  súlya  az  a  töke,  melynek  kama- 
taiból a  kiegyezés  pártja  az  első  évekDen  éldegél.  Mellette  még 
Andrássynak  nagyúriasan  hódító  egyénisége  jött  számításba, 
továbbá  Eötvös  Józsefnek  és  a  negyvenes  évek  még  néhány 
vezéregyéniségének  szelídebb,  s  mind  kisebb  kört  megvilágító 
fénye.  A  kezdet  nehézségein  a  pártvezérek  személyes  tulajdonai 
segítették  át  a  közösügyes  pártot,  mely  nem  csekély  támaszt 
talált  még  azon  népszerííségben  is,  melyet  a  koronázás  ünnepi 
ténye  szerzett  és  növelt  lobogó  lelkesedéssé  Ferenc  József  és 
királyi  neje  számára.  De  sem  tekintély,  sem  népszerűség  nem 
tart  örökké,  a  szalmalángok  magyar  földjén  pedig  legkevésbé. 
A  közösügyes  palánta  meggyökerezéséhez  állandó  melegre  volt 
szükség,  melyet  a  parlamenti  életben  jól  szervezett  párt,  s  átgon- 
dolt, vonzó  erőre  képes  programm  hozhatott  volna  létre.  Sajnos, 
ez  mind  a  kettő  elmaradt. 

A  Deák-párt  mindvégig  szervezetlen  tömeg,  aminövé  a  vélet- 
Jen  alakítá  születésekor,  a  hatvanegyes  országgyűlés  felirati  vitája 
alkalmával.  Vezetője  a  ministerelnök,  miután  Deák  a  neki  fel- 
ajánlott formális  vezetést  visszautasítá.  Ö  a  háttérben,  a  kulisszák 
mögött  tanáccsal  szolgál,  a  képviselőházban  tekintélyével  fedezi 
a  kormányt,  de  aggkor  és  betegség  szemlátomást  elhatalmasod- 
nak rajta.  Egyébként  is  úgy  látszik,  mintha  életének  nagy  mun- 
káját, a  kiegyezést  létrehozva,  a  nála  szokatlan  energiafejlesztésre 
visszahatás  állana  be,  mint  a  negyvenes  években,  mikor  még 
élénk  kötelességtudása  sem  tudta  őt  az  eredmények  passzív  szem- 
léletéből kimozdítani.  A  párt  névtelen  többsége,  az  új  nemzedék 
tagjai,  úgy  politikai  belátás,  mint  erkölcsi  felfogás  dolgában  messze 
hátramaradtak  az  öreg  vezetők  előkelő  egyéniségétől,  miből  ter- 
mészetesen konfliktusok  származtak,  így  pl.  a  szerb  színházügyben, 
mikor  a  párt  Deákot  és  a  józan  vezetőket  egyszerűen  leszavazta. 
Hogy  Deák  az  ilyen  összeütközésekből  harc  nélkül  visszavonult, 
s  a  teret  átengedte  a  feltörekvő  nemzedéknek,  ezt  egyedül  az 
öregkor  kézlegyintő  bölcsesége,  testi  bajok  és  egyéniségének 
alapvonása:  a  hiábavaló  küzdelemtől,  a  csak-azért-is-töl  vonako- 
dás magyarázzák.  így  érthető,  miért  oly  kevés  a  Deák-párt  arcu- 
latján a  valóban  deáki  vonás  és  miért  válik  belőle  rövid  idő  alatt 
olyan  képződmény,  mely  a  második  liberális  nemzedék  valódi 
típusának  tartható. 

A  párt  programmja  a  közösügyes    kiegyezés  fenntartását  és 

általános  liberális  elveket  foglalt  magában.  Gróf  Andrássy  Gyula 
1867-iki  ministerelnöki  bemutatkozásakor  szinte  kizárólag  közjogi 
programmot  ad.  Politikájának  célja  „Magyarország  alkotmányos 
függetlensége  és  önállóságának  biztosítása,  a  birodalmi  kapcsolat 
hü  megőrzése  mellett".  Teendői :  újonc  és  adó  biztosítása,  hely- 
hatósági önkormányzat,  a  sajtószabadság  helyreállítása.^  Kultúr- 
és  gazdasági  programmnak  nyoma  sincs.  Pedig  most,  az  alkot- 
mányos élet  helyreállítása,  a  közjogi  kérdés  megoldása  után  szinte 
maguktól  tolulnak  elő  az  évtizedes  homályból  Széchenyi  reform- 
eszméi, anyagi  és  szellemi  műveltségünk  helyreállítását  és  új  meg- 
alapozását célzó  töméntelen  gondolatai.  Belőlük  az  új  kormány- 
párt programmjában,  egy  nem  sok,  annyit  sem  találunk.  Az  új 
párt  nem  követője  Széchenyinek,  hanem  liberális  és  mint  ilyen,, 
büszkén  vindikálja  magának,  hogy  a  48  előtti  reformpártnak,  a 
liberális  ellenzéknek  ő.  az  egyenes  utóda,  nemsokára  felveendő- 
a  szabadelvüpárt  nevet  is.  A  hatalomra  jutott,  egyedül  uralkodó^ 
párt  Széchenyi  termékeny  ideái  helyett  a  doktriner  liberalizmus 
elszavai  után  nyúl,  melyekből  a  forradalmi  lelkesedés  tüntével,. 
az  élet  hétköznapi  szürkeségében  mindinkább  elvész  a  tartalom, 
s  átveszi  uralmát  az  üresen  kongó  frázis. 

i  Liberális  világnézet  dolgában  az  ellenzék  nem  maradt  el  a 
kormánypárt  mögött,  hisz  vezére  Kossuth,  az  igazi,  a  legnagyobb 
liberális  volt.  Ily  módon  kormánypártot  és  ellenzéket  egyesegye- 
dül a  közjogi  kérdés  választá  el  egymástól,  amelyben,  mint  tud-  '^ 
juk,  az  ellenzék  népszerű,  a  Deák-párt  népszerűtlen  programmot 
volt  kénytelen  vallani.  E  kedvezőtlen  helyzetből  egyedül  hatalmas- 
gazdasági, szociális  és  kultúrprogramm  segíthette  volna  ki,  ilyen- 
nek felállítása  és  megvalósítása  egyedül  vette  volna  el  a  közjogi-, 
ellentét  élét,  előbb-utóbb  szétbomlasztotta  volna  a  közjogi  párt- 
szervezeteket és  lehetővé  tette  volna  az  országnak  új,  világnézeti 
alapokon  való  differenciálódását.  Egészséges  pártalakulásnak,  egész- 
séges parlamentarizmusnak,  melyben  a  pártok  angol  minta  szerint 
egymást  felválthatják  a  kormányban,  ily  összefoglaló,  a  nemzeti, 
élet  minden  terét  újra  szabályozó  programm  volt  az  előfeltétele.. 
A  Deák-párt  alapvető  hibája  volt,  hogy  erőteljes,  aktív  fel- 
lépésre alkalmas  programmot  nem  nyújtott,  sőt  még  liberális  intéz- 
ményekről és  reformokról  sem  beszélt,  s  így  a  parlamenti  inicia- 
tívát  átengedte  az  ellenzéki  pártoknak.  Pozitív  cselekvés  helyett 
lusta  tömegként  várta  be  az  ellenzék :  szélbal  és  balközép,  tárna-. 


1  Lederer,  Andrássy  beszédei,  J.  kötet,  201.  1. 

dásait,  melyekben  ez  természetesen  a  közjogi  kérdés  népszerű 
fegyvereit  forgatta.  A  parlamenti  élet  iiymódon  szinte  kizárólag 
közjogi  problémák  tárgyalásából  és  a  gépezet  köznapi  zakatolá- 
sából adódik :  kérvények,  újonc,  adók,  napi  szükségletek,  vasút- 
koncessziók, hitelügyek  morzsolódnak  le,  de  országos  visszhangot 
a  közjogi  problémák,  a  közjogi  botrányok  keltenek.  Közvetlen  a 
koronázás  után  országos  izgalmat  támaszt  Tisza  K^ífnán  javaslata, 
mely  szerint  a  48-as  honvédeknek  nemzeti  ajándék  adandó,  amit 
az  ellenzék  a  király  ellen,  a  koronázási  ajándék  pendantja  gyanánt 
használ  ki.  Hasonlóképen  országos  izgalmak  származnak  Heves 
vármegye  és  Eger  város  magatartásából,  mikor  ezek  a  törvény- 
hatóságok Kossuthnak  váci  levelével  szolidárisnak  nyilvánítják 
magukat,  s  az  ebből  keletkező  bonyodalmak  során  tisztán  politikai 
ügyben  ellene  szegülnek  a  kormánynak.  Ez  ügyben  napokon  át 
a  legnagyobb  elkeseredéssel  folyik  a  parlamenti  vita.  Deák 
többször,  Eötvös  József  egy  ülésben  négyszer  is  kénytelen  felszó- 
lalni a  kormány  védelmére  az  ellenzéki  indítványok  és  interpel- 
lációk tömegével  szemben.  Egy  józan  észjárású  képviselő,  Besze 
János,  Kossuth  egykori  híve,  találóan  jellemezte  e  haszontalan 
vitákat:  „Uraim,  sok  a  teendője  az  országgyűlésnek;  a  nép  érde- 
keiért még  nagyon  keveset  tettünk.  Csak  terhek  elvállalásáról 
gondoskodtun!:,  s  azalatt,  míg  az  idő  halad,  a  nép  érdekei  nem 
igen  tárgyaltatván,  a  bizalmatlanság  konkolyai  elhintetvén  ország- 
szerte, midőri  már  a  városokban  is  így  kezdenek  nyilatkozni 
(—  mint  Egerben  a  lázongók  — ),  s  a  ministerium  szigorú  kötelessé- 
gében eljár  és  ezt  jelenti,  afölött  tanácskozni,  hogy  kielégítő-e  vagy 
nem  kielégítő  a  felelet  és  a  dolgot  akkorra  halasztani,  mikor  még  egy 
képviselő  ígért  indítványát  majdan  jövőre  be  fogja  adni,  ezt  én 
nem  értem."  ^  Hogyan  is  érthette  és  helyeselhette  volna  józan  ész 
és  hazafiság  a  közjogi  harc  e  modern  parlamenti  csiráit,  melyek- 
ből azóta  a  házszabályvitáknak,  technikai  obstrukciónak,  parla- 
menti őrségnek  egész  rendszere  fejlődött  ki. 

Az  ellenzék  két  árnyalata  egymással  versenyezve  használt 
ki  minden  alkalmat,  mikor  a  Deák-párt  állítólagos  jogfeladását, 
honáruló  paktálását  az  ország  színe  előtt  kipellengérezhette.  E  célra 
jó  volt  bármely  kifejezés,  mely  a  67: 12.  törvénycikkből,  a  közös- 
ség fennállásából  következve,  a  kiegyezéshez  hozzátartozott  s 
min  a  magyar  országgyűlés  a  kiegyezés  tartama  alatt  önállóan 
nem  változtathatott.  Közös  költségek,   közös   hadügyminisztérium, 

1  Besze  János  beszéde  1867  okt.  30.  a  képviselőházi  iVayo/ó-ban. 

közös  kapcsolat  s   egyéb  ily    kifejezéseknél    évről-évre    elkesere- 
dett viták  folynak  és  már  akkor  elmondatik  mindaz,  amit  67  ellen- 
zői és  védelmezői  a  következő  félszázadon  át  jobb   ügyre   méltó 
kitartással  ismételgettek.  Tisza  Kálmán  már  az  első  budgettárgya- 
lásnál  javasolja,  hogy  a  közős  költségek  hoXyého.  di7.  „ország  állami 
szükségleteinek   fedezése"    tétessék,    mire    Deák    maga    válaszol, 
megmagyarázván,  hogy  a  közös  költségek  országgyűlésileg  szavaz- 
tatnak meg,   tehát   Magyarország   pénzügyi    szuverenitását    a   ki- 
fogásolt szó  nem  sérti,  következőleg  közjogi  sérelemről   szó  sem 
lehet.  Mindamellett  az  ellenzék  tovább   követeli    az    átkos   közös 
szó  törlését,  úgy  hogy  végül  Andrássy  kénytelen  a   bizalom  kér- 
dését felvetni  és  a  Deák-párttal  az   ellenzéket   leszavaztatni. ^    Ez 
történt  1867  tavaszán;  1868  elején  megalakulnak  a  közös  minisz- 
tériumok, melyeknek  közös  címe  annyira   sértette  Tisza  Kálmánt, 
s  ime,  most  csakugyan  nem  közösnek,  hanem  birodalminak  neve- 
zik magukat.    Nosza  elő  az   újabb   panasszal,    most   már   a   biro- 
dalmi ellen  a   közös   érdekében!    Tiszáék   bejelentik,   hogy    „az 
1867:12.  törvénycikk  megsértetett  azáltal,  hogy   a   közös   minisz- 
terek   az    ezen    törvénnyel    és   Magyarország    önállóságával  meg 
nem  férő  birodalmi  miniszter  címet  vették  fel".   Megint   Deáknak 
kell  síkra  szállania   s  geniális   egyszerűségével   hozni    világot   ez 
összezilált,  elfacsart  ideák  között.  A  kérdés  pozitív  tartalmatlansá- 
gát,  s  vele  az  ötvenéves  közjogi    címküzdelem    értelmét   találóan 
jellemzik  szavai:  „Már  pedig,  bocsássanak  meg,  tisztelek,   becsü- 
lök minden  meggyőződést,    hanem    azt    sohasem    fogadhatom    el, 
hogy  Magyarország  önállása,  alkotmánya   és    ezzel   együtt   létele 
legyen  veszélyeztetve  azáltal,  ha  a  közös    miniszter   magát   biro- 
dalmi miniszternek  nevezi".^ 

Mi  egyéb  ez,  mint  a  józan  ész,  az  értelem  hangja,  melyet 
egy  emberöltővel  előbb  Széchenyi  hangoztatott!  De  amint  Szé- 
chenyi propagandája  sem  hatott  el  az  országban  máshová,  mint 
az  aránylag  csekély  számú  kiművelt  emberfők  közé,  hasonló  kor- 
látok zárták  el  Deák  mérsékletét  is  a  nagy  tömegek  elől.  A  lel- 
kesedés elültével,  a  koronázás  és  kibékülés  fénypompás  képei 
elhalványodtával,  miután  a  vezéregyéniségek  is  visszavonulóban 
voltak  —  Andrássy  1871-ben  Bécsbe  ment  közös  külügyminiszter- 
nek, Eötvös  József  ugyanez  évben  meghalt,  Deákot  betegsége 
erőtleníté,  —  a  Deák-párt  híveinek  köre  a  vagyonos,   tehát  rend- 

1  Lederer  id.  m.  I.  kötet,  206.  1. 

2  Kónyi  id.  m.  VI.  kötet,  75.  1. 

és  békeszerető,  művelt  osztályokra  szorult  össze.  Vele  tartottak  a 
középnemesség  még  el  nem  hanyatlott  rétegei,  főkép  a   nemzeti- 
ségi vidékeken,  hol  a  nem-magyar  nemzetiségek   fenyegető   erő- 
gyűjtése napi  megfigyelés  tárgya  volt,   s    az    ottani    magyarságot 
Deák  előrelátó,  bölcsen  békülékeny  politikájára  fogékonnyá  tette. 
j    A  felvidéki  nemesség  szinte  teljes  számban  Deák-párti  volt;  egy 
I    kortárs  nézete  szerint:  könnyű  az  Alföldön  szélsőnek  lenni !'  Deák. 
♦i    párti  volt  a  katholikus  klérus,  melyet  Deák  és  Eötvös   katholikus 
közéleti  tevékenysége,  meg  ősi  loyalitása   vont  67   mellé;    Deák- 
párti volt  az  írók  és  költők  többsége,  az  Akadémia  és  Kisfaludy- 
Társaság  körei,  hol  a  negyvenes  évek  békés  irodalmi  fellendülé- 
I    sét  akarták  újra  elővarázsolni ;   Deák-párti  volt  a  magasb  hivatal- 
'    noki  kar,  a  bírák  —  ekkor  még  többnyire  nemesek,  —   valamint 
a  vagyonos  zsidóság,  mely    a   48-as   törvényhozásnak   földbirtok- 
,    felszabadító,  kereskedelmi  és   iparszabadságot    statuáló    rendelke- 
zéseiből kezdett  immár  hasznot  vonni.  Egyszóval    Deák-párti  volt 
Tmindenki,  kinek  újabb  zavarok   esetén  félteni   és   veszteni  valója 
volt,  s   aki    magasabb    műveltségénél    fogva    Deák   koncepcióját 
■   megértve  békés  fejlődést  óhajtott... 

I  Mindez    azonban    távolról    sem    volt  elegendő  képviselőházi 

í;  többség  biztosítására,  még  oly  szükkörű  választói  jog  mellett  sem, 
i  mely  az  1848  és  1874-iki   törvények  értelmében   szinte   kizárólag 

!ház-  és  földbirtokhoz,  vidéken  legalább  egynegyed  úrbéri  telekhez 
volt  kötve,  s  ily  módon  a  zsellérek,  uradalmi  cselédek,  ipari  mun- 
kások és  segédek  százezreit  kizárta  a  politikai  tevékenységből. 
A  kiegyezési  országgyűlésen  a  Deák-párt  hatalmas  többséggel 
rendelkezett :  a  közösügyes  javaslatot  257  szavazat  fogadta  el 
^  117-tel  szemben,  az  első  budget-javaslatnak  pedig  317  többsége 
'  volt  18  ellenzékivel  szemközt.  Ez  a  parlament  még  a  közösügyek 
megállapítása  előtt  gyűlvén  egybe,  régebbi  korszak  maradványá- 
nak tekinthető,  míg  az  újabb  képviselőházak  összetételét  már  a 
•  népszerűtlen  kiegyezés  szabta  meg.  67  óta  a  Deák-párt  csak  az 
értelmiségi  osztályokra  támaszkodhatott,  sőt  a  vármegyék  is  kisik- 
lottak befolyása  alól  és  Tisza  Kálmán  és  Kossuth  izgatásainak 
termékeny  talajává  váltak,  ilyen  helyzet  szülte  a  kiegyezési  kor- 
szak legrútabb  hydráját,  a  mindenkori  kormányoktól  kiinduló 
korrupciót,  s  vele  együtt  a  protekció  rendszerét.  Alkotójának  a 
közvélemény  gróf  Lónyay  Menyhért  miniszterelnököt  tartá,   ki  az 

1  IJ.  Kákay  Aranyos  (Ábrányi  Kornél),  Tissa  Kálmán,  politikai   élet-   és 
iellemraiz  1878,  100.  1. 

1872-iki   választásoknál  először  alkalmazta  rendszeresen  a  hatalmi 
nyomás    és   vesztegetés   eszközeit.  A  vád  kétségtelenül  méltány- 
talan, mert  a    parlamentáris    kormányforma    e  kinövéseiért  egyes 
ember  nem,  csak  viszonyok  tehetők  felelőssé,  melyek  romlott  lég- 
kört árasztanak  ki  magukból,  a    korrupció  kifejlődésére  kedvezőt. 
E  romlott  viszonyokat  azon  körülmény  hozta  létre,  hogy  a  kiegye- , 
zéssel  szemben  a  tömegek   hangulata   ellenséges   volt,   viszont   ai 
kiegyezés  radikális  felbontására,  a    forradalom    megújítására   sem  i 
mutatkozott  semminemű  hajlandóság.  A  nemzet  nem  akart  kiegye- 1 
zést,  de  nem  akarta  azt  sem,  mi  a   kiegyezés   megszüntetésének! 
következménye  lett  volna:  újabb  harcot  Ausztriával  és  a   dinasz- i 
tiával.    Ebből    származott    a    kormány    állandó    kényszerhelyzete: 
fenntartani  a  67-es  kiegyezést  a  nemzet  ellenére  is,  minden  kínál-' 
kozó  eszköznek  felhasználásával.  Felelősséget  érző  kormány  más- 
ként nem  tehetett,  mert  nem    tehette    ki    újabb    konfliktusnak    a. 
magyarságot,  mely  ez  esetre  semmi  áldozatkészséget   nem   tanu-i 
sított.    Többségszerző    eszköz     volt    elsősorban    a    közigazgatási; 
gépezet   befolyásolása   kinevezett    államtisztviselők,    sőt   törvény-^ 
hatósági,  vármegyei  hivatalnokok  útján  is,  mely  utóbbiakra  a  kor-j 
mány  az  autonómia  megkerülésével  a  főispán  által  gyakorolhatott; 
nyomást.  A  választások  érdekében  a  megyei  nemességet  is  orga-j 
nizálni  kellett;    itt    elég    volt    egyes    befolyásos  egyéneket  meg-' 
nyerni,  akik  aztán  rokonság,  sógorság,  atyafiság,    konnexiók  által 
egész  vidék  közösügyes  hangulatát  biztosították.  Persze  e  közép-, 
birtokosokat  lehetőleg   szilárd    kapcsokkal    kellett    a    kormányhoz- 
láncolni.  Erre  szolgált  többek  közt   a   képviselőség,    mely   a    vár- 
megyék földjén  a  törzsökös    nemesi    családok    sarjain    kívül    alig 
állt  másnak  nyitva.  Viszont  a  nagynehezen  összehozott  parlamenti 
többséget    is    biztosítani    kellett,    nehogy    az    ellenzék   kíméletlen, 
támadásai  alatt,  népszerű  programm  hijján  szétfolyjon,  elbomoljon.; 
Erre  való  volt  a   szintén    Lónyay    idején   fellendült  ú.  n.   közgaz-j 
dasági  tevékenység:  a  hetvenes   évek   beteges  „gründolási"  kor-' 
szakában  gombamódra  szaporodó  ipari  és  kereskedelmi  vállalatok,' 
részvénytársaságok  igazgatósági  helyei, felügyelő  tagságai,  melyeket 
a  liberális  államhatalom  árnyékában  növekvő  kapitalista  vállalatok 
természetesen    a    kormánynak    tetsző    egyénekkel     töltöttek    be. 
A  korrupció  mély  csatornákon  ömlött   be   a  társadalmi   és  gazda- 1 
sági  életbe:  politikai  célból  adattak  vasútkoncessziók  olyan   vidé- 
keken, hol  a  gazdasági  élet   még  semmi    szükségét   nem   érzé  a 
világforgalomba    kapcsoltatásnak;    vasútvonalak     épültek    csodás 
görbeséggel,   minek   egyetlen    indító  okát   valamely  kormánypárti} 


203 

birtokos  személyes  érdekében  találhatta  meg  a  beavatott.  Egyes 
ily  üzletek,  melyekben  a  vezető  körökhöz  közelállók  tömegei 
voltak  érdekelve,  országos  feltűnést  és  országos  botrányokat  kel- 
tettek, így  a  határörvidéki  erdők  ügye,  a  keleti  vasút  s  egyebek. 

Feltűnés  és  botrányból  ritkán  következett  tisztulás.  A  köz- 
vélemény éber  kritikusainak,  mikor  a  korrupció  eseteit  szellőz- 
tették, nem  erkölcsi  tisztaság,  hanem  a  kormány  lejátszatása,  s 
általában  67  kompromittálása  volt  a  céljuk.  A  közjogi  megoszlás 
oly  férges  g^'ümölcsöket  termett,  minők  Széchenyi  legkeserűbb 
sötétenlátását  is  igazolták.  A  hatalom  birtokában  ülő  párt  kény- 
telen erkölcsi  színvonalát  tudatosan  leszállítani,  szemet  hunyni 
tagjainak  erkölcsileg  meg  nem  engedhető  gazdagodása,  anyagi 
manipulációi  előtt;  viszont  a  hatalom  birtokából  örökre  —  forra- 
dalom bekövetkezéséig  —  kizárt  ellenzéknek  minden  eszköz  jó, 
hogy  ellenfelének  morális  betegségét  minél  élesebb  formában,  a 
túlzó  gyűlölet  minél  kiáltóbb  színeiben  vigye  a  közönség  elé,  s 
így  a  kiegyezésre  minél  halálosabb  csapásokat  mérjen.  A  korrup- 
ciónak ellenzéki  kritikája  a  legiobb  akarattal  sem  nevezhető 
erkölcsinek.  Az  ellenzék  a  kormánytól  kiinduló  anyagi  korrupció 
ellensúlyozására  érzelmi  és  értelmi  korrupciót  fejleszt  ki,  főként  a 
hírlapirodalom  segélyével.  Gyűlölködő  természetünk  szabadjára 
eresztve  valóságos  orgiáit  rendezte  a  sajtószabadságnak,  a  fórum 
embervadászatok  színhelyévé  tétetett,  sorsukat  a  legjobbak  sem 
kerülték  ki  és  jellemző  a  közhangulat  félrevezethetőségére  az  a 
tény,  hogy  színmagyar  vidékek  lakossága  kőzáporral  fogadja  a 
vonatot,  melyben  Komárom  hősét,  Klapka  Györgyöt  sejtik.'  Hírlap- 
irodalmunk, melyben  48  előtt  Kossuth,  az  abszolutizmus  alatt 
Kemény  Zsigmond  voltak  hangadók,  szemlátomást  sűlyed  és  válik 
játékszerévé  skrupulus  nélkül  terrorizáló  kalandoroknak.  A  ki- 
egyezést követő  évek  erkölcsbírája  a  balközép  vezérújságírója, 
Csernátony  Lajos  volt,  kit  egykorú  tanú  jellemez  e  lesújtó  sza- 
vakkal :  ^gyűlölködő,  epés,  kárörvendő,  cinikus,  szívtelenül  kímé- 
letlen s  kíméletlenül  gúnyos;  az  igazság  iránt  teljesen  érzéketlen, 
a  röhögtető  durvaságok,  durva  ráfogások  s  viszonozhatlan  pisz- 
kolódásokban  mesteri  egyénisége  rövid  idő  alatt  korrumpálta  az 
egész  sajtót,  sőt  a  közönséget  is'*.^ 

A  szenvedélyek  szabadra    eresztésében    Tisza    Kálmán   bal- 

1  (Toldy  István)  Őt  éo  története.  Pest  1872. 

2  Kákái  Aranyos  (Kecskeméthy  Aurél),  Újabb  fény-  és  árnyképek  II.  ki- 
adás, 1577,  58.  1. 

pártja  többet  és  maradandóbbat  müveit,  mint  a  színtelen  és  tehet- 
ségben szűkölködő  szélbal.  A  választói  mozgalmak  és  az  állandó 
„piszoksurolási''  hadjárat  segélyével  a  középosztálynak,  az  értel- 
miségnek egységét  és  nyugalmát  is  feldúlta.  A  nemzet  immár 
nem  két  pártra,  de  két  ellenséges  táborra  szakadt,  melyekben 
tétlen  gyűlölködés  volt  a  napi  munka,  míg  a  polgári  kötelesség, 
vele  az  állampolgári  szolidaritás  érzése,  mely  az  abszolutizmus 
idején  megvolt,  ismét  meglazult.  Jobb  lelkek  hiába  ismerik  fel  a 
bajok  okát  a  közjogi  viszályban,  s  hiába  sürgetik  a  politikai 
életnek  közjogiról  világnézeti  alapokra  fektetését.^  A  Deák-párt 
cselekvésre  nem  képes  többé,  s  tétlen  henyeségben  várja  az 
elkövetkezendőket.  Pedig  még  szétzüllése  esetén  sem  lehetett  szó 
a  kiegyezés  felbontásáról  vagy  revíziójáról,  mivel  ezt  Ausztriától 
és  a  dinasztiától  csak  oly  hallatlan  nemzeti  erőfeszítés  csikarhatta 
volna  ki,  minőre  a  magyarság  akkoriban  teljességgel  képtelen 
volt.  A  hatalmat  tehát  a  Deák-párt  kezeiből  a  diadalittas  győzőnek, 
a  Tisza-pártnak  ugyanazon  a  67-es  alapon  kellett  átvennie,  mely- 
nek kompromittálására  éveken  át  féktelen  szenvedéllyel  mindent 
megtett.  Szinte  prófétai  az  intelem,  melyet  Tisza  felelőtlen  izga- 
tásai ellen  intéz  1872-ben  a  pártokon  kívül  álló  kitűnő  történész, 
Schwarcz  Gyula:  ha  egyszer  a  balközép  át  fogja  venni  a  hatalmat, 
kormányzatát  legkevésbé  sem  fogják  megédesíteni  azon  baloldali 
tömegek,  melyeket  arra  tanított,  hogy  delegációval  kormányozni, 
magyar  hadsereg  nélkül,  hazaárulás.  „Mert  ha  eddig  azon  haza- 
fias tömegeknek  az  lett  mondva,  hogy  azoknak  száma,  kik  ma 
hű  fiai  a  hazának,  napról-napra  fogy,  s  azok,  kiket  Önök  vezetnek, 
azt  hitték,  hogy  egyedül  Önök  azok,  kik  még  hűk  maradtak  a 
hazához :  akkor  nem  kis  eszmezavart  fog  okozni  a  közerkölcsi- 
ségre nézve  és  annak  előnyére  nem  fog  válni,  ha  Önök  kor- 
mányra jutnak  egy  koalíció  értelmében,  ha  a  nép  azt  fogja  gon- 
dolni, íme  azon  kevesek,  kik  eddig  hívek  voltak  a  zászlóhoz, 
azok  is  hűtlenek  lettek  a  hit-  és  zászlóhoz !  hűtlenek  a  hazához ! 
Nem  áll  Önöknek  érdekében  e  kétértelműség."  ^ 

Ez  az  eset  csakhamar  bekövetkezett.  A  Deák-párt  lélektelen, 
politikai  működésre  képtelenné  vált  tömege  1875-ben  szétesett, 
belőle  körülbelül  210  képviselő  egyesült  a  Tisza-féle  balközép 
70  tagjával,  miután  Ghiczy  Kálmán  már  előkészíté  nem  a  koalíció, 

1  így  Csengery  Antal  képviselőházi  beszédeiben  és  nagykanizsai  be- 
számolóiban, Összes  müvei  IV.  kötete. 

-  Schwarcz  Gyula  1872  szept.  'iO.  nagy  beszéde  a  képviselőházi  Napíó-han, 

hanem  a  teljes  egyesülés,  a  fúzió  útját.  Az  új  párt  Deák  bele- 
egyezésével a  szabadelvű  párt  nevet  vette  fel,  s  természetesen 
'enntartás  nélkül  67-es  alapra  helyezkedett.  Wenckheim  Bélának 
átmeneti  miniszterelnöksége  után  Tisza  Kálmán  vette  át  az  új 
párt  vezetését  és  a  miniszterelnökséget,  melyet  végleges  bukásáig, 
1890-ig  meg  is  tartott.  Ez  a  tizenötesztendő  az  ú.  n.  Tisza-korszak, 
melyről  a  legújabb  kor  közvéleménye  nem  a  legkedvezőbb  ítélettel 
bír,  s  melynek  bűneivel  az  egyetlen  markáns  egyéniség,  Tisza 
Kálmán  vállait  terheli  meg.  Az  események  összefüggését  vizsgálva, 
óvakodni  fogunk  a  felelősséget  egyes  emberekre  hárítani.  A  Tisza- 
éra gerince,  hordozója  a  szabadelvüpárt,  mely  viszont  egyenes 
utódja,  teljesen  homogén  továbbképződése  a  korábbi  Deák-pártnak. 
Feladata  ugyanoly  emberfeletti,  ugyanoly  abszurd  és  népszerűtlen, 
mint  elődjéé.  Változatlanul  fel  kell  tartania  a  hatvanhetes  kiegyezést 
az  ország  hangulatával,  az  ellenzék  támadásaival  szemben.  Az  ellen- 
zéki pártok  a  kiegyezés  ellen  korlátlanul,  felelőtlenül  használják 
ki  a  néphangulatot,  a  szenvedélyeket,  ellenük  a  kormány  valódi 
liberális  alapon  nem  tud  többé  védekezni.  Parlamenti  választások 
liberális  módon,  az  embereknek  tisztán  szabadságérzetére  és 
értelmére  apellálva,  a  nemzet  szellemi  konstituciója  folytán  fel- 
tétlenül a  kiegyezés  ellen  döntenének.  ('  Tisza  Kálmán  tehát 
ugyanoly  kényszerhelyzetben  van,  mint  Deák-párti  elődjei, 
igazi  parlamentarizmus  és  liberális  választói  jog  helyett  ragasz- 
kodni kénytelen  az  eddigi  szűkkörű  választói  rendszerhez, 
hogy  a  nagy  48-as  tömegek  szóhoz  ne  jussanak,  s  még  ennek 
keretében  is  eszközökhöz  nyúlni,  melyek  a  kormányhatalom 
befolyását  a  liberális  elvek  sérelmével  minél  szélesebb  körre 
terjesszék  ki. 

A  paiTamentarizmus  e  beteg  formáját  Tisza  a  Deák-párt 
hagyatékában  készen  találta  és  most  kormányrendszerré  építi  ki 
magyar  politikusnál  szokatlan  energiával  és  következetességgel. 
Először  is  háttérbe  szorítá  a  Deák-párt  embereit,  táborkarát  régi 
pártjából,  a  balközépről,  s  itt  is  az  ő  személyes  barátaiból  szer- 
vezvén meg.  A  parlamenti  gépezetet  bihari  nemesurak  kezébe 
adja,  kikre  minden  körülmények  közt  feltétlenül  számíthatott, 
viszont  a  független  és  tehetséges  emberekre  bizalmatlansággal 
tekint,  őket  nemcsak  a  befolyásos  helyekről,  de  pártjából  is  kiszo- 
rítja. Ugyanily  szervezés  folyik  a  vármegyékben,  a  kerületekben, 
a  hivatalokban,  a  gazdasági  és  társadalmi  élet  minden  terén^ 
Mindenütt  a  kormánytól  függő  egyének  és  érdekek,  melyeknek 
szervezett  együttműködése  azt  a  látszatot   hozza  létre,   mintha    a 

67-es  kiegyezés  a  nemzet  szimpátiáit  bírná  s   mintha  a  67-es  par- 
lamenti többség  a  nemzet  többségét  képviselné. 

Terünk  iiiányzik  arra,  hogy  Tisza  rendszerét  mint  a  korrupciós 
parlamentarizmus  egyik  jelenségét  elhelyezzük  a  nagy  sorozatba, 
mely  a  18.  század  közismert  angol  korrupciójától  megszakítatlanul 
húzódik  a  modern  francia,  olasz,  sőt  legmodernebb  cseh  és  osztrák 
parlamenti  betegségekig.  Ma  már  a  parlamentarizmust  és  általában 
a  kormányformákat  liberális  illúziók  nélkül,  történeti  alapon  ítéljük 
meg,  s  nem  csodálkozunk,  ha  a  lelki  fegyelem  elvéről  lemondó 
kormányformát  korrupciótól  kezdve  belső  hazugságokon  át  a  nyilt 
terrorig  látjuk  ide-oda  ingadozni.  A  magyar  liberalizmus  parlamenti 
bűneit  is  ez  teszi  érthetővé.  A  betegségek  csirái  ott  rejtőznek  a 
liberális  parlamentarizmus  szervezetében,  s  érettük  egyes  ember 
politikai  felelőssége  meglehetősen  összezsugorodik.  Tisza  Kálmáné 
annál  inkább,  minél  felelőtlenebb  támadásokkal  szemközt  kellett 
az  állam  érdekét,  a  67-es  kiegyezést  megvédenie,  s  minél  keve- 
sebb támogatást  talált  a  magyarság  széles  rétegeiben,  melyeket 
—  s  ezért  már  az  övé  a  felelősség  —  korábban  ömaga  segített 
elidegeníteni  a  közösügyes  kormánytól.  A  balközép  elvföladása 
után  a  szélbali  ellenzék  egyedül  hordozá  fennen  48  zászlaját  és 
bár  magasabb  értelmiség,  a  tömegekre  ható  kiemelkedő  egyéniség 
nem  állott  rendelkezésére,  mégis  veszélyes  ellenfele  volt  a  kor- 
mánynak. Azzá  tette  főként  a  turini  száműzött  támogatása,  aki 
ugyan  magányos  óráiban  nagy  lenézéssel  gondolkodott  e  48-as 
epigonokról,  de  a  nyilvánosság  előtt,  jobb  híjján,  őket  ismerte  e 
itthoni  exponenseinek.^  Kossuth  alakja  most  is  ott  állott  fenyegető 
árnyként  a  kormány  láthatárán,  egy-egy  nyilatkozata  végigrengett 
a  magyar  szíveken,  s  hatását  a  Tisza-kormány  a  legnagyobb 
nehézségekkel  tudta  paralizálni. 'A  48-as,  1884  óta  hivatalosan: 
függetlenségi  és  48-as  párt  jelentéktelenségének  Kossuth  egyéni- 
sége adott  súlyt,  ő  tett  és  gondolkodott  a  párt  helyett.  Midőn  a 
párthívek  1874-ben,  az  országos  hangulat  hanyatlásakor,  az  ország 
„felvillanyozása''  módjait  tudakolják  tőle,  cselekvő  politikát  s  olyan 
tárgyak  felvetését  ajánlja,  mik  a  párton  kívül  is  szélesebb  érdek- 
lődésre számíthatnak.  Ilyennek  tartja  a  vámszerződés  ügyét,  mely 
azóta  csakugyan  állandó  izgatószere  volt -a  közjogi  ellenzéknek."^ 
Kossuth  ezen  kulissza  mögötti  irányító  szerepéhez  aggkorában  is 

1  Kanapépöreit  a  függetlenségi  párttal  in  camera  caritatis  intézte  el, 
V.  ö.  pl.  Ugrón  Gábor  ellen  irányuló  levelét  Hermann  Ottóhoz  1890  szept.  25, 
.Iratai  X.  kötet,  34 1.   1. 

2  Kossuth  Iratai  VIII.  kötet,  495.  1. 

hü  maradt,  csodálatos  szellemi  frissességgel  kísérte  figyelemmel 
az  itthoni  eseményeket  és  fedezte  fel  a  kormány  védekezésében 
a  réseket.  Még  1892-ben  is  utasítja  híveit,  hogy  a  Hentzi-ügyben 
, szakadatlanul  folytassák  az  izgatást  a  lapokban."  ^  A  közjogi 
ellenzék  így  különösebb  szellemi  megerőltetés  nélkül  tanult  bele 
szerepébe,  s  a  felelősségnek  még  árnyékától  is  mentesen  ren- 
dezte évről-éve  az  obligát  nemzeti  küzdelmeket  a  közösügyek 
ellen. 

Tiszának  személyes  uralma  azonban  idővel  annyira  megszi- 
lárdult, hogy  a  közjogi  ellenzék  úgy  parlamentben,  mint  azon 
kívül  lokalizált  veszélynek  volt  tekinthető.  Még  inkább  quantité 
negligeable  voltak  azon  időnkénti  gyorsan  tűnő  pártalakulások, 
melyek  67-es  alapon  állva  majd  a  közélet  tisztaságát,  majd  kon- 
zervatív reformokat  követeltek,  s  többnyire  katona  nélküli  vezé- 
rekből állottak.  Legnevezetesebb  köztük  Sennyey  Pál  konzervatív 
töredéke,  mely  egy  időben  30  parlamenti  tagot  számlált,  de  már 
a  következő  választásoknál  szinte  nyom  nélkül  eltűnt.  E  töredék 
nagyműveltségű  tagjai  a  doktriner  liberalizmus  helyett  pozitív 
reformpolitikát  sürgettek ;  Sennyey  prezumtív  trónörökösét,  Apponyi 
Albert  grófot  egyenesen  agrárszocializmussal,  a  parasztság  fella- 
zításával vádolták  meg,  de  állandó  pártszervezetet  nem  tudtak 
alkotni,  mert  sem  egymást  közt  meg  nem  egyeztek,  sem  azon 
néprétegekhez  el  nem  hatoltak,  melyekre  konzervatív  politikát 
lehetett  volna '  alapítani.  Sennyey  még  arra  sem  volt  hajlandó, 
hügy  propagandáját  a  köznemességre  kiterjessze,  annyira  féltette 
az  arisztokrácia  politikai  uralmát.'  Nem  akadt  tehát  senki,  aki 
Széchenyi  eszméit  a  kilencmillió  magyar  kiműveléséről  megvaló- 
sította és  a  nemzetet  a  közjogi  szakadás  egyiptomi  fogságából 
kivezette  volna.  A  konzervatív  irány  kudarca  óta  a  Tiszától  külön- 
álló 67-es  töredékek  tisztán  személyes  alakulatok  olyan  egyének 
körül,  kiknek  tehetségük  miatt  nem  jutott  hely  a  kormánypártban, 
vagy  pedig  annak  korrupciós  rendszere  vitte  őket  ellenzékbe. 
Körülbelül  ugyanez  az  eredete  az  1878-ban  megalakult,  de  szé- 
lesebb alapokra  csak  1897-ben  helyezett  nemzeti  pártnak,  melyről 
:  részletesen  alább  fogunk  szólani. 

A  hatalmat  Tisza  Kálmán  erősen  tartá  kezében.  A  rendszer 
kifogástalanul  működött.  A  parlamenti  szükségletek:  újonc,  adó, 
nagyobb    emóció    nélkül    szavaztattak    meg,    az    állam  pénzügyei 

1  /.  m.  X.  kötet,  393.  1. 
;  -  V.  ö.  Beksics  László  liberális  előadását,  Milleneumi  történet,  X.  kötet, 

i  721.  lap. 

fokozatosan  javultak.  A  kiegyezés  tehát  rendesen  funkcionált,  csak 
itt-ott,  véderöviták  alkalmával,  hallatszott  egy-egy  reccsenés,  s 
nyomában  kint  az  utcán  egy-egy  puskalövés,  mely  a  felelőtlenül 
felizgatott  tömeg  egy-egy  ártatlanját  találta.  Tisza  személyes  ural- 
mának, s  a  tényleges  centralizációnak  köszönhető,  hogy  Magyar- 
ország nehézség  nélkül  beilleszkedett  az  új  liberális-parlamentárius 
államrendszerbe,  a  nyugati  államok  közé,  ahol  a  helyet  számára 
Deák,  Kossuthnak  dunai  konföderációs  tervével  szemben,  kijelölte. 
Magyarország  a  monarchia  keretében  mindinkább  egységes  és 
konszolidált  benyomást  tőn,  s  ezt  még  a  nemzetiségi  kérdés  sem 
zavarta,  melyet  Tisza  megoldani  nem,  de  elhallgattatni  tudott 
olyképen,  hogy  a  nemzetiségeket  ingerlő  rendszabályoktól  tartóz- 
kodott, viszont  a  nemzetiségi  törvény  rendelkezéseit  nem  sietett 
végrehajtani.  A  románok  a  passzivitás  politikáját  követték,  nagyobb 
szabású  irredentára  sem  Románia,  sem  Szerbia  nem  vállalkuz-i 
hatott,  mert  ez  időben  mindkettő  függő  viszonyban  volt  Ausztria- 
Magyarországtól. 

A  magyar  egységgel  szemben  annál  siralmasabb  látványt 
nyújtott  Ausztria,  hol  a  német  hegemónia  végkép  megtört,  s 
helyébe  a  szláv  népek  föderációjának  terve  nyomult  előtérbe. 
Az  osztrák  állam  elcsehesítését  a  Hohenwart-féle  kísérlet  alkal- 
mával Andrássy  még  meg  tudta  akadályozni,  de  fellépése  a 
magukkal  tehetetlen  liberális  németeken  nem  sokat  segített.  Ausztria 
így  belső  küzdelmektől  elgyengülve  kénytelen  volt  külügyi  poli- 
tikáját a  magyar  külügyminiszternek  alárendelni,  ki  régi  magyar 
tradíciók  értelmében  Oroszországban  látta  a  monarchia  és  a 
magyarság  ősi  ellenségét.  Az  orosz  ellen  megkötötte  Bismarckkal 
a  német-magyar  szövetséget,  s  az  oroszok  balkáni  politikája  elé 
bástyának  megszerezte  Boszniát  és  Hercegovinát.  Ugyancsak  a 
német-magyar  érdekközösség  dolgát  szolgálta,  mikor  az  osztrák; 
államférfiakat  1870-ben  személyes  fellépésével  visszatartá,  hogy  a 
németet,  revancheként  Königgrátzért,  hátbatámadják. 

Andrássy  európai  politikáját  Tisza  Kálmán  és  rendszere 
fedezte  és  állandósította  halála  után.  Külügyi  politikánknak  gyö- 
kerei a  nagy  tömegekhez  nem  értek  le,  a  német-osztrák-magya»" 
szövetség  eszméje  csak  a  műveltebb  körökben  volt  népszerű, 
továbbterjesztésére  akarat  és  propaganda  egyaránt  hiányzott. 
Külügyminiszter  és  miniszterelnök  megelégedtek  azzal,  hogy  a  dele- 
gáció jóváhagyja  politikájukat.  A  nemzetet  senki  se  tanítá  kül- 
politikai tényekre  és  gondolkodásra,  minek  folytán  e  téren  is 
szenvedélyeire   hagyatkozott.   Bosznia    megszállása    országos   fel-i 

háborodás!  okozott  a  török  „testvér"  miatt,  kitől  a  gonosz  osztrák 
el  akarja  venni  tartományát,  s  éppen  a  mi  vérünkön.  Tekintélyes 
politikusok  léptek  fel  és  tiltakoztak  az  új  „közös"  ügy  ellen.  De 
ez  a  felháborodás  is  gyorsan  elült,  s  a  második  nemzedék  vissza- 
tért foglalatosságaihoz,  -mint  játékaihoz  a  gyermek,  kinek  látha- 
tárán felhő  sem  fodorul. 

VII. 


A  kapitalizmus  kezdetei  és  a  zsidóság  szerepe. 


Harminc  év  perspektíváján  és  az  utóbbi  esztendők  véres 
ködhálóján  át  a  második  nemzedék  sorsát  szerencsésnek  lát- 
hatjuk. ^  Élete  nyugalmát  nagy  dolgok  nem  zavarták.  A  százados 
közjogi  probléma  a  kiegyezés  óta  egyszerűen  parlamenti  tárgya- 
lások objektumává  lett,  míg  a  nemzetiségi  kérdés,  mely  korábban 
szintén  véres  exploziókat  okozott,  Tisza  Kálmán  kormánya  alatt 
mintha  elaludt  volna.  A  magyarság  létét  és  uralmát  ez  országban 
senki  sem  veszélyeztette,  az  ősi  ellen,  az  örök  híítlen  élettárs, 
Ausztria  pedig  krízisről-krízisre  tengette  életét,  \s  agresszív  fellé- 
pésre annál  kevésbé  gondolhatott,  mert  a  közös  uralkodó,  lovagias 
szótartással,  őszintén  elfogadta  a  67-es  dualizmust  és  végkép  lemon- 
dott az  összmonarchia  történeti  konstrukciójáról.  A  régi  osztrákhatalmi 
törekvéseket  úgy  környezetében,  mint  a  bécsi  kormánykörökben  tét- 
4enségre  kárhoztatá.  Ferenc  József  király,  Erzsébet  királyné  és  Rudolf 
trónörökös  méltán  tettek  szert  a  magyarság  körében  népszerűségre, 
mert  ők  valóban  meleg  hívei  voltak  a  magyarságnak.  Az  ország 
tehát  sütkérezve  a  jószó-  és  simogatásban,  a  magyar  megelégedés 
ez  olcsó  légkörében,  nyugodt  békességgel  láthatott  hozzá  anyagi 
és  szellemi  műveltségünk  százados  hiányainak  pótlásához. 

Anyagi  művelődés  terén  e  második  korszak  a  nyugateurópai 
népek  századeleji  fejlődésének  felel  meg.  Amint  a  napóleoni  hábo- 
rúkra következő  hosszú  béke  1814—48  közt  Francia-,  Német-, 
Olaszországban  a  kapitalisztikus  gazdaság  kizárólagos  uralomra 
jutását  és  első  virágkorát  hozta,  ugyanezen  gazdasági  változás 
megy  nálunk  végbe  1867  után.  Politikai  viszonyok  és  társadalmi 
fejlődés  szoros  kapcsolatban  jelentkeznek. 

A  kapitalizmus  15.  és  16.  századi  történetéből  tudjuk,  hogy 
<e  gazdasági  rendszer  teljes  kifejlődéséhez  elsősorban  szabadság, 
a  társadalmi  és  gazdasági  viszonyok  szabad  alakulásának  lehető- 
sége volt  szükséges.  Bármily  bámulatraméltó  munkát  végzett 
légyen  is  a  16.  század  -korakapitalizmusa,  midőn  egyszerű  augs- 
burgi  és  pürnbergi  polgárok  nyitják  meg  a  tőke  erejével  a  föld 
gyomrát,  hozzák  napvilágra  annak  kincseit,  teremtenek  új  ipar- 
ágakat és  bányavállalataikban,  Kelet-Indiától  Nyugat-Indiáig  ter- 
jedő kereskedelmi  hálózatuk  kontorjaiban  emberek  hatalmas  töme- 
geinek adnak  munkát  és  művelődési  lehetőségeket :  ez  a  fellen- 
dülés csak  ideiglenes,  mozgékonysága  a  középkori  viszonyok 
kötöttségében  korlátolt.  A  délnémet  patrícius  családok  tőkéje  bubo- 
rékként pattan  szét  a  francia  és  spanyol  abszolút  uralkodók  nyomása 
alatt,  kik  dinasztikus  és  vallásháborúik  szolgálatában  halálnak 
szánják  a  feltörekvő  kapitalizmust.  A  17.  század  végén  és  a 
18.-ban  ugyan  újabb  mozgalom  észlelhető,  ekkor  már  maguk  az 
uralkodók,  francia  királyok,  rajnai  német  fejedelmek  alapítanak 
virágzó  iparágakat  és  telepeket,  melyek  körül  csakhamar  magá- 
-nosok  kezén  is  tőke  képződik  és  sokszorozódik  a  legkülönbözőbb 
módokon  :  ipari,  kereskedelmi  vagy  íöldbefektetés  által.  De  mindez 
csak  néhány  csöpp  a  tengerben.  A  gazdasági  életet  továbbra  is 
lekötve  tartják  a  rendi  privilégiumok,  még  akkor  is,  midőn  már 
a  feudális  társadalom  középkori  gazdasági  szervezetével  képte- 
lennek bizonyult  Európa  megszaporodott  lakossága  ellátására. 
E  régi  társadalmi  szervezetben  egyes  vidékek  permanens  éhhalállal 
küzdöttek,  munkásosztályok  generációi  —  német  takácsfalvak, 
angol  gyáripari  munkások  —  betegségben  és  éhínségben  fogan- 
tatva tengették  életüket,  míg  más  területek  jó  termés  idején  álla- 
toknak szórták  az  életet,  hogy  szűkös  esztendőkben  maguk  is 
közel  jussanak  az  éhhalálhoz.  A  feudális  társadalom  produkciója 
nem  tudott  alkalmazkodni  a  fogyasztási  szükséglethez,  s  az  egyéni 
iniciativát  lekötve  sem  a  termények  kicserélését,  sem  pedig  elszál- 
lítását és  a  szükséglet  szerint  szétosztását  nem  volt  képes  esz- 
közölni. 

Ilyen  általános  emberi  szükségletek  hozták  létre  a  kapitaliz- 
must. Adott  gazdasági  viszonyokból,  koriátolt  földi  területen  kinőtt 
jelenség  ez,  történetileg  született  és  mulandó  képződmény,  minő 
volt  előtte  a  feudális  gazdasági  rendszer  a  Karoling-berendezke- 
déssel együtt,  s  még  korábban  a  római  latifundiumok,  görög 
városállamok  vagy  mezopotámiai  monarchiák  rabszolgagazdasága. 
A  kapitalizmus  kifejlődött,  mert  szükségletté  lett;    amidőn   elődje, 

a  feudalizmus  kötött  gazdasági  rendszere  feladatának  nem  volt 
képes  többé  megfelelni.  Amidőn  kétségtelenül  kiderült,  hogy  az 
emberi  munkaerő,  helyhez,  időhöz,  jogi,  társadalmi,  rendi  privilé- 
giumokhoz, céhszabályokhoz,  árúmegállító,  magán-  és  városi  vám- 
jogokhoz kötve  nem  láthatja  el  az  emberi  szükségleteket,  amiből 
logikusan  következett  a  további  lépés :  ha  a  kötöttség  csődöt 
mondott,  be  kell  vezetniük  a  szabadságot,  a  szabad  mozgást,  a 
szabad  versenyt.  E  gazdasági  gondolat  természet  szerint  ott  hatott 
először  és  legerősebben,  hol  a  gazdasági  szabadság  előfeltételei,^ 
a  politikai  szabadságok  már  készen  voltak :  Angliában,  ahol  a 
szabad  tőkegyűjtés,  egyéni  iniciativa  és  szabad  verseny  már  a 
18.  században  hatalmas  eredményeket  teremt :  gyáripart,  technikai 
haladást,  a  termények  rendezett  kicserélését,  szükségletnek  meg- 
felelő közlekedési  eszközöket,  s  a  tengeri  kereskedelem  kiépíté- 
sével megveti  Anglia  jólétének  és  szellemi  függetlenségének  alapját, 
A  modern  kapitalizmus  tulajdonképen  Angliának  liberális 
intézményei  közt  született  meg.  Kapitalizmus  és  liberalizmus  kez- 
dettől fogva  támogatják  egymást;  ahol  az  egyik  megjelenik,  nem 
nyugszik  addig,  míg  társát  is  be  nem  hozza.  így  érthető,  hogy 
1814—48  a  liberalizmus  kifejlődésével  egyidejűleg  egész  Nyugat- 
Európára  nézve  a  kapitalizmusnak  is  hódítási  korszaka.  Egyéni  és 
politikai  szabadság,  állampolgári  egyenlőség  védelme  alatt  min- 
denütt gazdag  középosztály  jön  létre,  melynek  vagyona  immár 
föld  és  ház  helyett  tőkében,  ipari  és  kereskedelmi  vállalatokban,, 
ezeket  kifejező  papírokban  nyugszik.  Az  új  korszakot  szemlél- 
tetően jellemzi  a  vagyon  új  megoszlása.  Míg  a  feudális  és  abszolút 
államban  a  nemzeti  vagyon  túlnyomólag  a  földbirtokban  összpon- 
tosult, s  ennélfogva  a  privilegizált  földbirtokos  osztálynak,  főúri,, 
főpapi  és  nemesi  rendnek  képezte  tulajdonát,  addig  most,  a  kapi- 
talisztiko-liberális  korszak  alatt,  bár  a  földbirtokban  az  eddig  jog- 
talan paraszt  is  osztozik,  a  főkülönbség,  az  újdonság  most  is  az, 
hogy  a  földbirtok  immár  csak  bizonyos  hányadát  teszi  a  nemzeti 
vagyonnak,  melynek  tekintélyes  része  a  földbirtoktól  függetlenített 
tőkében  és  a  tőkétől  életrehívott  ipari  és  kereskedelmi  vállalatokban 
található.  A  vagyon  ez  eltolódásából  a  politikai  hatalomnak  és 
műveltségnek  új  megoszlása  is  következik.  Kapitalisztikus  álla- 
mokban a  hatalom  letéteményese  a  tőkés  osztály,  a  liberális  ideák 
képviselője,  első  sorban  a  polgárság,  mely  politikai  befolyásából 
aszerint  enged  át  bizonyos  részt  a  régi  „történeti"  osztályoknak, 
főpapság-  és  nemességnek,  amennyiben  azok  birtokukat  s  ezáltal 
a  kapitalisztikus  gazdaságban  befolyásukat  is  megtartani  képesek- 


213 

Szükséges  volt  e  kitérés  árán  a  nyugateurópai  processzust 
főbb  vonásaiban  jellemeznünk,  hogy  a  megfelelő  magyar  jelenség 
speciális  vonásait  könnyebben  felismerjük.  Nálunk  a  kapitalizmus 
a  nyugati  országokéval  egyidejűleg  nem  fejlődhetett  ki.  Nem  pedig 
egyrészt  az  ősi  alkotm.ány  középkori  privilégiumai,  másrészt  a 
bécsi  kormányrendszernek  már  fönt  említett  ellenséges  magatar- 
tása miatt.  Francia,  német,  osztrák  földön  még  fennállottak  1789, 
illetőleg  1848  előtt  a  középkori  korlátok,  de  a  kapitalizmus  mégis 
virágzásnak  indult,  az  abszolút  uralkodók  és  kormányaik  gazda- 
sági tevékenysége  folytán.  A  ni  uralkodóink  e  tekintetben  elha- 
nyagoltak, sőt  lealacsonyítottak  bennünket  az  osztrák  kapitalizmus, 
ez  államilag  segélyezett  képződmény  szolgáivá.  Ipar,  kereskedelem, 
közlekedés  nem  nálunk,  Ausztriában  indult  meg,  hol  annak  elő- 
feltételei Mária  Terézia,  sőt  elődje,  VI.  Károly  óta  megvoltak. 
Mikor  aztán  a  privilégiumok  korlátai  48-ban  nálunk  is  lehullottak, 
az  abszolút  kormánynak  nem  állott  érdekében  Magyarországot 
gyarmati  helyzetéből  kiszabadítani,  s  ezzel  az  osztrák  kapitalizmus 
kényelmes  életét  megnyomorítani.  Az  ötvenes  és  hatvanas  években 
ennélfogva  igen  kevés  történt;  ami  kapitalisztikus  alapítás  e  kort 
ból  származik,  mind  osztrák  tőke  munkája,  s  így  alkalmas  arra, 
hogy  az  ország  gyarmati  függését  még  szorosabbá  tegye.  Az  a 
láz,  mely  kezdő  kapitalista  országokat  elfog,  s  fantasztikus  vállal- 
kozásokba dönt,  mik  a  valóság  első  érintésére  kártyavárként 
összeomlanak,  mint  a  francia  kapitalizmus  kezdetén  a  18.  század 
elején  a  Mississipi-szédelgés :  minket  csak  a  kiegyezés  után  láto- 
gatott meg.  Magyarországi  kapitalizmusról  szó  sem  lehet  korábban. 
Ez  általános  európai  jelenségtől,  a  hatalom  és  gazdagság  kiapad- 
hatatlannak  látszó  forrásától  Ausztria  és  a  dinasztia  szorgosan 
távoltartottak  bennünket,  s  mikor  végre  67-ben  a  liberális  Magyar- 
ország feltartóztathatlanul  kapitalista  irányt  vett,  Ausztria  már 
hatalmas  irammal  járt  előttünk,  melyet  alig  remélhettünk  egyhamar 
utolé^rni. 

)A  magyar  kapitalizmus  67  körül  az  osztráknak  fiókvállalko- 
zása. A  magyar  iparvállalatok  megállapíthatólag  osztrák  tőkével 
alakulnak,  még  akkor  is,  midőn  az  intézmények  élén  ősi  magyar 
nevek  kápráztatják  a  közönséget.  Első  vasutaink  egytöl-egyig 
idegen  kézen  vannak,  alkalmazottjaik  nagy  többsége  osztrák- 
német, kiknek  Baross  Gábor  által  történt  ukázszerű  megmagya- 
rosítását  nemzeti  eseménynek  kellett  tartanunk.  Persze  a  külföldi 
töke  óvakodik  a  gyarmat  kezelésében  oly  rendszabályoktól,  melyek 
saját  otthoni  vállalatait  érintenék,  azoknak   komoly   konkurrenciát 

teremtenének.  Az  űj  magyar  vállalatok  nem  a  legmagasabb  fokú 
gyártmányokat  termelik,  megelégszenek  a  nyerstermények  első 
feldolgozásával,  félgyártmányokkal,  melyek  külföldre  szállíttatván,. 
az  osztrák  üzemekben  nyerik  a  tökélyt  és  magas  értéket,  hogy 
azután  mi  újra  visszavásároljuk.  Egyetlen  példa :  finom  bőráruk 
nem  nálunk  készülnek,  holott  mi,  állattenyésztők,  volnánk  arra 
hivatottak,  hanem  Bécsben,  melynek  mi  adjuk  feldolgozásra  a 
nyersanyagot,  s  tőle  megvesszük  a  kész  árúcikket. 

Ez  a  helyzet  a  már  ismert  gazdasági  viszonyokból  természet 
szerint  adódott,  s  mint  ilyen,  következése  volt  a  Mária  Teréziától 
kezdve  gyakorolt  osztrák  iparpolitikának,  nem  pedig  a  67-es  ki- 
egyezés közös  vámterületének.  Elég  két  század  fejlődését  egy- 
végtében áttekinteni,  s  rögtön  látjuk,  hogy  a  helyzet  éppen  67 
óta  javult,  gyarmati  függésünk  a  48,  sőt  67  előttihez  képest  folyton 
könnyebb  lön.  Külön  vámterület  esetén  talán  kizárhattuk  volna 
az  osztrák  tőkét,  de  akkor  maradtunk  volna  vagy  szegény  tőkétlen 
országnak,  megfúltunk  volna  saját  zsírunkban,  vagy  pedig  más- 
honnan kaptunk  volna  idegen  tőkét,  mely  aztán  fejletlenségünket 
éppen  úgy  kihasználta  volna,  mint  Ausztria.  Bajunk  százados 
hátramaradás  eredménye  lévén,  rajta  egyszerre,  törvényekkel^ 
vámvonalakkal  nem  lehetett  segíteni.  Mint  legutóbb  fejlődő  ország, 
mely  nyugati  szomszédai  után  lép  be  a  kapitalizmus  közösségébe^ 
természetes  hátrányban  voltunk  a  fejlettebbekkel  szemben.  E  hát- 
rány csak  lassan  volt  paralizálható.  És  mi  sem  természetesebb, 
mint  hogy  a  tőkét  nekünk  az  az  állam  adja,  új  fellendülésünket 
az  fölözze  le,  melyre  mi  nyersterményeink  eladása  végett  leg- 
inkább rá  voltunk  utalva.  Ausztria  és  Magyarország  közt  a  do,  ut 
des  elve  érvényesült,  még  pedig,  mivel  mi  voltunk  a  gyöngébbek, 
nem  egyszer  úgy,  hogy  túlfizetésre  kényteleníttettünk. 

Hirtelen  változást  csak  az  a  körülmény  eszközölhetett  volna, 
ha  az  eddig  harcos  és  jogász  nemzet  egyszerre,  máról-holnapra, 
kereskedelmi  és  ipari  tehetségnek  bizonyul.  Ez  azonban  nem  tör- 
tént meg.  Ellenkezőleg,  gazdasági  életünk  lassú  bontakozásának 
egyik  oka  az,  hogy  a  magyarság  ez  új  korszakban  is  húzódozott 
e  pályáktól.  Az  alacsony  műveltségű  osztályokat,  a  paraszti  töme- 
geket nem  érheti  itt  szemrehányás,  őket  eléggé  elfoglalta  a  szabad 
birtok,  az  újonnan  megnyílt  önálló  agrárpálya,  de  a  kiváltságos 
osztályok  nem  menthetők  fel  bizonyos  felelősség  alól.  Mint  fön- 
tebb láttuk,  a  korábbi  közbirtokosok  és  középnemesek  tekintélyes 
hányada  volt  kénytelen  jobbágyfelszabadítás  és  abszolutizmus 
nyomása   miatt   házi   tűzhelyét   elhagyni,   új  exisztenciát   keresni. 

Csekély  éleslátással  megtalálhatta  volna  ezt,  ha  a  kapitalizmus 
győzelmes  szekerébe  kapaszkodik,  ha  földesuraság  helyett  ipari 
es  kereskedelmi  pályára  megy.  így  a  föld  terményei  a  magyar 
földművelőtől  magyar  kezeken  át,  magyar  közvetítéssel  jutottak 
volna  el  a  hazai  vagy  k-ülföldi  fogyasztóhoz.  Sajnos,  az  ősi  szen- 
vedélyek nem  engedték  ezt.  A  volt  privilegizált  osztályok  gör- 
csösen ragaszkodtak  az  „úri''  pályákhoz,  s  inkább  végkép  leszái- 
lot;ak,  fokról-fokra  csúszva,  a  társadalmi  létrán,  semhogy  hirtelen 
kir^gadják  magukat  megszokott  körükből  és  az  ipari  produkció 
vagy  kereskedelem  szolgálatába  álljanak.  A  tönkrement  agrár- 
családok fiai  városokba  tódultak,  s  ott  megszállották  az  állami, 
megyei,  városi  hivatalokat  le  egész  az  irnokságig,  mert  ezen 
helyeken,  korlátolt  látkörük  és  világot  nem  ismerő  felfogásuk 
szerint  továbbra  is  „urak"  —  más  nyelvre  ily  értelemben  le 
nem  fordítható  szó !  —  maradhattak.  jÁz  ősi  földről  elzaklatott 
magyarság  így  indult  neki  a  tévelygésnek,  miután  az  első 
lépést,  a  hivatalba  állást  már  megkönnyíté  neki  Tisza  Kálmán 
protekciós  politikája,  s  az  államhivataloknak  tőle  eszközölt  sza- 
porítása. 

Legújabb  történetünkre  fontos  tény  ez :  az  új  kapitalizmusban 
a  magyarság  nemcsak  tőkével  nem,  de  vezető  szellemmel,  ipari 
és  kereskedelmi  üzembeli  munkával  sem  vett  részt.  Magyar  csak 
a  talapzat :  a  föld  és  művelőjének  izzadtsága.  A  termények  fel- 
dolgozására, értékesítésére  azonban  nem  gyakorol  befolyást,  minél- 
fogva az  értéktöbblet  ára  sem  őt  gazdagítják^  A  végzetes  könnyel- 
műséggel, szervezkedési  tehetetlenséggel'  üresen  hagyott  teret 
elfoglalta,  könnyű  szerrel,  konkurrencia  nélkül  a  zsidóság,  mely- 
nek gyakorlottságával,  sőt  évszázados  ösztöneivel  később  mi  alig 
vehettük  fel  a  versenyt. 

A  magyar  kapitalizmusnak  a  zsidóság  sokkal  inkább  hordo- 
zója és  kizárólagosabb  istápolója,  mint  más  államokban.^  Nálunk 
a  zsidóság  volt  az  egyetlen  osztály,  mely  a  szerepet  magára 
vállalhatta,  miután  az  országban  lakó  népfajok,  a  magyarral  élükön, 
tökéletesen  tehetetlennek  bizonyultak  a  kor  igényeinek  eleget 
tenni.  A  történeti  előzmények  szintén  arra  utaltak,  hogy  a  magyar 
kapitalizmus  szervezője  csak  a  zsidóság  lehet.  Az  előző  könyvben 
láttuk,  mily  kizárólag  a  zsidóság  látta  el  mindazon  kereskedelmet, 
mely  a  rendi  korszakban  magyar  földön   fölmerült   és   szükséglet 

1  Szerepük  közismert  és  tudományosan  igazolva  van  Werner  Sombart, 
Die  Juden  und  das  mcderne  Wirtschaftsleben  c.  munkája  óta. 

volt.  Az  ország  agrárproduktumának  összegyűjtése,  szállítása, 
kicserélése,  felosztása  a  zsidóság  munkája  volt,  hasznát  ez 
élvezte,  amiből  érthető,  hogy  az  a  kevés  pénzbeli  töke,  mivel 
Magyarország  a  kapitalizmus  beköszöntésekor  rendelkezett, 
szinte  kizárólag  a  zsidóság  zsebében  volt.  Az  ország  tőkés- 
osztálya már  48  és  67  előtt  zsidó  volt,  mi  sem  természetesebb 
tehát,  mint  hogy  a  kapitalizmus  első  munkásai  és  élvezői  is  zsidók 
voltak. 

A  kapitalista  korszak  elsősorban  a  zsidóság  geográfiai  el- 
helyezésében okoz  nagy  változást.  A  irendi,  feudális  gazdasági 
rendszerben  a  zsidók  a  kereskedelem  falusi  központjaiban,  a 
nyerstermények  összegyűjtése  és  elszállítása  helyein  laktak,  mint 
ezt  már  föntebb  tapasztaltuk.  Az  új  korszakban  a  gazdasági  élet 
súlypontja  a  városokba  tolódik,  a  kapitalista  pénzgazdaság  bank- 
jaival, részvénytársaságaival,  vállalatai  büróival  a  városokat  szállja 
meg,  s  onnan  irányítja  a  technika  fejlett  eszközei  segélyével  a 
gazdasági  produkciót,  a  nyerstermények  elosztását  és  feldolgo- 
zását. Ehhez  képest  a  zsidóság  is  elhagyja  az  immár  jelenték- 
telenné vált  földesúri  központokat,  s  engedelmeskedve  a  kapita- 
lizmus hívásának,  beköltözik  a  városokba.  Míg  a  későbbi  szabad 
királyi  és  rendezett  tanácsú  városokban  az  50-es  és  60-as  évek 
folyamán  alig  találunk  zsidó  lakosságot,  addig  <a  következő  kor- 
szakban a  zsidóság  száma  a  városok  többségében  10— 20— öO'^/o-át 
teszi  az  egész  népességnek.  A  második  nemzedékben  lefolyt 
népesedési  eltolódásokat  megfigyelhetjük  az  1900-iki  népszámlálás 
segélyével,  amikor  már  a  kapitalista  korszak  hatásai  egész  terje- 
delmükben jelentkeznek.  A  vármegyék  területén  a  zsidó  lakosság 
percentszáma  a  Dunántúl,  a  Duna— Tisza  között  nem  emelkedik 
felül  1 — 4"/o-en,  Erdélyben  a  legmagasabb  percentszám  mindössze 
l*4°/o,  s  még  az  ország  északkeleti  és  felsőtiszai  megyéiben  is, 
melyek  a  galíciai  bevándorlásnak  első  lerakodóhelyei,  legfölebb 
6 — 97o  közt  mozog  az  arányszám  —  kivétel  csupán  Máramaros: 
187o,  Bereg:  lOVo,  Ugocsa:  127o,  Ung:  11%.  Ezzel  ellentétben  a 
népesebb  városokban  a  zsidóság  arányszáma  óriási  mértékben 
megnövekedett.  Míg  Nyitramegye  lakosságának  csak  5'87o-JG 
zsidó,  addig  Nyitra  városában  24*27o,  Érsekújvárott  11 '270  ^ 
zsidóság  száma.  Veszprémmegyében  4*27o,  rníg  Veszprém  váro- 
sában 11  "270,  Pápán  18'6°/o-  Baranyamegyében  csak  1*8,  de  Pécs 
városában  9"27o-  Fejérmegyében  2*5o/o,  Székesfehérvárott  pedig, 
hol  1840-ben  9  zsidó,  1900-ban  pedig  már  2726  lakott,  az  egész 
lakosságnak  8'97o-je.  Budapesten  ugyanekkor  23'4,   Nagyváradon 

25*8,  Szatmárban  20,  Losoncon  20,  Beregszászon  28,  Munkácson 
45%  a  zsidó  lakosság.^ 

Az  északmagyarországi  városok  szaporulását  persze  a 
bevándorlás  magyarázza,  a  többi  vidéken  azonban  félre  nem 
ismerhető  a  falusi  zsidóságnak  a  városokba  tódulása.  A  Dunán- 
túlnak a  40-es  években  még  oly  sok  zsidótól  lakott  községeiben 
most,  a  kapitalizmus  kifejlődése  során,  csak  néhány  családot 
találunk  s  ezek  is  ritkán  őslakók,  legtöbbnyire  bevándoroltak 
kiket  a  keletről  nyugatra  haladó  hullám  hagyott  ottan.  A  tolna- 
fejér-veszprémi területen  községről-községre  kimutatható  e  jelenség : 
Högyészen  volt  1840-ben  630  zsidó  lakos,  1910-ben  csak  386, 
Bonyhádon  1840-ben  1563,  1910-ben  1147,  Faddon  e  két  évben 
112,  illetőleg  123,  Dunapentelén  85-172,  Rácalmáson  73-103, 
Lovasberényben  1840-ben  4263  lakos  közül  1240,  1910-ben  pedig 
3484  lakos  közül  csak  114  a  zsidó.'^ 

Ez  utóbbi  adat  rendkívül  jellemző.  Mióta  a  közlekedés  annyira 
fellendült,  hogy  az  uradalmak  nyersterményeinek  szállítását  váro- 
sokból is  lehet  intézni,  azaz  nem  kell  többé  a  helyszínén,  a  föld- 
birtokos kastélya  mellett  tartózkodni,  azóta  az  ilyen  uradalmi  köz- 
pontok nemcsak  zsidóságukat  vesztik  el,  de  általában  is  elnépte- 
lenednek. Egyébként  pedig  a  megyei,  községeknek  zsidósága  a 
kapitalizmus  hatása  alatt  határozottan  fogyásnak  indul,  s  azon 
helyeken  is,  hol  1900-ban  több  zsidót  találunk,  mint  1840-ben,  a 
zsidószaporulat  a  többi  lakosságéhoz  képest   aránytalanul    kisebb. 

Kapitalizmus  és  zsidóság  szövetségére  tanulságos  fényt  vett 
az  a  megfigyelés  is,  hogy  oly  városokban,  melyek  bármi  okból 
visszamaradtak  a  kapitalista  fejlődésben,  egyszersmind  a  zsidóság 
arányszáma  is  visszamegy.  Azaz  a  zsidó  a  várost  épp  úgy  elhagyja, 
miután  abban  a  kapitalizmus  kilátásai  megfogyatkoztak,  mint 
korábban  a  vármegyét.  Az  ipari  és  kereskedelmi  fejlődésében  stag- 
náló Székesfehérvár  zsidósága  1890-1900  közt  10'17o-ról  8-9%-ra 
szállott   le,   Komáromé   ugyanezen    időközben    13"6"/o-ról    12*5-re."^ 

Kereskedelem,  gyáripar  és  pénzüzlet  már  a  hetvenes  évek- 
ben a  zsidóság  kezén  van ;  annál  is  inkább,  mivel  már  a  magyar 
kapitalizmus  gyámolának,  az  osztrák  tőkének  is  tekintélyes  része 
zsidó  volt.  A  bécsi  és  osztrák  zsidósággal  a  mienk  a  legszorosabb 

1  Az  ISOO.  évi  népszámlálás  erre  vonatkozó  adatai  összeállítva  ifj.  Wesz- 
prémy  Kálmán,  A  magyarországi  zsidóságról  1.  kötet,  Debrecen  1907  c.  művé- 
ben ;  egyébként  naivan  elfogult  munka. 

2  A  Statisztikai  Hivatal  kiadványai  alapján. 
Magy.  Statisztikai  Közlemények,  27.  kötet,  92*  1. 

Összefüggésben  állott.  Bécsi  cégek,  faji  mozgékonyságuknál  fogva 
gyakran  költöznek  Pestre  és  viszont.  Egykorú  szemlélő  szavaival :  ^ 
,Hány  nagyobb  cég  birtokosa  szerepel  most  Bécsben  az  ú.  n. 
financier-k  közt,  ki  Magyarországban  s  itteni  üzletekben  szerezte 
fejedelmi  vagyonát,  s  nem-e  legtöbbje,  vagy  apjuk,  nagyapjuk, 
kis  falusi  csárdában  vagy  deszkakunyhóban  kezdte  meg  üzletét 
pálinkaméréssel,  később  földet  bérelt,  utóbb  üzletet  nyitott  Pesten 
s  végül  elszármazik  innen  is  vagy  Bécsbe,  vagy  valamely  még 
nagyobb  centrumba.''  A  magyar  kapitalista  fejlődésére  tipikusnak 
tarthatjuk  ezt  az  utat :  máramarosi  pálinkamérésből  pesti  üzletbe, 
onnnan  bécsi  bankba,  bármennyire  különbözzék  is  ez  hamburgi- 
kereskedők,  rajnai  vasművesek,  francia  bor-  vagy  selyemgyárosok 
pályájától.  A  kapitalizmus  legyen  mégoly  egyetemes  világjelenség 
is,  országonkint  s  ecializálódott  s  az  adott  viszonyoknak  meg- 
felelően külön  formákat  vett  fel.  Nálunk  a  zsidóság  túlsúlya 
jellemzi. 

Ez  a  kezdet  korszakában  nem  is  lett  volna  baj.  A  kapita- 
lizmus oly  hallatlanul  gyorsan  képes  fejlődni,  hatalmát  oly  roha- 
mosan megsokszorozni,  hogy  üzemeinek  terjedésével  a  magyar 
zsidóság  már  csak  számarányánál  fogva  sem  tarthatott  volna 
lépést.  Amint  a  kapitalizmus  annyira  kifejlődik,  hogy  pl.  már 
200.000  mozgató  egyénre  van  szüksége,  holott  a  zsidóság  felnőtt 
férfitagjai  csak  150.000-et  tesznek  ki,  magától  elkövetkezik  a 
magyarság  megmozdulása,  mely  akarva,  nem  akarva  kénytelen 
az  aranyat!  ontó  malom  elé  állani,  mivel  annak  forgását  meg  nem 
tudja  akadályozni.  Ez  az  eset  kicsiben  már  a  század  végén  beállott : 
Nagyvárad  zsidó  lakossága  a  többihez  arányban  tiz  év  alatt 
26-27o-ról  25-8-ra,  Aradé  11-4-ről  IM-re,  Temesváré  12-2ről  117-re 
esett  le  akkor,  midőn  a  kapitalista  gyárüzemek  és  vállalatok  száma 
hirtelenül  megnövekedett.  A  kapitalizmus  e  rohamos  gyarapodá- 
sával e  három  erősen  elzsidósodott  város  zsidó  eleme  nem  tudott 
lépést  tartani,  azaz  a  most  alakuló  vállalatokban  aránylag  kevesebb 
a  zsidó  mozgató,  mint  korábban  ^  Ugyanez  történt  volna  nagyban, 
az  egész  ország  területén,  ha  a  hazai  zsidóság  épp  úgy  termé- 
szetes szaporodásra  van  korlátozva,  mint  a  többi  népfaj.  Ez  azonban, 
a  liberalizmus  uralma  alatt,  nem  így  volt. 

Mint  láttuk,  a  hazai  zsidóság  száma  1785-ben  75.000,  1805-ben 
127.000,  1840-ben  241.000,  s  már  1871-ben  541.506,  Horvátország- 


1  Keleti  id.  m.  354.  1. 

2  Magyar  Statisztikai  Közlemények,  id.  h. 

gaí  együtt  553.641.  A  liberalizmus  és  kapitalizmusnak  mindjárt 
kezdetein,  harminc  év  alatt  120  százaiékos  a  szaporodás,  ami  épp 
oly  kevéssé  magyarázható  természetes  módon,  mint  az  187U  — 19íX) 
közti  sem.  1900-ban  már  851.378  zsidó  lakik  Magyarországon. 
Bármely  keveset  adjunk  1s  a  statisztika  puszta  számaira,  azt  min- 
denesetre megmagyarázzák,  miért  tudta  ez  aránylag  kisszámú  fai 
a  kapitalizmusnak  mégoly  rohamosan  felcsigázott  igényeit  is 
kielégíteni  és  saját  véréből  való  embert  állítani  minden  helyre, 
hol  üzleti  ügyesség  és  lelemény  kapitalista  nyereséggel,  profittal 
kecsegtetett.  A  galíciai  bevándorló  még  meg  sem  melegedhetett, 
máris  részesévé  lön  a  hatalmas  kapitalista  gépezetnek,  miután  a 
már  hazai  magyar  zsidóság  elvileg  nem  volt  hajlandó  elzárkózni 
ez  idegen  kultúrájú  és  ethikájú  bevándorló  fajtól.  A  fiatal  magyar 
kapitalizmusnak  előre  ki  sem  számítható  óriási  erőforrásai  így 
kerültek  tegnap  még  idegen,  ma  csak  névleg  magyar  rétegek 
kezébe,  s  ezzel  aktuálissá  vált  a  következő  kérdés,  mely  a  har- 
madik nemzedék  életét  volt  hivatva  döntőleg  megszabni :  vájjon 
engedtessék-e,  hogy  a  magyar  föld  gazdagságán  idegenek  válván 
úrrá,  befolyást  nyerjenek  az  anyagiak  után  a  kultúrára,  a  magyar 
szellem  fejlődésére  is? 

A  liberalizmus  válaszát  előre  ismerjük.  Laisser  fairé,  szabad 
verseny,  faji  különbség  nincsen  ember  és  ember  közt:  ilyen  jel- 
szavak irányíták  a  magyar  liberálisok  véleményét  a  kapitalista 
korszak  kezdetén.  Kivétel  csak  a  40-es  évekből  ittmaradt  öregek." 
Deák  Ferenc  most  is  hű  marad  Széchenyi  és  Dessewffy  Aurél 
konzervatív  felfogásához,  mely  az  emancipációval  együtt  a  beván- 
dorlás szabályozását,  eltiltását  követeli.  Deák  1866  februárjában  a 
felirati  tárgyak  közt  a  zsidó  emancipáció  szót  mellőzni  óhajtja, 
mert  abból  úgy  látszanék,  mintha  mi  rabszolgáknak  tartottuk 
volna  őket,  holott  arról  szó  sem  lehet.  De  a  politikai  jogokat  meg 
kell  nekik  adni,  a  legegyszerűbb  módon :  ahol  a  törvény  eddig 
vallásfelekezetek  szerint  különbséget  tett,  beiktatandó:  „minden 
valláskülönbs  égnélkül,  ideértve  az  izraelitákat  is".  Hozzáteszi: 
Van  egy,  amit  nem  hozzá  kötve  (a  tényleges  emancipációhoz), 
hanem  ezzel  párhuzamban  óhajtok  és  ez  egy  bevándorlási  törvény, 
de  ezt  nemcsak  a  Mózes  vallását  követökre,  de  minden  bevándorlóra 
kívánnám  megállapítani".^ 

E  józan  szavak,  melyeknek  meleg  humanizmusa  kétségbe 
nem  vonható,  hatástalanul  hangzottak  el.  Az  1867:  XVII.  törvény- 

1  Deák  1866  febr.  23.  beszéde  kiadva  Kónyinál. 

cikk  az  izraeliták  egyenjogúsítását  minden  bevándorlási  korlátozás 
nélkül  fogadja  el,  röviden  kimondván,  hogy  a  „keresztény  lako- 
sokkal minden  polgári  és  politikai  jog  gyakorlására  egyaránt  jogo- 
sítottaknak nyilváníttatnak/'  A  javaslat  tárgyalásakor  tartott  kép- 
viselőházi beszédek  színtelen  liberális  szólamokkal  telvék.  Tisza 
Kálmán  mint  előadó,  a  kor  felvilágosodott  szelleméről  szól,  meg 
hogy  elmúltak  már  az  idők,  mikor  az  államokban  uralkodó  vallás 
létezett  és  hogy  amely  állam  ma  szabadelvűnek  akar  látszani .  . . 
s  így  tovább,  különleges  helyzetünk  értékelésének  nyoma  sincs 
nála.  A  magyar  állam  akkor  valóban  szabadelvűnek  akart  látszani, 
s  a  szabadelvű  újítás  lehető  következményein  egy  pillanatig  sem 
törte  fejét.  Egyedül  Eötvös  József  báró  nemes  lelke  fordult  szo- 
rongó gonddal  ez  elhanyagolt  tömegek  felé,  s  tett,  amit  tehetett 
a  zsidóság  nevelése  és  művelése  érdekében. 

A  liberális  felfogás  a  zsidóságot,  még  a  ma  belépő  galíciai 
eredetűt  is,  következetesen  vallásnak,  nem  pedig  népfajnak 
tekintvén,  a  kérdés  megoldásától  végtelen  messze  maradt.  Elvi 
álláspontja  volt  az  oka,  hogy  bevándorlási  törvény  létre  nem  jöt 
és  hogy  Magyarország,  benne  és  vele  a  hazai,  magyar  zsidóság 
minden  védelem  nélkül  lön  kiszolgáltatva  a  bevándorló  idege- 
neknek. A  fejlődés  fokonkint  szemmel  kísérhető.  A  második  gene- 
ráció alatt  gazdasági  életünk  nyer  zsidó  bélyeget,  hogy  aztán  a 
harmadik  generációnak  szellemi  kultúrájára  is  döntő  befolyás  biz- 
tosíttassék  ez  akadály  nélkül  betóduló  idegen  tömegeknek. 


* 

VIU. 
A  második  nemzedék  szellemi  műveltsége. 

Hatvanhét  nemcsak  a  közjogi  és  nemzetiségi  viszonyok  s  a 
gazdasági  élet  és  anyagi  kultúra  terén  volt  sorsdöntő.  Szellemi 
művelődésünk  is  új  létfeltételek  közé  került,  amint  az  alkotmá- 
nyosság helyreálltával  szabad  rendelkezési  jogot  nyertünk  a  köz- 
oktatás és  művelődés  minden  ágára.  48  előtt  kultúrpolitikánkat 
a  legmagasabb  fokon  bécsi  hatóságok  irányították,  még  szorosabb 
függésbe  kerültünk  az  abszolutizmus  alatt,  ehhez  képest  önálló 
magyar  kultúrpolitikáról  csak  67  óta  lehet  szó.  De  amit  e  téren  a 
kiegyezés  korszakában  alkottunk,  az  a  mi  munkánk,  s  érte  a 
felelősséget  egyedül  magunk  viseljük. 

Az  első  lépés  a  népoktatás  kiépítése  volt,  melyet  báró 
Eötvös  József  az  [1868:  38.  törvénycikkel  végzett  el.  A  „népiskolai 
közoktatást"  illető  törvényünkre  jellemző  alkotójának  nemes  idea- 
lizmusa. Kimondja  a  tankötelezettséget  a  hatodik  életévtől  egész 
a  12,  illetőleg  15.-ig;  kimondja  a  tanszabadságot,  mely  szerint  a 
szülők  szabadon  választhatják  az  iskolát,  hova  gyermekeiket 
járatják ;  kimondja,  hogy  az  oktatás  nyelve  minden  tantárgyban  a 
tanulók  anyanyelve  és  magyar  állami  követelmény  gyanánt  egyebet 
nem  állít  fel,  mint  hogy  a  hazai  földleírás  és  történet,  valamint 
a  polgári  jogok  és  kötelességek  rövid  ismertetése  is  taníttassék, 
természetesen  szintén  a  gyermekek  anyanyelvén.  Egyedül  a  fel- 
sőbb népiskolában,  mely  a  hatosztályú  elemi  iskolára  következik, 
s  a  fiúknál  három,  leánygyermekeknél  két  évig  tart,  szabja  meg 
az  anyanyelv  mellett  olyan  iskolában,  hol  az  nem  magyar,  második 
tanítandó  nyelvnek  a  magyart  is.  A  népoktatást  a  lehető  legszé- 
lesebb alapra  fekteti  azon  rendelkezéssel,  hogy  ahol   hitfelekezeti 

iskola  nincsen,  ott  a  község  köteles  a  szükséges  népoktatási  tan- 
intézeteket feliállítani.    ! 

A  liberalizmus  vívmányainak  ideális  megvalósítása  ez  a  tör- 
vény, mely  a  művelődést  beviszi  a  legkisebb  kunyhóba  is,  anélkül, 
hogy  felekezeti  vagy  nemzetiségi  érdekeket  távolról  is  sértene.  Hogy 
mekkora  szükség  volt  rája,  kiderül  abból,  hogy  még  1870-ben  is  a 
szűkebb  Magyarország  lakosságának  51"/o-a  nem  tudott  sem  írni,  sem 
olvasni,  Erdélyben  pedig  nem  kevesebb,  mint  78Vo.  De  amely 
országban  az  analfabéták  ily  tömegben  vannak,  ott  nem  annyira 
a  papirostörvény  a  fontos,  mint  inkább  végrehajtása  és  azon  esz- 
közök, melyek  ez  utóbbit  biztosítják.  Eötvös  József,  törvényének 
végrehajtását  illetőleg,  a  liberális  ideák  hatalmában  és  a  magyar 
nép  józanságában  bízott,  ami  kétségbevonhatlanul  szép  jele  nemes 
gondolkodásmódjának,  de  kevésbé  magasan  szárnyaló,  gyakor- 
latiasb  gondolkodású  egyének  már  akkor  sem  osztoztak  e  bizal- 
mában. A  népoktatási  törvény  tárgyalásánál  már  Schwarcz  Gyula 
követelt  biztosítékokat,  hogy  az  iskolák  csakugyan  fel  fognak 
állíttatni,  mert  szerinte  a  nép  józanságára  nem  szabad  hagyat- 
kozni. Jellemző  a  válasz,  melyet  a  liberális  többségtől  a  valódiság 
talaján  álló  kétségeire  kapott:  meg  akarja  vádolni  a  nemzet 
erkölcsi  erejét !  ^  Pedig  az  élet  az  érzékenykedő  nemzeti  optimiz- 
mussal szemben  a  lassú  fejlődés  hívének  adott  igazat :  a  községek 
nem  feleltek  meg  a  beléjük  helyezett  bizalomnak,  főként  a  nem- 
zetiségi vidékeken  nem  és  Eötvös  törvénye  óta  a  közoktatási 
miniszterek  hosszú  sora  fáradozott  elismerésre  méltó  buzgalommal 
az  analfabéták  számának  lépésről-lépésre  való  apasztásán.  A  nép- 
oktatás fejlesztése  így  maradt  a  liberális  dogmával  szemben  mégis 
csak  állami  ügy;  ehhez  képest  ha  most,  az  egységes  állam  szét- 
esésekor ellenségeink  is  konstatálhatják,  hogy  a  magyarországi 
románok  és  szerbek  népmüveltsége  hasonlíthatatlanul  magasabb 
foivon  áll,  mint  szerbiai  és  romániai  testvéreiké,  úgy  ez  első  sorban 
a  magyar  kormányoknak,  a  magyarság  művelődési  törekvéseinek 
érdeme.  A  munka  lassan  ment,  de  mégis  gyorsabban  és  minden- 
kép jobban,  mint  a  körülöttünk  levő  nemzetállamokban. 

A  magyar  műveltség  magasabb  fokain  hasonlóképen  nehéz- 
ségekkel találkozunk.  Belátó  emberek  már  a  kiegyezés  idején 
kultúránk  válságáról  beszéltek.  Józan  hazafiak  szorongva  kér- 
dezték, meg  fog-e  felelni  a  nemzet  az  új  kor  parancsoló  szüksé- 
geinek :  föl  tudja-e  emelni  az  évszázadokon  át  hátramaradt  nemzet 

1  1868  november  20.-i  képviselőházi  ülés  a  Napló-ban. 

szellemi  műveltségét  a  modern  demokratikus  elvek  szerint  hirtelen 
munkával  a  nyugati  színvonalra.  Az  abszolút  korszak  nemzeti 
passzivitása  alig  volt  illő  előkészületnek  tartható  e  nagy  feladathoz. 
Az  osztrák  nyomás  alatt  kultúránk  ügyének  szükségképen  nem- 
zeti üggyé  kellett  válnia,  melyet  elsősorban  nemzeti  szempontból 
kell  támogatnunk,  s  csak  azután  művelődési  érdekből.  Állott  pedig 
ez  a  kultúra  önálló  müvelésére  és  terjesztésére  egyaránt.  Szé- 
chenyi Akadémiája  az  abszolút  korszakban  a  tényeknek  megfele- 
lően konstatálja,  hogy  míg  ily  intézeteknek  másutt  egyedüli  célja 
a  tudományos  eredmény,  „nálunk  nem  így  van.  A  mi  küzdelmeink 
végzetszerüleg  önfentartási  és  nemzeti  természetüekké  lettek." 
Ehhez  képest  nálunk  a  nemzeti  szempont  a  döntő,  melynek  uralmát 
az  irodalmi  művelődés  terén  Kemény  Zsigmond  így  definiálja : 
„A  vagyonosabb  embernek  van  bizonyos  eszméje,  hogy  mennyit 
illik  neki  bizonyos  nyomtatványokra  adózni,  e  rátát  évenkint  ki- 
fizeti, s  azontúl  semmi  gondja  semmire.  így  történik,  hogy  feles 
számú  vásárló  mellett  kevés  az  olvasó,  s  a  rossz  könyvnek  mint- 
egy annyi  tulajdonosa  akad,  mint  a  jó  könyvnek."  ^  Ami  csak  termé- 
szetes következése  annak,  hogy  az  abszolutizmus  alatt  művelő- 
désünket is  a  haza  oltárára  kellett  tennünk,  miként  már  korábban, 
bár  hasonló  kényszerítő  szükség  nélkül  a  lótenyésztést  is  hazafias 
üggyé  változtattuk. 

■JHátvanhét  ezt  a  helyzetet  is  átalakítá.  Az  abszolút  nyomás 
megszűnt,  a  nemzeti  érzés  nem  követelte  többé  oly  parancsolólag 
a  művelődést,  az  irodalom  pártolását.  A  műveltség  ügye  nem 
lehet  többé  hazafias  demonstráció,  minélfogva  lassankint  ki  is 
megy  a  divatból.  így  eshetett  meg,  hogy  az  intézményes  demok- 
rácia és  szabad  művelődés  első  évtizedeiben  gyarapodás  helyett 
fogy  az  olvasók,  a  műveltek  száma,  a  középosztály  általános  szín- 
vonala még  a  régihez  képest  is  lehanyatlik.-  E  részben  nem  cse- 
kély hatással  volt  a  középnemességnek  már  fönt  ismertetett  anyagi 
romlása.  E  régi  müveit  osztályunknak  aránylag  kis  része  tudta 
birtokát  megtartani,  a  nagy  többség  szétszóródott  és  anyagi  hely- 
zetéhez képest  szellemileg  is  lesűlyedt.  E  városba  szorult  nemes- 
ségnek csak  igen  csekély  hányada  őrizte  meg  anyagi  romlásában 
a  régi  művelődési  szükségleteket,  nem  annyira  az  államhivatal- 
nokok,    mint  a  szabadabb   foglalkozást    vállalók,  vidéki  városaink 

1  Az  l>)53-ban  írt  Élet  és  irodalom  cikksorozatban,  Kemény  Zsigmond 
Összes  Müvei  X.  kötet,  313.  1. 

2  Érdekes  Keleti  id.  m.  3S1.  1.  erre  vonatkozó  panaszait  a  húsz  évvé 
korábban  írt  Keménnyel  összevetni.  Mintha  egy  embert  hallanánk ! 

Ügyvédei,  orvosai,  bírái,  néhol  mérnökei.  Ezek  a  polgári  foglal- 
kozást üzö  vidéki  nemesek  a  második  generációnak  legműveltebb 
tagjai,  kik  ősi  örökségként  képesek  józan  és  komoly  gondolatokat 
magukba  befogadni,  kik  magyar  és  idegen  munkákat,  nemcsak 
regényt  és  hírlapot  olvasnak.  Müveit  európaiak  és  magyarok  egy 
személyben.  Polgári  foglalkozásuk  demokratizálja  őket,  arisztokra- 
tikus eredetük  megóvja  a  demagógiától  és  a  liberalizmus  színtelen 
fantomjaitól.  E  —  sajnos  —  eléggé  kisszámú  réteg  egész  a  század 
végéig  szinte  egyedül  hordozza  a  magyar  kultúra  terhét,  egyedül 
olvassa  Akadémiánk  olvasható  könyveit,  minő  a  könyvkiadó- 
vállalat vörös-zöld-barna  sorozata,  melynek  kötetei  e  családokban 
hiánytalanul  megtalálhatók ;  egyedül  járatja  a  Budapesti  Szemlét^ 
amelynek  füzeteiben  Csengery  Antal  és  Gyulai  Pál  és  társaik 
nézeteit  családi  hagyományból  tiszteli  és  követi.  A  század  végén, 
a  jelen  század  elején  e  tiszteletreméltó  generációt  öregség  és 
halál  szinte  teljesen  kipusztítja,  utódaik  ki  erre,  ki  arra  átalakulnak 
az  újabb,  harmadik  fejlődési  fokozat  értelmében. 

A  középnemesség  e  tisztességes  rezidiumához  csatlakozik  a 
polgári  és  jobbágysorból  feltörekvő  értelmiség  egy  bizonyos, 
hasonlóképen  nem  nagy  hányada.  Az  európai  értelemben  vett 
középosztály,  a  józan  közvélemény  körét  nem  szabad  szélesnek 
képzelnünk  még  e  demokratikus  korszakban  sem.  Statisztikusunk,, 
Keleti  Károly  szerint  egészséges  viszonyok  közt  az  összes  magyar 
lakosság  egy  és  fél  percentjének,  100.000  embernek  kellene  köny- 
vet vennie  és  olvasnia.  E  számba  veszi  a  88.000  főnyi  értelmiség 
felét,  a  kétszáz  holdon  felüli  11.500  középbirtokosnak  szintén 
felét,  a  4500  ezerholdast  mind,  a  36.000  haszonbérlő  felét,  az 
55.000  kereskedő  egyhuszadát,  a  238.000  önálló  ipari  vállalkozó 
egy  százalékát,  ami  valóban  nem  mondható  túlságosan  optimista 
számításnak !  ^  A  valóság  ezt  sem  igazolja.  Népnek  szánt  mü  leg- 
fölebb  2—3000  példányban,  tudományos  munka  ezerben  nyom- 
tatható,   mert  még  ezt  is   nehéz   eladni   széles    Magyarországon.^ 

Ezen  megdöbbentő  számokról  nem  szabad  megfeledkeznünk, 
midőn  műveltségünk  klasszikus  koráról.  Arany,  Eötvös,  Deák, 
Kemény  generációjáról  szólunk.  Nagyjaink  és  müveik  kétségte- 
lenül   klasszikus    méretűek,    bennük    a   magyar   szellem  épp  úgy 

1  Keleti  id.  m.  383—396.  I. 

-  Censor  (Beksics  Gusztáv),  Társadalmunk  és  nemzeti  hivatásunk,  Buda- 
pest 1884  szerint  a  magyar  értelmiség  128.000  tagjából  csak  25— -W/o  az 
olvasó,  ennek  egytizede  is  maga  írja  a  könyveket.  E  25— .W/o  még  ma  is 
hallatlanul  optimista  számítás  volna. 

felemelkedett  az  általános  emberi  magasára,  mint  a  német  szellem 
Goethében,  az  angol  Shakespeareban,  a  római  Vergilben,  a  görög 
Sophokles  és  Perikiesben.  Rajtuk  túl  nincs  többé  emelkedés, 
mert  nemzeti  és  emberi  tartalom  és  formák  egyesülten  magasabb 
tökélyt  nem  tudnak  kifejezni.  De  amint  angolok  és  németek 
mosolyognának,  ha  valaki  az  egyéni  nagyságból  következtetve 
Erzsébet  királyné  öreg  Angliáját,  vagy  Goethe  korának  német 
viszonyait  mintaszerűeknek,  társadalmi  és  művelődési  téren  példa- 
adóknak tartaná,  épp  oly  kevéssé  van  helyén  Arany  nagyságából 
korának  klasszicitását  következtetni.  Nem,  klasszikusaink  magyar 
díszéhez  a  második  generáció,  melynek  korára  esik  működésük 
még  csak  egy  kucsmaforgót,  darab  paszomántot  sem  adott.  Arany 
János  a  kiegyezés  után  feltörekvő  nemzedéktől  idegen,  kortár- 
saitól épp  oly  szótlan  keserűséggel  fordul  el,  mint  egy  nemze- 
dékkel előbb  Kölcsey.  Az  ö  magyarsága  nem  találja  helyét  az 
ünnepelt  Budapesten.  Lendületet,  ideákat  ez  új  korszak  nem  szol- 
gáltatott nagyjainknak,  kik  képzeteik  egész  tömegével  az  első 
generációból,  s  abban  is  Széchenyi  ágazatából  származnak  és 
vele,  nem  pedig  a  második  generációval  homogénok.  Kimutatható 
ez  a  szellemi  műveltség  minden  ágában,  a  tudomány  terén  is. 
Történetírásunk  három  nagy  müvelője,  gróf  Teleki  József,  Szalay 
László  és  Horváth  Mihály,  kiket  bátor  nemzeti  érzésben,  józan 
kritikában,  művészi  kompozícióban  és  nemes  előadásban  azóta  is 
senki  meg  nem  közelített,  kivétel  nélkül  az  első  generációból 
valók,  s  bár  munkásságuk  a  másodikra  esik,  ezen  ifjabb  kortár- 
saikra szinte  semmi  hatást  nem  gyakorolnak  és  utód  és  iskola 
nélkül  tűnnek  el. 

A  hetvenes  és  nyolcvanas  években  magasabb  kultúrát  tehát 
csak  optikai  csalódás  láttat  velünk.  E  csalódás  alapja  pedig  az, 
hogy  az  első  generációból  származó  nagyjaink  élete  átnyúlik  a 
másodikba,  sőt  néhol  a  harmadik  első  éveibe  is.  E  hosszú  életűek 
nem  a  legnagyobbak  ugyan,  de  méltó  társai,  korban  és  tehet- 
ségben ifjabb  testvérei  klasszikus  nagyjainknak.  E  fiatalabbak 
szinte  kivétel  nélkül  szemtanúi  48-nak  —  Gyulai  Pál,  Salamon 
Ferenc  honvédek  voltak,  —  s  egyéniségükre  az  abszolút  korszak 
volt  döntő  hatással,  melyet  ők  a  sors  kegyéből  klasszikusaink. 
Arany,  Deák,  Eötvös,  Kemény  környezetében  töltöttek  el.  Innen, 
az  első  generáció  nagyjaival  kapcsolatban,  egyéniségükben  a 
magyarság  és  európaiság  harmóniája,  a  nemzetinek  reális,  pozitív 
kultusza,  mely  túlzástól  tartózkodik  és  túlzásnak  ellene  szegül. 
Elvi  liberalizmusukban  Deák  követői,  semmi  érintkezésük  a  második 

és  harmadik  nemzedék  liberalizmusával,  sem  a  kapitalista,  sem  a 
soviniszta  szellemmel.  Sőt  ez  utóbbival  idők  folyamán  nyiltan 
szembefordulnak.  A  80-as  és  90-es  években  Gyulai  Pál  az  egyetlen 
tekintélyes  magyar,  ki  felemeli  szavát  a  nemzeti  elbizakodottság, 
a  „sxájas  hazafiság"  ellen,  s  támadásai  kopogó  jégesőként  hul- 
lanak ez  ősi  vétkek  újabb  hajtásaira.  Önteltségünk  az  öregkor 
gyermekes  pörlekedési  kedvének  nézte  ezt,  ami  pedig  utolsó 
megnyilatkozása  volt  á  nemzet  önfegyelmezö  erejének.  A  liberális 
korszak  alatt  egyedül  Gyulaiban  és  társaiban  élt  még  Széchenyi 
programmja :  a  méltányos  honszeretet,  az  önkritika  és  a  töme- 
gekkel szembeszálló  bátorság,  néha  tán  öntudatlanul,  de  mind- 
végig elevenen.  E  méltó  öregek,  klasszikus  nagyjaink  e  hely- 
tartói, sajnos,  igen  szűk  körön  uralkodtak.  Híveik  azon  3—4000 
emberből  kerültek  ki,  akik  a  fönt'  vázolt  társadalmi  rétegekben 
értelmes  könyveket  vettek  és  olvastak.  Törvényhozásra,  politikára, 
szélesebb  közéletre  nem  volt  befolyásuk,  annál  kevésbé,  mert 
maguk  is  többnyire  korlátoltabb  irodalmi  vagy  tudós  pályán 
működtek.  Nemzeti  műveltségünk  tehát  tőlük  függetlenül  fejlődött, 
amennyiben  újabb  irányait  fejlődésnek  nevezhetjük. 

Korábban  már  láttuk,  mennyire  képtelen  volt  az  első  nem- 
zedék az  igazi  liberális  műveltséget,  a  lelki  tartalmat  szélesebb 
körökre  átszármaztatni.  A  középosztálynak  is  csak  legértelmesb 
része  lön  belsőleg  liberális,  a  többi  osztályok  csak  bizonyos  kül- 
sőleges, radikális-soviniszta  ideológiát  sajátítottak  el.  A  liberalizmus 
szélesebb  rétegekre  csak  most,  a  második  generációban,  terjed 
el  és  lesz  gondolattalanul  kimondott  hitvalláson  kívül  lelkeken 
uralkodó  eszme,  széles  rétegek  belső  műveltsége.  Sajnos,  ez  a 
liberalizmus  nem  Eötvösé  és  Deáké,  nem  is  Kossuthnak  tüzes, 
romantikusan  victor-hugói,  egeket  verdeső  frazeológiája.  A  70-es 
évek  liberális  műveltsége  nálunk  a  németekéhez  hasonlóan  nyárs- 
polgári önzés,  politikai  tehetetlenség,  lelki  mozdulatlanság,  mely 
csupasz  tagjait  a  40-es  évek  forradalmi  frázisaival,  szabadság, 
egyenlőség,  testvériség  üres  jelszavaival  födi  be  és  mindinkább 
eltávolodva  a  kezdetek  lélekemelő  idealizmusától,  menthetetlenül 
durva  materializmussá  alacsonyul.  Sajátságos  jelenség,  nyugaton 
épp  úgy  megfigyelhető,  mint  nálunk :  a  liberális  gondolat  minél 
inkább  elterjed  és  minél  szélesebb  rétegekbe  itatódik,  annál  inkább 
veszt  színeiben,  annál  primitívebb,  földhözragadt  konstrukció  lesz,i 
mely  lelkeket  többé  fel  nem  emel.  A  liberalizmus  kezdetein  lelkes 
idealizmus,  magasztos  bizakodás  meleg  emberi  színekben  pom- 
pázó gyümölcsöket  hoztak  létre  a  műveltek  válogatott  kis  köreiben, 

így  a  írankfurti  parlament  emberei  közt  vagy  Guizot  és  Thiers, 
Eötvös  és  Szaiaj  fiatalosan  ideális  társaságában.  A  további  stá- 
diumban a  liberalizmus  Kovónek  tágulásával  a  színvonal  menthe- 
tetlenül leszáll,  az  idealizmus  elkop-.w.  ^  lelkesedés  kiégett  zsarát- 
nokként összeomlik.  Ez  történt  nálunk  is  6V  uv^.^  midőn  az  elvedül 
uralkodó  liberalizmus  önmagától,  belső  szükségszerua<,^5Q!pl  gigK.,! 
©át  sekélyes,  sivár  materializmussá. 

Elősegítette  ezt  a  67-ben  hazatért  emigráció,  mely  Mazzini, 
Garibaldi,  Cavour  környezetében,  a  pápaság  e  halálos  ellenségei* 
töl  határozottan  vallásellenes  érzületet  vett  át  és  szinte  egészében 
a  szabadkőművességhez  tartozott.  Az  emigráció  tagjai  itthon  tekin- 
télyes állásokba  jutva,  szabadkőműves  propagandájukat  annál 
nagyobb  sikerrel  folytathatták,  mivel  e  tanok  követésével  immár 
anyagi  előnyök  is  egybe  valának  kapcsolva.  Szabadkőműves 
érzület,  a  liberalizmus  alapján  kifejlődő  vallásellenes  tanok,  pl. 
darwinizmus  hangos  hirdetése  eszközzé  váltak,  mellyel  magyar 
földön,  főként  az  értelmiségi  osztályokban  pályát  lehetett  csinálni. 
A  liberalizmus  eredeti  nemzetköziségéhez  híven  a  német  mate- 
rializmusnak divatos  képviselői  már  a  60-as  évek  óta  élénken 
érdeklődnek  az  ifjú  magyar  liberalizmus  iránt,  munkáik,  melyek  a 
lélek  funkciót  durva  materializmussal  tisztán  az  anyagból  magya- 
rázzák, magyarra  fordíttatnak,  ők  maguk  is  ellátogatnak  hozzánk, 
hol  nagy  ünneplés  tárgyai.'  Hogy  a  müveit  középosztálynak  neve- 
zett rétegeket  e  sivár  anyagelviség  kielégíté,  ez  magában  véve 
is  bizonyítja,  hogy  lelki  szükségletei  tulajdonképen  még  mindig 
nem  voltak,  s  ha  igen,  primitív  csiraként,  ösztönös  öntudatlanság- 
ban éltek.  A  materializmus  terjedését  elősegítette  a  katholikus 
irányzat  politikai  népszerűtlensége :  a  katholikus  autonómia  körül 
megújuló  felekezeti  mozgalmakban  az  ortodox  párt  vezetői  több- 

1  Az  adatokat  1.  Concha  Győző,  Eötvös  és  Montalembert  barátsága 
Budapest  1918,  226.  I.  —  Büchnernek  borzasztóan  korlátolt  müve.  Erő  és 
aniiag  még  a  kilencvenes  években  is  közkézen  forog  katholikus  középiskolák 
tanulói  közt,  kik  a  csodás  univerzum  magyarázatát  e  fércelményböl  gyermeki 
tUL^ásszomjjal  veszik  magukba.  A  magyar  intelligencia  70— 80-as  évekbeli 
nívójára,  úgy  látszik,  csak  most  érkezett  meg  a  cseh  értehriségnek  azon  része, 
mely  nem  áll  német  hatás  alatt,  továbbá  a  román  középosztály.  A  cseh  és 
román  elvi  demokratizmus,  imperializmussal  vegyítve,  a  lelki  élet  lebecsülésén  és 
sivár  materialisztikus  alapokon  nyugszik.  Jellemző  a  cseh  kultúrharc,  melynek 
huszita  vadságát  a  nyugati  emigratióból  visszatért  szabadkőműves  vezetők 
táplálják.  A  két  nép  értelmisége  körülbelül  félszázaddal  később  megy  át, 
sokkal  hevesebb  lázrohamokban,  azon  betegségeken,  melyekből  mi  már 
többé-kevésbé  kiláboltunk. 

ségükben  48  ellenségeinek,  a  régi  rendiség  híveinek  muidtKoznak,. 
nem  egy  közülük  az  abszolutizmus  idején  tekin*c'yes  kormányhivatalt 
viselvén,  hazafisága  azóta  kompromi+^^'^a  van.  Ez  a  körülmény  közre- 
játszott annak  megakadáb-^^asánál,  hogy  az  új  magyar  kultúra  a 
katholikus,  általa^-'  "^  Keresztény  világnézetből  sarjadzzék  ki.^  Pedig 
I  ,  ^^uJ  viszonyok  között  Deák  és  Eötvös  keresztény  müveltsé* 
^^üol  kifejlődhetett  volnaez  új  irány  magja.  Ehelyett  a  katholikus  világ-^ 
nézet,  osztrákbarátság  átkával  terhelve,  kénytelen  volt  a  teret  át- 
engedni a  liberalizmus  és  materializmus  divatos  irányainak.  A  kor- 
szak sajtója  és  kultúrpolitikai  irodalma  teli  van  egyház  és  vallás 
ellen  a  legvégletesebb  támadásokkal,  a  „fekete  rémtől"  remeg 
egész  liberális  Magyarország,'^  nemcsak  a  liberalizmus,  de  a  nem- 
zetiség sorsát  is  ettől  látja  veszélyeztetve,  mert  megvan  győződve, 
hogy  „a  magyar  érdek  és  a  liberalizmus  szolidárisak.  Ha  elvész 
(—  az  ultramontan,  konzervatív  törekvések  által  — )  Magyaror- 
szágon a  szabadság,  fenyegetve  lesz  egyszersmind  a  magyar  faj 
is."  '^  A  materializmussá  sekélyedett  liberalizmus  a  hazafiság 
nevében  zár  ki  minden  konzervatív  gondolatot,  minden  új  idea- 
lizmust és  minden  pozitív,  lépésről-lépésre  javító  kultúrtörekvést. 
Mellette  a  széles  tömegek  nemzeti  műveltségét  nacionalizmus 
jellemzi.  Itt  megint  nem  az  Arany-Gyulai  kisebbségi  irány  tisztult 
nemzeti  felfogását  értjük.  A  középosztály  többségét,  mint  láttuk 
a  nemességnek  „úri  foglalkozású,"  a  hivatalokat  minisztériumoktól 
adóhivatalig  ellepő  tagjai  és  az  alsóbb,  polgári  és  jobbágykörökből 
első  generációban  feltörekvők  alkották.  Mindezek  többnyire  szűkös 
anyagi  helyzetben  éltek,  családi  műveltségük  és  hagyományaik 
hiányoztak,  látókörük  tényleg  a  lehető  legszűkebb  körre  terjedt  ki. 
Szomorú,  de  a  fejlődés  hirtelenségéből  érthető,  hogy  e  középosz- 
tálynak alig  volt  érzéke,  mellyel  szellemi  dolgokat  felfoghatott 
volna.  Nevelni  kellett  volna,  vethetné  valaki  közbe.  Igen,  de  a 
liberális  korszak  elvből  nem  nevelt,  hanem  szabadságot  adott, 
mellyel  éljen  kiki  úgy,  ahogyan  tud.  Középosztályunk  így  lelki 
művelődés  helyett  liberális  és  materialista  jelszavakban  részesül 
és  egyébként  nyitva  áll  mindazon  áramlatoknak,  melyek  belső 
összetételével  rokonságban  vannak.  Érzése  első  sorban  magyar 
nemzeti,  ezért  legkönnyebben  a  nemzeti  politika  hat  reá  és  mindaz, 
mi  azzal  karöltve  jelentkezik  korlátolt  láthatárán.  így  a  nacionális 

1  Concha,  id.  m.  212.  1. 

-  Pl.  Timoleon  (Beksics   Gusztáv),   Legújabb  politikai  divat,   Budapest 
1884,  112.  1. 

3  Id.  m.  13.  1. 

irodalom  oly  termékei,  melyeknek  élvezete  magasb  műveltséget, 
lelki  koncentrációt  nem  kíván.  Tehát  napilapok,  regények  és  elbeszé- 
lések, melyeket  e  „müveit  középosztály"  válogatás  nélkül  fogyaszt, 
belőlük  alkotván  magának  műveltséget,  sőt  politikai  államfelfogást, 
világnézetet  is.  Még  szerencse,  ha  Jókai  írásai  akadtak  kezébe, 
melyeket  pedig  nem  is  ősi  magyarságukért,  hanem  fantasztikus 
meséjükért  olvasott.  Ez  az  érdekfeszítő,  izgató  tartalom  tette  az 
öreg  Dumast,  Sue-t,  Ponson  du  Terrailt  e  kor  magyarjának  ked- 
ves írójává.  Legnagyobb  szellemi  élvezetet  azonban  a  hírlapiro- 
dalom szerzett  neki,  melynek  nívója  a  fúzió  óta  a  kormánypárti 
lapoknál  is  leszállt,  miután  ezek  irányítását  Tisza  bizalmasa,  Cser- 
nátony  vette  át.  Lelki  műveletienségben,  utcai  betyárságban  ellen- 
zéki és  kormánylapok  kölcsönösen  felülmúlják  egymást.  Nekünk 
ugyan,  kiket  korunk  képtelenül  alacsonylelkű  hírlapirodalma  el  nem 
kényeztetett,  ez  a  régmúlt  talán  a  tisztesség  és  jóhiszeműség  kor- 
szakának tűnik  fel,  tényleg  azonban  mi  sem  szomorúbb,  minthogy 
az  új  magyar  középosztály  többsége  nemzeti  érzését  és  nem- 
zeti műveltségét  e  hírlapirodalomból  meríté. 

A  közönség  színvonalának  megfelel  az  irodalmi  produkció. 
Az  Arany-Gyulai  kört  leszámítva  mindennemű  irodalmi  hagyo- 
mány teljes  kimerülését  látjuk.  íróink  és  költőink,  többnyire  har- 
mad- és  negyedrangú  tehetségek,  belső  hivatás  nélkül,  megszo- 
kásból, pénzkeresetért,  amatőrködve  írnak,  idegen  minták  után 
A  külföldi  divatokat  felkapják,  össze-vissza  forgatják,  s  unottan 
elejtik,  mikor  más  valami  újdonság  kerül  szemük  elé.  Német  és 
francia  földön  kifejlődik  a  romantikus  vígjáték,  mely  hódító  útjában 
Bécsbe  is  megérkezik,  hogy  onnan  egyszerű  importcikk  gyanánt 
hozzánk  is  elkerüljön.  Dóczi  és  Rákosi  Jenő  romantikus  dráma- 
költészete ilyen  importcikk,  gyökértelen  a  hazai  talajban,  követ- 
kezések nélkül  eltűnő  annak  dacára,  hogy  évtizedeken  át  hirdetjük 
és  hisszük,  hogy  valódi  magyar  termékek.  Kevésbé  felszínes  írói 
tehetségek  e  játékszerromantika  helyett  schopenhaueri  keserűséggel 
nézik  a  kort,  s  ez  jól  illik  nekik,  mert  Schopenhauer  is  divat, 
filozófiája  a  levegőben  van,  mint  bacillusok ;  de  rögtön  elhagyják 
a  zsörtölődő  mestert,  amint  a  politikai  körökben  vagy  nacionalista 
irodalomban  elhelyezkednek.  Mert  az  irodalom,  félszázaddal  előbb 
nemzeti  politikánknak  szülőanyja,  most  szolgálólány  és  konyha- 
mosogatni jár  a  fényes  klubokba.  Akit  ettől  meggyőződése  vagy 
független  természete,  nem  utolsólag  polgári  hajlandóságai  vissza- 
tartanak, az  elszigetelődik  és  a  magányban  elhervad,  tehetsége 
hosszabb-rövidebb    zártkörű    működés   után   kialszik,   mint   Vajda 

Jánosé.  írói  pálya  csak  akkor  kecsegtet  sikerekkel,  ha  a  politika 
berkeiből  és  a  hírlapirodalomból  indul  ki,  vagy  pedig  azokhoz 
vezet.  Korábban  a  magyar  irodalomnak  az  ors^ágtájak,  s  azok 
gyökeres  magyarsága  adtak  színt  és  anteuszi  őserőt,  korábban 
volt  dunántúli  irodalom,  debreceni  és  sárospataki  írói  kör,  melyek 
a  központinál  nem*  álltak  hátrább.  E  kezdetekből  most,  a  nép- 
tömegek felszabadítása  után  kifejlődhetett  volna  az  országtájak, 
szerint  önálló  irodalmi  műveltség,  mely  egyéni  színpompával  az 
az  anyatő  díszét  megsokszorozta,  s  ami  fő,  örök  frissességben 
tartotta  volna.  Épp  az  ellenkezője  történt.  A  magyarság  felszaba- 
dulása összeesvén  az  elvi  liberalizmus,  a  politikai  gondolat  túl- 
tengése és  Tisza  centralizáló  politikájával,  minden  lehetőség  meg- 
szűnt, hogy  vidéken  müveit  magyar  írók  élhessenek.  Az  új 
magyarság  a  szülőföldjéhez  ragaszkodót  azzal  bünteté,  hogy  pro- 
vinciális színvonalra  szorítá,  korlátolt  művészetü  és  érvényű  íróvá 
degradálta,  kit  más  vidékek  és  az  egész  nemzet  számba  sem 
vesznek.  Ez  lőn  sokmagyar  tehetség  sorsa,  ez  lett  volna  Mik- 
száth Kálmáné  is,  ha  idejekorán  nem  menekül  Pestre,  a  politi- 
kába és  a  parlamenti  klubban  nyugalmat  nem  talál,  amiért  ő 
ugyan  úri  módon  megfizetett  azzal,  hogy  a  politika  túltengését,  a 
parlamenti  omnipotencia  sivár  találmányát  hatalmas  művészetével 
némi  romantika  fényes  színeibe  öltözteté. 

Politika,  központosítás,  hírlapirodalom,  ezek  a  kor  lelki  éle- 
tének satnya  motorai.  Ök  teszik  —  és  nem  Széchenyi  halhatatlan 
programmja  -  Budapestet  szellemi  művelődésünk  központjává. 
A  fiatal  írók,  kiknek  jövőjük  van,  a  budapesti  hírlapok  körül  élnek, 
melyek  Andrássy  sajtóirodájától,  Ludassy  Mór  sajtófőnöktől  bőkezű 
támogatásban  részesülnek.  E  körökben  találunk  először  nagyobb 
számmal  idegen,  német  és  zsidó  eredetű  írókat,  többnyire  magya- 
rosított nevekkel,  kiken  az  egykorú  megfigyelő  észreveszi,  hogy 
iparkodnak  magyarnak  lenni. ^  Ez  iparkodás  kezdetben,  mikor  még 
kevés  volt  az  asszimilálandó,  teljes  sikert  ért  el,  az  idegenek 
nemcsak  nyelvben,  de  erkölcs-  és  lélekben  is  áthasonultak.  Az 
első  zsidó  eredetű  politikai  hírlapírók,  Falk  Miksa,  Széchenyinek 
és  Deáknak,  Kónyi  Manó,  Deák-  és  Andrássynak  hű  embere, 
sem  hazafiság-  és  felelősségérzetben,  sem  ethikában  nem  voltak 
méltatlanok  a  Gyulai  Pálokhoz  és  Salamon  Ferencekhez.  Kevésbé 
volt  kedvező  a  légkör  a  teljes  asszimilálásra  a  70-es  évek  írói 
társaságaiban,    a    Kávéforrásban    és    utódában,    a   Kagálban,  hol. 

1  Asbóth  id.  h. 

Dóczy  Lajos,  Rákosi  Jenő,  Hevesi  Lajos,  Kaas  Ivor,  Bérezik 
Árpád  stb.  jöttek  össze. ^  Napi  foglalkozásuk,  az  újságírás,  magában 
véve  sem  volt  alkalmas  —  még  egyébként  teljes  áthasonulás 
esetén  sem  —  arra,  hogy  a  bátor  felelősségérzetet  hatodik  érzé- 
kükké tegye,  mely  a  magyart  egyedül  képes  a  nemzeti  szélső- 
ségektől visszatartani.  És  éppen  ez  az,  mit  legnehezebb  a  bár- 
mely népfajból  asszimilált  magyarnak  elsajátítania. 

A  feltörekvő  Budapest,  a  liberális  magyarság  kedvence,  nagy 
veszedelmeket  rejtegetett  áttekinthetlen  kőhalmazában.  Már  a 
második  generáció  Budapestje  sem  volt  az,  mit  Széchenyi  óhajtott 
népének. 


1  Asbóth  id.  m.  mellett  Porzó  (Ágay  Adolf)  Utazás  Pestről  Budapestrv, 
3.  kiadás,  1912. 

Forma  és  tartalom  a  harmadik  nemzedékben. 

Munkánknak  vége  felé  közelgünk,  utunk  hátralevő  részét 
nyugodtabban,  nagyobb  nehézségek  nélkül  tehetjük  meg.  Mert  az 
igazi  nehézség  abban  állott,  hogy  megmutassuk  és  érthetővé 
tegyük,  miként  állott  elő  a  negyvenes  éveknek  annyi  gondolattól, 
akaraterőtől  és  tettvágytól,  lelkes  idealizmustól  forró  katlanából 
azon  alakulat,  mely  a  század  végén  úgy  külső  formában,  mint 
tartalomban  készen  lévén,  puszta  létezése  által  is  kitett  bennünket 
a  katasztrófa  veszedelmének.  A  századforduló  tragikus  nemzedéke, 
melynek  uralma  egybeesik  a  katasztrófa  előkészítésével  és  ki- 
törésével, nem  tartozott  az  új  utakat  keresőknek  lázas  tömegébe : 
törekvéseit  és  vágyait,  anyagi  és  szellemi  segédeszközeit,  egész 
lelki  és  testi  fiziognomiáját  készen  vette,  örökölte  elődjétől  a 
második  nemzedéktől.  Az  új  generáció  híven  kitartott  elődjének 
lejtős  útján  és  egyebet  nem  tett,  mint  hogy  a  reászármaztatott 
viszonyokat  hagyományos  szellemben,  a  lejtő  zuhanása  irányában 
építé  ki. 

Ami  az  állam  és  társadalom  külső  formáit  illeti,  az  új  nem- 
zedék változatlanul,  újítás  vagy  javítás  vágyától  mentesen,  meg 
őrizte  azt,  mit  elődjétől  örökségbe  kapott.  Államiságának  bázisa 
továbbra  is  a  kiegyezés,  s  ennek  közvetítésével  a  48-as  törvény- 
hozás és  a  pragmatica  sanctio  volt.  Igaz,  a  közösügyes  kiegyezés 
ellen  folyton  erősbödő  hangon  nyilatkozék  az  ellenszenv,  de  ez 
Deák  munkáján  a  legcsekélyebb  változtatást  sem  volt  képes  esz- 
közölni. A  hatvanhetes  alaptörvényen  sem  a  parlamenti  kisebb- 
ségek, sőt  többségek  időnkénti  nekigyürkőzése,  sem  az  ország 
közhangulata  nem  változtatott,  ami  egyúttal  annak  is  bizonyítéka, 

hogy  a  harmadik  generáció  közjogi  létfeltételei,  s  általában  az 
erőviszonyok,  melyek  Magyarország  helyzetét  Ausztriával  szemben 
kijelölték,  a  régiek  maradtak.  Ausztriával  még  mindig  az  uralkodó 
személyének  közössége  és  a  dualisztikus  kapocs  köt  össze  ben- 
nünket. Külpolitikai  helyzetünk  hasonlóképen  változatlan  :  szövetség 
a  némettel,  mely  Olaszország  bevonásával  hármas  szövetséggé 
egészül  ki.  A  szövetség  oroszellenes  alaphangulata  Oroszország 
agresszív  fellépése,  az  orosz-francia,  orosz-szerb  és  egyéb  balkáni 
intrikák  folytán  mindinkább  megvilágosodik,  s  miután  Milán  király 
távozása  óta  baráti  viszonyunk  Szerbiával  nyilt  ellenségeskedésnek 
adott  helyet,  mind  kevesebb  a  remény  a  fegyveres  konfliktus  ki- 
kerülésére. Mi  azonban  hűségesen  megmaradunk  a  második  gene- 
ráció koncepciója  mellett  és  óvakodunk  levonni  a  konzekvenciáit' 
olyan  végzetes  tényeknek,  minőket  pedig  szabad  szemmel  észre- 
vehettünk :  hogy  a  fegyveres  konfliktus  esetén  Németországon 
kívül  másra  nem,  sem  olaszra,  sem  románra  nem  számíthatunk. 
Külpolitikában  az  új  nemzedék  valósággal  egyetlen  új  gondolatot 
sem  termelt. 

Állami  életünk  belső  alapjai  szintén  változatlanok;  Alkotmá- 
nyos monarchia  vagyunk,  felelős  kormánnyal,  népképviselettel, 
két  kamararendszerrel.  Uralkodónk,  az  első  és  második  nemzedék 
mesgyéjéről  való  Ferencz  József  király,  őszülő  fővel  lép  át  a 
harmadik  korszakba,  melynek  tehetetlen  ingadozásai  közepett  az 
ö  hagyományos  politikai  rendszere  annyira  szilárd  és  változatlan, 
mintha  csak  az  idők  folyásától  független  volna.  67  alkotói  közül 
a  koronás  agg  egyedül  van  életben,  egyedül  ő  ragaszkodik  Deák 
és  Andrássy  célzatához,  ő  tartja  fenn  megdönthetlen  alaptörvény 
gyanánt  a  67:12-t,  s  a  iíorona  törvényes  jogainak  birtokában, 
azokról  le  nem  mondva  teljes  szabadságot  enged  a  magyar  par- 
lamentarizmusnak mindazon  jogok  gyakorlására,  melyek  azt  az 
említett  törvény  szerint  megilletik.  Alkotmányos  életünk  az  ö 
uralkodása  alatt  ép  és  csorbítatlan,  minő  századokon  át  nem  volt; 
alkotmányos  konfliktust  az  ő  személye,  rokon-  vagy  ellenszenve 
soha  nem  okozott  és  a  politika  köznapiságán  felülemelkedő  tör- 
ténetírás kénytelen  elismerni,  hogy  államiságunk  a  67  kereteiben 
teljes  szabadságnak  örvendett. 

Magyarország  most  is  az  a  nemzetállam,  aminővé  67-ben 
alakult.  Az  államot  a  magyar  nemzet  alkotja,  melynek  tagjai  közé 
számíttatik  politikai  tekintetben  a  magyaron  kívül  minden  más 
népfaj  is.  Ezen  nem-magyar  nemzetiségek  jogai  nem  területi 
elválasztás,    hanem    az    egyéni    szabadság    liberális  elve  alapján 

érvényesülnek,  amint  ezt  már  a  második  nemzedék  berendezte. 
És  amint  ezen  az  alapon  már  a  második  nemzedék  sem  oldhatta 
meg  a  problémát,  még  inkább  belebonyolódott  a  harmadik,  mely 
azonban  e  téren  sem  tett  semmi  olyan  intézkedést,  mi  a  koráb- 
biaktól eltérő  nóvumnak,  a  hagyománnyal  ellenkezőnek  volna 
tekinthető. 

Liberalizmusa  szintúgy  hagyományos  volt.  \  liberális  alap- 
elvek: egyéni,  politikai,  vallási,  sajtószabadság  egyeduralma  minden 
kétségen  kívül  biztos  és  megdönthetetlen  volt;  súlyosabb  vádat 
elkeseredett  magyarok  nem  vághattak  egymás  arcába,  mintha 
egymás  liberalizmusát  vonták  kétségbe.  A  francia  liberalizmus 
szélső  tanai  közül  még  csak  a  polgári  házasság  hiányzott  nálunk, 
melyet  az  előző  korszakban  Deák  óvakodott  felvetni,  nehogy  a 
katholikus  dogmákat  sértvén  az  országot  bonyodalmakba  sodorja.^ 
Az  új  korszak  büszke  liberalizmusát  ily  kétségek  nem  zavarták, 
sja  polgári  házasság  elfogadtatása  után  megelégedéssel  írhatta  a 
liberalizmus  hivatalos  krónikása,  hogy  az  egyházpolitikai  küzdelem 
, Magyarország  egyik  legnagyobb  korszakát  alkotja".^ 

A  politikai  és  egyéni  szabadság  gazdasági  téren  a  kapita- 
lizmus szárnyait  növelte.  Kezdeteit  ezen  processzusnak  már  az 
előző  korszakban  szemügyre  vettük.  Jellemző  vonásai  most  is 
ugyanazok.  A  túlnyomólag  zsidóktól  irányított  gazdasági  rendszer 
most  is  idegen  a  magyarságtól  és  figyelmét  elsősorban  a  gyár- 
iparra és  pénzüzletre  koncentrálva,  a  meglevő  mezőgazdasági 
erőkkel  csakhamar  tudatosan  is  konfliktusba  jut.  A  kapitalizmus 
Magyarország  ősi,  kihasználatlan  agrár  területéből  mindenáron 
ipari  országot  akar  csinálni,  de  ez  indusztrializmus  sem  újdonság, 
hanem  tudatos  megvalósítása  a  második  nemzedékben  szunnyadó 
gondolatoknak. 

Ezek  a  külső  formák,  az  öltöny,  melyben  a  magyar  nemzet- 
állam közösügyeivel,  belső  alkotmányos  függetlenségével,  politikai 
homogeneitásával,  liberális  és  kapitalista  gondolkodásmódjával  a 
világ  szemei  előtt  harminc  éven  át  mutatkozik.  Szép,  rendes  ruha- 
darabok, angol  minta  szerint  francia  szabótól  elkészítve,  senki 
sem  veszi  rajtuk  észre,  hogy  hordozójuk  Keletnek  gyermeke. 
Mintha  csak  szégyeltük  volna  specifikus  magyarságunkat,  annyira 
iparkodtunk  azt  a  liberális  és  kapitalista  Nyugathoz  átformálni. 
De  lelkünket,    belső   világunkat    meg  nem    tagadhattuk,    valamint 


1  Deák  1866  febr.  23.  beszéde  Kónyinál. 

2  Beksics  Gusztáv  a  Millenn.  Történet  X.  kötetében,  766.  I. 

azon  erőket  sem  változtathattuk  meg,  melyek  szerint  a  nyugati 
ruhába  öltöztetett  testnek  mozognia  kellett,  mert  hiszen  mégis 
csak  élö  test,  nem  pedig  ruhafogas  vagy  kitömött  báb  volt. 

A  nyugati  uniformis  alatt  specifikus  magyarságunk  mindenek 
előtt  azon  tényezőkben  jelentkezett,  melyek  a  nyugodt  fejlődésnek 
ellene  szegülve,  nehézségek  és  krízisek  szülőivé  lettek.  E  tényezők 
az  első  és  második  korszaknak  már  ismert  primer,  őseredeti 
magyar  erői,  melyek  most  is  a  két  leghatalmasabb,  annyi  mindent 
átfogó  relációban  mutatkoznak  meg :  a  közjogi  és  nemzetiségi 
kérdésben.  ■  Közjog  terén  a  külső  formák  görög  templomok  har- 
móniájára, derűs  és  nyugalmas  vonalaira  emlékeztetnek,  hisz 
királyt  és  nemzetet  semmi  differencia  el  nem  választ,  mindkettő 
nyiltan  ugyanazon  alaptörvényt  vallja,  melyet  a  nemzet  legjobbjai, 
a  tömegektől  ma  is  tisztelt  jelesek  készítettek.  Forma  és  valóság 
azonban  már  a  közjogi  téren  is  mértföldnyi  távolban  vannak  egy- 
mástól. A  közjogi  valóság:  elkeseredett,  torzonborz  küzdelem  az 
alkotmányos  tényezők  között,  király  és  parlament,  pártok  és  kor- 
mány és  vármegyék  el  nem  nyugvó  viszálya  és  háborúja,  mely 
az  időnkint  felmerült  vitakérdések  semmis  voltát,  a  kiegyenlíthet- 
lennek  vélt  ellentétek  csekélységét,  valamint  a  felek  örök  gyűlö- 
letét tekintve  góthikus  templomok  félhomályos  oszlopzataira  emlé- 
keztet, hol  századok  óta  változatlan  agyarkodással  törnek  egy- 
másra groteszk  emberfejek  és  tragikomikusán  keserű  állatalakok. 
A  hazug  helyzet,  mely  a  kiegyezés  általános  népszerűtlenségéből 
származott,  most  hozza  férges  gyümölcseit:  király  és  nemzet 
elidegenedik  egymástól,  pártok  és  egyének  gyülölsége  késhegyre 
megy,  s  mindezek  nyomán  kulturális  és  társadalmi  életünk  a  poli- 
tikai pártviszály  kaudiumi  igája  alá  görnyed. 

A  nemzetiségi  kérdés  hasonló  zavarokat  okoz.  A  régi  libe- 
rális hagyományokból  és  az  immár  szintén  hagyománnyá  avuló 
Tisza  Kálmán-féle  állami  központosításból  sajátságosan  kevert 
methodus  áll  elő,  melyet  mi  Deákék  világos  törvénye  helyett  a 
nemzetiségi  kérdés  legbonyolultabb  zugaiban  is  alkalmazunk. 
A  liberális  elv  korlátlan  uralma  alatt  a  nemzetiségek  gazdasági 
élete  rohamosan  fellendül :  tót,  román,  szerb  pénzintézetek,  ipar- 
vállalatok keletkeznek,  melyek  tőkéiket  a  nemzetiségek  ügye 
érdekében  a  magyar  államiság  ellen  használják  fel.  A  gazdagodás 
következéseként  nemzetiségi  intelligencia  származik,  új  tót,  román, 
szerb  értelmiségi  osztály,  mely  a  magyarhoz  hasonlítva  függetle- 
nebb és  gazdaságilag  erősebb,  mivel  államszolgálatba  irredenta 
-elvei  miatt  nem  léphetvén,  jövedelmezőbb  szabad  pályákon  él.  Esi 

ez  az  új  nem-magyar  intelligencia  kezdettől  fogva  ellensége  a 
magyar  nemzetállam  uralkodó  konstrukciójának,  s  bár  a  törvény- 
hozó testületben  még  aránylag  kevés  szava  van,  annál  hevesebb 
és  hatékonyabb  izgatást  folytat  a  nemzetiségi  tömegek  közt. 
A  magyar  állam  a  nemzetiségek  e  gazdasági  gyarapodásának  és 
magyarellenes  kulturális  tevékenységének  liberális  múltjához  híven 
semminemű  korlátot  nem  emel.  A  nemzetiségi  étvágyak  napon- 
kénti megnyilatkozásaival  szemben  a  második  generációnak 
kényelmes  álláspontjára  helyezkedik :  fölteszi,  söt  el  is  hiszi,  hogy 
nincs  nemzetiségi  kérdés  és  amit  ellenségeink  annak  tartanak,  az 
.a  magyar  állam  egy  közigazgatási  problémája,  mely  állami  rend- 
szabályokkal könnyen  elintézhető  és  megnyugtatható.  Ami  azon- 
ban a  második  generáció  előtt,  a  nemzetiségek  gyermek-  és 
suhanckorában  még  hihetőnek  és  valószínűnek  látszott,  azt  most, 
gazdasági  megerősödésük,  kulturális  nagykorúságuk  idején  elhinni, 
csak  az  ősi  magyar  orvosszer,  az  önáltatás  bőkezű  alkalmazása 
által  volt  lehQtö.  Az  ősi  baj,  a  nemzeti  illúzió  csak  most  veszi  át 
korlátlan  uralmát  Magyarországon  és  hajtja  kormánypálcája  alá  a 
nemzetnek  egyébként  éles  eszű  és  igaz  akaratú  jobbjait  is. 
A  fenyegető  valóság  elől  így  zárkózunk  el  az  állam  egocentrikus 
konstrukciójába,  vakon  bízunk  az  állami  eszközök  erejében,  s 
annak  hatalmát  olyan  terekre  is  kiterjesztjük,  melyek  úgy  a  libe- 
rális elv,  mint  konzervatív  és  romantikus  felfogás  szerint  is 
egyedül  az  egyéni  és  társadalmi  tevékenység  által  volnának  meg- 
munkálhatok. Államunk  persze  e  megsokasodott  feladatoknak  nem 
tud  megfelelni,  ami  azonban  legkevésbé  sem  akadályoz  bennünket, 
hogy  a  „magyar  állam  büszke  oszlopzatait"^  nemzeti  elégültséggel 
csodáljuk,  holott  azok  sötét  árnyékot  vetnek  társadalmunkra,  kul- 
túránkra, gazdaságunkra,  mindenünkre.  Az  állam  lesz  egyetlen 
büszkeségünk,  neki  mutatunk  be  és  áldozunk  fel  minden  szabad- 
ságot és  nagyratörő  ideát,  Leviathanná  hizlaljuk,  mely  felfal  és 
megemészt  mindent,  mi  szép  és  magyaros  kezdemény,  mi  éles 
akarat,  magasztos  gondolat  és  törékeny  óhaj  Magyarországon. 

Ez  önáltató  állami  kultuszt  betetőzi  a  központosítás,  vele 
Budapest  túlnyomó  hatalma  és  a  vidék  magyar  energiáinak  kis- 
korúságra, szolgaságba  sűlyesztése.  Mert  önáltatásunknak  szolgá- 
latkész   komornyikja,    mindent    ellátó    sáfárja    Budapest,     melyet 

1  Beksics  Gusztáv  szavai  ;  az  államfogalom  ez  alapjában  véve  antilibe- 
rális imádására  különös  módon  éppen  e  liberális  publicistánk  a  tanulságos 
példa. 

államiságunk  pompázó  jelképévé,  a  modern  kapitalizmus  hatalmas 
emporiumává  teszünk,  hogy  liberális  szellemű  intézményeivei, 
kapitalisztikusan  szervezett  közvéleményével  állandóan  betöltse 
füleinket  az  öndicséret  és  hízelgés  hangjaival.  És  amint  a  kapita- 
lizmus megszervezését  már  az  előző  generáció  átengedte  a  zsidó- 
ságnak, így  a  harmadik  sem  marad  el  liberalizmus  dolgában  és 
az  önáltatáshoz  szükséges  központi  műveltség  előállítását  szintén 
a  zsidóságra  bízza.  így  jön  létre  Budapest  zsidó  magyar  kultúrája 
és  így  adatik  e  budapesti  kultúra  kezébe  az  egyeduralmam,  szinte 
állami  monopólium  az  egész  ország  területén. 

A  következőkben  ezt  a  specifikusan  magyar  tartalmat,  mely 
nyugati  formák  alatt  rejtőzik,  fogjuk  részletesen  analizálni.  És  itt 
tisztára  mellékes,  hogy  a  nyugati  országok  formái  sem  takartak  a 
világháborút  megelőző  évtizedekben  görög  harmóniát,  ősi  romlatlan 
egészséget,  hogy  a  nyugati  államok  is  egytöl-egyig  lázbetegen 
közeledtek  a  krízis  felé,  a  mindent  lángba  borító  katasztrófához. 
Mindegyik  államnak  megvoltak  belső  nehézségi  és  betegségei, 
egyik  sem  nézhet  le  hát  bennünket  a  mi  bajaink  miatt.  Leg- 
kevésbé keleti  és  balkáni  szomszédaink,  kiknél  a  belső  bajok  barbár 
múlt  meghosszabbodásai,  középkori  társadalmi  és  nemzetiségi 
viszonyok  következményei,  holott  a  mieink  minden  magyar  specifi- 
kumuk mellett  is  homogének  Nyugat-  és  Középeurópa  bajaival.  Rosz- 
szabbak  senkinél  nem  vagyunk,  pirulnunk  nem  kell  közelmultunk 
tévedései  és  krízisei  miatt.  Sőt  minél  inkább  megismerjük  azokat, 
annál  nyugodtabban  nézhetünk  a  világ  szemébe,  mert  minden 
tévedésünk  gyermek  tévedése,  minden  bűnünk  bocsánandó  bűn, 
ősi  gyermekes  önáltatás  szüleménye  azokhoz  képest,  melyeket 
más  népek  önmagukon  és  az  emberiségen  hidegvérrel,  számító 
önzéssel  elkövettek. 

II. 

A  közjogi  viszály. 

Az  utóbb  lefolyt  harminc  évet  minden  egyéb  korszakunktól 
első  sorban  az  a  küzdelem  különbözteti  meg,  mely  a  parlamentben 
közjogi  kérdések  felett  folyik.  Bár  a  közjogi  harc  Ausztriával 
egybeházasíttatásunk  óta  állandó  jelenség  történetünkben,  s  nem 
egyszer  véres  felkelésekben  nyilatkozik,  a  harmadik  korszakban 
egészen  más,  speciális  tulajdonai  vannak :  bár  nem  véres  és  esz- 
közei nem  fegyver,  tűz  és  vas  többé,  mindamellett  nem  kevésbé 
heves  és  elkeseredett,  az. egész  országot  forró  lázrohamokba  döntő. 
Elmondhatjuk :  specifikusan  hanyatláskorabeli  jelenség,  mert  csak 
hanyatló  korban  fordulhat  elő,  hogy  jogi  kérdések  nyilt  ellen- 
állásra nem  képesek  ugyan  a  nemzetet  feltüzelni,  de  arra  elég 
erősek,  hogy  az  ország  békéjét,  gazdasági  és  kulturális  gyarapo- 
dását végzetesen  megakasszák  és  felforgassák.  Mielőtt  a  közjogi 
•harcban  a  hanyatlás  tipikus  tüneteit  megkeresnők,  előzőleg  szem- 
ügyre kell  vennünk  azon  okokat,  melyek  a  közjogi  kérdést  ismét 
és  fokozott  mértékben  aktuálissá  tették.  Ezek  közt  legfontosabb 
Ausztria  és  Bécs  méltánytalan,  sőt  gonosz  indulatú  magatartása. 
/  Ausztriában  a  67-es  kiegyezés  végrehajtását  a  német  liberá- 
lisok eszközölték,  kiknek  érdekei  Deákéival  megegyezők  voltak. 
A  magyar  és  német  liberálisóknak  közös  érdekük  volt  a  dualizmus 
fenntartása  olyképen,  hogy  annak  kereteiben  a  szupremácia  Magyar- 
országon a  magyarok,  Ausztriában  a  németek  kezén  maradjon. 
Míg  azonban  e  politikai  feladatnak  a  magyar  liberálisok  Tisza 
Kálmán  kormánya  alatt  mindenképen,  még  az  ország  hangulata 
ellenére  is,  eleget  tettek,  addig  a  németek  politikai  ereje  csak- 
hamar gyengének  bizonyult.    Kiderült    ez    már   a    Hohenwart-féle 

kísérlet  alkalmávaí,  midőn  a  kiegyezési  dualizmust  és  a  németség 
szupremáciáját  csak  Andrássy  döntő  közbelépése  tudta  megmen- 
teni. Végkép  megdőlt  azonban  a  németek  ereje  az  1879.  osztrák 
választásokban,  mikor  179  szláv  és  feudális  képviselővel  szemben 
csak  174  németet  tudtak  behozni.  Az  új  kormányt  gróf  Taaffe 
Eduárd  a  németek  mellőzésével  alakítja  meg  és  az  osztrák  kor- 
mányhatalom az  egész  Taaffe-korszak  alatt  1879-től  1893-ig  a 
németek  ellenére,  lengyel-cseh-feudális  koalícióra  támaszkodva 
intézi  az  ügyeket.  Taaffénak  a  szlávok  segélyével,  Tisza  Kál- 
mánéihoz hasonló  eszközökkel,  sikerült  a  kiegyezési  állapotot  állan- 
dósítani :  kis  fogásokkal,  parlamentáris  korrupcióval,  a  cseh  és 
lengyel  képviselőknek  tett  „engedményekkel''  nyerte  meg  elnézé- 
süket 67  fennállásával  szemben.  A  cseh  politikusok  szabad  kezet 
nyertek  otthon  a  németek  elnyomására,  s  ennek  fejében  bele- 
nyugodtak a  nekik  folyton  ellenszenves  dualizmusba.  Taaffe  és 
Tisza  rendszere  idején  a  tízéves  kiegyezési  tárgyalások  a  két 
ország  között  az  uralkodó  teljes  megelégedésére  békében  folytak 
le,  s  úgy  látszott,  mintha  a  dualisztikus  berendezés  a  kezdet 
nehézségeit  végkép  legyőzte  volna.        J 

De  nem  így  történt.  Már  Taaffe  utolsó  éveiben  is  felmerülnek 
oly  pártalakulások,  melyeknek  éle  kimondottan  Magyarország  és 
a  dualizmus  ellen  is  irányul.  A  kiegyezéssel  szemben  csak  elvi 
tiltakozásra  szorítkozó  ó-csehek  elvesztik  a  talajt  lábuk  lábuk  alól, 
a  hatalom  az  új-csehek  radikális-nemzeti  töredékére  száll  át, 
melynek  élén  Kramarz  kezdettől  fogva  tudatosan  a  monarchia  szét- 
robbantásán,  a  magyaroknak  és  németeknek  szláv  uralom  alá 
vetésén  dolgozik.  Szintén  a  kiegyezés  ellenségeit  szaporítja  a 
Luegertöl  alapított  keresztény-szocialista  párt,  mely  ugyan  a  bécsi 
kispolgári  körökből  származván,  eleinte  még  demokratikus  alapon 
áll,  de  később  mindinkább  a  cseh-német  feudálisok,  reakciós 
érzelmű  arisztokraták  befolyása  alá  kerül.  Ez  új  pártalakulások 
és  a  szociáldemokrácia  megerősödése  az  osztrák  parlamenti  egyen- 
súlyt teljesen  felborítják  ;  kivezető  utat  e  beteg  parlamentarizmusból 
semmiféle  államférfiúi  bölcseség  nem  találhatott  többé.  Kormány- 
rendszabályok szükségszerüleg  csak  növelik  a  zavart,  mert  az 
őrülten  összebogozott  faji,  vallási,  társadalmi  érdekek  egyikét  vagy 
másikát  lehetetlen,  hogy  meg  ne  sértsék  és  a  politikai  pártok 
közül  ezt  vagy  azt,  esetleg  többet  is  egyszerre  a  kormánytól  el 
ne  idegenítsenek.  Ilyen  viszonyok  közt  az  osztrák  kormányok 
kénytelenek  voltak  az  alkotmánytörvény  14.  §-ához  folyamodni, 
mely  a    parlament   munkaképtelensége  esetére  a  kormányt  hatal- 

mázza  fel  az  állami  szükségletek  fedezésére.  A  14.  §.  uralma 
leplezett  abszolutizmust  jelentett,  de  olyant,  mely  nem  saját 
jószántából  fekszik  rá  az  államra,  hogy  elnyomja,  hanem  tör- 
vénynek engedelmeskedve,  keserű  kénytelenségből  vállalja  magára 
az  állam  és  a  lakosság  életérdekeinek  védelmét  a  parlament 
bijnös  kötelességmulasztása  esetén.  Az  osztrák  14.  §.  állam- 
mentő intézmény  volt,  az  ottani  talajból  kinőtt  korrektivuma  a 
parlamentarizmusnak,  mely  az  osztrák  viszonyok  közé  átültetve 
szükségszerűen  folyton  betegeskedett. 

Ez  a  leplezett  abszolutizmus  már  lényegileg  elhagyta  a  Deák- 
féle kiegyezés  irányát,  az  alkotmányos  parlamentarizmus  útját. 
Gróf  Badeninek  a  csehek  javára,  a  németek  elnyomására  1897-ben 
kiadott  nyelvrendeletei  óta  a  parlament  teljességgel  munkaképte- 
lenné vált,  benne  gyilkos  nemzetiségi  harcok  dúltak,  úgy  hogy  a 
14.  §.  szinte  uralkodó  kormányformává  lön  Ausztriában.  Ezen  sem 
a  választói  jognak  Badenitól  megkezdett  kiterjesztése,  sem  az 
általános  választói  jog  nem  tudott  változtatni.  A  népképviseletnek 
ily  krónikus  tehetetlensége  idején  csak  természetes  volt,  hogy  az 
államéletnek  egyéb  állandó  tényezői  vegyék  át  a  hatalmat,  melyet 
a  parlamentarizmus  kezéből  kibocsátott.  Ilyen  volt  a  konzervatív 
hajlandóságú,  de  új  eszméket  nem  produkáló  bürokrácia  mellett 
első  sorban  Ferenc  József  egyénisége,  mely  a  folytonos  zűr- 
zavarban, népfajok,  pártok  és  egyének  politikai  impotenciája  köze- 
pett egyedül  tűnt  fel  akcióképes  szilárd  pontnak.  Az  uralkodó 
változatlanul  megmaradt  az  alapon,  melyet  1867-ben  Deákkal  és 
a  német  liberálisokkal  együtt  létesített.  Főfeladatát  a  külső  béke 
megóvásában,  bent  pedig  a  dualizmus  fenntartásában  látja,  ehhez 
képest  energikus  kötelességérzettel  tart  távol  mindent,  mi  az 
európai  békét  és  a  két  állam  dualisztikus  összefüggését  veszélyez- 
tetné. Ez  a  két  feladat  azonban  egykép  negatív  természetű,  tel- 
sítésük  az  uralkodó  érdeklődését  évek  szaporodásával  mindinkább 
igénybe  veszi,  minél  fogva  pozitív  alkotó  munkától,  a  politikai  és 
társadalmi  élet  aktív  befolyásolásától  teljességgel  tartózkodik.  Ezen 
szabadon  hagyott  területekre,  a  parlamentarizmus  lealázó  tehetet- 
lensége idején,  újra  ráteszi  kezét  azon  osztály  —  ha  ugyan  osz- 
tálynak nevezhetjük  e  törpe  minoritását  az  osztrák  és  magyar 
arisztokráciának  — ,  mely  már  I.  Lipót  kora  óta  szinte  állandólag 
valóságos  ura  és  kormányzója  a  monarchiának. 

Ez  osztály  tagjai  cseh,  avagy  Csehországba  elszármazott  és 
ott  elszlávosodott  német  főúri  családokból  erednek,  melyek-  év- 
századokon át  összeházasodva  hatalmas  érdekszövetséget  alkotnak. 

Befolyásukat  a  Habsburg-uralkodókra  annak  köszönhetik,  hogy  a 
monarchia  keretében  fellépő  centrifugális  nemzeti  mozgalmakkal 
szemben  következetesen  ellenséges  állást  foglalnak  el.  Kritikus 
időkben,  midőn  a  monarchia  nemzetei  Bécs  uralmát  megelégelve 
a  központ  ellen  fellázadnak,  ezek  a  családok  tartanak  ki  mind- 
végig a  dinasztia  és  az  összbirodalom  mellett.  így  lesznek  ők 
Ausztria  állami  létének,  az  összbirodalom  gondolatának  megszemé- 
lyesítői, minek  fejében  az  udvari  és  állami  főhivatalok  az  ő  kizáró- 
lagos birtokukba  mennek  át,  s  az  uralkodó  a  külvilágtól  elzárva 
az  ő  szuggesztív  akaratuk  végrehajtójává  alacsonyul.  Befolyásuk 
alól  csak  Mária  Terézia  és  II.  József,  valamint  Ferenc  József 
tudta  magát  függetleníteni,  a  két  első  a  német  birodalomból  meg- 
hívott tanácsosai,  Ferenc  József  pedig  a  dualisztikus  magyar  állam- 
férfiak segélyével.  Viszont  a  Habsburgok  gyöngébbjei,  mint  pl. 
I.  Lipót,  Ferenc  és  fia  V,  Ferdinánd  alig  voltak  egyebek,  mint 
eszközei  és  bábjai  e  hatalmas  klikknek,  a  Schwarzenbergek,. 
Lobkowitzok,  Windisch-Graetzek,  Kollowratok,  Chotekok,  Kinskyek 
stb.  szinte  kamarillaszerű  egyesülésének.  A  törvényes  uralkodá 
gyöngesége  és  a  cseh  feudálisok  hatalmának  erősbödése  viszont 
mindenkor  egybeesik  a  monarchia  hanyatlásával,  belső  zavarokkal 
és  a  gyűlölségek  fellángolásával,  miután  a  hazátlan  és  nemzetietlen 
arisztokraták  uralma  magától  is  reakciót,  kemény  ellenállást  kelt 
fel  a  monarchia  népei  körében. 

A  cseh  feudálisok  befolyása  Ferencz  József  kormánya  alatt 
csak  uralkodása  elején  és  utolsó  éveiben,  aggkori  gyöngeségében 
érvényesült.  E  rendkívül  csekély  politikai  belátással  bíró,  fanati- 
kusan korlátolt  egyének  soha  nem  követték  Ferencz  József  magyar- 
barát politikáját,  és  esküdt  ellenségei  voltak  mind  a  dualizmusnak, 
mind  a  magyaroktól  inaugurált  üj  külpolitikának.  Poroszországban. 
Ausztria  ősi  ellenét  és  a  protestáns  nagyhatalmat  gyűlölték,  az 
olasz  szövetséget  pedig  a  pápa  világi  uralmát  illető  tekintetek 
tették  előttük  ellenszenvessé.  Hármasszövetség,  dualizmus,  magyar 
és  német  szupremácia  ellen  ők  kutatták  fel  a  monarchiában 
található  szövetségeseket,  s  ők  egyesítek  ez  elszigetelt,  egymás 
közt  marakodó  csoportokat  szilárd  magyar-  és  németellenes 
tömeggé.  A  bécsi  keresztény-szocialisták  vezére,  Lueger  a  cseh 
feudálisok  hatása  alatt  rendez  magyarellenes  tüntetéseket  és  köve- 
teli a  népszerű  jelige  alatt :  le  a  magyar  zsidókkal !  —  a  dualiz- 
mus, Ferenc  József  és  Deák  müve  helyébe  az  összmonarchiát. 
Ugyancsak  Lueger  az,  ki  a  magyarság  monarchiafenntartó  erejének 
félreismerésével  csehekkel  és  románokkal  kacérkodik,  s  Bukarest- 

ben  magyarellenes  szövetséget  kötve  útját  Galícián  át  veszi,  hogy 
a  gyűlölt  magyarok  országába  ne  kelljen  lábát  betennie.  Az  osztrák 
keresztény-szocialisták  e  végzetes  tévedései  azonban  csak  egyes 
szemei  a  hálónak,  melyet  a  cseh  feudálisok  szőttek  a  dualizmus 
ellen.  Magyar-német  dualizmus  helyébe  szláv  népek  föderációján 
nyugvó  összmonarchiát  akartak  állítani,  ezért  támogatják  a  cseheket 
a  németek  ellen,  ezért  növesztik  külön  nemzetté  a  szlovént  egy 
haldoklásnak  indult  dialektusból,  ezért  biztatják  a  horvátok  és 
románok  magyarellenes  törekvéseit.  Hatásuk  alatt  nagy  irodalom 
fejlődött  ki,  folyóiratok  és  könyvek  hirdették  a  múltra  nézve, 
hogy  a  magyar  szeparatisztikus  kísérletek  mindenkor  jogtalanok, 
hogy  az  összmonarchia  mindenkor  törvényes  és  de  facto  is  fenn- 
álló konstrukció  volt,  a  jelenben  pedig,  hogy  a  dualizmus  helyébe 
szláv  konföderáció,  trializmus  vagy  a  monarchia  felnégyelése  állí- 
tandó. Ezen  Magyarország  ellen  szervezett  hadjáratban  ott  vannak 
klerikális  főurak  és  államhivatalnokok  mellett  zsidó  egyetemi 
tanárok,  szocialista  agitátorok  és  a  magyarországi  nemzetiségeknek 
Bécsben  élő  képviselői.  Míg  a  tudósok,  Tezner  és  Túrba  fárad- 
ságos munkával  iparkodnak  kimutatni,  hogy  az  összmonarchia  az 
egyedül  törvényes,  jogos  és  szép  formája  a  Habsburgok  alatt  élő 
népek  államiságának,  addig  a  román  Popovics  és  a  bécsi  szocia- 
lista Renner  különböző  kiindulópontról  megható  egyértelműséggel 
hirdetik  a  jelenre  nézve:  censeo  Hungáriám  esse  delendam. 
Renner,  a  legepizodikusabb  államnak,  Németausztriának  feje,  a 
dualizmust  megvetőleg  deákista  epizódnak  nevezi  és  a  magyar 
szupremácia  megdöntésével  föderációba  akarja  terelni  a  mon- 
archia népeit. 

A  század  végén,  a  cseh  feudálisoktól  szervezett  propaganda 
jóvoltából,  alig  van  immár  Ausztriában  társadalmi  osztály  vagy 
nemzetiség,  mely  a  magyarok  :lajtántúli  szupremáciájában  szemé- 
lyes sérelmet,  saját  jogainak  korlátját,  fejlődésének  akadályát  ne 
látná.  Az  osztrák  földön  századok  óta  gyökeres  összmonarchikus 
óhajtások  ismét  életre  kelnek,  miután  a  67-es  német  nemzedéknek 
még  emlékezete  is  kiesett  az  újabb  generáció  tudatából.  A  dualiz- 
musnak most  már  nemcsak  a  magyar  rónák  közhangulata  az 
ellensége,  azzá  válik,  még  pedig  tevékeny  és  cselekvő  ellenfelévé 
az  osztrák  közvélemény  is,  melyben  mind  hatalmasabb  lesz  a 
vágy,  az  összmonarchiában  új  szláv  területek  becsatolása  által  a 
magyar  elemet  végkép  majorizálni,  s  ezzel  a  föderalizmus  államát, 
Bécsnek  egyedüli,  vetélytárs  nélküli  vezetése  alatt,  megvalósítani, 
igy  lesz  a    magyarság   és   a   dualizmus   vakgyülöletéböl   háborús 

politika,  annexiós  hajlandóság,  ami  a  nagyosztrák  feudálisok  és- 
körükbe  tartozó  magasrangú  katonák  vágyaiban,  működésében  a 
világháborút  megelőzőleg  kimutatható.  Ez  új  irány  az  udvari  és 
magánaspirációk  homályából  egyszerre  napvilágra  kerül  és  aktuá- 
lissá lesz,  midőn  élére  lép  az  új  trónörökösnek,  Ferencz  Ferdinánd 
főhercegnek  tragikus  sorsú,  sötét  egyénisége.  A  propaganda  szálai 
az  ö  főudvarmesteri  hivatalában  futnak  össze,  az  új  lépéseket  ö 
mérlegeli  és  határozza  el,  ö  szabja  meg  a  tempót  és  ő  keresi 
össze  a  használható  embereket,  hadseregben  és  a  polgári  élet 
legkülönbözőbb  terein,  hogy  megbízható  eszközei  már  ott  legyenek 
a  legfontosabb  helyeken,  midőn  a  dualizmus  megdöntésének  órája 
elérkezik. 

Hosszasabban  jellemeztük  az  osztrák  közhangulat  e  válto- 
zását, mert  benne  látjuk  azon  egyik  főokot,  mely  az  utolsó  nem- 
zedék idején  az  áldatlan  közjogi  viszályt  lángra  lobbanta  és  állan- 
dóan táplálta.  Tisza  Kálmánnak  és  utódainak  a  kilencvenes  évek- 
ben, úgy  látszott,  mintha  sikerült  volna  a  közjogi  ellenzék  hatalmát 
lokalizálni  és  egészben  véve  a  tehetetlen  kritikus  szerepére  kár- 
hoztatni. De  a  48-asok  e  hatalom  és  tekintély  nélküli  csoportja 
erőre  kap,  és  a  közvélemény  befolyásos  irányítója  lesz  akkor,, 
midőn  osztrák  részen  magas  körök  szerveznek  propagandát 
Magyarország  törvényes  jogállása  és  a  magyar  szupremácia  meg- 
döntésére. Az  osztrák  összmonarchikus  mozgalom  épp  az  ellen- 
kezőjét érte  el  annak,  amit  akart :  a  magyarságban  megnövelte  a. 
szeparatisztikus  hajlandóságot,  az  osztrák-barát  magyarokat  elkese- 
ríté  és  a  dualisztikus  nemzetből  egy  kuructábort,  Ausztriától  elfor- 
dult tömeget  alkotott.  Gyümölcséről  ítéljük  meg  a  fát :  az  össz- 
monarchia,  föderalizmus,  trializmus  közelmúltbeli  képviselőinél 
csekélyebb  politikai  belátással  és  súlyosabb  felelősséggel,  sőt 
bűnökkel  megterhelt  politikusok  soha  nem  jártak  Középeurópának 
nem  éppen  szerencsés  földjén. 

A  méltánytalanság  azonban,  mely  Ausztria  részéről  ért  ben- 
nünket, nem  szabad,  hogy  pillantásunkat  elhomályosítsa,  midőn, 
az  itthoni  processzust  vesszük  szemügyre.  Mert  ez  sem  üveglap 
melynek  kristálytiszta  felületét  folt  és  lehellet  nem  homályosítaná. 
A  második  generáció  tévedései  és  mulasztásai  ólomsúllyal  nehe- 
zednek az  utódra  és  ennek  útját  elejétől  kezdve  megnehezítik. 
Közjogi  helyzetünkre  most  is  azon  ellentét  jellemző,  melyet  már 
korábban  megfigyeltünk.  Állami  érdekünk  67  fenntartását  kívánja, 
holott  a  magyarság  közhangulata  egy  fiktív,  67-tel  ellentétben 
levő  48  mellett  van.    Ezen   végzetes    inkongruencia    tette   a   min- 

denkori  kormányok  feladatát  népszerűtlenné  és  elviselhetetlenül 
súlyossá.  A  népszerűtlen  kormány,  mint  Tisza  Kálmánnál  láttuk, 
személyes  és  pártpolitikai  eszközökkel,  kicsinyes  közigazgatási 
rendelkezésekkel,  választási  és  egyéb  korrupcióval  teljesíté  fel- 
adatát. Ezen  korrupcip,  közbevetőleg  legyen  mondva,  semmivel 
sem  rosszabb  vagy  )obb  egyéb  európai  vagy  amerikai  államok 
parlamenti  korrupciójánál,  mely  úgy  látszik  a  parlamentarizmus 
szükségszerű  járuléka  olyan  országokban,  hol  a  népképviseleti 
elv  széles  tömegek  kezébe  adja  a  hatalmat,  melyek  politikailag 
még  éretlenek  a  jó  és  hasznos  megítélésére.  Sőt  a  magyar  kor- 
rupció, hála  fajunk  tétlen  iniciativahiányának  és  üzletbeli  ügyet- 
lenségének, még  el  sem  érte  sem  a  francia  korrupciót  —  gondol- 
junk vissza  a  Panama-ügyre  vagy  az  egyházi  vagyon  államosí- 
tására !  —  sem  pedig  az  új  szomszédaink  közt.  Csehország-, 
Ausztriában  mutatkozó  parlamenti  bajokat. 

A  parlamentáris  korrupció  azonban  a  mi  bonyolult  viszonyaink 
közt  választóvíz  romboló  erejével  hatolt  be  a  nemzettestbe.  Szi- 
gorúbb erkölcsi  felfogású  egyének  már  Tisza  Kálmán  rendszerétől 
is  elfordultak,  még  inkább  utódai,  köztük  egy  báró  Bánffy  Dezső 
többségalkotó  és  többséget  összetartó  fogásaitól.  A  kiegyezés 
hívei  a  korrupció  folytán  évtizedeken  át  végzetes  szakadásban 
vannak.  A  kormánypárt  névtelen  szavazók  tömegéből,  az  ú.  n. 
^mamelukokból  áll.^  kiknek  sem  parlamentben,  sem  az  országban 
lincs  tekintélyük,  s  a  hatalom  birtoklóinak,  önző  kizsákmányolóinak 
tartatnak,  míg  a  kiegyezés  tehetségesebb  hívei  a  67-es  ellenzéki 
párton  vannak  örök  munkátlanságra  kárhoztatva.  Ez  a  korábban 
mérsékelt  ellenzéknek  nevezett  csoport  nemzeti  párt  néven  Apponyi 
Albert  gróf  vezetése  alatt  az  ország  jobbjait  foglalja  magában,  de 
minél  több  tehetség  és  tekintély  van  tagjai  közt,  annál  inkább 
gyöngíti  ellenzékiségével  a  kormány  és  a  kiegyezés  ügyét.  A  köz- 
jogi alap  azonos  volt,  de  ebből  nem  az  ellentétek  elsimulása 
íllenkezőleg :  elmérgesedése  következett.  A  nemzeti  párt,  a  kor- 
lánynak  a  választásokra  gyakorolt  hatása  miatt  soha  nem  jut- 
^tiatott  többségre.  így  kerüUek  tehetséges  és  jellemes  férfiak  abba 
az  áldatlan  helyzetbe,  melyet  már  Dessewffy  Auréi^gróf  találóan 
jellemezett:  .Van-e  nagyobb  szerencsétlenség  statusemberre  nézve, 
mint  hajlam,   szabad    választás    vagy    körülmények    által    nyújtott 

1  Ezeknek  Mikszáthszerű  idealizálástól  ment  természetrajzát  I.  Kákái 
-aranyos  különböző  műveiben,  pl.  Újabb  országgyűlési  fény-  és  árnyképek, 
\H'n.  II.  kiadás. 

oly  helyzet,  melyben  agitáció  útján  „alulról  felfelé''  vala  kénytelen 
változtatási  eszméinek  sikerét  eszközleni  P"^  A  nemzeti  párt  józan 
és  jellemes  elveit  csak  „alulról  felfelé"  érvényesíthette:  ha  fel- 
használja a  tömegszenvedélyeket,  s  velük  a  kormányt  megbuk- 
tatja.j  A  kormány  azonban  egyúttal  a  kiegyezés  képviselője  is 
volt,  s  így  minden  akció,  melyet  a  nemzeti  párt  mégoly  jószán- 
dékkal  kezdett  is,  végső  kifejlésben  saját  elvi  alapját,  a  kiegyezés 
ügyét  gyöngíté.  így  a  kormány-korrupciónak  folytonos  leleplezése, 
mely  a  korrupciót  ugyan  legkevésbé  sem  kisebbíté,  de  annál 
inkább  kompromittálta  a  67-es  kormányt  s  vele  a  67-es  elveket./ 
Érthető  tehát,  ha  a  nemzeti  párt  ez  áldatlan  ellenzékiségből  minden 
áron  menekülni  akart,  s  ha  e  cél  érdekében  programmjának  nép- 
szerűsítésére gondolt.  Innen  programmjában  a  nemzeti  motívumok 
erélyes  hangsúlyozása,  innen  a  párt  nevében  a  nemzeti  szó,  mely 
a  közösügy  népszerűtlen  terminusát  ügyesen  kikerüli,  s  ebben 
iskolát  csinál  sokak  számára,  innen  általában  a  közösügyeknek 
nem  tisztán  Deák-féle  szerződéses,  hanem  Deákkal  ellenkezően 
változékony,  koncessziós  felfogása.  A  „dualizmus  fejlesztése",  a 
közösügyek  területén  a  magyar  jelleg  „kidomborítása"  kimutat- 
hatólag  a  népszerűség  keresésére  utalt  nemzeti  párt  körében 
merültek  fel,^  s  onnan  a  nemzet  köztudatába  Apponyinak  hatalmas 
dialektikája  által  égetődtek  be.  Ugyancsak  a  nemzeti  párttól  szár- 
mazik az  „alvó  jogok"  elmélete,  melyek  a  67-es  kiegyezésben 
rejtőznek,  s  együttvéve  a  nemzeti  jogoknak  valóságos  kincses- 
bányáját képezik.  67  Deákhü  felfogásának  egyik  híve  találóan 
jegyezte  meg,  hogy  erre  a  kincsesbányára  66—90  közt  senki  rá 
nem  bukkant.-^  A  nemzeti  párt  mindezen  elméletekkel  már  belsőleg 
elszakadt  a  Deák-féle  konstrukciótól  és  új  útra  tért,  melyen  a 
kiegyezés  továbbfejlesztésének  népszerű  jelszava  csakhamar  el 
kellett  hogy  vezesse  a  kiegyezési  kapocs  meglazításához,  az  el- 
válás siettetéséhez,  ami  pedig  a  pártnak  67-es  programmjával  éles 
ellentétben  volt. 

Belső  ellenmondások  közé  tévedve,  még  a  legnagyobb  jel- 
lemnek is  nehéz  lett  volna  megállani  és  tovább  nem  csúszni  a 
süppedő  talajon.  Deák  realisztikus  bölcseségét,  Andrássy  gyakor- 
lati tehetségét  mi  sem  bizonyítja  inkább,  mint  hogy  ezt  felismerték 

1  Gróf  Dessewffy  Aurél,  X.   Y.  Z.  könyv.  Pest  1841.  43.  1. 

2  V.  ö.  Beksics  Gusztáv,  Millenn.  Történet,  X.  kötet,  727,  Mocsáry  Lajos, 
A  válság.  Vezényszó,  politika,  nemzetiségi  kérdés,  Eger  1905. 

3  Gróf  Andrássy  Gyula,  Az  1867-iki  kiegyezésről,  Budapest,  1896,  benne 
a  nemzeti  párt  programmjának  részletes  elemzése. 

és  e  veszedelem  elkerülésére  67-et  változatlan  alaptörvénnyé 
tették.  Sint  ut  sünt,  aut  non  sint,  ez  az  igazság  áll  a  kiegyezésre 
is.  Maradjon  annak,  minek  készült,  mert  változtatás  esetén  fenn 
nem  maradhat.  A  „dualizmus  fejlesztése''  terén  már  az  első  lépés 
magával  hozhatta  lavinaszerű  zuhanással  a  perszonáluniót,  sőt 
akár  az  uralkodó  közösségének  megszüntetését  is.  Mert  a  töme- 
gek, ha  egyszer  megindulnak  a  nemzeti  koncessziók  jelszava 
alatt,  nem  fogják  többé  megérteni,  miért  legyen  külön  vámterület, 
de  közös  hadsereg,  miért  legyen  csak  a  vezényleti  nyelv  magyar 
s  nem  az  egész  hadsereg  és  diplomácia.  Ez  pedig  67  revideálása, 
megszüntetése  nélkül  teljességgel  kivihetetlen.  Az  a  párt  tehát, 
mely  67-es  jelszó  alatt  nemzeti  koncessziók  és  a  dualizmus  fej- 
lesztése terére  lép,  az  eredeti,  józan  Deák-féle  alapról  ellenállhatlan 
erővel  sodortatik  a  48-asok  de  jure  felfogása  felé. 


A  szabadelvű  párt  hivatalos  publicistája,  Beksics  Gusztáv,  a 
múlt  század  végén  báró  Kemény  Zsigmondnak  a  Kossuth-kultusz 
ellen  irányuló  munkásságáról  írva,  megelégedéssel  jegyzi  fel,  hogy 
ma  már  Kemény  sem  tartaná  szükségesnek  Kossuthot  támadni, 
mert  Kossuth  nem  hatalom  többé,  amint  Bécs  sem  az;  a  magyar 
harcoknak  e  két  pólusa  megszűnt  immár,  a  magyar  „Bécset  nem 
tartja  többé  a  hazaellenes  törekvések  műhelyének,  közjogi  harcai 
nincsenek  többé,  a  szélsőbal  már  csak  névszerint  közjogi  ellenzék, 
s  rövid  idő  kérdése,  hogy  névszerint  is  megszűnjék  annak  lenni".' 
Ahány  mondat,  annyi  tévedés ;  ahány  állítás  és  ahány  biztos 
remény,  annyi  önáltatás,  jeléül  annak,  hogy  a  nemzet  lelkén  a 
kiegyezési  viszonyok  belső  ellenmondásai  nyomán  ismét  úrrá  lett 
az  önáltatás  és  szörnyű  optimizmus. 

Kétségtelen,  hogy  Kossuth  Lajos  utolsó  éveiben  a  48-at 
valló  közjogi  ellenzék  ha  nem  is  végelgyengülésben,  de  krónikus 
betegségben  szenvedett.  Egy  emberöltő  függetlenségi  politikájának 
egyetlen  rezultatuma  az  volt,  hogy  e  programm  kivihetetlen. 
A  közösügyeket  sem  békés,  parlamenti  eszközökkel,  sem  fegy- 
veres merénnyel  szét  nem  lehetett  tépni,  ez  utóbbira  a  nemzet 
egyébként  sem  mutatott  semmi  hajlandóságot.  Forradalmi  hangu- 
latnak, mi  Kossuth  szerint  előfeltétele  48  győzelmének,  nyoma 
sincs  az  országban,  de  még  a  függetlenségi  pártpolitikusok  körében 

1  Beksics,  Kemény  Zsigmond,  a  forradalom  s  a  kiegyezés,  II.  kiadás, 
Budapest  1883. 

sem.  A  90-es  években  előtérbe  lépő  szélbali  férfiak  izgatottan 
szabadkoznak,  ha  őket  forradalmároknak,  49-eseknek  nevezik. 
Polónyi  Géza  egyszer  magától  Kossuthtól  kért  bizonyítványt  arról, 
hogy  ö  nem  49-es  és  hogy  a  turini  remetéhez  nem  fordult  kér- 
déssel aziránt,  nem  kellene-e  az  uralkodóházzal  szemben  állást 
foglalni.'  A  párt  ilyen  óvatosság  mellett  tisztán  érzelmi  politikára 
szorítkozik,  alföldi  kerületeit  osztrákgyülölettel  és  Kossuth  ideali- 
zált alakjának  segélyével  tartja  kezében,  itt-ott  a  visszahatás  is, 
mely  a  kormánypárt  korrupciójára  kél,  szerez  neki  gyarapodást, 
de  még  a  legmagasabb  párttagszám  mellett  sem  képes  az  ország- 
gyűlési szavazatoknak  csak  egynegyedét  is  elérni :  az  1878.  válasz- 
tásnál 72  tagja  kerül  be  a  parlamentbe,  1887-ben  76,  a  90-es 
években  90.  Többre  azonban  a  hírlapi  és  politikai  izgatás  semmi- 
nemű fegyverével  nem  lehetett  a  pártot  növelni,  még  azáltal  sem, 
hogy  a  kormányoknak  tapintatlanságait  és  hibáit  a  legerélyesebben 
kihasználták  a  közvélemény  felizgatására.  A  politikai  küzdelem 
meclianikájára  tanulságos  Kossuth  utasítása,  melyet  ö  1893-ban  a 
Hentzi-ügy  alkalmával  adott  a  pártnak :  a  dolgot  országgyűlés  elé 
kell  vinni  és  ott  a  nemzeti  becsület  érdekében  minden  erő  kifej- 
tendő a  kormány  ellen,  de  ezzel  párhuzamosan  „szakadatlanul 
folytatni  az  izgatást  a  lapokban,  azon  lenni,  hogy  az  ügy  a  tör- 
vényhatósági közgyűléseken  diskusszió  tárgyává  tétessék  és  (amire 
nagy  becset  helyeznék)  minél  több  népgyűlés  által  megértetni  a 
hatalommar,  hogy  a  nemzet  nem  tűri  becsülete  ilyen  megsér- 
tését."^ De  a  48-as  párt  a  nemzeti  elkeseredés  ily  „spontán"  meg- 
nyilatkozásaival sem  ért  el  egyebet,  mint  zajos  vármegyei  és 
városi  közgyűléseket,  a  közhangulat  izgatottságának  fokozását; 
amik  azonban  a  közösügyes  kormánypártot  hatalmi  helyzetében 
meg  nem  ingatták. 

A  48-as  gondolat  azonban  mégsem  halt  meg,  sőt  ellenke- 
zőleg, fiatalos  erővel  hódított  az  eredetileg  67-es  pártok  körében  is. 
A  48-asok  67-hez,  a  67-ős  ellenzékiek  48-hoz  közeledtek.  A  67-es 
ellenzék  vezére,  Apponyi  Albert  gróf,  már  a  Tisza  Kálmánt  buk- 
tató véderővitában  kijelenté,  hogy  ha  újoncokat  követelnek  tőlünk, 
nekünk  közszabadsági,  közjogi  és  nemzeti  reformokat  kell  kér- 
nünk.^ Mi  egyéb  ez,  mint  48-as  álláspont,   mely  a   magyar   állam 

1  Kossuth  Iratai  X.  kötet,  343.  1. 

2  Kossuth  Iratai  X.  kötet,  393.  1. 

3  V.  ö.  a  Politikai  Magyarország  c.  munkát,  melyet  a  Kossuth- Wekerle- 
féle  koalició  idején  adtak  ki,  s  amely  politikai  részében  az  ellenzéki  mentali- 
tásnak tanulságos  dokumentuma. 

halaszthatlan  szükségleteinek  —  minő  az  újonc  és  adó  —  meg- 
szavazását közjogi  kérdéssé  teszi  és  pressziónak  használja  a  67-es 
kiegyezés  revideálására.  Igaz,  a  valóságban,  a  tények  reális  vilá- 
gában 48  mint  pozitív  programm  lehetetlen  mindaddig,  míg  a 
nemzet  érette  áldozatokra  nem  kész,  innen  az  áldozatkészség 
hiányából  a  48-as  párt  hanyatlása  és  kudarca,  de  48  mint  gon- 
dolat, óhaj  és  érzelem  továbbra  is  lehetséges,  söt  életerős,  miután 
sikerül  bevonulnia  a  67-es  ellenzéK  programmjába,  s  onnan  előbb- 
utóbb  tovább  terjednie  még  a  67-es  kormánypártba  is.  A  nemzeti 
párt  ezen  tendenciájának  felel  meg  a  valóságos  fejlődés :  átme- 
netileg egyesül  a  kormánypárttal,  de  onnan  éppen  a  kiegyezés 
kritikus  idejében  kilép  és  egyesül  a  szélső  ellenzékkel,  az  elvi 
48-asokkal  a  kormány  késhegyig  menő  megtámadására.  Végered- 
ménye e  processzusnak  egyéb  nem  lehetett,  mint  hogy  a  kiegyezés 
hívei  végkép  megzavarodtak,  a  hátbatámadott  kormánypárt  nép- 
szerűsége mentésére  maga  is  áttért  a  koncessziós  politikára,  s  a 
67-es  tömegek  általában  közeledtek  48-hoz. 

A  pártok  ezen  harcában  mindegyiknek  volt  elleplezni  valója. 
A  belső  ellenmondásokat  drapirozniok  kellett,  viszont  az  ellenfél 
taktikázását  a  közvélemény  előtt  minél  kiáltóbb  formában  lelep- 
lezni. Izgatás  és  taktika,  belső  ellenmondások  hazugságokká  tor- 
nyosultak, s  a  közszellem  romlását  idézték  elő.  A  pártélet  hazug- 
ságainak a  hírlapirodalom  lesz  hálás  és  engedelmes  szolgájává. 
Hírlapirodalmunk  már  a  60-as  években  is  hanyatlás  jeleit  mutatja, 
de  a  közszellemre  csak  most  válik  veszedelmessé,  miután  meg- 
élhetését szinte  kizárólag  a  pártok  érdekeihez  kötötte.  A  politikai 
pálya  csak  most  nyílik  meg  teljesen  súlytalan  embereknek,  kik 
népbolondítással  vagy  országúti  beíyárkodással  keresvén  kenye- 
rüket, a  megromlott  sajtó  támogatása  nélkül  nem  is  élhetnének. 
Ebben  a  légkörben  minden  felszabadul,  mi  erkölcs  és  igazság  sze- 
rint eldugva  szégyenlendő  volna  és  minden  napvilágra  merész- 
kedik, mert  a  hírlapirodalom  megtalálja  módját  annak,  hogy  semmi 
szégyenlendő  a  maga  nevén  ne  neveztessék.'  Hanyatló  korok 
állandó  tulajdonsága  ez,  krónikus  belső  ellenmondások  folyománya, 
mely  ha  már  előmerészkedik  és  befolyásra  tesz  szert,  gyorsított 
iramban  hozza  magával  a  végveszedelmet. 

Közjogi  helyzetünk  e  betegségeiből  érthető  oly  •  egyének 
politikai  hatalma,  kikben  sem  cselekvés  és  elv,  sem  magasb    tar- 

1  E  klasszikus  szavakat  már  Kemény  Zsigmond  alkalmazta,  még  pedig 
a  debreceni  országgyűlés  viszonyaira,  Beksics,  Kemény  117.  1. 

talom  nem  található.  Pályák  vonulnak  el  szemeink  előtt,  harcban 
és  díszben  gazdagok,  sikertől  koszorúsak  és  mi  állunk,  mint  a 
„reiner  Tor,"  ki  a  világból  semmit  nem  ért,  mert  nem  tudjuk  meg- 
jelölni a  pozitív  munkát,  melyet  közéleti  jelesünk  végzett,  a  hon- 
fiúi tettet,  mellyel  kortársai  őszinte  tiszteletét  kiérdemelte.  Vájjon 
a  becsületes  magyar,  vidéki  városok  Szilágyi  Dezsőről  elnevezett 
utcáinak  lakóia,  tudja-e,  minő  érdemek  jutalma  e  megtisztelő  utca- 
elnevezés ?  Magyarunk  ilyen  kérdésre  —  hallgatni  fog.  Szilágyi 
Dezső  e  hanyatló  magyar  közéletnek  tipikus  alakja:  a  nagy  par- 
lamenti debatter,  a  kötélizmú  akrobata,  ki  ellenfeleit  mesterfogá- 
sokkal dönti  porba  és  a  tömeg  tapsviharai  közt  szegi  lábát  nya- 
kukra. Nagy  tehetségét  és  munkabírását  sterilis  parlamenti  küz- 
delmekben váltja  aprópénzre,  alkotó  munkához  sem  ideje,  sem 
kedve,  mert  reggeltől-estig  pártok  szétbomlasztásán,  kormányok 
buktatásán,  vetélytársak  eltüntetésén  töri  hatalmas  elméjét.  Ha 
Széchenyi  ismerte  volna,  róla  mintázza  a  politikai  gyűlölködést. 
Az  egész  ember  egy  személyes  ambíció,  mely  a  viszonyok  adott 
romlottságában  érvényesülésre  törekszik,  elvet,  pártot  érdekből 
váltogat  és  végeredményben  a  közélet  nihilizmusát  nagy  tehetsé- 
géhez illően :  nagyban  mozdítja  elő.  Nemzeti  és  szabadelvű  párt, 
különböző  disszidenstöredékek  történetének  egyik  főmotora  Szi- 
lágyi Dezsőnek  egyéni  akarata,  politikai  ambíciója.  E  sivár  képet 
a  parlamenti  üzem  sivár  cirádái  födik  el  és  a  hírlapirodalom 
fecsegő  referádái  viszik  szét  a  jámbor  magyarságba,  mely  a  poli- 
tikai debatterből  nagy  honfit,  nem  egyszer  nemzeti  hőst  farag 
magának,  kit  áhítattal  tesz  el  kegyeltjei  képcsarnokába,  valódi  és 
álhősök  vegyes  gyűjteményébe. 

E  fantasztikusan  nagyranőtt  egyéni  ambíciókhoz,  s  a  már 
fönt  ismertetett  belső  ellenmondásokhoz  vegyük  hozzá  a  nemzet 
viszálykodó  természetét  és  érzelmi  hajlandóságát,  mely  a  de  jure 
politikusok  működését  ősidők  óta  hangos  ujjongással  és  üdvrival- 
gással kíséri,  s  akkor  megértjük  a  közjogi  viszály  utóbbi  évtize- 
deinek visszás  és  végletes  jelenségeit.  És  egyúttal  fölöslegesnek 
lartjuk  e  lehangoló  események  új  felkavarását,  részletes  leírását. 
Tanulság  kedvéért  elég  legyen  itt  csak  az  1903-as  véderővita 
néhány  momentumát  felhozni,  még  pedig  az  egyesült  ellenzék 
hivatalos -kiadványa  alapján.^  Ez  a  második  nevezetes  véderővita 
méltó  párja  hevességben  és  az  ország  nyugalmát  megrendítő 
erőben  az  elsőnek,  mely  1888-ban   Tisza    Kálmán    uralmát   dönté 

1  A  már  idézett  Politikai  Magyarországban. 

meg,  s  véres  utcai  tüntetéseit  csak  Rudolf  trónörökös  váratlan 
halála  tudta  lecsillapítani.  Azóta  kormányaink  nem  mertek  új  javas- 
lattal elöállani,  hadseregünk  az  európai  fegyverkezésben  a  többi 
államtól  elmaradt,  míg  végre  a  hadvezetőség  sürgetésére  SzéH 
Kálmán  1902  október  16.-án  kénytelen  volt  a  parlamenttől  létszám- 
emelést kérni,  s  egyúttal  8500  póttartalékost  szolgálatra  behívni. 
Ebből  a  manapság  elég  szerénynek  látszó  követelésből  származott 
a  véderővita,  számtalan  incidenssel,  obstrukcióval  és  felindulással, 
mely  előbb  Széli  Kálmán  minisztériumát  söpörte  el  1903  júniusában, 
majd  Tisza  István  első,  eredménytelen  kormányalakítási  kísérlete 
után  gróf  Khuen-Héderváry  Károly  minisztériumát,  hogy  végre  az 
ország  hallatlan  izgatottsága,  a  parlamenti  küzdelem  őrjöngő  disz- 
harmóniája közben  az  obstruáló  ellenzék  1904  március  havában 
Tisza  István  miniszterelnök  energiája  előtt  beszüntesse  a  harcot. 
A  dolog  tárgyi  részét  nézve,  józan  ésszel  azt  kérdhetnők :  állami 
szükséglet  volt-e  a  kért  létszámemelés  ?  Erre  ma  igenlőleg  vála- 
szolnánk. Ha  pedig  állami  szükséglet,  akkor  meg  kell  szavazni. 
De  ha  valaki  nem  akarja  megszavazni  a  közös  hadseregnek,  sza- 
vazza meg  a  honvédségnek.  Ezen  gondolatsort  józan  ésszel  végig- 
tekintve, meg  nem  érthetjük,  hogyan  származhatik  belőle  bonyo- 
dalom és  állami  krízis.  Hogy  mégis  az  lett,  ez  onnan  van,  hogy 
az  akkori  beteges  pártviszonyok  közt  alig  akadt  ember,  ki  iózan 
ész  helyett  ne  érzelemmel  gondolkodott  volna,  s  akaratát  ne  vak- 
szenvedélyek vagy  egyéni  akciók  vezették  volna.  A  harc  részleteit 
és  fordulatait  kizárólag  ez  az  érzelem  és  szenvedély  magyarázza, 
íme  néhány  példa:  Khuen-Héderváry  kormányalakítása  során  meg- 
egyezik a  közjogi  ellenzék  fejével,  Kossuth  Ferenccel,  hogy  viss/.a- 
Mjnja  az  újoncjavaslatot,  Kossuth  pedig  beszünteti  az  obstrukciót. 
Khuen  csakugyan  visszavonja  a  javaslatot,  Kossuth  azonban  nem 
képes  kötelezettségének  eleget  tenni,  mert  pártja  cserbenhagyja, 
egy  töredék  Barabás  Béla  vezetésével  tovább  obstruál.  Az  Erisz- 
alma tehát  eltűnt,  de  a  harc  tovább  folyik,  még  elkeseredettebben. 
Következik  a  kormány  ballépése :  vesztegetési  kísérlet  Papp  Zoltán 
ellen,  majd  a  chlopy-i  hadparancs,  majd  az  elégtétel :  Khuen  meg- 
bukik. —  De  az  obstrukciónalí  még  mindig  nincs  vége,  letörésére 
Tisza  István  parallel-üléseket  javasol,  mire  a  volt  nemzeti  párt, 
mely  eddig  a  kormánypártban  ült,  Apponyival  élén  ellenzékbe 
'megy.  A  nemzeti  párt  a  népszerűtlenség  teherpróbájának  nem 
akarta  magát  kitenni.  —  Az  obstrukció  technikaivá  durvul,  Kos- 
suth Ferenc  —  típusa  a  48-ról  67-re  sikamló  politikusnak,  megfor. 
dítottja  a  nemzeti  partinak  —  újra  le  akarja  szerelni,   pártja    újra 

dezavuálja,  s  ö  lemond  a  pártelnökségröl.  A  valószerütlenséjj; 
tovább  folyik,  szuverén  megvetésével  minden  értelmes  logikának- 
Kossuth  lemond  ugyan,  de  erre  pártja  csakugyan  leszerel.  A/. 
obstrukció  azonban  sokkal  népszerűbb,  semhogy  oly  könnyen 
abbahagyhatná  a  parlament:  tovább  folytatja  azt  a  másik  48-as 
töredék,  az  Ugron-párt  és  a  67-es,  söt  dinasztikus  néppártnak 
Rakovszky  Istvántól  vezetett  csoportja !  Tisza  végre,  az  ellenzéki 
előadás  szerint,  az  „elkeseredett  ember  erős  elhatározásával  indul 
útnak,"  bemegy  a  Házba,  s  beterjeszt,  idegen  azt  hinné,  valami 
hallatlan  alkotmánymerényt,  nem :  indítványt  a  házszabályok 
ideiglenes  kiegészítéséről,  hogy  végre  lehessen  rendesen  tár- 
gyalni. A  pártok  végső  összecsapásra  készülnek,  akárcsak  Attila 
és  a  Nibelungok,  s  ime,  feláll  az  öreg  Thaly  Kálmán  és  sírva 
Jiívja  fel  a  kemény  harcosok  figyelmét  a  vita  tulaidonképeni  objek- 
tumára, a  szegény  póttartalékosokra,  kik  e  parlamenti  tárgyalások 
alatt  családjuktól  távol  kaszárnyákban  epedeznek.  E  kép  meghatja 
a  feleket,  Tisza  visszavonja  indítványát,  Rakovszky  elhallgat,  söt 
még  az  utolsó  mohikán,  Ugrón  Gábor  is,  elfojtott  szenvedélytől 
sápadtan  kénytelen  az  oly  népszerű  és  oly  olcsó  obstrukciót  be- 
szüntetni. 

Az  érzetdús  jelenet,  melyben  imént  még  vadul  gyűlölködő 
ellenfelek  nyújtják  egymásnak  ellágyulva  a  békejobbot,  a  hanyatló 
kor  politikai  psychéjének  tipikus  terméke.  Józan,  tárgyilagos  haza- 
fiság, mérlegelő  értelem  mellőzhető  tényezőkké  váltak,  s  helyükben 
az  emberek  cselekvését  még  jó  ha  érzelem,  nem  pedig  egyéni 
kedv,  szenvedély,  sőt  érdek  irányítja.  Az  állam  java  kétségtelenül 
sokak  szívében  él,  de  külső  érvényesülésre  csak  akkor  juthat,  ha 
a  szenvedélyek  öltönyét  veszi  magára,  vagy  egyéni  érdekek 
körébe  sülyed  alá.  Elvek  elvesztik  vonzó  erejüket,  pártfegyelmek 
felbomlanak,  a  nemzettest  atomizálva  egyéni  kotériákra  és  érdek- 
szövetkezetekre oszlik.  A  politikai  cselekvés  rugói  közt  ismét  ott 
szerepel  a  családi  összeköttetés,  akárcsak  Mátyás  halála  után  a 
Mohácsot  megelőző  évtizedekben.  Tisza  István  ellen  régi-  főúri 
családok  fognak  össze  és  fujtatják  a  lángot,  mint  a  szintén  homo 
novus,  csak  második  nemzedékben  főnemes  Szapolyay  János  ellen 
az  ősnemes  Báthoryak  és  társai.  Eszközökben  senki  sem  válogat 
többé,  az  emberek  érzéke  racionális  parlamentarizmus  iránt  végkép 
eltompul,  minek  elrettentő  példája  a  lelkesedés,  mellyel  az  egyesült 
ellenzék  kiadványa  tekint  vissza  az  1892-iki  obstrukcióra,  mely 
pedig  a  közigazgatási  reformot  temette  el.  „Az  obstrukció,  hála 
.a  szélsőbal  ió  iguekezetének  és  a  megye  fogalmában  még  mindig 

benne  rejlő  alkotmánybiztosítéki  eszme  erejének,  ismét  uralkodó 
csillagzat  lett  parlamentünk  egén",  ahol  azonban,  hozzátehetjük, 
idők  folytával  revolver  és  rendőrőköl  váltja  fel.  Végső  eldurvulást 
mutat  parlamenti  életünk  azóta,  hogy  egy  óvatlan  pillanatban  Bécs 
ledobta  az  álarcot  és  a  Fejérváry-Kristóffy-féie  erőszakos  experi- 
mentumhoz folyamodott,  mintha  Magyarországon  is  rendelkezésére 
állana  az  abszolutizmusnak  a  14.  §.  Viszont  az  egyesült  ellenzék, 
67-esek  és  48-asok  kormányra  jutása  a  másik  alkotmányos  tényező, 
a  népképviselet  tehetetlenségét  és  erkölcsi  betegségét  mutatta 
meg  a  tömegnek,  mely  becsületes  naívságában  a  koalíció  győzel- 
métől független  Magyarországot  remélt,  miután  a  pártok  Ígéreteit 
komolyan  vette.  A  koalíció  személyes  ambíciók,  jogos  vagy  túl- 
zott igények  kielégítésén  kívül  egyéb  politikai  alkotást  nem  hozott 
létre,  s  Tisza  Kálmánhoz  hasonlóan,  bár  nála  lényegesen  kevesebb 
őszinteséggel  elfogadva  a  67-es  alapot,  az  emberek  hitét  és  utolsó 
bizalmát  is  megsemmisíté  és  tagjainak  országra  szóló  korrupciója 
által  a  közélet  levegőjét  romlás  miazmáival  telíté.  Elvekről  ezentúl 
szó  sem  lehet  többé :  a  kormánypárt  a  kilences  bizottság  javas- 
latával hivatalosan  is  rálép  a  dualizmus  fejlesztésének  sikamlós 
útjára,  melyen  Deáktól  mindinkább  eltávolodik,  viszont  a  függet- 
lenségi párt,  Kossuth  Ferencnek,  majd  Apponyi  Albert  grófnak 
vezetése  alatt  naponkint  újabb  foszlányait  dobja  le  az  eredetileg 
49-es  és  48-as  öltözetnek.  A  stádiumok  elmélete,  mely  szerint  a 
nemzeti  kívánságok  részletekben  valósítandók  meg,  miben  sem 
különbözik  az  új  kormánypártnak  67-et  „nemzetileg  kiépítő"  poli- 
tikájától, s  mindkettő  egykép  mérhetetlen  távolságban  van  úg\- 
Kossuth,  mint  Deák  felfogásától. 

Ami  azután  legvégén  történt,  az  már  tisztán  visszataszító 
érdekharc,  melyet  a  küzdők  szenvedélytől  eltorzult  arccal,  tajtékozva 
folytatnak  egymással.  Ez  a  kor  az,  midőn  öblös  hangok,  széles 
vállak  és  boltozott  mellkasok  tulajdonosaiból  nagy  politikusok 
lesznek,  amint  ez  körülbelül  hasonlóképen  történhetett  négyszáz 
év  előtt,  a  Mohácsot  előidéző.  Mohácsért  felelős  nemesi  gyüleke- 
zetekben. Aki  tehette  és  kinek  ízlése  volt,  félreállt,  de  —  ilyenek 
kevesen  voltak. 


ill. 
Állami  és  nemzeti  illúziók. 

Első  Mohácsunk  vészjósló  előjelei  közül  a  pártviszályt  és  a 
kormányhatalom  sülyedését  már  megtaláltuk  a  kiegyezési  korszak 
idejében,  annak  közjogi  viharaiban.  Hátra  van  még  a  harmadik 
előjelnek,  a  nemzeti  önáltatás  és  elvakultságnak  gyökereit  felku- 
tatnunk. Ennél  a  munkánál  ismét  a  közjogi  viszályból  kell  kiin- 
dulnunk, mert  ez  az  a  csira,  miből  a  romlás  termékei  kisarjadtak, 
melytől  tehát  Széchenyinek  valóban  nagy  oka  volt  nemzetét  félteni 
és  visszatartani. 

Saját  korunk  történetéről  lévén  szó,  köztudomású  jelensé- 
geket nem  kell  külön  bizonyítanunk.  Ilyen  kétségbe  nem  vonható 
tény  az,  hogy  a  közjogi  küzdelem  az  utóbbi  emberöltő  idején  a 
magyarság  lelki  világában  uralkodó  helyet  foglalt  el.  A  közjogi 
politika  minden  egyéb  kérdést  háttérbe  tolva,  önmagában  össz- 
pontosítá  az  ország  egész  érdeklődését.  Voltak  idők,  hónapok,  sőt 
évek  is,  midőn  a  magyarság  e  miatt  kulturális  és  vallási,  külpolitikai 
és  társadalmi  problémákra  még  csak  egy  unott  pillantást  sem 
vetett,  s  ha  igen,  csak  azért,  mert  az  illető  probléma  valamely 
módon  összeköttetésbe  volt  hozható  a  mindent  domináló  közjogi 
kérdéssel.  Ez  utóbbinak  minden  fázisa,  minden  kis  szubtilitása 
lázba  hozta  először  a  parlamenti  testet,  az  abban  koncentrált 
pártokat,  s  azután  a  perifériákra  terjedve  a  magyar  tömegeketi 
le  egész  az  egyes  emberekig,  kiknek  egyéni  létét  is  erősen 
befolyásolta  nemcsak  a  közös  vámterületnek  vagy  magyar  had- 
seregnek akkor  ugyan  meg  nem  oldható,  de  nemzetileg  valóban 
fontos  ügye,  hanem  még  oly  külsőségek  is,  minő  volt  egy-egy  Gott- 
erhalte-botrány  vagy   más  közjogi  izgatásra  alkalmas   incidenciák. 

A  magyarság  gondolkodása  ilymódon  egyoldalúan  politikai 
irányt  vett.  A  régi  igazság,  hogy  politikus  nemzet  vagyunk,  újra 
életre  kelt,  de  változott  értelemben.  Régebben,  a  rendi  korszakban 
a  nemesség  magasabb  rétegei,  a  táblabírák  osztálya,  joggal  volt 
politikus  nemzetnek  -nevezhető,  mert  annak  tagjai  a  vármegyei 
élet,  adminisztráció  és  igazságszolgáltatás  körében  nagy  tapasz- 
talatra, pozitív  ismeretekre  és  valódi  politikai  belátásra  tettek 
szert,  mit  aztán  adott  esetben  az  ország  kormányzásában,  köz- 
ponti hivatalokban  és  az  országgyűlésen  érvényesítettek.  Az  ö 
politikus  nemzetükkel  szemben  a  liberális  korszak  demokratikus 
tömegei  inkább  politizáló  nemzetnek  nevezhetők.  Ez  iskolázatlan 
tömegekben  a  politikai  érdeklődés  nem  lehetett  többé  pozitív, 
józan  tevékenység,  mint  a  táblabírók  munkája,  sem  pedig  értelmi 
funkció,  a  honfenntartás  esélyeit  erkölcsi  komolysággal  mérlegelő 
munka,  hanem  a  szó  szoros  értelmében  érzelmi  tevékenység, 
vágyaknak  és  szenvedélyeknek  szó  és  tetté  sűrítése.  A  nemzet 
érzelmein  a  közjogi  probléma  uralkodott,  akaratát  tettekre  csak  a 
közjogi  viszályból  kikelt  érzelem  tudta  lelkesíteni.  A  század  végé- 
nek egyik  megfigyelője  monda :  a  magyar  politikán  még  ma  is  a 
jogi  ész  uralkodik;^  e  helyes  megállapítást  azóta,  retrosepktív 
tapasztalataink  segélyével  úgy  kell  kiegészítenünk,  hogy :  a  magyar 
politikán  soha  jogi  ész  úgy  nem  uralkodott,  és  a  magyar  politika 
soha  úgy  nem  uralkodott  a  nemzeten,  mint  a  közjogi  viszály 
évtizedeiben. 

E  közjogi  érdeklődésnek,  állandó  politizálásnak  természetes 
következménye  volt  az  állam  fogalmának  oly  konstrukciója,  mely 
az  utóbbi  emberöltő  alatt  a  magyar  fejekben  helyet  foglalt,  s  mint 
ilyen,  magyarázatául  szolgálhat  politikai,  társadalmi  és  kulturális 
bajaink  egész  sorozatának.  A  magyarság  szemei  előtt  folytonosan 
közjogi  tények  és  mozgalmak  forogván,  az  állam  fogalmának 
körét,  amint  az  elmékben  lerajzolódott,  túlnyomóan  e  közjogi 
tényezők  szabták  meg.  A  magyar  állam  e  felfogás  szerint  mind- 
azon közjogi  és  politikai  követeléseknek  realizálása,  melyek  a 
közjogi  viszály  változatos  éveiben,  heves  tárgyalások  során  egy- 
másután felmerültek  és  népszerűségre  tettek  szert.  Beletartozik 
tehát  az  állam  fogalmába,  mely  nélkülök  csonka  és  sürgős  kiegé- 
szítésre szorul,  az  önálló  magyar  udvartartás,  az  önálló  hadsereg, 
külön  vámterület,  külön  magyar  jegybank,  érdekeinket  védő 
magyar  külképviselet,  többnyire  olyan    dolgok,    melyekre   nekünk 

1  Gróf  Andrássy  Gyula  id.  m. 

mint  szuverén  államnak,  jogunk  kétségtelenül  megvolt,  de  róluk, 
illetőleg  gyakorlásukról  évszázadok  mostoha  viszonyai  folytán  a 
közösség  javára  hosszú  időre,  67  revíziójáig  lemondottunk.  Állam- 
fogalmunk tehát  ideális  posztulátum,  a  jelen  viszonyaiban  meg 
nem  valósítható ;  mely  az  élet  reális  szükségleteivel  parancsolóan 
szembeállítja  az  ő  jelenleg  lehetetlen  konstrukcióját.  A  nemzeti 
erőkifejtést  ez  a  konstrukció  veszi  igénybe,  fáradságunkat  és  izzad- 
ságos munkánkat  ezen  posztulátum  megvalósítására  áldozzuk,  s 
közben  évekre  és  évtizedekre  is  megfeledkezünk  arról,  hogy 
államunk  nemcsak  e  még  ezután  megvalósítandó  udvartartás, 
külön  sereg,  külön  címer  és  zászlóból  áll,  hanem  hogy  talán  a 
mezőgazdaság,  a  néphigiénia,  a  parasztság  művelődése,  a  közép- 
osztály anyagi  jóléte  is  beletartoznak  a  modern  állam  fogalmába. 
Ezen  megállapításunk  ágazatait  kiki  végigkísérheti  társadalmi, 
gazdasági  és  kulturális  életünk  különböző  terein. 

Igen  veszedelmes  következéssel  járt  e  tisztán  formális,  poli- 
tikai államfogalom  azáltal,  hogy  a  lelki  és  erkölcsi  tényezők  iránt 
az  emberek  érzékét  nemcsak  nem  fejleszté,  de  még  inkább  el- 
tompítá.  Az  államfogalmat  kizáróan  közjogi  tartalom  határozván 
meg,  közhiedelemmé  vált,  hogy  az  igazi  magyar  munka  közjogi 
munka,  parlamenti  és  politikai  cselekvés,  mely  tehát  egyszerű 
parlamenti  eszközökkel  elvégezhető.  Lelki  felemelkedés,  erkölcsi 
elhatározás,  Széchenyies  önmegtagadás  nem  szükséges  hozzá. 
Egyszóval :  az  állam  fogalma  maga  alá  gyűrte  a  nemzetét  és 
népét,  egy  jogi  konstrukció,  egy  hideg  formula  azt  a  magasztos 
élőlényt,  melyet  mi  erkölcsi  öntudatra  ébredt  európaiak  a  legjobb 
értelemben  nemzetnek  nevezünk.  Az  állam  közjogi  konstrukciója 
kísérteties  erővel  térdepelt  rá  ez  erkölcsi  világból  való  lény 
mellére,  a  közjogi  pártviszályban  kiszívta  annak  minden  cselek- 
vési energiáját,  úgy  hogy  a  valódi  nemzeti  szükségletek  ápolás 
hiányában  összezsugorodtak,  elszáradtak.  Magyar  nemzetállamról 
szerettünk  beszélni,  melyért  mindent  adunk  és  merünk,  de  e  foga- 
lomban az  állam  túltengett  a  nemzet  rovására,  mely  utóbbinak 
nem  sokkal  több  jutott  egy-egy  jókívánságnál. 

Ezen  megfigyelésünkkel  pedig  semmi  ellentétben  nincsen  az 
a  specifikus  jelenség,  hogy  az  államhatalom  köre  az  utóbbi  három 
évtized  alatt  szemmelláthatólag  tágult,  hogy  az  állam  a  nemzeti 
élet  olyan  területeire  is  rátette  kezét,  melyeket  korábban  nemzeti, 
társadalmi  tevékenység  művelt  meg,  szóval  hogy  az  állami  köz- 
pontosítás, mely  Tisza  Kálmán  rendszerében  megvolt,  most  való- 
ságos állami  omnipotentiává  hatalmasodott.  Az  állam  e  túlhatalma 

Ugyanis  csak  külsőleg,  a  közvéleményben  és  törvénycikkekben 
él,  szónoklatok  frázisaiban  és  hírlapok  papirosán,  a  valóságban 
pedig  ez  a  szegény  állam,  mely  az  állandó  közjogi  fergetegben 
még  tisztán  politikai  szükségleteit,  adókat,  újoncokat  is  csak  a 
leghevesebb  krízisekárán  tudja  beszerezni,  álmaiban  sem  gondolhat 
komolyan  arra,  hogy  még  a  nemzet  szükségleteinek  is  eleget 
tegyen  az  ethikai,  társadalmi,  kulturális  világ  bonyolult  köreiben. 
Midőn  tehát  az  utóbbi  harminc  év  alatt  az  államhatalom  mind 
több  és  több  cselekvési  kört  von  rendelkezése  alá,  midőn  az 
állami  omnipotencia  szemmelláthatóiag  terjed  cs  előtte  egyéni, 
társadalmi,  felekezeti,  nemzeti  iniciativák  egymásután  szüntetik  be 
működésüket,  ebből  a  kétségbe  nem  vonható  tényből  nem  az 
következik,  hogy  ezen  szükségletekről  az  állam  valóban  gondos- 
kodik is,  hanem  csak  az,  hogy  az  eddigi  cselekvök:  egyének, 
felekezetek,  társadalmi  és  nemzeti  körök  nem  lévén  hajlandók 
tovább  gondoskodni,  a  feladatot  áthárítják  az  államra,  mely  azt 
szóval  igen,  tényleg  azonban  csak  annyiban  vállalja,  amennyiben 
politikai  érdekei  és  súlyos  gondjai  megengedik. 

Állami  omnipotencia  akkor,  midőn  liberalizmus  uralkodik, 
magában  véve  is  non  sens,  mert  az  ősi  liberális  elvek:  egyéni 
szabadság,  szabad  tevékenység  minden  téren,  laisser  fairé,  szabad 
verseny  kiegyenlíthetlen  ellentétben  vannak  az  államhatalom 
leviathanszerü  megnövekedésével.  És  ha  e  két,  tüz  és  vízként 
ellentétes  jelenség  mégis  karöltve  mutatkozik,  aminthogy  ez  nem- 
csak nálunk,  hanem  bármely  nyugati  országban  is  megfigyelhető, 
ez  mindennél  világosabban  bizonyítja  egyrészt  a  liberalizmus 
betegségét,  másrészt  az  államhatalom  belső  bajait:  Leviathan 
ijesztő  formái  elgyengült,  működésében  akadozó  organizmust 
takarnak.  A  mi  külön  magyar  fejlődésünkre  azonban  a  beteg  libe- 
ralizmusnak szívós  életereje,  egész  végleges  csődjéig  tanúsított 
harci  készsége  jellemző,  mellyel  még  az  állami  túlhatalom  idején 
is  megtartá  korlátlan  uralmát  és  féltékenyen  ellene  szegült  minden 
oly  kísérletnek,  mely  a  liberális  államhatalom  belső  tehetetlenségén 
társadalmi  és  szellemi  erők  szerves  organizálásával,  tehát  kon- 
zervatív munkával  akart  segíteni.  Állam  és  publicisztika  vércse- 
szemekkel keresték  a  liberális  tanoktól  eltérő  mozgalmakat,  hogy 
azokat  mint  veszedelmes  eretnekségeket  már  csirájukban  elnyom- 
ják. Ez  pedig  a  liberális  ideológia  uralma  idején  nem  volt  nehéz 
munka :  a  kényelmetlen  új  jelenségtől  könnyen  meg  lehetett 
szabadulni,  ha  a  feudalizmus,  klerikalizmus,  ultramontanizmus 
bélyegét  nyomták  rá.    Ezekkel    a    vádakkal   az   utóbbi   emberöltő 

hihetetlen  bőkezűséggel  bánt;  a  liberális  publicisztika  feje,  Beksics 
Gusztáv  fanatikus  meggyőződéssel  állítja,  hogy  a  vörös  rém,  a 
szocializmus,  távol  van  és  nem  veszélyes,  de  annál  veszélyesebb 
a  fehér  rém,  a  feudalizmus  és  a  fekete,  az  ultramontanizmus,. 
melyektől  a  liberális  és  demokrata  világot  minden  áron  meg  kell 
menteni.^  így  történt,  hogy  a  liberális  elvekkel  telített  magyar  tár- 
sadalom még  annyi  egyéni,  állammentes  akciót  sem  tudott  léte- 
síteni, mint  egyéb  központosított  országokban,  s  innen  származik 
egyúttal  katasztrófánk  azon  alapjelensége  is,  hogy  az  államhatalom 
tragikus  széttörésekor  nemzeti  társadalmunk  kohézió  híján  egy- 
szerre csak  magatehetetlenül  esett  szét  atomok  védtelen  millióira 
Az  állam  volt  mindenünk,  államunk  bukása  erőtlenné  és  koldus- 
szegénnyé tett  egyént  és  társadalmat  egyaránt. 

*  *  * 

A  köztudatban  élő  államfogalomnak  legjellemzőbb  sajátsága 
magyarsága.  Az  állam  teljesen  és  kizárólag  magyar,  magyar  nem- 
zetállam, melynek  fenntartója,  vállain  hordozója  a  magyar  népfaj.. 
,A  magyar  nemzet  missziója  s  legmagasabb  célja  —  mondja  ez 
állameszmének  egyik  apostola,  Grünwald  Béla^  —  fenntartani 
magát  uralkodó  elemként  az  önálló  magyar  államban.  Ez  a  misz- 
sziónk,  mely  nem  oly  fényes  ugyan,  mint  Európa  nagy  nemzeteié, 
de  ránk  nézve  a  legnagyobb,  mert  a  magyar  állam  bukása  a  mi 
bukásunk,  melyből  nem  emelkedhetünk  fel  soha  többé.  A  magyar 
állam  fennállása  ránk  nézve  az  élet,  bukása  a  halál,  melyből 
nincs  feltámadás."  Ez  őszintén  hazafias  szavak  lehetetlen,  hogy 
megrendítően  ne  hassanak  reánk,  akik  a  történeti  kényszerűség 
jármában  próbáljuk  a  munkát,  melyet  Grünwald  eleve  lehetet- 
lennek nyilvánított:  az  állami  keretek  szétesése  után  a  magyar- 
ságot menteni,  hogy  azzal  egykoron  helyreállítsuk  széttörött  álla- 
miságunkat is.  Grünwald  a  magyar  nemzet  legmagasb  feladatává 
az  állam  fenntartását  teszi,  s  ezzel  az  állam  fogalmának  a  nem- 
zetét alárendeli,  kétségkívül  azon  őszinte  hitben,  hogy  ezzel  a 
magyar  nemzetnek  a  lehető  legnagyobb  szolgálatot  teszi.  Idézett 
szavai  pregnánsan  fejezik  ki  az  utóbbi  évtizedek  közfelfogásának 
magyar  államkonstrukcióját,  aminthogy  elsősorban  ő  volt  az,  ki 
szívében  erős  magyarsággal,  agyában  pedig  túltengő  politikai 
érzékkel  formulázta  meg  az  állami  omnipotencia  és  a  magyarság; 
terjesztésének  harminc  éven  keresztül  érvényes  elméletét. 

1  Timoleon,  Legújabb  politikai  dioaf,  Budapest  1884,  112. 

2  Grünwald  Béla,  A  felvidék.  Politikai  tanulmány,.  Budapest  1878. 

Ö  a  magyarságnak  minden  anyagi  és  szellemi  erejét  az  állam 
-szolgálatába  állítja,  hogy  ez  kifelé  méltó  helyet  foglaljon  el  az 
-európai  népek  közt,  bent  pedig  az  országban  a  nem-magyar 
nemzetiségekre  gyakoroljon  vonzó  erőt.  Figyeljük  meg  az  össze- 
függést, mely  az  állami  omnipotencia  és  a  magyarság  terjesztése 
közt  van,  s  akkor  tudatára  ébredünk  annak,  hogy  a  magyarosítás 
nem  az  az  ijesztő  rém,  vértivó  szörnyeteg,  védtelen  népek  testén 
páncélos  lábakkal  táncoló  középkori  feudális  lovag,  minőnek  Jászi 
Oszkártól  kezdve  Seton  Watsonig  szerették  festeni,  hanem  csak 
egy  gyermekes  konstrukció,  érzelemtől  sugallt  kivihetetlen  posztu- 
látum,  melynek  immel-ámmal  megkísérelt  realizálásából  a  nem- 
magyar  nemzetiségeknek  igen  kevés  káruk  származott,  de  annál 
több  nekünk,  magyaroknak.  Munkaerőnket  és  energiánkat  Grün- 
wald  a  magyar  állam  olyan  kiépítésére  foglalja  le,  aminő  magában 
'Véve  alig  megvalósítható,  s  ha  igen,  nem  azon  utakon,  melyeket 
X)  jelöl  meg.  Szerinte  a  kiegyezési  korszak  első  tíz  esztendejében 
^egyetlen  törvényben,  egyetlen  intézkedésben  sincs  nyoma  annak, 
hogy  a  magyarság  saját  érdekeinek  megóvására,  jövőjének  bizto- 
sítására törekedett  volna".  A  kiegyezési  törvényhozásban  Grün- 
wald  elsősorban  olyan  törvényeket  nélkülöz,  melyek  a  nem-magyar 
nemzetiségekkel  szemben  az  állam  magyarságát  domborítanák  ki. 
Az  1868.  nemzetiségi  törvényben  a  magyarság  abdikációját  látja, 
mert  általa  a  magyar  nemzet  uralmának  külső  jeléről,  az  állam 
magyar  jellegéről  mond  le.  „E  törvény  legsötétebb  bizonyítéka 
államférfiaink  (Deák  és  Eötvös!)  tájékozatlanságának  s  gyengesé- 
gének." Jobb  tájékozottságot  s  erősebb  kezet  követei  tehát,  még 
pedig  egyrészt  a  közigazgatás  államosítása,  másrészt  az  iskolák, 
főként  középiskolák  magyarosító  működése  által. 

Cél  és  eszközök  aránytalansága  nekünk,  kik  megértük  a 
cseh,  román,  szerb  nemzetiségterjesztés  methodusait,  első  pillan- 
tásra szemünkbe  ötlik.  Ekkora  aránytalanság  csakis  a  szív  érzel- 
meitől, lenge  vágyaktól  sugallt  projektumokban  merülhet  fel,  amint- 
hogy Grünwald  nemzetterjesztő  elmélete,  s  általán  egész  állam- 
felfogása csakugyan  azon  érzéspolitikának  tipikus  szülötte,  melyből 
a  magyarság  1849  után  mintha  kigyógyult  volna,  s  melyet  még 
egykori  reprezentánsa,  Kossuth  Lajos  is  immár  évtizedek  óta 
következetesen  megtagadott.  Az  iskola  magyarosító  erejéről  a 
turini  száműzött  még  Grünwald  könyvének  megjelenése  előtt  is 
így  nyilatkozott  Hermann  Ottónak :  „hiszi-e  Ön,  hogy  az  a  gyermek, 
aki  csak  az  iskolában  tanul  magyarul,  magyarrá  lesz  s  magyar 
marad    egész   életén    át,    ha,    amint    az  iskolából  kilép,  a  családi 

életben,  a  házi  tűzhely  körül,  s  később  mindennapi  foglalkozása, 
s  társas  érintkezései  közben  csak  oláh  szót  hall,  s  maga  is  oláhul 
kénytelen  apjához,  anyjához  szólni,  amint  azt  már  megszokta, 
amióta  beszélni  tud?  Hiszi  Ön  azt?  Én  nem  hiszem/'  A  liberális 
illúziók  nagy  embere  most  Széchenyihez  hasonlóan  szól :  „Ne 
csináljunk  magunknak  illúziókat.  Pusztán  iskoláztatás  által  nyelv 
nem  válhatik  az  élet  nyelvévé",  azaz  a  nemzetiség  terjesztése 
tisztán  állami  úton,  közoktatási  intézmények  által,  teljességgel 
lehetetlen.*  Grünwald  éppen  az  ellenkezőt  hiszi :  nézete  szerint  a 
felvidéken  felállított  állami  középiskolák  nagyszerűen  teljesítik 
feladatukat:  asszimilálnak.  Megelégedéssel  konstatálja,  mint  a 
nemzetterjesztés  hathatós  módját,  hogy  a  kormány  három  pánszláv 
gimnáziumot  (mi  ez  a  cseh  és  oláh  hasonló  intézkedések  töme- 
géhez képest !)  bezáratott,  s  hogy  Tisza  Kálmán  a  Matica-egye- 
sületet  feloszlatta.  Lehet,  hogy  Grünwald  Bélának  korlátokat  nem 
ismerő  temperamentuma  mélyén  ott  lappangott  a  felismerés,  hogy 
ilyen  eszközökkei  egy  nemzetet  még  sem  lehet  hathatósan  meg- 
erősíteni, innen  talán  a  keserű  szemrehányás,  hogy  a  magyar- 
ságból hiányzik  az  a  „sajátszerű  vonás,  mely  a  jövővel  bíró  népek 
tulajdonsága",  hiányzik  a  sovinizmus,  a  nagyság  mániája,  mely 
^kis  népeknél  tán  nevetséges,  de  többet  ér,  mint  fásultság,  merész- 
ségnek és  lelkesedésnek  hiánya",  —  bizonyos  azonban,  hogy  ami 
a  pozitív  javaslatokat,  a  nemzetterjesztésben  alkalmazandó  esz- 
közöket illeti,  erélyesebb  tervekhez,  minő  lett  volna  nagyarányú 
magyar  telepítés,  az  állameszmével  szemben  ellenséges  ténye- 
zőknek :  egyházak,  iskolák,  bankok,  az  intelligencia  egyéneinek 
olyatén  korlátozása,  sőt  üldözése,  minőt  most  szomszédaink  elle- 
nünk alkalmaznak,  ö  sem  jutott  el. 

Grünwald  óta  a  harmadik  nemzedék  fejében  megdönthetlen 
igazságnak  tűnt  fel,  hogy  közigazgatás  és  közoktatás,  a  közigaz- 
gatás államosítása  és  magyarosító  iskolák  egyedül  biztos  fegyverei 
nemzetiségünk  fenntartásának  és  terjesztésének.  Az  elsőt  azonban 
hüvelyéből  soha  ki  nem  húztuk,  mivel  alkalmazásánál  közjogi  és 
nemzetiségi  szempont  összeütközvén,  ez  utóbbi  szükségképen  a 
rövidebbet  húzta.  Nemzetiségterjesztés  céljából,  a  közfelfogás 
szerint,  hasznos  lett  volna  a  közigazgatást  államosítani,  viszont 
közjogi  szempontból  annál  veszedelmesebbnek  látszott  lemondani 
a  büszke  vis  inertiae,  a  vármegyei  ellenállás  e  még  oly  gyarló 
maradványáról    is.    Pedig   elfogulatlan    szemlélők    előtt    nem  volt 

1  Kossuth  1877  május  30.  levele,  Iratai  IX.  kötet,  173—176.  1. 

titok,  hogy  a  vármegyék  soha,  sem  48  előtt,  sem  azután,  le 
egészen  a  huszadik  század  elejének  „nemzeti  ellenállásáig"  nem 
voltak  képesek  törvénytelen  kormányoknak  hathatósan  ellensze- 
gülni, —  a  kocka  mindenkor  a  parlamenti  testületben,  nem  pedig 
a  periferikus  szervekben  dőlt  el  —  a  nemzet  mégis  ragaszkodott 
e  szívéhez  nőtt  intézményhez,  s  még  a  magyarosítás  érdekében 
sem  mondott  le  róla.  Maradt  tehát  a  magyarság  terjesztésére 
egyetlen  eszköz:  az  iskolák  útján,  mely  nemzetiségi  vidékeken 
magyar  nép-  és  középiskolák  felállítása,  részben  a  meglevők 
államosítása  által  történt.  Az  eredmény  köztudomású :  a  nemzeti- 
ségi területeken  a  szükségleten  jóval  felül  állítánk  fel  középisko- 
lákat, s  ezzel  magunk  növeltük  nagyra  a  nemzetiségi  intelligenciát, 
államunk  legveszélyesebb  ellenségét,  mialatt  a  magyar  vidék 
iskolaügye  lehanyatlott  és  annál  inkább,  minél  inkább  48-as  han- 
gulata volt  a  nagy  magyar  területeknek,  mivel  a  67-es  kormány 
az  ilyeneknek  elvből  minél  kevesebb  kultúreszközt  bocsátott 
rendelkezésükre.  A  népiskolai  oktatás  magyarosító  hatása  hasonló- 
képen illúzió  volt,  melytől  még  közoktatásunk  vezetői  sem  tudtak 
évtizedeken  át  szabadulni. 

Ez  illúzió  hatalma  ismét  csak  a  nemzeti  élet  teljébe  állítva 
érthető.  Évtizedeken  át  tartó  lármás  közjogi  harcok,  ebből  folyólag 
az  államnak  egyoldalúan  politikai  felfogása  és  a  nemzeti  élet  lelki 
és  erkölcsi  oldalainak  lebecsülése  az  előzmények,  melyekből  e 
nagystílű  önáltatásunk,  tévhitünk,  mintha  elég  volna  az  államnak 
egyet  parancsolnia,  s  a  nem-magyar  népfajok  legott  magyarrá 
alakulnak,  következett.  Kétségtelen,  hogy  az  állami  közigazgatás 
és  közoktatás  a  nemzetterjesztés  szolgálatában  gyönge  eszközök 
voltak,  s  nagyfokú  illúzió  kellett  hozzá,  hogy  ^  őket  évtizedeken 
át  minden  egyéb  eszköz  kizárásával  alkalmazzuk.  De  erélyesebb 
és  célszerűbb  rendszabályokhoz  még  akkor  sem  nyúlhattunk  volna, 
ha  szemeink  mentesek  maradnak  e  végzetes  illúziótól.  A  nem- 
magyar nemzetiségek  magyarellenes  intelligenciáját  —  mert  csak 
erről  van  szó,  csak  ez  volt  politikai  tényező,  —  immúnissá  tette 
minden  tőlünk  kiinduló  erélyesebb  rendszabály  ellen  a  bécsi  anti- 
dualisztikus körökkel  való  összeköttetése.  Már  föntebb  láttuk, 
hogy  bécsi  befolyásos  tényezők  a  nemzetiségek  intelligenciájában 
szövetségest  kerestek  és  találtak  maguknak  a  dualizmus  elleni 
harcra,  a  magyarság  állami  szupremáciája  megdöntésére;  láttuk 
azt  is,  hogy  a  föderalizmus  szálait,  melyekkel  a  magyar  történeti 
állam  vala  megfojtandó,  bécsi  nagyurakkal  és  literatorokkal  együtt 
szőtték  csehbarát  tot  és  román  politikusok.  Ha  tehát  mi  a  helyzet 

komolyságát  illúzióktól  mentesen  felismerjük  és  ahhoz  képest 
energikusabb  rendszabályokhoz  nyúlunk  —  itt  még  nem  is  barbár 
kiűzést  és  konfiskálást  értünk,  minek  példáit  ellenségeink  szám 
nélkül  produkálják,  hanem  csak  telepítést  a  románlakta  területen 
levö  magyar  nagybirtokra,  csak  anyagi  védelmét  a  pusztuló  szé- 
kelységnek stb.  —  ezen  rendszabályokkal  Bécs  határozott  ellen- 
zését keltettük  volna  fel,  mellyel  szemben,  királyunk  maga  is 
elsősorban  bécsi  lévén,  kérdés,  keresztül  tudtuk  volna-e  vinni, 
amit  elhatározánk.  A  nemzetiségi  kérdést  végleg  csak  akkor  intéz- 
hettük volna  el,  ha  bizonyosak  lehettünk,  hogy  hátba  nem  támad 
bennünket  Bécs,  Ausztria  és  a  dinasztia.  Ez  pedig  addig  el  nem 
volt  érthető,  míg  a  közjogi  kérdés  el  nem  nyugodott.  Közjogi  és 
nemzetiségi  kérdés  sok  volt  egyszerre  a  mi  kedvezőtlen  viszo- 
nyokba helyezett  kis  népünknek. 

De  a  közjogi  problémától  is  eltekintve,  egyetlen  fegyverünk, 
melyet  a  nemzetiségek  ellen  kezünkben  tartottunk,  játékfegyver, 
gyermek  kezébe  illő  dugóspuska  volt.  Hogy  idegen  tömegeknek 
nemzeti  és  nyelvi  átalakítását  az  iskolai,  részben  csak  közép- 
iskolai oktatás  kicsiny  eszközével  próbáltuk  meg,  ez  nem  világ- 
törvényszék elé  való  merény,  hanem  saját  kárunkra  váló  gyer- 
mekes tévedés  volt,  egyike  a  hanyatló  korszak  állami  és  nemzeti 
illúzióinak. 


A  magyar  illúziók  nem  járnak  egyedül.  Rajokban  szállják 
meg  a  magyar  földet,  szárnyaikat  ráborítják  az  álmodó  nemzetre 
és  távoltartják  tőle  a  valóság  egészséges  légáramlatait.  Míg  másutt 
pozitív  kezdetek,  első  sikerek  megacélozzák  az  akaratot  és  hatal- 
mas lendületet,  erőfeszítést  hoznak  létre,  addig  a  mi  népünk  a 
kezdet  gyümölcseit  leszedve  csak  annál  nyugodtabban  takarja 
be  magát  ősi  álmaiba. 

A  harmadik  korszak,  külső  lendülete  ismeretes.  A  század 
fordulóján  immár  a  magyar  iskoláknak  százai  és  ezrei  működnek 
az  ország  minden  tájékán,  a  magyar  nyelvet  mindenütt  tanítják. 
De  anyagi  téren  is  magyar  formában  érvényesül  az  ország  egy- 
sége. Vasutak,  j5osta,  gyárak  és  bányák,  állami  üzemek  minden- 
felé elviszik  a  magyarságot,  még  a  korábban  zárt  nemzetiségi 
zugokba  is,  mindenütt  magyar  kolóniák  keletkeznek,  s  a  városok 
egymásután  megmagyarosodnak  tisztán  a  magyar  kapitalista  kul- 
túra és  az  államtól  támogatott  intelligencia  békés  munkája  folytán. 
Azok  a  kis  magyar    szigetek,    melyek    az    ország   déli    és    keleti 

részein  az  ősi  magyar  összefüggő  nyelvterületből  annyi  invázió, 
s  legutóbb  a  18.  századi  szerb-német-oláh  telepítés  óta  meg- 
maradtak, mosta  magyar  államhatalom  égisze  alatt  kezdenek  hosszú 
elszigeteltségükből  kilépni  és  egymással  ismét  összeköttetésbe 
lépni.  Az  idegen  nemzetiségek  tömegeiből  itt  is,  ott  is  leszakadnak 
egyesek,  kik  a  földtől  megválva  ipari,  kereskedelmi  és  értelmi 
pályákra  térnek  és  maguktól  kapcsolódnak  be  a  magyarságba, 
mely  e  pályákon  értelmi  és  erkölcsi  súlyánál  fogva  uralkodik.  így 
lesz  magyarrá  mindazon  nem-magyar  elem,  mely  a  konzervatív 
agrárviszonyokat  elhagyva  a  magyar  állam  mobil  népességét  gya- 
rapítja. Ez  a  processzus  kétségtelenül  kezdete  annak,  melyet  Szé- 
chenyi áhított,  hogy  annak  folyamán  a  magyarság  magasabb 
lelki  és  anyagi  műveltségének  békés  eszközeivel  tartsa  meg  és 
terjessze  szupremáciáját ;  kezdete  annak  a  kifejlődésnek,  mely 
évtizedek  békéjében,  öntudatos  munka  árán  politikai  egyénisé- 
günket a  tömegek  legmélyére  hatoló  kulturális  egységgé  volt 
hivatva  kiegészíteni. 

De  ehhez  nemzeti  céljaink  világos  felfogása,  erős  akarat  és 
céltudatos  kitartás  volt  szükséges,  csupa  oly  tulajdon,  mely  ön- 
áltatással  meg  nem  fér,  annak  közeledtére  márciusi  hóként  szét- 
olvad. Ferenc  József  békés  korszakának  nemzeti  eredményei  aka- 
ratunk helyett  ismét  érzéseinket  hozták  mozgásba  és  az  ön- 
magunkkal megelégedés  áldozataivá  tettek.  Leszámítva  az  örök 
közjogi  elégedetlenséget,  napjaink  a?  utolsó  korszak  alatt  szinte 
folytonos  ámulatban,  tetteink  és  fejlődésünk  csodálatában  folytak 
le.  Amit  csak  kívántunk,  minden  beteljesült,  mintha  csak  miénk 
lett  volna  a  magától  terülő  asztalkavagy  Fortunátus  sapkája,  kultu- 
rális gazdasági,  társadalmi  viszonyainkban  hibát  alig  találtunk, 
de  annál  inkább  észleltük  büszkeségtől  dagadó  kebellel  a  .,hala- 
dást,"  mellyel  a  külföldet  már-már  elértük,  sőt  ime,  oh  dicsőség! 
már  meg  is  előztük.  Hivatalos  beszédek  és  vezércikkekből  össze- 
állíthatnók,  mi  mindenben  hittük  el  magunkról,  hogy  vezető  helyen 
állunk  az  európai  kultúrában.  Építettünk  egy  vidéki  múzeumot : 
megelőztük  vele  a  külföldet;  húztunk  egy  perrendtartási  novellát : 
a  külföld  messze  elmaradt  tőlünk,  berendeztünk  egy  addig  nálunk 
ismeretlen  gépüzemet :  ugyanaz  a  diadalkiáltás  !  És  aranyos  ke.!é!y- 
lyel  fogadván  az  öndícséretet,  észre  nem  vettük,  mennyire  ner.i- 
zetietlen,  mennyire  lealázó  és  nemzetrontó  eljárásunk,  mellyel 
haladásunk  ismertetőjelét  a  külfölddel  való  összehasonlításban 
keressük.  Soha  nem  beszélünk  annyit  magyarságunkról,  mint  ez 
önáltató  korban,  soha  nem  hittük  oly  mélységesen,   hogy   lábaink 

e  nemzeti  talajban  gyökereznek,  mikor  pedig  a  valóságban  köny- 
nyelmű  gyermekként  hagytuk  el  a  szülőföldet  és  futottunk  ide- 
genbe csalóka  álmok,  szivárványos  rongyok  után.  így  lett  az  ön- 
áltatás hiúságunk  által  úrrá  gondolkodásunkon  és  akaratunkon  és^ 
tartott  vissza  minden  pozitív,  a  Magyar  Parlagot  javító  munkától. 
Drága  időnket,  mely  rövidebbre  volt  szabva,  semmint  gondoltuk, 
illúziók  játékszereivel  töltöttük,  melyek  közt  külsőleg  imponáló, 
de  annál  gyermekesebb  volt  a  magyar  imperializmus  illúziója. 
Az  utóbbi  harminc  évben  mindegyik  nemzetnek  megvolt  a 
maga  imperializmusa.  A  korábbi,  specifikusan  liberális  korszak  már 
végkép  eloszlatta  az  embereket  a  szerves  társadalmi  és  gazdasági 
munkától:  önfegyelemtől  és  megelégedéstől.  A  laisser  fairé  elve 
korlátlanná  tette  az  egyéni  érvényesülést,  mely  a  gazdasági  életben 
a  kapitalizmus  számára  nyitott  határtalan  lehetőségeket,  s  viszont 
mindezen  korlátlanságokat  meghatványozta  az  államegyéniség 
konstrukciójában,  az  államok  hatalmi  politikájában.  Amint  az  egyes 
emberek  morál  és  fegyelem  békóit  megittasulva  szórták  le  magukról, 
amint  a  kapitalista  pénzember  soha  nem  látott  hatalmi  gőggel 
söpörte  össze  világrészek  gazdagságát,  hogy  abból  még  több 
gazdagságot  préseljen  ki,  ugyanolyan  hataloméhséggel  és  kapzsi 
vággyal  vetették  magukat  nagy  és  kis  államok  az  imperialisztikus 
politikába,  melynek  kiindulópontja  mindenütt  az  erkölcsitől  elválás 
és  a  másénak  megkívánása  volt.  Az  imperializmus  korszakában, 
melynek  vége  még  messzeláthatatlan,  a  különböző  kormányfor- 
mától függetlenül  állítják  az  államok,  legyenek  bár  monarchikusak, 
demokraták,  vagy  proletárok,  minden  tehetségüket,  egész  külső  és 
belső  életüket  az  imperializmus  szolgálatába.  Kereskedelem  és 
ipar,  mint  Németországban,  hadsereg,  külpolitika,  nacionalizmus, 
mint  Francia-  és  Oroszországban,  csak  eszközei  az  imperializmusnak 
melynek  legenergikusabb  híve,  Anglia,  uralmát  második  Rómaként 
szinte  világimpériummá  növeli.  De  a  nyugati  nemzetekben  működő 
imperialisztikus  erők  mozgékonyságát,  forró  intenzitását  messze 
felülmúlja  a  középeurópai  és  balkáni  kis  népeké.  A  cseh  imperia- 
lizmus tudatos  hevéhez  képest  az  angol  imperializmus  vagy  a 
bolsevista-orosz  hódításvágy  gyönge  kontármü.  A  hat  milliónyi 
cseh  nép  egész  gazdasági  rendszerét,  köznevelését,  minden  tettét 
és  éber  álmát  egyetlen  célra  rendezi  be :  hogy  a  körötte  lakó 
népeket  hazug  jogcímeken,  de  őszinte  rablási  vággyal  leigázza,  s 
területüket,  saját  földjénél  háromszor  nagyobbat,  a  cseh  impe- 
riumba  olvassza.  Ugyanily  törekvések  nyilvánultak  a  szerb  és 
román  állam-  és  népfajban.  Tehát  határainkon,  nem  is  számítva  a 

bécsi  imperializmust,  mely  akkor  már  inkább  önáltatás  volt,  nem 
kevesebb  mint  három  imperialisztikus  gépezet  működött,  megkenve 
szilárd  akarat,  erőszak  és  kész  hazugságok  minden  olajával ;  cseh, 
oláh  és  szerb  egyesületek  százai  vitték  szét  a  tömegekbe  az  impe- 
rialisztus  gondolatot,  cseh  és  oláh  bankok  és  pénzintézetek  készítek 
elő  a  nagy  harcot,  sőt  az  imperialista  katonaság  is  készen  volt, 
kiképezve  ártatlan  testgyakorló  egyesületekben.  Mindez  pedig 
határainkon  ment  végbe,  azon  kimondott  és  mindenütt  hevesen 
átérzett,  áhitott  céllal,  hogy  az  új  imperiumok  területe  Magyarország 
véres  testéből  lesz  kiszakítandó. 

Csak  képmutatás  vagy  politikai  szükséglet  vádolhatja  meg 
a  /7z/ imperializmusunkat  az  európai  béke  megháborításával.  Önfenn- 
tartásunk elemi  követelménye  volt,  hogy  védekezzünk  és  fegy- 
verkezzünk, s  ne  nézzük  ölhetett  kézzel  e  vad  áhitozást,  ez 
ugrásra  készülő  rabló  kapzsiságot.  A  mi  hibánk  nem  az,  hogy 
védekeztünk  és  fegyverkeztünk,  sőt  éppen  az,  hogy  egyiket  sem 
tettük.  Mert  egyetlen  gondolatunk,  melyet  a  végeken  leskődő 
imperialista  ellenségeinkkel  szembeszegeztünk,  a  magyar  imperia- 
lizmus, védelemnek  és  fegyvernek  sem  jó,  sem  elég,  sem  komoly 
nem  volt. 

A  mi  imperializmusunk  jó  magyar  kifejezéssel :  szófia  beszéd 
volt,  a  középosztály  egy  kis,  újságolvasó  rétegének  frázisokban 
megnyilvánuló  jámbor  kívánsága,  melyet  tetté  és  cselekvéssé 
fokozni  még  csak  meg  sem  kíséreltük.  Homályos,  szétfolyó  prog- 
rammjában  érzelmek  mellett  fantasztikus  vágyak  és  gyermekesen 
kicsiny  eszközök  szerepelnek.  Az  egyik  programmpont,  melyre 
kiki  emlékezhetik,  harminc,  de  legalább  is  húsz  milliónyi  magyart 
követelt,  s  a  publikumot  egy  legalább  is  Francia-  vagy  Olasz- 
országhoz hasonló  nagyságú  zárt  magyar  nemzet  ködképével 
csalogatta  akkor,  midőn  köztudomású  statisztika  szerint  csak  tíz 
millió  magyar  volt  és  midőn  az  imperialisztikus,  húsz  milliós  vezér- 
cikk után  ugyanazon  lapban  józanabb  magyarok  azon  törték 
fejüket,  hogyan  irtsák  ki  az  egyke-rendszert,  mely  e  tíz  milliónyi 
magyarságban  pusztít  és  még  természetes  szaporodását  is  gátolja. 
Imperialistáink  egyébként  soha  bele  nem  bocsátkoztak  a  kérdésbe, 
honnan  szerezzük  meg  a  hiányzó  milliókat.  De  annál  szebben  és 
változatosabban  szinezték  és  díszítették  az  imperiumot,  mely  a 
húsz  millió  nyomán  magától  elő  fog  állani.  Néha  a  Balkánt  akarták 
ötszáz  évre  visszamagyarosítani,  máskor  Nagymagyarországról 
álmodtak,  melynek  határait  három  tenger  mossa  ismét  —  mintha 
már  valamikor   mosta  volna.   Sőt  a  szárazföld  kicsiny  lévén,  ten- 

gerre  is  merészkedtek,  nem  tartván  a  magyarhoz  illőnek,  hogy 
német  és  ánghus  mögött  ehnaradjon,  s  ezért  a  magyar  impérium 
nevében  gyijjtöttek  —  flottára?  dreadnoughtra ?  nem  —  csak 
magyar  iskolahajóra. 

A  célok  és  eszközök  e  groteszk  divergenciája  teszi  a  magyar 
imperializmust  illúzióink  legbetegebbjévé.  Ártani  senkinek  sem 
ártottunk,  csak  magunknak;  használni  ellenségeinknek  használtunk, 
kik  imperialisztikus  frazeológiánkat  ismételgetve  ellenünk  uszí- 
tották a  félvilágot.  A  délibábos  impérium  felhőkbe  nyújtózva  állott 
előttünk,  hogy  ölbetett  kézzel  áhítatosan  csodáljuk  nagyságát,  s 
közben  megfeledkezzünk  az  égető  veszedelmekről,  melyek  létün- 
ket fenyegették.  Ha  imperialistáinkban  egy  csöppnyi  józan  politikai 
belátás  lett  volna,  felismerték  volna,  hogy  hatalmas  magyar  állam 
a  történettől  megszabott  viszonyok  közt  vagy  Ausztriával,  vagy 
a  nemzetiségekkel  szövetségben,  de  a  kettő  ellen  semmiképen 
meg  nem  valósítható.  Saját  erőnk  sokkal  kisebb,  semhogy  e  két 
tényezőt  rákényszeríthetnénk  a  magyar  impérium  elismerésére. 
Nekik  tehát j  vagy  a  nemzetiségekkel  kellett  volna  kibékülniök,  s 
ezekre  támaszkodva  az  osztrák-magyar  viszonyt  likvidálni,  Ausztriá- 
tól elszakadni,  vagy  pedig  Ausztriával  megegyezésre  jutva,  a 
nemzetiségek  érvényesülését  ép  oly  erélyesen,  brutálisan  korlá- 
tozni, minőnek  példáit  most  a  franciák  Elszászban  és  szomszédaink 
az  új  cseh,  oláh  államban  fölös  számban  nyújtják!  Eszükbe  kellett 
volna  ötleni,  hogy  hadsereg  nélkül  nincs  impérium,  tehát  vagy  a 
közös  hadsereget  kell  megnyerni  a  magyar  impérium  ügyének, 
még  pedig  a  közjogi  harc  beszüntetése  árán,  vagy  pedig  ki  kell 
vívnunk,  akár  forradalom  útján  is,  a  külön  nemzeti  hadsereget. 
Mindez  célirányos  tett,  bátor  kezdemény  lett  volna,  legalább  is 
a  magyar  imperializmus  szempontjából,  de  tudjuk,  egyik  sem 
történt :  imperialistáink  részt  vettek,  sőt  időnkint  első  sorban 
harcoltak  a  terméketlen  közjogi  harcban,  belpolitikailag  pedig  teljes 
mértékben  magukévá  tették  a  nemzetiségi  illúziókat.  A  román, 
szerb,  cseh-tót  mozgalmakkal  szemben  a  magyar  társadalom  életre 
hívott  ugyan  néhány  közművelődési  egyesületet,  ezek  azonban  a 
magyarságnak  rideg  atomizmusa  folytán  előbb-utóbb  államsegélyre 
szorultak,  s  működésük  személyi  torzsalkodásokban  és  bankette- 
zésben  merült  ki.  A  nemzetiségi  bankok  politikai  működésével 
fel  sem  vettük  a  versenyt,  telepítő  akcióról  beszéltünk  ugyan,  de 
meg  nem  valósítottuk.  A  nemzetiségileg  vegyes  területeken  lakó 
idegen  népfajok  kultúrában  és  vagyonban  gyarapodtak,  míg 
magyarjaink    erkölcsileg    és    anyagilag   sülyedtek   —   a    magyar 

imperializmus  korszakában !  Elég  a  székelység  példájára  hivat- 
koznunk, mely  oldott  kéveként  hullott  szét  oly  időben,  midőn 
Budapesten  székely  eredetii  politikusok  vitték  a  szót  és  lelke- 
sedtek a  magyar  imperiumért. 

Nem  csekély  kárt  okozott  imperializmusunk  külpolitikai  gon- 
dolkodásunkban. Az  imperialista  versenyben  még  a  legbüszkébb 
nemzet  sem  hagyatkozott  saját  erejére :  a  francia  impérium  az 
orosszal  szövetségben  készül,  s  világuralmi  céljaiért  még  büszke 
Albion  is  kilép  elszigeteltségéből.  Magyar  hatalom,  mely  Közép- 
európában és  a  Balkánon  az  osztrák  mankó  nélkül,  sudár  fiatal 
növésben  imponáljon,  e  világkoaliciók  kihasználása  nélkül  józan 
ésszel  elképzelhetetlen  volt :  vagy  a  németellenes  koalícióhoz 
kellett  csatlakoznunk,  vagy  a  meglevő  német-magyar  barátságot 
megszilárdítanunk,  és  a  tömegek  lelkébe  bevinnünk.  Imperialis- 
táink e  döntő  kérdésben  is  tehetetleneknek  bizonyultak :  a  német 
szövetségtől  el  nem  szakadtak  ugyan,  de  minden  alkalmat  meg- 
ragadtak, hogy  a  német  kultúrával,  gazdasággal,  katonai  hata- 
lommal szemben  a  nemzetet  bizalmatlanná  tegyék.  A  magyar 
imperializmus  főorganuma,  a  Budapesti  Hirlap,  éveken  át  irtó 
hadjáratot  folytatott  minden  ellen,  ami  német,  s  így  egyetlen 
pozitív  szövetségünknek  érzelmi  alapjait  ásta  alá  anélkül,  hogy 
újat  szerzett  volna.  A  nemzet  pedig  elbódulva  az  öndícsérettől, 
meg  volt  győződve,  hogy  külpolitikai  alliance-okat  mellőzhet,  mert 
húsz-harminc  milliónyi  tömegben  egymaga  is  megvalósíthatja  terveit. 

A  történetírás  meg  fogja  állapítani  a  felelősséget,  mely  a 
világháború  kitörésében  és  a  „béke"  eseményeiben  az  imperialis- 
tákat, a  cárisztikus  és  bolsevista  oroszoktól  kezdve  nyugati  és 
amerikai  demokratákig  egyenkint  terheli.  És  ki  fogja  mondani  a 
.nem  bűnöst"  a  magyar  imperalizmusra,  mely  valóban  nem  az  sem 
a  háborúban,  sem  a  faji  és  társadalmi  ellentétek  tudatos  felszítá- 
sában, de  bűnös  —  ezt  jobb,  ha  mi  magunk  kimondjuk  — 
a  magyarság  elaltatásában,  a  magyar  erőknek  gyermekes  célokra 
elpocsékolásában.  Bűnös  a  nemzeti  bűnökben,  bűnös  a  hazug 
szívpolitikában,  melynél  nagyobb  vétket  Széchenyi  nem  ismert, 
szegény  nemzetünk  ellen. 


IV. 
Társadalmi  osztályok  és  mulasztások. 

Beteges  álmok  beteg  szervezettel  járnak.  A  társadalmi  orga- 
nizmus bajait  egykorú  megfigyelőnek  ugyan  rendkívül  nehéz 
észrevennie  és  pontosan  körülírnia,  de  hogy  a  harmadik  gene- 
rációban megvoltak  e  bajok,  azt  eléggé  bizonyítják  a  nehézségek, 
melyekbe  a  katasztrófa  óta  társadalmi  viszonyainknak  konszoli- 
dálása kerül.  Mielőtt  az  egyes  társadalmi  osztályok  struktúráját 
részletesen  szemügyre  vennők,  előre  is  kimondhatjuk,  hogy  a 
harmadik  nemzedéknek  társadalma  is  —  mint  egész  anyagi  és 
szellemi  kultúrája  —  belső  ellenmondásban  szenvedett.  A  48-as 
törvényhozás  papirosszabványai  nem  voltak  elég  erősek  a  régi 
társadalmi  tagozat  lerombolására  és  újnak  a  kialakítására :  a  jog- 
egyenlőség főúri,  köznemesi,  jobbágyi  osztályok  közt  társadalmi 
téren  inkább  csak  névleg  valósult  meg,  rendek  nincsenek  többé, 
de  mágnás,  gentry  és  pór,  azaz  kisgazda  és  zsellér  továbbra  is 
külön  egyéniségek,  melyeket  az  általános  magyarság  többé- 
kevésbé  tudatos  érzésén  kívül  alig  tört  össze  valami.  Átmeneti 
formák  vannak  ugyan,  de  egészben  véve  e  három  típus  éles 
határoltságban  vehető  szemügyre. 

A  mágnásosztályt  a  rendi  kiváltságok  megszüntetése  óta 
elsősorban  a  német  eredetű  hercegi,  grófi,  bárói  cím  és  rang 
különbözteti  meg  a  többitől.  Mágnásaink  tagjai  továbbá,  bizonyos 
megszorításokkal,  a  főrendiháznak,  s  kizárólagos  betöltői  az  ország- 
nagyi és  legfőbb  udvari  méltóságoknak.  Főrendiházi  működésüket 
szűkkeblű  osztálypolitikával  nem  lehet  vádolni,  aminthogy  a 
magyar  mágnási  tábla  e  korszakban  sem  vonta  magára  azon 
osztályok  gyűlöletét,  melynek  képviselői  hiányoztak  belőle.  A  főúri 

címmel  rendelkezők  egy  része  polgári  pályákon  működik,  részben 
anyagi  viszonyaitól  kényszerítve,  részben  lelki  szükségletből,  mint 
pl.  báró  Eötvös  Lóránt,  tudományunk  egyik  büszkesége.  Ezeket 
azonban  mellőznünk  kell,  ha  a  főúri  osztályról  mint  társadalmi 
jelenségről  beszélünk.  Az  igazi  főúr  fogalmát  a  nagybirtok  és  a 
vezető  politikai  szerep  határozza  meg. 

A  nagybirtok  kiterjedésére  ime  egy  valószerűtlen,  alig  felfog- 
ható szám  a  harmadik  korszak  kezdetéről :  Magyarország  terüle- 
tének 32°/o-a  ezertől  tízezer  holdig  terjedő  nagybirtokokból  áll,  a 
tízezer  holdnál  nagyobb  birtokok  pedig  együttvéve  az  ország 
összes  területének  7'47o-át  foglalják  el.^  Részletekkel  talán  jobban 
tudjuk  érzékeltetni  ezt  a  dolgot.  Az  ország  területén  1900-ban 
2,388.482  gazdaság  volt,  összesen  36,857.000  holdon.  Ebből  ezer 
holdnál  nagyobb  gazdaság  3768,  amely  3768  gazdaság  —  ezt  jól 
jegyezzük  meg  —  tizenegymilliókilencszázegyezer  kat.  holdat 
foglalt  magában.^  A  3768  szám  nem  a  birtokosokat,  hanem  a  gaz- 
daságokat tünteti  fel,  tehát  birtokos  még  kevesebb  van,  mert  egy- 
egy  birtokos,  amennyiben  földjei  több  megyében  fekszenek,  több- 
ször szerepel  a  kimutatásban.  Viszont  a  3768  számban  benne 
van  a  főurakon  kívül  az  ezerholdas  középbirtokos  is,  valamint  az 
állam  és  egyház  is,  amennyiben  ezek  földjei  egy-egy  tagban  ezer 
holdnál  nagyobbak.  Ebből  a  számból  tehát  nem  szabad  arra  követ- 
keztetnünk, hogy  az  ország  32  millió  földjéből  12  millió,  tehát* 
több  mint  32%,  az  egésznek  majdnem  egyharmada  a  főúri  osz- 
tály kezén  volna.  De  az  aránytalanság  igen  nagy,  majdnem  ilyen 
nagy.  Megítélhető  ez  abból,  hogy  az  összes  gazdaságok  537o-a 
úgynevezett  törpegazdaság,  s  ezen  törpegazdaságok  az  ország 
37  millió  holdjából  összesen  csak  2,155.168  holdat,  tehát  a  terü- 
letnek csak  5'8°/o-át  foglalják  el.  Viszont  a  hitbizományok,  melyek 
már  kizárólag  főúri  kézen  vannak,  2,329.000  holdat  tesznek  ki. 
Azaz  kétmillióháromszázezer  holdból  csak  néhány  család  él,  míg 
a  másik  kétmilliószázötvenezer  hold  az  ország  agrárlakosságának 
53°/o-át,  összesen  egymilliókétszáznyolcvanezer  kisgazdaságot  kény- 
telen eltartani.  Hogy  ez  mennyire  lehetetlen,  s  hogy  e  törpe- 
gazdaságok tulajdonosaiknak  a  puszta  életen   kívül    egyebet   alig 

1  Pólya  id.  m.  195.  1.  Keletitől  átvéve. 

-  Ezen  és  következő  adatok  a  Darányi  Ignác  földmívelésügyi  minisz- 
tertől kiadott  hivatalos  munkából  valók  :  A  magyar  korona  országainak  mező- 
gazdasági statisztikája,  V.  kötet,  Végeredmények,  Budapest  1900.  Ugyanezen 
adato^ira  támaszkodik  Rubinek  Gyula  az  Ungarn  c.  1917  Budapesten  megjelent 
munkában,  318.  1. 

nyújthatnak,  azt  megdöbbentően  illusztrálja  a  hivatalos  adat,  hogy 
ez  egymilliókétszáznyolcvanezer  törpegazdaságnak  majdnem  fele, 
hatszázezer,  kisebb  egy  holdnál,  még  pedig  szántóföldnélküli  egy 
holdnál  kisebb  294.475,  egy  holdnál  kisebb,  de  már  szántóföldes 
pedig  268.474. 

Ez  adatok  megértetik  velünk  azon  hatalmi  állást  és  követ- 
kezőleg azon  politikai,  társadalmi  és  kulturális  befolyást,  melyet 
a  vagyonos  főúri  osztály  néhány  száz  tagja  elfoglalt.  A  magyar 
mágnások  szerepe  a  közéletben  hasonlíthatatlanul  nagyobb,  mint 
akár  az  angol  lordoké,  akár  a  porosz  junkereké.  És  itt  a  demok- 
ratikus és  szocialisztikus  mesék  hónába  kell  utasítani  az  állítást, 
mintha  a  főúri  osztály  túlnyomó  hatalmát  modern  rablólovagok 
gyanánt  önző  osztályérdekből  használta  volna  fel,  s  mintha  társa- 
dalmunk e  néhányszáz  dúsgazdag  nagybirtokos  diktátumát  követve 
tette  volna  meg  a  végzetes  utat,  mely  a  katasztrófához  vezetett. 
A  dolog  megfordítva  áll.  Már  a  negyvenes  években  is  láttuk, 
mint  rendelte  alá  magát  a  főúri  ifjúság  Batthyányi  Lajos  gróf 
vezetése  alatt  a  liberális  közszellemnek  és  tette  magáévá  gondol- 
kodás nélkül  Kossuthnak  antiarisztokratikus  ideáit.  Most,  a  har- 
madik korszakban,  hasonló  á  helyzet.  Főuraink  nem  vezetői  vagy 
szerzői  a  nemzeti  illúzióknak,  csupán  akarattalan  szolgái.  A  nem- 
zettel együtt  hisznek  az  állami  és  nemzeti  fikciók  erejében,  s 
azok  kiépítésében  —  példa  Bánffy  Dezső  báró  —  erős  fajszere- 
tettel maguk  is  résztvesznek.  Új  politikai  alakulat  nélkülök  nem 
jöhet  létre :  a  nemzetnek  jól  esik  ez  ősi  nevek  ragyogása,  ők 
pedig  szívesen  ragyognak  akár  a  legszélsőbb  radikális  irányzatok 
élén  is,  tanúságot  tévén  ezzel  egyrészt  osztályöntudatuk  hiányá- 
ról, másrészt  politikai  ítélőképességüknek  az  előző  korszakhoz 
képest  csökkent  voltáról.  Sem  Széchenyi,  sem  Dessewffy  Aurél 
nem  akad  közöttük.  Nagy  többségükben  a  közjogi  viszály  taposó- 
malmát járják  lelki  rabszolgaságban ;  némelyek  azonban  köz- 
hasznú munkát  végeznek  az  agrártársadalom  és  termelés  szerve- 
zésében, de  mélyebb  koncepció  híjján  ők  is  a  felszínen  maradnak, 
a  kilenc  millió  jó  és  hü  magyar  paraszt  lelkéhez  nem  tudnak 
hozzáférkőzni.  Taktikát  és  pártpolitikát  űznek,  de  iniciativát  erkölcsi 
javulásra  nem  nyújtanak.  A  közrendű  magyarnál  nem  rosszabbak, 
de  nem  is  jobbak,  ami,  ha  áll  a  noblesse  obiige  érvénye,  nem 
csekély  felelősséget  ró  rájuk  mindazért,  mi  e  szegény  nemzettel 
történt  és  történik. 

Az  elődökkel  összehasonlítás  egyáltalán  nem  jár  előnnyel 
számukra.  Szűk  egyéni  életet  éltek,  ellentétben  akár  egy  Széchenjri  , 

Ferenc,  egy  Festetich  György  meleg  és  tetterős,  minden  magyart 
átfogó  nemzetiségével.  Legsúlyosabb  következménnyel  járt  az 
egész  nemzetre,  hogy  a  földtelen  zsellérek,  az  alant  nyüzsgő  kis- 
gazdák százezreivel  nem  gondoltak  és  kiskirályságaik  birtokában 
hagyták  és  tűrték,  hogy  a  magyarság  ereje,  a  föld-  és  munkaéhes 
parasztság  ipari  telepekre  vagy  Amerikába  zülljék  szét.  Latifun- 
diumaik éppen  a'  magyarlakta  területre  feküdtek  rá :  a  675.rXX) 
holdnyi  hitbizományi  szántóföldnek  több  mint  fele  a  Dunántúl 
megyéiben  fekszik.  A  színmagyar  Fejérmegye  egész  területéből 
63  és  fél  %  nagybirtok,  legnagyobbrészt .  mágnások  kezén.  E'^y 
Széchenyi  István,  elérkezve  a  társadalmi  fejlődés  ez  adott  fokára, 
bizonyára  tudta  volna,  mi  a  kötelessége  a  jó  és  hü  magyar  föld- 
telennel  szemben  . . . 


Anyagilag  sokkal  kedvezőtlenebb  helyzetben  volt  a  köz- 
nemesség, melynek  birtokállaga  már  az  előző  korszakban  össze- 
töretvén, társadalmi  egysége  felbomlott,  s  belőle  ide-oda  vetődő 
rétegek  váltak  le.  Mint  láttuk,  a  vagyonos  középnemességnek  egy 
része  még  megtartá  birtokát,  de  nem  oly  mértékben,  hogy  az 
országban  játszott  vezetőszerepet  igazolhatta  volna.  Középbirtok 
száztól  ezer  holdig  összesen  csak  19.867  volt,  a  gazdaságok  összes 
számának  nem  egészen  egy  percentje ;  a  magyar  föld  egész  terü- 
letéből csak  5  és  fél  millió  hold,  a  terület  15'Vo-je.  A  hivatalos 
statisztika  szerint  ez  még  elég  tekintélyes  szám,  de  „kérdés? 
akkora-e, .  hogy  ezt  az  osztályt  arra  a  vezetőszerepre,  melyet  neki 
tulajdonítani  szoktunk,  alkalmassá  tenné,  különösen  ha  tekintetbe 
vesszük,  hogy  a  középbirtokosoknak  csak  igen  kis  része  áll  tisztán, 
nagy  része  meg  van  terhelve,  sőt  túl  van  terhelve  adóssággal".^ 
Hozzátehetjük,  amit  a  liberális  statisztika  nem  feszeget,  de  a  tör- 
ténetíró el  nem  hallgathat:  ez  az  aránylag  csekély  középbirtok 
sincs  többé  egészen  a  régi  nemesség  kezén,  igen  tekintélyes  része 
immár  zsidó  birtok,  amit  beszédesen  illusztrál  a  megyei  virilisták 
közé  felvett  birtokosok  statisztikája  ;  pl.  Borsodban  149  virilista 
birtokos  közül  47  zsidó  már  1884-ben,  Trencsénben  153-ból  95, 
Árvában  48-bóI  37,  Veszprémben  148-ból  53,  Vasban  266-ból  34, 
Tolnában  162-ből  58,  Zalában  214-ből  86,  Bácsban  225-ből  75, 
Szabolcsban    168-ból   51    stb.-   Ami    nem   kevesebbet   jelent,  mint 

^  Meaögazdasági  statisztika  id.  kötet  33.  1. 

2  Ez  összeállítás  az  elvi  liberális  Beksics  Gusztávtól  való:  Cens^r, 
Társadalmunk  és  nemzsti  hioatásunk,  1884. 

hogy  a  köznemesség  ősi  hajlékaiban,  a  vármegyékben,  az  eddig 
nemesi  birtoknak  néhol  fele,  néhol  harmada,  de  legalább  is  egy- 
negyede nem  régi  nemesé  többé,  hanem  a  48  és  67  óta  felszaba- 
dult zsidóságé.^ 

A  nemesség  hatalma,  vezetöszerepe  nem  is  a  birtokon  alapul. 
Már    a    második   korszakban    is    láttuk,  hogy    azon  osztály,  mely 
Tisza  Kálmán  hagyományaihoz   képest   vármegyei    és   parlamenti 
közéletünkön    uralkodott,    csak     kis    részben     állott    földbirtokos 
nemesekből.  Hozzá  tartozott  és   tartozik    az    üj    korszakban    is    a 
régi  nemességnek  megyei  és    állami    szolgálatba    lépett   vagyon- 
talan tömege,  hozzá  a  városi  életbe  vonult  józan,    polgári   érzésű 
nemesség,  valamint  az  egész  vidéki  városbeli    intelligencia,   mely 
polgári  és  parasztszármazás    ugyan,    de    életfelfogásban,    politikai 
és    nemzeti    érzésben    asszimilálódott    a    nemesség    hivatalviselő 
tömegeihez,  kik  a  központi  hivatalokban  ülve,  a  vidék   előkelőbb 
államhivatalait,    reprezentációs    helyeit,    minő   pL  a   törvényszéki 
elnökség,  vármegyei  hivatalokat  tartósan   megszállva   sorsukat  az 
államéhoz  kötötték,  s  így  az  állami  omnipotencia  korszakában  túl- 
nyomó befolyást,   egyéb   rétegekre    olvasztó    hatást   gyakorolnak. 
'  E  birtoktalan  nemességnek  vagyona  semmi  vagy  csekély,  de  van 
konnexiója  a  központi  hivatalokban   és  van  szorgosan  ápolt  atya- 
fisága a  középnemesség  birtokos  maradványaival.  E  rokoni  viszony 
szabja  meg  életmódját,  s  egyúttal  azon  nem-nemes  intelligenciáét, 
mely  vele  napi  érintkezésben  lévén,  szokásait  híven  átveszi.  Innen 
az   a   különös    jelenség,   hogy   megmagyarosodott   polgárcsaládok 
fiain  gyakran  a  legszorgosabb  kutatással   is   alig  fedezhetünk   fel 
polgári    erényeket,   de   annál   szembeötlöbbek   rajtuk   azon   tulaj- 
donok, melyeket  a  pusztuló  és  szegényedő,  de  a   gazdag   atyafi- 
sággal mindenáron  lépést   tartó   hivatalnoknemességtől   vettek   át. 
A  szegény  hivatalnoknemes  külsőleg  él,   hogy  lássák,  s   ahelyett, 
hogy  a  lelki  műveltség  terjedésével  a  külső  életről  leszokott  volna, 
még  utánzókra  tesz  szert,  s  életmódját,  melynek   pusztulásra  ítélt 
osztálynál  megvan  a  természetes  jogosultsága,    egy    újonnan   fel- 
törekvő   rétegre    is   kiterjeszti. [  Innen  vidéki  városaink   közismert 
sivár  életmódja,  a  folytonos  kliTsőségkeresés,  a  lelkieknek  tökéletes 

1  100  holdnál  nagyobb  zsidó  birtok  van  1884-ben  1898,  összesen 
1,747.255  hold  területen,  1894-ben  2788,  2,619.300  holdon.  Zsidónak  van  bérbe- 
adva 1884-ben  2,745.1üO  hold,  18y4-ben  3,350.740  hold.  Összesen  birtokjogon  és 
bérben  van  zsidó  kézen  ötmilliókilencszázezer  hold,  amikor  a  holtkéz  birtoka 
csak  hárommilliókétszázezer  (v.  ö.  Weszprémy  id.  m.).  A  zsidó  térfoglalás 
sokkal  inkább  a  középnemes,  mint  a  mágnás  rovására  ment. 

elhanyagolása.  Hogy  csak  egy  drasztikus  jelenséget  említsek : 
vidéki  kávéházak  éjjeli  életében  cigányszó  (magyar  áfium  !),  kártya 
és  betört  tükrök  mellett  nemcsak  a  lehanyatlott  nemesek :  megyei 
aliegyzők,  huszártisztek  ifjúsága  hervadt  nem  egyszer  sivár,  lélek- 
telen férfikorrá,  de  még  inkább,  nagyobb  számban  a  polgári  és 
parasztcsaládokból  feltörekvő  új  értelmiségé;  általában  utánozták  a 
kihaló  nemesség  jó  és  rossz  szokásait,  polgári  légkör  sehol  ki 
nem  alakult. 

De  a  kép  nem  volna  teljes,  ha  rá  nem  mutatnánk  arra,  amit 
már  korábban  érintettünk:  hogy  t.  i.  az  elszegényedett,  lehanyatló 
nemesség  ezt  a  kétségtelen  befolyását  végső  analyzisben  mégis 
az  ő  nemzeti  eredetének,  történeti  múltjának  köszönhette.  Ugyanaz 
a  nemzeti  alkotóerő,  mely  az  első  generáció  nemeseit  a  nagy 
fellendülés  önzetlen  munkájába  állítá,  a  késő  unokákban  elszáná- 
sok  és  tettek  helyett  nemzeti  illúziókat  szül,  de  ez  illúzióknak  oly 
éles  formákat  és  annyira  magyaros  tartalmat  senki  sem  tud  adni> 
mint  ez  atavisztikusan  politizáló,  politikai  érzékkel  bíró  nemesség. 
Túlnyomó  befolyását  tehát  nem  középkori  rablólovagfogások  vagy 
durva  erőszak,  hanem  formásabb  és  aktívabb  magyarsága  bizto- 
sítják neki.  E  nemesi  energiák  hatása  alattl'ár  középrend  egyéb 
elemei  a  parasztsággal  együtt  a  harmadik  korszakban  is  inkább 
csak  befogadó,  passzív  szerepet  játszanak,  melyből  csak  felsőbb- 
séges  műveltség  tudná  őket  megszabadítani.  És  igy  fejlődik  ki 
az  a  frazeológiában  hatalmas,  de  tettekben  alig  mutatkozó  nem- 
zeti érzés^_Jnelyet  Grünwald  Béla  a  sovinizmus  mániáiának  neve- 
zett, annak  hiányát  panaszolván  a  hetvenes  évek  életében. 
A  vagyonilag  és  műveltségben  aláhanyatló  nemességnek  adatott 
a  kétes  dicsőség,  hogy  ezt  kifejlessze  és  a  zsidóság  segélyével, 
miről  következő  fejezetünkben  lesz  szó,  uralkodóvá  tegye  az 
egész  nemzetben. 

Ez  a  heves  nemzeti  érzés  volt  jóformán  az  egyetlen  kapocs, 
mely  az  életmód  föntemlített  külsőleges  homogenitása  mellett  a 
középosztály  különböző  rétegeit  összetartá.  A  liberális  törvény- 
hozás hiába  mondta  ki  a  szabad  connubiumot  és  commerciumot, 
egy'^gy  vidéki  társadalom  nemesi,  nyárspolgári,  értelmiségi  és 
zsidó  rétegei  mégis  külön  foltokban,  egymástól  elkülönzött  zsom- 
békokon  ültek.  Kétséget  nem  szenved,  hogy  a  nemesség  részéről 
kiinduló  egyesítő  törekvések  biztos  sikert  értek  volna  el.  A  nemes- 
ség azonban  liberalizmusa  miatt  kényszerhelyzetben  volt.  Anyagi 
létét  ekkor  már  szinte  kizárólag  a  központi  és  vármegyei  hiva- 
talok biztosították,  ha  tehát  szélesebb  társadalmi  alapokra  helyez- 

kedik,  s  exkluzivitásából  kilép,  ezzel  egyúttal  anyagi  alapjait  is 
veszélyezteti,  mert  osztoznia  kell  másokkal  ez  állásokban.  E  zsák- 
utcából egyetlen  út  vezetett  volna  ki :  ha  szakít  az  elvi  liberaliz- 
mussal, ha  agrár  szellemű  védőintézkedéseket  tesz  a  még  kezé- 
ben levő  kis-  és  középbirtok  megmentésére,  tisztázására,  ha  a 
hivatalokban  nyomorgó  nemesi  családokat  újra  letelepíti  —  esetleg 
a  mágnásosztály  latifundiumain,  hosszú  lejáratú  bérlők  vagy  akár 
birtokosok  gyanánt.  A  cifranyomorúságról  lemondva,  vissza  kellett 
volna  térnie  az  ősi  földhöz,  melynek  örök  szeretetéről,  heves 
kívánásáról  a  nemesi  publicisták  úgyis  oly  szépen  tudtak  regélni. 
És  ha  a  nemesség  akarja,  ez  a  kívánsága  könnyen  beteljesülhetett 
volna,  hiszen  a  parlamentben  szinte  kizárólag  nemesi  családból 
származó  képviselők  voltak.  De  a  változás,  mely  nemzeti  társa- 
dalmunkat egyszeriben  konszolidálhatta  volna,  elmaradt,  el  pedig 
azért,  mert  a  nemesség  liberális  ideológiájában  nem  tudott  többé 
akarni  és  saját  megmentésére  nekilendülni  egy  agrár-szociális 
törvényhozásnak.  Parlamenti  exponensei  és  vezető  egyéniségei 
őszinte  hívei  vagy  megcsontosodott  doktrinerjei  valának  a  libera- 
lizmusnak, mely  a  földbirtok  kötöttségében,  agrárcsaládok  és 
agrárvagyonok  folytonosságának  törvényhozásszerü  biztosításában 
reakciót  látott  és  azt  mindenkép  megakadályozá.  A  nemességnek 
önmagára  káros  liberalizmusát  jellemzi,  hogy  birtokminimum  és 
egyéb  agrárgondolatok  nem  is  a  nemesek,  hanem  nagybirtokos 
grófok :  Andrássyak,  Széchenyiek  fejében  merülnek  fel,  s  viszont 
hivatalnoknemesek,  központban  élők  azok,  kik  ez  agrárvédelmet 
liberális  elvhüséggel  szigorúan  visszautasítják.' 

A  század  végén  ezek  a  mozgalmak  is  elülnek.  Nemességünk 
a  jövő  gondja  nélkül  élvezi  a  hagyomány  nyújtotta  társadalmi 
befolyását  és  vezető  szerepét  politikában,  parlamentben,  központi 
és  vármegyei  hivatalokban.  Elmulasztván  a  70-es— 80-as  években 
kínálkozó  psychologiai  momentumot,  midőn  az  alsóbb  osztályokból 
még  csak  lassan  felszivárgó  értelmiséget  magába  olvaszthatta 
volna  és  egy  középkori  rend  jogveszteít  maradványából  az  angol 
gentry  mintájára  minden  kitűnőséget,  minden  szellemi  és  vagyoni 
erőt  magában  foglaló  új  társadalmi  osztállyá,  az  új  Magyarország 

1  Pl.  Berzeviczy  Albert,  A  gentryről  a  Nemzet  1884,  évfolyamában 
kiadva  Beszédek  és  tanulmányok,  II.  kötet,  234.  1.,  aki  a  köznemesség  elszegé- 
nyedése ellen  két  gyógyszert  ajánl  :  1.  a  kereset  és  fogyasztás  egymással 
arányba  állítandó,  2.  a  birtoktalan  nemes  menjen  válogatás  nélkül  polgári 
pályára.  Egyéb  egykorú  liberális  termékeket  (Láng  Lajosét,  Beksics  Gusztávét,) 
1.  Concha  Győző  cikkében,  A  gentry,  Budapesti  Szemle  1910.  142.  kötet. 

büszke  oszlopzatává  alakulhatott  volna :  mindezt  elmulasztva,  fél- 
szeg helyzetéből  az  új  kor  társadalmi  forrongásában  exkluzivitás, 
tudatos  osztályelzárkózás  által  akar  menekülni.  E  törekvés  ered- 
ménye a  magyar  gentry,  egy  hanyatló,  kimerült  társadalomnak 
felemás,  beteges  szülötte. 

iTÍ  gentry  elnevezés  a  80-as  években  merül  fel,^  mikor  a  régi 
középnemesség,  a  bene  possessionati  nagymultú,  érdemdús  osz- 
tálya már  végkép  szétzüllött,  vagyoni  alapjait  csekély  kivétellel 
elvesztettel  Az  angol  gentryröl  tudjuk,  hogy  az  a  régi  köznemes- 
ségnél szélesebb  osztály,  mely  az  ipar  és  kereskedelem,  tudomány 
és  hadsereg  nem-nemes  kitűnőségeit  is  magában  foglalja.  A  magyar 
gentryből  viszont  nemcsak  hogy  hiányoznak  ez  utóbbi  polgári 
elemek,  de  keretei  még  a  régi  köznemesség  körénél  is  szűkebbek. 
Alapja  és  magja  azon  aránylag  kevés  középnemes  család,  mely 
még  megtartá  birtokát  vagy  annak  egy  részét.  Ez  a  tulajdonképeni 
agrár  elem  a  gentry  közt,  az,  melyet  a  nemzetellenes  radikalizmus 
ezerholdasnak,  bőrkabátosnak  szokott  nevezni,  pedig  az  ezerholdak 
nagyrésze  ekkor  már  zsidó  kézen  volt.  Az  agrár-gentryt  kiegészíti 
városj_atvafisága,  mely  polgári,  helyesebben  „úri''  pályán  működik. 
Úri  pálya  az,  melyen  a  középnemesség  48  előtt  élt :  politikai 
szereplés,  minisztériumi  és  vármegyei  hivatalok,  lovastiszti  pálya. 
A  gentry  ez  alapjában  véve  középkori,  rendi__keretelí  tágításától 
aggályosan  tartózkodik.  Nemcsak  hogy  nem-nemeseket  fel  nem 
vesz  magába,  kivéve  ha  azok  házasság  útján  s  egyébként  is 
érzelmileg  asszimilálódtak  vele,  de  maga  is  tartózkodik  minden 
oly  pályától,  hol  nem-hasonszőrüekkel  egybevegyülhetne.  Bizonyos 
értelmiségi  ágakat,  melyeken  a  hazai  viszonyok  közt  a  dekórum- 
nak csak  minimuma  érhető  el,  aminő  pl.  a  középiskolai  tanári 
pálya,  tudatosan  bojkottál.  Mindez  megvilágítja  a  gentrység  alap- 
vonását:  a  hanyatló  köznemesség  utolsó  kétségbeesett  kísérlete 
ez,  hogy  az  anyagi  romlásból  mentse  ami  menthető,  azt,  mire 
jobb  időkben  keveset  adott :  a  külső  díszt  és  ennek  feltételét,  az 
osztályöntudatot.  A  gentrység  is  illúzió  tehát,  illúziója  ezen  szo- 
morú meddőségre  jutott  társadalmi  maradványoknak,  melyek  az 
illúzióból  nem  ébrednek  fel  többé,  mert  nincs  annyi  vitalitásuk, 
hogy  a  két  kivezető  út  bármelyikére  rálépnének :  vagy  visszatérni 
az  anyaföldhöz,  a  liberalizmus  elhagyása  árán,  vagy  a  születési 
elvet  feladva  az  értelmiséggel  összeolvadni.  Midőn  a  nemzet- 
konzerváló erőknek  egyik  kutatója  a  legújabb  időkben   ez  utóbbi 

i  Concha  id.  m.  kitűnő  kutatásai  szerint. 

Útra,  az  angol  gentry  utánzására  hívta  fel,  válaszul  csak  annál' 
határozottabban  hangzott  fel  a  gentry  részéről  a  születési  elv  és 
a  „gentry-osztályöntudaf'.^v  A  gentry-önvallomás  megerősíti  fön- 
tebbi rajzunkat:  kizárja  soraiból  nemcsak  a  nem-nemes  értelmi- 
séget, de  a  köznemesség  széles  rétegeit  is,  magát  egyedül  a 
hivatalnok-nemességre  és  a  még  földbirtokos  családokra  kor- 
látozván. Osztályöntudatát  „gentry-világfelfogással"  támogatja  alá. 
melynek  alkatelemei  „konzervativizmus  a  politikában,  agrárizmus 
a  gazdasági,  gavallérság  és  exkluzivitás  a  társadalmi  életben.'' 
Mint  tudjuk,  csupa  illuziój  politikában  a  folyton  politizáló,  a  köz- 
jogi harcot  késhegyig  folytató  radikális  gentry-osztály  egész  a 
katasztrófáig  meg  sem  kísérté  a  konzervatív  politikát;  gazdasági 
téren  az  agrárvédelmet  a  gentry  szintén  önmaga  akadályozta  meg 
és  egészben  véve  az  állami  és  nemzeti  illúziók  táplálásával  ön- 
maga tett  lehetetlenné  minden  konzervatív-agrár  mozgalmat.  De 
illúzió  volt  társadalmi  függetlensége  is,  mikor  megélhetése  végett 
az  állami  Leviathan  lett  egyetlen  kenyéradója.  Valóság  csak  az 
exkluzivitás,  mit  az  önvallomás  így  definiál :  i  „Az  igazi  gentry 
csak  gentry-társaságban  érzi  jól  magát,  s  a  magánéletben  ilyen 
társaságot  keres,  nem  lát  ott  szívesen  semmiféle  más  elemet, 
legyen  az  gróf,  bankár,  hivatalnok  vagy  polgár.^' 

Ez  a  felfogás  egyszerűen  abdikáció  azon  nemzetnevelő  és 
-vezető  hivatásról,  melyet  nemességünk  évszázadokon  át  tisztes- 
séggel, sőt  dicsőséggel  teljesített.  A  hivatott  organizáló,  ősi 
energiák  felhalmozója  lemond  most  nemzeti  hivatásáról  és  elzár- 
kózva él  előkelőnek  vélt  hivatalának  és  a  nemzetrontó  közjogi 
politikának.  Évszázados  családoknak,  őseik  érdemei  folytán  elnéz- 
hetjük, ha  végre  is  felmondják  a  szolgálatot. 

* 

t  A  nemesség  ez  önkényes  abdikációja  lőn  az  oka  annak^ 
hogy  szilárd  és  egységes  középosztályunk  ki  nem  fejlődött. 
A  modern  államhatalom  és  a  kapitalista  gazdaság  hirtelen  fel- 
lendülése jelentékeny  értelmiségi  réteget  hozott  ugyan  létre,  de 
ebben  hiányzott  az  összetartó  erő,  .s  így  az  egész  nemzeti  társa- 
dalomból is  hiányzott  az  a  szilárd  gerinc,  minő  korábban,  a  rend( 
korszakban,  a  vagyonilag  független,  müveit   középnemesség  voltj 

1  Concha  id.  cikkére  Szűcsi  József  válasza  A  geníry,  a  Turul  1910.  év- 
folyamában. 

2  E  „fölfelé-exkluzivitás"  iránt  a  gentry-ideológiától  ment  nyugodt  szem- 
lélők (pl.  Berzeviczy  Albert  id.  m.)  komoly  kétségeket  táplálnak. 


279 

Nincs  időnk  a  középosztály  egyes  ágainak  számbeli  gyara- 
podását figyelemmel  kísérni,  amint  ezek  a  kapitalista  termelés 
óriási  méretei  szerint,  hathatósan  elősegítve  az  államhatalom 
támogatásától,  új  és  új  kereseti  ágak  és  vállalatok  ezrén  át, 
különböző  közép-  és  főiskolák  százainak  közvetítésével  kifej- 
lődtek. A  magyar  társadalom  specifikus  bajai  nem  is  a  közép- 
osztály lassú  gyarapodásából  származnak,  hanem  éppen  abból, 
hogy  a  gyors  fejlődés  közben  megfeledkeztünk  a  szerves  mun- 
káról, az  elsietés  és  felületesség  e  korrektivumáról. 

fXz  intellektuális  élet  standardjának  szédületes  emelkedését 
mutatja  a  középosztály  számának  hirtelen  növekvése.  Szűkebb 
értelemben  vett  értelmiségi  pályán  volt  1870-ben,  mint  láttuk, 
88.000,  191Ó-ben  már  144.000^  Ez  utóbbi  számhoz  hozzáadva  az 
őstermelési  intelligenciát  (12.000),  az  ipari  és  kereskedelmi  pályá- 
két (64.000),  s  egyéb  értelmiséget,  megkapjuk  az  egész  ország 
intelligenciáját,  mely  nem  kevesebb,  mint  229.000  kereső  egyén, 
az  eltartottakkal  együtt  pedig  590.000.  Ezt  a  hatalmas  számot 
összehasonlítva  akár  az  oláh,  akár  a  balkáni  népek  intelligenciá- 
jával, nincs  oly  gonosz  indulat,  mely  ne  volna  kénytelen  elismerni 
a  mi  kulturális  felsőbbségünket.  De  közelebbről  megvizsgálva  a 
részleteket,  rajtuk  elsősorban  a  fejlett  kapitalizmus  hatását,  s  ezzel 
együtt  a  szerves  nemzeti  munka  teljes  hiányát  észleljük.  Az  ipari 
és  kereskedelmi  pályák  értelmiségének  száma  1900-ban  még  csak 
38.000,  1910-ben  már  64.000,  tehát  tíz  év  alatt  csaknem  meg- 
kétszereződött, ami  az  indusztriális  kapitalizmusnak  aránylag  gyors 
térfoglalásáról  ad  hírt.  Ez  a  szám  azonban  csak  kis  részben  áll 
elő  polgári  és  paraszt,  még  kevésbé  nemesi  egyéneknek  intellek- 
tuális pályára  térte  folytán,  mivel  az  ipari  és  kereskedelmi  intelli- 
gencia —  a  kapitalizmus  túlnyomóan  zsidó  lévén  —  szintén  zsidó 
körökből  táplálkozik.  Viszont  az  őstermelés  körében  működő 
intelligencia  1900-ban  11.000,  1910-ben  12.000,  tehát  a  népes.ség 
általános  szaporodásához  képest  leszállott  —  gondoljuk  meg: 
leszállott  Magyarországban,  a  specifikus  agrár  államban,  melynek 
jelene  és  jövője  az  agrár  termeléstől  függ  és  így  létérdeke 
kívánná,  hogy  a  mezőgazdaság  szolgálatába  minél  több  értelmet 
és  céltudatos  akaratot,  nevelő  és  szervező  erőt  állítson.  A  har- 
madik korszak  ebben  sem  volt  jobb  a  másodiknál :  egyik  sem 
gondolt  eléggé  az  ország  agrár  népességével,  egyik  sem  gondos- 


'  Az  l'JlO.    népszámlálás  adatai  a  Magyar  Statisztikai   Közlemények  27. 
kötetében. 


í^  ^ 


280 


kodott  az  agrár  lakosság  szellemi    színvonala   és    ezzel    együtt  a 
termelés  intenzitása  emeléséről. 

A   tulajdonképeni    intelligencia    gyökerei    részben    a   kapita- 
lisztikus   vállalatokba,    részben    az   állam    gépezetébe   nyúlnak  le. 
Kapitalizmusunk  túlyomóan  zsidó  lévén,  intellektuális   exponensei 
is   többnyire    azok,   egyes    ágakban,    minő    pl.    a    bányaművelés, 
németek.   Marad  a  nemzeti    intelligencia  számára  az  államhivata- 
lokban és  néhány  szabad  kereseti  ágban  élők  tömege,  mely  tehát 
nagyjában  függő  helyzetben  van,  az  állam  táplálja,  holott  ez  még 
akkor    is,    mikor   jobb    napokat    lát,    szegény   és    semmikép  nem 
alkalmas  arra,  hogy  nemzeti  értelmiséget  szervezzen  és  fönntartson. 
'    Egységes  közszellem,  nemzeti  célok  öntudatos  követése  nem 
is   került   ki    e    hirtelenül  felnőtt  középosztályból.  Tagjait  szervés 
kapcsok   át   nem    fogják,  atomokként   élnek   önmaguknak,  kiszol- 
gáltatva  a   szegénységnek,    anyagi    gondoknak,    meg   hasonlókép 
anyagi  örömöknek^ Ignoti  nulla  cupido.  Sem  az  állami  telekkönyv- 
vezető,  sem  a  biztosító    hivatalnok    nem    érzi,  hogy    egy  magyar 
középrendnek  tagja,  melybe  a  gazdag  gyáros,  a  nemes  születésű 
mmiszteri   tanácsos   is   beletartoznék,    amelyre  nemzeti  feladatok, 
komoly   munkák   várnak.   Magyarsága    kétségen    felül   áll,  de  azt 
csak  mint  vezetett,  mint  gregarius  katona,  mint  nyáj  tagja  képes 
megbizonyítani,  mert   művelődési    hiányai  iniciativára  és  kritikára 
képtelenné   teszik.    Ez    a    nagy    tömeg   ellenkezés   nélkül  aláveti 
magát  az  uralkodó  nemzeti  irányoknak,  melyeket  politikai  pártok 
és  sajtó,  a  vezetésben  osztozkodó  gentry  és  zsidóság  állapítanak 
meg.  Szelleme  csak   parlamenti  és  politikai  szónoklatokra,  meg  a 
napisajtó  cikkeire  reagál,  míg  gazdasági  műveltséget  nem  szerez 
magának,  hogy   azzal   szűkös  anyagi  helyzetén  lendítsen.   A  har- 
madik   korszak    könyvtermelése,    ami    a    komoly    művek,    nem  a 
szépirodalom,  példányszámát  illeti,  alig  emelkedett,  sőt  talán  esett 
is  a  második  korszakéhoz   képest.    Ha   meggondoljuk,   hogy  nép- 
szerűen megírt  gazdasági  társadalmi,  történeti  könyvek  legföllebb 
ha  3-4000  példányban  fogynak  el,  holott  az  értelmiségi  osztályok 
száma  229.000   egyént   tesz  ki,  e  nevetségesen    csekély  példány- 
számból meg  fogjuk  érteni,  miért  nem  talált  a  nemzet  évtizedeken 
át  kivezető  utat  a  közjogi  harcok  és  doktriner  liberalizmus  kettős 
útvesztőjéből. 

A  3—4000  példánnyal  még  csak  a  következő  adatokat 
állítsuk  szembe:  volt  az  országban  4400  középiskolai  tanár,  pol- 
gári és  felső  leányiskolái  tanító,  500  főiskolati  oktató,  4000  katholikus 
pap,   3000   evangélikus,    református    és    lutheránus    lelkész,    4000 

Ügyvéd,  6000  orvos  és  gyógyszerész,  író  és  művész  nem  keve- 
sebb mint  4000,  tudós  1200!  Ha  a  26.000  néptanítót,  az  állami  és 
törvényhatósági  közigazgatás  25.000  emberét,  mint  anyagilag 
gyöngéket,  ha  a  4000  görög  keleti  és  görög  katholikus  papot 
mint  túlnyomóan  idegen  nemzetiségijt,  ha  a  9000  szülésznőt,  a 
2500  óvodást  le  számítjuk  is  és  megelégszünk  azzal,  hogy  az 
ügyvédek,  tanárok,  magas  hivatalnokok,  orvosok,  papok  ezreit 
sorozzuk  be  a  „müveit  nagyközönségbe'^,  ennek  számát  a  fel- 
hozott statisztikai  adatokból  a  legfeketébb  bizalmatlansággal  sem 
volna  szabad  15— 20.000-nél  kevesebbre  tenni.  Hisz  ez  még  mindig 
nem  volna  több,  mint  a  magyarság  tízmilliónyi  tömegének  alig 
egynegyed  százaléka.  Pedig  15-20.000  példányban  legföllebb 
ha  regényt,  mely  a  közönség  inye  szerint  készült,  lehetett 
nálunk  eladni.  A  nemzetet  nevelő  és  oktató  munkákat  csak  a 
mondott  3  —  4000  példányszámban. 

Elmondhatjuk,  bármily  szomorú  is:  Széchenyi  óta  a  lelki  füg- 
getlenek száma  Magyarországon  alig  szaporodott. 


Hátra  van  még'  az  Opari  munkás-  és  parasztosztáiyokai  el- 
helyeznünk a  nemzeti  társadalomban.  Ha  a  középosztályt  akarat- 
talan,  iniciativaképtelen  atomok  tömegének  ismertük  fel,  az  ipari 
munkásosztály  hasonlóképen  ilyen,  azzal  a  különbséggel,  hogy  még 
nem  oszlott  atomokra,  nem  individualizálódott,  hanem  [egyetlenegy 
tudattalan  réteget  képez  minden  egyéni  differenciáltság  nélkül. 
Abban  mindakettö  megegyezik  egymással,  hogy  passzív  tétlen- 
ségben várja  nálánál  aktívabb  tényezők  részéről  a  megter- 
mékenyítést, az  ideák  beoltását,  melyek  szerint  mozgásba 
jusson.  ' 

feambelileg  ez  az  osztály  mutatja  a  legnagyobb  gyarapodást. 
1890-ben  van  ipari  kereső  1,100.000,  eltartott  1,494.000.  összesen 
2,600.000.  1900-ban  ugyanezen  számok  már  felrugtattak :  1,430.000, 
2,060.000,  s  a  kettő  összege,  az  egész  ipari  munkásság :  3,490.000. 
Az  ország  népességének  1890-ben  ,177o-a,  1900-ban  207Vo-a  ipari 
munkás.  A  szaporodáson  félreismerhetetlen  a  kapitalizmus  hatása. 
A  házi-  és  népipar  végkép  összezsugorodik:  1890-ben  még  477o  a 
az  egész  ipari  munkásságnak  (38.358  munkás),  1900-ban  már  csak 
3-77o  (38.774).  Annál  rohamosabb  az  iparvállalatokban,  még  pedig 
a  közép,  nagy,  legnagyobb  üzemekben  foglalkoztatott  munkások 
számának  emelkedése.  Húsz  munkásnál  többet  foglalkoztató  válla- 
latokban dolgozott  1890-ben  az  ipari  munkásság  3rVo-a,    1900-ban 

már  42*?^  o-a.  Ennek  megfelel  a  vállalatok  számbeli  gyarapodásában' 
tapasztalható  irány:  az  egymunkású  vállalatok  száma  az  említett 
tíz  év  alatt  csak  4'Vo-Ual  nőtt,  a  két  munkást  foglalkoztatóké  13'Vo-kaK 
a  három-öt  munkásúé  19'Vo-kal,  6— 10-é  2?-mal,  11— 20-é  33-maI, 
a  húsznál  többet  foglakoztatóké  nem  kevesebb,  mint  55'Vo.kal.  Míg 
a  segédmunkások  szaporodása  a  3—5  munkású  üzemekben  csak 
19'Vo,  addig  a  húszon  felüliekben  92°/o.  Leghatalmasabb  fejlődést  a 
legnagyobb  üzemekben  észlelünk:  a  nagyipari  alkalmazottak 
egy  harmada  az  ötszáznál  több  munkást  foglalkoztató  gyárak- 
ban van. 

Az  ipari  munkást  tehát  a  kapitalizmus  szülte,  élete  a  nagy- 
vállalatok és  nagytőke  kezében  van.  Ehhez  képest  helyzetét  a 
nemzeti  társadalomban  a  nagytőkének  indusztriális  és  internacio- 
nális jellege  szabja  meg.  A  nagytőke  természetesen  nem  hanya- 
golja el  az  ország  agrár  termelésének  kiaknázását  sem,  hisz  leg- 
nagyobb iparágaink  élelmiszerüzemek :  lisztet,  cukrot,  spirituszt, 
sört  előállító  gyárak  és  malmok,  de  szakvélemények  szerint  is 
éppen' élelmiszeriparunk  szorult  leginkább  kiegészítésre,^  ami  abból 
is  érthető,  mert  a  béke  boldog  éveiben  az  élelmiszeripar  kisebb 
profitot  hozott  Jetre,  min,t  egyéb  gyáripari  üzemek.  A  nagytőke 
ezért  inkább  az  ország  egyéb  természeti  kincseire  veté  magát  és 
a  Budapesten  koncentrált  élelmiszeripar  mellett  többnyire  a  hegy- 
vidéki perifériákon  állít  fel  nagy  iparvállalatokat.  Ezernél  több 
munkást  foglalkoztató  gyár  volt  1910-ben  összesen  harminchét,^ 
ebből  17  Budapesten,  2—2  Nógrád-  és  Borsodban  (Salgó-Tarján 
és  Diósgyőr),  1—1  pedig  Győrött,  Lajta-Újfalun,  Rózsahegyen, 
Nagysurányban,  Zsolnán,  Ruttkán,  Zólyomban,  Kassán,  Korompán, 
Szerencsen,  Aradon,  Mezőhegyesen,  Temesvártt,  Kolozsvártt, 
Beocsinon  és  Fiumében.  Tehát  a  legtöbb  óriásüzem  nemzetiségi 
vidéken  épült,  nem  a  magyar  medence  agrártermelése  szolgálatában, 
hanem  a  hegyvidék  termékeinek  idegen  töke  érdekében  kiakná- 
zására. 

Az  üzemek  ezen  eloszlásának  megfelelnek  a  gyári  munkásság 
nemzetiségi  viszonyai.  A  nagyipari  segéderők  közt  a  hivatalno- 
koknak 71  *^/o-a  magyar  anyanyelvű  1900-ban,  76°  o  1910-ben;  a 
munkavezetők  közt  magyar  a  két  említett  esztendőben  51,  illetőleg 
58°/o,  a  munkások  közt   előbb   45,   majd   56*'/o.    1910-ben   tehát   a 

1  V.  ö.  Gratz  Gusztáv  összeállítását  az  id.  Ungarn  kötet  Industrie  und 
Handel  cikkében. 

2  A  Magy.  Statisztikai  Hivatal  Közleményei,  48.  kötet. 

24.000  gyárhivatalnokból  csak  háromnegyedrész  magyar,  a  14.000 
munkavezetőből  csak  58'Vo,  s  a  379.000  gyári  munkásból  csak  56'Vo. 
Ez  az  arány  döntően  határozza  meg  a  munkásság  szerepét  nem- 
zeti fejlődésünkben.  A  munkásság  szervezett  tömegének  kevés 
híjján  feléről  kimutatható,  hogy  a  nem-magyar  nemzetiségekről 
leválva  vándorolt  az  ipari  központokba,  tőle  tehát  nemzeti  nevelés 
nélkül  nemzeti  érzést  követelni  épp  úgy  méltánytalanság,  mint 
neki,  a  felében  idegennek,  elhatározó  befolyást  engedni  a  magyarság 
sorsa  irányítására.  Vezetői  közt,  úgy  a  hivatalnoki  karban,  mint  a 
munkavezetők  közt  igen  sok  az  olyan,  aki  maga  is  az  első  gene- 
rációban vándorolt  be  vagy  lett  magyarrá,  ezektől  tehát  a  mun- 
kásság nemzeti  nevelése  nem  várható.  Ha  még  ehhez  vesszük, 
hogy  a  munkástömegek  gyors  asszimilálódása  az  országnak  nagy- 
ipari viszonyai  mellett,  távol  a  magyarság  duzzadó  medencéitől, 
szinte  lehetetlenség  volt,  ezzel  megjelöltük  a  szerény  helyet, 
melyet  az  ipari  munkásság  nálunk  elfoglalhatott. 

Magyar  volt  azonban  a  vidéki  városok  kisüzemi  munkás- 
ságának nagy  része,  s  a  budapesti  nagyüzemekben  is  tekintélyes 
tömeg.T^lunk  a  kapitalizmus  is  újabb  eredetű  lévén,  a  munkásság 
szervezése  is  későn  kezdődött.  Liberális  politikánk,  elveihez  híven, 
nem  törődött  e  fontos  kérdéssel.  Állami  szocializmusnak,  minőt  ^ 
Bismarck  inaugurált,  vagy  a  polgári  pártok  szervező  munkájának 
nyoma  sincs  nálunk.  A  német  liberalizmus  munkásnevelő  gondo- 
lataihoz a  mienk  soh'a  sem  emelkedett  fel.  Véreink  tehát,  a  falu 
emlőiről  leszakadva,  nagyvárosokban  ide-oda  botorkálva,  magukra 
hagyottságukban  annál  könnyebben  behódoltak  az  internacionális 
munkásmozgalomnak,  mely  a  nemzetközi  kapitalizmus  korrelatuma- 
ként  terjedt  el  nyugatról,  mert  mint  mondottuk,  a  munkásság  soha 
sem  volt  egészében  magyar. 


Az  agrárnépesség  földbirtokon  ülő  kisgazdákból  és  földetlen 
zsellérekből  meg  urasági  béresekből,  cselédségből  állott.  Nemzeti 
érvényesülésük  mértékét  vagyonosodásuk  és  műveltségük  szabta 
meg.  Mindkét  irányban  kétségtelen,  hogy  sok  történt  az  utóbbi 
korszakban,  a  nagy  gazdaegyesületek  tevékenysége  már  más  volt, 
mint  a  hetvenes  években  a  megyei  gazdasági  egyesületeké,  hol 
üres  politizáláson  kívül,  mmt  láttuk,,  egyéb  még  nem  történt. 
A  földmívelési  kormány  közegei  és  nagygazdák  sok  jóindulattal 
és  felelősségérzettel  fáradoztak  a  parasztság  anyagi  és  szellemi 
nívója  emelésén,  s  ha  a  következőkben  mégis  kedvezőtlen   ered- 

menyekre  jutunk,  ez  csak  a  nyugati,  haladottabb  állapotokhoz 
viszonyítva  áll,  nem  pedig  keleti  és  balkáni  szomszédainkhoz 
képest,  ahol  az  oláh  és  szerb  paraszt  hasonlíthatlanul  alacsonyabb 
■fokon  sínylődtek  velük  semmikép  nem  törődő  demokrata,  polgári 
kormányok  vagy  nagybirtokos  arisztokraták  járma  alatt.  A  mi 
bajunk  ismét  az  organikus  munka  hiánya  volt:  a  szabad  verseny 
ideáitól  zsongó  fejjel  nem  lehetett  parasztvédelmet  alkotni.  Köz- 
jogi pártharcok  közt,  midőn  a  pártok  vezetői  nagybirtokosok  és 
szatellitáik  valának,  a  földtelen  zsellér  kielégítése,  a  paraszt  lelki 
javának  gondja  egykép  a  feladatok  utolsói  közé  kellett,  hogy 
kerüljön. 

Nem  célunk  itt  társadalmunk  mindazon  bűneit  előszámlálni, 
melyek  folytán  a  magyar  parasztság  megmaradt  naiv  politikátlan- 
ságban  és  összefüggéseket  ignoráló  önzésben.  Még  az  első  lépés 
sem  sikerült  úgy,  ahogyan  kellett  volna :  az  észszerűbb  földmun- 
kálás  megkedveltetése,  s  ezzel  a  parasztbirtok  termelésének  eme- 
lése, a  tulajdonos  vagyonosodása.*  Hivatalos  munka  panaszkodik 
a  korszak  vége  felé  a  nagyobb  gondot  követelő  borsó  és  lencse, 
kender  és  len  vetési  területének  „megdöbbentően  nagy  hanyat- 
lásáról", sajnosán  látja  a  takarmánymagvak  termesztésének  szű- 
kebbre szorulását  is.  „Lóheremagbehozaíalunk  1895— 99-ben  majd- 
nem háromszorosára  emelkedett,  kivitelünk  majdnem  felére  csök- 
kent." Sajtból  sokkal  nagyobb  értéket  hoztunk  be,  mint  kiviszünk 
—  mi  agrárország,  hol  csak  organizálni  kellene  a  meglevőt ;  — 
a  behozatal  közönséges  sajtban  625.000  korona,  finomban  2,050.000, 
kivitelünk  ezzel  szemben  közönségesben  249.000,  finomban  459.000 
korona.  Gyümölcsfánk  van  tán  nyolcvan  vagy  százmillió  is,  „aki 
azonban  ismeri  a  tényleges  állapotokat  —  mondja  a  hivatalos 
statisztika  —  tudja,  hogy  e  fényesnek  látszó  kép  szintén  mutat 
árnyékokat.  Gyümölcsfáink  között  nagyon  sok  az  elvénült,  nagyon 
sok  a  helytelenül  ültetett,  nem  gondozott,  mely  termést  alig  vagy 
éppen  nem  ád  és  birtokosának  hasznot  nem  nyújt.  Azt  is  tudjuk, 
hogy  a  fajok  megválogatása  nem  történik  mindig  elég  gonddal 
és   szakértelemmel,    de    viszont    az    is  köztudomású,  hogy  egyes 


1  Itt  nem  szabad  elfelejtenünk,  hogy  a  parasztnak  adósságtól  szabadu- 
lása és  meggazdagodása  nem  a  békés  fejlődés  eredménye,  lianem  egy  hirtelen 
bekövetkezett  abnormis  jelenség,  következése  a  világháború  óta  állandósult 
élelmiszerhiánynak.  Mi  itt  az  újabb  fejleményektől  eltekintve  rajzoljuk  az  el- 
múlt korszak  viszonyait.  A  mezőgazdasági  adatokra  1.  a  már  idézett  Darányi- 
féle hivatalos  kiadvány  V.  kötetét. 

községekben  és  városokban  a  gyümölcstermesztés  a  lakosság 
vagyonosságának  és  jólétének  egyik  legfőbb  forrása",  azaz  ott, 
tehetjük  hozzá,  hol  a  népet  már  megtanították  a  szakértelemre, 
ott,  ahol  a  néppel  arra  hivatott  tényezők  komolyan  foglalkoztak. 
De  józan  oktatás  és  nevelés  híján  a  kisbirtok  termelése  átlag 
alig  különbözik  az  előző  korszakétól,  melynek  hosszú  téli  henyé- 
lésére, forró  nyári  koncentrált  munkájára,  zsiros  életmódjára  és 
lelki  szükséglethiányára  még  emlékezünk. 

Általános  érvényű  ítéletet  a  harmadik  korszak  parasztnevelő 
munkájáról  nehéz  mondani,  de  kétségtelen,  hogy  a  körösi  és 
kecskeméti  gyümölcstermelő,  a  makói  hagymásgazda,  a  szegedi 
tanyabérlő  nem  az  átlagot,  hanem  a  legmagasabb  fokot,  a  paraszt- 
művelődés  legsikerültebb  példányait  képviselik.  De  hogy  meg- 
születtek és  közöttünk  vannak,  annak  feltétele  volt  a  föld,  a 
sajátbirtok.  A  magyar  talajon  szétvetett  lábakkal  álló  öntudatos 
paraszt  még  nem  ideális  nemzeti  egyéniség,  még  nem  feltétlenül 
értelmes  tényezője  a  nemzeti  közösségnek,  de  mindenkép  olyan, 
miből  lehet  az.  Széchenyi  a  kilenc  millió  jó  és  hü  magyarnak 
nemcsak  jogegyenlőséget  és  papiralkotmányt,  de  földet  és  hal- 
hatatlan lelket  akart  adni ;  a  leghűbb  magyar  igéi  harmadik  gene- 
rációban is  elhangzottak  már,  s  a  parasztnak  földje  alig  szapo- 
rodott, s  ha  külső,  esetleges  tényezők  folytán  vagyonosodott  is, 
halhatatlan  lelke  csak  véletlenségből  nemesedett.  Széchenyi  meleg- 
szívű Ígéretei  helyett  kapott  a  kezébe  vándorbotot,  mellyel  álla- 
milag egyengetett  úton,  idegen  üzérek  felügyelete  alatt  mehetett 
ki  amerikai  bányák  gyilkos  levegőjébe,  fehér  rabszolgának. 
CA  kivándorlás,  mely  tót  vidékek  mellett  a  Dunántúl  német  és 
színmagyar  területeit :  Veszprém-,  Fejér-,  Qyőrmegyéket  egyaránt 
sujtá,  a  harmadik  generáció  alatt  érte  el  tetőpontját;  egyik  oka 
kétségtelenül  a  nagybirtok  vonakodása  mindennemű  telepítő 
akciótól. 

Az  itthonmaradtak  művelődésén  különböző  közoktatási  kor- 
mányok több  jóindulattal,  mint  szerencsével  és  céltudatos  ener- 
giával fáradoztak.  A  parasztnevelő  akciók,  vándortanítás,  könyv- 
tárak, nem  hatottak  mélyre,  maradtak  tisztán  incidentális  jellegűek. 
A  művelődés  a  paraszthoz  a  környékbeli  városokból,  élő  szó  és 
újságok  útján  ért  el.  Ez  utóbbiakat  agrárszervezetek  helyett  buda- 
pesti kapitalista  vállalatok  adták  kezébe :  a  krajcáros  lapok,  melye- 
ket a  parasztság  naponkint  megvett,  ehhez  képest  nem  a  magyar 
földből  kinőtt  ideákat,  hanem  Budapest  levegőjét  terjesztették  el 
a  gyermeki    könnyedséggel    befogadó    parasztok  közt.    Iniciativát 

tehát  ettől  a  néposztálytól  sem  várhatunk:  a  magyar  paraszt 
hazáját  vérrel  és  a  béke  kézi  munkájával,  de  nem  gondolattal  és 
akarattal  szolgálja,  még  mindig  magával  tehetetlen  óriásgyermek, 
készen  befogadni  mindent,  mi  egészséges  önzésével  ellentétben 
nincsen. 

A  korszak  vége  felé  Budapest  kultúrája  már  a  falusi  házakba 
is  megérkezett. 


V. 
A  zsidóság  szerepe  és  Budapest  kultúrája. 

Végigtekintvén  a  magyar  társadalomnak  magyar  talajban 
gyökerező,  tehát  történeti  osztályain,  sem  a  nagybirtokosok  közt, 
sem  a  középosztály  laza  rétegeiben,  sem  pedig  a  nemzeti  munkás 
testi  erejével,  kérges  tenyereivel  szolgáló  parasztság  és  ipari 
munkásságban  nem  találtunk  vezető  tehetséget  vagy,  minek  hiánya 
még  súlyosabb,  vezető  akaratot.  Egyetlenegy  osztály  sem  érzett 
magában  hivatást,  saját  érdekeit  pillanatnyilag  félretéve,  a  közös- 
ségnek dolgozni,  a  nemzeti  erőket  egybefogni.  Mindenki  csak 
maga  elé  nézett,  a  legközvetlenebb  környezetet  látta  és  passzív 
közömbösséggel  haladt  az  illúziók  kitaposott  útján. 

Társadalmi  osztályaink  e  lethargikus  állapotából,  mely,  mint 
láttuk,  természetes  következése  volt  három  generáció  fokozatos 
hanyatlásának,  érthetjük  meg  azon  elemnek  előtérbe  tódulását, 
melynek  szereplése  a  harmadik  korszaknak  egyik  szembeötlő 
tünete.  A  történeti  osztályok  tehetetlensége  és  szervezetlensége, 
valamint  illuziószükséglete  volt  az  erő,  mely  a  zsidóságot  a  mag>-ar 
kultúra  központjába  emelte.  A  zsidóság  újabb  szerepe  történeti 
tény,  s  mint  ilyen,  gyökereiben  a  múltban  áll.  Már  az  első  kor- 
szakban láttuk,  hogy  a  galíciai  bevándorlás  útján  folyton  szapo- 
rodó zsidóság  kizárólagos  közvetítője  volt  az  akkor  még  tisztán 
agrár  Magyarország  nyersterményeinek,  ez  a  szerepe  előkészíté 
a  hatalmi  állást,  melyet  a  második,  kapitaiisztikus  korszakban 
foglalt  el,  midőn  az  ipar-  és  kereskedelmi  vállalatok,  pénzintézetek 
és  bankok  profitja  szinte  kizárólag  őt  gazdagítá.  Most,  a  harmadik 
generációban  nem  történik  egyéb,  minthogy  levonatnak  e  korábbi 
jelenségeknek  logikai  következményei :  a  vagyonilag  kitűnő  hely- 

zetbe  került  zsidóságnak  az  anyagi  vezetés  mellett  a  szellemi  is 
ölébe  hull. 

A  következők  megértéséhez  emlékezetünkbe  keli  idéznünk, 
hogy  a  liberális  törvényhozás  a  galíciai  bevándorlást  soha  meg 
nem  szüntette,  de  még  csak  nem  is  korlátolta.  Innen  a  zsidóknak 
a  többi  népfaj  és  vallásfelekezettel  szemben  aránytalanul  nagy 
számbeli  gyarapodása :  az  első  korszakbeli  241  ezer  zsidó  helyett 
1870-ben  már  550  ezer,  1890-ben  707  ezer,  1900-ban  831  ezer 
lakik  Magyarországon,  számuk  tehát  1840  óta,  hatvan  év  alatt, 
szinte  megnégyszereződött.  1914-ben  jóval  felülmúlta  az  egymilliót, 
aminek  nemzeti  fontosságát  csak  akkor  értjük  meg,  ha  tudjuk, 
hogy  a  zsidóság  magyar  földön  túlnyomó  részben  magyarnak 
vállá  magát,  s  így  a  tíz  millió  magyar  közt  minden  tizedik  zsidó 
volt.  Viszont  ezen  egy  millió  zsidó  közül  legalább  is  500  ezer 
csak  húsz-harminc  év  óta  lakott  Magyarországon. 

A  magyar  zsidóság  medencéjének  galíciai  elemekkel  feltöl- 
tése nem  egyedülálló  jelenség.  Az  orosz,  lengyel,  ukrán  kor- 
mányok és  népek  soha  nem  tudták  megoldani  a  köztük  lakó 
zsidóság  problémáját,  mely  tehát  a  galiciai  és  orosz  piszokból  és 
szegénységből  egyesegyedül  kivándorlás  útján  szabadulhatott. 
Ez  az  új  zsidó  diasporának  történeti  alapja,  mely  emberileg  töké- 
letesen megérthető.  Az  orosz-lengyei  elnyomás  alól  a  zsidók  egy 
része  Amerikába  menekült  és  ott  nagyvárosok  zsidónegyedeibe 
helyezte  át  minden  asszimilálás  nélkül  azon  alacsony  kultúrát, 
melyet  őseitől  örökölt.  A  nagyobb  rész  azonban  közelebbi  célt 
választott,  ellepvén  a  szomszédországokat,  kivéve  Romániát,  mely 
egyedül  védekezett  e  hívatlan  vendégek  ellen.  A  diaspora  köz- 
pontja körül  fekvő  többi  állam :  Németország,  Ausztria,  Magyar- 
ország a  liberalizmus  jegyében  tartózkodott  a  bevándorlás  min- 
dennemű korlátozásától.  Ennyiben  tehát  e  három  nép :  magyar, 
német,  osztrák  hasonló  helyzetben  van,  miután  mind  a  három  évtize- 
deken át  nyitva  tartá  keleti  határait  és  ezzel  lehetővé  tette,  hogy 
eredetileg  is,  évszázadok  óta  honos  zsidóságát  ez  idegen  erkölcsű 
jövevények  majorizálják.  Nincs  tehát  okunk  csodálkozni,  hogy 
éppen  e  három  országban  van  zsidó  probléma,  hogy  éppen  e 
három  nép  kénytelen  előbb-utóbb  szemébe  nézni  e  problémának, 
anélkül,  hogy  állásfoglalása  és  a  probléma  vizsgálata  szükség- 
képen acte  de  hostilité  volna  a  zsidóság  ellen,  E  három  nép  hely- 
zete a  diaspora  folytán  tökéletesen  különbözik  a  nyugatiakétól, 
hol  franciák,  angolok,  északi  germánok  a  köztük  honos  zsidó 
elemet  évszázadok  alatt  többé-kevésbé  asszimilálták,  s  ennélfogva 

újabb  nagymérvű  bevándorlás  hiányában  nem  is  érezhetik  a  zsidó 
probléma  égető  voltát.  Egyedül  Német-  és  Magyarország,  vala- 
mint Ausztria  testén  tátongott  ez  a  keleti  nyílás,  melyet  az  elvi 
liberalizmus  nem  engedvén  betölteni,  rajta  az  idegen  elem  addig 
tódult,  míg  végre  a  diaspora  első  zónájában  fekvő  e  területeknek 
befogadóképessége  kimerült. 

Ha  már   most   a    keletről    menekülő    zsidóság   álláspontjára 
helyezkedünk,  a  három  ország   közül   Magyarországot   kell   meg- 
jelölnünk, mint  amely  leginkább  kecsegtető  volt  a    bevándorlásra. 
Nemcsak  azért,  mert  országunk  kapitalizmusa  úgyis  szinte  teljesen 
zsidó  kézen  volt,  ami    ilyen   mértékben    a    német    kapitalizmusról 
nem  moudható  el,  nemcsak  mert  a  mi  kultúránk  kisebb  és  hajlé- 
konyabb, ellenállásra  fajilag  is  kevéssé  predestinált  volt,   holott  a 
német  lélekben  évszázadok  óta  nem  hamvadt  el   az   antiszemitiz- 
musnak egy  bármi  kis  szikrája;  mindez  csak  másodrendű  jelentő- 
séggel bírt  azzal  szemben,  hogy  a  mi  liberális  illúzióink  az  orosz- 
lengyel   bevándorló    zsidónak    az    első    lépést    olyan    mértékben 
könnyítették    meg,    miként   sehol    másutt    a    diasporától    érintett 
államokban.  A  Kárpátok  hágóit  átlépve  a  galíciai  és    orosz  zsidó, 
ki  az  ázsiai  állapotok  közt,  honnan  jött,  emberszámba  is  alig  ment, 
kellemes    csodálkozással    vette    észre,    hogy    íme    csak    nemzeti 
ruháját  kell  levetnie,  csak  a    közönséges   érintkezésre   szükséges 
magyar  beszédet  kell  elsajátítania,  máris  éppen  olyan  jó  magyar, 
tagja  magyarországi  nemzeti  közösségének,  mint   generációk   óta 
bentlakó  zsidó  polgártársai,  vagy  akár  a  magyar  föld  autochtonai, 
ősi  családok  nemes  vagy  paraszt  leszármazói.  Az  idegen  elemeket 
a  belső  átalakulás  kötelessége  alól  a  magyar  közhangulat  elvileg, 
változhatatlan  érvénnyel  felmenté :  a  határt  akadály  nélkül  átlépő 
galíciai    hosszabb-rövidebb    tanyázás    után   rutén-tót   vidéken,    az 
Alföld  magyar  városaiba  megérkezve  már    magyar   számba    ment 
és  joggal  elhihette  magáról,  a  közhangulat  hatása  alatt,  hogy  épp 
oly  jó  mag>'ar,  mint  bárki  más  ez   akkor  még   széles   országban. 
Az  államilag  szervezett  névmagyarosító  akció  segélyével,  eldobja 
nevét,  újat  vesz  fel,  boltot  nyit,  kis  házat  szerez,  ezzel  a  magyar 
illúziók,  az  állam  és  nemzet  formalisztikus  felfogása  szerint  valóban 
és  egészen  magyarrá  vált,  gyarapítá  a  magyarság  számát.  Eggyel 
megint  többen  vagyunk,  mondottuk,  rá  fér    szegény,   testvértelen 
fajtánkra.  Ez  az  érzelmi  alapja  annak,  hogy  a  bevándorlóktól  csak 
felületes  és  merőben    külsőleges,  de    annál    gyorsabb   átalakulást 
kívántunk.  Lelkébe  óvakodtunk  beletekinteni,  megelégedvén  ruha 
és  beszédkülsőségeivel,  végleg   áldozatává   esvén    a   tévedésnek, 

melytől  Széchenyi  halálos  félelemben,  kezét  tördelve  óvott  ben- 
nünket: összetévesztettük  a  nemzetiséget  a  nyelvvel,  a  magyar- 
ságot a  magyarul  csevegéssel,  a  halhatatlan  lelket  a  mulandó, 
színét  váltó  külsővel.  Vétkünk  a  legsúlyosabb,  mert  az  Ige,  a 
Lélek  ellen  való. 

A  közhangulat  azonban  illúzióiba  burkolózva  örömest  szem- 
lélte a  magyarság  ilyetén  rohamos  gyarapodását,  melyet  siettetni 
és  nagy  arányokra  növelni  mindent  megtett  azon  értelmiségi  réteg, 
mely  az  illúziók  szolgálatában  a  magyarság  számbeli  gyarapodását, 
a  magyar  impérium  íantomiát  tette  meg  élete  feladatának.  Az 
imperialista  sajtó  és  irodalom  vezéregyéniségeiben  nem  egyszer 
idegen,  német  vér  folyt,  s  ök  bármennyire  magyarrá  váltak  is 
lélekben,  akár  generációk  óta,  mégsem  róható  fel  nekik,  ha  a 
külső  átalakulás  jegyeinek  kelleténél  nagyobb  fontosságot  tulajdoní- 
tottak. Működésükben  hazafias  szándék  vezette  őket,  de  vele  járt 
egyúttal  a  nemzetiség  lelki  alapjainak  formalisztikus  gondolko- 
dásból eredő  lebecsülése.  Nemzetgyarapító  akciójuk  középpontjában 
a  névmagyarosítás  állott,  melynek  segélyével  a  galíciai  idegen 
még  csak  meg  sem  melegedett  a  magyar  földön,  máris  meg- 
szabadulva legtermészetesebb  megkülönböztető  jegyétől,  vég- 
kép elvegyült  a  magyarság  tömegében.  A  Budapesti  Hír 
lap  akciója  egyenesen  felszólít  mindenkit  a  magyar  név  fel 
vételére,  melynek  ha  valaki  hazafias  módon  eleget  tesz,  az 
új  magyaros  névben  szinte  hivatalos  bizonyítványát  nyeri  jó 
magyarságának. 

A  nemzeti  érzésű  magyarság  ezen  felfogását  ismerve,  nagy- 
fokú méltánytalanság  volna,  ha  a  már  bennlakó,  honos  zsidóságnak 
rónánk  fel  vétkéül,  hogy  a  galíciai  bevándorlást  meg  nem  akadá- 
lyozta. A  magyar  közhangulat  liberalizmusában  a  magyar  zsidó 
Eötvös  József  óta  szívvel-lélekkel  liberális  volt  és  semmi  oka  nem 
lehetett  éppen  a  zsidó  bevándorlással  szemben  akasztani  szögre 
liberális  elveit,  mikor  még  hozzá  a  keresztény  magyarság  minden 
módon  megkönnyíté  e  bevándorlást.  Az  újabb  fejlemények  vilá- 
gánál felismerhető,  hogy  a  zsidóság  e  magatartása  hibás  és  ön- 
magára káros  volt :  előrelátó,  a  zsidó  faji  szempontoktól  függet- 
lenebb, magyarabb  zsidó  politika  észrevehette  volna  a  veszedelmet, 
mely  a  dunántúli,  generációk  óta  jó  magyar  zsidóság  és  a  galíciai 
jövevények  egy  kalap  alá  vételéből  származhatik.  A  honos  magyar 
zsidó  azonban  testvéri  érzéssel  nyújtá  kezét  fajrokonai  felé  —  kik 
némelykor  ugyancsak  távoli  rokonai  voltak,  amennyiben  a  dunán- 
túli zsidóság  egy    része    nyugati    bevándorlás     —    s   fajszeretetét 


291 

szabadjára  eresztve,  a  betóduló  idegeneknek  önmagát  és  magasabb 
kultúráját  is   kiszolgáltatta. 

*  *  * 

így    állott   elö    a    bevándorlásnak    példátlan    megkönnyítése 
folytán  a  helyzet,    hogy    e    szegény    és    Németországhoz   képest 
elmaradt  országban  minden  tíz  magyarra  egy  zsidó  esett,   míg   a 
diasporának  szintén  alávetett  németek  közt  csak  100 — 120-raegy. 
Ez  a  milliónyi  zsidóság,  a  magyar  állam  és   közvélemény   illuzio- 
nárius  intézkedéséhez  alkalmazkodva  magyarnak  vállá    magát   és 
egyetlen  magyar  zsidó  réteget  képezett,  melyben  régi  honosok  és 
ma  érkezettek  közt  senki  sem  tett  különbséget.  A  galíciai   mene- 
kült ebben  a  rétegben  egyszerre  részesévé  lön  mindazon  előnynek, 
melyet  a  honos  zsidóság  a  magyar  faj   antikereskedelmi    és   anti- 
kapitalista talentuma  földián  élvezett.  A  kapitalizmus  hirtelen    fel- 
lendüléséhez, az  indusztrializmus  és  pénzüzlet   szédületes   kifejlő- 
déséhez a  zsidóság  szolgáltatta  az  agyvelőt  és  embert,  míg   testi 
munka  nélkül  lehetett  működni.  így  a  nyereség  is  övé  volt,  azaz 
a  galíciai  menekültek  a  zsidó  kapitalizmus  segélyével  már  az  első 
és  második  generációban  felemelkedtek  a  középosztályba,  a  magyar 
középosztályba.  Közrejátszott    itt    a    zsidó    fajszeretet,    a    családi 
érzés  is,  mely  nem  nyugszik  addig,  míg   az   utódokat   kényelme- 
sebb életmódba,  szellemi  foglalkozások  körébe  nem   emeli.  Az  új 
zsidó  rétegnek  szellemi  pályák  felé  kisugárzása  pedig  annál  vaió- 
szerütlenebb    mérveket    öltött,    minél    inkább    elszegényedtek    a 
magyar  értelmiségi  rétegek,  melyek  a  kapitalizmus  napjában  nem 
sütkérezhettek,  s  minél  inkább  tartózkodott  az  itt-ott  még   vagyo- 
nosabb gentry  a  produktív  szellemi   munkától.   A   zsidóság   élénk 
gyakorlati  érzékével  meg  sem    kísérté  a   gentryvel    a   harcot   fel- 
venni, meghagyta  neki  a  minisztériumok  és  vármegyék  cifra  nyo- 
morúságát,    fenn     az    ernyő    nincsen    kas-tekintélyét,    de    annál 
nagyobb  erővel  veté  magái  a  jobb  keresettel  kecsegtető  pályákra, 
minő  az  ügyvédi,  orvosi    és   mindennemű    ipari    és    kereskedelmi 
értelmiség.  Statisztikai  adatokra  itt  nincs  szükség,  inkább  azt  kell 
meggondolnunk,  hogy  a  zsidóság  térfoglalása,    mely    e    pályákon 
nem  egyszer  annyira   ment    már,    hogy    a    keresztények    számát 
megközelíti,  sőt  felülmúlja    (pl.    orvos  volt    1900-ban    4807,    ebből 
zsidó  2321,  tehát  48""),  nem  hosszú  fejlődésnek  eredménye,  hanem 
néhány  évtized    alatt,   hirtelen,   kivédhetetlen    betörésszerűen   jött 
létre.  Mikor  tehát  mi  a  modern  Magyarország  kulturális  haladását 
dicsőítettük,  ez  alapjában  véve  nem  volt  egyéb,  mint  az   értelmi- 
ségi pályáknak  a  zsidósággal  való  átitatása.  Az  ügyvédi  kar  száma 

pl.  1890  és  1900  közt  7-2-o-kaI,  de  a  zsidó  ügyvédek  száma 
ugyanekkor  68-6Vo-kaI  szaporodott.  Tehát  a  magyar  kulturális 
pályákon  működő  egyének  számának  gyarapodása  összeesik  azzal, 
hogy  a  magyar  elem  a  zsidó  előtt  háttérbe  szorul.  Mikor  azután, 
ezen  jobb  keresetet  nyújtó  pályák  annyira  megteltek  a  zsidó 
tömegekkel,  hogy  megélhetési  esélyeik  a  túltömöttség  és  konkur- 
rencia  folytán  leszállottak,  csak  ekkor  terjeszté  ki  figyelmét  a 
zsidóság  a   rosszabbul   fizetett   tanári,   bírói    és    egyéb    pályákra. 

Az  új  értelmiség  működésének  iránya  is  természetesen  adó- 
dott a  hazai  viszonyokból.  Láttuk,  a  harmadik  nemzedék  egészében 
híve  volt  a  liberalizmusnak,  nem  vehetjük  tehát  rossz  néven  a 
zsidó  értelmiségtől  sem,  hogy  ez  uralkodó  ideológiához  hozzá- 
simult, mikor  abból  éppen  neki  származott  legtöbb  haszna.  Libera- 
lizmus mellett  a  magyar  illúziók  átvétele  és  ápolása  jellemzi. 
A  nemzetiség  külső  felfogása  könnyíté  meg  a  zsidóság  számbeli 
megerősödését,  mi  sem  természetesebb  tehát,  mint  hogy  a  for- 
malisztikus  illúziók,  az  érzelmek  meddő,  tetteket  kerülő  kultusza 
a  zsidó  értelmiség  körében  hálás  és  kongeniális  visszhangra  talált. 
És  itt  érintkezik  a  zsidóság  kulturális  szerepe  az  állami  és  nemzeti 
központosítás  és  formalizmus  folytán  előtérbe  nyomuló  Budapesttel. 

A  főváros  ekkor  már  a  magyar  kapitalizmus  székhelye, 
benne  tehát  a  zsidóság,  mint  a  kapitalizmus  mozgatója  és  elő- 
nyeinek élvezője  úgyis  otthon  van  már  a  második  korszak  óta. 
De  Budapest  egyúttal  politikai  központja  is  az  országnak,  a  par- 
lament és  parlamenti  pártok  székhelye,  honnan  a  nemzetnek  szinte 
kizárólag  politikaira  redukált  lelki  szükségletei  is  kielégítést  nyernek- 
Budapestet  az  állami  és  nemzeti  illúziók  épp  úgy  táplálják,  mint 
a  kapitalizmus.  A  zsidó  értelmiség  most,  illúziók  és  kapitalizmus 
szolgálatában,  s  mindkettőt  saját  érdekei  szerint  hasznosítva,  rá- 
teszi kezét  Budapestre  mint  szellemi  központra  is.  Mintha  csak 
óriási  nagyvállalat  volna,  magára  veszi  az  ország  ezen  központi 
üzemének,  politikai  és  kulturális  fókusának  irányítását  és  munká- 
ban tartását.  Hatalma  a  magyar  lelkeken  Budapest  közvetítése 
nélkül  soha  uralkodóvá  nem  vált  volna :  az  ország  szíve  volt  a 
közeg,  melyen  át  az  új  zsidó  értelmiség  kultúrája  egyenletes 
nyomással  áramlott  szét  az  országban.  Viszont  Budapest  sem  fog- 
lalhatta volna  el  domináló  helyzetét,  ha  szellemi  és  anyagi  ter- 
melését a  zsidóság  energiája  és  munkaereje  nem  irányítja. 

Budapest  anyagi  termelésének,   a  kapitalisztikus  üzemeknek 
kezdettől  fogva   zsidó   voltát   föntebb   érintettük.  A  központi  gaz 
dagság  ezen  zsidó  jellege    már  önmagától    is   kijelölte  a  szellemi 

termelés    bizonyos    tényeit.    Mindazon    kulturális    tényező,    mely 
újonnan  jött  létre,  nem  pedig  örökségként  szállott   át   a  korra  — 
aminő  örökség  volt  pl.  az    Akadémia    és   kiadóvállalata   vagy    az 
egyetemek  —  mindaz  tehát,  minek  léte  az  új  korban  pénzkérdés, 
tőkebefektetés  volt,  az  most  mind  eo  ipso  a  zsidó  kapitalizmus  és 
értelmiség  kezébe   került.   így  a  nyomdák,  kiadóvállalatok  és  hír- 
lapok,   továbbá    az    irodalmi    és    művészeti    termelés    azon  ágai, 
melyek  állami  támogatásra  nem  számíthatva,  a   budapesti   pénzes 
emberek  szükségleteit  kellett  hogy  szolgálják.  Innen  festő-  és  építő- 
művészetünk  úgynevezett  nemzetközisége,  innen   zeneirodalmunk 
áthasonulása  a  budapesti  közönség  igényeihez.  De  Budapest  és  a 
zsidóság  egyesített  hatalma  leginkább  a  hírlapirodalmon  nyugodott. 
Józan  történetszemlélet  megtanít  rá,  hogy  a  hírlapirodalom  a 
kapitalizmus  korában  nem  Júniusok  és  Swiftek  foglalkozása,  hanem 
egyszerűen    üzlet,    melyhez    jellem    és    műveltség   helyett   üzleti 
szellem  kívántatik.  Olyan  üzleti  szellem,   mely  a  közönség  érdek- 
lődését kihasználva,  a  termelt  árúból  a  lehető  legnagyobb  példány- 
számot tudja  piacra  dobni  és   a    kapitalista   tulajdonosok   profitját 
lehető    nagyra    növelni.    Kapitalizmus    és    modern   hírlapirodalom 
egymástól    szét    nem    választhatók,    és  ha    a   kapitalizmus   zsidók 
kezén  van,  természetes  következés,  hogy  a  sajtó  is  zsidó  lesz  és 
zsidó  ideológiát  fog  szolgálni.  És  az  utóbbi   korszak   tapasztalatai 
csakugyan  bebizonyíták,  hogy  a    nagytöke   profitsóvárgását   zsidó 
újságírók  jobban  ki  tudják  elégíteni,  mint   keresztények   —   nem- 
csak nálunk,  az  egész  európai  világban.  Azt  nem  merném  állítani, 
mintha    a    keresztény     magyarok    örökölt    erkölcsi    felfogásuknál 
fogva    botorkáltak    volna    nehézkesebben    az    újságírás   sikamlós 
pályáján  és  a  lelki  és  nemzeti  érdekeket   nem  áldozták  volna  fel 
oly  szívesen  az  üzleti  szempontnak,  mint  zsidó    kollégáik,   sokkal 
fontosabb  az,  hogy  bennük  üzleti  szellem  és  találékonyság  kisebb 
volt  és  ősmagyar  korlátlankodó,  gyűlölködő  természetüknél  fogva 
a  tisztesség  elveiről  nemcsak  üzleti  szempontból,  amint  a   kapita- 
lizmus kívénta,  hanem    személyi    érdekeikből    is    megfeledkeztek, 
ami    viszont    már    fegyelmezetlenség    volt    és    esetleg    ártott    az 
üzemnek.  A  zsidó  értelmiségnek  főként   friss   galíciai    része  ilyen 
nehézségekbe  ritkábban  ütközött.  Minél  több  bevándorolt  került  a 
hírlapcsináláshoz,  annál  jobban  működött  az  üzem,   annál    boszor- 
kányosabban   forgott    a    rotációs    gép,   nagyobbodott  a  vállalkozó 
profitja,    s  a  jámbor    magyar,    ki  a    hírlap  nyomtatott    betűinek  is 
bibliaként  hitt,  annál    inkább    alája    gyüretett    a    budapesti    zsidó- 
magyar kultúrának. 

A  budapesti  sajtó  —  ezt  be  kell  vallanunk  —  a  hanyatló- 
korban  valódi  nemzeti  irodalomszámba  ment;  igyekezett  is  a 
nemzet  minden  szükségletét  üzleti  kulantériával  kielégíteni.  A  ma- 
gyar szükségletek  ekkor  állami  és  nemzeti  illúziókból,  pártpolitikai' 
és  személyes  gyűlölködésből  állottak.  Mindezt  a  budapesti  lapok 
jutányosán  és  élvezhető  formában  szállították.  A  nagy  magyaro- 
sító akció  most  hozta  meg  gyümölcseit :  a  megmagyarosított  nevű 
hírlapíró  üzleti  géniusza  segélyével  tökéletesen  átidomult  a  nem- 
zeti illúziókhoz  és  soha,  még  álmában  sem  szalaszt  ki  tollából" 
egyetlen  szócskát  sem,  mely  a  magyart  illúzióiból  felébresztette 
volna.  Jellemző,  hogy  a  magyar  imperializmusnak  konzervatiz- 
mussal  kacérkodó  lapját  túlnyomóan  zsidó  tehetségek  szerkesz- 
tették, sőt  az  antiszemita  hírlapok  körül  is  találkozunk  fölös  szám- 
mal zsidó  eredetű  egyénekkel.  A  magyar  dicsőséget  senki  oly 
meggyőződéssel  nem  hirdette,  a  magyar  hiúságot  oly  édesbizser- 
gően  nem  simogatta,  mint  ez  „asszimiláltak".  Ök  emelték  dog- 
mává állameszménk  nagyságát  és  mindenható  voltát,  mely  a 
lelkieket  háttérbe  szorítá,  s  melyet  hozzájuk  hasonló  szépséggel 
még  közjogprofesszorok  sem  tudtak  ecsetelni.  Ök  becsülték  le  a 
nemzetiségek  erejét,  ők  támadták  válogatás  nélkül  szövetsége- 
seinket és  ellenségeinket,  Ausztriát,  németeket,  románokat  stb., 
mindenkit  és  mindenütt,  ahol  a  felelőtlen  lelkesedéstől  és  önbiza- 
lomtól a  józan  magyar  érdeknek  kellett  volna  a  vezetést  átvennie.. 
A  parlamenti  pártok  önös  törekvéseinek  még  oly  lapok  is  szol- 
gálatába szegődtek,  melyek  egyébként  anyagi  helyzetük  miatt,, 
apróhirdetési  üzleteik  folytán,  nem  voltak  ráutalva  erre.  De  ahol 
népszerű  izgatás  forgott  szóban,  ott  egyik  sem  maradhatott  el, 
lévén  a  cél  a  kapitalisztikus  profit  növelése. 

Hogy  a  közjogi  harc  és  nemzeti  illúziók  évtizedeken  át  kor- 
látlanul uralkodjanak  a  magyarságon,  ez  a  budapesti  zsidó  sajtó 
nélkül  lehetetlen  lett  volna.  A  közjogi  harcnak  szörnyűséges,, 
szinte  apokalyptikus  formái  csak  azon  példátlan  terror  által  fejlődtek 
ki,  melyet  a  sajtó  a  formális,  álnemzeti  szempont  nevében  minden 
ellenkező,  tehát  népszerűtlen  vélemény,  minden  józanodásra  vezet- 
hető kezdemény  letaposásával  gyakorolt.  Igaz,  már  a  hatvanas  és 
hetvenes  éveknek  született  magyaroktól  írt  hírlapjai  is  kitűntek 
irreális  érzelmi  politikájukkal  és  ősi  gyűlölködésből  folyó  féktelen, 
személyeskedésükkel,  de  hatásuk  akkoriban  a  nemzetnek  csak 
kisebbségére  terjedt  ki,  mert  józan  és  művelt  körök  mégis  csak 
Kemény  Zsigmondra,  Salamon  Ferencre,  Falk  Miksára  hallgattak. 
Most  azonban,  miután  a  hírlapirodalom  teljesen  kapitalizálódott  és 

elzsidósodott,  a  keresztény  magyar  is  csak  akkor  jut  szóhoz,  ha 
a  szélsőségek  szolgálatába  lép  és  a  zsidó  hírlapokkal  vetekedve 
üzi  és  hajszolja  a  magyart  a  közjogi  viszály,  gyűlölködés  és  nem- 
zeti vétkek  útvesztőjében. 

Keresztény  lap  zsidóval   nem    mérközhetik.  Minél   kevesebb 
egy-egy  szerkesztőségben  a  keresztény   tag,  annál  korlátlanabbul 
uralkodik  az  illető  újság  a  magyar  közvéleményen.  És  én  itt  nem 
lázálmokat  rekapitulálok,  hanem  a  közelmúlt   valóságos   lefolyását 
adom  elő,  anélkül,  hogy  bármit  is  hozzátennék.  Az  olvasóközöns<^g 
megszerzésére  és   megtartására   az   üzleti  szellem  különböző  esz- 
közöket gondol  ki.    Egyik   az  úgynevezett   bulvárd-irányzat,  mciy 
minél  piszkosabb  törvényszéki  drámák  és  utcai  események  széles 
tárgyalásával  ragadta  meg  az  olvasó  alacsony  ösztöneit.  A  másik 
tipikusan    itthoni.  Ez  abban  áll,  hogy  a  lap  a  magyar  nemzetnek  — 
egy  szóval  kifejezve  —  mindene  legyen.  Tanítója  és  papja,  poli- 
tikai főnöke  és  orvosi  tanácsadója,  minden  szükségletének  egyedüli 
kielégítője,  kiben  neki  egyedül  legyen  bizalma.  A  budapesti  hírlap- 
üzemek felismerték  az  utat,  melyen  ezt   elérhetik   és   a   hírlapiro- 
dalmat a  nemzet   kizárólagos,  minden    egyebet   fölöslegessé   tevő 
művelődési  tényezőjévé    avathatják.    A  magyar  újság  tartalmának 
csak   középpontját  teszi    a  politika  s  általában    közélet,   körülötte 
pedig  a  legkülönbözőbb  rovatok  rakódnak   le,   melyek   az   olvasó 
és  családtagjainak  minden  óráját  kitöltik  érdekes  és  ami  fő:  nem 
fárasztó  olvasmánnyal.  Regények   és    lehetőleg   erotikus,    legjobb 
esetben  bután  üres  tárcák  mellett  humorisztikus  „karcolatok %  no- 
dalmi,    színházi,   társaséleti   csevegések,    asszonyt    és    gyermeket 
érdeklő  mellékletek  töltik  meg  a  lapot,  mely   célját   naiv  őszime- 
séggel  leplezi  le:  a  magyar  családban  minden  egyéb  olvasmányt 
fölöslegessé  akar  tenni.  Az  üzleti  szellemet  dicséri  az  eredmény : 
középosztályunk,  valamint  az  ipari    és   paraszti    népesség   a   har- 
madik nemzedékber.  kizárólag  a  hírlapokból    meríté   műveltséget, 
s  ehhez  képest,  mindazt,  mit  bennük  olvasott,  megdönthetlen  nem- 
zeti igazságnak  tekinté.   így  született  meg  a  sajtó  korlátlan  vétó- 
joga minden  nemzeti  kezdemény    dolgában.    A  század  fordulóján 
■    még  Deák  vagy  Széchenyi  is  puszta  falaknak    beszél   és   három- 
négy embernek  ír  vala,  ha  formálisan  engedélyt  nem  kér  és  nyer 
a  budapesti  sajtótól  nemzeti   ideái  terjesztésére,  ilyen  engedélyre 
azonban  sem  a  haza  bölcse,  sem  a  leghűbb  magyar  nem  számít- 
hattak volna,  lévén  ők  ellenségei  úgy  az  állami  és  nemzeti  illúziók- 
nak, mint  az  országrontó,  gyűlölködő   viszálynak.    Sajtónknak   ez 
az  iránya  és    egyúttal  a  magyar    lelkeken  való    korlátlan  Iralma 

magyarázza,  hogy  egykorú  idegenek  már  a  századfordulón  úgy 
veitek,  hogy  a  magyar  sajtó  erkölcstelenítö,  nemzefpusztitó  hatal 
r^-'M^f,  hV''""'  ''  délamerikai  híriapirodalomé  hasonlít- 
»».  ;  '"/!"^'  '  ^''  délamerikai  államok  már  akkor  is  nyakig 
úl  ek  a  forradalmi  destrukcióban,  mely  a  sajtó  hatalma  folytán 
m.nket  sem  keriilt  el,  Franciaországban  pedig,  a  történet  tanúsága 
szer  nt,  évtizedek  óta  bár  lappangva  s  csak  időnkint  kitörve  de 
szinten  jelen  van.  ' 

* 

A  budapesti    hírlapirodalom  erkölcsisége  nem  egyéb,  mint  a 
budapesti  kultúra  függvénye.    Emlékszem,  vidéki  magyarok   minő 

hT  J'?^^l'  ^'f ''"''    '    "P"'^'    "^«veltségről%    és    andalogva 
hallgattak  a  hírlapok  szónoklatait  az  „ifjú  Budapest"  világvárosias 
szépségéről  es  pompásan  gyökeres   magyarságáról.   Ne  tagadiuk 
a    művelt   magyar   középosztály   büszke   volt  fővárosára,  kényez- 
tetett kedvencére  és  megvetéssel  fordult   volna  el  attól   a   korcs- 
magyartól,  ki   Budapest   kultúrájában    egyebet   nem    látott  volna 
mint  a  berlini  és  bécsi   nagyvárosi    kultúrának    lerakását,   másod- 
fokuan    előkelő   fióküzletét.    Pedig   a    valóság   ez   volt.    E  három 
nagyvárosi  kultúra  a  zsidó  kapitalizmusnak  és  zsidó  értelmiségnek 
specifikus  produktuma.    Üzleti   szempontnak   köszönve  életét,  leg- 
több gondja  a  nagyvárosi  zsidóság  és  az  ahhoz  asszimilált  keresz- 
ténység rétegeinek  kulturális  szükségletét  kielégíteni.  Egyik  ilyen 
réteg   a   gazdag   zsidóság,    Berlinben    és    Bécsben   régi  családok 
tagjai,   nálunk   egy-két   pénzarisztokrata,   kik  az  évszázadokon  át 
kieheze  t  zsido  faj  müveltségszomjával   vetik   magukat  a  nemzet- 
közi kultúra  hullámaiba,   könyvtáraikban  és  múzeumaikban  egyip- 
omi  es  etruszk  dolgoktól   Japánig   és    Kínáig   minden  műveltség 
termekeit   felhalmozzák  és  teli  tüdővel   szívják  magukba  Velence 
es  Roma,  Paris  és  Bretagne  levegőjét.   Ezen    réteg,   s   a    körötte 
csoportosuló,    hasonló    lábon    élő    kevés    keresztény   szükségletét 
elégítik  ki  a  nagyvárosok  kép-  és  mükereskedései,  régi  bútorai  és 
uxuskonyvkiadásai,  melyek  egyébként  a  gyökeres  német  és  magyar 
lelki  kultúrával  alig  kerültek  eddig  kapcsolatba.  A  kevésbé  gazdag 
értelmiség   es    az    alsóbb    zsidóosztályok    szolgálatában    áll    első- 
sorban -  a  hírlapok   melletr  -  a  színház,   hangverseny,   énekes 
színház,   orfeum,   kabaré,   továbbá   a   napi  szükségletet    kielégítő 
regényirodalom,    aztán     a     legkülönbözőbb    ethikainak     nevezett 

'■  Josef  Eberle,  Grossmacht  Presse.  München,  1912,  32.  1. 

irányok,  melyek  theosophia  s  buddhizmustól  kezdve  a  müveit 
zsidóságnak  időnkint  változó  bálványain  át  —  minők  a  freudizmus, 
bergsonizmus,  tayiorizmus,  fletcherizmus,  Popper-Lynk'eus  filo- 
zófiája —  minden  sivárságot  kolportálnak  és  divatba  hoznak,  ami 
a  valódi  lélek,  az  Ige  után  sóvárgó  emberi  vágyakat  értéktelen 
pótanyagként  elaltathatja.  A  nagyvárosokban  összezsúfolt  zsidó 
tömegek  fél-  és  negyedmííveltségükben  hálás  publikumot  képeznek 
és  az  az  irodalom,  mely  ez  alacsonyabb  igények  kielégítését  tűzi 
maga  elé,  feltétlenül  jól  választott  és  nyugodtan  nézhet  a  jövőbe, 
mert  e  bevándorlás  által  biztosan  szaporodó  közönség  mulattatása 
egész  életére  biztos  keresetet,  sőt  akkora  jövedelmet  is  szerez 
neki,  hogy  azzal  a  pénz-  és  születési  arisztokrácia  életmódját  is 
megközelítheti. 

A  budapesti  műveltség  a  közönség  igényeihez  alkalmazkodva 
fejlődött  ki.  Mivel  nálunk  sokkal  kevesebb  volt  a  pénzarisztokrata, 
mint  Bécs-  és  Berlinben,  s  aki  volt  is,  a  két  nagy  nyugati  város- 
ban legalább  is  épp  oly  otthon  érezte  magát,  mint  Budapesten, 
ennélfogva  a  budapesti  kultúra  nem  annyira  a  gazdag  zsidóság, 
mint  inkább  a  középosztály,  zsidó  értelmiség  és  a  folyton  beván- 
dorló, de  folyton  és  gyorsan  emelkedő,  alsóbb  rétegek  szükség- 
leteit szolgálta.  A  nemzeti  irodalommá  bővült  hírlapirodalomnak 
is  ezen  szükségletek  szabták  meg  tartalmát.  És  itt  ne  tévesszen 
meg  bennünket  ez  újabb  irodalmi  élet  töméntelen  jelszava,  mellyel 
az  francia,  angol,  olasz  és  amerikai  mintákra,  dekadens,  neo- 
romantikus,  im-  és  expresszionista  és  ki  tudja  előszámlálni  micsoda 
modern  elődökre  hivatkozik.  Nem,  ez  mind  csak  külsőség,  a 
magyar  neoromantikus  egyszerűen  a  bécsi  neoromantikusnak  a 
tanítványa,  tőle  leste  el  a  mesterfogásokat  és  vele  egyezően 
specifikus  teremtménye,  még  ha  született  ősmagyar  is,  a  diaspora 
nyomán  előállott  nagyvárosi  zsidó  kultúrának.  Aminthogy  a  regény 
és  novella,  színdarab  és  operett,  zenemű  és  kabarénóta,  melyet 
Budapest  termelt,  kelendőségnek  örvendő  importcikk  Berlinben  és 
Bécsben  egyaránt  és  íróink,  zenészeink  és  művészeink  egykép 
otthon  vannak  mind  a  három  nagy  városban.  Ezt  az  irodalmat  és 
kultúrát  hibásan  nevezzük  nemzetközinek,  pontosan,  tartalmának 
megfelelően  középeurópai  nagyvárosi  zsidó  kultúrának  kellene 
hívnunk.  Hogy  mennyire  nem  nemzetközi,  kiderül  abból,  ha  e 
diasporikus  nagyvárosok  helyett  vidékeket,  nagyobb  nemzeti 
egységeket  tekintünk.  A  budapesti  irodalom  sem  a  sváb-bajor 
műveltségi  területen,  sem  a  stájer  hegyek  közt,  sem  a  bretagnei, 
languedoci  vagy  diíhmarschi  parasztok  közt  —  ezt  egész  bizonyosan 

mondhatjuk  —  nincs  otthon.  Midőn  tehát  büszkeségtől  dagadó 
kebellel  regisztráltuk  az  elmúlt  körszakban,  hogy  egy-egy  buda- 
pesti színműíró  külföldi  sikere  által  a  magyar  kultúra  megint 
meghódítá  Németországot,  ez  a  győzelmi  jelentés  nem  volt  egyéb 
illúziónál,  mert  a  valóságban  a  budapesti  zsidó  kultúra  tett  kirán- 
dulást a  vele  homogén  középeurópai  nagyvárosokba, 

A  vérbeli  rokonság  nem  akadályozta,  hogy  Budapest,  Bécs, 
Berlin  közt  eltérések  ne  jöjjenek  létre.  Elég  egy  pillantás  a  berlini 
Harden,  a  bécsi  Kari  Kraus,  a  budapesti  Bródy  Sándor  „oeuvre"- 
jére.  Mind  a  három  megpróbálta,  a  lelki  kultúra  kezdetein  állónak 
egeket  verdeső  gőgjével,  hogy  alfától  ómegáig  egymaga  írjon 
egész  folyóiratot,  s  abban  világrengető  problémák  és  nevetséges 
semmiségek  fölött  tartson  komoly  képpel  végítéletet.  Mind  a  három 
ember  és  mind  a  három  munka  tipikus  terméke  a  nagyvárosi 
zsidó  kultúrának.  Köztük  azonban  a  budapesti  műveletlenebb, 
kihagyós  akaratú,  gondatlan,  lompos  formájú.  Míg  a  berlini  bölcs 
még  világösszefüggések,  diplomáciai  és  politikai  rejtelmek  meg- 
világítására is  képes  elméjét  koncentrálni,  míg  a  bécsi,  bár  saját 
trágyadombján  túl  nem  lát  is,  de  legalább  abban  akar,  különös 
módon  elferdült'  erkölcsi  érzékkel,  tisztogatási  akciót  rendezni : 
addig  a  budapesti,  mindennemű  magasabb  vágyódástól  mentesen, 
jól  érzi  magát  ott,  ahol  van,  és  vígan  gyártja  az  irodalmat,  mely- 
nek biztos  fogyasztóköre  van.  Mert  a  nagyvárosi  zsidó  kultúrák 
minden  originalitásuk  és  öserejük  mellett  is  kénytelenek  legalább 
öntudatlanul  alkalmazkodni  a  bennszülött  keresztény  légkörhöz  és 
nem  véletlen,  hogy  Reinhardt  színháza  a  porosz  disciplina,  az 
egyiptomi  méretű  Bismarck-szobrok  honában  jött  létre,  az  sem 
véletlen,  hogy  Hoffmansthal  csiszolt  művészele  beilleszkedik 
Schubert  és  Beethoven  városának  temperált  légkörébe,  holott  a 
budapesti  kultúrának,  az  általános  nemzeti  hanyatlás,  a  közjogi 
viszály  és  nemzeti  álmok  idején  nem  volt  hova  beilleszkednie. 
Gyökeres  magyar  kultúránk,  a  bécsi  és  porosszal  ellentétben, 
sokkal  gyöngébb  és  betegesebb  volt,  semhogy  diktátumának  az 
új  Budapestet  alávethette  volna.  Nagyvárosi  műveltségünk  ennél- 
fogva, korlátok  és  magasabb  szükségletek  híján,  ha  eleget  tett 
az  obligát  illúzióknak,  kedve  szerint  behódolhatott  a  bevándorló 
jövevények  alacsony  ízlésének.  így  lett  a  budapesti  kultúra 
Nyugaton  az  „éjjeli  élet"  jegyében  ismeretessé. 

Abban,  hogy  egy  nagyváros  területén  a  vidékitől  különböző 
kultúra  fejlődjék  ki,  semmi  különös  nincsen,  mivel  ez  természetesen 
következik  abból,  hogy  a  nagyváros,   kapitalisztikus   mérhetetlen- 

ségében  itt  van  és  hogy  benne  a  vidékitől  különböző  lakosság  él. 
A  kultúra  az  életmódtól  és  a  lakosságtól,  mely  ez  életmódot  foly- 
tatja, el  nem  választható,  e  kettőnek  derivatuma,  s  mint  ilyen, 
egymagában,  a  szülőokok  nélkül,  nem  is  változik  meg.  A  magyar 
baj  gyökere  sokkal  mélyebbre  nyúlik  a  nemzettestben.  Míg  a 
németségnek  Bécs  és  Berlin  zsidó  kultúrája  mellett  továbbra  is 
megvolt  ősi  német  műveltsége,  mely  az  utóbbi  korszakban  a  nagy- 
városi ideáloktól  függetlenül  kereste  lázasan  a  kivezető  utat  az 
általános  emberi  hanyatlásból;  míg  ott  a  nagyvárosi  kultúrát 
egyetlen  német  ember  sem  tartá  német  nemzetinek,  s  maga 
Schnitzler  is  tiltakozott  volna  az  ellen,  ha  valamely  túlbuzgó  tisz- 
telője őt  gyökeres  német  költőnek  tartotta  volna,  addig  nálunk  — 
és  ez  a  legszomorúbb,  mit  be  kell  vallanunk  —  a  nagyvárosi, 
budapesti  kultúra  abban  a  kitüntetésben  részesült,  hogy  nemzeti 
kultúrává  léptettük  elő. 

Láttuk,  hogy  a  budapesti  irodalom  a  hírlapok  útján  korlát- 
lanul uralkodott  a  magyarságon,  mely  nem  is  sejtette,  hogy  ez 
irodalom  nem  magyar,  hanem  valami  más.  Hogyis  gondolhatott 
volna  ilyenre,  midőn  a  hírlap,  mely  belsejében  specifikusan  zsidó- 
magyar, budapesti  termékeket  hozott,  politikai  részében  egyébről 
sem  szólt,  mint  a  nemzeti  érzés  ápolásáról,  a  magyar  közjogi 
függetlenségről,  szidván,  a  vidéki  magyar  szájaíze  szerint,  oszt- 
rákot és  németet,  káromolván  a  közösügyes  pártot  és  kormányt, 
mely  az  ősi  magyar  jogokat  napról-napra  gyáván  dobra  veri.. 
Hozzáértők  ugyan  világosan  felismerhették  a  hírlapcsinálók  Janus- 
arcát,  elől  a  politikailag,  állami  és  nemzeti  illúziókban  magyarrá 
asszimilált,  bent  a  hasábokon  pedig  a  nagyvárosba  költözött  zsidó 
mentalitást,  de  a  vidék,  közmondásos  jámborságával,  s  politikai 
elvakultságával,  képtelen  volt  e  kettő  megkülönböztetésére  s 
amilyen  jó  magyarnak  tartá  a  vezércikk  lobogó  lelkesedését,  épp 
oly  gyökeresen  nemzetinek  hitte  a  budapesti  kultúrát  kifejező 
regényt,  csevegést,  irodalmi,  kulturális,  sőt  vallást  érintő  ítéleteket. 
A  sajtó  természetesen  óvakodott  a  közönséget  e  tévedéséről  fel- 
világosítani és  mindent  megtett,  hogy  e  budapesti  szellemet,  az 
ő  saját  légkörét,  a  nemzeti  védjegy  alatt  közkeletűvé  tegye.  így 
esett  meg  a  sajtó  fáradhatlan  propagandája  segélyével,  hogy  jó 
vidékiek  Kis  Józsefet  nagy  magyar  költőnek.  Arany  János  egyenes 
utódának  tartották  és  tipikusan  budapesti  elbeszélőkben,  kiknek 
érdeklődése  budapesti  zsidó  sorsokon  és  azokkal  összekapcsolt 
nagyvárosi  típusokon  soha  felül  nem  emelkedett,  a  magyar  társadalom 
nemzeti  ízű  rajzolóit,  az  igazi  modern    magyar    írókat    tisztelték- 

Hogy  ez  a  felfogás  valóban  elterjedt,  azon  a  mondottak  után  nem 
kell  csodálkoznunk.  És  azon  sem,  ha  Gyulai  Pál  iskolájának  kihalta 
óta  a  nem  budapesti  és  nem  zsidó  eredetű  írók  és  kritikusok 
sem  voltak  többé  hajlandók  erélyesen  fellépni  e  hallatlan  önámítás 
ellen,  melyben  mi  nemzeti  megelégedéssel  tetszelegtünk.  Sok 
jobbra  hivatott  tehetség  beállott  és  áthasonult  a  nagy  budapesti 
üzembe  és  ma  éles  szeme  legyen  annak,  ki  a  keresztény  magyar, 
a  régi  honos  zsidó  és  a  csak  tegnap  bevándoroltnak  termékeit 
Budapest  kultúrbozótjában  széjjel  tudja  ismerni. 

A  budapesti  üzem  meghódítá  az  országot.  Hazafias  lelkek  a 
Tisza  István  ellen  izgató  bulevárd-Iapoknak  meglepő  logikai  for- 
dulatokkal dolgozó,  egyetlen  gondolatot  sivár  formalizmussal 
variáló  vezércikkein  andalogtak,  mintha  Kossuth  Lajos  müveit 
olvasnák.  A  vázolt  fejlődés  csúcspontját  érte  el,  midőn  vidéki  heti- 
vásárokra tojást-vajat  kosárban  hordó  fejkendős  parasztasszonyok 
piac  végeztével  a  könyvesboltba  a  Színházi  Életért  és  Érdekes 
Újságért  kezdettek  benyitni. 


VI. 
Az  uralkodó  iránnyal  ellentétes  törekvések. 

A  tetőpontról  visszatekintve,  lehetetlen  megdöbbenés  nélkül 
szemlélni  az  összefüggést,  mely  Budapest  idegen  kultúrája  és  a 
magyarság  hanyatló  korszaka  közt  van.  Az  idegen  Budapestnek, 
bármennyire  idegen  is,  gyökerei  a  Magyar  Parlagba  nyúlnak  ler 
melyen  Széchenyi  a  humanizmussá  szélesbülö  nemzetiség  osz- 
lopát óhajtá  felemelni.  A  liberális  generációktól  műveletlenül  hagyott 
magyar  talajból,  az  adott  viszonyok  hatása  alatt  szinte  szükség- 
szerűséggel nőtt  ki  Budapest  kultúrája ;  talaj  és  növény  közt,  mely 
a  talajból  szívja  életnedveit,  erőszakkal  meg  nem  szakítható  szer- 
ves összefüggés  van.  Budapestnek  legszélsőbb  galíciai  színezetű 
képződményeitől  egész  a  magyar  falvak  ősmagyarnak  tartható 
konzervatizmusáig  megszakítatlan  sora  vonul  végig  eszméknek  és 
nézeteknek,  melyek  a  különböző  válfajokon  át  egymással  szer- 
vesen érintkeznek.  Az  összekötő  kapocs  feladatát  nagy  sikerrel 
tölte  be  először  azon  átmagyarosodó  zsidó  típus,  mely  közéleti 
ambícióktól  hajtva,  eredetét  mindenáron  felejtetni,  „expiálni"  akarta, 
s  e  célból  konzervatív  magyar  körökbe  keveredett,  s  ott  nem  egy- 
szer vezető  szerepre  tett  szert.  Ebből  a  szerepből  érthetjük  meg, 
ha  az  utóbbi  évtizedeknek  úgyis  szerény  konzervatív  kísérleteiben 
céltudatos,  széchenyies  kezdemények  helyett  hamisítatlan  buda- 
pesti ötletekkel  és  budapesti  harcmodorral  találkozunk,  ha  a  Buda- 
pest ellen  harcba  vonuló  elemeken  is  félre  nem  ismerhető  az  el- 
budapestiesedés  betegsége.  Nem  kevésbé  hasznos  szolgálatot  tőn 
a  budapesti  zsidó-magyar  egybeolvadásnak  a  másik  típus:  a  szü- 
letett magyar,  lehetőleg  nemes  eredetű,  ki  a  budapesti  kultúrához^ 
akár  erkölcsi  dekadenciából,  akár  pálya  és  jólét  reményében  fenn- 

lartás  nélkül  csatlakozott,  s  nevével  segített  a  közönség  illúzióit 
e  kultúra  ősmagyar  voltáról  fenntartani.  Vidéki  közönségünk  közt 
a  nagyvárosi  zsidó  kultúrát  és  erkölcsöket  legnagyobb  sikerrel 
ilyen  keresztény  magyarok  terjesztették. 

A  budapesti  kultúra  ily  módon  fölbonthatlan  egységben  lévén 
a  hanyatló  magyar  nemzetiséggel,  ellene  fellépni    egyet   jelentett 
azzal,  hogy  az  illető  kizárassék  a  nemzeti  közösségből.    A   buda- 
pesti hírlapirodalom,  zsidó  és  keresztény  eredetű  egyaránt,  éberen 
őrködött  és  sietett  minden  törekvést,  mely    ez    illúzióknak    bármi 
kis  darabjáról,  bármily  szégyenlős  tartózkodással  lebbente  is  fel  a 
leplet,    nemzetietlennek,    a    magyarság    ellenségének   bélyegezni. 
Ebből    érthető    a    közöny,    melyet    közszellemünk    betegségeivel 
szemben  oly  tényezők  is    tanúsítottak,   melyek   különben   hivatva 
valának  a  nemzeti  fejlődést  éber  kritikával  figyelni   és    irányítani. 
Irodalmi    és    tudományos    társaságaink    jóhiszemtíleg    és   sokszor 
emlegették  a  régi  magyar  erkölcsöt,  de  sem    erejük,   sem   pedig, 
mi  fontosabb,  mert  erőt  szül,  bátorságuk  nem  volt  nyíltan  fellépni 
és    szétszakítani   a    nemzeti    illúziókból    és    budapesti    kultúrából 
összehozott  ártalmas  szövevényt.  Tudományos  Akadémiánkat  egy- 
ideig  képesnek  hitte  ily  fellépésre  a  budapesti  sajtó,  innen  a  szer- 
vezett hadjárat,  mellyel  Széchenyi  intézetének  tekintélyét  az  ország 
közvélem.ényében  ósdiság  vádjával,  kícsinylés  és  gúny  eszközeivel 
aláásta.  De  csakhamar  kiderült,  hogy  a  Kemény  Zsigmondoknak, 
Gyulai  Páloknak  nincs  többé  síkraszálló   utóduk  és   így   az   Aka- 
démia nemcsak  nem  ellenség,   de   tán    hasznosítható   szövetséges 
is  lehet.  A  budapesti  kultúra  tudományos  és  irodalmi   exponensei 
lassankint  bevonultak  a  sokat  ócsárlott  csarnokokba,  s  ott  a    már 
őslakó    liberálisokkal    egybeolvadva,  az  uralkodó    irányt   egyesült 
erővel  tartották  fenn.  így  lőn  Akadémiánk  idővel  a  formális  hazafi- 
ság szólamainak,  állami  és  nemzeti    illúzióinknak   előkelően   tem- 
perált melegágyává.    Alapítóját   szívesen    emlegette,    de   követni, 
tettekben,  alig  követte.  A  kor  hanyatlása  alól  nem  tudta  kivonni  magát. 
A  tudósok   ez   egyesületének   állásfoglalása    már  föltételezte 
az  egyes  tudósoknak,  a  tudomány  egyes  ágainak  hasonló  irányát. 
Egészséges  viszonyok  közt  a  bölcsészettudománynak,  a  társadalmi 
és  irodalmi    kritikának,   s   a  történetírásnak   lett   volna  feladata  a 
fertőző   betegségeket   már  csirájukban  felismerni  és  kiirtásukra  a 
módokat  megjelölni.   A   német  történetírás  joggal  számítja   dicső- 
ségének,   hogy    munkájával   ébren   tartotta   a   német   nép    külön 
öntudatát,  s  megakadályozta  a  francia  radikális  liberalizmusnak  a 
:specifikus   német   tulajdonokat   megsemmisítéssel  fenyegető  átvé- 

telét.^  Ehhez  képest  a  német  történetírás  az  utóbbi  harminc  év 
alatt  iniíább  konzervatív,  mint  liberális  és  a  korszak  nemzetközileg 
egyenlősítő,  nivelláló  törekvéseivel  szemben  határozottan  ellen- 
séges. Nálunk  e  tudományágak  —  szomorú,  de  igaz  —  nem  kép- 
viselték a  nemzet  lelkiismeretét.  Bölcsészeti  és  társadalmi  kriti- 
kánk idegen  növény  volt,  s  óvatosan  meghúzódott  a  liberális 
ideológiában ;  irodalmi  kritikánk  pedig,  bár  egyes  ágazatai  fel- 
léptek is  a  budapesti  idegen  kultúra  ellen,  ennek  gyökereit,  a 
nemzeti  illúziókat,  a  formalisztikus  hazafiságot  nem  bántotta. 
Történetírásunk  sápadt  arculatján  "pedig  a  hanyatló  kor  minden 
betegsége  leolvasható.  Elvi  liberalizmusa  megakadályozza  a  régi 
korok  nemzeti  munkájának  értékelésében,  a  nemzeti  illúziók  hatása 
alatt  viszont  aggályosan  tartózkodott  oly  problémáktól,  melyeknek 
tudományosan  lelkiismeretes  megoldása  által  a  budapesti  sajtót 
felingerelné.  Horváth  Mihály  óta  ez  a  tudományág,  mely  a  nemzeti 
élet  központi  irányítója  kellene,  hogy  legyen,  visszavonul  a  tudo- 
mányos anyaggyűjtés  szűk  körébe  és  nincs  bátorsága  a  nagy 
közönség  elé  vinni  azon  eredményeket,  melyeket  ő  maga  állapít 
meg  oklevéltárai  és  egyéb  publikációinak  kevés  olvasóra  számító 
köteteiben.  És  bár  a  szaktudomány  az  adatgyűjtés  terén  nagy 
lendületet  vesz,  kevesebb  eredményt  ér  el  a  modern  szempon- 
toknak megfelelő  feldolgozás  terén  és  végkép  felmondja  a  szol- 
gálatot ott,  hol  arról  van  szó,  hogy  kutatásait  a  nemzet  javára, 
nemzeti  illúzióink  elie.nére  hasznosítsa.  A  helyzetet  súlyosbítja  a 
liberális  gondolkodásmód  szülte  tény,  hogy  az  újabb  nemzedék 
kiképzése  Tisza  Kálmán  korszakában  szinte  kizárólag  csak  első 
vagy  második  generációban  megmagyarosodott  zsidó  eredetű 
tudósok  kezére  bízatott,  kik  amennyiben,  tudós  és  lelkiismeretes 
emberek  lévén,  multunkat  többé-kevésbé  illuziómentesen  tekin- 
tették, ezzel  éppen  eredetük  folytán  keltettek  reakciót,  míg  azok. 
kik  pozíciójukat  tudomány  és  munka  helyett  tisztán  protekciónak 
köszönték,  éppen  eredetük  elfeledtetése  végett  aljasíták  le  Cliót 
a  nemzeti  Demos  udvari  történetírójának  színvonalára.  A  történet- 
írás nem  mestere  az  életnek,  ezt  tudjuk;  feladata  nem  vezetés, 
hanem  eszméltetés,  tudatossá  tevés,  az,  hogy  az  embereket  meg- 
tanítsa felismerni,  mit  tesznek  és  hogy  minő  összefüggésben  van 
jelenünk  évszázados  múltunkkal.  Hanyatló  korunk  történetírása 
ennek  a  feladatnak  nem  felelt  meg:  nem  nyitotta  fel  az  emberek 
szemeit,   mert   magának   sem    volt   bátorsága  a  beteg  társadalom 

1  V.  ö.  Georg  von  Below,  Die  deutsche  Geschichtsschreibung,  Leipzig,  19 lö. 

közepett,  tisztán  erkölcsi  öntudatára  hagyatkozva,  tudományos 
lelkiismerettel  munkálkodni. 

Ami  nem  sikerült  a  szellemi  téren,  az  a  társadalmi  életben 
is  meghiúsult.  A  liberalizmus,  illúziók  és  budapesti  erkölcs  ellen 
az  utolsó  pillanatban  még  síkra  lehetett  volna  szállítani  a  vidék 
erkölcsét,  a  romlatlan,  de  már  romlásnak  indult  vidéki  néposz- 
tályokat. Ehhez  pedig  konzervatív  pártalakulás,  agrárkeresztény 
programm,.  a  kisemberek,  köztük  a  parasztság  öntudatossá  tétele, 
erkölcsi  müvelése  lett  volna  szükséges.  Ilyen  irányban  a  Sennyey- 
Apponyi-párt  feloszlása  óta  élőbb  az  antiszemita-párt,  azután  a 
néppárt  próbálkozott. 

Az  antiszemita-pártnak  alapítója,  Istóczy  Gyözö,  az  ok  és 
okozat  helyes  felismerése  alapján  éveken  át  követelte  a  bevándor- 
lási törvényt,  melyet,  mint  láttuk,  a  kormánykörök  még  1868-ban 
emlegettek.  Istóczy  1882-ben  a  zsidóegyenjogúsítás  eltörlését  indít- 
ványozza, s  a  következő  évben  megalakítja  pártját,  melynek  tagjai 
többnyire  a  függetlenségi  pártból  kerülnek  ki,  miután  a  67-esek 
a  közgazdasági  tevékenység  által  szorosabb  kapcsolatban  vannak 
a  zsidó  kapitalizmussal,  semhogy  magukban  antiszemitizmusra 
hivatást  éreznének.  A  pártnak  1883.  programmja^  a  zsidó  egyen- 
jogúsítás és  a  polgári  házasság  ellen  nyilatkozik,  gazdasági  pont- 
jaiban tehermentes  birtokminimumot,  kötelező  ipartársulatokat, 
a  váltóképesség  megszorítását  kívánja,  továbbá  a  zsidóság  eltil- 
tását a  kocsmatartástól,  s  a  kereskedés  „visszahódítását"  a 
keresztény  elem  számára.  A  párt  tehát  a  bevándorló  zsidósággal 
s  a  kapitalizmus  túlerejével  szemben  úgy  az  iparos,  mint  agrár 
kisemberek  érdekeit  védi,  de  eszközei  többnyire  palliativok,  gyógy- 
kezelése tüneti,  —  Magyarország  betegségének  okát  egyedül  a 
zsidóságban  látja  —  s  nélkülözi  a  biztos  pillantást  a  társadalmi 
és  gazdasági  viszonyok  bonyodalmaiba,  hasonlóképen  a  céltudatos 
szervező  tehetséget.  Az  antiszemita-párt  1881-ben  két  képviselőt, 
1884-ben  17-et,  1887-ben  már  csak  7-et  számlált,  bizonyítékául  a 
szervező  munka  elégtelenségének.  Nem  tudott  meggyökerezni 
sem  a  parasztság,  sem  az  iparosok  és  munkásoknak  liberalizmustól 
szűz  tömegeiben ;  a  középosztály,  gentry  és  főnemesség  is  eluta- 
sítá  magától.  1896-ban  a  magára  maradt  Istóczy  is  visszavonul  és 
az  antiszemita  név  helyett,  melyet  a  liberális  középosztály  egy- 
értelműen visszautasított,  „szociálpolitikai"  pártszervezettel  próbál- 
kozik   a    manchesteri     liberalizmus    ellen,    szintén     sikertelenül. 

1  A  már  említett  Politikai  Magyarorseághan. 


305 

A  magyar   antiszemitizmust    csirájában  elfojtá    a    magyai    közép- 
osztály, a  liberalizmus  hű  követője. 

A  másik  konzervatív  és  kisemberi  alakulás  a  katholikus 
néppárt.^  Ez  az  1894  november  18-diki  székesfehérvári  nagy- 
gyűlésen alakult  meg,  s  1895-ben  kiadott  programmja  szerint 
célja  „társadalmunk  keresztény  jellegét  megóvni,  s  hazánkban  a 
katholikus  egyházon,  valamint  általában  a  kereszténységen  esett 
sérelmeket  orvosolni,  a  nemzet  és  nép  közgazdasági  érdekeit 
felkarolni".  Az  alakuláshoz  impulzust  az  egyházpolitikai  törvények 
nyúitottak,  ehhez  képest  az  új  párt  elsősorban  is  a  kötelező  pol- 
gári házasság  és  az  állami  anyakönyvvezetésről  szóló  törvény 
revízióját  követeli,  küzd  a  keresztény  szellemmel  ellenkező  tör- 
vények ellen,  de  elismeri  a  felekezetek  szabadságát.  Legfonto- 
sabbak a  programm  azon  részei,  melyekkel  elveit  a  kisemberek 
lelkületébe  akarja  lehorgonyozni.  Kiindulva  azon  tényből :  hogy 
Magyarország  földművelő  állam,  követeli  a  gazdaközönség,  főként 
a  kisgazdák  elhanyagolt  érdekeinek  adó-,  vám-  és  forgalmi  poli- 
tikában tekintetbe  vételét,  törvényes  intézkedéseket  a  földművelő 
nép  megélhetésére,  kisgazdák  és  kisiparosok  hiteligényeinek  érde- 
kében szövetkezetek  alakítását,  igazságos  adórendszert.  Mindez 
kétségtelenül  célszerű  és  modern  konzervatív  reformkívánság,  baj 
csak  az,  hogy  általánosságban  marad,  s  a  dolog  velejétől,  az 
agrárreformtól  tartózkodik.  \  párt  agrárprogrammja  a  földtelen 
zsellért  és  a  dúsgazdag  nagybirtokost  egy  kalap  alá  vette,  s  ezzel 
jóindulatú  fikcióvá  lőn,  minek  következéseként  a  magyar  paraszt- 
ság, mely  ekkor  már  birtokszerzés  által  akart  anyagi  helyzetén 
javítani,  nem  is  csatláTíozik  az  új  párthoz,  mivel  ez  egész  fenn- 
állása idején  nem  tudta  magát  céltudatos  és  következetes  agrár- 
politikára elszánni.  Az  alföldi  magyar  parasztság  túlnyomóan 
protestáns  rétegeit  a  pártnak  kizáróan  katholikus  színezete  is 
visszatartá.  Nagyobb  sikert  ért  el  az  ipari  foglalkozások  köreiben, 
hol  a  kisiparos  és  munkás  védelmét,  munkásbiztosítást,  a  munka- 
adó és  munkás  viszonyának  rendezését  követelte.  A  programm 
ezen  kisipar-  és  munkásvédő  pontjai  vidéki  városokban  aránylag 
széles  rétegekre  hatottak,  miután  ott  a  talajt  a  katholikus  legény- 
egyletek már  a  70-es  és  80-as  évek  óta  előkészítették.  A  néppárt 
ez  osztályok  megszervezésében,  főként  a  Katholikus  Népszövetség 
kiépítésében  —  német  mintára  —  oly  hatalmas  munkát  végzett, 
mely  liberális  korszakunkban  egyedül  áll. 

1  V.  ö.  történetét  Zboray  Miklóstól  a  Politikai  Magyarországban. 

A  pártalapítók  politikai  józanságáról  tesz  tanúságot,  hogy  a 
közjogi  harcot  elutasítva,  a  67-es  alapra  helyezkedtek.  Kijelenték 
továbbá,  hogy  a  nemzetiségek  iránt  teljes  előzékenységgel  visel- 
tetnek, s  igényeiket  a  magyar  állam  egysége  s  nemzeti  jellege 
tekintetbevételével  méltányolják.  Bár  e  Deák-i  kijelentésre  Deák-i 
tettek  nem  igen  következtek,  a  néppárt  mégis  távol  tartá  magát 
a  többi  párt  gyermekes  nemzetiségi  túlzásaitól,  aminthogy  válasz- 
tóinak nagy  tömege  is  a  katholikus  tótok  s  dunántúli  svábok 
közül  kerültek  ki.  Kevesebb  következetességet  látunk  a  közjogi 
kérdésben.  Az  elvi  konzervatizmusnak  közjogi  harctól  irtózó  állás- 
pontján a  néppárt  nem  sokáig  marad  meg :  csakhamar  becsúszik 
a  közjogi  mocsárba,  az  1903— 4-es  véderövitában  az  obstrukció 
pártjaihoz  csatlakozik,  s  ettől  az  sem  képes  visszatartani,  hogy 
alapítója,  gróf  Zichy  János,  lemond  az  elnökségről.  Az  ő  távozá- 
sával a  pártban  mindinkább  felülkerekednek  a  közjogilag  orientált 
elemek,  többnyire  középosztálybeli,  részben  nemesi  eredetű  csak- 
politikusok,  kik  a  konzervatizmus  lelki  mélységei  iránt  érzékkel 
nem  bírnak.  Vezetésük  alatt  a  párt  az  utóbbi  évtizedek  sivár 
parlamenti  küzdelmeiben  éles  ellenzéki  szerepet  visz,  tagjai  az 
obstrukciók  és  parlamenti  botrányok  jeleneteiből  ritkán  hiányoznak. 
Egyes  párttagok,  kiket  a  közjogi  harc  ki  nem  elégít,  többnyire 
maguk  is  kisemberek  közül  valók,  tovább  folytatják  ugyan  akis- 
emberek szervezését  keresztény-szocialista  alapon,  a  német  centrum 
és  az  osztrák  keresztény-szocialista  párttal  párhuzamban,  mind- 
amellett a  néppárt  mint  egész,  nem  válta  be  a  hozzáfűzhető 
reményeket,  a  konzervatív  világnézetet  és  szervező  munkát  szé- 
lesebb körökben  el  nem  tudta  terjeszteni,  hanem  a  közjogi  méregtől 
megfertőzve  lesűlyedt  a  parlamenti  aréna  nívójára. 

Pedig  a  nemzeti  erők  megvoltak,  ott  szunnyadoztak  a  magyar 
vidéken,  mely  időnkint  mintha  megmozdult  volna,  s  akkor  a  buda- 
pesti liberalizmust  a  tényekből  meg  nem  magyarázható  aggódás 
fogta  el.  Ilyen  földalatti  moraj  zúgott  végig  az  egyházpolitikai  tör- 
vények tárgyalásánál,  melyek  a  közjogi  pártokra  szinte  választó- 
víz erejével  hatottak.  Kis  híja,  hogy  48  és  67  el  nem  avul,  s 
helyébe  nem  lép  az  egyedül  egészséges  pártalakulás :  konzervatív 
és  radikális  pártok.  Az  uralkodó  liberalizmus  tartott  is  ettől :  hiva- 
talos írója :  Beksics  Gusztáv  a  pártokon  „közéletünkhöz  méltatlan', 
sajnálatos  zűrzavart"  vesz  észre,  mely  szerinte  sötét  pontját  képezi 
parlamentünknek  és  politikai  erkölcseinknek.^  A  függetlenségi  párt 

•  MUL  Tört.  X.  Kötet  788.  1. 

csakugyan  szét  is  bomlott  konzervatív  keresztény  és  radikális- 
liberális frakciókra  ;  ezen  kritikus  időpont  terméke  a  néppárt  is, 
sőt  még  a  nagy  kormánypárt  is  recsegett-ropogott  a  teherpróba 
alatt.  A  zűrzavaron  azonban,  melyből  egészség  születhetett  volna, 
csakhamar  győzött  a  liberális  ideológia,  az  illúziók  és  a  budapesti 
kultúra :  a  konzervatív-liberális  szakadást  csakhamar  betölté  a  régi 
közjogi  tartalom,  Ugron-párt  és  néppárt  siettek  kipótolni,  amit  a 
közjogi  agyarkodásban  elmulasztottak,  s  a  konzervatizmus  elvi 
politikája  ismét  néhány  egyszerű  ember  öntudatlan  óhajtása  maradt. 


Ezek  azon  jobboldali  törekvések,  melyek  a  nemzeti  illúziókkal 
szövetkezett  budapesti  liberalizmus  ellen  irányultak.  Gyönge  kez- 
detek, tapogatózó  kísérletek,  melyeknek  hatását  a  katasztrófa  be- 
következéséig alig  lehetett  érezni.  Nagyobb  sikereket  értek  el  a 
baloldalon  jelentkező  ellenzéki  törekvések,  melyeknek  nálunk  a  sza- 
badságot tagadó,  de  forradalmi  szociáldemokrácia  és  a  forradalmi 
változást  és  szabadságot  egykép  követelő  polgári  radikalizmus 
formáiban  jelennek  meg. 

A  magyarországi  szocializmus  épp  úgy,  mint  hordozója,  az 
ipari  munkásság,  kapitalizmusunkkal  együtt  kései  fejlemény,  s 
mint  ilyen  mind  világnézetét,  mind  politikai  és  gazdasági  rend- 
szerét készen  kapta  fejlettebb  kapitalista  országoktól.  Belső  fej- 
ődése nincsen ;  sem  Babeuf  gyermekesen  komoly  forradalmisága, 
sem  Proudhon  és  Saint-Simon  misztikus  rendszerei,  sem  Lassalle- 
nak  romantikusan  geniális  gesztusai  nem  hatottak  rá :  a  magyar 
szocializmus  a  marxizmusnak  egyszerű  fióklerakata,  amint  ez  a 
rendszer  Németországban  Lassalle  irányának  legyőzése  után  ki- 
alakult és  alkalmazást  talált.  A  marxizmus  történeti  jelentőségét 
nehéz  volna  meghatározni,  de  eszmei  tartalma  iránt  a  tudomány 
—  persze  nem  a  szocialista  tudomány,  e  saját  köldökét  elragad- 
tatással szemlélő  kínai  boncz  —  már  többé-kevésbé  megállapodott 
ítéletre  jutott.^  A  szocializmus  a  meglevő  gazdasági  rendszert  erő- 
szakosan, a  munkásság  felülkerekedése  által  akarja  megszüntetni, 
s  vele  együtt  a  politikai  és  kulturális,  sőt  erkölcsi  és  vallási  viszo- 
nyokat is  gyökeresen  átalakítani.  A  munkásosztály  szellemi  és 
anyagi  elmaradottságán  egy  csapással  óhajtván   segíteni,   szerves 

^  V.  ö.  a  marxista  tanok  szétboncolását  Werner  Sombart,  Geschichte  des 
Socialismus  c.  több  kiadásban  megjelent  müvében,  továbbá  Ludwig  Mieses  id. 
munkájában.  Marx  gazdasági  eszméinek  eredetére  jellemző  Georg  v.  Below 
id.    műve. 

munkára,  a  nép  müvelésére  sem  ideje,  sem  kedve,  egyetlen  esz- 
köze a  munkás  „öntudat"  fejlesztése,  a  pártpropaganda,  melynek 
szolgálatában  áll  a  szociáldemokrácia  egész  kultúrmunkája.  Elhanya- 
golt műveltségű  tömegekről  lévén  szó,  ezek  lelke  csak  anyagias 
eszközökkel  nyerhető  meg,  amint  ez  a  marxizmus  példátlanul 
durva  materialista,  szellemi  erőket  kereken  tagadó  felfogásának 
meg  is  felei.  A  munkástömegekben  a  krisztusi  elvnek,  a  szeretet- 
nek visszáját,  gyűlöletet  kelt,  méltányosság  és  irgalom  helyett 
jogokat,  egyedülálló  abszolút  jogok  tömegét,  valódi  autokrata 
hatalmat  hirdet  és  ígér  nekik.  Az  ipari  munkásságnak  a  marxizmus 
szerint  egyedül  van  joga  e  földtekén  jót  alkotni,  minden  más, 
amit  nem  ő  teremt,  megsemmisítendő  vagy  átalakítandó.  Mivel  a 
proletárt  minden  megillett,  s  mivel  e  minden  nagyrészét  jelenleg 
a  kapitalizmus  idején  még  a  többi  társadalmi  osztályok  birtokolják, 
ennélfogva  a  proletárnak  minden  eszközzel  törekednie  kell  a  többi 
osztály  megsemmisítésére.  Az  alapelv  tehát,  a  gazdasági  ideológia 
cafrangjaiból  kivetkőztetve,  az  emberi  önzésnek  oly  apotheozisa, 
minő  Európa  szellemi  fejlődésében  —  a  bolsevizmus  önzése  nem 
európai  termék  —  szinte  egyedül  áll.  Önzés  és  gyűlölet  azon 
naiv  cinizmussal  kimondott  egyetlen  rugó,  mely  a  marxizmust 
minden  más  társadalmi  rendszertől,  sőt  az  ipari  munkásság  egyéb 
mozgalmaitól,  akár  Proudhon  vagy  Stirner  vagy  az  anarchisták 
elveitől  is  megkülönbözteti.  Ez  önzés  és  gyűlöletnek  gazdasági 
és  politikai  kifejezése  az  „osztályharc,"  mely  a  marxizmust  mai 
alakjában  mindennemű  alkotó  munkára  lehetetlenné  teszi.  Az 
osztályharc  elidegeníti  tőle  az  intellektuális  és  agrár  osztályokat, 
melyeknek  pedig  az  ipari  munkásságnál  még  sokkal  nagyobb 
érdekük  volna  a  kapitalizmus  megdöntése.  így  marad  magára  a 
marxizmus  az  ipari  munkássággal,  s  így  lesz  kénytelen,  akatva 
nem  akarva,  levetni  a  magára  aggatott  demokrata  allűröket,  — 
mert  hisz  valódi  demokrácia  esetén  maga  ellen  találja  a  lakosság 
többségét  —  s  a  zsákutcából,  melybe  az  „osztályharc"  által  került, 
forradalom,  a  proletárság  abszolutizmusa  által  menekülni.  Nyugati 
szocialisták  ezt  a  lépést  még  nem  merték  megtenni,  jól  tudván, 
hogy  a  gyűlöletre  és  önérzetre  nevelt  szerencsétlen  proletariátus 
a  hatalom  birtokában  tüzet  fog  gyújtani,  mely  világégéssé  növe- 
kedhetik.  Innen  a  nyugati  szocializmus  kétségbeesett  erőfeszítései 
az  osztályharc  romboló  erejének  paralizálására,  miből  előbb-utóbb 
meg  fog  születni  a  marxizmus  revíziója,  nem  bal  felé,  Ázsiába, 
hanem  emberibb,  konzervatívabb,  keresztényi  és  európai  szellemben. 
Marxnak  genialitása  szervező  munka  volt,  mellyel  a  keresz- 

tény  Európa  munkásosztályait,  anyagi  érdekeik  kiiiasznáiásával, 
e  határozottan  antikeresztény,  minden  európai  tradícióval  ellenkező 
világfelfogáshoz  csatolta.  Munkáját  megkönnyíté  a  liberális  állam- 
nak bűnös  gondatlansága,  a  kapitalista  társadalomnak  szűkkeblű 
önzése  és  szervezési  tehetetlensége.  Az  ipari  munkásság  könnyű 
zsákmányává  lett  a  marxi  szocializmusnak,  az  egyetlen  iránynak, 
melytől  a  liberális  kapitalizmus  idején  jó  szót  hallott,  s  nagy 
gyermekként  veté  alá  magát  a  szocializmus  félművelt  apostolainak, 
kik  közt  a  marxizmus  antikeresztény  és  forradalmi  jellegénél  fogva 
a  zsidó  eredetűek  voltak  a  vezetők.  így  történt  ez  nálunk  is,  ahoj 
azonban  az  ipari  munkásság  szervezésére  csak  aránylag  későn, 
s  akkor  is  az  uralkodó  társadalmi  rétegek  oly  közönye  és  gúnyos 
ridegsége  mellett  került  a  sor,  amely  még  sokkal  nagyobb  volt, 
mint  egyéb  kapitalista  országokban.  Társadalmunk,  közjogi  viszályba 
és  illúziókba  merülten,  teljesen  képtelen  volt  felismerni  a  szer- 
vező munka  jelentőségét.  Mivel  a  munkásság  a  magyar  társa- 
dalom céljai  és  napi  politikája  iránt  leplezetlen  közönyt,  sőt  ellen- 
séges érzületet  tanúsított,  ami  egyébként  a  marxizmus  szellemén 
kívül  abból  is  érthető,  hogy  a  munkásságnak  legföllebb  ha  fele 
volt  magyar  eredetű,  ezért  társadalmunk  kicsinyes  gőggel  nézte 
le  a  munkásszervezkedést,  készen  kizárni  önmagából  minden 
magyart,  ki  a  szocializmus  ösvényeire  tévedne.  Ennek  követke- 
zéseként a  munkások  vezetése  még  sokkal  inkább  zsidó  szár- 
mazású elemek  kezébe  került,  mint  más  országokban.  És  a  szo- 
ciális mozgalomnak  Magyarországon  csekély  becsülete  miatt  a 
magyar  zsidóságnak  csak  olyan  tagjai  vállalkoztak  reá,  kik  egyéb 
pályákon  zöld  ágra  nem  tudtak  vergődni,  vagy  pedig  rövid  idő 
óta  bevándorolt  családból  származva,  nem  törődtek  azzal,  hogy 
a  magyar  társadalomból  kitaszíttatnak.  Ilyen  hajótörött,  vagy  a 
magyarsággal  közelebbi  kontaktusban  nem  élt  vezetők  kezén 
a  munkásság  anyagi  és  szellemi  művelődése  is  alacsony  maradt, 
vak  szolgájává  lőn  a  vezetőknek,  kik  távolról  sem  rendelkeztek 
azon  lelki  bátorsággal  és  felelősségérzettel,  mely  külföldi  szocia- 
lista pártoknak  —  elég  csak  németekre  és  angolokra  hivatkozni  — 
keresztény  eredetű,  a  munkásságai  homogén  tagjaiban  megtalál- 
ható. A  fejletlen  intelligenciájú  magyar  munkássággal  fejletlen  erköl- 
csiségű  vezetői  azt  tehettek,  amit  akartak ;  így  vált  munkásságunk 
kiválóan  alkalmassá  a  bolsevista  experimentumra,  melynek  előfelté- 
tele az,  hogy  a  munkásság  nyájként  kövesse  arisztokrata  vezetőit, 
a  többé-kevésbé  orosz-zsidó  eredetű  szellemi  proletariátusnak  sulla-i 
jogkört    és   proskripciós     uralkodási     módszert     gyakorló    tagjait. 

A  másik  baloldali  iránynak,  a  polgári  radikálisnak  szellemi 
tartalmát  két  vonással  jellemezhetjük.  Egyik  a  doktriner  liberaliz- 
mus legszélsőbb,  radikális  formája,  az,  mely  a  Szabadság  és. 
Értelem  mindenhatóságának  legutolsó  következéseit  is  le  akarja 
vonni,  s  e  célból  a  liberalizmus  eredeti  tanaitól  eltávolodva  a 
konzervatív  gondolat  üldözése  érdekében  erőszaktól,  lelkiismereti 
kényszertől  sem  riad  vissza.  Ez  irány  mintaképe  a  francia  „Kultur- 
kampf",  mely  a  konzervatizmus  hatalmas  képviselőjét,  a  katho- 
likus  egyházat  akarta  szétrombolni ;  —  a  magyar  radikálisok  ebből 
a  francia  egyházellenes  irodalomDól  táplálkoztak  és  őszintén  meg 
voltak  győződve  arról,  hogy  a  magyar  viszonyok  egyszeriben 
meg  fognak  javulni,  ha  az  iskolákba  vallásoktatás  helyett  franciás 
laikus  erkölcstanítást  sikerül  bevezetni. 

A  polgári  radikalizmus  másik  jellemző  tulajdonsága  a  nem- 
zeti illúziókkal  szembehelyezkedés.  Ez  a  párt  nem  osztja  sem 
állami,  sem  nemzeti  illúzióinkat,  s  a  nemzeti  ködöktől  szabadon 
felismeri  a  soknemzetiségű  államot,  s  magyarosító  politikánk  siker- 
telenségét. Egyetlen  irány,  mely  Kossuth  és  Eötvös  nemzetiségi 
tanait  emlegeti,  mely  a  meglevőnél  reálisabb  politikát,  a  nemzeti- 
ségekkel kibékülést  követel.  Sajnos,  ezen  magukban  véve  helyes 
ideák  a  polgári  radikalizmusban  annyira  egybekeveredtek  a 
magyar  talajtól  tökéletesen  idegen  elemekkel,  hogy  hatásuk  a 
magyarságra  eleve  lehetetlenné  vált.  A  polgári  radikálisok  a  nem- 
zetiségi kérdésben  csak  a  baj  konstatálásánál  követik  a  nagy 
magyar  elődöket,  a  hibát  már  tőlük  eltérve,  valódi  radikális  ideoló- 
giával, a  régi  magyar  középosztály  „feudális"  hajlandóságában 
keresik,  a  magyarról  minden  rosszat  elhisznek,  s  a  nemzetisé- 
geket mindenben  ártatlannak  találják.  A  radikálisok  vezére  még 
a  románok  48-iki  borzalmas  kegyetlenségeit  is  menteni  tudja,  még 
pedig  a  centralista  osztrák  történetíró  Friedjung  azon  adatával, 
hogy  a  hivatalos  osztrák  összeírás  szerint  a  magyarok  is  sok 
gyilkosságot  követtek  el  48-ban.  A  magyar  radikális,  ki  Kossuthot 
szellemi  ősének  reklamálja,  gyanútlanul  elfogadja  a  hamisított 
osztrák  kimutatást,  még  pedig  másodkézből,  közismert'  magyar- 
ellenes osztrák  közvetítésével,  hogy  a  magyarság  felelősségét  a 
nemzetiségekkel  szemben  megállapíthassa.  Kritika  helyett  gyűlöl- 
ködés, illúziókból  kigyógyulás  helyett  azoknak  kárörvendő  szét- 
szaggatása.  így  lesz  a  hanyatló  kor  radikálisából  második  Wesse- 
lényi helyett  osztrák  centralisták  és  föderatív  politikusok  szövet- 
ségese, Renner  és  Popovici  fegyvertársa  a  magyar  hegemónia 
elleni  küzdelemben. 

Mindezen  visszariasztó  jelenségeket   megmagyarázza    a  pol- 
gári radikális  párt  összetétele.    A  párt  tagjai  liberális  doktrínáikat 
eredetileg  nem  Eötvöstől  vagy  Deáktól,  hanem  a  szabadkőműves 
páholyokban    szerezték,    melyek    mint    tudjuk,    a  60-as  évek  óta, 
különösen  az  emigránsok  hatása  alatt  nagy   elterjedésnek   Örven- 
dettek. Bennük  mindenkor  sok    volt  a    zsidó    középosztály    tagja, 
kikkel  szemben  a  keresztény  eredetűek  a  század    fordulóján  hát- 
térbe   szorultak.    Most,    a   huszadik    század    elején    a  páholyok  e 
zsidó  rétege  szüHe  a  polgári  radikális    pártot,    mely    ilyetén  szár- 
mazásának megfelelően  a  budapesti  és  a  vidéki    városok   művel- 
tebb zsidósága  körében  terjedt  el.  Politikai  és  kulturális  radikaliz- 
musra   e    néhány    generációval    előbb    még   teljesen    műveletlen 
osztály    kiváló    hajlandóságot    tanúsított,     mintha    csak    a    gyors 
„progresszióvar'  —  ez  az  üres  szó  volt  a  polgári  radikális   prog- 
ramm  súlypontja  —  pótolni  akarná  mindazt,  mit  ősei  az    Európá- 
ban rájuk  nehezedő    súlyos    viszonyok    közt   elmulasztottak.  Igen 
sok  zsidó  család,  melynek  a  század   végén  a  magyar  vidék  sod- 
rában sikerült  tökéletesen  megmagyarosodni,    most  az  új  generá- 
cióban   áttért   a   polgári    radikalizmusra,   s  a  fiatalok  levetették  a 
nemzeti  illúziókat,  melyeket  atyjuk  magukra  öltött.  Ezzel  azonban 
a   zsidó   intelligencia    nagy   tömegei,    leghangosabb  képviselői  el- 
szakadtak a  nagy    magyarságtól,    ami    a    zsidóság    sorsa    további 
alakulására  végzetes  hatással  volt.   A  polgári    radikálisok   minden 
bűne    a    zsidóság    fejére    szállt,    pedig   ilyen    bűn  elég  sok  volt. 
A  párt  tagjai  kitűntek  minden  magyar  specifikum  lebecsülésében. 
Doktriner  elviségük  kiölte  belőlük  a  történeti  felfogás  legsatnyább 
csiráit  is,  melyek  nélkül  pedig  a  magyar  politikával  szemben  lehe- 
tetlen józan,  reális  álláspontot  elfoglalni :    képtelenek   voltak   múlt 
és  jelen  viszonyokat   értelmesen,   lehetőségek   tekintetbevételével 
mérlegelni,  s  mindent  aszerint  ítéltek  meg,  mennyire  közelíti  meg 
a  századvég  képromboló  francia  radikalizmusának  ideáljait.  Mivel 
programmjuk  a  szellemi  és  anyagi  élet    minden    körére    kiterjedt, 
s  mivel  e  széles  terek  komoly  megmunkálására  sem  munkaerővel, 
sem    pozitív   ismeretekkel    nem    rendelkeztek,    innen    a   tipikusan 
zsurnalisztikus  felületesség,  mely  érvelésüket  antisoviniszta    frázi- 
sok gyűjteményévé    teszi,    s    innen    hiánya  minden    gondolatnak, 
mely  a  magyar  talaj  ismeretéből,  a  magyar  szükségletekből  fakadt 
volna.  Gyökértelenségüket  mi  sem  mutatja  inkább,  mint  hogy  ez 
a  polgári  párt  kénytelen  volt  a  polgárság  esküdt    ellenségével,    a 
szociáldemokráciával  barátkozni,   majd    pedig,    utolsó    galvanizáló 
kísérletként,  félretéve  illuziógyűlöletét  és   antisovinizmusát,  a  leg- 


312 


sovinisztább  iránnyal,  a  szélső  függetlenségiekkel  szövetkezett. 
Ilyen  hazug  lépésnek  eredménye  csak  külsőleges  és  átmeneti 
lehetett:  a  párt,  a  függetlenségi  idea  kihasználásával,  a  politikai 
és  társadalmi  rend  megdöltekor  a  romhalmaz  tetején  találta  ugyan 
magát,  de  egyetlenegy  párttaggal  sem  szaporodott,  s  a  forradalom 
zajos  sikerében,  midőn  a  kezében  volt  a  kormány,  eleve  le  kellett 
mondania  a  képviselőválasztásban  való  részvételről.  A  zsidó 
intelligencián  kívül  egy  híve  sem  volt,  s  ezen  „progresszív  ele- 
mek" egy  része  is,  az  intellektuális  proletariátus,  tovább  evezett 
már  még  progresszívebb  irányok,  szocializmus,  bolsevizmus  vizein. 
Ez  azon  törekvések  rövidre  fogott  rajza,  melyek  a  liberális 
illúziókat  baloldalról  ostromolták.  A  magyar  vidéket  nem  ébresztek 
fel  álmaiból:  délibábos  káprázat  nyelt  el  az  utolsó  percig  mindent, 
mi  a  végkatasztrófa  közeledtét  jelenthette  volna. 


VII. 
Két  magyar  sors  a  hanyatló  korban. 

Végigtekintvén  három  nemzedék  romlandó  során,  a  hanyat- 
lás bizonyítékait  megtaláltuk  a  politikai  és  társadalmi,  szellemi  és 
erkölcsi  világ  legkülönbözőbb  téréin,  mindenütt,  hol  e  beteg  nem- 
zedékek tagjai  önmagukból  kilépve  állami  vagy  magánkörben 
tevékenységet  fejtettek  ki.  Napjainkra  alkalmazva  e  leverő  tanul- 
ságot :  nincs  nagyobb  önáltatás  és  önzőbb  illúzió,  mint  ha  most 
közülünk  bárki  is  azt  hinné  magáról,  hogy  ő,  éppen  ő,  maradt 
mentes  a  romlás  bacillusaitól,  holott  az  utóbbi  évtizedekben  mind- 
nyájunk földi  vándorútja  megfertőzött  levegőjű  térségeken  haladt 
keresztül.  Nem,  az  érintetlen  tisztaság  és  bűntelenség  csak  a  ma 
kisdedeinek,  a  jövendő  nemzedéknek  sajátja,  azoké,  kik  a  vég- 
letes lejtő  és  katasztrófa  korát  a  tudás  fájának  ismerete  nélkül, 
gyermeki  ártatlanságban  élték  át.  Mi  többiek  gyökereinkkel  mind- 
nyájan a  hanyatló  korban  állunk  és  ott  hordjuk  homlokunkon, 
tetteinken,  jelen  és  jövendő  törekvéseinken  a  beteg  kor  bélyegét, 
ha  másban  nem,  úgy  akaratunk  betegségeiben,  miket  egyikünknél 
könnyen  hivő,  gyermekes  illúziók,  másikunknál  —  ritkábban  — 
gyógyíthatlan,  semmi  meleg  esőre  fel  nem  engedő  komor  pesszi- 
mizmus szülnek.  Példa  töméntelen  akad ;  ahelyett  azonban,  hogy 
a  magunk  lelkét  vagy  közöttünkjárókét  tennők  közszemlére,  legyen 
szabad  itt  befejezőül  két  oly  magyar  sorsot  venni  számba,  melyek 
befejezettségükkel  lehetővé  teszik,  hogy  a  történetírás  magasabb 
régióiban  megmaradjunk. 

Jámbor  lelkek  fejcsóválva  fogják  hallani  e  két  sors  végig- 
szenvedőinek nevét,  el  sem  tudván  képzelni,  mint  kerülhet  együvé 
Tisza  István  neve  Adv  Endréével,  az  erkölcsi  rend  képviselője  az 

anarchia  és  beteg  dekadencia  lantosával.  A  dolgot  megmagyarázza 
az  a  tény,  hogy  mindketten  a  hanyatló  kor  szülöttei,  s  ennélfogva 
törekvéseikben  és  tetteikben  mindketten  alávetvék  a  kor  beteges 
befolyásainak.  Az  egyik  inkább,  egészen,  saját  közreműködésével 
is,  a  másik  kevésbé,  öntudatlanul,  folyton  harcolva  a  hanyatlás 
erői  ellen.  De  a  különbség  köztük  mégsem  oly  kiegyenlíthetlen, 
mint  Zenith  és  Nadir,  Jó  és  Rossz  princípiuma  közt.  Már  sorsuk  is 
feltűnő  közösséget  mutat.  Az  egyik,  az  államférfiú,  alkotni  képtelen 
politikusok  lángoló  gyűlöletét  és  a  félrevezetett  sokaság  buta  rette- 
netét tapasztalta  magával  szemben  s  tűrte  egész  életén  át,  a  másik,  a 
költő,  értelmetlen  tömeg  nevetségének,  tehetetlenek  üldözésének 
tárgya  volt.  És  senki  nem  vette  számításba,  hogy  mindkettő  magyar 
vér,  melynek  tehát,  bármit  követ  is  el,  joga  van  egy  kis  elnézésre,  egy 
meleg  zugra  a  magyar  szivekben,  hol  a  nagy  hajszában  kilihegje 
magát.  A  különbség  köztük  nem  egyéb,  mint  hogy  a  testileg-lelkileg 
gyönge  konstituciójú  költő  már  rég  alámerült,  menthetetlenül,  az 
ingoványban,  mikor  a  másik,  az  ércalak,  még  titáni  erőfeszítések 
közt  harcol  a  géniuszától  elhagyott  nemzettel,  s  bukása  nem  láp- 
virág hervadása  leend,  hanem  égi  tetőn  villámtól  ütött  tölgynek 
völgybeomlása.  Erkölcsi  értékben  két,  ég  és  földként  eltérő  élet, 
de  mindkettő  magyar  élet,  meddő  magyar  sors  egy  tévelygő 
korszakban. 

Tisza  István  egyszer,  egyéb  nemzeti  bűnök  közt,  szemére 
veti  Adynak,  hogy  lelki  anarchiát  terjeszt.  Jellemző  és  találó  meg- 
állapítás kritikusra  s  kritikája  tárgyára  egyaránt.  Ady  költészeté- 
nek, míg  élt,  kétségtelenül  romboló,  anarchiaterjesztő  hatása  volt. 
Azon  pártok  érdekkörébe  tolatott,  melyek  a  fennálló  viszonyokat 
szétzülleszteni  törekedtek,  de  asszimilálatlan  voltuk  miatt  nem 
lévén  egyenes  útjuk  a  magyar  lélekhez,  Adyt,  a  „fajmagyart" 
használták  szócső  gyanánt  felforgató  ideáik  terjesztésére.  Arai 
kevés  a  marxizmus  és  a  Jászi-csoport  elveiből  a  magyar  értel- 
miségbe eljutott,  azt  Ady  közvetíté  lendület  nélkül  írt,  keservesen 
átkozódó  „forradalmi"  verseivel.  De  nemcsak  a  politikában  volt  ő 
a  készülő  anarchia  harsonása :  a  polgári  rend  erkölcsi  felfogásával 
is  tüntetőleg  szegzé  szembe  a  Parisban  eltanult  szabadosságot,  a 
beteges  csak-azért-is  erotikát,  s  lőn  alapítója  egy  párisimádó  isko- 
lának, mely  már  benne  is,  még  inkább  követőiben,  veszedelmes 
hasonlóságot  mutatott  fel  a  Bukarest — Belgrádból  Parisba  járó 
„kultúréhes"  balkáni  ifjúsággal.  Mindez  további  dekadenciát  jelen- 
tett még  azon  fokhoz  képest  is,  melyre  nemzedékünk  már  való- 
sággal lehanyatlott  és   érthetővé   teszi,   ha    a    küzdelem    hevében 

még  jóhiszemű  ellenfelei  is  ezekben  látták  Ady  lelkének  igazi 
nyilvánulásait  és  értetlenül  mentek  el  magasabb  jelenségek  mellett. 

Ady  Endre  a  48  óta  száradozó  magyar  nemességnek  beteg 
virága,  egyik  utolsó  öntudatos  tagja  volt.  Az  öntudatot  ne  úgy 
értsük,  mintha  családfáját  kutatta  volna,  hogy  azzal  karriert, 
kamarásságot,  egyéb  földi  jókat  szerezzen.  Öntudata  megérezte, 
hogy  a  nemesi  osztály,  melyhez  tartozott,  a  magyar  talajnak 
századokon  át  finomult  képződménye;  „szép  úri  fajtánknak" 
nevezi,  melyet  „edzettek  százados  kohók'',  melyet  tehát  faji 
kiválasztottság  jogán  is  megilletne  itt  a  vezetés.  Ezen  nemesi 
öntudat  birtokában  ragaszkodik  a  magyar  talajhoz ;  az  azzal  való 
végzetes  összefüggést,  az  el  nem  szakítható  kapcsokat  az  ö  korá- 
ban nálánál  erösebben  és  állandóbban  talán  senki  sem  érezte. 
Míg  a  vele  szemben  állók,  költök  és  kritikusok  még  csak  nem  is 
említek  saját  szülőföldjüket,  még  kevésbé  merítnek  belőle  ihletet, 
addig  Ady  mindenünnen  visszasír  és  visszaszáll  a  „hepehupás  vén 
Szilágyba",  az  „ősdicsőségü  Kraszna-árokhoz",  s  a  Kalota  partjára, 
hol  a  parasztnépben  is  a  „nyugodt,  nagyságos  arcokat"  csodálja 
és  szereti.  Budapest  mindvégig  idegen  neki:  szánjabánja,  hogy 
a  pesti  vásárba,  a  pesti  kocsmába  betévedt,  —  „hisz  én  ide  nem 
kellettem",  —  csúf  Budapestnek,  Átok-városnak  hívja,  s  amikor 
teheti,  szökik  tőle  idegenbe  vagy  szülőföldjére,  a  Pocsolyás  Ér 
mellé. 

Hogyan  történt  tehát,  hogy  e  gyökeresen  magyar  egyéniség 
annyira  szembe  fordult  kortársaival,  s  köztük  éppen  azokkal,  kik- 
nek, egész  életük  a  nemzeti  momentumokra  lévén  beállítva,  tulaj- 
donkép tárt  karokkal  kellett  volna  fogadniok  az  ősi  talaj  új 
emberét?  E  kérdésre  korábbi  fejtegetéseink  után  könnyű  a  válasz. 
Míg  Ady  elleneinek  magyarságát  a  föntvázolt  nemzeti  és  állami 
illúziók  határozzák  meg,  addig  ő  ez  illúziókban  nem  hisz  többé, 
a  liberális  korszak  nemzeti  formalizmusa  az  ő  gondolkodására 
hatástalan,  s  attól  mentesen  —  ez  a  döntő  momentum  —  képes 
felismerni  a  kor  magyarságán  a  hanyatlás  szomorú  jeleit.  Ady  a 
hitét  vesztett  magyar,  az  elszegényedett  nemes,  ki  megveti  az 
„úri"  hivatal  rongypompáját,  s  elleneszegül  az  önáltatás,  a  hazug- 
ságok uralmának.  Legyen  bár  mégoly  paradox  is,  ha  az  erkölcsi 
értékeket  nézzük,  de  a  tény  maga  kétségtelen :  Berzsenyi  és 
Kölcsey  óta  Ady  az  első  magyar  költő,  ki  „gyászos  magyar 
hibákat",  foltokat  Iát  kora  arculatján  és  mélységes  szomorúsággal 
nézi,  ami  körülte  végbemegy.  Költészetében  újra  feltámadnak  Szé- 
chenyi szólamai  a  nemzethalálról,    a    magyar   parlagról;  Szomorú 

magyar  róna,  halálszagú  bús  magyar  róna,  magyar  ugar,  Haláltó, 
Temető,  Puszta,  nagy  magyar  sivatag,  ez  húzza  magához  és  han- 
tolja be  a  költőt  végtelen  egyedülvaiósággal.  S  minél  inkább 
egyedül  van  világoslátásával  ez  öndicsöítö  nemzetben,  annál 
inkább  nő  elkeseredése,  kétségbeesése  azon,  leszünk-e  még  egy- 
szer egészségesek,  s  annál  erélyesebben  korholja  és  szidalmazza 
tehetetlen  nemzetét,  úgy  hogy  végül  nem  alaptalanul  vádolják 
azzal,  hogy  a  magyarságot  „megrugdalta''. 

Hogy  öt  „nemzeti"  elleneitől  elsősorban  illuzióhiánya  választja 
el,  erre  jellemző,  hogy  a  korszaknak  öregjei,  a  Deák-féle  lelki 
tisztaságnak  az  új  Budapest  liberalizmusában  utolsó  képviselői, 
nem  állanak  oly  távol  tőle,  mint  ellenségei  feltüntetni  szeretnék. 
Lévay  József,  tudjuk,  vonzódott  Ady  irányához,  Gyulai  Pált 
viszont,  illúzióink  örökké  pattogó  utolsó  ostromlóját  Ady  szere- 
tettel nevezi  kivesző,  de  legjobb  magyar  fajtának :  „Vitéz  kis  úr. 
Gyulai  Pál  úr,  kicsi  valódnál  benned  többet  leHünk;  Mert  romlott, 
üszkös  a  mi  magyar  lelkünk,  s  nincs  ütésed,  mit  meg  nem  érde- 
meltünk". A  bűntudat,  a  nemzeti  vétkek  súlya  ránehezedik  Adyra  — 
ebben  egyezik  a  régi  romantikusokkal,  —  anélkül  azonban,  hogy 
erkölcsi  felfogása  a  vétkes  hanyatlásból  kivezető  utat  mutatna 
neki.  Kölcsey  hite  és  tisztult  erkölcsisége  nincs  többé  meg  a  rom- 
lott kor  ez  adekvát  költőjében.  Ady  magyarjai  sírnak  és  búsla- 
kodnak a  fekete  éjben,  melyből  őket  senki  ki  nem  vezetheti. 
A  magyar  élet  vigasztalan  dantei  pokol:  „Itt  valahol,  ott  valahol, 
Esett,  szép,  szomorú  fejekkel,  Négy-öt  magyar  összehajol  S  ki- 
csordul gúnyos  fájdalmukból  Egy  ifjú-ösi  köny,  magyar  köny : 
Miért  is?"  Ez  a  bukott  kor  magyar  sorsa,  s  azé  a  magyaré,  ki 
nem  áltatja  többé  magát,  s  kiszakadván  ez  álmodozó,  hazudozó 
tömegből,  hitszegővé  lett  Álmos  fajából.  „Ilyen  bánatfolt  nincs  föl- 
varrva  E   kerek  földön    senkire,    Csak  fajából  kinőtt    magyarra". 

Adynak  politikai  műveltsége  és  belátása  sokkal  gyarlóbb  volt, 
semhogy  tapasztalati  úton,  az  események  értékelése  által  ismer- 
hette volna  fel  a  nemzet  kóros  állapotát.  A  fajtáján  elhatalmasodó 
bajokat  ösztönével,  belső,  tudattalan  érzékeivel  érzékelte,  akárcsak 
saját  testi  bajait,  annyira  egy  volt  a  magyar  fajjal.  Nincs  kortársa, 
ki  oly  világosan  látná  a  magyarság  faji  tulajdonait.  íme  pl.  a 
magyar  akaratgyöngeségnek  vérlázítóan  realisztikus  rajza :  „Pimasz, 
szép  arccal,  látszik,  hogy  akar,  De  közben  búsan  lekönyököl, 
Nyög,  sír,  ez  az  én  fajtám,  a  magyar."  Vagy  a  hányiveti  könnyel- 
műség, mellyel  a  magyar,  Széchenyi  szerint,  felrúgja  a  port: 
„Nótázó    bűnök,    hetyke   gazság,    Törik-szakad   s    csak    azért   is, 

Halál-hívás,  Csuhaj :  ez  a  magyar  vigasság.  Már  nem  várunk, 
semmit  se  várunk.  De  egyet  még  ugrik  a  kedvünk,  Egye  fene: 
Hátha  vígabb  lesz  a  halálunk."  Talán  nem  tévedünk:  a  vigasztalan 
keserv,  mellyel  Ady  a  magyar  jelent  és  jövőt  nézi,  mely  öt  elle- 
neitől annyiszor  kihasznált  nemzetkáromlásokra  indítja,  minő  pl. 
„Száradjon  el  az  iharfa,  a  büszke  fa,  a  magyar  fa'^  —  mindez 
nála  annak  felismeréséből,  nem,  megérzéséből  származik,  hogy 
nemzetünkben  a  mai  önző  és  összetett  korban  gyermeki  tulajdo- 
nainál fogva  teljességgel  életképtelen  —  „cigánynépek  langyszívü 
sihederje"  —  „nehéz  nyelvű  és  rest  a  szóra,  aki  süket  halált 
akar'',  —  s  ennélfogva  ki  van  szolgáltatva  nála  céltudatosabb, 
erősebben  akaró  fajoknak:  „gácsnak,  svábnak,  zsidónak".  A  libera- 
lizmus szabad  versenyében,  az  embertelen  kapitalizmus  idején  a 
magyar  fa  sorsa  korai,  magtalan  hervadás:  „Lelkemben  a  magyar 
fa  Lombjai  esnek,  hullnak :  Lombosán,  virágosán,  így  kell,  hogy 
elpusztuljak"".  Ez  a  faji  háttér  teszi  oly  megrendítővé  rajzait  a 
magyar  parasztnak  világháborúbeli  szerepéről,  amikor  ez  a  nagy 
gyermek,  a  muszáj  Herkules,  vezető  osztályaitól  tudatlanságban 
hagyva,  a  háború  komplikált  összefüggéseit  eszével  fel  sem  érve, 
mégis  megállotta  helyét  ősi  becsülettel  és  vitézséggel.  „Bajban 
van  a  messze  város,  Gyürközni  kell  a  halállal,  Gyürközz  János  s 
rohanj  János''  —  ez  a  mesebeli  János  a  magyar  faj  személyesí- 
tője:  akaratlan  Erkölcs,  kimüveletlen  Erő,  szolgaságra  született 
Sámson,  Ausztria  átlyukadt  harcvonalainak  saját  testével  örök 
foltozója.  „Ez  a  magyar  sors,  átok:  drága  magyarok,  szép-zava- 
rosok, kicsiny  fajtám  vérző  csapatai."  És  itt  a  különbség  háborúnk 
két  nagy  szenvedője,  a  német  és  magyar  faj  között.  Az  előbbi 
felsőbbséges  műveltségben,  egész  a  végső  megtántorodásig  tudta, 
miért  áldozza  titáni  erejét,  míg  ez  utóbbi,  nemzedékek  intellektuális 
mulasztásai  folytán  tudatlanul  „régi  sereglések",  Máriát-Jézust 
kiáltó  tömegek  módjára  vérzett  és  pusztult.  Innen  egyúttal  a 
magyar  összeomlás  szégyenletes  hirtelensége,  melyet  egyesegyedül 
a  muszáj  Herkulesnek  gyermeki  ítélethiánya  magyaráz:  szíve 
nyitva  állott  mindenkinek,  ki  mézes  szóval,  álcás  jóindulattal  jött 
feléje,  s  még  a  gyatra  színész  Károlyi  Mihályról  is  elhitte,  hogy 
ő  a  magyar  jövő  prófétája.  Ez  volt  rajtunk  a  „paraszti  átok'',  mellyel 
Ady  annyit  tusakodott,  s  melyet  rólunk  csak  lelki  művelődés, 
Széchenyi  receptje  szerint,  vehet  le  —  valamikor. 

Feketén  látó  vates,  gonoszat  hirdető  próféta  egy  népnek 
sem  kedves,  de  legkevésbé  a  századforduló,  rózsailluziókból  élő 
magyarságának.   Hogyan   tűrhette   volna   az,   hogy   álmairól,  vét- 

keiről  magyar  költő  vonja  le  a  leplet  és  hirdesse  tekintéllyel, 
hogy  „valahol  utat  vesztettünk!"  A  pacsirtaálcás  sirálynak,  kesely- 
arcú pogánynak  pusztulnia  kellett  a  hanyatló  kor  csendet  és  rendet 
kedvelő  költői  ligeteiből :  az  illúziók  jólszervezett  őrei  reáboríták 
a  magyartalanság  égető  Nesszus-ingét,  s  kiközösítvén  rothasztó 
elemként  a  nemzeti  testből,  átutalták  a  nemzetellenes  destruktív 
irányokhoz,  holott  ő  új  Kemény  Zsigmondot  és  Eötvös  Józsefet 
várt  vezérének.  Ady  az  ősmagyar  gőgjével  lázadozott  az  ítélet 
ellen  :  „Mit  vétettem  és  mit  akarnak?  Hiszen  én  mindent  elhagyok, 
Dalt,  életet  és  dicsőséget,  De  az  igaz :  az  én  vagyok.  De  a 
magyar:  az  én  vagyok".  —  „Az  én  magyarságom:  mindennél 
keserűbb,  mindennél  igazabb,  Az  én  magyarságom :  véres  és 
fekete,  véres  és  szomorú.  Az  én  magyarságom :  büszke  felleg- 
orom, büszke  nagy  sirató,  Az  én  magyarságom :  nincs  ilyen  átko- 
zott, nincs  ilyen  igazi."  —  „Magyar  akácnak  érett  táskája  vagyok ..." 
„Magyarkodóknak,  ködevőknek,  svábokból  jött  magyaroknak  én 
nem  vagyok  magyar?"  Mindez  nem  használt,  mert  véres  és  fekete 
és  szomorú  magyarságra,  nagy  siratóra  semmi  szükségünk  nem 
volt  a  katasztrófát  jelző  öntömjénezés  korszakában.  S  jól  meghalt 
az,  kiről  egyszer  kimondottuk  a  szentenciát,  hogy  „nemzetellenes". 

A  közösségből  kizárt  költő  pedig  ment  és  eladá  testét-lelkét 
az  új  Budapestnek.  Új-magyar,  itt-ott  még  ugyancsak  tökéletlenül 
asszimilált  kenyéradóit  soha  sem  szerette  ugyan,  de  tűrte,  nagyúri 
leereszkedéssel,  hódolatukat  és  pénzüket.  Politikai  verseivel  a  polgári 
radikálisok  forradalmát  készíté  elő,  mi  annál  könnyebben  ment  neki, 
mert  politikailag  tökéletesen  analfabéta  lévén,  örök  hősével, Gyürkőzz 
Jánossal  együtt  ő  is  hitt  a  forradalom  önkéntelen  bohócainak.  Miután 
elpusztítandó  rossznak  tartá  a  fennálló  viszonyokat,  válogatás  nélkül 
csatlakozott  mindenkihez,  ki  ez  országban  pusztítani  akart.  Ily  elemek 
közé  vegyülése  lett  egyik  legfőbb  oka  annak,  hogy  a  megértőbbeket, 
a  jóakaratú  emberek  többségét  is  elriasztotta  magától.  Nádorválasztó 
kisnemesek  utolsó  sarja  a  polgári  radikálisoknak  tipikusan  budapesti 
vezérével  együtt  „szenvedi  és  sírja  a  siratnivalókat",  s  a  meddőn 
átkozódó,  vérbeborult  szemű  Justh  Gyulában  látja  az  utolsó  hídfőt,  a 
magyarság  végső  szálemberét!  És  az  igazi  magyar  szálfát,  az  utolsó 
egész  magyart,  a  lelkével  rokon  tiszai  nemest,  grófi  címe  miatt  egész 
életében  vad  gyűlölettel  üldözi,  -  keserű  látvány,  de  jellemző  ez  egy- 
más ellen  agyarkodó  méhrajra,  minek  Széchenyi  nevezett  bennünket. 

A  hanyatló  kor  sötét  erői,  belső  ellenmondásai  így  parali- 
zálták, sőt  tették  pillanatnyira  magyarságunkra  is  veszedelmessé 
Ady  Endrében    nem    a   magyar   akaratot   vagy  erkölcsöt  —  ezek 

belőle,  dekadencia  kendőzetlen  a/cú  gyermekéből,  sajnosán  hiá- 
nyoztak —  de  á  leghatalmasabb  és  legtisztább  faji  ösztönt,  mely 
közöttünk,  az  utóbbi  nemzedékben,  kinyilatkoztatá  magát.  A  magyar- 
ságnak, a  lassú  fölemelkedés  során,,  előbb  önmagára  kell  majd 
találnia,  hogy  Adyban  is  megismerje  és  megszeresse  saját  fajtá- 
ját, véréből  való  vérét,  lelkéből  vett  lelkét. 


Most  pedig  emelkedjünk  az  ösztönök  gomolygó  világából  az 
akarat  és  tudatos  erkölcs  tisztább  levegőjébe. 

Míg  Ady  lelkében  egyedül  a  legbensőbb  zug,  az  ösztönök,  a  faji 
összetartozás  helye  maradt  tiszta  és  magyar,  addig  Tiszának  egy- 
darabból  öntött  egyénisége  sikerrel  állott  ellent  a  kór  támadásainak. 
Ha  röviden  akarjuk  megjelölni  a  határt,  melyet  az  ö  alakján  munkált 
e  hanyatló  kor,  azt  kell  mondanunk,  hogy  lelkének  szövetei :  erkölcse, 
akarata,  jelleme  érintetlenül  maradtak,  egyedül  azoknak  kifelé  való 
hatásán,  se  külső  tevékenység  segédeszközein:  nevelés  által  készen 
kapott  képzet-tartalmán,  érdeklődési  körén,  politikai  céljain  és 
működésén,  leginkább  pedig  sikertelenségén  vehetjük  észre  a 
beteg  környezet  bénító  hatását.  Veleszületett  nemes  lelki  tulaj- 
donai ősi  frisseségben  maradtak  meg  a  romlott  világgal  érintkezése 
közben  is :  személyi  bátorság,  bátor  szókimondás  és  szótartás, 
őszinte  egyenesség,  tiszta  keresztény  erkölcs  és  jellem :  tulajdonai 
még  akkor  is,  midőn  ezeket  egy  emberben  egyesülve  Budapest 
chaotikus  világában  lámpával  sem  lehet  többé  találni.  De  bármily 
ritka  alkalom  volna  is  rajzát  adnunk,  ez  összefüggésben,  egy  rom- 
latlan magyar  jellemnek,  célunk  nem  ez:  Tisza  István  ép  alakját 
a  beteg  kor  sodrában  kell  szemügyre  vennünk.' 

Életének  müve,  tudatos  szándékkal  és  a  valóságban  is,  első 
sorban  politikai.  Mint  államférfiú,  belső  meggyőződésből  volt  híve 
a  Deák-féle  államjogi  konstrukciónak,  amely  tényből  magából  lát- 
ható, hogy  bizonyos  nemzeti  és  állami  illúziók  reája  hatás  nélkül 
kellett,  hogy  maradjanak.  Külsőleges,  anyagi  fellendülésünk,  s  a 
túlzott  önérzetnek  azzal  karöltve  jelentkező  képei,  az  imperializ- 
musnak, a  húsz  és  harminc  millió  magyarnak  abszurd  és  tehe- 
tetlen vágyai  nem  zavarták  meg  ítéletét  népünk  súlyát  és  nemzet- 
közi helyzetét  illetőleg.  A  magyarság  sokkal   gyöngébb,   földrajzi 


1  Tisza  István  erkölcsi  világára  v.  ö.  Herczeg  Ferenc,  Balogh  Jenő. 
gróf  Klebelsberg  Kunó,  Réz  Mihály  szép  méltatásait  és  Szász  Károly :  Tissa 
István,  élet  és  jellemrajzi  vázlat,  Budapest  1920  c.  népszerűsítő  művét. 

helyzete  sokkal  veszélyesebb,  semhogy  egymagában,  saját  erejéből 
fenn  tudná  tartani  eddigi  kedvező  helyzetét,  évszázados  hege- 
móniáját Középeurópa  téréin :  ez  az  objektív  alapigazság  volt 
Tisza  István  politikai  pályájának  sarkköve.  Igaz  követője  volt 
ebben  Széchenyinek,  a  száműzetés  Kossuthjának  s  Deáknak  egy- 
aránt, hisz  mindezek  tudták,  vagy  49  katasztrófája  után  meg- 
tanulták, hogy  Ausztria  és  a  nemzetiségek,  azaz  a  nagy  német 
hatalom  és  a  szláv  népek  együtt  két  malomkő,  melyek  porrá 
zúzzák  a  mi  szép  évezredes  Nagymagyarországunkat.  E  két  vég- 
zetes hatalmat  tehát  el  kell  egymástól  választanunk,  sőt,  amelyiket 
lehet,  fönnmaradásunk  eszközévé,  hatalmi  állásunk  kezesévé  kell 
tennünk.  A  nevezett  államférfiak  közt,  mint  tudjuk,  eltérés  csak 
a  cél  eléréséhez  szükséges  módozatban  volt:  Kossuth  Kelethez 
húzódott,  de  kísérlete :  dunai  konfederáció,  szláv-magyar  blokk 
létesítésével  védeni  ki  a  nyugati  malomkő,  Ausztria,  nyomását : 
sikertelen  maradt.  Deák  a  másik  módot  próbálta  és  valósítá  meg, 
melynek  egyébként  is  megvoltak  feltételei  az  ősi  magyar-német 
kultúrkapcsolatban  és  az  évszázados  államjogi  érintkezésben.  67 
és  a  reája  következő  kettős  és  hármas  szövetség  Ausztriát  és  a 
német  hatalmat  nemcsak  kikapcsolta  ellenségeink  sorából,  de  erős 
kötelékekkel  hozzánk  fűzve  kezesévé  tette  a  történeti  Nagy- 
magyarország fennmaradásának.  A  nyugati  szövetség  árnyékában 
szabadon  konszolidálhattuk  belső  viszonyainkat  és  erősödésünk 
mértéke  szerint  szerezhettünk  befolyást  a  monarchia  és  Közép- 
európa nemzetközi  alakulásaira.  Hogy  már  csirájában  megakadá- 
lyozhattunk minden  olyan  mozgalmat,  mely  későbbi  fejlődésében 
ellenünk  irányulhatott  volna,  ez  a  nyugati,  osztrák-német  szövet- 
ségnek oly  előnye  volt,  melyet  igazán  csak  mai  nemzetközi  el- 
hagyatottságunkban lehet  értékelni. 

Amily  magától  értetődőnek,  természetes  módon  meggyőzőnek 
látszik  e  konstrukció,  ezzel  fordított  arányban  állott,  mint  láttuk, 
népszerűsége.  A  harmadik  nemzedék,  illúziók  gőzében  tántorogva 
nem  volt  képes  valódi  hatalmi  viszonyainkat  felismerni  s  Tisza 
Istvánnak,  a  Deák-féle  hagyományok  szinte  egyetlen  aktív  kép- 
viselőjének ugyancsak  emberfeletti  munkájába  került  a  fokozódó 
anarchiában  államunkat  az  egyedül  lehető  kombinációban  meg- 
tartani. Utóbbi  évtizedeink  folytonos  parlamenti  botrányai,  állandó 
izgalmai  mögött  ott  vannak  az  ő  állandó,  kemény  napi  munkája 
s  hatalmas  erőfeszítései,  hogy  a  botorkáló,  utat  vesztett  nemzetet 
legalább  az  örvénytől,  az  utolsó  lépéstől  távol  tartsa.  És  ezt  a 
munkát    ő    Széchenyies    „zarándoki    önmegtagadással"    végezte, 


rendületlenül,  a   tömeghangulattól   tökéletesen   függetlenített,  erős 
vallásos  hittől  táplált  kedéllyel.  Eredményeit  nem   szabad   lekicsi- 
nyelnünk.   Erélyes    kormánypolitikájával,    törhetetlen    dualisztikus 
érzületével  sikerült  neki  a  fegyveres  konfliktust,  a  második  49-et, 
melybe  ellensúly  nélküli  függetlenségi  politika  belesodorhatta  volna 
népünket,  Ausztria  és  Magyarország,  az    oláhra,   szerbre   támasz- 
kodó, sereggel  rendelkező  „összbirodalom''  és  az  alig  felfegyverzett, 
széthúzó    kis    magyar    nép    közt    mindvégig    elodáznia,    sikerült 
továbbá  annyi  belső  ellenséggel   hátában,    Magyarország  tekinté- 
lyét, befolyását  a  monarchia  keretében,  sőt  azontúl  is  oly    magas 
fokra  emelni,    minőre   a    négyszázéves   osztrák-magyar   házasság 
idején  soha  példa  nem  volt.  Az  állam  hatalmát  pedig,  melyet  kép- 
viselt, mindenkor  a  magyar   nemzet   érdekében    használta   fel :    a 
dualizmus  kereteiben  a  hagyományos  osztrák  túlsúly    próbálkozá- 
sait sikerrel  szorította  vissza  a  paritás  érdekében,  s  amint  tudjuk, 
Ferenc   Ferdinánd    magyarellenes   terveinek    ő   volt   sziklaszilárd, 
soha  nem  hátráló  akadálya.  Hogy  nép-  és  nemzetközi  helyzetünket 
a  másik  oldalról,  a  szláv  népek  részéről  is    nem   sikerült   biztosí- 
tania, nem  rajta  múlt:  a  horvát-,  szerb-,  románokkal  folyton  meg- 
újított egyezkedéseit  a   végkép   elvakult   ellenzéki    pártok   hátba- 
támadásai hiusíták  meg  már  csirájukban.  Ha  még  számbavesszük, 
hogy  Andrássy  Gyula  gróf  óta  ö  volt  az   első,   ki   Magyarország 
szavát  a  monarchia  és  Európa  ügyeiben  érvényesíté,  hogy  ő  volt, 
mint  Magyarország  miniszterelnöke  az  egyetlen,    ki    a    monarchia 
tanácsában  a  világháború  ellen  nyilatkozott,  s  így  népünket  meg- 
mentette a    szörnyű    vérvádtól,    melyben    a    jövő    történetírása    a 
müveit  Nyugat  legnagyobb  nemzeteit  is  kénytelen  lesz  elmarasz- 
talni ;^  —  s  ha  még  azt  sem  felejtjük  el,  hogy  mindezen  eredmé- 
nyeket akkor  érte  el,  midőn  a  tQvelygő  ország  állandó  háborgása 
közepett  még  gyilok  és  revolver  sem  maradt  megkísérletlen  a  nemzet 
ez  egyetlen   felelősségteljes  fia  ellen,  ki  néki  tiszta  lelkiismerettel 
szolgált;   ha   arról  is  megemlékezünk,  bár  fáj  a  borzasztó  méltat- 
lanság  emléke,    minő    lelki    erővel    viselte   éveken    át,    jajszó  és 

1  Tisza  István  háborúellenes  szerepét  a  közös  minisztertanács  döntő 
ülésein  megvilágította  az  iratok  pontos  kiadása  és  az  eredmények  összefog- 
lalása által  Roderich  Gooss,  Das  Wiener  Kabineti  und  die  Entstehung  des 
Weltkrieges,  Wien  191^.  c.  munkájával.  Pótlékokat  közölt  hozzá  és  Tiszának 
háború  alatti  békeszerző  kísérleteit  rajzolta  Fraknói  Vilmos,  Die  ungarische 
Regierung  und  die  Entstehung  des  Weltkrieges,  Wien  i919.  Ezen  két  munka 
okmányai  a  Tisza  háborúokozó  szerepéről  még  ma  is  terjengő  vádakat  végkép 
a  mesék  országába  utalták. 

panasz  nélkül,  a  háborúszerzésnek  vádját,  mellyel  nemcsak  az 
ellenségek,  de  saját  fajtája  és  azok  is  terhelték,  kiknek  ismerniök 
kellett  e  vád  rettenetes  ha/,ug  voltát:  mindezt  egybefoglalva  elmond- 
hatjuk, hogy  Tisza  a  magyarságnak  nagy  fia  volt,  népének  nagy 
szolgálatokat  tett  és  méltó  mindenkor  hálájára. 

Es  mégis,  Tisza  István  életmüvének  mégoly  méltánylása 
után  is  ki  kell  mondanunk  a  keserű  végkonkluziót:  Tiszát  legyűrte 
Károlyi  Mihály,  az  erkölcsi  rendet  a  kóros  anarchia.  Nagymagyar- 
országot  a  belső  feloszlás  és  az  általa  nagyranött,  kis  tehetetlen 
szomszédok.  Dualizmus,  német  szövetség,  középeurópai  hatalmi 
állás,  sőt  még  belső  hegemóniánk,  területünk  integritása  is  tönkre- 
ment ;s  ha  valaki,  úgy  Tisza  István  elmondhatta,  midőn  a  lángba- 
borult ország  megrészegedten  ujjongott,  s  ö  oda  tárta  keblét  a 
gyáva  fegyvereknek :  óh  az  én  füstbement  életem !  Mindaz,  mit  ö 
élete  kemény  munkájával  óvott  és  erősített,  most  egyszerre  légbe- 
röpült, s  helyén  sivatag  maradt  és  példátlan  káosz.  Mi  az  oka 
Tisza  életmüve  ezen  végleges  Összeomlásának? 

A  feleletet  csak  részben  adhatjuk  meg.  A  katasztrófa  fele- 
lősségét természetesen  azok  viselik,  kik  azt  tudatosan  előkészítek, 
valamint  azon  egyének  és  erők,  kik  Tiszát  félretolva,  magukra 
vették  a  nemzet  és  monarchia  kikalauzolását  az  útvesztőből,  s 
akik  a  biztos  part  helyett  menthetetlenül  beletévedtek  az  örvénybe, 
a  forradalom  kráterébe.  Ezen  felelősség  lemérése  nem  a  mi  fel- 
adatunk, nekünk  arra  a  kérdésre  kell  megfelelnünk,  hogy  miért 
nem  sikerült  Tisza  Istvánnak  az  ő  saját  hitét,  acélos  akaratát,  ki- 
tűrő önzetlenségét  átöntenie  a  nemzeti  tömegbe,  egyszóval,  hogy 
miért  nem  ő  lett  a  vezére,  lelki  tanácsadója  és  prófétája  a  hábo- 
rúban sínylődő  magyarságnak.  Mert,  hogy  nem  volt  az,  ezt  az 
eredmény  nagyon  is  mutatja.        . 

Tisza  István,  minden  kivételes  nagysága  mellett,  nem  szü- 
letett nemzeti  reformátornak.  Nemzetről,  államról  való  felfogását, 
politikai  gondolkodásmódját  atyjától  örökölte,  aki  mellett  már  szinte 
gyermekfővel  belépett  a  magyar  parlamenti  politikába.  Tisza  Kál- 
mánnak, mint  tudjuk,  csaknem  emberfeletti  feladata  volt  az  országot 
a  48-as  közhangulattal  ellentétben  67-es  alapon  kormányoznia.  Ezt 
a  problémát  csak  úgy  tudta  megoldani,  hogy  az  ország  politikai 
életét  a  parlamentben  koncentrálta,  az  ország  akarata  helyébe  a 
parlamentet  substituálta,  mivel  ezt  választási  és  egyéb  korrupció 
segélyével  könnyebben  tudta  az  egyedül  lehetséges  67-es  irány- 
ban mozgatni.  Innen  Tisza  Kálmán  módszerében  azon  téves  fel- 
fogás, mintha  a   parlament   volna    a   nemzeti   élet    központja    és 

inellette  minden  egyéb  nemzeti  tényező  mellőzhető  volna.  Innen 
azon  különös  illúzió,  mely  szerint  az  állammal  foglalkozás,  a  poli- 
tika a  nemzeti  életnek  legfontosabb  és  legelőkelőbb  ágazata,  más 
szóval,  hogy  a  politikus,  a  parlamenti  férfiú  a  nemzet  igazi  veze- 
tője. Ezt  a  felfogást  Tisza  István  már  atyja  oldalán,  a  miniszter- 
elnökségi palotában,  magába  szítta,  s  hozzá  hü  maradt,  attól 
kezdve,  hogy  huszonötéves  korában  az  országgyűlés  tagjává 
választatott. 

Közpályája  tehát,  szinte  kizárólag,  parlamenti  pálya.  Ebben 
különbözik  Széchenyitől,  Kossuthtól,  sőt  Deáktól  is,  kik  .életük 
leggyümölcsözőbb  fejezeteit  az  országgyűléstől  távol  töltötték  el. 
Ez  államférfiaink  a  nemzettel  foglalkoztak,  ezen  a  nemes  matérián 
munkálkodtak,  az  ő  szemükben  a  parlamentnek  csak  alárendelt 
fontossága  volt.  Tudjuk,  Kossuth  mint  kormányzó  legszívesebben 
parlament  nélkül  kormányozott  volna,  s  később  is,  67  után,  egész 
működése  a  parlamentarizmus  ellen,  a  nemzet  széles  köreiben 
folyik  le.  Deák  pedig  soha  sem  téveszté  szem  elől,  hogy  a  par- 
lament csak  kifejezője,  másodlagos  derivatuma  a  nemzetnek,  s  ez 
óvta  őt  meg  parlamenti  sikerek  keresésétől  és  azok  túlbecsülésétől. 
Másként  Tisza  István,  kinél  a  politikai  felfogásnak  alapja  volt  a 
hit,  hogy  a  parlamentarizmus  Magyarországon  nemzetfenntartó, 
az  országgyűlés  a  magyarság  életének  középpontja,  s  ha  a  par- 
lamentben bajok  vannak,  ezek  az  egész  nemzetet  veszélyeztetik. 
Az  ő  szemében  a  parlament  mikrokozmosz,  a  nemzeti  lét  össze- 
sürített, szinte  magasabb  fokú  alteregója,  mellyel  ha  lelkiismere- 
tesen foglalkozunk  s  bajait  meggyógyítjuk,  nemzeti  munkát  vége- 
zünk, a  legmagasabbrendüt,  mely  magyar  államférfiúnak  adatott. 
A  képviselőház  azon  organizmus,  mely  a  magyar  államférfiú  gond- 
jának legfőbb  tárgya.^ 

Ezt  felismerve,  megértjük  Tisza  István  közpályájának  irányát 
és  tragikus  sikertelenségét.  Atyjának  a  fia.  korának  a  gyermeke 
abban,  hogy  a  politikai  tevékenység  fontosságát  túlbecsülte,  s 
viszont  a  kulturális  tényezőket  nem  vette  eléggé  számba.  Azt 
hitte,  hogy  a  nemzet  belső,  életét  megváltoztathatja,  ha  a  beteg 
központi  szervet,  a  képviselőházat,  sikerül  meggyógyítania.  Ez  a 
formalisztikus  gondolkodás  magyarázza  folytonos  kudarcait,  vala- 
mint másrészt  a  szokatlan  energiát,  melyet  a  parlamenti  anarchia 
megszüntetésére  áldozott.    Pedig   a    parlament    nálunk    épp    úgy, 

^  Tisza  politikai  felfogásának  ez  alapvonását  megfigyelte  már  Szász 
Károly  id.  m.  42,  65,  11.  1. 

mint  egyebütt,  söt  még  Angliában  is,  csak  egy  jelenség  a  sok 
közül  a  nemzeti  életben,  mely  rajta  kívül  még  számtalan  má& 
organizmusban  lüktet  hasonló,  söt  gyakran  nagyobb  energiával. 
A  parlamentben  nyilvánuló  nemzeti  erők  tehát  nem  önállóak,  nem 
függetlenek  a  nemzeti  test  egészétől  és  annak  egyéb  jelensé- 
geitől. Az  az  orvos,  ki  a  betegséget  a  parlamenti  szervben  akarja 
megszüntetni,  csak  tüneti  kezelést  végez :  a  lázat  bár  leszorítja 
külsőleges,  erőszakos  eszközökkel,  de  a  testben  lappangó  beteg- 
ség székhelyét  még  meg  nem  közelíté,  a  kórt  le  nem  győzte, 
csak  megnyilvánulását  szüntette  meg  ideig-óráig.  Tisza  István 
ilyen  tüneti  kezelést  végzett  közpályáján,  s  ebben  különbözik  az 
igazi  reform  magyartól,  Széchenyitől.  Hogy  nálunk  bajok  vannak,, 
mindketten  felismerték.  Míg  azonban  Széchenyi  a  kórságok  góc- 
pontjait, a  sedes  malorum-oí  kereste  fel  és  éles  pillantással  hatolt 
be  a  nemzettest  elváltozott  szövetei  közé,  addig  Tisza  István,  a 
kor  állarni  illúzióinak  alávetve  nem  volt  képes  az  okokat  meg- 
találni, s  ennélfogva  ott  gyógyított,  hol  az  orvosló  munkának  kez- 
dettől fogva  nem  lehetett  kívánatos  eredménye.  Az  obstrukció 
őrjöngő  tobzódásának  csak  pillanatnyilag  lehetett  véget  vetni  par- 
lamenti eszközökkel,  a  parlamentben  magában,  mert  a  képviselő- 
házi anarchia  csak  jelensége  volt,  elmérgesedett  kelevénye  a 
közjogi  viszálynak,  a  hamis  közjogi  helyzetnek,  ez  viszont  a  nem- 
zeti gondolkodás  gyökeres  elváltozásának.  A  bajból  ily  olcsó 
áron,  házszabályok  készítésével  vagy  hasonló  rendelkezésekkel 
nem,  csakis  Széchenyi  tanait  követve,  egész  lelki  életünk  reformja 
árán  emelkedhettünk  volna  ki.  Tisza  István  is,  bár  férfias  akarattal 
többször  földresujtá  az  anarchia  szertelen,  fegyelmezetlen  ször- 
nyét, végül  mégis  elbukott,  mert  a  parlamentbe  kapaszkodva 
elmulasztá  a  nemzet  belsejét  reorganizálni. 

A  nemzetről  és  államról  alkotott  e  formalisztikus  felfogása 
szorosan  összefügg  liberalizmusával,  mely  doktriner  elvi  alapon 
nyugodott  nála,  mint  általában  kortársainál.  Mégis,  az  őszinteség 
és  meg  nem  vesztegethető  tisztességérzet  kiemelik  liberalizmusát 
az  új  Budapest  légköréből  és  Deák  és  Eötvösék  magasabb, 
idealisztikus  humanizmusának  társává  teszik.  Csak  természetes 
azonban,  hogy  e  régimódi,  őszintén  ártatlan  liberalizmus  a  lejtő 
aljára  érve  még  kevésbé  képes  alkotni  és  gyümölcsözni,  mint  a 
liberális  hőskorszakban.  Innen  érthető  az  a  különös  jelenség,  hogy 
a  liberális  Tisza  mint  kormány-  és  pártfő  a  liberális  közhangulat- 
tól idegenül,  elszigetelve  áll  és  alig  tudja  hasznát  venni  azon 
-eszközöknek,  melyeket   a  liberális  berendezésű   ország   és  Buda- 

pest  nyújtanak  neki.  A  sajtót  sohasem  tudta  magának  felhasználni, 
sem  liberális  korban  szokásos  korrupciós  eszközökkel,  sem  pedig 
józanul  és  értelmesen  alkalmazott  korlátozások  segélyével.  Tisza 
Istvánnak  céljai  kivitelére  sem  modern  liberális  eszközök,  sem 
konzervatív  módszerek  nem  állottak  rendelkezésére :  az  elsőktől 
tisztessége  és  őszinte  liberális  hite,  az  utóbbiaktól  doktriner  for- 
malizmusa tartá  távol.  Ez  az  erőszakos  junkernek  híresztelt  föl- 
desúr folyton  ellene  szegül  minden  agrártörekvésnek,  mi  a  libe- 
rális szabadságelvvel  összeütközve  akarna  a  tönkremenő  birtokos- 
osztályon segíteni.  Kis-  és  nagybirtokost  egyaránt  szeret  erős 
fajszeretettel,  mégis  tiltakozik  minden  homestead,  paraszthitbizo- 
mány  stb.  ellen  és  az  agrárosztály  jövőjét  egyedül  attól  várja, 
hogy  minél  többet  termeljen  és  minél  jobban  ellássa  a  városi 
lakosságot.^  így  érthető,  e  vérébe  ment,  átöröklött  liberalizmusából, 
miért  nem  állította  energiáját  és  kristálytiszta  jellemét  a  parlament 
körén  túlemelkedő,  magasabb  feladatok  szolgálatába,  minő  lett 
volna  a  kivándorlás  megakadályozása,  a  középbirtokos  osztály 
megmentése,  a  nemzeti  értelmiség  erösbítése  és  tömörítése.  Tisza 
István  liberális  volt  ugyan,  végzete  azonban  többé  nem  újítást, 
hanem  a  tévútra  jutott  fejlődés  feltartóztatását  jelölte  ki  tragikus 
feladatául.  Ép  az  jellemzi  a  viszonyok  egészségtelen  voltát,  hogy 
a  legkiválóbb  sem  tehet  már  egyebet,  mint  hogy  napi  munkát 
végez  az  adott  helyzetben :  késleltet,  de  nem  gyógyíthat  többé. 
Liberális  elvekből,  jól  tudjuk,  lehetetlenség  tömör,  vízálló,  széllel 
és  zivatarral  dacoló  töltést  emelni.  A  gátakat  is,  melyeket  Tisza 
István  emelt,  csakhamar  áttörte  az  ár,  mert  anyaguk,  melyet  e 
nagy  magyar  hatalmas  igyekezettel  egymásra  halmozott,  omló 
homok:  illúziókkal  átitatott  idegen  liberalizmus  volt. 

Nem  adatott  meg  a  hanyatló  kor  e  legnagyobb  magyafjának, 
hogy  —  amire  egész  erkölcsi  lénye  és  gyökeres  magyarsága 
folytán  hivatva  lett  volna  —  reformmunkát  végezhessen  a  romlott 
korszakban  s  apostoli  hévvel  szerezzen  hitelt  és  érvényt  Széchenyi 
tételének:  vétkesek  és  betegek  voltunk  és  vagyunk,  s  bajainkon 
kisebb  kezdemény  nem,  csak  lelki  megtisztulás,  belső  átalakulás 
segíthet. 


1  V.  ö.  szigorúan  liberális  elveket  valló  tanulmányait :  Magyar  agrár- 
politika, A  mezőgazdasági  terménuek  árhanyatlásának  okai  és  orvosszerei, 
II.  kiadás.  Budapest  l'ö)/,  As  agrárius  kérdésről,  a  Budapesti  Szemle  5( . 
(1887)  kötetében- 

rendszer kifejlődése.  Konzervatív  töredékek :  Sennyey-párt.  A 
személyes   uralom  látható  következményei,   zavartalan  parlamenti  \ 

kormányzás,  külpolitika 

VII.  A  kapitalizmus  kezdetei  és  a  zsidóság  szerepe  ...  ...  ... ...     210 

Helyzetünk  a  kifejlődött  nyugati  kapitalizmussal  szemben.  Kapita- 
lizmus  és    liberalizmus    összefüggése,  a  nyugati    fejlődés  irányai. 
Ausztria   hátráltató  befolyása.    Az  új  korszakban  Ausztria  adja  a 
pénzt ;    gyarmati  helyzetünk    történeti  okai.  A  magyarság  vétkes 
tartózkodása.    A   zsidóság    befolyása.    A    kapitalizmus    hatása    a 
zsidóság  geográfiai  eloszlására.  A  városokbeli  zsidó  elem.  Állandó 
szaporodás    bevándorlási    törvény   híján.    A  liberális  emancipáció, 
Deák  nézete. 
Vili.  A  második  nemzedék  szellemi  műveltsége     ...  ...  -..        --    ..  ...  ..      221 

A  népoktatás  liberális  kiépítése ;  Eötvös  68 :  3í<.  törvénycikke. 
Hatása.  —  A  magyar  kultúra  válsága.  Kemény  Zsigmond  nézetei. 
A  ^nemesség  európai  műveltségű  tagjai.  Az  olvasóközönség. 
Keleti  Károly  számvetése.  Klasszikusaink  a  második  nemzedéktől 
idegenek.  Utódaik :  Gyulai  Pál  és  társai  szűkkörü  hatása.  Nyárs- 
polgári liberalizmus,  materializmus,  elterjedésének  okai.  A  katho- 
licizmus  népszerűtlen.  Jelszavak  uralma,  hírlapmüveltség.  Irodalmi 
hagyományok  kimerülése.  Budapest  központtá  lesz,  német  és  zsidó 
eredetű  írók,  összefüggésük  a  hírlapokkal. 

NEGYEDIK  KÖNYV.  A  végkifejlés  felé    __.    233 

/.  Forma  és  tartalom  a  harmadik  nemzedékben     ..-  ......  ... 235 

A  második  nemzedéktől  változatlanul  átvett  formák :  államiság, 
közjogi  viszonyok ;  nemzetállam,  liberalizmus,  kapitalizmus.  Tar- 
talomban az  előbbi  koréhoz  képest  egy  fokkal  hanyatlás  :  közjogi 

harc  ;  a  nemzetállam  elleneinek  megerősödése  ;  államiság  kultusza, 
központosítás,  Budapest  hatalma. 
//.  A  közjogi  üiszály 241 

Fellíngolásának  okai.  Ausztria  magatartása  a  német  liberálisok 
tönkremenése  ota.  Taaffe  rendszere ;  az  új  antidualisztikus  erők 
és  vezetőik,  a  cseh  feudálisok.  A  bécsi  magyarellenes  propa- 
ganda. —  \  nemzet  hangulata.  Parlamenti  korrupció.  A  nemzeti 
párt,  a  dualizmus  fejlesztése.  A  48-as  gondolat  átalakulása,  h  köz- 
élet teljes  megromlása ;  parlamenti  tekintélyek.  Az  1903— 4-es 
véderővita,  mint  illusztráció.  Ami  utána  jött. 

///.  Állami  és  nemzeti  illúziók 256 

A  nemzeti  önáltatás  közjogi  gyökerei.  Politizáló  nemzet.  A  köz- 
jogi államfogalom ;  a  nemzeti  szükségletek  háttérbe  szorulása. 
Qrünwald  Béla  felfogása.  Kossuth  Lajos  az  iskolai  magyarosítás 
ellen.  Illúzióink  közigazgatás  és  közoktatás  hatalma  felöl ;  mulasz- 
tások. —  Tényleges  eredmények,  s  belőlük  származó  elbizako- 
dottság. Nagy-  és  kisnépek  imperializmusa.  A  mienk  gyönge, 
gyermekes  és  hibás.  Külpolitikai  tehetetlenség. 

IV.  Társadalmi  osztályok  és  mulasztások ...     270 

Főúri  osztály  :  nagybirtok  és  politikai  működés.  —  Középbirtokos 
osztály :  szegényedése.  Hivatalnoknemesség,  életmódja,  nemzeti 
tulajdonai ;  liberalizmusa.  Ellensége  agrárvédelmi  politikának. 
A  gentry,  eredete,  különbözik  az  angoltól.  Illúziói,  osztályöntudata. 

—  kz  értelmiségi  osztályok  számbeli  gyarapodása  és  értelmi 
alacsony  színvonala.  Az  olvasóközönség.  —  Az  ipari  munkás- 
osztály számbeli  gyarapodása  ;  a  kapitalizmus  hatása  ;  nagyüzemek 
fejlődése.  A  munkásságnak  fele  nem  magyar  eredetű.  —  A  pa- 
rasztság anyagi  műveltsége.  Észszerű  földművelés  hiányai.  Kiván- 
dorlás ;  parasztnevelés  bajai. 

V.  A  zsidóság  szerepe  és  Budapest  kultúrája  —  ...  ...  ...  ... ...    287 

A  zsidó  diaspora  hatása  Német-  és  Magyarországra  és  Ausztriára. 
A  magyar  bevándorlás,  a  magyar  illúzióktól  nyújtott  könnyítések. 
A  bevándorlás  veszélyei  a  magyar  zsidóságra.  —  Térfoglalás 
értelmiségi  pályákon.  Budapest  vegyes  kultúrája.  Budapesti  kapi- 
talizmus és  szellemi  kultúra  :  hírlapirodalom,  üzleti  szellem.  Köz- 
jogi harc  és  nemzeti  illúziók  táplálása.  A  hírlap  a  magyar  kultúra 
kizárólagos  tényezője  lesz.  —  Berlin,  Bécs  és  Budapest  művelt- 
sége :  középeurópai  zsidónagyvárosi  műveltség,  ennek  eltérései. 
A  budapesti  irodalom  pótolja  a  nemzetit ;  meghódítja  az  országot. 

VI.  Az  uralkodó  iránnyal  ellentétes  törekvések...  ...  — 301 

Idegen  Budapest  és  Magyar  Parlag  összefüggése :  közbeeső  tí- 
pusok. A  tradíciók  hordozói  gyengék  ezzel  szemben  :  Akadémia, 
tudományágak,  történetírás  nem  töltik  be  feladatukat.  Jobboldali 
törekvések  :  istóczy-féle  antiszemita  párt ;  néppárt :  ennek  kon- 
zervatív talajból  nőtt  programmja,  eltévedése  közjogi  harc  terére. 

—  Baloldali  törekvések  :  szocializmus  :  idegenből  átültetett  marxiz- 
mus ;  a  magyar  vezető  osztályok  közönye  és  hibái :   a  szocialista 

vezetők  szerepe.  A  polgári  radikalizmus :  doktriner  liberalizmusa 
és  nemzetietlen  felfogása ;  az  újabb  zsidó  intelligencia. 

VII.  Két  magyar  sors  a  hanyatló  korban    ...  ...    313 

A  hanyatlás  hatása  az  egyénekre.    Tisza    István    és   Ady   Endre.  ! 

—  Ady  forradalmisága.  Nemesi  öntudata;    szülőföldszeretete.  El-  ■■ 

lentéte  a  közfelfogással ;  az  illúziókban  nem  hisz.  Összefüggése 
az  illúziók  korábbi  támadásaival.  A  magyar  sors  az  ö  felfogásá- 
ban :  nemzeti  hibák,  Qyürkőzz  János.  Faji  öntudata,  politikai 
tévelygése,  erkölcshiánya.  —  Tisza  István  erkölcsisége.  Politikai 
elvei :  közjogi  álláspont.  Harca  az  illúziók  ellen  és  méltatlan  sorsa. 
Miért  nem  lesz  reformátor?  örökölt  illúziói:  politika:  központo- 
sítás, parlamentarizmus  túlbecsülése ;  liberalizmusa  akadályozza 
a  Széchenyies  lelki  reformban. 

